
PREFAŢĂ 


O carte de călătorii imaginare şi de întîmplări cu tîlc, a cărei 
impetuoasă şi tot pe atît de meticuloasă desfășurare îngăduie 
cititorului încîntarea de a se lăsa în voia farmecului unui po- 
vestitor înzestrat. O acuzare vibrantă a imperialismului năs- 
cător de războaie, o profesiune de credință gravă și demnă, 
înecînd sfîrşitul unei fabule umane în înalte acorduri poetice. 

Un neobişnuit personaj scriitoricesc, a cărui largă şi trepi- 
dantă imaginaţie îi ascute darul de observare a realităţii, poten- 
țîndu-i-l. Un roman pentru adolescenţa oamenilor maturi, obo- 
siţi de nuditatea aspră a unor întrebări dezlegate cu greu şi nu 
pretutindenea, întru totul. 

Un roman romanesc, afirmă autorul în prefața sa, întîrziind, 
pesemne, un ceas mai mult în lumea plăsmuirilor sale. Rea- 
list, s-a pronunţat critica franceză de autoritate, fiindcă mili- 
tant, veridic, încărcat de sensuri majore. 

Deci o dilemă există, fie ea numai între reticenţele autorului, 
învăluit în nimbul unei cărți încheiate şi diagnosticul chezaşilor 
săi, mărturisiţi fără rezerve. | 

Care este, atunci, nisipul mişcător al acestei Insule, unde ochiul 
analitic al prezentatorului este solicitat să stabilească, înaintea 
pledoariei textului, locul favorabil al indicatoarelor de orien- 
tare ? (Şi cum am putea, oare, vorbi lectorului despre amănun- 
ţimile unei cărţi, fără a-i răpi dreptul legitim de întiietate în 
străbaterea căilor ei ?) 

Insula prezintă cazul interesant şi exemplar al unei naraţiuni 
'scrise într-un gen reputat ca neutral — cel al aventurilor nă- 

iereşti în mările sudului — dar din care se desprinde o lecţie 
majoră și actuală. Analizarea acestui roman trebuie să stăruie 
deci, asupra problemei posibilelor contradicții dintre un anumit 
gen literar şi conţinutul său, asupra semnifioaţiilor acestora. 

În cazul de faţă, autorul şi-a fixat un unghi de atac dificil, 
cultivînd paradoxul, spre a câştiga, o dată cu inima cititorului 
şi în afara moralei propuse, un rămăşag de prestigiu, referitor 
la învigorarea unui gen literar, prin îmbogățirea şi înnoirea con- 
ținutului său clasic. Un examen de maturitate artistică, deoarece 
campionii genului, Melville, Stevenson, London, Conrad, au scris 
cărți mari, cu un parfum de neuitat, luminate şi ele de un 
umanism autentic. Apoi, „lărgirea“ unui gen literar se poate 
solda cu dispariţia sa ca atare, cu nașterea altui gen etc. În 
acest sens vom spune că Robert Merle s-a înconjurat de toate 
precauţiile necesare, hotărît să dea genului ce este al său — 
cu toată oroarea manifestă față. de focurile de armă. 

În romanul său, aventura, neprevăzutul, şalupa, pahmierul, răz- 
vrătiţii şi „sălbaticii“ există, reali şi palpabili, pe ecranul lat al 
unui exotism lipsit de false esoterisme. Pe puntea Blossom-ului 
revolta se aprinde într-adevăr, valurile sărate ale furtunii ating 
pînzele aplecate, micuța insulă Pitcairn este abordată cu peri- 
peţii. Britanici (peritani) şi tahitieni („negri“), o mînă de bărbaţi 
şi femei îşi propun, unii sub imperiul necesităţii, alţii de bună 
voie, să creeze o lume nouă, să reînceapă istoria de la ziua 
întiia. Sau cel puţin să stea bine ascunși vreme îndelungată, 
dacă nu pentru totdeauna. Să se împerecheze şi să se înmul- 
ţească. | 

Secolul este al unor profunde prefaceri în mentalitatea euro- 
peană, străine marinarilor de pe Blossom, cu toate că ele se 
dâtoresc într-o vie măsură extinderii extraordinare a rutelor na- 
vale, contactelor cu popoare şi ţinuturi noi. Către luminile vea: 
cului bijbiie numai secundul Purcell, un om onest, fără pre- 
judecăţi sociale sau rasiale. Bîjbiie ajutat şi la fel împiedicat 
de adiîncile sale înclinații religioase. Adînci şi cu atît mai în- 
căpăţînate cu cît par a-i satisface raţiunea și curăţenia sa su- 
fletească, de scoţian sărac şi liber. Focul de armă, violenţa ca 
mijloc de soluţionare, de împiedicare sau de reparare a unei ne- 
dreptăţi, în orice împrejurări îi repugnă cu totul acestui par- 
tizan al pacifismului absolut şi necondiţionat. El consideră că 
atitudinea justă în faţa nedreptăţii constă în condamnarea ci 

şi... retragerea hotărîtă, neparticiparea, nu din laşitate, ci din 

rincipiu. | 

Cu totul alte opinii îl pun în mișcare pe Mac Leod, Sche- 
letul, scoţian şi el, încă şi mai sărac, dar avar „ca o insectă“, 
fire lacomă şi achizitivă. Demagog înnăscut, actor îndrăgostit 
de propria-i mască, pe care şi-o joacă cu delectare, Scheletul 
posedă arta de a-şi câștiga partizani, vînturînd printre marinari 
ideea înlăturării de la conducerea treburilor a ofiţerilor, ca o 
consecinţă firească a instalării unor marinari pe solul ferm. 

Ştiinţa de a prinde din aer tendința majoritară, spre a în- 
făptui şi spre a se propulsa, totodată, prin ea, nu pentru binele 


comunităţii, ci pentm a acapara puterea — trăsătură defini- 
torie pentru Schelet — ni-l înfăţişează ca pe o tipică icoană 


de dictator, caricaturală dacă se ţine seama de modicitatea îm- 
prejurărilor, tot pe atît de primejdioasă însă pentru mica so- 
cietate care îi încape.pe miîini. 

Mac Leod, falsul democrat, palavragiul perfid, instaurează pe 
insulă un regim personal, cu o parodie de parlament-tribunal 
şi cu spînzurătoarea ridicată în preajmă. Votul unui arierat men- 
tal îi asigură majoritatea, 

Mason, factorul întîmplător al declanşării revoltei pe bord, 
reprezentantul autorităţii, în calitatea sa de locotenent, se află 
ori cum într-o situaţie contradictorie, ca unul ce se făcuse vi- 
-novat de cel mai grav delict marinăresc, rămînînd totuşi ace- 
laşi ofiţer ţeapăn, mărginit, orbit de „mistica şefului“, pe care 
o vedea însă întruchipată în sine. Jignit de faptul că i se con- 
testa calitatea de a fi singurul în drept, Mason se retrage, demn 
şi găunos, în cochilia sa — de fapt fără să se deosebească, în 
intenţii, de Schelet. 

Două variante ale chipului, de „conducător“, cu care lumea 
noastră a avut, în trecutul apropiat, prea mult a face, spre a 
le fi uitat. Nici unul, nici altul, nu nutresc vreo simpatie pen- 
tru tahitieni, cărora le rezervă rolul de slugi. O parte dintre 
marinari, prietenii lui Purcell, s-au apropiat de noii lor tovarăşi 
de viaţă tahitieni, îi preţuiesc, s-ar împotrivi manevrelor Sche- 
letului, dacă Purcell ar lua iniţiativa. 

Fii ai unei firi darnice, aparținînd unei lumi cu datini în- 
rădăcinate, complexe, supuse unei logici fără fisuri, dar care 
decurg din interpretarea naivă a fenomenelor naturii și a unui 
trecut istoric specific, tahitienii nu pot înțelege obiceiurile peri- 
tane, crisparea, lipsa de veselie, setea de înavuţire a albilor. 

Lipsiţi de simţul proprietăţii, „negrii“ au în schimb, într-un 
grad înalt, sentimentul dreptăţii şi al demnităţii, ascunzând, într-o 
fire blîndă, mari rezerve de energie. Politeţea, respectul ierar- 
hiei, spiritul de grup sînt caracteristicile lor cele mai marcante, 
ignorate de britanicii pentru care inferioritatea oamenilor de 
culoare pare un adevăr definitiv statornicit. 

Şi, într-adevăr, spre consternarea lui Purcell, („„Adamo“, în 
versiunea tahitiană), parlamentul lui Mac Leod spoliază pe băş- 
tinaşi de femei și de pămînt, argumentind că britanicii sînt 
mai numeroşi şi mai bine înarmaţi ; în surdină, pentru a-şi adormi 
o conștiință gata aţipită, ei mai adaugă că înlăturarea de la îm- 
părţirea loturilor de pămînt a tahitienilor este justificată de faptul 
că aceştia s-ar arăta „leneși, incapabili să le cultive.“ Adică tipi- 
cele arBumente ale colonialismului rasist din toate timpurile. 

Teama de a nu fi atacat şi, în fond, dorinţa de a-i extermina 
pe „negri“, îl determină pe Mac Leod să ucidă doi tahitieni. 
Acum Purcell ar putea da urmare sfaturilor unuia dintre prie- 
tenii săi, Baker, de a-l anihila pe Schelet, spre a -preîntîmpina 
războiul. Dar n-o face. Propune numai ca el şi prietenii săi 
să-şi împartă loturile cultivabile cu tabhitienii, soluţie pe care 
aceştia o resping, conștienți că a împărtăşi o nedreptate nu în- 
seamnă a o înlătura. 

Așa că războiul izbucnește, ucigaş şi pustiitor, doborînd la 
început pe cei nevinovaţi, pe tovarășii dragi ai lui Purcell. O 
trăsătură realistă, fiindcă, de obicei, şi în războaiele mari, pri- 
mele şi cele mai numeroase victime cad din rîndul celor ne- 


vinovaţi. 
Dintre bărbaţi, un britanic şi un tahitian — Purcell şi 'Teta- 
hiti — supraviețuiesc masacrului, iar confruntarea lor este teri- 


bilă. Pentru femeile tahitiene, cu moravuri gingașe, Adamo este 
un mod, adică un sfint. La băştinași, cîte un bătrîn venerabil 
se retrage din viață în singurătate şi meditaţie, spre a-şi sfîrşi 
zilele în înţelepciune. Dar Adamo este tînăr și nu are dreptul 
să se sustragă de la treburile conducerii comunităţii. Tetahiti, 
care o vreme crezuse că Purcell este numai un om „abil“, decis 
să stea la o parte, nu-l mai poate înţelege cînd realizează că 
fără să fi fost.nici şiret, nici laş şi nici indiferent, acesta nu luase 
nici o atitudine. Tabhitianul îl învinovăţește pe Purcell de a fi 
fost principalul vinovat de moartea bărbaţilor de pe insulă. 
—.Atunci trebuia să vii cu noi, spuse Tetahiti. 


Și deschise ochii mari, surprins el însuși de a fi vorbit tare, 
iar Purcell spuse : 

— În care moment ? 

— Cînd Scheletul i-a ucis pe. Kori -și pe Mehoro. O dată ; prin- 
tre noi, Ropati ar fi intrat și el în rîndurile noastre: Și Uili, şi 
Jono. Poate şi omul galben. Scheletul și Micul Șoarece ar fi 
fost ucişi. Doar ei. | 

Pleoapele îi căzură aproape peste ochi. 

— lar acum, spuse el cu un glas spart și nelămurit, toate 
aceste 'sulițe îmi împresoară casa (în ele se aflau înfipte cape- 
tele adversarilor | n.n.) și nu mă simt fericit. Le împroșc cu 
vorbe de ocară, dar plăcere nu-mi fac decît cele pe care le spun 
Scheletului și Micului Şoarece. Sînt prea mulți morți pe insulă... 
ai mei, ai tăi... Doar din pricina ta. 

— Nu, nu din pricina mea, ad Purcell. Din pricina ne- 
dreptății. A 

— Din pricina tal repetă Tetahiti, cu tărie. Din pricina ve- 
derilor tale de moa | 

— Nu este bine să verși sînge, spuse Purcell cu fermitate. 

— Omule ! strigă Tetahiti, ridicînd din umeri cu 0 furie stă- 
pînită, nici mie nu-mi place vărsarea de sînge | Dar sîngele îm- 
pilatorului e foarte bine să fie vărsat! Cunoşti poemul | Scroa- 
felor trebuie să le dai de băut sînge | Sîngele stîrneşte, cînd îl 
vezi curgînd, cea mat mare desfătare | Este un sînge pe care 
pămîntul îl soarbe bucuros cu o sete aprigă | Nedreptatea este, 
0, luptători, o buruiană otrăvită! Smulgeţi-o de pe fața pă- 
mântului |... 

Aşadar, printr-o inactivitate „sacră“, datorită ororii de vio- 
lență, Purcell a pricinuit moartea aproape a tuturor bărbaţilor 
de pe insulă. E] se poate întreba, pe bună dreptate, cum dei 
s-a părut mai important principiul de a respecta orice viaţă 
omenească, decît chiar numărul de vieţi pe care l-ar fi putut 
salva, dacă ar fi renunţat la acest principiu. Incapacitatea sa de 
a se situa pe poziţii active, s-a dovedit, în cele din umnă, mai 
dăunătoare decât acţiunile criminale ale- celor rău intenţionaţi. 
. Omul unei morale agreste, dar anchilozate şi, implicit, ne- 
operante, s-a făcut vinovat nu numai de faptul de a nu fi dez- 
armat mîna răufăcătorului, dar şi de acela, la fel de reprobabil, 
de a nu fi înarmat mîna celor cinstiţi, prin exemplul său negativ. 

Narațiunea circumscrisă la cele mai mici proporţii: (o mînă 
de oameni pe o insulă de câteva mile) se adresează unei cate- 

gorii de fapte de o mult mai largă amploare. În decursul ulti- 
melor mari şi mici războaie, omenirea a putut verifica, cu preţul 
propriilor suferinţi, adesea cumplite, urmările crimei de încu- 
rajare acordate opresiunii, violenţei, fie din partea celor că- 
rora le repugna să răspundă cu aceleași arme, singurele eficace 
în specie, fie a acelora care simulau numai o atare repulsie. 

Prin urmare, Insula nu este un roman romanesc, ci unul de 
viziune robust realistă, cu mesaj. Piosul, îndureratul, dar în fine 
dumiritul Purcel] îşi va cîştiga dreptul de a rămîne pe insulă 
după ce va fi făgăduit, cu patosul sincerităţii, că în cazul unei 
noi agresiuni, se va opune cu forţa adversarului, fie el şi co- 
naţional. Nu este vorba aici de sfîrşitul fericit (happy-end |) al 
unui film color, ci de continuarea necesară a unui dialog 
esenţial. 

Cu atît mai grăitor sfîrşit, dacă îl raportăm la romanele ante- 
rioare ale lui Robert Merle însuşi. Scriitorul francez înfăţişează 
cazul rar şi instructiv al unui creator preocupat constant de 
aspectele rotitoare ale aceleiași probleme. Primul său roman, 
Week-end la Zuydcoote, răsplătit cu ani în urmă cu premiul 
Goncourt, era dedicat epopeii patetice a unui ostaş, în timpul 
retragerii de la Dunkerque. Eroul, pacifist integral, se destramă 
anarhic și se lasă ucis, după ce la rîndul său omorîse din con- 
fuzie şi teamă. Romanul, pare-se cu un oarecare caracter auto- 
biografic, dezvăluie oroarea autorului pentru vărsarea de. sînge, 
tendința de a lăsa fără răspuns întrebările grave ridicate. Dim- 
potrivă, Rudolf Lang, din mai recenta Moartea e meseria 
mea acceptă violența integral şi necondiţionat, mergînd pînă 
la genocid. În acest sens, Insula încheie un fel de ciclu, prin 
introducerea unor elemente esenţiale. Aici violența nu mai este 
judecată ca atare, ci raportată la cauzele care o produc, la 
efectele pe care, la rîndul ei, le pricinuieşte, la atitudinea pe 
care fiecare om este îndrituit şi obligat să o aibă față de ră- 
dăcinile nedreptăţii sociale. 

Maillat, personajul-cheie din Week-end la Zuydcoote, piere 
în confuzie şi durere (erou „suicidal“, în terminologie occiden- 
tală), iar Rudolf Lang, monstrul moral, idiotizat de nazism, îşi 
pregăteşte cu conştiinciozitate ştreangul. Purcell îşi va redobîndi 
în ultima clipă, printr-un act volitiv, dreptul la demnitate şi 
existență. Simplă constatare psihologică, sprijinită pe afirmaţiile 
unor mai buni cunoscători ai operelor lui Merle, s-ar zice că 
de evoluţia personajelor de pe scara romanelor sale este legată 

însăşi dezvoltarea gîndirii scriitorului, care învinge, pe etape, 
dificultățile de orientare. | 

Fără îndoială pentru lectorul nostru, problema centrală dez- 
bătută în Insula face parte dintr-o categorie tematică mai 
profund şi mai amplu tratată în literaturi cu care el este mai fa- 
miliarizat. Lectura romanului lui Merle nu va fi, însă, în această 
privinţă, zadarnică. Aşa cum cititorul va remarca singur, dim- 
preună cu teza principală, autorul pune în discuţie o serie de 
alte probleme pasionante : ale fundamentului legilor, ale demo- 
crajiei, păcii şi războiului, colonialismului şi rasismului, ale 
proprietăţii, egoismului etc., etc. 

Cu totul remarcabilă se vădeşte, de asemenea, caracterizarea 
personajelor, ca făcînd parte integrantă din tematica romanului. 
Cu totul remarcabilă şi dintr-un alt punct de vedere: acela al 
culorilor locale şi al epocii. 

Merle, traducător din Swift, cunoaşte bine literatura anglo- 
saxonă de călătorii, ca și unele producţiuni frânceze, tributare 
unui gust superficial. Este meritul său acela de a fi găsit o 
modalitate proprie de abordare, a cărei principală caracteristică 
se dovedeşte a fi sinceritatea. 

Pe scriitorul francez l-a pasionat caracterologia tahitiană obiec- 
tivă, şi nu cea „turisticată“. El a observat cu discernămînt că 
în cele mai multe povestiri exotice, interesul autorilor se 
restriîngea la psihologia albilor, în contact cu mirajul mărilor 
sudului, localnicul fiind înregistrat fotografic. Astfel, într-un in- 
terviu, Merle atrăgea atenţia că a fost surprins de tonul me- 
lancolic al acestor romane, contrazicînd trăsătura majoră a ta- 
hitienilor, care este bucuria de a trăi, veselia cuceritoare, rîsul. 

Dorinţa sa a fost să se întoarcă la atmosfera descrierilor de 
călătorie. ale navigatorilor francezi din secolul al XVIII-lea, pen- 
tru ca, stăpîn pe perspectiva timpului, să poată analiza cu un 
ochi avertizat teza bunului sălbatic, mai umană decit notaţăle 
grăbite ale unor amatori de decor şi senzaţie. Procedind astfel, 
Robert Merle a rămas în cadrul tradiţiilor literare ale ţării sale, 
bogată în realizări de călătorii, nobilă în tendinţa de a con- 
semna adevărul obiectiv. Desigur, autorul şi-ar fi putut îndrepta 
atenţia spre exemplul unui alt artist compatriot, marele pictor 
îndrăgostit de lumea tahitiană. Dar în alegerea sa poate că a 
dominat o oarecare înrudire spirituală cu literatorii secolului lu- 
minilor, şi poate, unele reziduuri clasiciste, 

Decenţa cu care se schimbă, undeva în depărtare, focurile 
de armă (ca în teatrul de epocă, în culise), acuratețea descrie- 
rilor (chiar cînd e vorba de capete înfipte în ţepi şi de' leşuri 
aruncate peste bord), gingăşia analizei şi un ochi prea proaspăt, 
dar deschis savant asupra naturii (pajiştile tahitiene au bruma 
gazonului de la Versailles), o anumită unilateralitate naivă a 
pledoariei, amintind veşmintele orientale ale personajelor din 
povestirile lui Voltaire sau Montesquieu, ne îndeamnă să diag- 
nosticăm un spirit voit nemodem. Lectura romanului precedent 
ar dezminţi cu totul o asemenea afirmaţie, dacă şi în Moartea 
e meseria mea, broderia amănuntelor care dă cărții acea „cre- 
dibilitate totală“ ce caracterizează şi Insuld, nu ar fi şi ea con- 
siderată drept o moştenire a investigaţiilor psihologice: ale unei 
etape cu două secole mai vechi în literatura franceză. Luptînd 
cu ispitele propriei cerebralităţi, Merle a dobiîndit, în ultimele 
două romane ale sale, o victorie admirabilă — ea certifică acea 
putere de asimilare a unui spirit sconmonitor care pune stă- 
pînire pe amprentele irecuzabile ale realității. 

Nu ştim dacă Robert Merle este ceea ce se cheamă un, „ta- 
hitolog“ sau dacă erudiţia sa în materie este de natură pur lite- 
rară. Faptul interesează prea puţin, o dată ce autorul a izbutit 
să deseneze cu atîta fineţe caracterul femeii tahitiene, păstră- 
toare a iniţiativelor gospodăreşti şi a ritualului matriarhal. Așa 
cum timidul Purcell cunoaşte sufletul feminin, fiindcă îl pre- 
ţuia, părintele său literar ne redă cu intensă plasticitate silueta 
fermecătoare a vahineelor, graţia lor socială, am spune. 

Dar nu numai realismul caracterelor, ci şi cel al situaţiilor 
este remarcabil în acest roman. Personajele îşi justifică identi- 
tatea în acţiune, iar aceasta decurge firesc din impulsul tem- 
peramentelor. Sînt multe răstumări de situaţii în acest roman, 
dar fără lovituri de teatru. Cu greu ar putea fi numite acestea 
aventuri, încă şi mai puţin romaneşti. Ceea ce i se întîmplă lui 
Purcell ţine de complexitatea vieţii. Este la mijloc desigur şi 
accentul satiric al autorului, ţinînd deformarea relaţiilor între 
oameni sub imperiul patimilor politice, al luptelor pentru pu- 
tere, între indivizi fără scrupule. Parodia unui anumit parlamen- 
tarism, a justiţiei sumare, este suculentă, amănuntul revelatoriu. 
lată un exemplu: în casa lui Purcell, convalescent, sosesc să-l 
„judece“ Mason, Scheletul şi Șoarecele. La drept vorbind, ei 
vor să-l determine prin: şantaj şi timorare să ia parte la 'război, 
-de partea peritanilor, fireşte. Pretextul este că Purcell ar fi des- 

tăinuit tahitienilor locul unde fuseseră dosite nişte puşti. Cu 
puţină vreme înainte, Șoarecele încercase să se descotorosească 
de Purcell, destinîndu-i un glonţ „rătăcit“. lar Mason a uitat 
că neglijase să-i destăinuie lui Purcell unde avea de gînd să 
ascundă armele. Mac Leod nu crede în aportul „armat“ pe care 
l-ar putea aduce învinuitul, dar ştie că dacă l-ar lichida, ar 
avea de-a face cu femeile tahitiene, care l-au luat pe scoţian 
sub ocrotirea lor mai mult decît maternă. | 

În timp ce tribunalul ambulant acuză, Purcell, slăbit de boală, 
descojeşte o banană şi o mănîncă. Mason, depozitarul bunelor 
maniere britanice (deocamdată aliat cu marinarul rebel şi de- 
testat care încercase să-l urce în ştreang), îl priveşte interlocai 
pe acuzat. „Pentru cea dintiia oară în viaţa lui — scrie autorul 
— Mason văzu că respectul său faţă de forme se izbea de res- 
pectul faţă de proprietate, iar şocul astfel provocat îls reducea 
la tăcere,“ 

Subtilitatea cu care, în puţine trăsături, este definită o în- 
treagă ambianță complexă, atinge perfecțiunea de insinuare a 
gros-planului cinematografic. Măştile decolorate de pirați devin 
personaje reale, fabula, anecdota, poanta îşi primesc transferul 
în tragicul omenesc. 

Dar acesta este chiar stigmatul inefabil al talentului literar. 
Dacă, prin acea minunată rătăcire pe mare cu care se încheie 
imnic romanul, Robert Merle a crezut că va reintra în rîndul 
romancierilor exotici de al căror drum se despărţise, trebuie să-i 
spunem că s-a înşelat. 

Cartea cîntă, cu puterea talentului, omul, viaţa şi natura, pre- 
țul şi foloasele libertăţii. Truda celui care desparte o simfonie 
în măsuri, spre a o desluşi, a avut drept scop numai tălmă- 
cirea unor simboluri, pe care lectura le va recunoaşte, în far- 
mecul lor original. 


ŞERBAN CIOCULESCU 


PREFAȚA AUTORULUI - 


Nu-mi place să citesc prefețe şi, mai puţin, să le scriu. 
Bucuros m-aş dispensa s-o fac pe aceasta dacă lucrarea de 
faţă nu ar impune unele lămuriri. 

Evenimentul care, la origine, a inspirat acest roman este 
istoric : către sfârşitul secolului al XVIII-lea, cîţiva răzvrătiți 
de pe Bounty fugiră din Tahiti, unde Amiralității britanice 
i-ar fi fost foarte uşor să-i descopere, şi găsiră, în plin Pacific, 
o mică insulă pustie şi, prin configuraţia coastelor ei, aproape 
inaccesibilă : Pitcairn. Pămîntul acestei insulițe era fertil, iar 
răzvrătiţii ar fi trăit fericiţi pe meleagurile ei, pînă la capătul 
vieţii, dacă nu ar fi intrat în zîzanie cu tahitienii ce îi înso- 
ţeau. Britanicii şi indigenii se dedară între ei la un război ne- 
cruţător, ale cărui detalii fură cunoscute de-abia douăzeci de 
ani mai tîrziu, prin povestirea, poate nu tocmai fidelă, dată în 
vileag de către unicul supravieţuitor, căpitanului englez 
care descoperi mica colonie. 

Acest căpitan era un om cumsecade, cucernic şi sentimen- 
tal. El puse cu atît mai puţin la îndoială cuvîntul fostului 
marinar de pe Bounty, cu cît acesta din urmă devenise către 
sfîrşitul vieţii foarte credincios, conducîndu-şi colonia — fe- 
mei şi copii — în chipul cel mai edificator. Căpitanul se 
întoarse, aşadar, în Anglia, înduioşat şi perfect lămurit, şi 
istorisi într-o englezească plină de farmec războiul din Pit- 
cairn aşa cum îl aflase din gura rebelului acum pocăit. 

Acest raport destul de puţin amănunţit constituie unica 
sursă, dealtminteri, după cum s-a văzut, deajuns de nesi- 
gură, a tuturor povestirilor, care, de atunci încoace, au 
pretins a retrasa destinul acelei mărunte comunităţi ai cărei 
membri au trăit şi s-au sfişiat între ei în insulă, exact în 
vremea în Care masacre de mult prea vaste proporţii în- 
sîngerau continentul european. | 

Această întîmplare, din pricini ce se vor desluşi în filele 
ce urmează, mi-a stîrnit un puternic interes ani de-a rîndul: 
în 1952, cred, i-am povestit-o pentru întîia dată lui 
Maurice  Merleau-Ponty, într-un restaurant din Rennes. 
Dacă nu am scris-o mai devreme aceasta se datorează 
faptului că pe atunci o concepeam ca pe un roman isto- 
ric, Concepută astfel, era evident că nu o puteam scrie: 
ceea ce se cunoştea despre războiul din Pitcairn era deopo- 
trivă succint şi nesigur şi, prin această înfăţişare sumară, 
chiar enigmatic. 

De-abia în 1958 am luat hotărîrea care a făcut posibilă 
apariţia cărţii pe care o veţi citi: m-am hotărît să zvirl 
peste bord Istoria propriu-zisă şi să povestesc o întîmplare 
care reducea evenimentele concrete la o simplă schemă, 
luîndu-mi astfel libertatea de a plăsmui cu ajutorul închi- 
puirii şi personajele şi situaţiile. Din acea clipă am încetat 
de a mai resimţi această caznă ce constituie preţul plătit 
de romanul istoric, pentru toată lenevia cu care el se îm- 
pacă. Să nu mai vorbim nici despre stil nici despre pastişa 
pe care foarte ușor ar fi trebuit să le susţin de la început 
pînă la sfîrşit. Şi nici despre evenimentele gata fabricate 
pe fundalul cărora ar fi trebuit să fixez prin peticiri ca- 
racterele. 

Nu vorbesc aşa, fireşte, pentru că aş dispreţui un gen 
literar foarte îndreptăţit şi căruia eu însumi îi sînt tributar. 
Dar el nu este legitim decît exact în măsura în care Istoria 
prezintă însemnătate şi nu cînd e locală şi anecdotică. 
Nimeni, socotesc, nu-mi va reproşa faptul că am plasat pe 
o mică insulă din Pacific alte personaje decît acelea care 
într-adevăr au trăit în ea. 

Această carte nu constituie, prin urmare, povestirea â 
ceea ce s-a întîmplat în Pitcairn. Ea este un roman roma- 
nesc, fără altă justificare decît aceea a propriei sale vita- 
lităţi şi a destăinuirilor făcute — cu sau fără voie — 
asupra propriei mele vieţi, bineînţeles, dar şi în legătură 
cu spaima ce amenință existenţa omenească pe şubreda 
noastră planetă. 


Capitolul întîi 


Purcell străbătu teuga, ocolind privirea oamenilor. Se 
simţea, ca de altfel de fiecare dată cînd se pomenea prin- 
tre ei, ruşinat că e prea bine îmbrăcat, că arată prea bine 
i ia Se îndreptă către provă, peste care, apoi, se aplecă 

afară. O frumoasă mustață înspumată îşi lăsa dira de 
o parte şi de cealaltă a etravei vasului Blossom, ce-şi croia 
drum, spintecînd apa. 

Se întoarse. Oamenii spălau puntea în larma iscată de 
zdrăngănitul căldărilor. Scoase un oftat, îşi întoarse privirea, 
şi, stînd cu amîndouă mîinile la spate, sprijinite de copastie, 
îmbrăţişă cu vederea întregul vas. Ce frumuseţe | Scînteie- 
rile soarelui se aşterneau cît vedeai cu ochii pe clocotitoa- 
rele întinderi ale valurilor Pacificului, în vreme ce Blos- 
som-ul. cu cele trei catarge ale sale aplecate la babord, 
întîmpina, de-a curmezişu-i pala unei brize de sud-sud-est. 
De cîte ori vreun val trecea pe sub vas, îl sălta în sus, iar. 
Blossom-ul cu cele trei vintre zdravăn opintit în înfrunta- 
rea vîntului se înălța lin pe creasta valurilor şi, fără vreo 
hurducătură, aluneca iarăşi, ca într-o albie, în golul deschis 
de talazuri. „Ce frumuseţe !“, îşi spuse Purcell, cu înduio- 
şare. De la provă pînă la pupă totul era făcut cu grijă, 
desăvîrşit ; coca vasului, construită astfel încît să-i fie 
lesne alunecarea, iar greementul vasului, nou-nouţ. În urmă 
cu un an şi jumătate, străbătînd Canalul Mînecii, Blossom-ul o 
lua înaintea unei corăbii din Saint-Malo. 

Purcell îşi încordă auzul. Cu toate că prin apropiere se 
afla o insulă, nu desluşi, totuşi, nici un țipăt de pasăre. În 
afară de strigătul stîrnit de spargerea vreunui talaz, nimic 
nu mai tulbura tăcerea mută a oceanului. Dar stăruia, în 
juru-i, blîndul şuier al unei brize ale cărei adieri îi făceau, 
totdeauna, plăcere: izbiturile uriaşelor scripete de lemn, 
tremurul funiilor de catarge, iar sub el, în urmă, lunecarea 
etravei prin apă, o uşoară şi neîntreruptă Junecare aidoma 
molcomei destrămări a unei pînze de borangic. 

Purcell privi din nou faţa oamenilor, uimit şi de astă 
dată cît erau de slabi şi făcîndu-şi mustrări că se lăsase o 
clipă răpit de plăcere, admirînd vasul; îşi crispă mîinile 
pe parapet şi îşi zise, plin de mînie: „Ce nebun sînt!“ 

Scoase ceasornicul, îl privi şi strigă cu o voce aspră: 

— Jones! Bakerl 

Marinarii Jones şi Baker îşi legară cu grijă periile şi 
sosiră, 

— Lochul! spuse Purcell. 

— Da, don locotenent, răspunse Baker şi, fără ca trăsă- 
turile regulate ale obrazului său smead să-şi piardă încre- 
menirea, ochii, care-l priveau pe Purcell, avură o privire 
suriîzătoare. Să : desfăşoare lochul era treabă uşoară, Jones 
îi era cumnat şi nu din întîmplare îl luase Purcell cu el. 

— Hai! făcu Purcell, cu aceiaşi glas aspru, autoritar. 
Cu o voce înceată, mai adăugă: Fiţi atenţi. Mai cu seamă 
tu, Jones. 

— Da, don locotenent, spuse Baker. 

Purcell îi privi cum se îndepărtează şi străbat teuga, 
apoi cum intră din nou în. cabină. Duneta era pustie, iar 
Baker spuse în şoaptă: 

” — Ai grijă: nu deschide. 

Arătă spre puntea de sub picifrele sale, adăugînd : 

— Mojicul ăsta are miros, nu glumă. | 

— Da nici eu nu sînt un copil, şopti micul Johes, în- 
ciudat, umflindu-şi muşchii pieptului. i 

Puse mîna pe nisipar şi, exact în clipa în care Baker 
Zvîrli în valuri lochul, răsturnă nisiparul ţinîndu-l perfect 
orizontal, în dreptul ochilor. Privea, cu plăcere, spre 
găoacea sferică de sticlă, înăuntrul căreia cădeau în jos. 
puzderia de firişoare subţiri, ca o burniţă fină de nisip, în 

vreme ce saula se desfăşura din juru! mosorului, peste 
bord. Jones nu se plictisaa încă de acest spectacol. Ba 
chiar îi isca în suflet un sentiment des.ătător de putere, 
ca şi cum el însuşi ar fi fost acela care făcea să înainteze 
corabia. Cînd se scurse pînă şi cel din urmă firişor de 
nisip, privi, cu un aer important, spre cumnatul său și 
zise: „Gata !“. Îndată după aceea Baker opri răsucirea 
mosorului, trase afară din apă saula şi socoti numărul no- 
durilor. 

— Nouă şi jumătăt, spuse €l, cu glasul scăzut, privind 
înciudat treptele ce duceau spre dunetă. 

— Grozav! zise Jones. 

— Să mă ia dracu! mirii mînios Baker, dacă pricep ce 
te priveşte pe tine că barca asta blestemată goneşte cu aşa 
iuţeală | 

Isprăvi de înfăşurat lochul pe mosor şi, cînd îşi ridică 
ochii, văzînd mutra supărată a lui Jones, îi surîse. 

În aceeaşi clipă, un zgomot de paşi făcu să trosnească 
scara babord a dunetei, iar ei, înainte chiar de ivirea lui 
Burt, încremeniră. 

— Nu te uita.la el, şopti Baker, iar inima începu să-i 
bată mai tare. Burt era cam pornit să caute pricină oame- 
nilor tineri, şi faptul că s-ar fi putut lega de Jones îl în- 
grijora pe Baker. Baker îl privea pe Burt, care se îndrepta 
spre ei, cu ochii în deschizătura pleoapelor micşoraţi pînă 
la îngustimea unei linii, ca pentru a se apăra de lumina 
soarelui în amurg, măsurînd cu o privire plină de ură 
mişcarea elegantă a giganticei siluete a acestuia. Din creş- 
tetul bicornului pînă în vîrful pantofilor cu cataramă, totul 
era ordonat şi desăvirşit în înfăţişarea sa: cravata de dan- 
telă, de o albeaţă ca a zăpezii, haina cu revere late, cio- 
rapii albi şi bine întinşi pe picior, cu butonii de aur stră- 
lucind ca lucirile oglinzii. „Ticălosul“, îşi spuse Baker, şi 
în acelaşi timp îi apăru în privire o stielire de ură. l-ar 
fi părut mai bine ca atenţia lui Burt să se abată asupra 
lui, ca să-l cruţe pe Jones. 

Cînd fu doar la doi paşi în faţa lor, Burt se înţepeni pe 
picioarele-i ce parcă nu se mai terminau de lungi ce erau, 
şi spuse, cu 0 voce metalică: 

— Ei, cât? 

— Nouă şi jumătate, don căpitan, răspunse Baker. 

— În regulă. 

Cu picioarele desfăcute, cu miinile la spate, Burt îi mă- 
sura pe cei doi oameni pe îndelete. Pantalonii vărgaţi în 
roşu şi alb erau curaţi, era bărbierit şi tuns scurt. Baker 
îi ajungea cam pînă la piept, şi Burt privea cu toată 
luarea-aminte scăpărarea ochilor săi negri, aţintiţi asupra ui, 
de jos în sus. Are pe dracu-n el prichindelul ăsta de velş. 
Politicos, impecabil, stăpînit şi cu ura mocnind în el. O 
ațiţătoare dar plăcută furnicătură străbătu carnea lui Burt. 
Impecabil ? Nu e nevoie decît de un dram de răbdare. 
Pasul greşit nu poate întîrzia prea mult. Va veni desigur. 

— Puteţi pleca, spuse Burt. 

Se reîntoarseră printre cei ce spălau partea din faţă 
a punţii. Stînd cu spatele rezemat de parapet, Boswell 
ţinea în mînă un bici al cărui şfichi se încolăcea pe co- 
vertă la picioarele sale. Cînd cei doi oameni trecură prin 
fața sa, el îşi ridică botul de dulău, zvârlind aerul pe nări, 
furios. Nu se făcuseră cu nimic vinovaţi, iar Boswell nu 
avea nici el nimic de zis împotriva lor. Mîriiala asta îi in- 
trase în obicei. Fără să ştie de ce, se simţea aţiţat de în- 
dată ce-i ieşea în cale un marinar. 

Jones şi Baker îşi dezlegară periile doar prefăcîndu-se 
că sînt zoriţi, căci în realitate nu făceau decit să se în- 
curce, înadins, în nodurile funiilor. 

Spălarea punţii mergea anevoie. Cînd Boswell îşi aţin- 
tea căutătura ochilor săi mici asupra oamenilor, aceştia în- 
cepeau să se dedea la o mare risipă de gesturi, fără nici 
o tragere de inimă însă. Dar oamenii îşi curmau pînă şi 
cazna acestei prefăcătorii, de îndată ce Boswell întorcea 
capul, mulţumindu-se să facă, în acele clipe, doar zgomot 
cu periile lor, ţinînd însă, cât le era cu putinţă, treaba în 
loc. Şiretlicul acesta nu-i scăpa lui Boswell, dar şovăia să 
încerce a lua vreo măsură. Nu prea avea încredere în 
această echipă care era cea mai a dracului de pe vasul 
Blossom. Micul Smudge, un şarpe cu chip de om. Mac 
Leod, viclean şi primejdios. Metisul White, uşor de scos 
din sărite. Baker, violent. Ceilalţi, inofensivi. Dar ăşti 
patru erau de ajuns ca să-i strice pe toţi. Gîndul acesta îl 
înfurie, Scoase un lătrat hirîit, izbind cu biciul pardoseala 


punţii, printre oameni, cu toată grija, insă, ca nu cumva 
să atingă pe vreunul dintre ei. 

De pe dunetă, Burt nu putea vedea echipa de spălători, 
dar auzind lătratul, îşi dădu seama, la următoarea lovitură 
de bici, că Boswell nu atinsese decit puntea. Se înţepeni 
pe picioare, îşi înălţă capul, iar ochii îi deveniră atenţi. 
Ceva ciudat se petrecea *acolo. Cîinele său de pază se 
temea. Burt luă hotărirea de a se duce el însuşi la faţa 
locului ca să vadă ce se întîmplă, şi începu să se strecoare 
încet, apropiindu-se de punte în aşa fel încît să nu poată 
fi văzut. | 

Chiar în clipa aceea, de jos, se ivi, prin tambuchi, faţa 
naivă a micului Jimmy, care apoi ieşi, încet-încet, la su- 
prafaţă, ducînd cu sine o căldare plină cu apă murdară. 
Dăduse, de cînd se trezise din somn, ajutor bucătarului 
în cambuză, la prepararea mesei, şi de-abia acum apuca 
să respire şi el puţin aer curat. | 

Apariţia micului mus fu o distracţie pentru mateloțţi. 
Boswell îşi dădu seama de acest Jucru şi atunci întoarse 
spatele şi privi spre apa mării. Încuviinţa, tacit, această 
pauză. Menţinînd la oarecare intensitate zgomotul pe care-l 
făceau, marinarii îşi ridicară capetele, privirea lor ştearsă 
păru că se înviorează, şi câțiva dintre ei prinseră a-i face 
fel de fel de semne lui Jimmy, fără însă a-i adresa vreun 
cuvînt. Mai sus de brîul pantalonilor vărgaţi li se vedeau 
torsurile slăbănoage, umerii căzuţi, spetele pline de cica- 
trice lungi. 

Jimmy clipi din ochi în faţa soarelui, a cărui lucire 
scălda puntea, aruncă o privire vie, jur împrejur, flutură 
mîna stingă în văzduh spre mateloţi şi, fără nici o pricină, 
începu să ridă. Cu doi ani mai tînăr decît Jones, şi mult 
mai puţin vînjos decît acesta, înfățișa privirii blîndele tră- 
sături ale unui obraz copilăresc, în care pe partea dreaptă 
i se săpa o gropiţă, de cîte ori ridea. Cu căldarea de lă- 
turi în mînă, se îndreptă spre tribord, aruncînd o privire 
spre înspumatele dîre şerpuitoare ce goneau spre bordajul 
vasului şi, ridicînd capul, rămase apoi nemișcat, iar bătăile 
inimii i se înteţiră: se vedea către zare, prin străvezia 
ceață a zorilor, ivindu-se din ape o insulă plată, încoronată 
de cocotieri. Purtat pe aripile vintului, ajungea pînă la el 

un miros de frunze şi de lemne arse. Aflase din gura marina- 
rilor că vasul se apropia de insulele Tuamotu şi, deşi nu 
era vorba despre vreo escală prin acele meleaguri, se. sim- 
ţea totuşi cuprins de bucurie doar la vederea pămîntului. 
Cu gâtul întins, cu gura întredeschisă, privea, la orizont, 
cea dintîi insulă a mărilor sudului, iar ochii cu luciri al- 
bastre de porțelan i se umeziră “de fericire. 

În clipa aceea, un stol des de rîndunici de mare, după 
ce se apropiaseră, abia atingînd oglinda apei, îşi reluară 
zborul şi, ţişnind cu o iuţeală ameţitoare către catarge, 
prinseră să descrie, la înălţime, cercuri în jurul celui mai 
înalt dintre ele, scoţind ţipete ascuţite. Jimmy le .urmări 
cu privirea, trecîndu-şi în neştire mîna prin păru-i scurt,: 
înălţat. către frunte în două bucle de copil. Îşi pierdu aşa 
cîteva secunde, netezindu-şi părul şi aţintindu-şi ochii la 
zborul păsărilor, iar apoi, at ega greutatea căldării, care-i 
aduse aminte că are de făcut o treabă, se apucă de ea, 
dar săvîrşi o greşeală neașteptată şi de neîngăduit unui 
mus : zvîrli apa murdară, rostogolind căldarea în vînt şi 
nu sub vînt. Fireşte că o bună parte din conţinutul astfel 
vărsat îi împroşcă obrazul, iar Jimmy, auzind o înjurătură, 
se întoarse pe loc. Căpitanul Burt sta înfipt în faţa lui. 
Câţiva stropi de lături îi picaseră pe haină. 

— Vă rog să mă iertaţi, don căpitan, spuse Jimmy 
făcînd drepţi şi ridicînd ochii. 

Se uita, cu privirea înălțată mult deasupră-i, la trăsătu- 
rile încremenite ale feţei lui Burt. Bărbia acestuia văzută 
de la o asemenea depărtare, de jos, se înfățișa -ţişnind 
aidoma unei prore, iar nările — într-o arcuire ce le-subţia cu 
o implacabilă precizie. Burt avea un fel straniu de a se în- 
țepeni pe picioare, încremenind într-o atitudine ce-l făcea 
să pară propria sa statuă. Era brun, iar pe chipul lui atît 
de împietrit şi de întunecat, încît părea a fi turnat în 
bronz, doar ochii viețuiau, reci şi tăioşi, ca ascuţişul oţe- 
lului. 

Burt îl ţintuia mai departe cu privirea pe Jimmy. Fără 
ca musul să-şi dea seama, urma unui suris mai stăruia pe 
buzele sale, oglindind încă simțămîntul de bucurie încercat 
înainte cu cîteva clipe, cînd dăduse cu ochii de pămîntul 
insulei, 

-  — Dumneata zîmbeşti, hai? făcu Burt cu glasu-i me- 
talic. 

— Nu, don căpitan, răspunse Jimmy. 

Căpitanul Burt sta într-adevăr ca împietrit, cu picioa- 
rele depărtate, cu braţele încrucişate. Privea de la mare 
depărtare, sub el, chipul rotund al lui Jimmy, ochii naivi ai 
acestuia şi cei doi cârlionţi ce i se ridicau pe frunte. Burt nu 
avea cum să se înşele: nici urmă de obrăznicie nu era pe 
acest chip de copil. Musul se uita la Burt cu încrederea ce 
îi lumina ochii de cîte ori -vorbea unuia mai virstnic. Se 
scurseră cîteva secunde, şi cum tăcerea, prelungindu-se, îl 
stingherea, Jimmy schiţă un surîs timid. 

— Dumneata zîmbeşti, hai? se răsti îndată Burt, dar 
cu- un glas atît de ameninţător, încît Jimmy îngheţă, iar 
surîsul, fără a-i pieri de pe obraz,, încremeni într-o strîim- 
bătură. ; 

Burt tresări de plăcere. Cruzimea sa era formalistă. Pen- 
tru a putea pedepsi sau lovi trebuia ca .victima să pară 
măcar vinovată cu ceva. Procedînd astfel nu intenţiona de 
loc să-şi impresioneze martorii. Nu se sinchisea de ceea 
ce ar fi gîndit sau ar fi spus ei. Doar faţă de sine avea 
nevoie de respectarea acestor forme. În acest joc pe care-l 
juca zi de zi.cu oamenii echipajului, îşi statornicise unele 
reguli de care ţinea seamă. | 

— Care va să zică, continuă el cu un las cît se poate 
de liniştit, dumneata zîmbeşti. Îţi baţi, adică, joc de mine. 

— Nu don căpitan, răspunse Jimmy, cu vocea tremură- 
toare, nereuşind: să-şi stăpînească acea gidilire care, fără 
voia lui, îi desfăcea buzele în chip de strîmbătură. Se 
temea, simțind întreaga primejdie prin care trecea în clipa 
aceea, că ar fi avut într-adevăr aerul pe care i-l atribuia 
Burt, dar cu cît se străduia mai mult să-şi refacă înfăţi- 
şarea firească, cu atît mai tare i se întindea gura. 

Burt îşi exagera nemişcarea, şi privirea lui împietrită se 
lăsa tot mai apăsătoare. asupra copilului. Știa că, prelun- 
gindu-se, tăcerea îi va impune lui Jimmy tocmai mimica 
de care-l învinuia. 

— Dumneata zîmbeşti | urlă el, cu un glas înfricoşător, 
iar buzele copilului, mişcate de o nestăvilită putere, în- 
cepură să surdă. 

Burt se desfătă cîteva secunde cu simţământul izbînzii 
repurtate. Musul era cu adevărat prins asupra faptului. 
Regulile jocului fuseseră respectate. 

— Singur ţi-ai făcut-o, spuse el, cu o inflexiune în voce 
menită să-l convingă pe el însuşi că, de fapt, regreta în- 
tîmplarea. 

Răsuflă adînc, iar ochii îi fură năpădiţi de scăpărarea 
unei luciri de gheaţă. Apoi făcu un pas înainte şi, tîrînd 
după sine întreaga greutate a trupului, îşi răsuci pieptul 
viguros de la stînga la dreapta şi-i repezi lui Jimmy, care 
nu avu răgazul nici să se ferească, nici să se apere, cu 
toată puterea, un pumn drept în obraz. Matelotul Johnson, 
care se afla doar la cîţiva metri cînd se produsese inci- 
dentul, declară, în urmă, că îi auzise oasele trosnind sub 
violenţa loviturii. Jimmy, adăugă el, se prăbuşi ca o păpuşă 
umphută cu tăriţe. 

Burt ridică palma mîlinii sale drepte pînă la gură, suflă 
în degete, pe care începu apoi să le joace în văzduh, ca 
pentru a şi le dezmorţi, după care, plimbîndu-şi o privire 
inexpresivă pe chipurile marinarilor, trecu peste Jimmy, 
fără a-i atinge trupul şi, cu paşi rari, se întoarse spre 
dunetă. 

De îndată ce se îndepărtă, mateloţii rămaseră locului. Se 
uitau la Jimmy. Pînă şi Boswell îşi aplecă, uluit, capul. Îşi 
dăduse foarte bine seama că Burt îşi pusese întreaga-i 
putere în pumnul tras şi nu pricepea de ce anume. 
După cîteva secunde îi porunci lui Johnson să verse o 
căldare de apă pe capul musului, ceea” ce, din parte.i, 
mai-mai că putea trece drept un act de bunătate. Apoi, 
ridicînd privirea şi dîndu-şi seama, în cele din urmă, că 
nimeni nu se mişcă, începu să urle, distribui, într-o parte 
şi într-alta, cîteva bice, dar, pare-se, nu prea convins, şi se 
îndepărtă. | 

Johnson era un bătrîn marinar şchiop, gîrbovit, cărunt 
şi atît de slab, încât muşchii celor două braţe îi ieşeau în 
afară ca nişte funii. El dezlegă una dintre căldări, o cu- 
fundă în apă şi, după ce o umplu, o vărsă pe capul mu- 
sului. Apoi, cum acest duş. rămase fără nici un efect, se 
aplecă asupra lui Jimmy şi-i dădu uşor cîteva palme, pe 
obraz, pentru a-l trezi. Johnson nu mai avea o vedere prea 

bună, aşa încît de-abia cînd se aplecă asupra feţei copi- 
lului văzu ravagiile pumnului lui Burt. Tresări, îngenun- 
che lîngă trupul încremenit şi-şi lipi urechea de pieptul 
musului. Rămase aşa, în răstimpul unui lung minut, în- 
spăimîntat : inima lui Jimmy nu mai bătea. 

Cînd bătrînul Johnson se ridică de jos, marinarii, vă- 
zîndu-i privirea rătăcită, îşi dădură seama că Jimmy murise. 
Miîlinile lor se încleştară, crispate, pe cozile periilor şi un 
vuiet surd, nearticulat, se făcu auzit printre ei. 

— Mă duc să-i dau de veste :domnului Mason, spuse 
încet Baker. 

Mason era primul locotenent de bord şi unchiul lui 
Jimmy. 

— Stai pe loc, făcu Mac Leod. Stăpînul nu ţi-a dat 
voie. Doar ştii ce poţi să păţeşti. 

— Ba eu tot mă duc, răspunse Baker. Tremura cuprins 
de furie şi de milă. Şi trebuia să facă ceva, pentru a scăpa 
de ispita ce-l'aţiţa să-şi împlinte cuțitul în pîntecele lui 
Burt. 

Peria i-o dădu lui Jones şi pieri coborînd scara tambu- 
chiului, iar marinarii, pentru a-i acoperi lipsa, se puseră 
iarăşi, zgomotos, pe treabă. Părăsirea, fără învoire, a lu- 
crului însemna douăsprezece lovituri de bici date vinova- 
tului pe punte. 

În clipa în care Richard Mason îşi făcu apariţia pe 
punte, sever şi încheiat la toţi nasturii, toate privirile se 
întoarseră, deodată, spre el. Mason dădu cu ochii de trupul 
lui: Jimmy întins la o depărtare de vreo douăzeci de paşi, 
privi, da rându-i, şi el chipurile mateloţilor şi se opri. Era 
un om cam de cincizeci deani, bine clădit, cu faţa pătrată, 
cu fruntea teşită. Baker nu avusese curajul să-i 'spună că 
Jimmy murise, dar după expresia chipului său tulburat şi după 
tăcerea subită a mateloţilor, Mason simţi cum i se strînge 
inima. Picioarele începură să-i tremure în aşa hal, încît 
izbuti anevoie să ajungă pînă la trupul copilului. 

Cînd fu doar la un metru de Jimmy, îi văzu destul de 
limpede capul. Pleoapele îi acopereau, întredeschise, ochii, 
iar sub nasu-i strivit şi parcă sfărîmat de violenţa loviturii, 
buzele umflate şi sîngerînde îi descoperiseră dinţii, într-o 
strîmbătură ce aducea cu un zîmbet, Mason îngenunche, 

ridică capul lui Jimmy, îl puse pe genunchii săi şi spuse 
aproape în şoaptă, doar ca pentru sine: „Jimmy a murit“. 

În mintea sa se făcu un gol, şi nu avu decît senzaţia 
scurgerii timpului, fără ca vreo întîmplare anume să-l tul- 
bure. Apoi simţi, parcă, mişcarea lăuntrică a unui arc, 
urmată de vocea cuiva rostind încet, dar nespus de lim- 
pede: „,Bătrînul o să-şi iasă din minţi. Ridică ochii şi, în 
cele dintii clipe, nu văzu decît puntea înecată de soare şi 
nişte chipuri şterse plutind parcă deasupra ei. În urmă ele 
se desluşiră. Mateloţii îl priveau. Mason îşi aduse aminte 
că Jimmy murise, aplecă ochii asupra capului, pe care tot 
îl mai ţinea pe genunchi, şi începu cu glasul scăzut să-l 
cheme pe nume: „Jimmy, Jimmy, Jimmy...“ Şi acelaşi gol 
îi cuprinse, din nou, mintea. O panică puse stăpînire pe 
Mason, care se căzni să-şi ridice capul pentru a regăsi, în 
faţa ochilor, privirile marinarilor. Nu văzu, la început, decît 
o lumină ca îndărătul unei perdele de ceaţă, prin care to- 
tul apărea şters şi nedesluşit. Îşi aţinti, deznădăjduit, privi- 
rea în plasa acestei neguri şi, treptat-treptat, ochii marina- 
rilor se iviră din nou, încremeniţi, asupra lui. De astă dată 
nu-i lăsă să-i mai scape. Ştia că nu-i va mai scăpa. 

Biîjbîind, puse jos capul lui Jimmy, se ridică în picioare, 
îndreptîndu-se apoi spre marinari. Cînd ajunse doar la doi 
metri de ei se opri şi spuse cu o voce parcă ştearsă. 

— Cine a făcut-o? 

Sta în picioare în faţa lor, gîrbovit, cu braţele spînzurîn- 
du-i de-a lungul trupului, cu ochii rătăciţi, cu gura între- 
deschisă de parcă şi-ar fi pierdut controlul asupra muşchi- 
lor fălcii. i 

Un glas răspunse, în şoaptă: 

— Burt. 

— De ceP făcu Mason cu acelaşi glas. 

— Pentru că, Zviîrlind nişte zoaie, îl împroşcase cu cîteva 
picături pe haină. 

Mason repetă cu acelaşi glas şters şi istovit: 

— Pentru că i-a stropit haina? 

Apoi, cu privirea rătăcită, repetă, în  neştire, cu 
aceeaşi voce ştearsă : „Groaznic, groaznic, groaznic...“ Era 
un fel de vaiet sinistru, fără de sfîrşit, şi abia articulat, ca 
şi cum i-ar fi făcut rău pronunţarea cuvintelor. 

— Doamne | spuse Johnes, nu mai pot îndural! 

— Crezi că mai e ceva de făcut, don locotenent? în- 
trebă Baker. i 

Era vădit că nu voise, punînd această întrebare, decît 
să curme litania lui Mason. Acesta ridică, încet, ochii spre 
Baker. 

— Ceva de făcut ? repetă el, ca un ecou, aceleaşi vorbe. 

Îşi îndreptă, deodată, trupul, trăsăturile chipului îi deve- 
niră hotărîte şi rigide, umerii îşi reluară poziţia firească 
şi, astfel schimbat, făcu stînga împrejur, aproape reglemen- 
tar, trecu, fără a se opri, prin faţa trupului întins; neînsu- 
fleţit, al lui Jimmy şi o luă către scara ce da spre tam- 
buchi. Marinarii îl însoţiră cu privirea pînă ce dispăru. 

Se auzi, pornind dinspre pupă, glasul viguros al lui 
Burt : 

— Domnule Boswell ! Pare-mi-se că treaba s-a cam po- 
ticnit | ps 

Atunci, Isac Boswell, aidoma unui diavol care ţîşneşte 
dintr-o jucărie, se repezi în grămada de oameni, pătrat, 
bondoc, stacojiu la faţă, urlînd ca un cîine, abătîndu-se 
cînd asupra unuia, cînd asupra altuia, cu lovituri de bici. 
Urletele ţinură cîteva clipe. Apoi, deodată, Boswell zări la 
picioarele sale trupul lui Jimmy şi încetă să mai zbiere. 
Se scurseseră mai bine de zece minute de cînd poruncise 
lui Johnson să verse o căldare de apă pe capul musului, 
iar acum 0 muscă mare, neagră, zumzăia, rotindu-se în 
jurul rănii de la nas, căscată ca o gaură, iar ochii musului 
erau  sticloşi. 

Căznindu-se să priceapă situaţia, Boswell apleca înainte 
mutra-i boantă, dar mai iute decît judecata sa instinctul i 
se şi afla la pîndă. Mateloţii spălau puntea, fără un mur- 
mur şi fără să-şi ridice măcar ochii. Dar pe Boswell miro- 
sul nu-l înşelase. Mocnea ameninţarea în muţenia lor. 
Păreau încordaţi într-o aşteptare. 

— Aşadar, Boswell, întrerupse deodată tăcerea glasul 
lui Burt, vă odihniţi ? 

Boswell tresări ca un dulău biciuit de stăpînul său, dar 
avu în acelaşi timp şi un sentiment de uşurare, căci se 

simţea ocrotit de înălțimea celor şase picioare şi şapte 
degete ! ale trupului lui Burt. 

— Don căpitan, spuse el, musul a murit. 

— Văd şi eu că a murit. 

Întorcîndu-se cu fața spre mateloţi, îi înfăşură pe toţi 
cu o privire şi spuse cu o desăvârşită linişte: 

— Aruncaţi-l în mare. 

— Cum, fără slujba de înmormîntare, don căpitan? 
făcu Boswell, uluit. 

— Am zis, răspunse Burt, tăios. 

Boswell, al cărui cap ajungea doar pînă la pieptul că- 
pitanului, ridică ochii privind chipul împietrit al acestuia 
şi înţelese : Burt stîrnea, înadins, răzvrătirea, ca s-o poată 
ucide în faşă. 

Boswell se întoarse spre marinari şi le urlă poruncitor : 

— Hunt, Baker, luaţi şi zvîrliţi acest trup în mare! 

* Se scurseră mai multe secunde. Baker freca mai departe 
pardoseala. punţii, ca şi cum n-ar fi auzit nimic. Cît despre 
uriaşul Hunt, acesta, ca şi cum s-ar fi rostogolit pe 
picioare, se îndreptă spre Boswell, făcînd cîţiva paşi într-un 
mers legănat de urs, dar micul Smudge, strecuriîndu-se re- 
pede în urma sa, îi şopti uşor: „„Fă şi tu ca şi Baker. 
Nu cumva să te duci. lar Hunt rămase locului, privin- 
du-i cu mărunţii săi ochi şterşi şi tiviţi de sînge pe Bos- 
well şi pe Baker, fără să înţeleagă nimic. 

Chipul lui Burt părea o mască de bronz împietrită într-o 
veşnică expresie de dispreţ. Neclintit ca un turn, cu bra- 
ţele încrucişate şi cu fruntea sus, sta proptit pe uriaşele-i 
picioare larg răscrăcărate, învăluind de la înălţime cu pri- 
virea freamătul acestor trupuri de prichindei, cărora le 
era stăpîn. 

— Ei, nu se aude, domnule Boswell? glăsui el liniştit. 

Boswell se năpusti asupra lui Hunt şi începu să-l ples- 
nească cu biciul. Neavind destulă fantezie pentru a fi ne- 
ascultător, Hunt era de obicei atît de supus, încît, pînă în 
acea clipă, nu fusese niciodată biciuit. Nu se clinti din loc, 
iar privirea lui uluită şi ştearsă aluneca de la Boswell la 
căpitan și de la căpitan la chipurile marinarilor. Boswell 


1 Un picior : 30,50 cm, un deget 2,50 cm, adică, în total, doi metri. 

lovea cu furie. 1 se părea însă că loviturile erau zadarnice: 
parcă biciuia o saltea. E 

— Îmi îngăduiţi, domnule căpitan, se auzi deodată vocea 
linipede a locotenentului Purcell, să rostesc o rugăciune în 
faţa trupului neînsufleţit al musului, înainte de a-l zvirli 
în mare ? 

Cuvintele căzură pe punte ca o lovitură de trăsnet, iar 
Boswell, cu de la sine putere, curmă plesnetul biciului. 
Purcell se propti atît de absurd de mărunt şi de firav în 
faţa lui Burt, încît părea un copil de trupă la picioarele 
unei cetăţi căreia îi cerea să se predea. 

Trecură cîteva secunde pînă să se audă răspunsul lui 
Burt. Mateloţii priveau uluiţi chipul blond, frumos şi sever 
al lui Purcell. Îi cunoşteau sentimentele pline de pietate, 
dar nimeni nu s-ar fi aşteptat la atîta cutezanţă din partea 
lui. 

— Domnule Purcell, spuse Burt, am ordonat ca acest 
trup să fie zvirlit în mare. | 

— Da, domnule căpitan, răspunse Purcell cu glasu-i 
curtenitor, dar este împotriva legii să... 

— Pe vasul ăsta, eu sînt legea. 

— Fără-ndoială, domnule căpitan, dumneavoastră sînteţi, 
pe bord, unicul. stăpîn... după Dumnezeu. 

— Am dat o poruncă, domnule Purcell. 

— Da, domnule căpitan, dar nu se cade să-l lăsăm pe 
Jimmy să plece dintre noi, fără o rugăciune. 

Din grămada marinarilor porni zvonul unui vuiet de 
aprobare, iar Burt se întoarse şi-şi aţinti ochiişasupra lor. 

— Domnule Boswell, spuse el în cele din urmă, indi- 
cîndu-l cu o nepăsătoare mişcare a miîinii pe cel de al 
treilea ofițer al vasului, dumnealui este un răzvrătit. Îi 
împinge pe mateloţi la rebeliune. Arestează-l, du-l jos în 
fundul calei şi bagă-l în lanţuri. 

Boswell, cu gura căscată de uimire, îl privi pe căpitan. 

— Protestez, domnule căpitan, spuse Purcell, fără a ri- 
dica glasul. Este o grosolană încălcare a legii ordinul de 
a pune un ofiţer în lanţuri. 

— Dacă omul acesta se împotriveşte, domnule Boswell, 
spuse Burt, ia-l cu forţa. 

Boswell şovăi, iar. trăsăturile obrazului său stacojiu şi 
umflat ca un jambon de York dădură în vileag grozava-i 
încurcătură. Se apropie, cu paşi rari, de Purgell şi, cu un 
gest stîngaci, lipsit de violenţă, puse mîna pe braţul tînă- 
rului ofiţer. Părea, el însuşi, spăimîntat de sacrilegiul pe 
care-l săvîrşea ; pentru întîia oară, în toată viaţa lui, 
punea mîna pe un ofiţer. « 

— Urmaţi-mă, don locotenent, zise încet. 

Şi, cu o ruşine ce părea aproape ridicolă, adăugă: 

— Dacă îmi daţi voie. 

Burt nu aşteptă ca Purcell să fi părăsit puntea. Fu, din 
doi paşi, în fața lui Hunt, pe care, cu o mişcare elegantă, 
îl lovi, dar fără violenţă. Hunt se prăbuşi. Marinarii fură 
izbiți de contrastul dintre lovitura potolită cu care-l abă- 
tuse acum pe acesta din urmă şi brutalul ie cu care-l 
ucisese pe Jimmy. 

— Smudge, Mac Leod, spuse Burt, zvârliţi trupul musu- 
lui în mare. 

Micul Smudge, cu ochii în pămînt, nu avu nici măcar 
o clipă de şovăire. Goni spre trupul lui Jimmy, îndoind 
spinarea ca un cîine înspăimântat. Burt îl privi pe Mac 
Leod. Scoţianul ar fi avut curajul să îndure a fi bătut o 
dată cu Smudge. Dar să fie bătut numai el, nu voia. Avu 
o strîmbătură de dezgust, ridică din umeri, se îndreptă 
spre mus, pe care-l luă de picioare. Smudge îl înhăţă de 
spate. Gata | 

Burt îi înfăşută pe marinari cu privirea-i de gheaţă. [i 
zdrobise şi de astă dată. lar acum avea să înceapă marea 
horă, din tare nimeni nu va scăpa, nici chiar micul 
Smudge, care cu atîta osîrdie îi dase ascultare. 

— Opriţi| se auzi un strigăt. 

Se vedea ieşind la suprafaţă, din josul scării, pieptul lui 
Richard Mason. Mateloţii fură uimiţi, văzîndu-l aproape de 
ei. Uitaseră de el. Smudge şi Mac Leod nu mai mişcară. 
Mason urcă cele din urmă trepte, apăru.pe punte, înlătură 
din cale-i, fără să-i fi văzut, pe Boswell şi pe Purcell, ce 
se pregăteau să coboare în fundul calei, şi, maşinal, se în- 
dreptă spre Burt. Faţa îi era împietrită şi, deşi pîrlită de 
soare, era acum albă ca varul. Se opri la trei paşi de Burt, 
lipi călciiele şi, cu o stranie solemnitate, rosti:: 

— Am, domnule căpitan, regretul să vă mărturisesc că, 
după părerea mea, sînteţi un ucigaş. 

— Măsoară-ţi vorbele, domnule Mason, spuse Burt, cu 
glasu-i liniştit. Nu permit să fiu insultat. E limpede că 
avem de-a face doar cu un accident. 

— Nu, spuse Mason, scurt. Nici vorbă nu poate fi de 
vreun accident, ci de un asasinat. Cu toată buna-ştiinţă 
l-aţi ucis pe Jimmy. 

— Mi se pare că ai înnebunit, zise Burt. N-aveam 
nimic de împărţit cu puştiul ăsta. | | 
_— Loaţi omorât, răspunse Mason cu un glas mohoriît, dar 
fără patimă, doar pentru că eu îl iubeam. 

O subită încordare îi cuprinse pe mateloţi. Nici unul 
dintre ei nu se gândise, pînă atunci, la aşa ceva, dar 
în clipa aceasta, cînd învinuirea fusese formulată, evi- 
denţa ei se impunea tuturora.: 

— Dacă asta ţi-e părerea, n-ai decît să sesizezi justiţia. 
În ceea ce mă priveşte te voi da în judecată pentru ca- 
lomnie. 

Se aşternu o clipă de tăcere, după care Mason reluă, cu 
un glas şters, ca şi cum ar fi vorbit pentru sine: 

— Am cugetat chiar adineauri la toate acestea, în ca- 
bina mea, unde am stat vreo zece minute. 

Şi, cum tăcuse, cu un aer absent, Burt rosti pe un ton 
uscat : 

— Şi? 

— Bineînţeles că dacă mă pling justiţiei, spuse Mason 
cu acelaşi glas şters, judecătorii vă vor achita, iar pe mine 
mă vor osîndi pentru insultă, ruinîndu-mă prin despăgu- 
birile pe care va trebui să vi le plătesc, şi degradîndu-mă. 

— Sînt 'încîntat, domnule Mason, spuse Burt, de clarvi- 
ziunea de care daţi dovadă. Şi eu văd lucrurile la fel. 

— Da, domnule căpitan, spuse Mason cu glasu-i şters 

şi monoton. Tocmai de-aceea am şi luat o hotărîre. N-am 
să încerc a vă aduce pe banca acuzaților. 
„ — Te felicit, domnule Mason, că eşti atît de rezonabil, 
spuse Burt. O clipă îi flutură un suris pe buze şi apoi con- 
tinuă : Dar hotărîrea dumitale nu o poate schimba, cu ni- 
mic, pe a mea. M-ai calomniat în prezenţa oamenilor de 
pe vas şi îndată ce ne vom întoarce la Londra am să te 
aduc în faţa tribunalului. 


mea 

— Vă va fi cu neputinţă să vă ţineţi de cuvînt, spuse 
Mason, cu tonul cel mai neutru. 

Şi, ducindu-şi mîna dreaptă în buzunarul interior al tu- 
nicii, scoase un pistol, ţinti cu braţul sigur şi apăsă pe 
trăgaci. 

Detunătura răbufni cu o forţă ameţitoare. Burt se clătină 
pe picioare cîteva secunde, ca o gigantică statuie, apoi se 
prăbuşi grămadă, pe spate, cu un zgomot nemaipomenit. 
Trupul se mai rostogoli de două ori pe punte, apoi se abătu 
jos, răstignit cu faţa spre cer, cu picioarele ţepene, cu bra- 
țele în lături. O gaură i se căsca pe locul nasului. 

Deodată, o linişte prelungă 'se aşternu pe punte. Mari- 
narii priveau de departe trupul lui Burt. Nu avuseseră 
nicicînd prilejul să-l vadă astfel întins şi culcat pe căpita- 
nul lor, care acum le părea şi mai mare. Se hotărîră, în 
cele din urmă, să se apropie, dar încet, cu un fel de şo- 
văială, ca şi cum încremenirea lui Burt nu prevestea nimic 
bun. Deşi creierii săi împroşcau acum pardoseala punţii, 
oamenii aveau totuşi o asemenea încredere în forţa lui supra- 
omenească, încît se aşteptau să-l vadă ridicîndu-se în picioare. 
Vreme de optsprezece luni fuseseră apăsaţi de cea mai 
cumplită tiranie, care terfelise demnitatea umană, reducîn- 
du-i aproape la o existență de robi. lar acum Burt murise 
şi în faţa trupului său neînsufleţit ei nu resimţeau nici o 
bucurie, ci uluire. | 

—:Cine a tras ? strigă Purcell răsărind în capul scării 
pe care de-abia o coborise. 

— Domnul Mason, don locotenent, zise Baker. 

— Doamne, tocmai de lucrul ăsta mă temeam |! strigă 
Purcell, înaintînd cu paşi repezi, urmat de aproape de 
Boswell. 

— Uitaţi-vă la el, don locotenent! rosti Smudge ca din- 
tr-o trîmbiţă, e mort, mort de-a binelea, puiul ăsta de 
căţea | 

Mateloţii îl priveau pe Smudge cu răceală. Burt murise: 
nu avea nici un rost să mai fie insultat şi, în orice caz, 
Smudge era cel mai puţin îndreptăţit s-o facă. 

— Domnul să-l ia în sfînta sa pază, spuse Purcell. 

Mason lăsase pistolul să-i atîrne la capătul braţului ce-i 
spînzura în jos. Privea trupul lui Burt, cu ochi rătăciţi. 


.. - . n m: 

— Înapoi; marinari | urlă deodată o voce tunătoare. 

Otiţerul secund al Blossom-ului, ]. B. Simon, sta în faţă 
la cîţiva paşi cu cîte un pistol în ambele miini. Era un om 
cu pielea obrazului gălbejită, cu buzele subţiri, cu nasul 
prelung şi ascuţit. Deşi nu era brutal, oamenii totuşi nu-l 
priveau cu simpatie. Simon avea - simţămîntul Că nu reuşise 
în viaţă, şi din această pricină, înăcrit cum ajunsese, îi 
hărţuia pe mateloţi. 

'— Înapoi urlă Simon îndreptînd spre ei pistoalele. Şi 
“acum, la muncă! Eu.sînt căpitanul vasului| Şi am cîte 
un plumb pentru scăfîrlia oricăruia dintre voi care nu-mi 
va da ascultare. - 

Urmă o clipă de uluire. Marinarii nu se dădură înapoi, 
aşa cum le poruncise Simon. Nici nu le trecea prin minte: 
să se teamă de el, ci doar erau izbiţi de iniţiativa acestui 
ofiţer care nu se mulțumea să stea la locul său. 

— Dar domnului Masan îi revine dreptul de a deveni 
comandantul vasului, spuse Mac Leod. Domnul Mason este 
primul ofițer de bord. 

Simon avea o cumplită prejudecată. împotriva scoţienilor. 
În răstimpul celor optsprezece luni, nu scăpase nici un pri- 
lej de a-l lua în rîs pe Mac Leod. Faptul că se amestecase 
şi el în varbă îl făcu să vadă roşu înaintea ochilor. 

— Scoţian împuţit! urlă el, îndreptînd asupră-i unul 
dintre pistoale, dacă mai sufli un cuvînt tac din creierii 
tăi hrană pentru peşti. 

Mac Leod se făcu alb ca varul, ochii îi scăpărară în 
orbite şi îşi pipăi, în buzunar, mînerul cuţitului. Nu cute- 
zase nimeni, pînă atunci, să-i defăimeze ţara. 

— Pentru Dumnezeu, John! strigă Purcell, îndreptîn- 
du-se spre Simon. Te rog zvirle pistoalele. Armele astea 
ne-au adus şi aşa destule nenorociri. De altminteri, aşa cum 
foarte bine ştii, numai domnului Mason îi revine comanda 
vasului. 

— Domnul Mason şi-a ucis căpitanul, scriîşni Simon. 
Nu e decât un răzvrătit. Nu mai are dreptul să comande 
un echipaj. De îndată ce ne vom întoarce la Londra, îl 
voi da pe mâna justiţiei, care-l va osîndi la ştreang. 

+ — John! spuse Purcell, cu o privire înspăimîntată, nu 
vorbeşti serios | 

— Dracu să te ia cu nobilul dumitale suflet cu tot, 
domuule Purcell ! ură Simon, încleştindu-şi cu miîini tre- 
murînde pistoalele. Nici o mişcare, pentru Dumnezeu, alt- 
minteri îţi vărs bojocii |! 

Purcell rămase locului, descumpănit de fulgerul de ură 
ce scăpărase în ochii secundului. Trăiseră împreună în bună 
prietenie optsprezece luni, şi niciodată, în tot acest răstimp, 
Simon nu-i dăduse a înţelege că l-ar fi urît. Ura aceasta, 
de neînțeles, îl ului în aşa măsură, încît îi răpi forţa de a 
reacţiona în vreun fel. ERE 

— Domnule Boswell! continuă Simon plin de furie. 

Boswell îl privi. pe Simon şi apoi întoarse capul spre 
Mason, cu o privire întrebătoare. Părea un biet cine, silit 
să aleagă între doi stăpîni. Potrivit ierarhiei, pe Mason 
trebuia să-l asculte, dar Mason nu-i dădea nici un ordin: 
continua să stea aşa, înmărmurit, cu privirea rătăcită, cu 
pistolul spînzurîndu-i, parcă, în mînă, cu ochii încremeniţi 
spre giganticul trup neînsufleţit al lui Burt. 

— Domnule Boswell, făcu Simon, cu obrazul gălbejit 
schimonosit de furie. | 

Boswell îi mai aruncă lui Mason o ultimă privire, şi apoi 
încet, cu părere de rău parcă, se îndreptă spre Simon. 

— La ordinele dumneavoastră, don căpitan, spuse el cu 
o voce răguşită şi joasă şi cu privirea umilă. 

— Domnule Boswell, zise Simon, adu-i pe oamenii ăştia 
la ascultare. | 

Boswell încleştă mîna pe bici, îşi întoarse către mateloţi 
obrazu-i teşit şi-i privi drept în ochi. Îi înfruntară, fără să 
clipească, privirea şi el simţi ce anume se petrecea. cu ei. 
Oamenii nu mai vedeau, în spatele său, profilîndu-se silueta 
căpitanului Burt. Forţa acestuia nu era de ajuns pentru a; 
explica ascendentul lui asupra celorlalţi. Burt era cutezător. 
Mateloţii îl văzuseră, nu o dată, îndreptindu-se spre ei cu 
braţele încrucişate, în vreme ce ei, cu mîinile înfundate în 
buzunare, îşi încleştau degetele crispate pe plăselele jun- 
gherelor deschise. Marinarii îi simţiseră, într-adevăr, tăria : 
Burt nu spunea vorbe în vînt, ci, pradă flacării' sale lăun- 
trice, ardea să se bată de unul singur împotriva tuturora. 
Această cutezanţă igumană îi uluia. Simon, în schimb, vă- 
dea firea unui ofițer mărunt, căruia nu-i place decit să le 

caute nod în papură. Pînă şi răutatea lui era mediocră. 
Nimeni din tot echipajul nu se temea de el. 

Boswell ar fi trebuit, întîi, să se lege de Baker, pentru 
că acesta se împotrivise, nedînd ascultare ordinelor lui 
Burt, dar micul velş, sprijinit în coada periei, îl sfida cu 
privirea ochilor săi negri, neclintindu-se din loc nici cu 
un milimetru ; Și, în clipa aceea, cu Boswell se petrecu 
ceea ce, niciodată, pe vremea: lui Burt, n-ar fi fost cu 
putință : se muie,: prefăcîndu-se, cînd trecu prin faţa lui 
Baker, că nu-l vede şi, săvirşind apoi a doua greşeală, se 
legă de Hunt. 

Hunt fusese de două ori lovit pînă atunci, întiia dată 
chiar de Boswell, iar a doua oară de Burt. Nu înţelegea 
de ce era iar bătut: nu pricepuse-de loc rostul interven- 
ției lui Simon. Simţămîntul nedreptăţii îi cotropi mintea 
înnegurată şi, mîrîind cu un rînjet de furie ce-i dezvălui 
dinţii, se măpusti asupra lui Boswell cu o sprinteneală de 
care nimeni nu l-ar fi crezut în stare, îi smulse biciul din 
mînă, îl trânti la pământ, şi, într-o clipă, îi puse genunchiul 
pe grumaz. 

Şi se petrecu, atunci, ceva nemaipomenit: ispita de a 
vedea acest spectacol îi făcu pe marinari să uite de ei înşişi 
şi de cîte se întîmplaseră. Dintr-o singură sărituiă se 
apropiară ca să nu le scape nimic din lupta acestor doi 
oameni ce se rostogoleau pe punte, iar Simon fu silit să 
se dea înapoi cu cîţiva paşi, ca să nu rămînă încleştat în 
roata pe care o făcuseră marinarii în jurul vrăjmaşilor. Se 
afla într-o stare ridicolă şi deznădăjduită în acelaşi timp. 
Izbucheau, din fundul rărunchilor, urlete de. ameninţare, 
dar aceste urlete îi păreau, lui însuşi, vrednice de batjocură. 
Oamenii, cuceriţi de spectacolul luptei pe viaţă şi pe 
moarte la care asistau, se sinchiseau de Simon tot atît de 
puţin, cât s-ar fi sinchisit de unul care ar fi sărit pe scenă 
agitînd în văzduh pistoale de teatru. 

Broboane de năduşeală îi scăldau fruntea, alunecîndu-i 
de-a lungul cutelor moi şi adînci ce-i încreţeau, de-o parte 
şi de alta a gurii, pielea obrazului gălbejit. Nici nu apuca- 
seră să treacă cinci minute de cînd toate i se păruseră cum 
nu se poate mai fireşti: va lua cu pistoalele în miini co- 
manda vasului, şi pe urmă nu-i mai rămiînea decît să facă 
cale-ntoarsă, spre Londra, unde, după ce Mason va fi în- 

hăţat de poliţie, armatorii îi vor întări, prin numire, titlul 
de comandant al vasului Blossom, Dar acum Boswell în- 
cerca să se smulgă din ghearele morţii. Şi chiar dacă iiz- 
bînda ar fi fost de partea acestuia din urmă, Simon tot 
n-ar mai fi putut crede în propria sa victorie. Se simţea 
singur, mîinile îi tremurau, se împotrivea din toate puterile 
ispitei de a apăsa pe trăgaci şi de-a abate la pămînt, la 
întîmplare, vreun marinar. Dar dacă o. asemenea ispravă 
nu i-ar speria cîtuşi de puţin pe mateloţi şi dacă aceştia 
se vor năpusti, cu toţii, împotriva sa? 

Şi mai socotea că era o cumplită nedreptate a sorții ca 
singurul om înarmat să nu-și poată impune oamenilor de 
pe punte legea propriei sale vreri. -Cugeta cu amărăciune 
că oricare altul în locul lui, cu pistolul în mînă, ar fi 
răspîndit spaima în jjuru-i. Dar destinul care îl făcuse, atît 
de des, să aibă parte în viaţă de înfrîngeri, îşi hătea, şi de 
astă dată, joc ide el. Putea semăna moartea cu amîndouă 
mîinile, iar oamenii îi întorceau spatele. 

Simon privea înfricoşat la lupta de pe punte. Cei doi 
vrăjmaşi alcătuiau, laolaltă, un singur monstru care scotea 
mugete. Dar cînd acest monstru se va desface, doar un 
singur om va fi în picioare. Ochii lui Simon se holbară 
de-o Spaimă ce-i șugruma gitlejul: avu, deodată, certitu- 
diriea că Hunt îl va doboriî pe Boswell. Pistoalele prinseră 
să-i tremure în miîini. După Boswell, lui îi va veni rîndul. 
Fusese înfrînt, înfrînt, aşadar, şi de astă dată. 

Hunt izbutise să-şi încolăcească braţele uriaşe în jurul 
gîtului celuilalt. Fără să simtă pe obrazul său nici încleşta- 
rea degetelor lui Boswell, nici loviturile de genunchi pe 
care acesta i le dădea în pîntece, îl strîngea tot mai tare. 
Panica puse stăpînire pe Simon. Cu miinile tremurînde, 
orbit de năduşeala ce i se prelingea de pe frunte, înecîn- 
du-i ochii, înaintă, ca un automat, pătrunzând între hota- 
rele cercului ce constituia scena luptei şi, aproape fără a 
ţinti, trase asupra lui Hunt. În aceeaşi clipă se simţi înşfă- 
cat 'de spinare, imobilizat şi dezarmat. Un fulger îi brăzdă 
pieptul. Un văl roşietic îi căzu pe ochi, împurpurîndu-i 
vederea şi simţi cum se rostogolește pe spate, în gol. 

'Cînd Hunt se ridică în picioare, o dîră de sînge tivea 
gaura cămășii prin care trecuse plumbul porniţ din pisto- 

lul lui Simon, abia atingîndu-i umărul, în vreme ce Bos- 
well zăcea întins pe punte, cu obrazul vinăt, cu gura 
strimbă. Simon se prăbuşise alături de el, capetele lor se 
atingeau. Avea ochii holbaţi, iar cele două șanțuri galbene 
şi adînci, de-o parte şi de cealaltă a buzelor subţiri, îi îm- 
piejreau chipul într-o expresie de amărăciune. 

Purcell se smulse din neclintirea de pînă atunci, îşi oroi 
drum prin grămada de mateloţi, oprindu-se apoi, cu ochii 
plini de groază, nefiind în stare să mai articuleze un singur 
cuvînt. Mac Leod se aplecă asupra trupului lui Simon, 
smulse din rană cuțitul, căruia, înainte de a-f vîri în buzu- 
nar, îi şterse grijuliu tăişul de cămaşa mortului, şi-l închise, 
cu un zgomot sec, între plăsele. În aceeaşi clipă: întîlni 
privirea lui Purcell, în faţa căruia, dînd din umeri, îşi 
întoarse ochii şi spuse, stingherit, şi cu tonul unui copil, 
prins asupra faptului: 

— Singur şi-a căutat-o, don locotenent. 

Purcell nu răspunse. Îl izbise aerul lui Mac Leod şi cu- 
geta acum cu amărăciune, în sinea sa: „Nişte copii. Sînt 
cruzi ca nişte copiil“ Întorcîndu-se să plece, fu surprins 
văzîndu-l în dreapta sa pe Mason, Halid, cu fruntea aple- 
cată. Apoi ochii lui Mason se ridicară. Mateloţii erau în 
faţa sa, iar Mason îi scăldă în mohoriîta lumină a unei 
priviri, plină de deznădejde : 

— -Răzvrătiţi, iată ce sînteţi |! spuse el cu un fel de sus- 
pin în glas, nişte răzvrătiți! 

— Ca şi dumneavoastră | strigă Smudge, plin de mânie. 

Mason tresări, ca şi cum ar fi primit o palmă în obraz, 
ochii prinseră a-i clipi, iar buzele începură să-i fremete. 

— Da, ca şi mine, spuse el în şoaptă. 


Capitolul II 


A doua zi, la ceasul unu după amiază, matelotul White 
se strecură, cu pasul lui de pisică, pînă în faţa locotenentu- 
lui Purcell, care verifica drumul timonierului, luă poziţia 
de drepţi, îşi descoperi capul şi spuse cu glas cîntat: 

— Domnule locotenent, domnul căpitan vă trimite vorbă 
prin mine că masa e şervită. 

Purcell ridică pleoapele şi-l privi pe White. 

— Căpitanul ? spuse el aproape zîmbind. 

— Da, domnule locotenent, spuse White, iar luminiţele 
ochilor săi negri ca tăciunele îi luceau în îngusta crăpătură 
a pleoapelor întredeschise. 

White era rodul dragostei dintre un matelot englez şi o 
chinezoaică. Fusese luat de un misionar anglican, cam 
beţiv, care înveselit de pielea galbenă a pruncului găsise 
cu haz să-i dea numele de Whitel!. Numele acesta făcuse 
ca metisul să ajungă calul de bătaie al oamenilor tuturor 
vaselor pe care servise, pînă în ziua cînd omori un şugubăţ, 
împlîntîndu-i cuțitul în burtă, şi-i.aruncă trupul peste bord. 
Isprava asta de ucigaş, tăinuită de echipaj şi rămasă neosîn- 
dită, îi asigurase lui White tihna. Dar liniştea sosise prea 
tîrziu : White devenise scump. la vorbă, nu rîdea niciodată 
şi îi sărea ţandăra din te miri ce. Cînd Purcell se întorsese 
întrebător spre el, repetînd: „Căpitanul ?“, White, care 
nu desluşise tîlcul acestei vorbe, îşi închipui că e luat în 
zeflemea şi din acea clipă începu să-i mocnească în suflet, 
împotriva locotenentului, cea mai vie antipatie. 

Mason se şi afla instalat pe locul lui Burt cînd Purcell 
pătrunse în careul ofiţerilor. Fără a spune un cuvînt, el îi 
făcu semn locotenentului să se aşeze în faţa sa, adică 
pe scaunul pe care el însuşi îl ocupase cînd trăia Burt. 
„lată-mă şi uns prim ofiţer“, gîndi Purcell, cu itonie. Cu 
o zi înainte, la micul dejun se aflau patru oameni în jurul 
acestei mese. lar acum nu mai erau decît el şi Maşon. 
Purcell ridică ochii către cel din faţa sa, care i-o luase 
înainte și mînca zdravăn cu o migală de ţăran, mestecînd 
din fălcile sale pătrate. 

Potrivit unei legi nescrise, pe vasele englezeşti din acea 
vreme căpitanul trebuia să nu scoată o vorbă în timpul 
mesei, pentru ca, tocmai prin: aceasta, să-i determine a 
păstra tăcere pe ofiţerii care mîncau împreună cu el. Ideea 
ce se ascundea îndărătul acestui obicei era, fără-ndoială, 
că cel ce era învestit cu titlul de căpitan, neavînd pe bord 
nici un egal în grad, nu putea găsi nici el pe vreunul 
destul de vrednic pentru a-i adresa cuvîntul. Nici nu tre- 
cuseră cinci minute de cînd Purcell luase loc la masă şi 


"1 Alb (în lb. engleză). 

îşi dădu seama, cu toată claritatea, că Mason voia să se 
conformeze acestei reguli. Nici măcar nu deschidea gura 
pentru a cere piper sau murături, ci, întocmai ca Burt, le 
arăta cu degetul, ca Purcell săile pună în faţă. Locotenen- 
tul' privea pe furiş chipul limpede, pătrat, al lui Mason, 
ochii lui albaştri-cenuşii, sub fruntea-i cam joasă şi părul 
des. Totul, în înfăţişarea sa, dădea în vileag cinstea, îngus- 
timea de vederi, simţul datoriei. Şi totuşi acest desăvirşit 
ofiţer ajunsese să comande un echipaj, în afară de. lege. 
Stătea acum liniştit, în locul căpitanului pe care-l omoriîse, 
lăsîndu-se, ca şi el, învăluit de această suverană tăcere, 
potrivită rangului său. 

La sfîrşitul mesei, Mason, ridicînd capul, spuse pe un 
ton sec: 

— Doresc să le spun oamenilor cîteva cuvinte, domnule 
Purcell. Eşti atît de bun să le comunici să se adune? 

După aceste vorbe se ridică. Purcell nu apucase încă 
să-şi termine masa, dar, la rîndu-i, se ridică şi el, deşi 
nu tocmai mulţumit. Altă lege nescrisă: ofiţerii trebuiau 
să părăsească masa o dată cu căpitanul, chiar dacă farfu- 
riile lor erau încă pline. 

Purcell urcă scara ce ducea spre punte şi-i porunci lui 
White să sune clopotul. Oamenii sosiră tîrînd picioarele şi 
se aliniară. Slăbiciunea trupurilor lor îl izbi o dată mai 
mult pe Purcell. Stătea în picioare, în faţa lor, tăcut şi se 
simţea stingherit, căci, întocmai ca şi Burt, Mason se lăsa 
aşteptat. 

„Căpitanul“ îşi făcu şi el, în cele din urmă, apariţia, se 
înfipse în faţa echipajului pe picioarele-i desfăcute, şi, pu- 
nîndu-și mîinile la spate, străbătu cu privirea şirul de 
oameni. 

— Marinari, rosti el cu o voce puternică, am de gînd 
să ne oprim în Tahiti, pentru a ne aproviziona cu apă şi 
alimente, dar nu am de gînd să rămînem acolo. Tahiti este, 
acum, prea bine cunoscută de vasele Majestăţii-Sale. Mîna 
justiţiei nu va întîrzia să se abată asupra noastră. Aş vrea, 
aşadar, să părăsim Tahiti cît se poate de repede şi să 
descoperim, departe de  obişnuitele drumuri ale vaselor 
noastre, vreo insulă ce nu figurează pe nici o hartă... Dar 
nu vreau să silesc pe nimeni să mă urmeze. Liberi sînteţi 

fie să rămîneţi în Tahiti, fie să mă însoţiţi mai departe. 

Îşi curmă o clipă vorbirea. Cînd reîncepu, era vădit că 
făcea o sforţare pentru a vorbi calm. 

— Trebuie să ştiţi că din punctul de vedere al legii sînt 
socotiți drept rebeli nu numai aceia care au luat parte 
la o rebeliune, ci și aceia care, de faţă fiind, n-au făcut 
nimic ca să-i pună capăt. Cei dintii — orice grad ar avea 
— sînt sortiţi ştreangului. Cu ceilalți este cu putinţă — 
nu spun decît că este cu putință —ca tribunalul să fie mai 
indulgent. Oricum, e vorba de înfruntat o primejdie. Toate 
acestea vi le-am împărtăşit, marinari, pentru a vă ajuta să 
puteţi cîntări între cele două posibilităţi, înainte de a lua 
o hotărîre. 

Îşi curmă vorba părînd a-şi întreba oamenii cu privirea. 

— Don căpitan, spuse Mac Leod, îmi permiteţi să vă 
pun o întrebare? 

— Fireşte. 

— Dacă plecăm cu dumneavoastră, putem nădăjdui că 
într-o zi ne vom întoarce în Marea Britanie? i 

— Nu, răspunse Mason, cu un glas limpede. Niciodată, 
orice s-ar întîmpla. Vieţii în patrie pune-i de-acum înainte 
cruce, Mac Leod. Cea dintii grijă a mea va fi, după ce 
voi fi găsit insula cu pricina, să dau foc vasului Blossom. 
A face altfel este curată nebunie. Blossom-ul constituie 
dovada palpabilă a rebeliunii şi, atîta vreme cît el va pluti 
pe valuri, viaţa nici unuia dintre noi nu mai poate fi 
sigură, 

Făcu o pauză, îi privi cu gravitate pe marinari şi re- 
începu, rostind răspicat fiecare vorbă: 

— Așadar, încă o dată: eu nu silesc pe nimeni. Cei ce 
vor pot să rămînă în Tahiti. Aceştia vor mai vedea faţa 
Angliei... dacă nu altcum, adăugă el cu o privire întunecată, 
măcar din virful celui mai înalt catarg al unuia dintre 
vasele Majestăţii-Sale... Cît priveşte, însă, pe cei ce vor 
să mă urmeze, le mai spun o dată că plecarea le va fi 
fără de întoarcere. | 

Se îndreptă apoi spre locotenentul Purcell. 

— Domnule Purcell, vei însemna numele celor ce vor 
să vină cu mine, şi sii vei fi terminat, caută-mă din nou 
în cabină. ' 

Îşi aţinti ochii de culoarea oţelului asupra lui Purcell, 
apoi privi întinderile de ape ale oceanului, încrețite cît 
vedeai cu ochii, de valuri înspumate, își înălță, o clipă, 
privirea spre pînze, pregătindu-se parcă să spună ceva. 
Se răzeîndi, îşi îndreptă pieptul înălțîndu-şi umerii, și, 
întorcîndu-se oarecum grăbit pe călcîie, o porni spre careul 
ofiţerilor. 

Purcell nu avu nevoie decît de jumătate ceas, pentru 
a-şi face lista ce-i fusese cerută. Îl uimi numărul: neînsem- 
nat al oamenilor care voiau să rămînă mai departe cu 
Mason. Era vădit că mateloţii se învoiau mai degrabă să 
înfrunte primejdia ştreangului decît să se împace cu gîndul 
de a nu mai pune niciodată piciorul pe pămîntul patriei. 
„Ce ciudat“, cugetă în sinea sa Purcell, „oamenii ăştia sînt 
foarte săraci. Nu au nimic care să-i ţină legaţi de lumea lor 
obişnuită. Cei mai mulţi dintre ei nu au pe nimeni, nici 
neveste, nici copii: nici nu au mijloace ca să-i întrețină. 
Şi în afară de mizerie ce le mai poate da lor Anglia ? Dar 
această mizerie le este măcar cunoscută. lată adevărata 
pricină. “Teama de necunoscut îi înspăimîntă... * 

Cînd pătrunse în cabina căpitanului, lui Purcell i se păru 
că se sufocă de căldură. Dar Mason, fără o dîră de nădu- 
şeală pe frunte, stătea la masă, cu cravata la git, cu haina 
încheiată, ţinînd în mînă un pahar de rom şi cu privirea 
ațintită pe o hartă mare, aşternută sub ochii săi. 

— Fi, cîţi? întrebă el foarte interesat. 

— Împreună cu dumneavoastră, nouă, domnule căpitan | 

— Tocmai de asta mă şi temeam! făcu Mason, cam 
îngrijorat. Nu voi avea destui oameni pentru a manevra 
vasul. 

— Am putea, poate, să mai luăm şi nişte tahitieni... 

— Teamă mi-e că vom fi nevoiţi s-o facem, spuse Ma- 
son. Să luăm, aţi spus, domnule Purcell, repetă el deodată, 
ridicînd ochii. Şi dumneata te-ai înscris pe listă? 

N — Da, domnule căpitan. 

Mason ridică din sprincene, fără însă a spune vreo 
vorbă. Luă hîrtia din mîna lui Purcell, o cercetă dintr-o 
privire aruncată repede asupra celor însemnați, îşi înălță 
capul şi citi rar cu glas tare, oprindu-se la fiecare nume, 
în afară de a] său şi al lui Purcell; 

Richard Hasley Mason, căpitan 
Adam Briton Purcell, let. 
Mac Leod, matelot, 

Hunt id. 

Smudge id. 

White id. 

Johnson id. j 
Baker id. 

Jones id. 

Cînd fu gata, dădu din cap şi privi spre locotenentul 
Purcell. 

— Ce părere ai despre oamenii acestei echipe? 

— Sînt printre ei şi foarte buni şi foarte răi. 

— Aşa e, făcu Mason, cu o mişcare a capului său pătrat. 

Şi, fără a cugeta în ce măsură îi putea părea secundului 
său neplăcută reflecţia pe care avea s-o facă, adăugă: 

— Păcat că nu pot conduce singur Blossom-ull .Vrei 
să iei un pahar de rom, domnule Purcell...? A, nu, așa e, 
uitasem — mai spuse el, ca şi cum s-ar fi simţit neplăcut 
atins de faptul că locotenentul nu bea alcool. Ar trebui să 
ştim, îşi continuă el vorba, care sînt motivele ce-i în- 
deamnă să procedeze astfel... În ceea ce-l priveşte pe 
Mac Leod, orbul găinilor să-l ai şi tot îţi sare în ochi. 
L-a ucis pe Simon, iar Hunt pe Boswell. Nu aveau, prin 
urmare, de ce să mai stea în cumpănă. Dar White, de 
pildă 2... 

— Umblă zvonul, domnule căpitan, că pe vremuri a 
spintecat un om. S-o fi temind că la vreo anchetă toată 
povestea asta ar putea fi dezgropată. | 

— Da, făcu Mason, şi n-aş fi de loc uimit aflînd că şi 
Smudge are, în trecutul său, cine ştie ce pe cuget. Dar 
Jones, Baker, Johnson ? Aş putea pune mîna în foc că ăştia 
trei sînt nevinovaţi ca nişte prunci. 

— Jones îl va urma pe Baker, pînă la capătul pămîntu- 
lui, spuse Purcell. Iar cât despre Baker, el se simte, desigur, 
vinovat: nu a dat ascultare ordinului lui Burt. | 

Şi după o clipă de tăcere continuă: 

— Nu mai rămîne de lămurit, aşadar, decît cazul lui 
Johnson. 

Mason nu-l poftise pe Purcell să ia loc şi, de la începu- 
tul convorbirii, acesta rămăsese în picioare în fața căpita- 

nului, care stătea la masă. Se desluşea în trăsăturile deschise 
ale obrazului său blînd că secundul nu se simţea la largul 
său. Vedea în toată distanța aceasta pe care „căpitanul“ 
o punea între ei o comedie inutilă, ce-l stingherea. 

— Într-adevăr, reluă Mason, nu mai rămîne. de lămurit 
decît cazul lui Johnson. 

Şi adause: 

— Şi al dumitale, domnule Purcell. 

Şi cum Purcell tăcea, el mai spuse: 

— Pe dumneata, la urma urmelor, eventualul proces 
n-are de ce să te neliniştească. 

„— Vă pot încredința, răspunse Purcell, cu un surîs abia 
perceptibil, că nici trecutul nu-mi apasă cugetul. 

— Sînt convins, zise Mason, imperturbabil. 

Şi aşteptă cu luarea-aminte a unui judecător. Era doar 
căpitanul vasului Blossom. Avea, așadar, dreptul să ştie 
pentru ce anume luase locotenentul său hotărîrea de a-l 
însoţi. 

— Am să vă spun, zise Purcell, poate n-aţi aflat că i-am 
cerut lui Burt să se facă o rugăciune pentru sufletul lui 
Jimmy. Dar Burt i-a poruncit lui Boswell să mă bage 
în lanţuri. Nu sînt, aşadar, niciseu decît un răzvrătit, 

Mason deschise mari ochii de culoarea oţelului, 

— Nu ştiam. 

Îl privi pe Purcell şi, pentru o clipă, îi pieri de pe chip 
obişnuita-i impasibilitate şi rosti, cu emoție în glas: 

— Îţi mulţumesc, domnule Purcell. „Ai săvîrşit o faptă 
de curaj. 

Şi apoi reluă: 

— Socoteşti că un tribunal te-ar putea osîndi pentru 
rebeliune ? 

— Nici nu încape îndoială. În afară de asta mi s-ar 
reproşa că nu am luat nici o măsură după asa... după 
moartea lui Burt. | 

Mason avu o scurtă sclipire. Nu-i scăpase cuvîntul ce-i 
stătuse lui Purcell pe limbă. 

— Ai, cu siguranţă, dreptate, spuse el sec, cu ochii în- 
fipţi în pămînt. 

Şi continuă: 

— Nu te leagă nimic de Anglia? 

Indiscreţia! acestei întrebări îl surprinse pe Purcell. Şovăi 
o clipă, dar socoti că e mai bine să răspundă. Întrebarea: 
nu fusese răuvoitoare şi de acum înainte avea să-şi petreacă 
toate zilele ce-i mai rămîneau de trăit alături de acest om. 

Răspunse. repede şi stingherit : 

— Tatăl meu a murit. În ce-o priveşte pe mama... [i 
ocoli privirea, apoi adăugă: Mi-e indiferentă. 

Mason cobori ochii asupra hărții. Apoi reluă cu un surîs 
ce vădea un efort. 

— Aşadar, iată-ne amîndoi îmbarcaţi pe acelaşi vas, dom- 
nule Purcell. | 

Tonul lipsit de căldură îl răni pe Purcell, dar nu spuse 
nimic. Mason reluă : 

— Ai mai fost în insula Tahiti, nu? 

— Şase luni, acum patru ani. Am fost găzduit de o că- 
petenie tahitiană. De la el am învăţat și limba. 

— Cum, făcu Mason, vorbiţi limba tahitiană ? Asta. îmi 
va fi de mare folos. O vorbiţi curent? 

— Da, domnule căpitan. 

— Ia te uită, numai după şase luni? Ai într-adevăr ta- 
lent la limbi, domnule Purcell, adause el cu un uşor surîs 
stingherit, ca şi cum ar-fi vrut să se scuze, pentru gîn- 
dul parcă injurios de a atribui unui ofiţer o înzestrare in- 
telectuală. 

— Ce credeţi, reluă el, ne vor da tahitienii iiezta Î 

— Orice vom voi să luăm de la ei. 

— Fără să le dăm nimic în schimb? 

— Fără nimic.. Dar ne vor fura. 

— Deseori ? 

— De dimineaţa pînă-n seara. 

— Ce neruşinare | spuse Mason, roşu de indignare. 

— Ba nu-i de loc aşa| răspunse Purcell. Ei dau tât ce 
au şi iau tot ceea ce îi ispiteşte : aşa concep ei fraterni- 
tatea. 


Mason bătu darabana cu degetele pe masă, cu un aer 


nerăbdător. > 
— Căpetenia tahitienilor, care v-a găzduit... 
— Otu. 


— E un om important ? 

— Foarte important. Se bucură de un mare prestigiu: 
are ochii albaştri. Pretinde că este un descendent al căpi- 
tanului Cook, adause Purcell cu in suris. 

Mason luă o înfăţişare rece şi înţepată, iar lui Purcell îi 
trebui câtva timp ca să priceapă de ce: căpitanul Cook era. 
căpitan şi, prin urmare, era fără pată. 

Mason se ridică. Nu cu mult mai înalt decît Purcell, era 
pătrat şi solid, astfel că secundul se simţea aproape firav pe 
lîngă el. 

— Domnule Purcell, spuse Mason, şi din nou un val de 
emoție îi năvăli în obraz, în vreme ce tremurul glasului 
i se făcea simţit, să nu vă închipuiţi că nu mă socotesc 
răspunzător de faptul că, din pricina mea, toţi aceşti oa- 
meni nu vor mai vedea niciodată pămîntul Marii Britanii. 
Şi totuşi, adăugă el după o clipă de tăcere, dacă aş mai 
fi pus, încă o dată, în faţa împrejurărilor prin care em 
trecut, aş face exact ceea ce am făcut. 

Rostise această frază cu forță, dar ea suna, totuşi, fals. 

Purcell tăcea, cu ochii în pămînt. Purcell nu aproba asa- 
sinarea lui Burt şi ştia că, deşi pentru cu totul alte pricini, 
nici Mason nu va putea niciodată să şi-o ierte. Nu dintr-un 
scrupul moral, ci doar ca marinar. Pe uscat acest asasinat 
putea fi de înţeles. Pe bord însă el semănase răzmeriţa 
printre oamenii echipajului şi scosese un vas în afara legii. 

— Dacă-mi daţi voie, zise Purcell, mă voi urca pe punte 
pentru a dispune să se dea jos velele arborelui trinchet, 
căci nu sînt destul de bine întinse. 

— Am observat şi eu adineaori, spuse Mason. Niciodată 
gabierii, pe vremea lui Burt... 

Se aşternu, între ei, o tăcere, în răstimpul căreia cei doi 
evitau să se privească. 

Mason o curmă: 

— Crezi că stăm mai prost acum cu disciplina ? 

— Nu prost; spuse Purcell cu un ton neutru, nu mai 
există. Şi adăugă: Nu sînt sigur dacă, izbucnind o vijelie, 
i-aş mai putea face măcar pe oamenii ăştia să se caţăre pe 
catarge. 

Şi cum Mason tăcea, cu ochii aţintiţi asupra lui, el con- 
tinuă : 

— Dea Domnul ca insula despre care vorbiţi să nu fie 
greu de găsit, 

În picioare, pe pragul colibei sale, Otu privea depărtările, 
netezindu-şi pieptul cu mîna mare şi elegantă. Muşchii piep- 
tului, deşi viguroşi, erau acum căzuţi de bătrîneţe. Cum şi 
pîntecul său, care, fără a fi obez, era totuşi mare, Otu nu 
simţea nici o plăcere să alerge, o dată cu toţi tinerii, întru 
întîmpinarea peritanilor !. Avu simţămîntul că îmbătrîneşte, 
dar, cum acest gînd nu-l putea încînta, îşi spuse că demni- 
tatea îl opreşte să gonească şi el spre locul de sosire al străi- 
nilor. Marea pirogă a peritanilor fusese lăsată la apă cu ma- 
rile ei aripi de pînză întinse, iar oamenii albi lăsau la apă 
micile lor piroge, pentru a debarca. O puzderie de ambar- 
caţiuni pornite dinspre plajă le şi aţineau calea. În primul 
rînd copiii, în al doilea rînd vahineele, nu mult mai puţin 
zeloase decît ei. „Auc!] vahineele l“ spuse Otu zîmbind. 
Cu coroane de frunze pe cap — pentru că soarele se înăl- 
ţase pe cer şi dogorea — bărbaţii, agitîndu-şi în semn de 
prietenie brațele în văzduh, rămăseseră totuşi pe țărm. 
Otu privea cu ochi buni această :rezervă. | 

Tabhitienii şi, de pe pragul colibei sale, însuşi Otu începură 
să fîdă din pricină că balenierele străinilor înaintau ca melcul 
pe apa calmă a lagunei. Eatua / prea erau greoaie, iar mişcă- 
rile peritanilor prea 'încete şi sacadate. Şi totuşi ce plăcute 
erau la înfăţişare lunecările lungilor şi straniilor rame albe 
ca nişte picioare de ţînţari atingînd apa | 

Balenierele îşi înfipseră provele în nisip, iar Otu îi văzu 
sărind peste bord pe peritanii păroşi, bărboşi, învestmîntaţi 
doar cu pantalonii lor vărgaţi. Otu dădu din cap Au! - dar 
slabi mai erau | Marea insulă a ploii nu avea desigur belşu- 
gul de care-i mersese vestea. 

Otu scoase deodată un strigăt ascuţit. Apoi, ridicînd fru- 
moasele-i mîini în faţa ochilor, le desfăcu într-un gest larg, 
strigînd „Ivoaa|l Mehani |!“ cu o voce puternică şi, fără a 
aştepta vreun răspuns, se repezi spre noii-sosiţi făcînd să 
scîrțiie sub picioarele-i desculţe nisipul încins... d 

— Adamo | strigă el de departe. 

Adam 'Purcell întoarse capul, îl zări pe Otu, care alerga 
spre el cu paşi atît de grăbiţi, încît pîntecele îi sălta în mă- 
runte zvicniri pe pareul său, şi prinse apoi şi el, cu părul 


1 Britanicilor. (Nota autorului.) 

blond strălucindu-i în soare, să alerge din răsputeri în întîm- 
pinarea sa. 

— Adamo! strigă Otu cuprinzîndu-l în braţe. Îl strînse 
de mai multe ori la pieptu-i larg, îşi frecă obrazul de acela 
al lui Purcell, repetînd pe un ton ce cuprindea toate nuanțele 
surprizei : „Adamo |... Adamo |... Adamo |... Adamo 1...“ Pur- 
cell se cam înroşise la faţă, iar buza-i inferioară tremura. 

O mare mulţime făcu roată 'în jurul celor doi, iar Purcell 
“se înveseli, dîndu-şi seama că, aidoma corului tragediei an- 
tice, ei mimau şi comentau dialogul protagoniştilor. 

— Adamo! striga Otu, cu ochii umezi şi reîncepînd să-l 
strîngă la pieptul său pe Purcell, ai venit |... Adamo, copilul 
meu | Ai venit|... 

— A venit Adamol strigă mulţimea într-un vuiet de 
bucurie. 

Deodată o fată tînără, frumoasă, cu sînii goi, se abătu asu- 
pra lui Purcell, pe care, smulgîndu-l din braţele lui Otu, în- 
cepu să-l sărute după moda peritanilor — pe buze — ceea ce 
stîrni rîsul mulţimii: sărutul acesta era atît de copilăresc | 
Purcell făcu o mişcare ca de apărare, dar fetişcana, care era 
aproape tot atît de înaltă cît şi el, şi cu siguranţă tot atît de 
puternică, îl lipi cu vigoare de pieptul ei, acoperindu-l 'de să- 
rutări. Purcell, înveselit şi emoţionat în acelaşi timp, o lăsă 
în voie, mulţumindu-se doar să-i arunce lui Otu, peste umerii- 
partenerei sale, o privire întrebătoare. 

— Cum aşa P exclamă Otu, e doar.Ivoal N-ai recunos- 
cut-o pe Ivoa! Adamo n-o mai recunoaşte pe Ivoa| strigă 
el luînd cu un gest al mfinilor sale larg deschise mulţimea 
drept martoră. 

Urmă îndată o mare revărsare de 'simpatie pentru Pur- 
cell, însoţită de hohote de rîs şi de o puzderie de mi ce-l 
băteau uşor şi prieteneşte pe umăr. 

— Adamo| strigară tabhitienii, înduioşaţi şi încîntaţi în 
acelaşi timp, ca şi cum faptul că Adamo nu o recunoscuse 
pe Ivoa le-ar fi sporit dragostea pentru el. 

— Adamo! strigă Ivoa, cu un glas limpede, nu mă re- 
cunoşti !. Se desprinse de el, îl îndepărtă pînă la capătul 
lungilor ei braţe şi, cu mîinile pe umerii săi, îl privi, surî- 
zîndu-i cu toţi dinţii ei striucitori. Purcell o privi şi el. 
Părul ei lung şi negru, care-i acoperea fruntea destul de 

îngustă, era tăiat la mijloc de o cărare şi i se revărsa în 
îmbelşugate bucle pe umeri, acoperindu-i, cum Ivoa sta pu- 
țin aplecată, sînii goi pînă pe şolduri. Ivoa nu era neagră, 
ci pielea ei era de culoarea chihlimbarului, iar ochii — mari, 
albaştri, umbriţi de gene întunecate — erau puşi în lumină 
de tonurile calde ale obrazului. Privirea lui Purcell se opri 
iar asupra părului ei negru ca pana corbului, uşor ondulat, 
ce se revărsa în îmbelşugat puhoi, aidoma blănii ticsită de 
fir. Purcell simţi un nod sugrumîndu-i gîtlejul şi rămase mut. 

— Fireşte, m-am schimbat, spuse Ivoa cu glasu-i crista- 
lin. M-ai mai putea, oare, duce pe umeri, Adamo? 

— Poate, dar nu prea departe strigă Otu, izbucnind 
într-un fericit hohot de rîs, în vreme ce mîinile lui mari, 
ce abia cu o clipă înainte i se odihneau pe pîntece, fîlfîiră 
ca nişte aripi, în văzduh, deasupra capului. 

Tahitienii începură să rîdă. Auc/ Otu avea dreptate | 
Ce frumoasă se făcuse Ivoa! Subţirică, dar rotunjită pe 
unde se cuvenea. 

— la te uită | Tot mai am atîrnată de gît medalia Dom- 
nului tău Isus. Nu m-a părăsit niciodată! Nici măcar un 
singur ceas. O ţineam cu mîna chiar cînd mă scăldaml 
Şi seară de seară, mărturisindu-i credinţa, îi destăinuiam 
dorul inimii, rugîndu-l să te aducă înapoi, Adamo! Și iată 
“că ruga mi-a fost ascultată | mai spuse ea cu glasul victo- 
rios.. Trebuie să fie un Dumnezeu nespus de puternic: a 
izbutit | Iată-l pe Adamo iarăşi aici | strigă ea, într-o izbuc- 
nire de fericire, cu braţele în văzduh, cu palmele către cer. 
Şi, de îndată, un vuiet de bucurie răscoli mulţimea din jur. 

— Da, într-adevăr ai crescut, spuse Purcell zîmbind şi 
întorcîndu-şi uşor capul. 

IJORite ori ochii îi alunecau pe pletele fetei, un val de 
emoție îl îneca. 

— Nu mai zăbovi în bătaia soarelui. O să-ţi fiarbă capul 
ca oul de pasăre | spuse Otu în rîsetele mulţimii. Hai, Adamo, 
intră în casă. Ţi-e foame? 

— Tare foame, zise Purcell. 

Şi din nou un val de aclamări înduioşate cutreieră ceata 
tahitienilor. Ivoa îl luă de un braţ, apoi îl sărută pe gfît, 
scăldîndu-i obrajii în valurile părului ei înmiresmat. Otu îl 
luă de celălalt braţ şi, însoţit de tot alaiul, împins şi aproape 

luat pe sus, Purcell străbătu în mijlocul uralelor mulţimii 
distanţa celor o sută de metri. ce-i despărţea de coliba lui Otu.. 

Pusese tocmai piciorul pe prag cînd răsări un tahitian de 
proporţii atletice, care se apucă să-şi croiască drum prin mul- 
țţimea dominată de el prin înălțimea umerilor şi care, cînd 
ajunse cu chipul iluminat de un zîmbet pînă la Adamo, în- 
şfăcîndu-l de subţiori, îl ridică fără nici o greutate atît de 
sus, încît amîndoi erau acum faţă în faţă, şi îl ţinu aşa, în 
mijlocul rîsetelor, ca pe un prunc ridicat pe palme deasupra 
capetelor celorlalți. 

— Dar pe mine? strigă el cu o mare bucurie în glas, mă 


recunoşti, Adamo ? 

"— Mehani |! strigă cu ochii licărind Purcell, care de bucu- 
rie nu-şi mai da seama de ridicolul situaţiei. 

— L-a recunoscut | striză Otu, în culmea fericirii, şi cu 
o largă mişcare a mîinilor îşi luă supuşii drept martori ai 
acestui miracol. 

— Adamo l-a recunoscut pe Mehani ! strigă mulţimea, mi- 
nunîndu-se tot atît de înduioşată cît ar fi fost şi în cazul în 
care Adamo nu l-ar fi recunoscut. 

Mehani, cu ochii strălucitori de bucurie, îl făcu pe Purcell 
să simtă iarăşi pămîntul sub picioare, dar cu aşa luare-aminte, 
încît parcă se temea că l-ar putea sparge, ceea ce PRE şi 
mai mult strigătele oamenilor. 

— Copiii ţi-au crescut, Otu, zise Purcell. Nici nu-mi vine 
a crede că au trecut de-abia patru ani... 

Nu putu să-şi ducă vorba pînă la capăt. Ivoa se năpustise 
din nou asupra lui, înecîndu-l într-un puhoi de sărutări, muş- 
cîndu-l de urechi, ciufulindu-l. Şi din nou îmbelşugatul fluviu 
al părului ei răspînditor de miresme scăldă obrajii lui Purcell. 

— Lui Adamo. îi e foame | strigă Otu, cu un rîs generos, 
smulgîndu-l din încleştarea fiicei sale, şi stîrnind, astfel, o 
nouă izbucnire de veselie. „Intră, Adamo“, continuă el cu o 
largă mişcare a milinii; după care, prelungindu-și cu o ra- 
finată eleganţă mişcarea, se plecă într-o temenea în faţa 
mulţimii, de la care îşi luă rămas bun cu un gest de o demni- 
tate cu adevărat regească, fără însă a-şi curma ace] rîs de 
bunătate şi clipind şiret din ochi, ca şi cum ar fi ştiut dintot- 
deauna că va sosi Blossom-ul şi că Adamo se va întoarce. 

Mehani îl aşeză pe Purcell pe o rogojină şi de îndată se 
aşeză şi el, în faţă, sorbindu-l parcă din ochi. Pielea îi era 
mai întunecată decît aceea a surorii sale şi era un vădit con- 
trast între partea inferioară a obrazului său — blînd şi 
aproape feminin, cu gura mare, cu buzele, răsfrînte, cu băr- 
bia rotundă — şi partea superioară, căreia nasul acvilin şi 
ochii adinci, umbriţi de gene negre, îi dăruiau o înfăţişare 
îngîndurată, aproape severă. 

— E Adamo €| făcu el, € Adamo! E Adamo €! po 
prin modulările cînd melancolice, cînd voioase ale glasului, 
toate aducerile-aminte, vechi de patru ani care-l năpădeau în 
acea clipă. Între timp lovea cu palma, în cadență, rogojina, 
ca şi cum ar fi evocat, prin repetarea acestor bătăi surde, 
toate bucuriile pe care prezenţa prietenului i le făgăduia 
în viitor. 

— E Adamo €|] spuse el, în cele din urmă. Mai ţii minte 
ce frică ţi-era de rechinii lagunei ? |... 

Şi izbucni în rîs, iar Otu şi Ivoa rîseră şi ei, ca un ecou. 
Era adevărat! Frică îi mai era, lui Adamo, de rechini! De 
drăguţii rechini ai lagunei! Mehani se sculă în picioare, 
ca împins de un arc, se plecă spre Purcell, îi luă capul 
între milini, ciocnindu-şi fruntea de a sa în semn de dra- 
goste. Apoi, luîndu-i mîinile de pe cap, i le puse pe umeri, 
bătîndu-l uşor cu palma şi uitîndu-se la el cu încîntare. 

— E Adamo €!] făcu el, neputînd să-şi tălmăcească în 
vorbe dragostea pe care i-o purta. 

— Auc! făcu. Otu, lăsaţi-l să mănînce. Nu poţi mînca 
bine cînd vorbeşti atîta ! 

Ivoa îi întinse lui Purcell un blid de lemn, plin cu vârf, 
iar Purcell, înainte chiar de a vedea ce conţine, simţi aroma 
sucului de lămiie în care fusese marinat peştele crud. Me- 
hani stătea în faţa sa, cu spatele către unul dintre ușciorii 
uşii, iar Otu, cu spatele sprijinit de celălalt, în aşa 
fel încît să lase oaspelui vederea pe care o înfăţişa plaja 
lagunei. După ce le dădu cîte un blid şi tatălui ei şi lui Me- 
hani, Ivoa luă loc la dreapta lui Purcell, fără să se aşeze, 
ci stînd în genunchi, şi puţin mai departe de masă, pentru 
că moravurile tahitiene nu-i îngăduiau să mănînce o dată 
cu bărbaţii. Cu o frunză de palmier alunga muştele de pe 
faţa lui Purcell, şi din cînd în cînd, ca pentru a-l tachina, 
îl lovea uşor pe umăr. Purcell simţea că Ivoa nu-şi mai dez- 

lipea privirea de la el, şi, zărindu-i cu coada ochiului toren- 
tul de păcură al-părului, nu mai cuteza să se întoarcă spre ea. 

În afară de pantaloni şi cămaşă, Purcell nu mai avea nici 
un vestmînt pe el, iar soarele, pătrunzînd, în valuri, înăun- 
trul colibei, îi atingea picioarele goale. Umerii lui Mehani 
se desprindeau într-o lumină neclară către marginea stîngă a 
chenarului uşii deschise, iar în dreapta, tot atît de largi, dar 
acum mult mai puţin împliniţi, mai puţin rotunzi, cu muş- 
chii micşoraţi, fleşcăiţi de vîrstă, apăreau umerii lui Otu. 
Lui Purcell îi era foame. Ivoa îşi luneca uşor degetele pe 
ceafa sa, dar el se prefăcea că nu bagă de seamă, respi- 
rîndu-i adînc parfumul părului şi privind, în faţă, trunchiu- 
rile zvelte ale cocotierilor, apoi, mai departe, lucitoarele 
răsfrîngeri sinelii ale soarelui şi marile pete violete jucăușe 
pe fundalul albastru al lagunei. 

Cea mai desăvîrşită tăcere domnea în colibă. Purcell îşi 
aduse aminte că, pentru tahitieni, ospăţul era o preocupare 
atît de plăcută, încît i se dăruiau cu totul. Cu trupul destins 
în umbroasa răcoare a colibei, cu picioarele mîngfîiate de 
razele soarelui, el simţea cum îl cuprinde un nespus sim- 
ţămînt de prospeţime şi de calm. Lumea-i părea dle minune 
rînduită : Otu şi Mehani, în faţă, iar Ivoa, astfel aşezată, 
încît el s-o poată vedea cu coada ochiului, şi care se apleca 
spre el ca să-i mîngîie obrazul cu părul ei mătăsos. Îşi pri- 
vea prietenii învăluit de o adîncă fericire. Cîtă dragoste în 
ochii lor! Ce linişte în sufletele lor! Îşi spuse că această 
clipă va rămîne neuitată, dar tocmai pentru că se gîrdise 
la ea, simţi o sfişietoare părere de rău, ca şi cum clipa ce-o 
trăia trecuse. o 

— Adamo |! spuse neliniştit Mehani, ce ai 2 Ochii îţi sînt 
trişti. 

— Din pricina unui gînd, Mehani. 

— Peritani ! Peritani |! strigă Otu mişcîndu-şi un deget 
lung, pe dinaintea nasului, ca şi cum de foarte multă vreme 
ar fi ştiut că un peritan nu se poate îndrepta. Haide, mă- 
nîncă | Mănîncă|l Nu e bine să te tot frămînţi cu atîtea 
gînduri | : 

Purcell surise şi-şi plecă privirea asupra peştelui. Otu 
avea dreptate. Pentru a fi cu adevărat fericit trebuie să fii 
conştient, dar nu prea mult, de propria-ţi fericire. Trebuie 

găsit un moment de echilibru. Trebuie să ştii să fii şiret. Să 
ştii că eşti fericit, dar.nu atît de mult încît să ţi-o mărturiseşti. 

Adierea unei dulci şi înmiresmate brize, stîrnită undeva în 
miezul insulei, iscă tremurul cocotierilor, iar Purcell văzu la 
mare înălţime deasupra colibei enormele crăci legănîndu-se ca 
nişte plete cu un foşnet uşor. Sorbi aerul cu nesaţ. 

— Mireasma de pe Tahiti, spuse el cu glas tare. 

— Care este mireasma din Tahiti ? îl întrebă Ivoa, spri- 
jinindu-şi mîinile amîndouă pe-umerii săi. 

— Floarea de tiar€. 

— E Adamo € spuse Ivoa, cîte alte miresme nu mai sînt 
în Tahiti ?| Mireasma de hibiscus, şi aceea de frangipanier, 
şi aceea a marilor ferigi, şi mireasma cimbrului, şi aceea de 
iasomie, o mireasmă proaspătă, ca pielea unui prunc, Şi mai 
este şi mireasma' care vine de pe podişuri, cînd asupra lor se 
abat vînturile stîrnite din munţi şi vestitoare de ploi. E mi- 
reasma ce îmbie la muncă. 

Otu începu să rîdă şi, întinzînd înainte mîinile lui mari, 
cu degetul gros foarte îndepărtat de celelalte degete, şi cu 
palma perpendiculară aproape pe antebraţ, spuse dînd 
din cap: ; 

— În tinereţe nu e bine să lucrezi prea mult, Ivoa, munca 
e potrivită la bătrîneţe, cînd nemaiavînd ce să faci îţi mai 
ţine de urit. 

Purcell îşi întoarse capul şi;- privind ochii mari, albaştri, 
ai fetei, spuse cu o emoție ce-i strînse gâtlejul : 

—— Şi mai e şi mireasma părului tău, Ivoa. 

Un leneş surîs flutură pe buzele ei, iar Purcell, cu înteţite 
zvicniri ale inimii, gîndi : „Va fi a mea dacă vreau“. 

Deschizătura, uşii fu astupată de o umbră întunecată, iar 
Purcell se uită într-acolo. Răsărise în prag Mason, cu haina 
bine încheiată, cu cravată, cu pantofi în picioare. Pantofii, 
mai cu seamă, îl uimiră pe Purcell. Luceau. ca oglinda, iar 
cataramele scăpărau în soare. Mason, pesemne, şi-i scosese, 
înainte de a debarca, şi apoi îi încălţase din nou. 

— Domnule Purcell, spuse Mason rece şi corect, neîn- 
vrednicindu-i pe tahitieni, nici măcar cu o privire, aş vrea 
să-ţi spun două cuvinte. 3 

Purcell se ridică, ieşi din colibă şi, cum Mason se re- 

— Domnule Purcell, spuse Mason, cu un aer distant, 
aruncînd o ochire asupra părului, asupra gîtului şi picioa- 
relor desculţe ale locotenentului, dumneata te bucuri, după 
cît se pare, de prietenia acestor sălbatici. Vrei să mă pre- 
zinţi căpeteniei lor ? 

— Aş fi foarte încîntat să vă prezint lui Otu, spuse Pur- 
cell cu răceală. Otu este un gentleman. 

— Foarte bine, prezintă-mă acestui... gentleman, spuse 
Mason, şi expune-i situaţia. 

— Fără a-i ascunde nimic ? _ 

— Fără a-i ascunde nimic, şi împărtăşeşte-i planul nostru. 

Îndată ce Otu, dimpreună cu copiii săi îl văzură pe 
Adamo întorcîndu-se iarăși. spre casa lor, însoţit de şetul 
peritanilor, ei se ridicară, iar bătrînul îi întîmpină în prag, 
surîzînd, cu pîntecele înfăţişat din plin vederii, cu mîinile 
lui de şef, larg deschise, politicos, arătînd cu un gest de no- 
bleţe noului-sosit casa în care îl poftea să intre. 

Mason, cu ocheanul, văzuse de departe sosirea lui Adam 
Purcell pe plajă şi găsise cu totul dezgustătoare îmbrăţişă- 
rile cu care tahitienii se năpustiseră asupra lui şi de care 
se temea că va avea şi el parte. Dar nu se petrecu nimic 
din toate acestea. Mehani şi Ivoa făcură cu capul doar o 
plecăciune şi nu se apropiară, iar Otu se întrecu în gesturi 
curtenitoare, fără însă a-i întinde mîna. 

„Mason se aşeză pe o rogojină, după care o prelungă tă- 
cere se aşternu în colibă. Tahitienii tăceau, cu gravitate. 
Mason, aproape intimidat de răceala cu care fusese primit, 
tuşi încurcat, roşi, clipi din gene, şi, în cele din urmă, fără 
a-şi mai arunca ochii asupra vreunuia 'dintre ei, expuse în 
limba engleză situaţia vasului Blossom precum şi cererile pe 
care intenţiona să i le facă lui Otu. Acesta îl asculta dînd 
din cap, ca şi cum s-ar fi aşteptat dintotdeauna la aceste 
cuvinte, şi, în vreme ce Adamo i le tălmăcea în limba ta- 
hitiană, el dădea, mai departe, din cap, surîzîndu-i politi- 
cos, ca şi cum uciderea căpitanului unui vas britanic de 
către secundul său, urmată de semănarea revoltei printre 
marinari ar fi fost cele mai fireşti lucruri din lume. 

Cînd Purcell îşi termină tălmăcirea, Otu se ridică în pi- 
cioare, umplind încăperea colibei cu statura lui înaltă. Urmă, 
din parte-i, o adevărată cuvîntare înflorită şi, în acelaşi timp, 

precisă şi însoţită de grăitoarele gesturi ale miinilor sale largi. 
Nu pomeni nici măcar o vorbă în legătură cu cele petrecute 
pe puntea vasului. Nu se referi decît la cererile lui Mason. 
Da, el îi va da căpitanului marei piroge merinde îndestulă- 
toare pentru o cale lungă. Da, îi va da o capră dimpreună 
cu un ţap, pentru reproducere şi cîini, tot o pereche; şi 
pentru că Mason îşi exprimase această dorinţă, şi o pereche 
de porci sălbatici, deşi şeful peritan ar putea găsi destui, fără 
nici o greutate, prin toate insulele din mările sudului. Şeful 
va găsi, deopotrivă, pretutindeni şi taros, şi igname, şi gulii 
dulci, şi arbori de pîine. Dar de vreme ce voia, din prevedere, 
să ia pe vas rădăcini şi răsaduri, Otu i le va găsi. Otu va face 
şi mai mult. Otu poseda, cu titlu personal, singura vacă, pre; 
cum şi singurul taur din întregul ţinut al insulei Tahiti : erau 
progeniturile perechii, dăruite, odinioară, de căpitanul Cook 
(Otu pronunţa „,Tuto“, „K“ neexistînd în limba tahitiană) 
familiei din care el însuşi, Otu, descindea. Otu va dărui 
aceste animale şefului marii piroge. 

Purcell traducea, amuzat de viclenia lui Otu. Ce aer mă- 
reţ îşi luase, făgăduind lui Mason că-i va dărui aceste bovinel 
De fapt, el era într-adevăr fericit să scape de ele. Tahitienilor 
nu le plăceau nici carnea, nici laptele acestor animale. Și, în 
afară de aceasta, fiind grozav de mari, mîncau prea mult, 
pustiind grădinile. De n-ar fi fost amintire de la donatorul 
lor, le-ar fi omorît de mult. Avusese cel puţin grijă să des- 
partă pe taur de vacă pentru a stăvili, astfel, urmările unui 
dar, care, potrivit simțămintelor băştinaşilor acestei insule, şi 
chiar ale lui Otu însuşi, îl onorase în chip deosebit pe tatăl 
său, pe vremea cînd maică-sa era încă frumoasă. 

În clipa în care Purcell tocmai terminase de tălmăcit, Otu 
dădu un țipăt, sări deodată din loc şi se repezi spre uşă 
strigînd : 

— Tabu!| Adamol|l Tabu| Aici pe plajă! Adamo! Spu- 
ne-i şefului tău că la noi, în Tahiti, asta e tabu | 

— Ce s-a-ntîmplat ? întrebă Mason încruntînd din sprîn- 
cene. Ce-i cu urletele astea ? Da' emotivi mai sînt indigenii 
ăştia | Ce anume este tabu, Purcell ? 

1 Am adoptat, pentru scrierea acestui cuvînt, ortografia curentă, deşi, în rea- 

limba tahitiană. (Nota autorului.) “3 


— Puşca, domnule căpitan. Mac Leod se plimbă cu ea pe 
plajă. O fi vrînd, pesemne, să vineze. 

— Spune-i să-şi lase arma pe vas. Nu vreau zîzanii cu 
negrii. 

Purcell alergă pînă la lagună şi-l strigă pe scoţian. Mac 
Leod se întoarse, îl măsură pe locotenent cu o privire de 
dispreţ, şi cum Purcell se îndrepta spre el, se hotărî să-i iasă 
în întîmpinare, şi veni spre el cu paşi rari. Era înalt dar gro- 
zav de slab, numai picioare, cu umerii înguşti şi ascuţiţi, cu 
ochi mici,. cenuşii şi sclipitori pe un obraz ale cărui trăsături 
păreau tăiate ca o lamă de cuţit. Neiubind, din principiu, pe 
nimeni, şi cu atît mai puţin pe un ofiţer, nu făcea nici o ex- 
cepţie pentru Purcell. Nu se putea spune totuși că îl de- 
testa : Purcell era scoţian. 

Se opri la zece metri, în faţa locotenentului, îşi scoase şol- 
dul în afară, sprijinindu-se pe piciorul drept, în vreme ce 
stîngul şi-l ţinea întins în lături. Aştepta cu pușca la sub- 
ţioară, hotărît să nu ia poziţia de drepţi. De cînd cu re- 
volta de pe vas, ocupa, în relaţiile cu Mason şi Purcell, 
linia despărţitoare dintre supunere şi rebeliune, nemergînd 
însă pînă la refuzul de-a îndeplini ordinele. 

— Ascultă, Mac Leod, spuse Purcell, părînd a nu fi băgat 
de seamă insolenţa poziţiei sale nereglementare, căpitanul a 
dat ordin să duci pușca asta înapoi pe vas. Puştile sînt tabu 
pe insulă. 

— Voiam să împuşc un porc sălbatic, spuse Mac Leod 
dînd din cap, iar trăsăturile chipului său dur şi morocănos 
căpătară deodată acea expresie copilărească ce-l izbise mai 
demult pe Purcell. Locotenentul avu despre sine impresia 
că e un dascăl de şcoală care tocmai se pregăteşte să 
înhaţe bilele din mîna unui elev neatent. 

— Porc sălbatic ? făcu Purcell rîzînd, dar n-ai decît să 
le ceri tahitienilor. Îl vei căpăta, cu siguranţă. 

— Pricep eu foarte bine treaba asta, răspunse Mac Leod, 
cu dispreţ. Îi cunosc eu p-ăştia. Am mai fost eu pe-aici. Nă- 
tîngii ăştia dau tot ce au. Nimic în scăfîrlia lor, asta-i| No- 
roc că n-au cămaşă pe ei, c-ar da-o numaidecit | 

— La ce le-ar folosi economiile ? spuse Purcell, au din 
belşug tot ce vor. 

— N-o ţine poate pîn' la judecata de apoi, făcu Mac Leod, 
cu un aer neîncrezător, ca şi cum s-ar fi temut că în Tahiti 

clima ar fi putut deveni asemănătoare aceleia din Highlands, 
şi cum n-aveam nici o treabă, mi-ar fi plăcut mai mult să 
împuşc un porc decît să-l iau de la proştii ăştia despuiaţi. 
Să deal Să dea! Asta-i tot ce ştiu! Sălbatici, ce să mai 
vorbim | Şi mie tocmai asta nu-mi place, să iau de 
pomană | Nici un Mac Leod n-a datprat cuiva nici ăl mai 
mic lucrul Niciodată! Nu fac daruri, continuă el, cu 
fală, şi cu-atît mai vitos nu le primesc! 

— Îmi pare rău, Mac Leod, zise Purcell, dar puştile sînt 
tabu, aici, în Tahiti. 

— Poftim vorbă, tabu] Asta-i tot una dintre afurisitele lor 
de tîmpenii | spuse Mac Leod clătinîndu-şi capul cu dispreţ. 
la să fi fost eu căpitan, cît ai zice peşte i-aş pune cu botu 
pe labe pe negrii ăştia |... Să mă trăsnească Domnul, continuă 
el cu un larg gest de ameninţare, de parcă ar fi vrut să cu- 
prindă întreaga insulă, da' ei au puştile-n mînă, sau noi? Şi 
atunci nu-i limpede că noi trebuie să facem legea aici ? | 

Întoarse spatele, fără să mai salute, şi se îndreptă spre ba- 
leniera care rămăsese pe apă. Purcell îl privi îndepărtîndu-se, 
lurig cum era, slăbănog, deşirat, cu păru-i galben, rărit în 
creştet, cu puşca la subţioară şi cu ţeava în pămînt. 

Îndată ce Purcell se întoarse în colibă, Mason se ridică şi, 
după ce-l rugă pe secund să-i mulţumească lui Otu, plecă. 
Această plecare, așa, din senin, îi uimi pe tahitieni. În pi- 
cioare, de pe prag, îl însoţiră cu privirea pe şeful peritan. 
O dată ajuns pe ţărmul lagunei, Mason se aşeză; îşi scoase 
pantofii, se ridică apoi în picioare, strigă să vină baleniera 
de serviciu şi se urcă în ea. Fu văzut, apoi, şezînd pe banca 
din spate şi încălţîndu-se iar. 

— De ce n-a rămas cu noi? întrebă Ivoa, uluită. Ce face 
acolo pe piroga aia mare ? 

— Nimic, ce să facă P spuse Purcell. E. hotărît să rămînă 
pe bord, tot timpul cît vom sta în Tahiti. di 

— Dar de ce? făcu Mehani, nu-i sîntem pe plac? 

— Nici vorbă de aşa ceva, spuse Purcell de îndată ce se 
aşeză. 

Şi îşi privi prietenii. Se simţea iarăşi  descătușat şi fericit. 
Mason nu se purtase de loc neplăcut, dar prezenţa sa fusese 
de ajuns ca să întunece totul. 

— De acum înainte ai să trăieşti cu omul ăsta pe o 
insulă... făcu Otu, cu un gest larg al miîinilor, sortit a-i în- 
tregi gîndul. 

— Nu-i de loc om rău, zise Purcell, surîzînd, iar eu mă 
împac bine cu toată lumea. 

Chiar în acea clipă, însă, îi veni în minte ura pe care 
Simon o nutrise împotriva lui şi se întunecă. 

— E Adamo €! spuse Ivoa, nu fi trist, Adamol Nu vreau 
ca Adamo al meu să fie amărit, continuă ea şăgalnic, adre- 
sîndu-i-se tatălui ei şi lui Mehani, ca şi cum în puterea lor 
ar fi stat să-l schimbe pe Adamo. Să ştii că mie omul ăsta 
care poartă nişte piei în jurul picioarelor nu-mi place de loc. 

— Ivoal spuse Otu, surprins că fata îşi exprima cu atîta 
hotărîre părerea. 

Ivoa îşi cobori genele prelungi pe ochii-i albaştri şi-şi 
ascunse fața pe după umerii lui Adamo. 

— Şi de ce nu-ţi place? făcu Purcell. 

Ivoa înălţă fruntea şi spuse făcînd o strimbătură: 

— Nici măcar o privire nu mi-a aruncat. 

Purcell începu să rîdă. 

—— Asta-i adevărat! strigă Mehani, lovind rogojina şi iz- 
bindu-şi apoi palmele una de cealaltă, şi eu am văzut! Şe- 
fului gperitan îi era teamă de Ivoa|! Şi chiar pe tatăl meu 
de-abia îl privea. Stătea uite aici, ca o broască-ţestoasă, ce-şi 
strînge labele în carapace. 

Ivoa izbucni în rîs.. 

— Ho! Ho! spuse Otu, nu se cuvine să spui astfel de 
vorbe pe seama unui oaspete | 

Dar rîdea şi el. Un moment după aceea lIvoa îi întinse 
lui Purcell un paner lung, plin cu portocale, cu fructe de 
manghier şi banane sălbatice. 

— Îţi curăţ eu portocala, spuse Ivoa. 

Mehani îşi înălţă, cu vioiciune, capul şi-i aruncă o pri- 
vire lui Otu, care începu să surîdă. „O fi, te pomeneşti, își 
spuse Purcell, vreun grai pe care nu-l pricep 1“. Se uită la 
Ivoa, cu ochii întrebători. Ea îi simţi privirea, şi, întorcin- 
du-şi ochii, şi-i aţinti, luminoşi, într-ai lui şi spuse, pe tonul 
cel mai firesc şi ca şi cum n-ar fi vorbit decît despre o sim- 
plă plimbare : 

— Adamo! Dacă vrei să: mă iei și pe mine pe insula 


aceea, merg cu tine. 

Purcell îl privi pe Otu, apoi pe Mehani. Amîndoi zîm- 
beau. Nu păreau nici uimiţi, nici emoţionaţi. 

— Dar îţi dai bine seama de ceea ce spui, Ivoa ? răspunse, 
în cele din urmă, Purcell, cu glasul sugrumat şi luîndu-i mîna 
într-a sa. Dacă vii cu mine, vii pentru totdeauna. N-ai să-l 
mai vezi, niciodată, pe Otu. 

— Îmi dau foarte bine seama, spuse Ivoa, cu ochii plecaţi 
spre portocala pe care o curăța. 

Se aşternu o tăcere, iar Otu îşi întinse mîinile mari, cu 
palmele într-un gest de dăruire, cu degetu-i gros îndepărtat 
de cel arătător. 

— Tu, tu nu-ţi dai seama, Adamo, spuse el, şi un suriîs îi 
lumină faţa. Ivoa nu are decît o singură viaţă, şi cine-i e oare 
mai de preţ în viaţa asta: eu, sau Adamo? 


Capitolul III 


— Bine, zise Mason, de vreme ce de-abia mîine ridicăm 
ancora, e destulă vreme să facem cunoştinţă cu toţi tahitienii 
care au venit, de bunăvoie, cu noi. Cîţi sînt cu lia dom- 
nule Purcell ? 

Mason se afla şi acum tot în cabina sa, exact în aceeaşi 
atitudine în care se găsise în urmă cu opt zile, cu o hartă 
desfăcută pe masă şi cu un pahar de rom în mînă. 

Şi totuşi ceva se schimbase : îl poftise pe Purcell să ia loc. 

— Şase, răspunse Pusrcell, iată şi numele lor: Mehani, 
Tetahiti, Mehoro, Kori, Timi şi Otu. 

— Dumneata îi cunoşti ? R 

— Bine îi cunosc doar pe primii doi, pe Mehani şi pe 
Tetahiti. Pe ceilalţi patru, mai puţin. Sînt însă nişte atleți, 
şi de lucrul ăsta ne vom convinge cînd îi vom vedea tră- 
gînd de otgoane. ă 

— Şase tahitieni, făcu Mason, clătinîndu-şi-a îngrijorare 
capul pătrat. Şase şi cu şapte ai noştri fac împreună treispre- 
zece, destul de puţini pentru a manevra Blossom-ul.: 

— Nu v-am citit întreaga listă, spuse Purcell, mai avem 
şi douăsprezece femei, şi trebuie să vă spun că tahitienela 
se pricep de minune să se caţăre pe funii... 

— Femei | Femei pe bord... făcu uluit Mason. 

Şi se sculă în picioare aţît de repede, încît dădu jos de 
pe masă harta şi răsturnă paharul de rom. Roşu la faţă, cli- 
pind din pleoape, cu buzele strînse, rămase, o clipă, inca- 
pabil să articuleze un cuvînt. Apoi cu o mişcare a umerilor, 
de parcă ar fi fost gata să se năpustească asupra lui Purcell, 
şi cu fruntea-i aplecată, îndărătnic, înainte, izbucni : 

— Pentru nimic în lume, domnule Purcell, auzi ? pentru 
nimic în lume |... - 

Urmă o tăcere: Purcell se aplecă şi luă de jos harta pe 
care i-6 întinse. 

— Teamă mi-e că n-avem încotro, făcu el cu blindeţe. 
Tahitienii nu se vor îmbarca nici în ruptul capului fără fe- 
mei. Cît despre ai noştri, şi mai puţin. Se tem ca nu cumva 
să fie pustie insula pe care o căutați... 

— Femei la bord, domnule Purcell ! Îţi poţi închipui una 
ca asta ? repetă Mason cu ochii lui de culoarea oţelului, 
holbaţi parcă de grozăvia unei asemenea perspective... 

— La drept vorbind, făcu Purcell, împrejurările sînt şi 
ele cu totul neobişnuite. 

— Bine, bine, dar femei la bord |... spunea Mason într-una, 
uitînd pînă într-atît de sine, încât îşi ridica amîndouă mîinile 
în văzduh, după obiceiul tahitienilor. 

Purcell lăsă să treacă vreo cîteva secunde. 

— Mă tem, continuă el, că vă va fi cu neputinţă să nu le 
faceţi pe plac. Altfel, tahitienii nu se vor învoi să vină cu 
noi. Şi, astfel, mateloţii sînt în stare să pună stăpînire pe vas, 
să ne debarce şi s-o pornească fără noi în larg. 

— Da' de unde| au să-l dea la fund, asta-i tot ce pot face, 
răspunse Mason, cu dispreţ. 

— Tot ce se poate, dar noi doi, dumneavoastră şi cu 
mine, rămânem pe mal, aici în Tahiti... 

Mason se aşeză iarăşi pe scaun, desfăcu încă o dată harta, 
şi spuse, fără a-şi ridica ochii de pe ea: 

— Şi cîte femei sînt ? 

— Douăsprezece, răspunse Purcell, reluîndu-şi, la rîndu-i, 
şi el locul pe scaun. Iată-le şi numele. 

— Ce mă interesează cum le cheamă ? izbucni Mason, din 
nou, făcînd cu mîinile o mişcare ca pentru a le mătura de 

pe pămînt. 

Apoi se aşternu iarăşi tăcerea, pe cate căpitanul « e) „eurmă, 
de astă dată, însă, vorbind mai potolit :. 

— Trebuie să avem grijă să le adăpostit despărțite de 
bărbaţi. 

Purcell strînse ochii. Măsura aceasta de prevedere îi pă- 
rea hazlie. 

— Bineînţeles, făcu el, cu un ton neutru, mă voi îngriji 
să le dau o locuinţă separată. 

Mason, după ce-şi goli paharul de rom dintr-o înghiţitură, 
îl puse pe masă, şi pe chip i se zugrăvi o expresie de resem- 
“nare în faţa inevitabilului. 

— Rămîne ca dumneata să te ocupi în amănunt de toată 
treaba asta, continuă el, în ce mă priveşte nici nu vreau să 
aud de ele. 

— Bine, domnule căpitan. 

Purcell vîri la loc hiîrtia în buzunar, dar nu se ridică de 
pe scaun. 

— Vă rog, îngăduiţi-mi să vă mai spun ceva. Şi adause: 
Un gînd care nu-mi dă pace. 

— Vorbeşte, spuse Mason, şi pe chip i se ivi o umbră de 
neînvredere. 

„S-a şi întunecat la faţă“, gîndi, în sinea sa, Purcell și 
continuă. 

— Dacă insula pe care o căutaţi e cunrva nelocuită, atunci 
o problemă ne va da de furcă : echipajul nostru numără nouă 
britanici şi şase tahitieni. Laolaltă, aşadar, cincisprezece. Fe- 
mei nu avem însă decît douăsprezece. 

— Ei şi P făcu Mason tăios. 

— Trei bărbaţi vor rămîne, prin urmare, fără femei. 

— Ei şiP repetă Mason. 

— Mă tem că lucrul acesta ar putea da naştere unei 
situaţii foarte primejdioase, aşa că vă propun, sau să ne 
lipsim de trei tahitieni... 

— Cu neputinţă, răspunse Mason, pe acelaşi ton sec. 

— Sau să mai luăm cu noi încă trei femei tahitiene. 

Efectul acestei propuneri fu cumpht. 'Mason îl privi, ochii 
săi prinseră a clipi, mîinile-i tremurau şi se făcu stacojiu 
de mînie. 

— Pentru nimic în lume! strigă el, ridicîndu-se cît era: 
de înalt. Ar trebui, domnule Purcell, să-ţi fie ruşine să-mi 
faci 0 asemenea propunere ! Încă alte trei femeil Şi aşa 

avem prea multe ! În ce mă priveşte, nu mă interesează în 
nici un fel! continuă el, înălţîindu-şi dreapta în văzduh, ca 
într-un gest de jurămînt. Nici nu vreau să aud pomenin- 
du-mi-se despre aşa ceva! Dacă am ales cariera de marinar 
înseamnă că cel.puţin pe bord... Domnule Purcell, urmă 
Mason, fără a-şi duce vorbele pînă la capăt, ştii foarte bine 
că dacă m-aş fi gîndit doar la tihna meh, n-aş fi primit nici 
una pe vas! lar dumneata, domnule Purcell, stai aici, în 
faţa mea, rece ca gheaţa, şi-mi propui... Ascultă-mă, dom- 
nule Purcell ! Nu mi-a fost dat să văd, în viața mea, decît 
o singură femeie cu bun-simţ: sora mea. Toate celelalte, 
m-auzi, toate celelalte. sînt nişte... nişte... Și în ce mă pri- 
veşte, continuă el, lăsîndu-se păgubaş de a mai încerca să 
definească sexul duşman, află, te rog, că nu-mi trebuie pro- 
genituri pe care să le las în urma mea... Douăsprezece muieri | 
făcu el, cu o nouă izbucnire de mînie, douăsprezecel| Auzi 
dumneata, douăsprezece pe bordul vasului meu | Douăspre- 
zece făpturi aproape despuiate, care, cît e ziulica de lungă, 
vor piui şi cîrîi pe punte, continuă el cu silă, ca şi cum 
tahitienele ar fi fost nişte rîndunici de mare sau nişte papa- 
gali. Să ştii, domnule Purcell, şi împărtăşeşte-le şi oamenilor 
spusele mele, că în ce mă priveşte m-aş învoi mai curînd 
să-mi duc tot restul zilelor, aici, în Tahiti, sau, la nevoie, 
să-mi pun, cu propriile mele miini, ştreangul în jurul giîtu- 
lui decît să mai iau, fie ea doar una singură, încă o temeie 
pe bordul Blossom-ului. 

Apoi îşi potoli gifiitul şi spuse cu un glas mai calm, dar 
pe un ton care nu îngăduia împotrivire : 

— Deocamdată doar atît, domnule Purcell. 

Purcell îl salută foarte rece şi ieşi din cabină, furios. Era 
nebun ! Absurd de-ţi venea să urli, nu alta. Mason se în- 
grijea mai mult de împerecherea caprelor sau a porcilor decît 
de a oamenilor viitoarei colonii. „Ce îndărătnicie prostească |“ 
gîndi el cu o nouă izbucnire de mînie. Şi, la urma urmelor, 
ce însemnătate avea faptul că ar fi fost cincisprezece în 
loc de douăsprezece ! 

De n-ar fi fost decît însuşirile lor atletice, şi încă nu me- 
ritau disprețul lui Mason. Femeile se deprinseră, aproape 
tot atît de repede cît şi bărbaţii, să se caţăre pe funii ca să 
desfacă sau să strîngă velele. Blossom-ul nu apucase încă 

să facă opt zile de drum, iar femeile şi deveniseră marinari 
de nădejde. Era un spectacol ciudat pentru Purcell să le vadă 
executînd ordinele, căţărîndu-se pe sarturi şi agăţindu-se de 
vîrful ameţitor al vergilor, rîzînd într-una, cîntînd, sau scoţînd 
ţipete ascuţite. 

În cea de a noua zi, după ieşirea în larg a Blossom-ului, 
„acesta fu surprins_de o furtună destul de violentă, iar Mason 
porunci să se navige la capă. Purcell trimise echipajul în 
arboradă. Marinarii, dîndu-şi seama de primejdie, dădură 
îndată ascultare ordinului, cum nu mai făcuseră în cele din 
urmă opt zile. Dar în afară de Mebhani şi de Tetabhiti, nici 
unul dintre ceilalţi tahitieni, luaţi de pe insulă, nu se clinti. 
Poate că furtuna i-ar fi speriat mai puţin dacă s-ar fi aflat pe 
apă, în propriile lor piroge. Dar tangajul puternic şi izbirea 
talazurilor de bordajul vasului, ca şi cumplitele zguduituri 
pe care le suferea Blossom-ul, cînd se redresa îi îngrozeau. 
Stăteau chirciţi în postul echipajului, înghesuiți unul într-al- 
tul, cenuşii de spaimă, bolnavi şi, după toate celelalte, goi 
— cum se aflau — degeraţi de frig. Nimic nu era în stare 
să le risipească inerția: se socoteau pierduţi. - 

Furtuna nu dură mai mult de-o zi, iar vasul, la drept 
vorbind, nu fusese în primejdie nici o clipă. Dar acest epi- 
sod strică relaţiile, pînă atunci destul de prieteneşti, dintre 
tahitieni şi oamenii obişnuiţi ai echipajului. Marinarii nu 
le iertau „negrilor“ că i-au lăsat „la voia-ntîmplării“ într-un 
ceas greu. 

Se făcu iar frumos, dar, în acelaşi timp, vîntul încetă de-a 
mai sufla, văzduhul deveni înnăbuşitor, iar vasul abia de se 
mai clintea, împotmolit parcă într-o mare viscoasă. Încre- 
menite erau toate, fără o undă de adiere, fără un tremur 
pe oglinda apei din faţa etravei. Doar pala de foc a soarelui 
părea că se mai clinteşte. Velele.spînzurau fleşcăite şi pono- 
site, încreţite, după cum spunea Mac Leod, ca un chip zbîrcit 
de baborniţă. Zarea desena un brîu de jăratec în jurul vasului, 
încercuindu-l, iar Purcell avea simţămîntul că oceanul se 
încleiază treptat-treptat în jurul Blossom-ului, ca o piftie care 


se . întăreşte. 

Într-o dimineaţă, bătrînul Johnson îi arătă, de o parte şi 
de alta a vasului, coji de legume şi tot felul de resturi de 
la bucătărie, pe care le aruncaseră, în ajun, peste bord. În 


64 


cincizeci de ani de viaţă de marinar nu mai văzuse, niciodată, 
aşa ceva. De cum se crăpa de ziuă şi pînă se lăsa noaptea, 
mateloţii tot zvîrleau undiţele în apă. Tahitienii lăsară la. 
apă cîteva baleniere şi stăteau în picioare pe bănci cu cangea 
în mînă. Dar marea aceasta, altmipteri atît de îmbelşugată în 
peşte, nu scotea la iveală nimic. Ca şi cum şi lor li se făcuse 
silă de încremenirea Blossom-ului, nici rechinii nu-i mai 
dădeau ţîrcoale. 

Văzînd cerul pustiu, marea neînsufleţită, culorile spălăcite, 
aveai simţămîntul că ai pătruns, pradă fără scăpare, între 
hotarele unei planete împietrite. Pala de jăratec a unui soare 
torid decolora pînzele şi topea catranul cu care era călăfătuit 
bordajul vasului. Deşi udat de două ori pe zi cu găleți mari 
de apă, bordajul începea să se desfacă din încheieturi, iar 
mateloţii fură siliţi să-şi înfăşoare picioarele în cîrpe, atît de 
fierbinte era puntea. 

Apa de băut se împuţinase, iar Masort începu să fixeze 
rațiile de alimente. Şi, totuşi, fură nevoiţi să jertfească taurul, 
iar, cîteva zile mai tîrziu, şi vaca. Mîncară apoi capra şi ţapul, 
porcii sălbatici, cîinele şi căţeaua, pînă ce în afară de oameni 
nimic nu mai rămăsese viu pe bordul Blossom-ului. 

Se mai scurseră alte opt zile, iar un vînt din apus încreţea 
pînza oceanului, pe măsură ce înainta. Velele se umflară, 
gata să plesnească, greementul începu să trosnească de la 
un capăt la celălalt al vasului ; puntea prinse a fremăta sub 
picioare, iar greoiul vas cu trei catarge, înălțîndu-şi prova 
deasupra talazurilor, zvîcni înainte, uşor ca o pasăre. 

Un ceas mai tîrziu, trecură printr-un stol de peşti zburători, 
ce se abătură ca grindina pe punte, şi, prin străvezimea apei, 
se desluşeau doradele ce-i urmăreau. Purcell dădu ordin timo- 
nierului să vină sub vînt: undiţele fură aruncate, şi oamenii 
prinseră cît le fu pe plac. Urmă un vesel măcel, şi, după 
cîteva minute, cea dintîi masă ca lumea, de o săptămînă 
încoace. 

Nici nu isprăviseră bine masa cînd cerul se întunecă şi se 
lăsă binecuvîntata răcoare, iar ploaia începu să cadă. Fură 
tirîte pe punte tot felul de vase, butoaie, hîrdaie. Tabhitienii 
îşi scoaseră pareu-rile, şi, cu palmele întinse către cer, cu 
capetele răsturnate pe spate, strigau de plăcere, cu gura 
înecată de ploaie. Treptat-treptat, tinzînd tot mai mult către 

mişcare, trupurile le şerpuiră în cele din urmă într-un dans. 
Bărbaţii îşi cadenţau bătăile palmelor lovite una de alta, în 
vreme ce femeile prinseră a undui un cîntec fără cuvinte, 
a cărui melodie creştea înteţindu-se într-un avînt tot mai 
răscolitor. Cu părul despletit, cu întunecatele lor trupuri 
lucind sub ploaie, ele dănfiniau în loc, de-abia mişcînd picioa- 
rele, cu umerii încremeniţi, cu întreaga viaţă, întreaga miş- 
care a trupurilor strînsă în zvicnirea şoldurilor mari. 

În afară de Smudge, toţi ceilalţi mateloţi se dezbrăcaseră, 
şi Purcell crezu o clipă — atît de aţiţător devenise iureșul 
tahitienilor — că se vor lăsa şi ei tîrîţi în vîltoarea dansului. 
Dar marinarii rămaseră pe puntea din faţă, scăldîndu-se 
sub rafalele ploii, privind, de departe, spre tahitieni şi dîn- 
du-şi palme pe spate, destul de ruşinaţi de goliciunea lor. 
„lată, îşi spuse Purcell, înveselit de acest gînd, un tablou 
aproape biblic: tahitianul nu e decît omul în starea de 
nevinovăție, în vpeme ce peritan-ul e muritorul după ce a 
păcătuit.“ | 

Părînd că supraveghează îndeaproape umplerea vaselor, lui 
Purcell nu-i scăpa totuşi nimic din cele ce se petreceau pe 
punte. Fu mai cu seamă izbit de atitudinea unuia dintre 
mateloţi : micul Smudge îşi păstrase pe el cămaşa şi panta- 
lonii, ţinîndu-se deoparte de amîndouă grupurile. Se rezemase 
de parapet, între două baleniere, şi stătea acolo, ca într-o 
gaură, încovoiat, chircit, cu un umăr mai sus, cu pieptul 
scobit. Părul cărunt îi cădea pe frunte, sprîncenele i se 
încruntau deasupra nasului ascuţit, în vreme ce buza de jos 
i se răsfrîngea în afară a dispreţ. Ghemuit şi încolăcit cum 
era, îşi aţintea asupra tahitienilor ochii de şoricel, sclipind. 
a ură şi viclenie. 

Purcell auzi, deodată, un glas de femeie, strigînd : 

— Jono |! Jono |! Jono! 

Locotenentul se întoarse, dar ploaia, înteţindu-se, îl orbi 
aproape. Din ceata tahitienilor se desprinse o siluetă înaltă 
şi spătoasă îndreptîndu-se către grupul de marinari. Rămase 
la mijlocul drumului. Era Omaata. Toate privirile se îndrep- 
tară deodată asupra ei. Minunatul ei trup brun măsura şase 
picioare și cinci degete. Deşi în fiecare amănunt anatomic, 
în parte, depășea proporţiile omenești, trupul &i era armonios 
alcătuit. Marinarii o priveau, muţi. Din ziua în care Bio 


$som-ul o pornise din ahiti, în larg, despre nici una dintre 
femeile de pe bord nu vorbeau atît de des. Îi admirau cu un 
fel de respect coapsele largi şi rotunde, spatele lat, sînii uriaşi. 
Pe seama puterii ei, ce ajunsese legendară, prinseseră zvon 
mii şi mii de născociri. Bătîndu-l prieteneşte pe umăr, îl 
îmbrîncise, fără să vrea, pe Mac Leod, care se rostogolise, 
cît colo, la douăzeci de metri, pe punte. Frînsese în două 
o prăjină doar sprijinindu-se pe ea. Rupsese în neştire o 
parîmă groasă cît mîna. Uneori le plăcea să-şi închipuie ce 
s-ar petrece dacă i s-ar aprinde călcîiele după Smudge. Gîn- 
dul acesta prilejuia glume cu nemiluita, dintre care unele 
foarte precise. Concluzia la care ajungeau în chip obişnuit 
era că micul Smudge ar da ortul popii, înnăbuşit. 

Omaata mai înaintă doi-trei paşi, cînd o rază de soare, 
despicînd cerul negru, o lumină, iar mateloţii îşi preumblară 
în voie privirea pe povirnişurile trupului ei. Purcell strînse 
ochii. Mateloţii aveau aerul unor motani ce contemplă cu o 
privire umilă şi înspăimîntată uriaşele forme ale unei tigroaice. 

— Jono |! Jono ! Jono ! striga Omaata cu vocea-i profundă. 

— Hai, du-te odată | îi spune Mac Leod lui John Hunt, 
împingîndu-l de spate, uşor, înainte. 

sunt se desprinse, supus, dintre ai săi şi, cu paşi grei, 
se apropie de Omaata. Era de aceeaşi talie, de proporţii 
mari puţin mai masiv decît ea şi păros din creştet pînă-n tălpi, 
ceea ce îi dădea un mare prestigiu în faţa tahitienilor, de 
obicei spîni. O privi pe Omaata cu ochii lui mici de rîmător. 
Botu-i ţepos şi stacojiu părea a-i fi fost strivit şi turtit de o 
formidabilă lovitură care-l lăţise încă o dată pe atît şi îi 
răpise orice relief. De astă dată nu mai avea, ca aproape 
totdeauna, un aer adormit, ci părea chiar gata să suridă. Cît 
despre Omaata, ea ridea lăsînd să i se vadă puternicii dinți 
albi, în vreme ce unda unei licăriri îi dănţuia în ochii mari 
ca nişte lacuri. 

Rămaseră aşa, cîtva timp, unul în faţa celuilalt, ca şi 
cum Omaata ar fi înţeles că leneşa minte a lui Hunt nui 
îngăduia să-l ia prea repede. Îl luă apoi de mînă, pătrunzând 
cu el în ceata dănţuitorilor, în mijlocul căreia ea i se înfipse 
în față, prinzînd a-şi undui şoldurile, nedezlipindu-şi ochii 
de-ai lui, rostindu-i numele în zvicnirile. glasului ei profund. 

— Jono |! Jono! Jonol 

Tiahitienii se apropiară de Hunt, bătînd din palme. Mehani 
îl bătu uşor pe umăr, dănţuind chiar lîngă el, ca pentru a-l 
îmboldi. 

Omaata intona într-una, neobosită : 

— Jono ! Jono ! Jono! 

Deodată, Hunt, cu braţele spînzurînd, prinse a se clătina 
ridicîndu-şi, pe jumătate, picioarele şi legănîndu-se, în loc, 
ca un urs, în vreme ce cu privirea ochilor săi mici, de un 
albastru-spălăcit, 'o tot ţintuia pe Omaata. Chiar în aceeaşi 
clipă, şi fără ca ploaia tropicală călduţă să se curme, apăru, 
în norii negri ce jur împrejur înfundau zarea, o spărtură 
măruntă, prin care, jos, aproape de oglinda apei, se ivi către 
apus soarele. Şi atunci, puntea, catargele, pînzele Blossomu- 
ului ieşiră la iveală într-un alb şi ireal relief, pe fundalul ce- 
rului de păcură, iar lumina, tăind orizontul în întinse fîşii 
paralele, lungii nemăsurat umbrele trupurilor, pe punte, în- 
flăcărînd chica de jăratec a lui Hunt. 

— Jono |! Jono! Jono! 

Se tot auzea profunda voce a Omaatei, aducînd deopotrivă 
a uguit şi a răget, în vreme ce Hunt, enorm şi păros, se 
legăna, bătînd tactul cu capul lui mare şi neras, lucind 
stacojiu şi alb printre trupurile cu pielea măslinie ale tahi- 
tienilor. 

— Jono! Jono! Jono! 

Încet-încet, Omaata se tot apropia de Hunt, cu o şerpui- 
toare zvicnire a şoldurilor, cu ochii mari şi negri aţintiţi 
asupra lui, cu palmele deschise a dăruire. Luneca spre el, 
atingîndu-l aproape, şi față în faţă dănţuiră timp de un 
minut. Apoi Hunt scoase un miîriîit care nu avea nimic ome- 
nesc, îşi înălţă statura uriaşă, lăsîndu-şi să cadă pe umerii 
Omaatei labele-i mari şi stacojii. Ea izbucni într-un rîs gîn- 
guritor, se descleştă cu o sprinteneală uluitoare şi o luă la fiigă 
cu Hunt pe urmele ei. Se rotea descriind cercuri pe punte 
şi se întorcea, în fiece clipă, ca să-l vadă pe Hunt urmă- 
rind-o, şi rîdea într-una cu rîsul ei gînguritor. În cele din 
urmă, se înfundă, abătîndu-se ca un vârtej pe scările postu- 
lui de echipaj, pe ale cărui trepte Hunt se rostogoli în spa- 
tele ei. Marinarii mureau de rîs. Din ungherul său, Smudge 
îşi destăcu picioarele şi, întorcînd capul, scuipă, cu scîrbă, 
în apă. 

— Domnule locotenent, spuse White, vă cheamă căpi- 
tanul. i 

Purcell scoase un oftat, se duse în cabina sa ca să se 
schimbe şi apoi intră la Mason. 

Masa de mahon a căpitanului era înşurubată de duşumea 
prin roţi mici de lemn fixate în jurul fiecărui picior, iar Mason 
părea şi el înşurubat în scaunul său. Îmbrăcat, cu cravată, 
pus la punct, părea tot atît de străin de ceea ce se petrecea 
pe punte, cît ar fi fost un locuitor al altei planete. De îndată 
ce Purcell fu în faţa sa, el îşi puse degetul pe un punct de 
pe hartă şi spuse: 

— Uite, aici | | 

Purcell ocoli masa şi se aplecă asupra hărţii. Cam la jumă- 
tatea distanţei dintre insula Rapa şi insula Paștelui, Mason 
însemnase cu creionul o cruce. Purcell ridică spre el ochii 
întrebători. Mason repetă : 

— Aici! lată insula pe care o căutăm. Dacă vintul nu 
încetează, vom fi acolo poimiîine seara. 

Purcell privi harta. 

— Cînd eram în Tahiti mi-aţi vorbit despre o insulă ne- 
cunoscută. 

— Chiar aşa şi este, făcu Mason, cu vioviciune. Jackson 
pomeneşte despre ea în a sa Expunere a călătoriei în emis- 
fera australă, dar această insulă nu figurează pe nici una din- 
tre hărţile Amiralității britanice. Nici chiar pe cele mai re- 
cente, cum este aceasta. În mod oficial ea nu există. Totuşi 
Jackson îi indică longitudinea şi latitudinea, şi acest fapt 
mi-a dat posibilitatea de a o situa pe hartă şi de a trasa 
drumul pe care trebuie să-l urmăm. 

Purcell îl privi pe Mason. 

— Este, însă, cu putinţă ca vreun alt căpitan de vas să 
fi citit şi el expunerea lui Jackson, şi dacă se găseşte, de 
pildă, prin meleagurile... 

— M-am gîndit eu şi la asta, domnule Purcell, spuse 
Mason. Este într-adevăr un risc, dar foarte mic, din pricină 
că insula asta e aproape inaccesibilă. După părerea lui 
Jackson, e foarte stîncoasă, înconjurată de faleze abrupte, 
fără urmă de golf sau de vreun țărm pentru ancoraj, şi, apoi, 
se pare că din pricina violenţei cu care talazurile se izbesc 
de stincă, chiar și debarcarea cu vreo balenieră este anevo- 

ioasă. Jackson însuși n-a debarcat. S-a apropiat totuşi atit 
de mult de această insulă, încît a putut s-o descrie. Are o 
circomferinţă cam de vreo cinci mile, e acoperită de o vege- 
taţie luxuriantă şi e străbătută de un torent. Adaug că Jackson 
a descoperit-o într-un anotimp fără ploi, ceea ce îndreptăţeşte 
presupunerea că acest torent nu este intermitent, Lucrul 
acesta este, fireşte, de o foarte mare însemnătate. 

Și cum Purcell tăcea, Mason continuă: 

— "Ţin să-mi spui ce crezi, domnule Purcell. 

— Părerea mea, răspunse Purcell cu un aer şovăielnic, este 
că dacă această insulă e într-adevăr situată acolo unde spune 
Jackson şi e într-adevăr aşa cum o descrie el, atunci e cu 
totul potrivită scopului nostru, doar... 

— Doar ? 

— Aţi spus, dacă nu mă înşel, „,o circomferinţă de cinci 
mile“. Poate că e puţin cam mică. 

Mason îşi aplecă înainte fruntea-i pătrată şi spuse pe un 
ton ce nu îngăduia împotrivire : 

— E destul de mare pentru vreo treizeci de oameni. 

Purcell, însă, adăugă: 

— Deocamdată, bineînţeles. Dar după cîţiva ani... 

Mason făcu un mic gest cu mîna, ca pentru a spulbera 
argumentul. 

— Cînd, în Tahiti, am citit descrierea lui Jackson, mi-a 
venit şi mie în minte gîndul acesta, domnule Purcell. Dar 
l-am înlăturat. Tăcu, fără a lămuri de ce îl înlăturase. Purcell 
era enervat. Mason ştia, aşadar, cînd se aflau încă în Tahiti 
încotro avea să ducă vasul, şi trei săptămîni nu-i spusese 
nimic în legătură cu locul către care urmau să se îndrepte. 

Mason continuă : 

— "Ţi-aş fi recunoscător dacă n-ai destăinui echipajului 
nimic din cele pe care ţi le-am împărtăşit adineauri. 

— Există vreun motiv pentru care să păstrăm această 
taină ? 

_— Nici unul. Dar nu e nevoie să afle, atîta tot. 

Secretul acesta nu era de nici un folos. Nu însemna nimic 
mai mult decît un simbol al ierarhiei : şeful îşi exercita privi- 
legiul de şef, care ţinea ca subalternii să nu afle ceea ce el 
ştia. Taina locului către care se îndrepta Blossom-ul pusese, 
astfel, o distanţă între Purcell şi căpitan, iar această taină 

împărtăşită acum şi secundului menținea aceeaşi distanţă între 
ofiţeri şi restul echipajului. „E comic“, gîndi Purcell. Con- 
-tinuă să se folosească de toate tiuetiril e mărunte ale unui 
comandant, calitate pe care a încetat s-o mai aibă. Şi nici 
măcar nu-şi dă seama. 

— Aşadar, iată-ne perfect dg acord, domnule Purcell, spuse 
în cele din urmă Mason, ca şi cum această lungă tăcere fusese 
de ajuns pentru a spulbera îndoielile lui Purcell, pricinuite 
de dimensiunile insulei. S 

Purcell se ridică în picioare. 

— Îmi îngăduiţi, domnule căpitan. 

— Fireşte, domnule Purcell. 

— Aş vrea să vă cer ceva. 

Mason îl privi. „Se şi împotriveşte“, gîndi Purcell enervat. 
Cea dintîi pornire a sa e să zică „nu“. 

— Poftim, spuse Mason. 

— În calitate de căpitan al acestui vas, zise Purcell, aveţi, 
dacă nu mă-nşel, dreptul să căsătoriţi, dacă e cazul, pe cei 
ce-şi exprimă această dorinţă. 

— Exact. | 

— Doresc, continuă Purcell, cu o oarecare gravitate, ca, 
uzînd de prerogativele legate de funcțiunea ce-o exercitaţi, 
să mă uniţi prin ceremonia căsătoriei cu o tahitiană. 

Mason se ridică, se făcu roşu la faţă, îşi duse mîinile la 
spate şi, fără a-l privi pe Purcell, spuse: 

— Vrei să iei în căsătorie o negresă, domnule Purcell ? 

— Da, domnule căpitan |! 

Spusese aceste vorbe cu atîta energie şi violență reţinută, 
încît Mason amuţi. Niciodată nu şi-ar fi închipuit că Purcell 
poate fi atît de agresiv. În picioare, înfăţişîndu-şi ochilor lui 
Purcell profilul, Mason îşi ţinea privirea aţintită pe o gravură 
ce reprezenta imaginea Blossom-ului în plină construcţie. Cu 
toate că, pentru a-şi manifesta neplăcerea, sufla înadins pe 
nas cu aerul unui om sigur pe sine, cîntări totuşi lucrurile, 
nu fără luare-aminte. Purcell îi iubea cam prea mult pe 
negri şi, ca toţi scoţienii, era un moralist afurisit, dar Atmin- 
teri nu i se putea reproşa nimic. Mason nu voia să şi-l facă 
duşman şi simţea toată primejdia pe care ar fi înfruntat-o 
dacă s-ar fi împotrivit dorinţei sale. Pe de altă parte, însă, 
să-şi căsătorească secundul cu o indigenă era, într-adevăr, 
ceva de neconceput. 

— Eşti un dissenter i, aşa cred, făcu el din vîrtul buzelor. 

Purcel îl privi. Nu pricepea unde voia să ajungă. | 

— Am, într-adevăr, simpatie pentru dissenteri, spuse el 
după o pauză. | 

— În calitate de căpitan al unui vas britanic, spuse Mason, 
nu-mi este îngăduit să oficiez șă căsătorie ce contravine rituri- 
lor Bisericii anglicane. 

„Asta era, va să zică !“ gîndi Purcell stăpînindu-şi un surâs, 
Mason îi atribuia şi lui formalismul ce-l caracteriza. 

— N-am nimic împotriva ritului anglican de căsătorie, 
spuse el, fără zăbavă. Obiecţiile mele cu privire la Biserica 
anglicană se referă la alte puncte. 

Mason rămase uluit auzindu-l pe Purcell vorbind cu atîta 
sînge rece despre „obiecțiile“ sale împotriva Bisericii Majes- 
tăţii-Sale. După părerea sa, Purcell săvîrşea două păcate, 
exprimîndu-se astfel : îşi vădea lipsa de loialitate faţă de 
suveran şi prostul gust de a atribui vreo însemnătate religiei. 

— Nu m-ai înţeles, spuse el cu un ton neînduplecat. În 
ce mă priveşte nu-mi pot aroga dreptul de a căsători un 
dissenter după ritul Bisericii engleze. 

M-am înşelat, gîndi Purcell, iritat, nu e formalism. Oco- 
leşte discuţia. Încearcă să-mi închidă gura.“ 

— N-am afirmat că aş fi dissenter, spuse el cu un ton 
tăios. Am spus că am simpatie pentru dissenteri. Dar în mod 
oficial aparţin Bisericii anglicane. În registrele bordului 
puteţi găsi această menţiune. 

„Iar acum, îşi zise Mason în sinea sa, dacă refuz urmează 
ruptura.“ Oftă, apoi, brusc, se întoarse spre Purcell şi spuse 
Cu voce puternică : 

— În ce mă priveşte, domnule Purcell, mărturisesc că 
nu-ţi pot înţelege hotărîrea. Dar, la urma urmelor, în viaţa 
dumitale particulară nimeni, în afară de dumneata, nu are 
voie să se amestece, aşa că nu e dreptul meu să mă împo- 
trivesc. 

„Aha! in extremis a-ntors macazul“, gîndi Purcell. 

Cei doi oameni stăteau în picioare, faţă în faţă, tăcuţi, 
stingheriţi. Atît unul cît şi celălalt ştiau că fuseseră la un 
pas de ruptură. Amîndoi se simțeau uşuraţi că nu ajunseseră 


1 Aşa erau numiţi cei ce refuzau să se supună celor treizeci şi nouă de ar- 
ticole de lege cuprinse în dogma anglicană. (Nota autorului.) 

pînă acolo şi totuşi prinseseră pică unul pe celălalt; Purcell 
fiindcă fusese nevoit să dea o bătălie pentru ceea ce era de 
fapt un drept al său, Mason pentru că fusese silit să cedeze. 

— Alege doi martori dintre oamenii echipajului, reluă 
Mason, cu un ton de comandă, şi mîine la ceasul prînzului... 

Nu-şi sfîrşi vorba, ca şi cum i-ar fi fost silă s-o ducă pînă 
la capăt. 

Purcell întoarse capul şi spuse cam ţeapăn : 

— Vă mulţumesc, domnule căpitan. 

Şi, fără a aştepta o încuviinţare din partea lui Mason, se 
retrase. Se simţea rănit, iritat, tulburat. Fără să fi vrut şi, 
mai cu seamă, fără ca Mason s-o fi vrut, relaţiile dintre ei — 
doar pentru” că aveau vederi atît de deosebite — se stricau, 
zi de zi, tot mai mult. 

A doua zi, în prezenţa mateloţilor Jones şi Baker şi în faţa 
membrilor echipajului adunaţi pe punte, căpitanul Mason, 
comandantul vasului Blossom, oficie întîi botezul tahitienei 
Ivoa, şi apoi o căsători, după ritualul Bisericii anglicane, cu 
locotenentul Adam Briton Purcell. 

Nimeni de pe bordul Blossom-ului nu urmă pilda secun- 
dului. 


În ziua de 10 iulie, către ceasurile şapte de dimineaţa, pe 
un cer albastru cu desăvîrşire senin, un nor gros şi întunecat 
se înălță dinspre miazăzi pomind drept spre Blossom. Mari- 
narii îşi ridicară cu toţii ochii pentru a-l urmări cu privirea, 
într-atiît de neaşteptată îi era direcţia, dat fiind că atunci 
cînd se întîmpla aceasta, vîntul sufla de la miazănoapte. 

Norul se apropia alungindu-se cu o neobişnuită repezi- 
ciune, luînd forma unui triunghi, iar Jones dădu un strigăt 
de bucurie. 


— Astea-s păsări |! 

Urmă un vuiet” de veselie. Într-o clipă, mateloţii, tahitienii 
și femeile alergară, cu taţii, la provă. 

— White | strigă Purcell, înştiinţează-l pe căpitan | 

Purcell se întoarse. Dădu cu ochii de Ivoa. 

— Adamo, spuse ea, cu glasul înnăbuşit, n-am crezut că 
voi apuca vreodată ziua asta | 

Purcell îi puse mîna pe umăr şi rămase locului, nemișcat, 
tăcut, cu capul ridicat, lipind-o de trupul său. Îşi atinseseră 

ţinta. Locurile în care păsările acestea îşi făceau cuiburile 
erau meleagurile pe care ei înşişi aveau să trăiască, de acum 
înainte, toată viaţa, împreună. 

— Bindunici de mare |! spuse Mehani, străpungînd zarea 
cu arătătorul îndreptat către stolul păsărilor. 

Porniră strigăte de bucurie din rîndurile tahitienilor cu- 
prinşi de un freamăt subit. 

— Ce spun oamenii ăştia, don locotenent ? făcu Baker. 

— Că ouăle acestor păsări sînt ca şi ouăle de găină. 

— Nu-mi prea vine să cred, făcu Mac Leod. 

Rîndunelele de mare dădeau acum tîrcoale Blossom-ului, 
iar puzderia lor întuneca soarele. Semănau desţyl. de bine 
cu nişte mici pescăruşi, dar aveau ciocul mai lung şi coada 
despicată. Începură a se scufunda, în babordul vasului, iar 
mateloţii se îndreptară şi ei spre babord. Un puhoi des de 
sardele strălucitoare lunecau repede paralel cu Blossom-ul. 
pentru a căuta desigur adăpost la umbra sa. Asupra acestora 
se abăteau cu nemiluita rîndunelele ce despicau învelişul 
apelor cu picajul lor vertiginos. Purcell fu uluit de ceea ce 
se petrecea : părea o ploaie de păsări. 

-— Priviţi, don locotenent ! spuse Baker, arătînd sardelele, 
mititelele de ele se lasă înghiţite de oricine ! Prin apa stră- 
vezie se vedeau lunecînd splendide bonite cu spatele vărgat 
în negru şi albastru, ce se abăteau cu o neînchipuită lăcomie 
asupra sardelelor. Dar masacrul nu se oprea aici, căci şi 
bonitele erau piada rechinilor, care, izbind cu enorma lor 
coadă apa oceanului, le înhățau plescăind din fălci. 

Încet-încet, în rîndurile marinarilor se-aşternu tăcerea. 
Se amuzaseră întîi privind la pescuitul rîndunelelor de mare, 
dar pescuitul acesta se prefăcuse în măcel. Rechinii, după ce 
sfîşiaseră bonitele, se sfîşiau la rîndul lor între ei, împurpu- 
rînd apa cu sînge. 

— Doamne, Dumnezeule | spuse bătrînul Johnson, nu mă 
rabdă inima să' văd aşa ceva! Cumplită soartă să fii peşte. 

— Aşa-i rînduirea pe lume, zise Mac Leod sprijinindu-se 
cu coatele braţelor sale slăbănoage de copastie, peştele ăl 
mare-l înghite pe cel mic. N-ai de ce te văicări. Asta-i rîn- 
duiala. N-ai decît să fii ăl mai tare, asta-i tot. 

Mason se ivi pe punte, cam roşu la faţă, ținind în mînă 
ocheanul. 

— A început să se vadă pămîntul, domnule Purcell ? strigă 
e], cu un tremur în glas. 

— Nu, încă, domnule căpitan. 

Urmă o pauză. Mason părea dezamăgit ca un copil. 

— Scîrboase mai sînt şi păsările astea, spuse indispus 
Mason, văzînd puntea plină de găinaţ. 

— După cît se pare, ouăle lor sînt bune de mîncat, îl 
informă Purcell. 

Fără a-i cere lui Purcell să-l însoţească, Mason se îndreptă 
spre provă. Chiar în acea clipă puhoiul de sardele părăsi 
bordajul vasului, iar rîndunelele de mare, avîntîndu-se pe 
urmele lor, se îndepărtară de Blossom. Purcell dădu ordin 
marinarilor să curețe puntea. Fu nevoit să repete ordinul de 
două ori, pînă să se execute. 

Cînd oamenii se puseră pe lucru, Purcell se îndreptă spre 
Mason, care-şi lipise un ochi de sticla ocheanului, încremenit 
locului, cu faţa roșie, cu muşchii gîtului încordaţi. Un mo- 
ment mai tîrziu lăsă în jos ocheanul, se ridică, închise şi 
deschise de mai multe ori ochiul drept. Apoi începu să-şi 
frece pleoapa cu vîrful degetelor. 

— Am obosit privind, ochiul meu nu mai desluşeşte bine. 
Vrei să te uiţi şi dumneata, domnule Purcell ? 

Purcell lipi, la rîndu-i, şi el ochiul de sticla instrumentului, 
căruia îi răsuci rotița ca să-l potrivească. Îşi făcuse despre 
acest pămînt o imagine asemănătoare aceleia a insulei Tahiti, 
un pămînt muntos, dar despărţit de ocean de un brîu de 
stînci, protector, o lagună liniştită, un litoral accesibil. Reali- 
tatea era, însă, cu totul alta. Insula, ca o stîncă întunecată 
şi crenelată ce se înălța deasupra mării, dominînd-o de la 
mai bine de o mie de picioare, era necontenit izbită la bază 
de enormele zvîcniri spumegînde ale talazurilor. 

Purcell îi întinse ocheanul şi-i spuse lui Mason, fără a-l 
privi : 

— E o stîncă nu tocmai primitoare. 

— Chiar aşa şi trebuie să fie, cît mai puţin primitoare, 
răspunse Mason atît de bine dispus, cum Purcell nu-l mai 
văzuse niciodată. 

__Mai îndreptă o dată ocheanul înspre insulă și continuă cu 
însufleţire :». 

— Da, domnule Purcell, e poate straniu, dar îţi mărturisesc 
că aş fi într-adevăr dezamăgit dacă această insulă n-ar fi, 
după cum ne încredinţează Jackson, aproape inaccesibilă. 

— Da, dar măcar noi să putem debarca, făcu Purcell. 

Mason se îndreptă din umeri, lăsă să-i spînzure în jos mîna 
în care ţinea ocheanul şi, fără nici o pricină vizibilă, începu 
să rîdă. Purcell reţinu faptul că de la moartea lui Jimmy îl 
vedea acum pentru prima oară rîzînd. 

— Vom debarca, domnule Purcell ! spuse el, înveselit. Vom 
debarca chiar de-ar fi să folosim parîmele pentru a escalada 
stînca |... i 

Şi adăugă: 

— Am toată nădejdea că peste tot e la fel de abruptă! 
Nu ne putem îngădui luxul de a ne mai lăsa călcaţi şi de 
oaspeţi |! reluă el cu un entuziasm de nedescris. Ar fi pierzania 
noastră |... Ce dracu! Un om nu are decît un singur gît pe 
care-i stă capul ! M-auzi, domnule Purcell ? Mai mult decît 
în visul nostru ! O adevărată cetate clădită de natură ! Nimeni, 
pun mîna-n foc, n-are să se cațăre pîn-aici ca să-şi vire nasul 
în treburile noastre ! Nu, nu! Nici o privire curioasă! Vom 
fi în casa noastră |! Insula aceasta este o minune! Dacă dăm 
de atîta pămînt încît să ne putem cultiva ignamele, şi destulă 
apă încit să nu suferim niciodată de sete, atunci, de pe me- 
leagurile astea, putem înfrunta tot pămîntul !... 

Se întoarse şi, sprijinindu-se cu şalele de copastie, cu bra- 
ţele îndepărtate de trup, cu mîinile pe baza de metal, îşi în- 
dreptă privirea spre rîndunelele de mare, care-şi continuau 
vînătoarea, la vreo două sute de metri de vas. 

— Nu e uimitor, spuse Purcell, să le vezi repezindu-se în 
apă în stol? Parc-ar fi o ploaie de păsări. 

— E mare lucru că le avem aici, la îndemînă, spuse Mason 
cu un aer satisfăcut. Vom avea ouă pentru breakfast !. 

Ceva mai tîrziu de ceasurile două ale după-amiezei, 
Blossom-ul ajunsese într-un golf destul de expus vintului. 
Mason hotări totuşi să acosteze, atît era de grăbit să pună 
piciorul pe pămînt. Dădu dispoziţie să se lase la apă o ba- 
lenieră, pentru a da cu ea ocol domeniului său, şi, spre 
marea uimire a lui Purcell, luă el însuşi comanda. Nu voia 

să încredinţeze nimănui sarcina de a vedea, în amănunţime, 
mijloacele de apărare ale acestei fortărețe. 

Se reîntoarseră după trei ceasuri, încîntaţi atît el cît şi 
marinarii de toate cîte le văzuseră acolo. Coasta dinspre apus 
şi miazăzi a insulei nu era decît un şir de rîpe abrupte, 
vîrfuri ascuţite, gigantice îngrămădiri de stînci. La răsărit 
descoperiră însă un goliuleţ ce se termina cu o plaţă acoperită 
de un nisip fin. Dar această plajă era înconjurată de un brîu 
stîncos inaccesibil, iar dinspre partea pămîntului rămînea cu 
neputinţă de atins din pricina unei rîpe piezişe. Concluzia 
era evidentă ; deşi destul de dificilă în acel loc, acostarea 
Blossom-ului era totuşi singura cu putință. Şi unicul punct 
accesibil unei debarcări îl constituia, cu siguranţă, plaja ce se 
întindea la patru sute de metri de vas, dacă, fireşte, o bale- 
nieră ar fi izbutit să ajungă pînă acolo, înfruntînd, fără a fi 
răsturnată, izbiturile valurilor mari. 

La puţină vreme după întoarcerea lui Mason, fură siliţi 
să utilizeze două ancore pentru fixarea vasului, în aşa măsură 
acesta luneca, împins de vînt către coastă. Purcell îl găsi pe 
Mason pe dunetă şi ascultă îndelung, în tăcere, cumplita 
viltoare a talazurilor care, respinse de stîncă, se întorceau 
într-o nouă năvală, făcînd inaccesibilă plaja. Vuietul surd ce 
părea a umple tot orizontul se curma brusc cînd valul se 
năpustea, încrucişîndu-se cu altul, abia sosit. Şi atunci, din 
îmbinarea lor, izbucnea un monstruos vuiet de apă, ce se 
abătea, ca o lovitură de trăsnet, pe nisipul plajei. 


La răstimpuri, în enormele stînci care, către dreapta, în- 
chideau plaja, o grotă se umplea, pesemne, şi se golea cu 
totul din pricina unui val prelung, căci se auzea bubuitul 
pe care-l făcea apa evacuată din cavernă. Plescăirea aceasta 
şi giîlgiitul ce-i urma produceau asupra lui Purcell o şi mai 
sinistră impresie decît aceea provocată de încălecarea valu- 
rilor. | 

— Mă întreb, reluă Mason după un minut, dacă insula 
asta e cumva locuită. | 

— Dacă e locuită, e foarte cu putinţă ca indigenii să ne 
fie ostili. 


— Da, spuse Mason, cui uh aer de îngrijorare, la asta mă 
gîndesc şi eu. Altminteri de mult ne-âr fi întîmpinat cu 
pirogele lor. 

Purcell privi frunzişul des ce înconjura faleza şi spuse : 

— Or fi ascunşi pe după aceste frunze zeci de ochi la 
pîndă, aţintiţi asupra noastră. 

— Da, făcu Mason, n-ar fi bine ca instalarea noastră aici 
să înceapă cu un mic război. 

Purcell îl ţintui cu privirea, uluit. Mason se gîndea, aşadar, 
şi la eventualitatea de a ocupa insula, trecînd peste vrerea 
locuitorilor ei şi chiar cu preţul unei bătălii ! 

— Ar fi inuman, domnule căpitan! se împotrivi el, cu 
tărie. Nu putem să luăm viaţa acestor bieţi oameni ca să 
punem stăpînire pe insula lor | 

Ochii lui Mason îl ţintuiră pe Purcell timp de o clipă. 
Apoi căpitanul se făcu, roşu la faţă, clipi de mai multe ori, 
îşi aplecă fruntea înainte, iar Purcell avu impresia că e 
gata să izbucnească. Dar, spre marea lui uimire, se stăpîni, 
lăsînd să se aştearnă din nou o tăcere apăsătoare. Cînd re- 
începu să vorbească, fu cum nu se poate mai liniștit, ca şi 
cum Purcell nu i-ar fi adus nici o obiecţie. 

— Vei lua, domnule Purcell, comanda balenierei şi vei 
încerca să debarci. ! 

— Da, domnule căpitan. 

— Ia şase oameni cu dumneata, tot atîtea puşti şi parîme. 
Dacă izbuteşti să treci de viltoarea talazurilor îţi vei duce 
baleniera pe uscat şi vei escalada stînca. Misiunea dumitale 
este de a afla dacă insula e pustie sau locuită. Dacă eşti 
cumva atacat, te întorci la baza de plecare şi te reîmbarci. 
O altă balenieră va sta de pază la o depărtare de două sute 
de metri de plajă, pentru a vă acoperi retragerea, prin focuri 
de armă, în cazul în care veţi fi urmăriţi. Dacă nu eşti 
atacat, vezi tot ce se poate vedea pe insulă, pînă se înserează, 
şi întoarce-te ca să-mi raportezi. 

— Da, domnule căpitan. | 

Purcell lăsă înadins să treacă o clipă şi apoi spuse: 

— Dacă-mi îngăduiţi, domnule căpitan... 

Mason îl ţintui cu o privire rece. 

— Poftim, domnule Purcell. 

Pureell i se uită drept în ochi. Era hotărît ca, de astă 
dată, să nu-l lase pe Mason să-i întîmpine obiecțiile prin 
muţenia în care se zăvorise de atîtea ori. 

— Dea Domnul ca insula să fie pustie, spuse el cu hotărîre. 
Dar dacă, dimpotrivă, e cumva locuită, nu vă puteţi bizui pe 
mine pentru a trage în indigeni, chiar de-aş fi atacat. 

Mason se făcu roşu ca un rac, începu a clipi, cobori pri- 
virea în pămînt şi urlă cu o violenţă de nedescri€ : 

— Blestemată să-ţi fie conştiinţa! domnule Purcell. 

— Domnule căpitan ! 

Mason îl privi cu o flacără în ochi: 

— Da, blestemată să-ţi fie conştiinţa, domnule Purcell !! 

Purcell se opri o clipă şi apoi spuse, cu gravitate: 

— Socotesc că nu se cuvine să-mi vorbiţi astfel. 

Urmă o tăcere. Mason se lupta cu o asemenea încordare 
ca să-şi redobîndească sîngele rece, încît mîinile îi fură cu- 
prinse de un tremur. Dîndu-şi seama că Purcell i le vedea, 
şi le duse la spate. 

— Te rog să mă ierţi, domnule Purcell, spuse el, în cele 
din urmă, întorcînd uşor capul. 

— Nu e nimic, domnule căpitan, oricui i se poate în- 
tîimpla să-şi iasă din fire. 

Acest schimb de vorbe curtenitoare aduse o destindere. 
Această destindere, însă, era doar aparentă. 

— În orice caz, e de prisos să ne certăm, de vreme ce 
nici nu ştim măcar dacă insula e sau nu locuită. 

Purcell simţi că îl cuprinde furia. Întreaga atitudine a 
lui Mason se reducea la ocolirea discuţiei şi la împotrivire. 
Sau tăcea, sau se refugia în mânie, sau amîna hotărîrea. 

— lertaţi-mă, spuse Purcell pe un ton ferm. Trebuie să 
luăm o hotărîre asupra atitudinii noastre față de indigeni 
pentru clipa cînd vom debarca. În ceea ce mă priveşte ţin 
să vă mai spun o dată că nu voi trage în ei nici chiar 
de m-ar ataca | 

Urmă un răstimp de tăcere, după care Mason spuse: 

— În acest caz te va paşte o mare primejdie, domnule 
Purcell, iar eu nu mă simt îndreptăţit a-ţi cere s-o înfrunţi. 
Voi comanda, aşadar, eu însumi baleniera pentru debarcare. 
Dumneata vei rămîne, aici, la bord. 

Purcell înţelese ce însemna aceasta: de cum va zări 0 
suliță; Mason va qrdona să şe tragă cu toate puștile, 

— Socotesc, spuse el cu răsuflarea tăiată, că ar fi mai 
bine să mă lăsaţi pe mine să comand baleniera. 

— Îţi recunosc dreptul, domnule Purcell, de a refuza 
să te aperi în cazul în care eşti atacat, dâăr nu şi pe acela 
de a mă învăţa ce am de făcut. 

După aceste cuvinte, nu mai era nimic de adăugat. 
Purcell se, răsuci pe călcîie. Era ameţit de indignare şi prea 
puţin sigur de puterea sa de stăpînire, ca să mai spună un 
singur cuvint. 

Intră în cabina sa şi se trînti pe cuşetă, cu tîmplele 
înfierbîntate. Nu izbuti să-şi potolească tremurul picioare- 
lur. Închise pleoapele şi, respirînd adînc, încercă să se li- 
niştească. Blossom-ul se înălța molcom, cînd valurile se 
îmbulzeau sub el, în vreme ce prin iublon pătrundea 
înăuntru, în valuri, soarele unei frumoase după-amieze 
aurite. „Şi cu toate acestea, gîndi Purcell, oamenii se vor 
omori unii pe alţii.“ 

Un minut mai tîrziu, simţi o mînă răcoroasă atingindu-i 
fruntea şi deschise ochii. Pe marginea patului stătea Ivoa, 
care-l privea în tăcere. 

— Adamo, îl întrebă ea cu glasu-i adînc şi melodios, 
eşti cumva bolnav ? 

— Nu, Ivoa, sînt doar furios, asta-i tot. 

Ea surise, dezvăluindu-şi strălucirea albă a dinţilor, în 
vreme ce minunațţii ei ochi albaştri îi luminară chipul. Spuse 
răutăcioasă : i 

— Peritanii se ceartă. Peritanii îşi fac griji, în cugetul 
lor. Peritanii nu sînt, niciodată, mulţumiţi. 

Purcell se ridică în coate şi-i zimbi. 

— Peritanii se gîndesc la viitor. Şi de aceea nu sînt nici- 
odată mulţumiţi. 

Ivoa dădu din umeri, din frumoşii ei umeri... 

— Cînd e să se abată nenorocirea, n-o poţi opri. De ce 
să te gîndeşti la ea dinainte? 

— Peritanii socotesc că trebuie să lupte împotriva «ei. 

Ivoa îşi ridică mîna măslinie şi îşi trecu degetele uşor 
prin părul lui Purcell. 

— Peritanii sînt foarte încrezuţi şi uneori chiar nebuni. 
Şetul marii piroge este nebun de-a binelea, ă 

Purcell se ridică în capul oaselor, aţintindu-şi, uimit, ochii 
asupra ei. Ivoa nu putuse urmări discuţia dintre Purcell 
şi Mason: vorbiseră în limba engleză. 

— Ce te face să crezi una ca asta? 

Obrajii tahitienei se împurpurară, genele-i coboriră şi ea 
îşi ascunse capul pe umărul lui Purcell. Se abătuse de la 
ceea ce era discreţia tahitiană şi-i era ruşine de această 
purtare uriîtă. 

— Ce te face să crezi una ca asta P? spuse Purcell. 

Degeaba. Și aşa întrecuse măsura. Nu va mai vorbi 
NIMIC, 

— Hai pe punte, spuse Purcell, intrigat. 

leşind din semiobscuritatea ce îneca scara, lumina zilei 
îl -orbi. Ochii le clipiră. Puntea era adîncită într-o tăcere 
neobişnuită. În apropierea arborelui trinchet stăteau tahi- 
tienii şi mateloţii în jurul unui grup din mijlocul căruia 
răsăreau înaltele siluete ale lui Mehani şi Tetahiti. Purcell 
se îndreptă spre ei, cu lumina soarelui în ochi, vrînd să-i 
vadă mai de aproape pe oameni, ca să afle ce anume fă- 
ceau într-o tăcere atît de adîncă. Ajunse în faţa micului 
grup. Femeile şi mateloţii se dădură la o parte, pentru 
a-i face loc să treacă. Rămase uimit, încremenit locului. 
Cei şase tahitieni stăteau aliniaţi, fiecare cu o puşcă în 
mînă. Mason le arăta cum se miînuieşte arma. 

— Mehani! strigă Purcell, puştile sînt tabu! 

Mehani întoarse spre el ochii uimiţi. 

— Da, sînt tabu în Tahiti, spuse el cu un suris larg, dar 
nicidecum pe marea pirogă. 

Părea mirat că un fapt atît de evident nai poate face 
obiect de discuţie. Tabuul nu acţiona pretutindeni. Era 
legat de un anumit loc. 

— Domnule Purcell, făcu Mason, care desluşise înţelesul 
cuvîntului tabu. 

Vorbea pe un ton uscat, iar ochii săi de culoarea oţelu- 
lui scăpărară de miînie. Dar nu-şi duse vorba pînă la capăt. 
Mehani se întorsese spre el, privindu-l atent. Amestecul 
secundului rămăsese, aşadar, fără nici o urmare. Mason îi 
întoarse, acestuia din urmă, spatele şi-şi văzu, mai departe, 
de treabă. 

Niciodată nu-l mai văzuse Purcell tratîndu-i cu atîta răb- 
dare pe „negri“. Îl lua cînd pe unul, cînd pe celălalt, 
dîndu-le fiecăruia” lămuriri, cum anume să-şi încarce arma, 
cum să ochească, cum să tragă. Repeta de zece ori, la rînd, 
una şi aceeaşi mişcare, iar tahitienii făceau şi ei la fel, 
urmîndu-i pilda, cu atîta zel, încit le- curgeau broboane 
de pnăduşeală. Purcell îşi dădu seama că se deprinseseră 
atit de bine, încît poziţia pe care o luau la tragere era 
aproape corectă. 

— Domnule căpitan, spuse Purcell, căznindu-se să-şi stă- 
pînească tremurul glasului, să dea Dumnezeu să nu regre- 
taţi niciodată ceea ce faceţi acum! 

Mason nu răspunse. Era foarte mulțumit de progresele 
recruţilor. La porunca sa, un matelot puse pe o ladă un 
mic butoiaş de rom de mărimea unui cap de om, aşezat 
într-un echilibru instabil, în aşa fel încît lovitura glontelui 
să-l abată la pămînt. La drept vorbind, depărtarea era 
mică, iar ţinta, destul de mare. Mason înţelegea să-şi în- 
curajeze elevii: 

Puştile fură încărcate cu gloanţe, iar tahitienii începură 
să tragă la ţintă. Femeile şi mateloţii ce stăteau, cu toţii 
în grup compact, în spatele tahitienilor, se înghesuiră şi 
începură a-şi face loc cu coatele, ca să vadă cît mai bine 
spectacolul. Purcell fu cît pe ce să cadă peste Jones, care 
îi întinse braţul ca să-i vină în ajutor. Purcell băgă de 
seamă că avea o puşcă în mînă. Îşi aruncă privirea jur 
împrejur. "Toţi mateloţii erau înarmaţi. 

Spuse în şoaptă: bu 

— De unde pînă unde atitea puşti, Jones? Nu mi-aş fi 
închipuit că avem pe bord mai mult de cinci sau şase bucăţi. 

— S-au găsit o grămadă în cabina lui Burt, don locote- 
nent. Puşti nou-nouţe, pe care voia, pesemne, să le dea în 
schimbul perlelor. 

Detunăturile se auzeau, curmate de lungi intervale. Mason 
stătea lîngă cel ce trebuia să tragă, căruia, înainte de a-i 
ordona „foc“, îi îndrepta cu toată răbdarea poziţia, îi corecta 
mişcarea cu care-şi ducea arma la umăr, îi arăta cum să-şi 
pună mai bine mina stîngă pe puşcă. 

Purcell spuse cu glas scăzut 

— Ai aflat ce anume planuri are căpitanul, Jones ? 

— Da, don locotenent. Înainte de 'a ne împărți armele, 
ne-a spus cîteva cuvinte. Şi adăugă încet : De loc nu-mi. place 
treaba asta, de ce să-i hărţuim noi pe oamenii ăştia, dacă 
tumva ei nu ne văd cu ochi buni? 

Purcell îl privi. Ochii ca de porțelan ai acestuia îi aminteau 
pe aceia ai micului Jimmy. 

Purcell spuse pe acelaşi ton : 

— Ce gîndesc camarazii dumitale ? 

— În afară de Baker şi poate şi Johnson, cu toţii sînt de 
acord. Roşi, se legănă pe un picior, şovăi o clipă, apoi vorbi, 
stingherit, pe acelaşi ton : Ei cred că treaba va merge uşor. 

— Vrei să spui că.gamenii sînt pentru doar fiindcă-şi în- 
chipuie că totul va merge strună ? 

— Da, don locotenent. Şi adăugă : îşi închipuie că o să-i 
doborîm pe toţi cu armele noastre. 

— Dar în ceea ce te priveşte, ce părere ai ? 

Omul cobori ochii în pămînt şi, dînd din cap, spuse: 

— În ce mă priveşte, chiar dacă treaba-i uşoară, tot nu-mi 
place. 

Un vuiet porni din rîndurile tahitienilor. Unul dintre ei 
rostogolise, tocmai, butoiaşul. Mehoro fusese ţintaşul. Acla- 
mat de strigătele prietenilor, îşi umflă pieptu-i larg, şi cu 
puşca în mînă şi-o avîntă în văzduh, cu un aer de triumf. 
Purcell fu izbit de atitudinea tahitienilor. Păreau a-şi fi 
pierdut blîndeţea lor obişnuită, buna lor cuviinţă. Vorbeau în 
gura mare, gesticulau, îşi zvîrleau vorbe urîte de sfidare, se 
înghionteau în jurul lui Mason, pentru a trage cu puşca. îna- 
inte de a le veni rîndul, iar acum de-abia de-i mai dădeau 
ascultare. 

Femeile păstrau, însă, tăcere. Dominîndu-şi grupul prin 
înălţimea capului ei, încremenită, Omaata privea la această 
tragere la ţintă, cu ochii ei mari întunecaţi. Nici un muşchi 
nu-i tresărea pe obraz. 

Bubuiturile urmau într-un ritm mai rapid, iar de fiecare 
dată cînd butoiaşul se rostogolea la pămînt, tahitienii, beţi 
de bucurie, cu broboanele de năduşeală sclipindu-le pe faţă, 
scoteau strigăte de izbîndă, ridicînd în văzduh braţele înar- 
mate. Un miros acru de praf de puşcă umplea aerul, iar 
aţițarea oamenilor se înteţise într-atîta, încît Mason nu mai 
era în stare să menţină nici măcar o aparenţă de disciplină, 

în tragerea la ţintă. Săvirşise imprudenţa de a împărţi cîte 
douăsprezece gloanţe fiecărui tahitian, iar acum trăgeau cu 
toţii deodată, fără a mai ţine seamă de ordinele pe care le 
dădea, strigînd, căpitanul. Mason părea că nu mai e în apele. 
sale. Privi o dată sau de două ori spre locul în care stătea 
Purcell, fără însă a se putea hotărî să-i ceară ajutorul. Tirul 
continua în cea mai cumplită anarhie. Tahitienii urlau şi tro- 
păiau, ca scoşi din minţi, şi în văzduh plutea o «tit de pri- 
mejdioasă şi de rău prevestitoare frenezie, încît Purcell văzu 
pe chipurile marinarilor tulburarea ce-i cuprinsese. Grupul 
lor, în contrast cu acela al tabhitienilor, sta neclintit şi mut, 
iar feţele întunecate ale femeilor erau cenuşii de spaimă. 

La un moment dat, în rîndurile tahitienilor se stîrni o în- 
cordare. Kori, „Cu dosul miîlinii, îl dădu în lături, cu brutalitate, 
pe Mason, care încerca să-l împiedice de-a trage înainte de 
a-i fi venit rîndul. Butoiaşul se prăvăli. Mehoro îşi avîntă 
ţeava puştii în văzduh, în semn că a sa fusese victoria. Dar 
Kori trăsese în aceeaşi clipă cu el. Ba chiar înaintea lui, pre- 
tindea el. Mehoro încruntă din sprîncene, şi cum Kori se în- 
drepta, ameninţător, spre el, duse puşca la umăr şi ochi. 
Femeile începură a urla, Mehoro îşi îndreptă în jos arma, 
care, de altfel, nici nu era încărcată, dar Kori, spumegînd de 
mînie, smulse puşca din mîna lui Timi şi, lipind ţeava de 
trupul tahitianului, apăsă pe trăgaci. Dar Mehani apucă să 
abată la timp arma în sus, aşa încît plumbul găuri pînza 
unui catarg. 

După această ispravă, pe punte se aşternu'o tăcere adîncă. 
Omaata ţişni din rîndurile femeilor, şi, cu o iuţeală de ne- 
crezut faţă de greutatea trupului ei, se năpusti în mijlocul 
tahitienilor, se înffpse în faţa lor, privindu-i cu scăpărări de 
fulger în ochii săi negri. 

— Gata! făcu ea cu vocea ei profundă. De-acum înainte 
s-a isprăvit! Asta v-o spun eu, Omaata | 

O priviră, buimăciţi că o femeie e în stare să le vorbească 
pe un astfel de ton. 

— Ruşine să vă fie! continuă ea fremătînd. Mi-e leha- 
mite mie, femeie, de felul uriît în care vă purtaţi! Aţi urlat! 
N-aţi dat ascultare aceluia care v-a luat cu el! L-aţi îm- 
brîncit. Oh | mi-e ruşine! Ruşine mi-e! Îmi ard obrajii de 
ruşine văzîndu-vă ce sînteţi în stare să faceţi. Puştile astea 
v-au smintit |... 

Unul cîte unul tahitienii îşi ţintuiră paturile puștilor în po- 
dea, coborînd, cenuşii de mînie şi de ruşine, ochii în pămînt, 
furioşi că o femeie le dădea o lecţie, şi totuşi necutezînd, 
atita dreptate era în spusele ei, să răspundă. 

— Da, reluă Omaata, eu, o femeie, vă spun să vă fie ru- 
şine ! V-aţi purtat mai urît ca puii de scroafă! Ce scofală 
era să ţintiţi un butoiaş gol? Şi cu toate astea, doar pentru 
atîta lucru, Kori a fost cît pe ce să-l ucidă pe Mehoro ! 

Kori, îndesat şi bondoc cum era, arătă cu braţu-i de go- 
rilă spre Mehoro şi spuse ca un copil: 

— Da' el a-nceput! 

— Taci! îi închise gura Omaata. 

Apoi înaintă spre el, îl luă de mînă şi îl duse, aşa, pînă 
în faţa lui Mehoro. Acesta făcu o mişcare ca spre a se da 
înapoi, dar Omaata, înşfăcîndu-i de la încheietură mîna, Î-0 
puse într-aceea' a lui Kori. 

O clipă ce doi tahitieni se priviră în ochi, apoi Kori îl luă 
de ceafă pe Mehoro, îl trase spre el, şi începu să-şi frece obra- 
zul de acela âăl prietenului său. Nelegiuirea pe care fusese cît 
pe ce s-o săvirşească i se înfăţişă în toată grozăvia ei. Bu- 
zele-i groaşe se depărtară una de cealaltă luînd aproape forma 
unui pătrat, ca buzele unei măşti tragice ; lacrimile îi curgeau 
şiroaie pe obraz, şi suspine adînci îi ieşeau printre gemete, 
din gîtlej, făcînd să-i zvicnească pieptul atletic. Fusese cît pe 
ce să-l ucidă pe Mehoro! Era de neconsolat! Cu mîna pe 
ceafa victimei, încerca în zadar să scoată o vorbă, în vreme 
ce ochii săi negrii ca tăciunele stăteau, cu o expresie deznă- 
dăjduită, aţintiţi pe chipul lui Mehoro. 

Atunci, tahitienii îl înconjurară. Îl loveau uşor pe spate, 
îl ciupeau de braţ, şi cu glasuri mai dulci decît ale femeilor, 
începură a-i vorbi în fel şi chip, ca să-i aline suferinţa. Bie- 
tul Kori, s-a lăsat orbit de furie! Da, da, furia l-a orbit, să- 
răcuţul de el! Dar nu s-a-ntîmplat nimic rău. Sărmanul 
Kori ! Cine nu ştia cît era de blind, de drăguţ, de săritor?! 
Toată lumea-l iubea ! Toată lumea ! 

” — Domnule Purcell, spuse Mason, curmînd brusc revăr- 
sarea acestui puhoi de simţăminte, spune te rog negrilor să 
restituie cu toţii gloanţele. 

Purcell le tălmăci aceste vorbe şi, îndată, Mehani merse 
din om în om, strînse gloanţele şi i le dădu lui Mason. În 

același timp rosti.o întreagă cuvîntare, plină de eleganţă şi 
de nobleţe. Gesturile sale, mai puţin unduitoare, aminteau 
totuşi pe acelea ale lui Otu. 

— Ce e, domnule Purcell ? făcu Mason. 

— Oamenii vă roagă să-i iertaţi pentru lucrurile urîte pe 
care le-au făcut, şi vă încredinţează că pe viitor se vor purta 
cu dumneavoastră cu respectul pe care-l datorează părin- 
ţilor lor. 

— E foarte bine, spuse Mason, sînt fericit că-i avem din 
nou în mînă. 

Și se întoarse să plece. 

— Mulţumeşte-le, din parte-mi, mai spuse el peste umăr. 

— E supărat ? întrebă Mehani, încruntînd din sprîncene. 
De ce pleacă fără să ne spună un cuvînt? 

Potrivit regulilor politeţei tahitiene, Mason ar fi trebuit să 
răspundă cu o cuvîntare la fel de lungă cu aceea ce i se ţinuse. 

— Mi-a dat mie sarcina de a răspunde, spuse Purcell. 

Şi improviză un fel de vorbărie, în care dojana era atît de 
învăluită, încît putea părea mai curînd o laudă a faptei lor. 
Dar tahitienii nu se lăsară încîntaţi de vorbe goale. Ţinură 
în tot răstimpul cît dură cuvîntarea lui Purcell ochii în pă- 
miînt. 

Purcell nu apucă să-şi ducă pînă la capăt cuvîntarea de 
răspuns : îl chemă Mason, care stătea pe dunetă cu ochii 
ațintiți asupra valurilor respinse de stînca în care se izbeau. 

— Dar ce le tot spui ? făcu el neîncrezător. 

— Le mulţumesc că au făgăduit ascultare. 

— E atît de lung de spus „mulţumesc“ în limba tahitiană? 

— Cu toate înfloriturile, desigur. 

— La ce bun atîta flecăreală ? făcu Mason aplecîndu-şi 
fruntea pătrată. 

— Aşa e obiceiul. A nu ţine o cuvîntare după scuzele lui 
Mehani, însemnează să o rupi cu ei. 

— Înţeleg, spuse Mason, dar nu părea de loc convins. Şi 
continuă : Mi-am schimbat planul, domnule Purcell. Și 

Purcell îl privi şi rămase tăcut. 

— Voi debarca nu cu una, ci cu două baleniere, apoi, 
pentru pază, va mai patrula şi o a treia balenieră. Voi avea 
din rîndurile negrilor încă şase. puşcaşi, lămuri e], mulţumit 

ca un general care ar vedea încă o divizie alăturindu-se la 
oastea pe care o comandă. Maţinarii albi sînt în număr de 
nouă — de opt, fără dumneata, domnule Purcell — ceea ce 
înseamnă, în total, paisprezece puşcaşi. Am, aşadar, destui 
oameni ca să înarmez cele trei baleniere, astfel încît cele două 
baleniere pentru debarcare să aibă fiecare cîte cinci oameni 
înarmaţi, iar cea pusă să patruleze, patru. Negrii vor fi re- 
partizaţi cîte doi de fiecare balenieră, în aşa fel încît să fie 
bine încadraţi de mateloţii albi. 

Mai adăugă, cu un ton neutru, şi fără a-l privi pe Purcell: 

— Dumneata vei rămîne la bord — cu femeile. 

Pe chipul bălai şi sever al lui Purcell nici o trăsătură nu 
se clinti, iar ochii, atenţi, rămaseră ţintuiţi asupra lui Mason. 

— Oricum, spuse Mason, ocolind privirea lui Purcell, 
acostarea nu e chiar sigură, aşa că e nevoie, la bord, de cineva 
care să fie în stare să comande o manevră. 

Avea aproape aerul că se scuză. Îşi dădu seama, fu nemul- 
ţumit şi reluă, de astă dată, pe un ton foarte tăios: 

— Dumneata, domnule Purcell, vei avea grijă de debar- 
carea balenierelor. | 

Mason se îndepărtă, cobori în cabina sa şi bău, unul după 
altul, două pahare de rom. Afurisitul ăsta de moralist | Ca şi 
cum războiul ăsta cu negrii l-aş pune la cale ca să mă dis- 
trez ! La urma urmelor, .dacă insula e cumva locuită, n-o să 
ne apucăm să ne întoarcem din drum ca să cutreierăm, fără 
merinde, marea, rătăcind, Dumnezeu ştie pe unde, în mij- 
locul unui echipaj care-şi arată colții şi al unor negri care se 
culcă pe-o ureche de îndată ce se vesteşte furtuna... 

Cînd Purcell văzu plutind pe apă cele trei ambarcaţiuni 
încărcate cu oameni şi arme, avu straniul simţămînt că toate 
acestea nu se petreceau aievea. Poate că mateloţii şi tahiti- 
enii încercau şi ei acelaşi simţămînt, căci vorbele lor se 
curmară şi tăcerea se aşternu. Soarele era spre asfinţit, iar 
Mason dăduse dispoziţia ca oamenii să nu ia nici un fel de 
merinde cu ei. Se vor ospăta în insulă cu fructele pe care le 
vor găsi acolo. 

Cele trei baleniere erau grupate în cerc la tribordul 
Blossom-ului, dintre care una, cea legată de scara punţii, îl 
aştepta pe Mason. Acesta cobori greoi, luă loc la spatele 

ambarcaţiunii şi, cu ocheanul la ochi, cu un genunchi pe 
banca timonierului, începu a cerceta plaja. 

Oamenii priveau de jos spre Blossom şi spre femeile ce se 
aplecau tăcute peste copastie. La dreapta lui Purcell, depăşin- 
du-l în înălţime cu capul şi cu umerii, stătea Omaata, cu 
chipul întunecat şi atent, mai încremenită decit o statuie. 

— Domnule Purcell ! strigă de jos vocea ascuţită a lui 
Smudge, numai să nu vă plictisiţi prea rău cu femeile ! 

Tiîlcul insolent al acestor vorbe era atît de vădit, încît ma- 
rinarii rămăseseră, o clipă, descumpăniţi. Apoi Mason se în- 
toarse spre ei, zimbind pe sub mustăţi, şi atunci izbucniră 
rîsete. Purcell rămase impasibil. Era amărît că Mason încu- 
rajase zeflemelile oamenilor pe seama sa. 

Omaata aplecă spre el capu-i masiv, privindu-l cu marii ei 
ochi negri. 

— Ce-a spus, Adamo ? 

— M-a sfătuit să nu mă prea plictisesc cu femeile. 

Cunoscînd gustul tahitienilor pentru acest fel de glume, 
Purcell se aştepta să le vadă rîzînd. Dar femeile rămaseră 
tăcute, cu privirea aţintită către baleniere, cu o expresie rece, 
de dezaprobare. 

— Adamo ! 

— Omaata |! 

— Spune-i că dacă va fi cumva o bătălie, el va fi ucis! 

Purcell dădu din cap. 

— Nu pot să-i spun aşa ceva. 

Owmaata îşi înălţă întreaga statură, îşi umflă pieptul despu- 
iat şi-şi încleştă mîinile enorme pe copastie. 

— Eu îi spun asta! făcu ea cu vocea ei profundă, bătîn- 
du-şi cu latul miîinii drepte sînul. Eu, Omaata ! Spune-i asta 
din partea mea | adăugă ea, ţintindu-l cu arătătorul pe 
Smudge şi aplecîndu-şi torsul uriaş deasupra apei, spune-i, 
rogu-te, acestui şobolan mic că va fi ucis! Hai, spuneii, 
Adamo ! 

Şi, din înălțimea Blossom-ului, ea se aplecă peste bord, cu 
mîna încă întinsă, cu ochii scăpărînd, cu nările largi umilate 
de mînie. Oamenii de pe baleniere o priveau cu feţele ridi- 
cate către ea, :niraţi de urletele ei şi de arătătorul ce-l ţin- 
tuia ca o săgeată pe Smudge. 

— Hai, spune-i, Adamo. 

Purcell îl privi pe Smudge şi spuse pe un ton neutru : 

— Omaata îmi cere, în chip stăruitor, să-ţi spun că de va 
fi vreo bătălie, ui să fii omorit ! 

Urmă o tăcere stingherită. În mod limpede nimeni nu se 
gîndise că expediţia s-ar fi putut solda cu un mort din rîn- 
durile englezilor. 

Jones, care se ambarcase cu Mason în baleniera nr. 1, strigă 
deodată cu vioiciune : 

— Smudge ucis ?! Cu neputinţă! A ales, doar, baleniera 
de salvare ! 

Era adevărat. Mateloţii îl priveau pe Smudge şi începură 
să rîdă cu hohote. Purcell nu-şi îngădui nici măcar să surîdă. 

Mason dădu semnalul de plecare. Balenierei lui îi revenea 
sarcina de a încerca cea dintîi să învingă viltoarea talazuri- 
lor. Dacă va izbuti va fi trasă pe uscat, iar baleniera nr. 2 
o va urma pe acelaşi drum. Baleniera de salvare se va mul- 
ţumi să patruleze la o depărtare de două sute de metri de 
plajă şi nu va încerca să debarce decit dacă vrăjmașul va 
întreprinde o lovitură îndrăzneață împotriva ambarcaţiunilor, 
pentru a tăia retragerea asediatorilor. 

Purcell urmări întreaga operaţie, privind prin ocheanul ce 
fusese al lui Burt. Puhoiul talazurilor fu depăşit fără piedici 
şi nici o clipă nu fu nevoie ca mateloţii să se folosească de 
parime şi cîrlige pentru a urca stîncile. 

După vreo douăzeci de minute, mica oaste se făcu ne- 
văzută, înecată de frunzişul ce încorona faleza, iar Purcell se 
simţea liniştit. Atacul dacă ar fi fost să se producă s-ar fi 
declanşat în momentul în care oamenii escaladau stîncile. 
Le-ar fi fost uşor, atunci, apărătorilor insulei să-i secere, din 
înălțime, ascunşi după tufişuri. 

Apoi Purcell aşteptă cu încordare un minut, iar tulburarea 
sa, clipă cu clipă, se micşora tot mai mult. 

Cu puţin înainte de amiază răsună un foc de armă răzleţ, 
şi zece minute mai tîrziu încă unul şi apoi nu se mai auzi: 
nimic. Mateloţii vînau, pesemne. 

Clorioasa armadă se întoarse o dată cu căderea nopţii, fără 
să fi înfruntat vreo bătălie. Era cald încă, iar oamenii păreau 
sleiţi de oboseală. Mason fu cel dintîi care se urcă pe bord. 

„— Poţi fi liniştit, domnule Purcell, spuse el cu o voce pu- 
ternică. Insula e nelocuită : nu va fi nici un fel de bătălie. 

Purcell îl privi pe Mason. Era cu neputinţă să ghiceşti din 
aerul său dacă regreta faptul că nu se va da nici o luptă,: 
sau dacă, dimpotrivă, se simţea uşurat. 


Capitolul IV 


La ceasurile şapte de dimineaţă Mason se folosi de creş- 
terea mării pentru a încerca să eşueze Blossom-ul pe plajă. 
Vasul ar fi fost astfel şi mai mult la îndemîna echipajului, 
pentru a putea fi golit de toate lucrurile utile, care pe insulă 
aveau să fie de cel mai mare preţ. Punerea pe uscat nu era 
de loc treabă uşoară şi era îndreptăţită temerea că Blossom-ul, 
mult mai greu de manevrat decît o balenieră, s-ar putea pune 
travers pe val. Toată treaba merse, însă, strună. Şi cum no- 
rocul cînd vine nu pleacă chiar atît de uşor, se mai întîmplă 
ca tocmai atunci să fie cea din urmă zi în care mareea tre- 
buia să-şi atingă punctul culminant, şi se putea astfel nădăj- 
dui că în zilele ce vâr veni Blossom-ul, chiar în timpul 
fluxului, va rămîne pe uscat, cu pupa la adăpost de asaltul 
apei izbite şi respinse de zidul stîncii. 

În ducerea la bun sfîrşit a sarcinii îi mai ajută ceva : toc- 
mai în locul în care se opri vasul, se ridica o stîncă cu forme 
rotunjite, lungă de vreo patruzeci de picioare şi înaltă de 
zece. Trebuiră, de altfel, la sosire, s-o abordeze, iar marginea 
tribordului pluti la o depărtare de-abia de trei picioare de-a 
lungul ei înainte ca să calce chila vasului pe nisip. Mason 
își dădu seama, îndată, de modul în care s-ar putea folosi 
de această stîncă. Dădu ordin ca vasul să fie legat şi fixat 
acolo cu ajutorul ghearelor de pisică, în aşa fel încît valurile 
retrăgîndu-se, coasta Blossom-ului să se poată sprijini de zidul 
stîncii, ceea ce făcu ca acesta să dobîndească un adăpost 
cît se poate de potrivit. La reflux acest dispozitiv fu atît de 
bine consolidat prin parîme dispuse de o parte şi de alta, încît 
poziţia vasului dădea impresia liniştitoare că el se află adă-“ 
postit într-un doc, pe uscat. 

Îndemînarea şi norocul avură parte egală în această reuşită. 
Se simţea un vînt de pupă, şi oamenii echipajului lucrau la 
fixarea parîmelor de la ceasurile opt de dimineaţă pînă la 
opt seara, cu un zel neobişnuit. Tahitienii le dădură, cu foarte 
bune rezultate, o mînă de ajutor;; iar mateloţii, care, de cînd 
cu furtuna, nu-i prea preţuiau, începură, ja capătul acestei 
zile de caznă, să-i vadă cu ochi mai prietenoși. 

A doua zi, cei dintii ce se treziră îşi dădură seama că 
prova vasului se afla sub un colţ pieziş de stîncă. Faptul 
acesta îi dădu lui Mac Leod ideea de a instala acolo un pa- 
lanc care să le îngăduie să urce, fără caznă, pînă la faleză, 
toate lucrurile ce urmau a fi luate de pe Blossom şi duse pe 
insulă. Fără a cere părerea nimănui, el mobiliză o parte din- 
tre oamenii echipajului şi luă de pe bord toate materialele 
de care avea nevoie pentru înfăptuirea planului său. Cînd, 
către ceasurile opt de dimineaţă, Mason se ivi pe punte, în- 
soțit de Purcell, văzu uimit, sus, deasupra sa, pe ce fel de 
muncă se aşternuseră oamenii. Mac Leod conducea lucrările, 
ostenindu-se mai mult decît toţi ceilalţi, şi, cu chipul palid, 
însufleţit acum de flacăra creaţiei, blestema într-una nepri- 
ceperea acelora pe care-i luase ca mînă de lucru. De furie, 
Mason se făcu stacojiu la faţă. Totul fusese făcut fără ştirea 
sa. Autoritatea sa era, în chip făţiş, nesocotită. 

— Domnule Purcell, strigă el, şi glasul îi tremura, dum- 
neata ai dat ordin... 

— Nici pomeneală, domnule căpitan... 

Mason se îndreptă, cu paşi mari, spre provă, însoţit de 
Purcell, care de-abia se mai putea ţine pe urma sa. Apoi îşi 
ridică ochii către Mac Leod, care-şi vedea de treabă, dea- 
supra, la o înălțime de vreo zece metri, şi-i spuse pe un 
ton sec: 

— Ce faci acolo, Mac Leod? 

— Un palanc, făcu Mac Leod, lucrînd mai departe. 

— Cine ţi-a dat ordin să-l faci ? 

Mac Leod, care stătea aplecat asupra lucrului, îşi îndreptă 
cu nepăsare trupul lung şi ciolănos, zviîrli o privire tovarăşi- 
lor săi de lucru, dădu din umeri şi, înclinîndu-şi chipul, tăiat 
ca o lamă de cuţit, spuse tărăgănind vorba şi cu o voce 
hîrîită : 

-— Don căpitan, am nevoie de ştiinţa dumneavoastră la 
conducerea vasului, dar nici o nevoie de dumneavoastră pen- 
tru a construi un palanc. Asta-i meseria mea. 

Purcell strinse pleoapele şi îşi plimbă privirea de la Mason 
la Mac Leod. Obraznic Mac Leod ăsta, dar răspundea alături, 
ocolind o împotrivire făţișă. 

— Nu despre meseria dumitale e vorba acum, spuse Ma- 
son pe un ton repezit. Nu ţi-am dat nici un ordin să constru- 
ieşti un palanc. 

— Ei şi ? făcu Mac Leod aruncîndu-le din nou o ocheadă 
tovarăşilor săi de lucru şi făcînd deodată o mutră obraznică. 
Vreţi cumva să spuneţi că n-am nimerit-o făcînd palancul 
ăsta ? 

Schimba iarăşi vorba. Mason clipi de cîteva ori, iar vinele 
gitului i se umflară. Izbuti, totuşi, să se stăpînească. 

— Îţi mai spun o dată, făcu el destul de potolit, nu des- 
pre asta e vorba. Aş vrea să înţelegi, Mac Leod, că nu trebuie 
să te apuci de nimic fără ordin şi că aici pe bord eu comand. 

— Bine, don căpitan, spuse Mac Leod. 

Şi mai adăugă, încet, totuşi în aşa fel încît Mason să-laudă: 

— Da' aici nu-s pe bord. Îs pe pămînt. 

Zîmbete se iviră pe buzele mateloţilor din jurul său. Meşte- 
rise bine răspunsul. Şi, la urma urmelor, cam aşa gîndeau 
cu toţii, chiar cei ce ţineau cu adevărat la bătrîn. Pe bord i 
se cuvenea ascultare. Dar pe pămînt încetau de a mai fi 
marinari. 

— Să m-apuc să stric tot ce-am făcut, reluă Mac Leod, cu 
o prefăcută supunere. În acelaşi timp, îşi roti privirea, pen- 
tru a mai arunca o ocheadă către tovarăşii săi de lucru, ca 
pentru a-i lua, dinainte, martori la ceea ce vrea să zică 
stupiditatea puterii. Mason mirosi capcana întinsă. Şovăi. 
Dacă spunea „strică palancul“, atunci îşi făcea duşmani din 
oamenii echipajului, pentru că tot ce se găsea pe Blossom 
trebuia urcat în acest caz pe spinarea oamenilor pînă în 
creştetul stîncii. lar dacă spunea „Ba e bună treaba pe care 
ai început-o, du-o pînă la capăt“, avea aerul că abdică. 

— Domnul Purcell va veni să controleze ce faceţi aici, 
spuse el în cele din urmă, şi apoi vă va comunica instruc- 
ţiunile mele. 

O luase şi el pe ocolite. Dar acest fapt nu adusese după 
sine o scădere a prestigiului său în faţa marinarilor. Dimpo- 

trivă, bătrînul schimbase cîrma cu destulă îndemînare. Nu 
luase poziţie, lăsase cîrma' pe mîna locotenentului. 

— Bine don căpitane, spuse Mac Leod, cu nepăsare, du- 
cîndu-şi un singur deget la frunte. | 

Îşi aplecă mutra, cu nasu-i prelung, peste palanc şi spuse 
cu glasul scăzut: 

— Se pricepe Purcell la dulgherie cît mă pricep eu în 
rosturile Evangheliei. 

Smudge rînji. În acest timp Mason şi Purcell întoarseră 
spatele. Mateloţii schimbară ocheade vesele şi priviră spre 
cei doi ofiţeri ce se îndepărtau pe puntea Blassom-ului. Vă- 
zuţi de la depărtarea acelei muchii de stîncă, aceştia păreau 
mărunți, neînsemnaţi. j 

— Nu trebuie să-şi vîre-n cap bătrînul ăsta că el o să fie 
regele insulei, spuse Mac Leod. 

— Iar Purcell şi mai puţin, făcu Smudge cu o voce piţigă- 
iată. Evanghelia asta a lui o s-o bag ştiu eu unde, şi chiar 
şi pe el. 

Se aşternu o tăcere. De la plecarea din Tahiti, Smudge 
nu-l mai avea la stomac pe Purcell, fără ca cineva să ştie 
din ce pricină anume. 

— Nu ţi-a făcut nimic, spuse micul Jones, aţintindu-şi 
privirea ochilor săi limpezi asupra lui Smudge. Ce-i tot 
cauţi nod în papură? 

Smudge întinse nasul mare, îşi subţie buzele şi tăcu. 
Johnson tuşi şi spuse cu glasul spart: 

— De Evanghelie nici.că mă sinchisesc. Dar n-o să uit 
niciodată cum Purcell i-a cerut lui Burt să facă o rugăciune 
în faţa trupului neînsufleţit al copilandrului ăla. Bălai şi 
împurpurat se aţinea în faţa lui Burt. Parcă era o duduiţă. 
Dar, vezi, Doamne, nu era de loc o duduiţă! Ba chiar ale 
dracului fudulii trebuie să aibă de mi ţi l-a luat aşa pe Burt. 

— Nu există pe lume lingău mai afurisit decît hoşorogul 
ăsta, făcu Mac Leod, scuipînd pe jos, cu scîrbă. 

Bătrînul Johnson deschise gura ca să-i răspundă, dar Mac 
Leod îi zvirli o privire atît de întunecată, încît i se păru 
mai cuminte să tacă. De cînd Mac Leod fusese văzut îm- 
plîntîndu-i cu destul sînge rece lui Simon jungherul în piept, 
echipajul îi ştia de frică, iar Mac Leod trăgea foloase de pe 
urma acestui fapt. 

F'ără a ua aminte Îa prezenţa lui Purceil, Mason, cu chipul 
întunecat, străbătea duneta în sus şi-n jos. Mateloţii v dată 
ajunşi pe pămînt, prestigiul său se destrăma, zi dei; 
Blossom-ul era pe nisip şi-avea să fie desfăcut în curînd din 
încheieturi, spart, distrus, pentru a se face din el cabane. Se 
sfîrşeau astăzi, aci, trei decenii şi jumătate de viaţă de 
marinar. 

— Domnule căpitan, spuse Purcell, de vreme ce m-aţi tri- 
mis jos, voi folosi, dacă-mi îngăduiţi, acest timp pentru a 
vizita insula. | 

— În cazul acesta, spuse Mason, ia cu dumneata doi-trei 
oameni înarmați. Nu-mi dă pace teama că insula ar putea 
fi totuşi locuită şi că băştinaşii ne pîndesc din ascunză- 
toarea lor. 

Purcell îl privi, iar Mason vorbi mai departe cu un glas 
calm, egal, vrînd, parcă, prin aceasta, să-i arate locotenentu- 
lui că incidentul cu Mac Leod nu-l atinsese în nici un fel. 

— La drept vorbind, e puţin probabil. N-am găsit nici o 
urmă de foc, de poteci sau de semănături. Dar vei vedea: 
insula e de jur împrejur încinsă de un hăţiş ca de un briîu. 
Un hăţiş aproape de nepătruns şi ar fi un ascunziş minunat 
pentru un război de guerilă. Închipuieşte-ţi nişte palmieri 
mărunți. Mii şi mii de palmieri mărunți, îngrămădiţi unul 
într-altul. Pe alocuri, trebuie date în lături trunchiurile ca 
să poţi trece. În alte locuri, ferige uriaşe ca acelea din Ta- 
hiti. Cu nişte trunchiuri cît coap... 

Era cît p-aci să spună „cît coapsele mele“, dar îşi 
curmă vorba. Cuvîntul „coapsă“ îi părea indecent. 

— Nişte trunchiuri uriaşe, domnule Purcell |! Cu frunze 
enorme ! Şi mai mari decît cele din Tahiti. Faci doar trei 
paşi şi nu te mai vezi... 

— Da, spuse Purcell, dar de vreme ce n-aţi găsit urme 
de foc... 

— N-am cercetat, însă, muntele situat în sudul insulei. 
M-am mulţumit să-i dau doar ocol. E foarte puţin atrăgător : 
un vălmăşag de stînci. E greu de conceput cum ar putea trăi 
oameni pe-acolo. Şi totuşi, nu e cu neputinţă. Unicul torent al 
insulei îşi are izvorul acolo, Există, aşadar, o sursă de apă... 

Se întrerupse şi spuse brusc, pe un ton rece şi oficial, ca 
și cum şi-ar fi adus aminte că vorbeşte unui subaltern: 

— Întoarce-te pînă la prînz. 

— Atît de repede? spuse Purcell, uluit. Există vreun 
motiv ?... 

— Te aştept la prînz, domnule Purcell, spuse Mason pe 
un ton sec. 

_— Bine, domnule căpitan, răspunse Purcell, ocolindu-i 
privirea. ă 

Se simţea stingherit. Bietul Mason... ce copilărie ! Întîm- 
plarea cu Mac Leod îi stătea ca o piatră pe inimă şi sim- 
ţea nevoia de a-şi manifesta cu prilejul unui lucru de 
nimic autoritatea. „Ca şi cum eu i-aş fi clătinat-o“, gîndi 
Purcell, făcînd stînga-mprejur. 

Mason îl chemă înapoi. 

— Ia cu dumneata acest plan, reluă el pe un ton mai 
blind. L-am întocmit eu. Are să-ţi fie de folos. 

Purcell cobori din nou pe punte şi-i alese pe Baker, pe 
Hunt şi pe Mehani, ca să-l însoţească. Cînd îl văzu pe 
„Jono“  luîndu-şi locul lîngă locotenent, Omaata înaintă 
măreț către Purcell şi-l rugă s-o lase şi pe ea să meargă 
cu ei. Purcell se învoi. După care, Ivoa aţinti — fără a 
spune vreun cuvint — asupra sa, în chip de rugăciune, 
frumoşii ei ochi albaştri. El dădu din cap. Aşa stînd: lucru- 
rile, alte două tahitiene, lItia şi Avapuhi, înaintară la rîn- 
dul lor şi toate le-ar fi urmat pilda, dacă de sus, de pe 
dunetă, Mason n-ar fi strigat să nu mai ia pe nimeni, căci 
era nevoie la descărcarea vasului de multe braţe de muncă. 

Fură nevoiţi să facă, sub dogoarea soarelui, timp de 
douăzeci de minute, o gimnastică foarte anevoioasă, pen- 
tru a atinge vîrful falezei şi, în toată vremea cît dură as- 
censiunea, rîndunelele de mare, ce-şi făceau, cu miile, cui- 
burile prin stînci, nu conteniră o clipă să dea tircoale, 
obraznice, micului grup de oameni, asurzindu-i cu ţipetele 
lor. Purcell se aşteptase, o dată ajuns pe piscul falezei, să 
treacă mai departe printre palmierii mărunți pe care i-i 
descrisese Mason, dar tocmai pe muchea piezişă de stîncă 
ce da pe plajă se căsca o breşă de vreo douăzeci de metri 
spre hăţiş, dînd în vileag arbori măreţi, în spatele cărora 
răsăreau luminişuri. 

Purcell, însă, n-o apucă de îndată pe acest drum. Făcu, 
printre stinci, un ocol, pentru a ajunge pînă în locul pe 
care Mac leod își fixase palancul, Micul grup îl urmă. 

Se făcu tăcere, în timp ce se apropiau de acest palanc în 
plină construcţie, în jurul căruia marinarii se strînseră, ca 
şi cum ar fi fost pentru ei simbolul propriei lor libertăţi. 
Cît despre Mac Leod, acesta nu-şi ridică.nici o clipă chipul 
colţuros de la treaba pe care o făcea, dar Purcell simţi, 
în încordarea trupului său slăbănog, nerăbdarea cu care 
pîndea doar prilejul de a-şi înteţi obrăznicia. „E nesuferit 
Mac Leod“, cugetă Purcell, în sinea sa, dar nu-i găsi nici 
o vină. La urma urmelor de ce ofiţerii Blossom-ului ar 
face tocmai ei legea pe această insulă ? 

Se apropie încet de palanc şi, pe măsură ce înainta, simţi 
crescînd împotrivirea în rîndurile marinarilor. În această 
clipă el era, în ochii lor, secundul vasului Blossom, un 
ofițer trimis de căpitan pentru a hotărî dacă trebuie sau 
nu să se construiască palancul. Purcell se simţi, deodată, 
chprins de furie împotriva lui Mason. Îi încredinţase un 
rol cu neputinţă de jucat. Dacă îl juca cu toată seriozitatea, 
devenea nesuferit oamenilor. Iar dacă nu-l juca, rămînea 
totuşi în mintea lor suspect. Cel mai nimerit ar fi, fără 
doar şi poate, să nu se oprească în faţa palancului decit 
un minut şi să nu deschidă gura. În aceeaşi clipă, Purcell 
gîndi: „Ducă-se dracului toată prudenţa“. Făcu un pas 
înainte. Dacă-i aşa, cu atît mai rău. O să-i atace făţiş. 

Nu apucă însă s-o facă. Mac Leod i-o luă înainte. Lucru 
ciudat însă, nu de el se legă, ci de Baker, de care, în chiar 
aceeaşi clipă, se rezema Avapuhi. Îl scrută cu un aer” duş- 
mănos şi, fără a-i arunca tahitienei măcar o privire, spuse 
cu un glas tărăgănat: 

— Îs unii care se plimbă cînd alţii lucră. 

— Nici nu mi-ai cerut aşa ceva, spuse Baker, uitindu-i-se 
drept în ochi, înfruntîndu-i privirea, şi punîndu-şi mîna pe 
umărul femeii. 

Schimbul de vorbe se opri aici, iar Purcell spuse cu un 
glas limpede : 

— Mateloţi, voi aşteptaţi de la mine să vă .spun ceea 
ce gîndesc. Ei bine, vă voi spune. În ce priveşte scripetele, 
ideea a fos? foarte bună, şi am toată încrederea în price- 
perea lui Mac Leod. Dar cred că nu era nevoie să fie 
obraznic cu domnul Mason. De vreme ce urmează să trăim 
luolaltă pe această insulă, e bine să trăim în pace. 

Mac Leod îşi ridică încet obrazul colţuros, şi din gura 
lui ţişni, pe jos, un scuipat lung; Purcell mai apucă să-şi 
spună: „Degeaba, n-o să scape prilejul“. 

— Dacă socotiți că, într-adevăr, bine m-am gîndit apu- 
cîndu-mă să fac un palanc, nimeni nu vă împiedică să ne 
daţi o mînă de ajutor. La urma urmelor treaba asta pe care 
o facem aici e spre folosul tuturora. Şi după părerea mea 
nimeni n-ar trebui să stea cu braţele-ncrucişate. 

Îi întorsese vorba cu o asemenea dibăcie, încît stîrnise, 
printre cei de faţă, un freamăt de plăcere. Mac Leod adu- 
sese în 'discuţie un gînd a cărui înfăptuire i-ar fi încîntat. 
pe toți: un ofiţer făcînd o muncă manuală sub ordinele 
unui simplu matelot... 

„Şi ceea ce e mai rău — gîndi Purcell, în sinea sa — este 
că omul are dreptate. E nesuferit, dar dreptatea e de partea 
lui.“ Spuse pe un ton sec: 

— Aşa cum, de altminteri, ai spus-o, eu nu mă pricep 
de loc în: asemenea treburi şi, prin urmare, n-am cum să 
vă fiu de folos. 

Dar cum nu voia să lase impresia urîtă a acestor vorbe 
nelalocul lor, adăugă pe un ton mai împăciuitor: 

— Dar dacă cumva socotiți că vă pot fi de folos, tălmă- 
cind tahitienilor ce spuneţi că au de făcut, vă stau la dispo- 
ziţie din toată inima. | 

Era, într-adevăr, un început de împăcare, la care însă 
Mac Leod privea cu dispreţ. 

— N-am nici o trebuinţă de tălmaci, spuse el pe un ton 
atît de aspru şi de insolent, încît Purcell roşi. 

— Atunci e foarte bine, răspunse Purcell, izbutind cu 
greu să-și stăpînească glasul. 

Şi se îndepărtă, furios pe Mac Leod şi pe sine însuşi. 
Ar fi fost, poate, mai cuminte, la urma urmelor, să-şi vadă 
de treabă şi să nu-i fi dat lui Mac Leod sămînţă de vorbă. 

Escortat de însoțitorii săi, plecă mai departe, adîncindu-se 
în pădurea cu luminişuri. 

— Te-a necăjit omul ăsta, Adamo ? spuse Omaata, spri- 
jinindu-şi uşor braţul enorm de grumazul lui Purcell, 

Dar chiar numai atît şi tot apăsa greu. Purcell se opri, 
desfăcu molcom degetele Omaatei, dar le ţinu printre ale 
sale sau mai bine zis în jurul alor sale, căci acestea dispă- 

rură de tot în mînă ei. În acelaşi timp el îşi înălţă privirea 
şi văzu, foarte sus, deasupra lui, chipul măsliniu al uriaşei, 
nările ei largi, unduitoărea privire a ochilor imenşi licărind 
afectuoşi. „Lacuri sub lumina lunii, iată cum sînt ochii ei.“ 
Pe cealaltă mînă simţi atingerea răcoroasă a degetelor 
Ivoei. Întoarse capul. Ea îi zîmbea. Aruncă o privire înso- 
ţitorilor săi. Strînşi roată în jurul lui, Mebani, Avapuhi şi 
ltia îl priveau. Îi creştea inima. Se simţea scăldat de valul 
dragostei lor. „Ce buni sînt oamenii ăştia, cugetă el, cu 
o pornire recunoscătoare, ca fraţii |“ 

— Se vede chiar atît de bine cînd sînt supărat? spuse 
el, în cele din urmă. , | 

— Şi încă foarte bine, făcu lIvoa. Cînd lucrurile merg 
firesc, chipul ţi-e ca al unui tahitian. Dar dacă te-ncearcă 
vreo amărăciune, fața începe să-ţi semene cu aceea a unui 
peritan. | 

Mehani rîse în hohote. 

— Adică cum vine asta, un chip de tahitian? făcu 
Purcell surizînd. 

— Cum P adică limpede şi vesel. 

— Dar chipul unui peritan ? 

— Stai puţin, spuse Itia, îţi arăt îndată. 

Şi ltia îşi încruntă sprîncenele, îşi înţepeni ceafa, lăsă 
în jos colţurile buzelor, iar pe drăgălaşu-i chip de copil 
se întipări, deodată, un aer preocupat şi important. Mehani, 
dimpreună cu ceilalţi tahitieni începură să rîdă în hohote. 

Purcell întîmpină privirea lui Baker şi spuse în engle- 
zeşte : | 

— Itia imită aerul preocupat al britanicilor. 

Baker suriîse. 

— O vorbuliţă nu pricep din păsăreasca asta a lor. Va 
trebui să m-apuc s-o învăţ. 

Avapuhi se aplecă spre Purcell. 

— Ce spune? 

— Că nu pricepe nimic. 

— Îl voi învăţa, spuse Avapuhi. 

Şi, zicînd acestea, îşi puse mîna pe braţul lui Baker. şi 
spuse într-o englezească cîntată: 

— [.. speak... you. 

— To you, spuse Purcell. 

-— Te you, repetă Avapuhi, făcînd să cînte cele două 
silabe. 

Purcell o privi cu o dragoste prietenească. Era frumoașă, 
dar nu frumuseţea ei te izbea. Iradia, toată, o nespusă 
drăgălăşenie. 

Omaata îl luă de braţ pe Hunt, care scoase un uşor 
mîrîit de fericire, şi îl duse în fruntea grupului. Purcell 
auzea vuietul glasului ei, dar nu desluşea ce anume spu- 
nea. Desfătătoare erau şi umbra şi răcoarea acelor melea- 
guri, şi de îndată ce pătrundeai cîţiva paşi în pădure, se 
curma vaierul de ţipete al rîndunelelor de mare. Dar după 
cinci minute, tăcerea aceasta, departe de a fi odihnitoare, îi 
păru lui Purcell aproape nefirească. Îşi aminti de pădurile de 
pe insula Tahiti. Străbaterea lor nu trezea nici o luare- 
aminte : nici un foşnet pe covorul de iarbă, nici un zvon 
de cădere la pămînt, nici de fugă, nici un freamăt în frun- 
Ziş. Pe aceste meleaguri fertile, în cea mai dulce climă de- 
pe pămînt, fauna toată nu cuprindea nimic în afară de 
porci sălbatici şi de păsări. 

Acestea din urmă erau atît de lucitoare şi mărunte, încît 
la început Purcell le luă drept fluturaşi, şi într-atît erau 
de îmblînzite, încît se cocoţau pe umerii lor. Dacă insula, 
aşa cum părea era pustie, atunci. încrederea lor în bună- 
tatea neamului omenesc nu era de loc uimitoare. Purcell 
nu se sătura admirîndu-le. Lăsau, în zbor, strălucitoare dîre 
de culori. Unele erau purpurii şi de o albăstrime de azur, 
altele stacojiu cu alb; iar cele mai măiastre erau de un 
negru tărcat cu aur, cu ciocurile roşii ca sîngele. Purcell 
îşi dădu seama de o ciudăţenie cu totul de neaşteptat: 
păsările acestea nu cîntau, ba nici piuit, nici gîngurit nu 
Ji se auzea. Doar o tăcere era pădurea toată. Pînă şi păsă- 
rile erau mute. 


Pe măsură ce înaintau în pădure, Mehani şi ceilalţi tahi- 
tieni scoteau exclamaţii de bucurie. Regăseau, pasă-mi-te, 
la tot pasul arborii din Tahiti numărîndu-i unul cîte unul 
pe degete: cocotierul, arborele de piine, manghierul, avo- 
catierul, pandanusul. Acesta din urmă era foarte folositor, le 
atrase Oinaata luarea-aminte, pentru că din scoarţa sa se 
fac anumite ţesături şi trebuia să te gândeşti că vestmintele 
lor nu vor dura o veşnicie. Mehani văzu printre arbori 

izname, destul de mici, ce e drept, taros, gulii dulci şi 6 
plantă căreia el îi spunea „ti“ şi din ale cărei frunze, 
lămuri el, se prepară o minunată infuzie, „împotriva bo- 
lilor“. 

Purcell avu un simțămînt straniu. Era, în fertilitatea aces- 
tei insule, un paradox : ea conţinea tot ceea ce îi era nece- 
sar omului, iar omul lipsea. Totuşi faptul că găsiseră igname 
îl făcu pe Mehani să spună că insula trebuia să fi fost 
altădată locuită şi, ca pentru a se întări adevărul spuselor lui, 
fură descoperite, într-un luminiş al pădurii, îngrămădirile 
de piatră ale unui „,„morai“, precum şi trei uriaşe statui 
cioplite grosolan în bazaltul negru al falezei. Polinezienii 
care trăiseră cîndva pe aceste meleaguri trebuie să-şi fi 
făcut despre lumea cealaltă idei destul de rudimentare, căci 
efigiile înfăţişau fizionomii înfricoşătoare. Mehani împreună 
cu ceilalţi tahitieni le priveau în tăcere, impresionați de 
răutatea pe care o exprimau trăsăturile acestor chipuri de 
zeități. În Tahiti religia însăşi era tare cumsecade, iar divi- 
nitatea căreia oamenii i se închinau binevoitoare. | 

De cînd intraseră în pădure nu încetaseră să se îndrepte 
spre miazăzi, fără însă a face cale prea lungă, deoarece cărări 
nu erau. Dincolo de creştetul falezei, terenul era uşor po- 
vîrnit, astfel că în partea aceasta insula avea aspectul unui 
platou. După vreo jumătate de ceas de cînd îl lăsaseră în 
urmă pe Mac Leod ajunseră la capătul pădurii, în faţa 
unei coaste pietroase şi foarte abrupte, dar încoronată to- 
tuşi de verdeață, ceea ce te făcea să bănui că, spre virf, 
începe din nou pădurea. Coasta aceasta fu urcată nu fără 
greutate, într-atît era de aspră şi de stîncoasă, dogorită 
de arşiţa soarelui, iar oamenii fură foarte bucuroşi cînd 
dădură iar de locuri umbroase. Descoperiră, atunci, un al 
doilea platou, care, ca şi cel dintîi, avea aceeaşi vegetaţie, 
atîta doar că arborii săi erau mai mari, umbra mai puţin 
deasă, povîrnişul mai repede. 

Purcell se opri şi scoase din buzunarul de la piept planul 
întocmit de Mason. După această schiţă insula se lungea 
dinspre miazănoapte către miazăzi, luînd forma unui oval. 
Lungimea ei era, considerînd drept exacte socotelile lui 
Mason, de două mile. Lăţimea nu depăşea trei. sferturi de 
milă. De la nord la sud, Mason împărţise insula în trei com- 
partimente de o însemnătate aproape egală: pe comparti- 

mentul nordic scrisese: Primul platou. Pe compartimentul 
central: A] doilea platou. Iar pe compartimentul sudic : 
Munte, şi între paranteze : foarte arid. Întregul spaţiu, pe 
hartă, din jurul insulei, era haşurat, şi pe acest spaţiu 
Mason scrisese, într-un loc: Mici palmieri, iar într-altul: 
Ferigi. Porțiunea Munte avea o linie sinuoasă ce ducea spre 
coasta sudică. 

Purcell se întoarse către Baker. 

— Probabil, torentul, nu ? | 

Baker se apropie şi îşi aplecă privirea asupra planului. 

— Da, domnule locotenent. Asta trebuie să fie. Dar noi 
n-am urcat încă pînă la capăt. 

— Mulţumesc. 

Baker” se duse să se tolănească la poalele unui pandanus, 
iar Avapuhi îi urmă pilda. Purcell aruncă o privire spre 
Ivoa. Ivoa îi surise şi vorbi, în şoaptă. 

„Uili e drăguţ.“ Uili era numele lui Willie Baker rostit 
în limba tahitiană. Purcell dădu din cap în semn că „da“ 
şi cobori din nou ochii asupra planului desenat de Mason, 
şi care confirma impresia pe care el însuşi o avusese în 
ajun, pe puntea Blossom-ului. Insula era în realitate foarte 
mică. E adevărat că nu părea aşa, dar aceasta datorită, fără 
îndoială, povîrnişului, dificultății drumului şi efectului pro- 
dus de adîncimea pădurii. Dacă muntele era, aşa cum 
spusese Mason, „o învălmăşeală de stînci“, atunci era lim- 
pede că viitorul sat trebuia să fie situat la nord, pe cel 
dintîi platou: dispunea de unicul acces posibil la mare. 
În această ipoteză cel de-al doilea platou pe care-l stră- 
băteau acum ar fi potrivit pentru semănături. Aşadar partea 
într-adevăr bună de locuit a insulei o constituiau cele două 
platouri, adică, dacă dădeai crezare schiţei lui Mason, un 
dreptunghi lung de o milă şi un sfert şi larg de trei sfer- 
turi de milă, restul insulei fiind ocupat de munte. 

Dat fiind fertilitatea ei, această suprafaţă de pămînt 
avea să fie, poate, de ajuns de mare pentru a hrăni trei- 
zeci de oameni. Era îndreptăţită însă îndoiala că mai tîrziu 
aceştia ar fi putut fi îndestulaţi. Cine ştie dacă nu chiar 
micimea insulei va fi fost pricina care i-a făcut pe cei 
dintîi locuitori s-o părăsească şi să se aventureze pe ocean, 
în căutarea unor pămînturi mai întinse? . 

Purcell puse în buzunar schiţa, îşi strigă. însoţitotii, răz- 
leţiţi prin pădure, şi grupul o porni din nou la drum. 
Purcell era uimit că după atîta cale nu zărea încă muntele 
printre vîrfurile copacilor. Dar acesta era ascuns de desimea 
frunzişului de un verde-deschis ce domina, de la mare 
înălţime, vîrfurile copacilor din pădure. Purcell se îndreptă 
într-acolo şi, zece minute mai tîrziu, grupul dădu de un 
mic luminiş, la capătul căruia străjuia un smochin de pro- 
porții gigantice. 

Izbucniră strigăte de bucurie, iar tabhitienii începură să 
alerge spre el. Purcell iuți paşii. Nu-i putea vedea încă 
trunchiul, ascuns cum era de mulţimea mlădiţelor, care, 
revenind pe pămînt, prinseseră acolo rădăcini, susţinînd, la 
rîndul lor, ramurile, din care ele însele îşi trăgeau seva. 
Arborele dădea, astfel, impresia că, după ce iese din pă- 
mâînt, se întoarce din nou în adîncurile acestuia, ca să 
apară, apoi, iar, la suprafață. Ramurile verticale se înmul- 
ţiseră cu atîta vigoare, încît smochinul se întinsese cu vreo 
douăzeci de metri şi în lăţime şi în adîncime, dobîndind 
astfel înfăţişarea unui templu susţinut de pilaştri. Liane cu 
frunze uriaşe se cățărau, răsucindu-se, în jurul acestor 
pilaştri, tăinuind privirii dinafară interiorul „templului“, iar 
Purcell se întrebă dacă, în realitate, nu erau cumva, mai 
rhulţi smochini contopiţi în această masă unitară. Unele 
dintre mlădiţele verticale aveau grosimea unui trunchi 
obişnuit, şi cu siguranţă că ele alcătuiseră proptele destul 
de solide, căci una dintre crăcile mari, doborită la pămînt 
de focul trăsnetului şi aproape ruptă de trunchi, stătea 
încă în văzduh datorită rădăcinilor aeriene, încovoiate sub 
cumplita-i greutate ce nu fusese în stare să le smulgă 
cu totul. 

Scoţind strigăte de bucurie, tahitienele se strecurară, lu- 
necînd printre coloane. Întreaga -bandă le urmă şi, înainte 
de a ajunge la trunchi, li se dezvăluiră şiruri de încăperi 
alcătuite de frunziş, cu perdele de liane despărţitoare şi al 
căror sol năpădit de un muşchi gros era ca un covor. 

Tahitienii cutreierau într-una cămăruţele înfrunzite, mi- 
nunîndu-se şi rîzînd de plăcere. Apoi Itia, adunînd o mînă 
de muşchi, i-l aruncă lui Mehani drept în obraz şi fugi. 
Cu strigăte ascuţite, tahitienele îi urmară pilda, bărbaţii, 

stirniţi, se năpustiră pe urmele lor, prin încăperile încurcate, 
în al căror labirint era uşor să se rătăcească, şi unde ade- 
seori urmăritul nu era despărţit de urmăritor decît printr-o 
cortină de frunze. Purcell se juca şi striga, întocmai ca şi 
ceilalţi, şi totuşi nu era pe deplin bucuros şi nu se putea 
lăsa pradă uitării 'de sine. Un minut mai tîrziu el părăsi 
smochinul şi se duse să se tolănească pe iarbă în luminiş. 
„De ce nu mă mai pot înveseli şi eu ca ei, gîndi el, fără 
nici o stavilă, ca: un copil ? Ce anume am pierdut eu, dintre 
toate cîte tahitienii mai au încă P“ Se simţea abătut, desco- 
-perind o întristare lăuntrică, o nelinişte faţă de tot şi ţoate. 

Baker şi Hunt, iar cîteva minute mai tîrziu, Mehani îm- 
preună cu tabhitienele, gîfiind cu toţii bucuroşi, veniră la 
el. Se mirau că Purcell pusese atît de repede capăt jocului. 

— S-a făcut tîrziu, spuse el, arătînd către soare. Ne vom 
odihni un pic şi apoi ne întoarcem pe vas. 

Scoase din nou din buzunar planul întocmit de Mason 
şi începu a-l cerceta. 

— Baker, spuse el după o clipă, fii te rog bun şi ara- 
tă-mi pe acest plan drumul pe care l-a făcut ieri Mason. 

Baker se aşeză alături de Purcell, aplecîndu-şi asupra 
planului chipu-i brun cu trăsături hotărite. 

— Am să vă spun, don locotenent. O dată ajunşi pe cel 
dintîi platou, ne-am îndreptat spre răsărit, mergînd pînă la 
hăţiş. De aci ne-am întors către sud. Şi am făcut ocolul 
muntelui. Am mers, tot timpul, de-a lungul mărăcinişului, 
cu tribordul. Şi, vă rog să mă credeţi, n-a fost de loc uşor. 

— Voi aţi luat-o aşadar dinspre periferie, iar noi din 
centru. Aşa îmi explic faptul că Mason n-a consemnat pe 
harta sa smochinul peste care am dat noi. Şi continuă: 
Pe schiţă Mason a socotit că hățişul ar avea v lungime de 
o sută de paşi. S-a făcut vreo recunoaştere? 

— Da, de două ori. O dată către răsărit, o dată către 
apus. În cea dintii am fost chiar eu. Urită impresie, ce să 
vă mai spun, acolo-năuntru, don locotenent. E întuneric 
şi înnăbuşitor. i se jupoaie miinile strecurîndu-te printre 
trunchiurile palmierilor mici, şi, cum sînt elastici, dacă 
după ce i-ai dat deoparte le dai drumul prea repede, te 
lovesc în spate, şi, colac peste pupăză, întunericul e atît de 
des, încît nu e nevoie să stai acolo decît un minut ca să 
nu mai ştii pe ce lume te afli. Din fericire, mă-nţelesesem 


103 


cu don căpitan să mă strige din minut în minut. Doar după 
auz m-am orientat. 

— Dar de partea cealaltă ce este? 

— Faleza. 

— Fără nici o tranziţie? 

— Fără nici o tranziţie. 

— Şi de la pădure pînă la faleză ai numărat dum- 
neata o sută de paşi? 

Pe buzele. lui Baker se ivi, fluturînd, un zîmbet fugar. 

— Ca să spun drept, don locotenent, mi-am pierdut 
şirul de mai multe ori. O beznă grozavă, m-am şi enervat 
şi mă poticneam la tot pasul din pricina afurisitei ăsteia 
de puşti, ce mi se tot încurca între picioare. 

Purcell îl. privi pe Baker. Velşul era uscăţiv şi măsliniu, 
iar pe chipul său ca de efigie ochii scăpărau de inteligenţă. 

— Şi, la urma .urmelor, e uşor să-i dai seama. Să stră- 
baţi chiar drept hăţişul ăsta nu e cu putință. Trebuie să 
mergi în zigzag. Şi atunci la ce mai poate duce numără- 
toarea paşilor ? | 

— Da, dar dumneata i-ai spus căpitanului că ai fi nu- 
mărat o sută de paşi. 

Obrazul fin şi măsliniu al lui Baker se zbîrci, iar în ochii 
săi căprui se ivi un licăr de viclenie. 

— Ba i-am spus, chiar, „o sută şi patru paşi, don loco- 
tenent. Am fost cît se poate de exact. 

— De ce? 

— De ce ? Dacă n-aş Ei fost atît de exact, m-ar fi trimis 
încă o dată. 

— Da, înţeleg, făcu Purcell, fără a se clinti. 

Privi harta şi întrebă : 

— Cum se face însă că matelotul care a plecat în recu- 
noaştere spre apus a numărat tot o sută de paşi? 

Baker zăbovi o clipă, în răstimpul căreia ochii săi scli- 
piră, apoi spuse, cu gravitate: 

— Ășta era Jones, don locotenent, şi l-am pus în curent. 

— Îţi mulţumesc, Baker, spuse Purcell, fără ca o trăsă- 
tură să i se clintească pe obraz. 

Îl privi pe Baker cu o lucire de veselie în ochi, apoi îi 
spuse pe un ton serios şi oficial: 

:— Ai contribuit, într-un mod, într-adevăr remarcabil, la 
stabilirea acestei hărţi. 

— Vă mulţumesc, don locotenent, făcu Baker, impertur- 
babil. 

Purcell se ridică. 

— Dar unde sînt femeile? strigă el, către Mehani, în 
limba tahitiană. 

Mehani stătea, la cîţiva paşi, în iarbă, tolănit, cît era de 
lung. Se ridică, sprijinindu-se în cotul mîinii stîngi, şi arătă 
peste umăr, în dreapta. 

— Au dat peste un desiş de hibiscus. 

Avapuhi, Itia şi Ivoa se iviră în aceeaşi clipă. Omaata 
le urma, dominîndu-le de la o astfel de înălţime, încît pă- 
rea o femeie în toată firea, care îşi împingea, de la spate, 
fetiţele. Toate patru îşi presăraseră în părul negru mari și 
împurpurate flori de hibiscus şi înaintau zîmbind, mișcîn- 
du-şi braţele mlădioase ca lianele, în timp ce cu coapsele 
lor rotunde împingeau la fiece pas fişiile mişcătoare din 
scoarță de copac din care le erau făcute fustele scurte. 

Îndată ce o zări pe Omaata, Hunt înălţă spre ea privi- 
rea sfioasă a ochilor li şterşi şi mici. Nu 'băgase de seamă 
că plecase şi de cîteva minute se simţea pierdut. 

— Jono, Jono, spuse Omaata cu glasul ei profund. 

Într-o clipă se abătu asupră-i şi, mîngtindu-i cu mîna 
mărăcinişul părului roşu de pe pieptul lat, începu să-l 
dezmierde cu tot felul de vorbe, rostite într-un grai de 
neînțeles. O clipă mai tîrziu Hunt îşi culcă faţa pe pieptul 
ei mare şi rămase aşa, în neştire, drăgăstos, lipit de ea, 
scoţîind mormăieli de plăcere, ca un pui de urs, la sînul 
ursoaicei. Înnăbuşindu-şi răsunetul glasului — surd şi pu- 
ternic ca o cădere de apă — Omaata nu contenea să-i tot 
vorbească în pasăreasca ei de nedesluşit. În acelaşi timp, 
cu braţele ei viguroase, încolăcite în jurul gitului lui Hunt, 
îl strîngea la piept ca pe un prunc gigantic. 

— Ce tot spune, Mebani? întrebă Purcell. 

Mehani începu să rîdă. 

— Habar n-am, Adamo, credeam că vorbeşte în limba 
peritană. 

— Sînt, parcă, şi cuvinte peritane, spuse Purcell, dar 
nici măcar pe acestea nu le pricep. 

Omaata îşi înălță capul. 

— Un grai doar al meu şi al lui Jono, spuse ea în limba 
tahitiană. Jono mă-nţelege foarte bine. 

Uriașul Hunt îşi auzi numele şi mormăi drăgăstos. De 
cum îl luase Omaata pe mîinile ei, era într-una spălat şi 
frecat, ca. puntea unei corăbii. „E pruncul ei“, gîndi 
Purcell. Zîmbi şi o privi pe uriaşă, întrebînd-o 

— Ce virstă ai, Omaata ? 

— De cînd sînt femeie, am văzut de două ori cite 
zece veri. 

— Treizeci şi doi de ani... Poate mai puţin. Era tînără, 
aşadar. Mai tînără decît el, mai tînără decît Jono. Dar 
dimensiunile ei erau acelea ale unei lumi aparte. 

“În clipa aceea Avapuhi se aşeză în genunchi în faţa lui 
Baker, ridicînd spre el chipul ei blind. Îl privi cîteva 
secunde cu gravitate, apoi îi strecură, pe după ureche, 
floare de hibiscus, zîmbi, clipi din gene şi, sculîndu-se în 
grabă, o luă la goană, străbătu luminişul şi se făcu nevă- 
zută, în pădure. 

— Ce-o .fi însemnînd treaba asta ? făcu Baker, întor- 
cîndu-se spre Purcell. 

— Înseamnă că te-a ales să-i fii tane.! 

— Ah! făcu Baker, împurpurîndu-se sub arămiul feţei 
arse de soare. La ei femeile sînt cele care aleg? 

— Şi în Anglia, spuse Purcell, cu ochi surîzători. Numai 
că în Anglia lucrul se face puţin mai discret. 

— Şi oare de ce o fi fugit? 

— 'Ca s-o prinzi. 

— Aşa ? foarte binel spuse Baker. 

O clipă mai tîrziu se ridică în picioare şi, fără a privi 
spre faţa cuiva, spuse zîmbind încurcat : 

— Prea-i cald pentru jocul de-a v-aţi ascunselea. 

Şi se îndepărtă spre pădure. Nu cuteza să iuţească pasul 
şi îşi dădea foarte bine seama de povara privirilor aţintite, 
din spate, asupră-i. 

— Ce-a spus? întrebă Mehani. 

Simţise cu nespusă înveselire stinghereala lui Baker. Îşi 
dădea seamă încă o dată că peritanii erau nebuni de-a 
binelea : se ruşinau de lucrurile cele mai fireşti. 


1 Bărbat în genere — amant sau soţ. (Nota autorului). 

— Sînt uimită, făcu Omaata, credeam că-l alesese ps 
Schelet, | 

Scheletul era porecla pe care tahitienii i-o -dăduseră lui 
Mac Leod. 

— Acolo, pe piroga cea mare, spuse ltia, ea îl alesese 
pe Schelet, dar nu-l mai vrea: o bate. 

„Rămîne de văzut, îşi zise Purcell în sinea sa, dacă Mac 
Leod se va învoi ca Baker să-i ia locul. Încurcături nu vor 
întîrzia să se ivească pe insulă.“ 

Mehani îşi ridică trunchiu-i puternic, sprijinindu-se pe 
amîndouă coatele, şi dădu capul pe spate, pentru a o vedea 
pe ltia. 

— În “ce mă priveşte, Itia, spuse el, cu subînţeles, eu 
n-am să te bat. Sau, în orice caz, foarte puţin, adăugă el 
rîzînd. 

ltia dădu, şăgalnic, din cap. Împreună cu Amureia ea 
era cea mai tînără, iar ca statură, cea mai măruntă dintre 
tahitiene. Nasul îi era puţin ridicat în sus, iar colţurile 
buzelor — ridicate, -ceea ce îi dădea un aer de. veselie. 
Itia era iubită pentru vioiciunea firii ei, dar după regulile 
politeţei tahitiene, felul ei de a se purta nu era cum se 
cuvine : nu prea era măsurată la vorbă: prea spunea ce 
crede despre oameni. | 

— Bine, continuă Mehani vrînd s-o necăjească, dar nu-mi 
dai şi mie o floare? 

— Nu, răspunse ltia, n-o meriţi. 

Și îi zvârli o pietricică, ce-l nimeri în piept. 

— O piatră, mai adăugă ea, făcînd o strîmbătură, asta-i 
tot ce-ţi pot dărui. 

Mehani se tolăni la pămînt, cît era de lung, încrucişîn- 
du-şi mîinile sub ceafă. 

— Nu e drept, spuse el, molcom. 

Itia îi zviîrli din nou o pietricică. Mehani îşi luă mîinile 
de după ceafă, încrucişîndu-şi-le în faţa ochilor, pentru 
a şi-i ocroti. Nu scotea nici o vorbă. Zîmbea.. 

— Şi, mai întîi şi-ntii, spuse ltia, nu eşti frumos. 

— Adevărat, lItia, spuse Ivoa, rîzînd în hohote. Fratele 
meu e urit! Nu se pomeneşte om mai urît decît el pe tot 
cuprinsul insulei | 

— Şi nu e numai uriţenia, spuse Itia. Nici ca tan€ nu 
preţuieşte nimic. | 

— Oh|l Oh! făcu Mebani. 

Tolănit în întreaga suveranitate a trupului său minunat, 
Mehani se destinse, apoi îşi umflă pieptul şi prinse a-şi 
juca muşchii coapselor. 

„— Hai, nu mai face pe cocoşul! spuse Itia zviîrlindu-i 
deodată tot pumnul de pietre pe care le adunase. Pentru 
nimic în lume nu te vreau de tan: astăzi eu, mîine Ava- 
puhi, poimîine Omaata. 

— EuP făcu Omaata cu întreaga oii iale a glasului 
ei, eu îl am pe Jono. 

Purcell începu să rîdă. 

— De ce rîzi, Adamo? 

— Riîd, pentru că îmi place foarte ntult vocea ta. 

Şi spuse pe englezeşte: 

— Parc-ar fi o porumbiţă care rage. 

Voi să traducă, dar nu găsi cuvînt pentru „rage“. Fiare 
sălbatice nu existau prin Tahiti. 

— După părerea mea, reluă lia, cel mai bun tan€ de 
pe insulă e Adamo. Nu e înalt, dar părul lui e ca soarele 
zorilor ivit printre palmieri. Şi ochii lui, oh! Îmi plac 
ochii lui. Sînt mai limpezi decît apa lagunei în scăpărarea 
amiezii. Şi are un nas foarte fin, foarte fin! Cînd 
suride, o gropiţă i se face în obrazul drept, şi e zglobiu 
ca o fetiță. lar cînd nu zîmbeşte e impunător ca un şef. 
Sînt sigură că pe insula sa Adamo e un şef mare şi că are 
o grămadă de cocotieri. 

Purcell începu să rîdă. 2 

— Nici nu există cocotieri pe insula mea. 

— Vai de mine, făcu. Itia, înmărmurită. Şi atunci cum 
vă ţineţi zilele ? 

— Greu. De aceea şi venim prin insulele altora. 

— Nu-i nimic, spuse Itia, privindu-l cu ochii ei scînteie- 
tori, chiar şi aşa, fără cocotieri, tot tu rămiîi cel mai bun 
tan€. Eşti cel mai bun tan€ de pe toată insula. 

Ivoa se ridică, sprijinindu-se într-un cot, şi îi surîse 
Itiei cu un amestec de bunăvoință şi demnitate. 

— Adamo, zise ea, fără a-şi curma zîmbetul, şi cu un 
gest larg şi expresiv al miîinilor ce amintea de Otu, Adamo 
este tant-ul Ivoei. 

Această izbucnire inustrătoare îl făcu pe Mehani să ridă 
în hohote, iar pe fața Omaatei se citi un zimbet de dispreţ. 
Itia lăsă capul în jos şi-şi duse braţul la ochi, ca un copil 
gata să-l podidească lacrămile. Fusese pusă la locul ei şi 
ea se simţi ruşinată de purtarea-i urîtă. 

Urmă o tăcere; era zăduf, iar Purcell, tolănit cît era 
de lung, pe iarbă, cu mîna Ivoei în albia miîlinii sale, se 
simţi cuprins de toropeală. 

— Mă întreb, spuse el. încet, ce s-o fi petrecut cu oa- 
menii care au locuit această insulă, 

— Au murit, poate, spuse Omaata, coborînd şi ea glasul, 
răpuşi de vreo molimă. 

— Poate, spuse Mehani pe acelaşi ton, o fi fost vreun 
război între două triburi, care s-au măcelărit între ele. 

— Chiar şi femeile? spuse Purcell. 

— Cînd preoţii unui trib hotărăsc spintecarea găinii 1, 
atunci şi femeile sînt ucise. Şi copiii. 

Purcell se ridică, sprijinindu-se într-un cot. 

— Dar nu pier toţi oamenii. Rămîne, totdeauna, un în- 
vingător. 

— Nu, spuse Mehani, clătinînd din cap, cu tristeţe. Nu 
chiar întotdeauna. La Mana s-au omorît între ei, de n-a 
mai rămas nici unul! Nici unul! Nici bărbat, nici fe- 
meie| A fost un singur supravieţuitor. Dar el n-a vrut 
să-şi ducă zilele mai departe, pe insulă, între atîţia morți. 
A pornit cu piroga lui, izbutind să ajungă în Tahiti, unde 
a povestit tot ce s-a petrecut. Apoi, după două săptămîni, 
a murit. Nu se ştie din ce pricină. Poate de amărăciune. 
Mana era o mică insulă, nu cu mult mai mare decît aceasta, 
iar acum este pustie. Nimeni nu mai vrea să locuiască pe- 
meleagurile ei. 

— Eu, spuse ltia, cu o mişcare a capului, eu cred că 
oamenii care au trăit aici au fugit cu pirogele, numai din 
pricina spaimei. 

— A spaimei? De cine? făcu Purcell. 

— De tupapahui!. 

. Purcell zîmbi. 


1 Nimicirea totală a vrăjmașului. (Nota autorului.) 
1 Strigoi (Nota autorului.) 

— Degeaba zîmibeşti, Adamo, spuse Omaata. Există 
tupapahui atît de răi, încît îşi petrec vremea hărţuindu-i 
pe oameni, 

— Şi ce fac? 

— De pildă, te apuci să faci focul şi pui apa să fiarbă. 
Şi, să vezi, numai ce ai întors spatele, şi tupapahuii au şi 
făcut să se reverse apa, stingîndu-ţi focul. 

Între Mehani şi Purcell era un loc gol, pe care veni să 
se aşeze ltia. Se culcă pe o parte, ghemuindu-se parcă, şi 
întorcînd către Purcell obrăjoru-i cenuşiu de emoție, îi 
spuse : 

— Dă-mi mîna. 

— De ce? întrebă Purcell. 

— Mi-e frică. 

Purcell avu o şovăială, aruncă spre Ivoa o privire, iar 
Ivoa spuse îndată: 

— Fetiţei îi e teamă. Dă-i mîna. 

Purcell o ascultă. Itia îşi ascunse degetele în mîna caldă 
a lui Purcell, pe care şi-o puse pe obraz, suspinînd. 

— Adamo, spuse Omaata, există şi pe insula ta tupapa- 
hui P 

— După spusele oamenilor, da. 

— Şi ce fac? | 

— Cutreieră nopţile, cu lanţuri după ei. 

— La noi, în Tahiti, nu există lanţuri, făcu Mehani, cu 
un zîmbet, dar şi tupapahuii noştri simt plăcerea să facă 
zgomote. 

— Ce zgomote ? 

— De tot felul. 

Şi adăugă pe un ton, pe care Purcell nu-l. putu desi 
dacă era glumeţ sau serios: 

— Toate zgomotele ale căror pricini sînt de nepătruns 
numai tupapahuii le fac. 

— Chiar şi-n timpul zilei P 

— Chiar şi-n timpul zilei. 

— Linişte | strigă, deodată, Purcell. 

Încremeniră cu toţii, oprindu-şi răsuflarea. Mute, în jurul 
lor fluturau mai departe păsările, scînteietoare, şi în afară 
de filfiirea catifelată a aripilor lor, nimic nu mai curma 
"tăcerea aşternută între ei. 

— Vezi, Mehani, spuse Purcel, tupapahuii au plecat şi 
ei, luînd calea pirogelor cu care oamenii din insulă au 
pornit-o în larg. | | 

— Se poate să fie şi aşa, dar se mai poate-ntîmpla ca 
ei să fi amuţit de frică. 

— Cum adică, făcu Purcell, uluit. Chiar şi tupapahuii se 
tem ?! Şi de ce, anume ? 

— Apoi, de oameni, spuse Mehani şi o 'scăpărare vi- 
cleană îi brăzdă ochii. 

— Ei, e liniştitor gîndul, spuse Purcell, că teama este 
reciprocă. | 

Ochii lui Mehani licăreau şăgalnic. „O vorbă nu crede, 
gîndi Purcell în sinea sa, din toate cîte le spune.“ 

— Tupapahuii tac, pentru că le e frică de Jono, spuse 
]tia, ridicîndu-se, dar fără a da drumul miinii lui Purcell. 
Jono e, într-adevăr, cumplit la vedere. N-am nici o în- 
doială că tupapahuii de pe această insulă n-au văzut, de 
cînd sînt, un om ca Jono. 

— O, fetiţo, care tot zvirli cu pietricele, făcu Mehani, 
cum l-ar putea vedea tupapahuii pe Jono dacă nici n-au 
ochi ? 

— De unde ştii tu că tupapahuii n-au ochi? întrebă 

Itia. 
— Pentru că dacă ar avea ochi, şi tu i-ai vedea. Te 
plimbi, de pildă, prin pădure şi, între două frunze, se 
iveşte deodată, privirea unei perechi de ochi aţintiţi asu- 
pra ta... $ 

— Ferească-mă Eatua!|! spuse ltia lipind strîns mîna 
lui Purcell de obrazul ei. De acum înainte, niciodată n-am 
să mă mai plimb singură prin pădure. 

— Te voi însoţi eu! spuse Mehani. 

Ivoa începu să ridă. 

— N-o mai necăji, frate! îl rugă Ivoa. 

— Şi eu cred, spuse Omaata, cu mîndrie, că tupapahuii 
se tem de Jono. Jono e, într-adevăr, înfricoşător. E mare 
cît un rechin-tigru, iar trupul lui e năpădit de păr roşu. 

— Asta aşa e, făcu ltia. Cu Jono nu mă tem. Chiar şi-n- 
tr-o insulă pe care n-o cunosc. | 
„= Chiar şi-n pădure, spuse lIvoa. 


1 Divinitatea tahitţiană. (Nota autorului.) 

— Jono e un munte de om, spuse ltia, umflîndu-şi gla- 
sul. Şi e roşu. 

Purcell îi privea zîmbind. Poporul acesta avea, cu ade- 
vărat, arta de a scoate la iveală ceea ce este plăcut din 
toate lucrurile : era vădit că tahitienele se prefăceau că le 
era teamă doar pentru a încerca apoi simţămiîntul desfă- 
tător al potolirii neliniştii. 

Purcell privi soarele, îşi desfăcu mîna dintre degetele 
ltiei, se ridcă şi, aplecîndu-se, îşi luă puşca de jos. Hunt 
şi Mehani, urmîndu-i pilda, făcură la fel. 

— Dar Avapuhi unde-o fi? întrebă ltia. 

Purcell făcu un mi€ semn cu mîna, iar Mehani spuse cu 
glasu-i cam. răutăcios : 

— Hai cu mine s-o căutăm. 

— Nu, răspunse ltia, vreau să rămîn cu Adamo. 

O clipă mai tîrziu, Purcell îl ajunse din urmă pe Mehani, 
care. mergea în fruntea grupului. 

— Ce părere ai despre insula asta, Mehani? 

— Nu cred că e bună, răspunse Mehani, fără a şovăi. 
Deşi roditoare, nu e, totuşi, bună. ia 

— De ce? | 

'—  Întîi, spuse Mehani, ridicîndu-şi arătătorul şi mijlociul 
mîinii drepte, aici nu există lagună. Cînd va fi vreme uriîtă 
nu se va putea pescui. Apoi, ca să cultivăm pămîntul, va 
trebui, ocolind locurile umbroase, să ne construim colibele 
la nord, iar torentul curge de partea cealaltă a insulei. 
Vom fi nevoiţi să aducem, în fiecare zi, apă: un ceas ca 
să ajungem pînă la ea. Şi încă un ceas ca să facem cale-n- 
toarsă. 

— Da, spuse Purcell, ai dreptate. 

Îl privi pe Mehani şi-l. surprinse aerul său îngîndurat, 
Ce curios chip avea! Bărbătesc şi feminin în acelaşi timp; 
şăgalnic, şi apoi, deodată, serios. Mason îi socotea pe tahi- 
tieni nişte copii, şi totuşi el nu fusese în stare să vadă, aşa 
ca Mehani, dintr-o singură aruncătură de ochi, toate greu- 
tățile pe care aveau să le întîmpine pe insulă. 

— Are să-ţi pară rău că ai venit cu mine, spuse după o 
„clipă, Purcell. 

Mehani îşi întoarse faţa spre el şi răspunse cu gravitatea 
cu care se rostesc vorbele de înţelepciune: 

— Mai de preţ e insula asta cu prietenul meu decit 
Tahiti fără de prietenul meu. 

Purcell se simţi încurcat. „Sînt stupid, îşi zise, în sinea 
lui, de îndată. În Anglia nu se cade să-ţi destăinuieşti 
sentimentele, şi, mai ales, în cuvinte elocvente. Dar cum 
să te îndoieşti de sinceritatea lui Mehani? Şi-a părăsit 
meleagurile de baştină pentru mine.“ Auzind apoi, lingă 
el, rîsul lui Mehani, îşi înălță ochii şi îl privi. 

— Te simţi stingherit, îi spuse Mehani. Ştii că îţi spun 
adevărul şi totuşi eşti încurcat. 

— Peritanii nu dezvăluie niciodată aceste lucruri, spuse 
Purcell, roşind. 

— Ştiu, făcu. Mehani punîndu-şi mîna stingă pe umărul 
lui Purcell. Tot ce este bine să fie spus ei nu spun, iar tot 
ce e; bine de făcut... 

Şi începu să rîdă. 

— „Ei îl fac, dar cu mofturi. 

Purcell începu să rîdă, iar Mehani, ca un ecou, rise şi 
e]. Se simțeau bine, mergînd aşa, umăr la umăr, călcînd pe 
pămînt fişiile de umbră şi de soare ale pădurii. 

Purcell se întoarse spre Ivoa, îi zîmbi şi, pornind-o iarăşi 
la drum, luă cu sine imaginea acestor ochi mari, albaştri, 
aţintiţi asupra sa. Cînd plecaseră dimineaţa, tahitienii care 
rămăseseră pe bord, cu Mason, se pregăteau tocmai să 
gătească un porc 'sălbatec, înnăbuşit la cuptor, iar Purcell 
simţea, pe măsură ce înainta, mirosul plăcut al focului de 
lemne. Foamea făcea să-i lase gura apă şi să-şi iuţească 
paşii. Deodată începu să se simtă foarte tînăr, plin de 
sprinteneală, cu pieptul plin de aer curat, şi atît de bucu- 
Tos, de vesel, încît avea simţămîntul că pluteşte, abia atin- 
gînd cu picioarele pămîntul. La răstimpuri, în mers, umă- 
rul lui Mehani se lipea de propriul său utnăr, făcîndu-l 
să-şi simtă trupul străbătut de un val de căldură. Insula 
era frumoasă, înmiresmată, săgetată de zborul păsărilor 
strălucitoare. O lume nouă se deschidea în faţa lor. Purcell 
aruncă în jur o privire plină de bucurie, bucuria de a fi 
stăpiîn. 

— E Adamo €|! spuse Mehani, e o plăcere pentru ori- 
cine să te privească! 

— Da, spuse Purcell. 

Voi să spună: „Sînt fericit“, dar nu mai fu în stare. 
În locul acestor vorbe spuse pe un ton grăbit şi încurcat: 

— În ceea ce priveşte apa, ai, fireşte, dreptate, Mehani. 
Sînt, într-adevăr, greutăţi. Nici nu-mi dădusem seama. 
Socoteam că singura dificultate stă în faptul că insula e 
puţin cam mică. 

— Nu, spuse Mehani, cu un zîmbet, nu este prea mică. 
Mai există încă destule locşoare pentru jocul de-a v-aţi 
ascunselea, | 

Apoi chipul său deveni din nou serios şi spuse cu un 
glas în care. răzbătea neliniştea : 

— Nu, Adamo, nu e de loc mică, dacă există bună în- 
țelegere. 

— Ce vrei să spui? Dacă peritanii împreună cu tahi- 
tienii se înţeleg, sau dacă toţi oamenii trebuie să trăiască 
în bună înţelegere ? 

— Dacă între toţi domneşte buna înţelegere. 

Dar, în glasul său, era o umbră -de şovăială. 


Capitolul V 


Satul, potrivit planului pe care îl întocmise Mason, două 
zile după sosirea vasului Blossom în insulă, avea forma 
unui romb regulat, ale cărui unghiuri coincideau cu cele 
patru puncte cardinale. Laturile acestei figuri geometrice 
constituiau fiecare în parte cîte o cale (acesta era de fapt 
numele pe care li-l dăduse Mason) a cătunului, iar ca- 
banele erau situate în afara 'marginilor rombului, perpen- 
diculare pe o axă nord-sud, cu spaţii egale între ele, şi 
toate cu faţa spre sud. Fiecare casă era, astfel, aşezată în 
chip pieziş faţă de aceea a vecinului, nici una nu-i împie- 
dica celei din spate vederea şi nu-i lua soarele. 

Avantajul acesta, care devenise vădit de îndată ce ca- 
banele fură construite, nu era decît întîmplător, căci atunci 
cînd îşi întocmise planul, Mason fusese preocupat doar de 
ideea de a imita roza vînturilor, aşa încât el ar fi dat sa- 
tului forma unui cerc, dacă nu i-ar fi părut mai greu de 
trasat o circumferință decît un romb, pe un teren plin de 
arbori. Ceea ce îi păruse mai important lui Mason era ca 

poziţia fiecărei locuinţe | în jurul acestui patrulater să c0- 
respundă lunui punct situat pe linia compasului. Astfel, 
pornind dinspre miazănoapte, se găseau de fiecare parte 
a punctului. nordic al rombului casele lui Hunt şi a lui 
White, apoi, apucînd în jos pe East Avenue (aşa numi 
Mason fiecare dintre cele două laturi estice ale rombului), 
se înfățişau vederii în chip succesiv cabana lui Smudge 
la nord-est, aceea a lui Mac Leod la est; a lui Mason la 
sud-est, iar a lui Purcell la sud. În jos, pe West Avenue, 
cu alte cuvinte cele două laturi vestice ale rombului, la 
sud-vest se vedea locuinţa lui Johnson, la vest aceea a lui 
Baker, iar la nord-vest, aceea a lui Jones. 

În centrul rombului Mason plasase un pătrat, cu latu- 
rile de cîte zece metri, .pe care-l boteză Blossom Square. 
Patru poteci pe care Mason le numi „străzi legau „căile“ 
de această piaţetă. Logic ar fi fost ca ele să fi pornit fie- 
care din cîte un unghi al rombului. Dar cînd Mason sta- 
tornicise planul, nu avusese în vedere decît propriul . 
acces în Blossom Square, astfel că trasă prima „stradă“ î 
aşa fel încît aceasta să treacă prin faţa casei sale, în ie. 
tul sud-estic al înconjurului. Pentru acest motiv o numi 
Trade wind st. (Strada Alizeului.) Din grijă pentru simetria 
planului, trasă apoi pe a doua, plecînd din nord-vest, prin 
faţa casei lui Jones, numind-o Norwester st. (Strada vîn- 
tului de nord.) Alte două străzi completară acest traseu: 
Sou'wester st. (Strada vîntului de sud-est) trecea prin faţa 
locuinţei lui Johnson, iar Nordester st. (Strada vîntului de 
nord) o lega pe aceea a lui Smudge de centru. 

Cu toate că satul nu avea decit două căi, patru străzi 
şi O piaţă, Mason dispuse să se facă şapte tăblițe, ţintuite 
toate de cîte un stiîlp de lemn, şi zugrăvi, cu propria sa 
mînă, slovele numelor pe care le dăduse drumurilor oră- 
şelului său. Acestea o dată trasate (şi în chip sumar pie- 
truite), britanicii, strînşi împreună prin grija căpitanului 
la amiază, înfipseră stilpii pe care fuseseră ţintuite tăbli- 
țele, în pămînt, în fiecare colţ al străzilor, iar toată treâba 
aceasta fu făcută cu un aer solemn care-i nedumeri pe 
tahitieni. Aceştia, de altfel, nu adoptară numirile englezeşti 
ale „străzilor“, socotindu-le cu neputinţă de pronunţat. Ei 
se mulţumiră să atribuie fiecăreia dintre ele numele celui 
mai apropiat dintre peritanii care o locuiau. Astfel, Trade 

wind st. deveni, pentru ei, „drumul şefului“ (Mason) : 
Sou'wester st., „drumul bătrînului“ (Johnson) ; :Nor wester 
st., „drumul lui Ropati“ (Robert Jones) ; iar Nordester st. 
„drumul  şoricelului“ (porecla lui Smudge). Mai tîrziu, 
cînd relaţiile dintre ei şi peritani deveniră mai încordate 
părăsiră pomenitele mumiri ale „străzilor“, adoptîndu-le, 
în schimb, pe acelea ale femeilor tahitiene, care locuiau cu 
aceşti britanici. Astfel, „drumul şoricelului“ se numi „dru- 
mul Tumatei“ ; „drumul bătrînului“ deveni „drumul Taia- 
tei“ şi aşa mai departe. 

„Străzile“ şi „căile“ (care erau de aceeaşi lărgime — 
aproximativ un metru) nu aveau frumosul aspect regulat 
prevăzut de Mason în planul său, deoarece voinţa oame- 
nilor de a cruța cît mai mulţi arbori cu putinţă determină 
unele sinuozităţi. În fapt, nu fură culcaţi la pămînt decît 
copacii de pe locurile strict necesare pentru construirea 
cabanelor şi pentru terenurile micilor grădini atribuite fie- 
căreia dintre aceste locuinţe. Avantajul pe care îl obţinură 
fu acela de a-şi îneca în belşugul de frunziş căsuţele, 
oprind astfel fiecărei cabane vederea celeilalte, situată în 
imediata ei apropiere. Planul de a urmări liniile unui romb, 
deşi datorat, la originea sa, unei toane-a lui Mason, se 
vădi, şi din acest punct de vedere, admirabil, deoarece el 
îngăduia să se păstreze în interiorul terenului cuprins între 
laturi un loc de jumătate hectar de pădure. 

Mason îşi situase propria sa cabană la sud-est, pentru a 
beneficia cel dintîi de prezenţa Alizeului, care aducea în 
insulă, ca de altminteri pretutindeni în mările sudului, o 
răcoroasă briză în timpul verii şi o vreme frumoasă în 
toate anotimpurile. Şi. avusese grijă ca, dimpotrivă, casa 
tahitienilor să fie construită în afară de sat şi la o depăr- 
tare de douăzeci şi cinci de metri în vîrful nordic al rom- 
bului, şi aceasta, atît pentru a evita amestecul lor cu albii, 
cît şi pentru a folosi casa lor drept pavăză împotriva vîn- 
turilor venind dinspre nord. Deşi ingenios, calculul se do- 
vedi greşit. Atunci cînd Mason îşi stabili planul, nu-şi 
dădu seama că de fapt îşi expunea propria cabană vîntului 
sud-vestic, aducător de frig şi de ploaie pe insulă, în 
vreme ce casa „negrilor“ era ocrotită de efectele acestui 
vînt prin jumătatea de hectar împădurită între hotarele 
rombului. 

Mason însemnase pe planul său un drum, care, pornind 
din nord, dintre cabana lui Hunt şi aceea a lui White, 
ajungea pînă la casa spațioasă a tahitienilor şi, ocolind 
spre est, se îndrepta spre nord-est, în direcţia mării. Aces- 
tui drum el îi dădu numele de Cliff Lane (Drumul falezei). 
Mai însemnă, pe de altă parte, pe planul -său şi un alt 
drum care, plecînd dintr-un punct al arterei East Avenue, 
situat între casa lui şi acea a lui Purcell, se îndrepta către 
sud. Acest drum care, ca şi: cel precedent, fusese trasat de 
către insulari cînd Mason îşi execută planul, ducea către 
cel de al doilea platou şi ajungea pînă la smochinul mai 
înainte pomenit. Mason îl numi Banian Lane (Drumul smo-. 
chinului). Dar folosirea pe care i-o dădură britanicii îi de- 
termină să-l numească Water Lane (Drumul apei), căci de 
el se slujeau pentru a căra apa. 

Cei şase tahitieni îşi făcuseră, de la bun început, cu- 
noscută intenţia de a-şi construi o casă în care să poată 
locui cu toţii, împreună cu femeile ce-i vor alege de tan. 
La drept vorbind ei văzuseră totul în mare, iar casa lor 
era singura casă din toată insula care se putea mîndri cu 
un etaj. Acest etaj alcătuia o unică odaie cu dimensiunea 
de opt metri pe şase. Aşa cum se spune că avea şi Ulysse 
la Itaca, de fiecare dintre grinzile unghiurilor încăperii era 
atîrnat cîte un pat, dar atît de mare, încît să încapă în el 
trei sau patru oameni. Încăperea comunica, printr-o desthi- 
zătură din mijloc şi o scară, cu parterul care avea și el 
două paturi, construite tot ca la etajul de sus, atimate de 
cîte o grindă, în două colţuri ale camerei. Parterul, ca şi 
etajul, de altminteri, nu avea nici una dintre mobilele care 
împodobeau, dar şi strîmtorau, adesea, spaţiul cabanelor în 
care locuiau britanicii: dulapuri, lăzi, o masă, scăunele. 
Toţi locatarii se mulţumiseră să-şi fixeze deasupra şi de o 
parte a patului poliţe, pe care stăteau orînduite lucrurile 
fiecăruia dintre ei. Nici unuia dintre tahitieni nu-i trecuse 
prin minte gîndul de a pune aceste lucruri, deşi foarte pre- 
țioase, la adăpost de privirea vreunui indiscret sau de is- 
pita vreunui hoţ. De altminteri, locuinţa lor nici nu avea 
uşă : intra înăuntru care cum îi plăcea. Pereţii erau în 
aşa fel făcuţi din şipci de lemn ce se îmbucau între ele, 

încît să se deschidă sau să se închidă după plac fie pentru 
a uşura, fie pentru a stăvili pătrunderea soarelui înăuntru. 

Locuinţele britanicilor vădeau, atît în privinţa detaliilor, 
cît şi în aceea a concepţiei, mai multă neîncredere şi dis- 
tanță față de vecini. Pe insulă se aflau nouă britanici. Se 
făcură, aşadar,. nouă cabane, căci fiecare voi să aibă ca- 
bana sa, care să-i aparţină numai lui. Şi fiecare casă avea 
nu numai 0 ușă, dar şi laviţe, dulapuri, iar de jur împrejur, 
un fel de gard, toate încuiate cu broaşte luate de pe 
Blossom şi cu fel de fel de închizători marinăreşti atît de 
complicate, încît le dădeau de furcă pînă şi proprietarilor. 

Se hotărîse, atît din grijă pentru egalitate, cît şi pentru 
ca treaba să meargă mai repede, ca toate aceste căsuțe să 
fie identice şi sub raportul dimensiunilor (şase metri pe 
patru) şi sub acela al planului, ceea ce uşura sarcina dul- 
gherilor. Bucătăria fiind făcută, ca şi locuinţa tahitienilor, 
într-un şopron lîngă casă, aceste 'cabane ar fi putut avea 
o singură încăpere care să servească drept sufragerie şi, 
în același timp, drept cameră. Dar decenţa britanică nu se 
împăcase de loc cu gîndul că patul cu două locuri s-ar fi 
putut găsi în odaia în care vor fi primiţi oaspeţii, aşa încît 
fiecare interior, cu excepţia aceluia al lui Purcell, fusese 
despărţit. Pereţii de lemn erau ficşi şi fuseseră prevăzuţi 
cu două sau trei ferestruici, rotunde sau pătrate, luate de pe 
Blossom, şi care constituiau o pavăză foarte eficace îm- 
potriva ploii şi a vîntului, deşi pe vreme frumoasă — cum 
era de cele mai multe ori în insulă — nu îngăduiau să 
pătrundă lumina şi soarele, care pătrundeau în casa tahitie- 
nilor cu pereţii mobili. 

Cele nouă căsuțe nu erau lipsite de soliditate. Pereţii lor, 
alcătuiți din blănile de stejar ale Blossom-ului, erau atît de 
tari, încît pînă şi cuiele pătrundeau cu greutate. Erau însă 
construite fără fantezie şi se înfăţişau toate croite după 
acelaşi tipic. La drept vorbind această uniformitate nu-i 
stingherea de loc pe britanici, iar Purcell fusese singurul 
care, din acest punct de vedere, dăduse dovadă de spirit 
inventiv : pentru faţada dinspre sud a cabanei sale adap- 
tase pereţii mişcători ai casei tahitienilor şi prelungise aco- 
perişul în aşa chip încît să se poată bucura de priveliş- 
tea muntelui, fără însă a fi stingherit în vreun fel de 

dogoarea soarelui. Acest acoperiş, cu :streaşina prelungită 
pieziş, o dată terminat, Purcell îşi dăduse seama cu plă- 
cere că el dăruia o anumită distincţie locuinţei sale. 

Zi de zi, în fiece dimineaţă, după ce-şi făcea toaleta, în 
şopron, Purcell ieşea afară ca să-şi admire casa. Străbătea 
unica alee a grădinii sale, pînă la desişul de hibiscus ce-o 
mărginea, și o dată ajuns în acest loc se întorcea pe căl- 
cîie şi se desfăta, admirînd opera miîlinilor sale. La ceasul 
acesta, pereţii mobili erau deschişi, în aşteptarea celor din- 
'tîi raze piezişe ale soarelui, care deocamdată abia mîn- 
giiau pragul cabanei. De pe locşorul pe care se afla, Pur- 
cell o putea vedea pe Ivoa trebăluind la pregătirea micului 
dejun. Aştepta clipa în care terminîndu-şi lucrul ea se va 
îndrepta pînă la deschizăturile pereţilor glisanţi, ca un re- 
gizor care urmează a vesti ceva, în fața scenei. Ivoa îl 
privea de departe, zîmbea şi cînta, lungind sunetele: „A 
— da — mol Vi — mo — să — mă — nînci, A — da — 
mo |“ Cum nu erau decît la douăzeci de paşi unul de alt- 
tul, şi, prin urmare, se vedeau cît se poate de bine, nu era 
nici o nevoie de această chemare. Dar deprinderea se în- 
rădăcinase. Purcell asculta zîmbind, şi, cu ochii aţintiţi 
asupra siluetei ei, se ferea să-i răspundă. Atunci Ivoa în- 
cepea din nou să cînte, îmbietor, melodia-i mîngiietoare : 
„A — da — mol Vi — no — să — mă — niînci, 
A — da — mol“ Accentul tonic pe silaba da din 
Adamo, cădea cu putere, iar cel din urmă crîmpei al 
cuvîntului pierea topit într-o notă înaltă, unduită, de o 
nespusă vrajă. Fermecat, înduioşat, Purcell lăsa să repete 
pentru a treia oară chemarea, înainte de a ridica mîna 
pentru a-i da semn că o auzise. 

Pe masa grea de stejar construită de tant-ul ei, Ivoa 
aşezase o nucă de cocos deschisă, o manguă, o banană şi 
turte făcute din arborele de pîine şi puse din ajun la cup- 
torul comun. Ivoa se supusese din toată inima la ciudata 
“deprindere a peritanilor de a pune masa ca şi cum ar fi 
fost de vreun folos sau ar fi avut vreo însemnătate faptul 
de a te ospăta la o înălţime de şaptezeci de centimetri dea- 
supra pămîntului. Doar într-o singură privință rămăsese de 
neînduplecat : nu lua masa o dată cu Adamo, ci după el. 
Religia tahitiană susţinea, într-adevăr (ca şi creştinismul, de 


119 


alttel), că în ordinea creaţiunii întîi apăruse bărbatul, 
femeia în al doilea rînd, şi aceasta numai ca bărbatul să nu 
fie singur. Dar tabhitienii, dăruiţi cu mai multă fantezie decit 
vechii iudei, sau fiind poate din fire mai mîncăcioşi, scose- 
seră din această prioritate masculină un avantaj: bărbatul 
trebuia să se ospăteze înaintea femeii, iar aceasta din urmă 
să se mulţumească cu resturile ce-i mai rămîneau. 

După ce termină masa, Purcell ieşi prin uşa din faţă, 
străbătu West Avenue şi pătrunse în pădure. Nu făcuse 
decît cîţiva paşi cînd auzi rîsete şi cîntece. Zimbi. Vahi- 
neele se şi aflau la muncă. Niciodată nu fuseseră atît de 
harnice | Unele dintre cabane nu aveau încă acoperişuri, 
iar ele lucrau la împletiturile sortite să le adăpostească. 

— Ai venit fără mnevastă-ta, spuse ltia, de îndată ce îl 
zări pe Adamo. Nu cumva vrei să-ţi cauţi alta? 

Vahineele începură să rîdă, iar Purcell zîmbi. 

— Nu, am venit numai să vă dau bună ziua. 

— Ziua bună, Adamo, făcu lItia. 

Purcell se apropie de vahinee. Admiră sprinteneala şi 
precizia mişcărilor lor. Îşi împărţiseră sarcinile: un grup 
se ocupa cu tăierea crăcilor de pandanus. Alt grup împletea 
în jurul ramurilor frunzele crescute pe ele. Iar un al treilea 
grup lega crăcile între ele. cu ajutorul fîşiilor tăiate din 
scoarţa copacului. 

— Ştii, cumva, cine mă va lua de vahinee? făcu Vaa. 

— Nu, spuse Purcell. 

— 'Dar pe mine, ştii cine are să mă ia ? întrebă 'Tumata. 

— Nu. 

— Dar pe mine? spuse Raha. 

— Nu, nu, răspunse el, nu ştiu nimic. 

Tot vorbind, femeile îi dădeau zor cu treaba. Deocam- 
dată trăiau cu toate laolaltă, într-un vast cort confecţionat 
din pînzele Blossom-ului, şi erau nerăbdătoare să vadă 
odată cabanele isprăvite. În Tahiti, şi apoi pe bord, dom- 
nise o oarecare promiscuitate, care, în cele din urmă, obo- 
sise pe toată lumea, iar la sosirea lor pe insulă, britanicii 
îşi făcuseră cunoscută, în auzul tuturora, hotărîrea de a-şi 
alege femeile, o dată pentru totdeauna, de îndată ce vor 
îi terminat treburile de instalare. 

— Am plecat, spuse Purcell, făcîndu-le cu mina un mic 
semn. 

Itia îl întrebă: 

— Te întorci curînd ? 

— Am treabă acasă. 

— Atunci, aş putea să viu la tine? 

— Mica mea surioară ltia e totdeauna binevenită, spuse 
Purcell. 

Acest schimb de vorbe fu ascultat, în tăcere, de vahinee, 
dar de îndată ce Purcell se îndepărtă, printre ele se stîrniră 
rîisete şi un potop de cuvinte. 

Acasă, Purcell îl găsi pe bătrînul Johnson, care-l aștepta 
în faţa porţii. 

— Don locotenent, spuse Johnson, .cu glasul scăzut și 
zvîrlind în juru-i priviri furişe, pot să iau toporul dum- 
neavoastră ? Am în grădină un afurisit de ciot, înfipt în 
pămînt, şi vreau să-l scot. 

Purcell luă toporul care stătea rezemat de perete sub 
streaşina bucătăriei şi i-l dădu. Bătrînul luă toporul, pe 
care-l lăsă să spînzure la capătul braţului său slăbănog, şi 
cu degetele celeilalte mîini începu să-şi scarmene barba. 
Nu se prea hotăra să plece. 

— Don locotenent, făcu el, cu aceeaşi privire furişă, mi 
s-a spus că aveţi o streaşină frumoasă. 

— Ei, cum? făcu Purcell, cu uimire, n-ai văzut-o pînă 
acum ? Îmi închipuiam că de-atita vreme... 

Johnson nu se clintea, iar ochii lui albaştri-şterşi şi cam 
înlăcrimaţi lunecau de la un lucru la altul, fără a se opri 
asupra vreunuia anume. Avea o frunte bombată, un nas 
mare cu un neg la capăt, iar obrazul cărămiziu îi era 
presărat cu pete purpurii ce-i atacau firele de argint: ale 
bărbii. | 

— Pot să văd şi eu? făcu el, în cele din umă, cu o 
privire piezişă. 

— Fireşte, spuse Purcell. 

Şi îl duse în grădină, în dosul casei. Purcell începea să 
priceapă că bătrînul Johnson nu ţinea de loc să fie văzut 
de către cei din West Avenue cum încearcă să-i vorbească. 

— Staţi loarte bine aici, don locotenent, spuse Johnson. 
Sînteţi la dumneavoastră acasă. În deplină singurătate, 
doar cu pădurea şi cu muntele. 

Purcell îl privi şi aşteptă. 

— Don locotenent, aş vrea să vă rog ceva, spuse John- 
son. | 

— Spune. 

— Don locotenent, spuse bătrînul, cu glasu-i spart, n-aş: 
vrea să fiu necuviincios cu dumneavoastră, mai ales după 
ce v-aţi purtat în -aşa chip, la moartea lui Jimmy... 

Îşi curmă vorba, privi creştetul muntelui, apoi spuse pe 
nerăsuflâte, ca şi cum îşi pregătise dinainte fraza: 

— Don locotenent, îmi îngăduiţi să nu vă mai spun don 
locotenent ? 

Purcell începu să rîdă. Asta era, aşadar| 

— Şi cum ai vrea să-mi spui? vorbi el rîzînd. 

— O, nu eu, rosti Johnson, sprijinind toporul în piept, 
ca într-un gest de apărare. În ce mă priveşte, eu unul nu 
m-aş fi gîndit niciodată la aşa ceva |... Oamenii s-au adu- 
nat, reîncepu el încurcat, şi au votat hotărîrea de a nu vi 
se mai adresa dumneavoastră şi domnului Mason pronun- 
țindu-vi-se titlul. 

— Aţi... aţi votat? spuse Purcell uluit. Dar unde? 

— Sub smochin, don locotenent. Ieri, după masa de 
prînz. Ca să spunem aşa, nu mai sînteţi ofiţerii noştri, 
domnul Mason şi dumneavoastră. Toată lumea a fost 
pentru. 

— Şi dumneata, Johnson? făcu Purcell, cu un ton in- 
diferent. 

Johnson lăsă capul în pămînt. 

— Şi eu. 

Purcell rămase tăcut. Johnson îşi plimbă mîna mare şi 
roşie pe tăişul toporului şi spuse cu un glas hodorogit: 

— Trebuie să mă-mţelegeţi. Nu mă pot pune de-a 
curmezişul vrerii lor. Îs bătrîn, puterile mi s-au dus, iar 
aici, ca şi pe Blossom, lucrurile-s la fel. Nu-s decît un 
tolerat. | 

Purcell întoarse capul. Glasul umil al lui. Johnson îi dis- 
plăcea. 

— Şi la urma vyrmelor, spuse el după un scurt răstimp, 
de ct ne-ar mai trata marinarii ca pe ofiţerii lor? Noi nu 
mai îndeplinim această funcţie. 

Johnson îşi zgîi ochii. / 

— Tocmai aşa a spus şi Mac Leod, don locotenent, 
făcu el cu jumătate glas, surprins de a auzi din nou, şi de 
astă dată de pe buzele unuia care era interesat, acelaşi 
argument, 

Şi adăugă: 

— Nici n-aş fi crezut c-o să vă-nvoiţi aşa degrabă, don 
locotenent. 

— Purcell. 

— Poftim ? făcu Johnson. 

— Purcell, nu „don locotenent“. Purcell. 

—.Da, don locotenent, spuse Johnson. 

Purcell începu să rîdă, iar Johnson, urmîndu-i pilda, 
scoase şi el niște sunete sparte şi lipsite de veselie. 

— Mulţumesc pentru topor, spuse el întorcîndu-se. 

Purcell îl privi. Se îndepărta, şontic, şontic, tîrîndu-şi 
piciorul stîng, şi cu toporul la capătul braţului slăbănog 
spînzurînd în jos. Încovoiat, sleit de puteri, temîndu-se 
parcă şi de umbra sa. Nu părea de loc potrivit în această 
vîltoare. 

— Johnson, spuse Purcell încet. 

Johnson se opri din mers şi se întoarse cu faţa spre 
Purcell. Aşteptă. Se ţinea aproape în poziţie de drepţi. 

— După cîte am auzit, spuse Purcell, apropiindu-se de 
el, camarazii dumitale nu ţi-au prea făcut viața ușoară, pe 
vas. | 

— E de-nţeles, răspunse Johnson, cu ochii în pămînt. 
Îs bătrîn. Am coşurile astea pe obraz şi nu mai am putere 
nici cît un pui de găină..Şi atunci, fireşte, fac cu mine 
ce vor. 

— Păi dacă e aşa, spuse Purcell, ridicînd din sprîncene, 
de ce-dracu ai venit după ei, în loc să fi rămas în Tahiti? 
Dumneata nu făceai parte de loc dintre răzvrătiți. Nu 
înfruntai nici o primejdie rămînînd acolo. 

Urmă o tăcere. Johnson îşi duse mîna liberă la bărbie, 
incepînd a-şi scărmăna firele rare şi albe din barbă. Ochii 
lui albaştri priveau, cam înlăcrimaţi, de-a lungul nasului 
său mare, 

— Ei bine, spuse el, ridicîndu-şi deodată faţa, cu o 
expresie ce-ar fi putut părea aproape sfidătoare, nu ţin 
cîtuşi de puţin să mai pun piciorul pe pămîntul Angliei, 
asta-i tot. Se poate întîmpla oricui să fi greşit în zilele tine- 
reţii sale, nu-i aşa ? 

— Şi chiar ai făcut vreo greşeală ? 

— În vremea tinereţii, spuse Johnson, privind din nou 
de-a lungul nasului. Don locotenent — continuă el cu o 
neașteptată izbucnire a glasului — tare-aş vrea să ştiu 
dacă greşeala pe care am făcut-o trebuie s-o ispăşesc pînă 
la capătul vieţii ăsteia blestemate | 

— Ei, vezi, asta depinde, spuse Purcell, depinde dacă 
păcatul pe care l-ai săvîrşit a pricinuit cuiva vreun mare 
rău. 

Johnson cumpăni o clipă aceste vorbe şi spuse: 

— 'Ceea ce am făcut mi-a pricinuit mai ales mie un 
mare rău. | 

Ochii săi luară o expresie rătăcită, ca şi cum întâmplă- 
rile trecutului ar fi reînviat, dîndu-i năvală în cuget. 
Într-o clipă obrazul îi roşi pînă în vîrful urechilor, vinele 
de pe frunte şi de pe tîmple i se umflară într-un chip în- 
grijorător, iar ţeasta părea gata să sară în țăndări sub po- 
vara aducerilor-aminte. 

— Nu pot să spun că am căşunat vreun rău altuia, don 
locotenent, spuse el pe un ton de indignare. Asta nu! Nu 
po-s-o spun |! continuă el agitînd arătătorul în faţa nasului 
său mare. lar ălalt are şi mai puţin dreptul s-o spună. Și 
de-ar ieşi de-aici un proces, dar n-are cum să iasă pentru 
aşa ceva, trăsnească-mă Domnul, şi mă ierte, don locotenent, 
ca pe Iov ăl de pe gunoaie, că n-am făcu-nimănui vun rău. 
Doar aşa ca să vorbesc şi eu. De-ar fi vun proces, ştiu bine 
ce-ar spune toz-vecinii. Domnul să-i binecuvînte pentru 
sufleţelul lor bun dacă ei or fi martori de bonafide, cum 
spune Squire al nostru, şi nu nişte afurisiţi mincinoşi, cum 
îi știu eu pe unii dintre ei. Ălalt mai curînd s-a folosit el 
de bunătatea mea, ăsta-i adevărul gol-goluţ, don locotenent, 
şi dacă are în zilele lui un-să-şi pună capul, să-şi odihnească 
ciolanele, dacă-l ţine cureaua să dea o halbă pă gît, duminica, 
după citanie, mulţumită cui aste toate, Doamne, dacă nu mie, 
şi iadul să-l înghită, don locotenent, dacă astea nu-s pe atît 

de adevărate şi bonafide pe cît de adevărat este că eu îs 
Johnson. i 

Şi continuă : | 

— Am să vă spun, don locotenent, ce-am făcut: m-am 
însurat. 

Urmă o clipă de tăcere, şi Purcell spuse cu un ton 
înciudat : 

— Dacă vrei să mi te destăinuieşti, fă-o, cel puţin, pînă 
la capăt. Nu înţeleg. Ce legătură este între căsătoria dumi- 
tale şi „celălalt“ P Cine este „celălalt“ ? 

— Doamna Johnson, don locotenent. 

— A, aşa, făcu Purcell. 

Johnson îl privi 'şi spuse: 

— Poate o să spuneţi că n-am făcut cine ştie ce păcat, 
căsătorindu-mă. Ah | Să nu spuneţi asemenea vorbă”făcu el 
cu dojană în glas, ca şi cum Purcell ar fi susținut, într-adevăr, 
această părere. Trebuie să fi fost mare păcatul, de vreme 
ce l-oi mai trage cît mi-o fi dat să-mi mai trăiesc blestemata 
asta de viaţă. 

Îl privi pe Purcell, ca şi cum ar fi aşteptat o încuviinţare 
din parte-i, şi cum Purcell tăcea, continuă cu un fel de 
mândrie : 

— Nu eram un coate-goale, don locotenent. Aş fi fost 
acum la casa mea, şi nicidecum vreun miluit al parohiei. 
Aveam şi eu o căsuţă, don locotenent, un colţişor de grădină, 
iepuri de casă, găini. Ei, da”. vedeţi ? Mi-a venit mai bine 
la socoteală să le las baltă pe toate şi să-mi iau iarăşi slujbă 
pe Blossom. La anii mei, don locotenent | 

— Îmi închipui, spuse Purcell, că, întocmai ca şi mine, 
nu ştiai cine era Burt. | 

— Ba ştiam, spuse Johnson. Mai slujisem sub comanda lui. 

Purcell îl privi uluit. 

— Şi totuşi ai vrut... 

— Da, spuse Johnson, cu simplitate. 

Urmă o tăcere, după care Purcell reluă : 

— Asta e şi pricina pentru care ai venit cu noi pe insulă ? 

— Da, don locotenent. 

— Pare-mi-se, spuse Purcell după o clipă, că soluţia pe 
care ai ales-o e cea mai radicală. La urma urmelor, ai fi 
putut să te fereşti de doamna Johnson, rămînînd, totuşi, în 
Anglia. 

— Nu, don locotenent, spuse Johnson. 

Şi. adăugă cu tonul celei mai absolute certitudini : 

— Mi-ar fi dat de urmă. 

Se opri din vorbă, făcu un gest cu mîna rămasă liberă, ca 
pentru a-şi curma, deodată, şirul amintirilor şi apoi continuă : 

— O, mă simt bine aşa, don locotenent. Nu mă pling. 

Apoi adăugă pe un ton umil: 

— M-oi linişti eu, poate, la urma urmelor. 

Chiar în clipa aceea se desluşi un zgomot de paşi grăbiţi 
venind din faţa casei, şi cineva strigă, cu un glas tulburat: 

— Purcell | Purcell | 

— Aicea sînt ! răspunse Purcell. i 

Şi dădu ocol cabanei, cu Johnson pe urmele sale. Era 
White. Cu sufletul la gură, cu ochii ieşiţi din orbite, cu 
buzele “tremurînde. Spuse cu glasul întretăiat : 

— “Toată lumea e pe faleză. Cu puştile în mînă. Vă căutam. 

Îşi potoli gîfîiala, înghiţi ca să-i treacă nvdul ce i se 
pusese în gît şi adăugă: 

— S-a ivit o pînză de corabie. 

Purcell primi lovitura ca pe un pumn trîntit drept în 
obraz. 

— Departe ? întrebă el cu glas şters. Vine înspre noi? 

White ridică din umeri, se întoarse pe călcîie şi o şterse 
înapoi în goană, fără a mai scoate o vorbă. | 

— Hai, Johnson, spuse Purcell, împotrivindu-se pornirii 
de-a alerga într-acolo. Ei, asta-i, continuă el nerăbdător, lasă 
toporul, doar n-ai nici o nevoie de el, acum. 

În loc de a o lua pe West Avenue, tăie drumul prin pă- 
dure, împreună cu Johnson, care mergea cu greu, abia ţinîn- 
du-se după el. 

— Ce-ntîmplare | Don locotenent | miîrîi bătrînul. 

— De, spuse Purcell, cu fălcile strînse, poate că n-ai ales 
ungherul cel. mai nimerit pentru zile tihnite. 

Străbătînd Blossom Square, trecură pe lîngă grupul .de 
femei. Acestea îi priviră tăcute. Aflaseră vestea. Li se inter- 
zisese, pesemne, să se apropie de faleză. Stăteau ghemuite 
lîngă: cort. Lăsaseră treaba baltă. 

Cum Purcell. ajunsese la deschizătura ce da spre faleza 
nordică, în faţa hăţişului, vocea lui Mason îi strigă ca nu 

cumva să se arate. La drept vorbind, precauţia era de prisos 
deocamdată : vasul era încă foarte departe, încît din locul 
în care se afla nu se puteau vedea decît contururile insulei, 

Oamenii — atît tahitienii, cît şi britanicii — stăteau cu 
arma pe genunchi, la marginea hăţişului, ascunşi după cîţiva 
palmieri mărunți, care abia depășeau statura unui om. Mason 
era în picioare, cu ocheanul'la ochi. Nimeni nu sufla o vorbă. 
Toate privirile erau aţintite în larg. 

— O porneşte spre est, spuse, în cele din urmă, Mason. 
Nu se îndreaptă spre noi. 

Dar aceasta nu însemna că primejdia trecuse ; o știau cu 
toţii. Insula nu figura pe nicio hartă. Comandantul vasului 
voia, desigur, să vină în recunoaştere. 

Mason cobori ocheanul - punîndu-l în mîna stîngă şi începu 
să-şi frece ochiul drept. Gestul îi era atît de cunoscut lui 
Purcell, încît acesta fu uluit văzîndu-l repetîndu-se pînă şi 
într-un asemenea moment. 

Mason încetă să-şi mai frece ochiul şi-i întinse lui Purcell 
ocheanul, fapt care făcea şi el parte din obiceiuri. 

— Domnule Purcell, spuse Mason, cu un glas liniştit, 
dumneata poţi distinge pavilionul vasului ? 

Miîinile lui Purcell, năduşite, strînseră ocheanul ; nu izbu- 
tea să-şi concentreze vederea pentru a desluşi culorile pavi- 
lionului. Apoi un nod i se opri în gât şi vorbi cu un glas 
ce de-abia se auzea: 

— Are pavilion britanic. E o fregată. 

— Ocheanul ! făcu Mason, cu un glas inexpresiv. 

Şi aproape i-l smulse din mini. Purcell îşi puse mina 
dreaptă pe ochi, iar cînd o ridică îi văzu pe oameni cu pri- 
virea încordată şi temătoare, îndreptată nu spre pînza din 
larg, ci spre Mason. 

— Exact, spuse Mason. 

Se stîrni, deodată, o încordare, iar tăcerea deveni aproape 

—— Don locstenent, îl întrebă Baker pe Purcell, ce credeţi ? 
Oare pe noi ne-or fi căutînd ? » 

Purcell îl privi. Chipul brun cu trăsăturile regulate al 
velşului părea impasibil, dar lui Purcell nu-i scăpă că un tic 
făcea să-i zvicnească, din clipă în clipă, buza inferioară. 

Purcell nu găsea nimic de răspuns. Începuse tocmai să-şi dea 
seama că-i tremurau picioarele şi încerca, încordîndu-şi 
muşchii, să-şi stăpînească acest tremur. 

— Nici că-mi pasă dacă vasul ăsta ne caută sau ba, făcu 
Mac Leod cu o violenţă subită. 

Mărul lui Adam îi luneca în sus, pe gâtul slăbănog, şi el 
adăugă : 

— Tot ce ştiu e că pe noi au să ne găsească. 

După aceste vorbe, nimeni nu mai spuse nimic. O fre- 
gată | Cum să rezişti împotriva unei fregate? | Purcell le 
privi chipurile, palide sub obrazul pîrlit de soare; dar în 
afară de Smudge nici unul dintre ei nu-şi dădea în vileag 
panica. Acestuia, ochii i se rostogoleau în orbite, falca infe- 
rioară îi spînzura în jos şi nu mai înceta să-şi frece mîinile, 
una de cealaltă. 

Purcell se aşeză la umbra unui mic palmier. Era numai 
în pantaloni și cămaşă şi se simţea cam subţire îmbrăcat. 
Suflarea vîntului din nord era destul de puternică, iar mără- 
cinişul din estul falezei atît de des, încît forma ca o stavilă 
în calea soarelui. Îşi vîrî amîndouă mîinile în fundul buzu- 
narelor, aplecîndu-şi umerii înainte, încordîndu-şi mușchii 
spinării. Şi în clipa aceea ochii îi alunecară asupra picioarelor. 
Îi tremurau. Purcell îşi înghiţi saliva şi aruncă o privire în 
jur. Nimeni nu avea ochii aţintiţi asupra sa. Cu toţii priveau 
în largul mării. Purcell răsuflă adînc, îşi sprijini braţul alături, 
pe pămînt, şi mîna sa dădu peste paturile puştilor. Se aflau 
pe insulă de două ori mai multe arme decît oameni, iar 
Mason pusese să se facă pentru o parte din ele nişte supor- 
turi de bîrne, pentru a le păstra, izolate de sol. 

— Atenţie, făcu Baker, urmărind privirea lui Purcell, sînt 
încărcate, 

Purcell ridică din umeri. Asta-i curată nebunie | Puşti îm- 
potriva unei fregate |! În ceea ce-l privea, nu s-ar fi învoit, 
pentru nimic în lume, să tragă, indiferent asupra cui. Luă 
puşca pe care, în neştire, o atinse cu mîna, o puse pe genunchi 
şi o învălui într-o privire devenită, deodată, atentă. Ce păcat 
că arma era sortită să împlinească o sarcină atît de inumană ! 
Era frumoasă. Patul era masiv, alcătuit dintr-un lemn frumos 
lustruit, iar metalul ţevii scînteia într-o lucire mată, linişti- 
toare. Purcell mîngîia patul puștii, căreia-i simţea, cu. satis- 

facţie, greutatea pe genunchi. „Înţeleg că armele pot:să placă, 
îşi spuse el, sînt elegante,. bărbătești.“ Aceiaşi oameni care 
născociseră acest obiect blestemat ştiuseră să-l facă grațios. 
Tot mîngiîia arma, pe genunchi. Simţea apăsarea poverii, grea, 
caldă, prietenoasă. Picioarele-i îşi curmaseră tremurul. 

Mason luă ocheanul de la ochi, îşi plimbă privirea ia 
chipurile oamenilor şi spuse cu un glas stins: 

— Se îndreaptă spre noi. 

Cîteva secunde nu se mai petrecu nimic, apoi Mac Leod 
spuse cu jumătate gură: 

— Ne-am dus pe copcă. 

Toate privirile se întoarseră spre el. Mac Leod făcu, apoi, 
cu mîna dreaptă, gestul de a-şi înnoda un ştreang în jurul 
gitului, trase, către înaltul capului, o funie imaginară şi, înţe- 
penindu-şi capul pe grumaz, scoase limba afară, dînd ochii 
peste cap. Cum Mac Leod avea şi aşa aerul unui cadavru, 
schimonosirea-i fu de mare efect. Oamenii întoarseră capul. 
Mason roşi, clipi din ochi, aplecă fruntea înainte şi, neprivind 
pe nimeni, îşi rosti cu atîta energie vorbele, încît ele păreau 
a exploda una cîte una: 

— În ce mă priveşte, viu nu mă vor avea în mînă | 

Ridică fruntea. Desluşi, în ochii oamenilor, că hotărîrea sa 
aflase ecou în sufletul lor. „Sînt comandantul lor, cugetă el 
cu o zvîcnire de mîndrie, şi oamenii aşteaptă de la mine 
mîntuirea.“ | 

— Domnule căpitan, spuse Purcell, vreţi să-mi daţi 
ocheanul ? 

Mason i-l întinse, văzu arma pe care Purcell o ţinea pe 
genunchi şi îşi spuse că pînă şi Purcell, pînă şi mielul ăsta... 
Simţi zvîcnirea unui val de orgoliu. Avea impresia că insula 
toată era bordul unui vas, iar el îi era şefi şi avea să se nă- 
pustească asupra fregatei ca s-o. sfărîme în bucăţi. Nicicînd 
nu simţise ca acum plinătatea vieţii. Să zdrobească fregata ! 
gîndi el spumegînd. „Ce importanţă are dacă voi fi ucis!“ 
S-o zdrobească ! Atît, şi apoi fie ce-o fi! 

— Don căpitan, spuse White. - 

Metisul era atît de taciturn, încît glasul lui stîrni uluire. 
El însuşi păru surprins, zviîrli o privire stingherită în jur şi 
şovăi. Purcell îşi dădu seama că pe faţa acestui om emoția 

se zugrăveşte, ca şi pe chipul tahitienilor; printr-o culoare 
cenuşie a pomeţilor. 

— Don căpitan, continuă White, iată ce vă spun eu. Apele 
scad, talazurile se izbesc de stînci, şi aşa fregată cum e, nu 
cred că va risca să lase pe apă o balenieră. 

— Da, ar avea de ce şovăi dacă n-ar fi Blossom-ul, spuse 
Mason. 

Era adevărat| Nimănui nu-i trecuse prin minte. Erau 
trădaţi de existenţa Blossom-ului | Fără pînze, cu catargele 
smulse, nemaifiind decît o carcasă, vasul se înălța, vizibil 
de la mare depărtare, zăcînd pe singura plajă pe care era 
cu putinţă o debarcare. 

— Don căpitan, făcu Baker. 

Dar Mac _ Leod mirii atît de duşmănos, încît Baker îşi 
înghiţi vorba. Din momentul în care mimase moartea prin 
ştreang, care-i aştepta pe răzvrătiți, Mac Leod luase aerul 
unui om care nu se mai sinchiseşte de primejdie şi de vreo 
discuţie. Se tolănise pe spate, la pămînt, cu mîinile sub ceafă, 
cu pleoapele întredeschise, cu arma lingă el. 

— Ce-ai spus ? făcu Baker, fără blîndeţe în glas şi întor- 
cînd spre Mac Leod privirea ochilor săi negri şi scăpărători. 

— Spun, vorbi Mac Leod, cu dispreţ, că există pe lume 
ţinci care uită de la mînă pîn' la gură. | 

Baker roşi sub obrazu-i piîrlit. Era prea adevărat că-i 
spusese lui Mason don căpitan dar, începînd din dimineaţa 
aceea, toată lumea îi spusese la fel, iar Mac Leod îl lua toc- 
mai pe el la refec. Baker i se uită ţintă în ochi, furios, 
nemulțumit şi de sine însuşi şi nu mai avu ce răspunde. 

— Ce este ? făcu Mason, nerăbdător. 

— Nu mai există oare nici un alt mijloc de apărare decît 
să tragem asupra acelora care vor debarca ? 

Mason se întunecă la chip şi spuse scurt: 

— De ce? 

— Păi, spuse Baker, stingherit, să tragi aşa, netam-nesam, 
fără nici un avertisment, în nişte oameni care habar n-au de 
NIMIC... 

— Păi n-avem încotro, de acuma care pe care, făcu 
Smudge, cu dinţii strînşi. 

iEra alb ca varul, de spaimă, şi chircit, cu buza inferioară 
răsfrîntă în jos, iar sub un smoc de păr cenuşiu ce-i acoperea 

pe jumătate, ochii mici de şoricel scăpărau privind fricos şi 
pe furis. 

— Smudge ţi-a răspuns, spuse Mason. 

— Ei, drace |! făcu Mac Leod, deschizînd ochii, a răspuns 
şi n-a răspuns. 

Îşi luă de jos arma şi se sculă în picioare. Se scurse oare- 
care timp pînă se destăşură în întregime, şi cînd fu gata 
se sprijini a nepăsare în puşca proptită în pămint şi-şi roti 
privirea pe chipurile mateloţilor. Pantalonii îi erau atît de 
întinşi pe trup, încît îi descopereau oasele mai jos de brîu, 
iar sub tricoul alb, murdar, pe care el singur îl mai purta, 
i se puteau număra coastele. Cu ochii pe jumătate închişi, 
înfipt ca în pămînt, înfumurat, cu un rînjet de schelet, se 
tot pregătea să vorbească. Toate privirile erau aţintite asupra 
lui. Mason îi întoarse ostentativ spatele, lipind ochiul drept 
de sticla ocheanului. 

— Drace, repetă Mac Leod. Eu spun că Smudge n-a 
răspuns, şi dovadă că-i aşa, mă băieţi, e c-a răspuns alături. 
În ce mă priveşte, o lacrimă. nu vărs chiar dacă-i dăm cu 
cracii-n sus pe toţi ăi ai fregatei, cu căpitan cu tot. Dar aşa 
cum am mai spus, nu despre asta-i vorba, şi adevăratul bucluc 
iată-l, copii : fregata scuipă o balenieră în zeama mării, şi-n 
balenieră o duzină de putori de mateloţi, care se strecoară 
prin viltoarea talazurilor, pun piciorul pe pămînt, şi după 
aia P Ai? Tragem cu puşca, zburăm o scăfirlie, două, mai 
schilodim doi-trei, şi ăilalţi o şterg înapoi în biîrlog. Şi fre- 
gata ce credeţi că face? Ridică ancora, întoarce cîrma şi 
se cară, împinsă de vînt, în larg ? La atîta vă duce dovleacul ? 
Dusu-s-au pe copcă doi marinari ai drăgălaşei Sale Majestăţi 
şi. fregata spală putina ? Isuse Cristoase| Aşa vedeţi voi 
lucruşoarele ? Păi are tunuri fregata, mă, ori poale nu bă- 
garăţi încă de seamă ? 

Plimbă pe chipurile asistenţei o privire de dispreţ. 

— Şi acum, copii, să vă destăinuiesc eu ce-o să mai fie 
şi după asta. Căpitanul fregatei îşi spune aşa: „mi-au tri- 
mis pe lumea ailaltă doi feciori de lele, care va să zică pîn 
locşorul ăsta mi se poartă sîmbetele ! Îs bandiți prin ungherele 
astea ! Piraţi ! Ba poate chiar francezi, mai ştii ? Aşa? Ei, 
atunci am s-o fac bucățele insula asta, şi după ce-oi face-o 
bine de tot, m-oi duce să-i împlînt în pămînt un drapel pe 

care mi-oi pune numele, sporind cu încă una numărul insule- 
lor de sub stăpînirea preagraţioasei Sale Majestăţi“... Iote ce 
gînd îi trece căpitanului, prin scăfirlie | Şi atunci dă drumu 
pe apă la juma din şalupele pe care le are, cu juma de flăcăi, 
da'nainte ca să-i îmbrîncească-n noi s-apucă să ne scuipe 
insula prin cincizeci de guri de tun vrun ceas, două, putoarea 
asta gradată, odraslă de curvă. Şi ce o mai fi după aia, 
pe-acilea, măi flăcăi, nu ne mai pasă, că nici unu dintre noi 
nu mai apucă zilele alea. 

__ Mason întoarse capul, peste umeri, şi aruncă o privire 
asupra oamenilor. Era limpede că scoţianul îi prinsese în 
mrejele vervei şi-i convinsese cu argumentele sale. Zugrăvise 
evenimentele ce aveau să vină atît de expresiv, de colorat şi, 
la urma urmelor, atît de veridic, încît nimănui nu-i trecea 
prin cap să se îndoiască de profeție. 

Mason îi întinse lui Purcell ocheanul, se-ntoarse, masiv 
cum era, înfruntîndu-l pe Mac Leod. 

— Şi atunci ce propui dumneata să facem ? spuse el cu 
un glas pe care furia îl făcea să tremure. Să ne predăm? 
Nu e nici o scofală să semeni panica între oameni, Mac Leod. 
E vorba să găsim un plan. 

— Eu nu semăn panica, spuse Mac Leod, miînios că 
fusese împins să se apere după izbînda pe care o repurtase 
adineauri, eu nu fac decît să spun lucrurilor pe nume. lar 
cît despre plan, să-l punem la cale discutînd între noi. E 
vreme berechet. N-are cum ajunge fregata aici, înainte de 
un ceas. 

— Să discutăm | izbucni Mason, cu violenţă. Să discutăm ! 
Aici nu e Parlament | Discutăm, şi- n vremea asta lăsăm baltă 
pregătirile. 

— Ascultă, Mason, spuse Mac Leod. 

— Cum îndrăzneşti să-mi spui pe nume? urlă Mason, 
stacojiu de mînie. N-am să-ţi mai rabd mult obrăznicia asta 
afurisită | | 

— Va trebui s-o rabzi, n-ai încotro, Mason, continuă Mac 
Leod cu vocea-i tărăgănată, pentru că nici prin minte nu-mi 
trece să-ţi spun altfel. Aici nu sîntem pe bord. Blossom-ul 
nu mai are mult pîn' să putrezească pe nisip şi nici nu mai 
e bun de nimic. Căpitanul vasului, trebuie să ţi-o spun cu 


părere de rău, nu mai face nici el două parale, Mason. Dum- 

neata ştii să conduci o luntre, şi p-asta o recunosc spre lauda 
dumitale. Da” pe pămînt nu preţuieşti mai mult decît oricare 
altul. Ai dreptul să-ţi dai şi dumneata cu părerea, şi cu asta, 
basta. Iar cât despre Parlament, ce să zic, gînd la gînd cu 
bucurie şi pe drum de seară, cum se spune, Mason: avem 
aici şi noi micul nostru Parlament, şi nu mai departe decît 
ieri s-a votat, toată, lumea a fost pentru, şi ştii ce anume : să 
nu vi se mai spună, nici lui Purcell, nici dumitale, titlul pe 
care-l aveţi. Nu mai sînteţi nimic aici. Mason, trebuie să te 
pleci. Cum ţi-am mai spus, îţi rămîne dreptul să-ţi dai și 
dumneata cu părerea, şi cu asta, basta. 

“Timp de o secundă. Mason rămase ca trăsnit, nefiind în 
stare să mai articuleze un cuvînt şi aproape incapabil să 
facă o mişcare. i 

Își reveni apoi, se destinse, şi, cu o expresie rigidă, îşi 
aţinti ochii asupra marinarilor. 

— White ? spuse el pe un ton scurt. 

— Sînt de părerea lui Mac Leod. 

— Baker ? 

—- N-am nimic împotriva dumneavoastră, spuse Baker, în- 
curcat. Dar sînt şi eu de acord. Acum nu mai sîntem pe 
Blossom. 

— Jones ? 

— Cred că Baker are dreptate. 

— Johnson ? 

— Şi eu la fel, spuse Johnson, coborînd ochii în pămînt. 

— Hunt? 

Hunt miîrîi, dar nu răspunse. 

— Smudge ? 

— Da” ce-ţi închipui, Mason ? făcu Smudge, avîntîndu-șşi 
cu un fel de neruşinare nasu-i mare, înainte, că o să vă mai 
pupăm tălpile. picioarelor, dumitale şi lui Purcell ? Pe aici 
nimeni nu mai are poftă de nişte blestemaţi de ofiţeri!... 
Sîntem sătui pînă-n git... i 

— Tacă-ţi fleoanca, spuse Baker, n-ai de ce să fii obraznic. 

Mason se întoarse către Purcell, care, sprijinit cu spatele 
de trunchiul unui copac, urmărea cu un aer impasibil toată 
scena. 

— Dumneata erai la curent, domnule Purcell ? spuse el, 


cu un ton bănuitor... Erai la curent cu acest... vot? 

— 'Tocmai aflasem şi eu, spuse Purcell. 

Făcu o mişcare nervoasă. Neîncrederea lui Mason îi spul- 
beră într-o clipă şi mila pe care i-o inspirase. 

Urmă o tăcere, după care Mason spuse pe un ton duş- 
MăNnos : 

— Ei, şi ce ai de spus? 

Purcell rămase tăcut cîteva clipe. Căuta yorbele cu ajutorul 
cărora să-l facă pe Mason să priceapă că nu e de acord cu 
el, dar fără să pară că-l dezaprobă, în faţa oamenilor. 

— Ei, repetă Mason. 

— În ceea ce mă priveşte, spuse Purcell deschis, voi con- 
tinua din deferenţă faţă de dumneavoastră să vă spun „dom- 
nule căpitan“, dar dacă oamenii vor să-mi spună pe nume, 


nu mă supără de loc. 

— Nu te supără ? strigă Mason, cu indignare. 

— Nu, domnule căpitan. 

— Va să zică dumneata... începu Mason, cu dispreţ. 

Voia să spună „dumneata nu eşti scîrbit“. Dar rămase cu 
gura deschisă fără a-şi stfirşi vorba. Fusese cît pe ce să 
uite : niciodață nici un fel de certuri între ofiţeri, în văzul 
şi în auzul oamenilor. Gura i se închise ca o stridie, se în- 
toarse spre Mac Leod ca un bloc, îl ţintui cu o privire pă- 
trunzătoare şi-i spuse cu un glas plin de mînie: 

— N-am nici o îndoială că ale dumitale sînt toate unelti- 
rile astea, Mac Leod! Numai dumneata le-ai pus la cale! 
Şi numai dumneata i-ai împins pe oameni să se abată de la 
datoria lor | | 

— N-am împins pe nimeni ! spuse Mac Leod, ridicînd cu 
mândrie capul, şi n-am uneltit nimic. Am dreptul să spun ce 
gîndesc şi am spus. Şi pentru că vorbeşti despre datorie, 
să-ţi mai spun ceva, Mason : nu eu te-am pus să zbori creierii 
căpitanului dumitale şi să semeni răzvrătirea pe bord... 

Mason se făcu stacojiu la faţă, mîna i se încleştă pe armă, 
iar Purcell avu, deodată, impresia că va trage asupra scoţia- 
nului. Mac Leod avusese, pesemne, acelaşi simţămînt, căci 
îşi puse propria-i pușcă sub braţul drept şi aşteptă, cu degetul 
pe trăgaci, cu ţeava armei îndreptată spre picioarele lui: 
Mason. 

Se scurseră, asttel, cîteva secunde, apoi Mason, părînd 
a-şi fi redobîndit calmul, luă mîna de pe puşcă, apucînd-o 
de curea, iar încordarea slăbi. 

— Mateloţi, spuse el în cele din urmă, pe un ton destul 
de ferm, dar fără a privi în ochii cuiva, dacă voi credeţi că 
nu mai aveţi nevoie de căpitanul vostru, foarte bine | 

Şovăi, îşi dădu seama că îi tremura mîna stîngă, și-o pe- 
trecu la spate şi repetă, cu un efort jalnic de-a strecura ironie 
în glas: 

— Foarte bine | 

Se ppri, voi să plece despărţindu-se de toţi cei de faţă, 
rostind cu hotărîre o vorbă bine simțită, vrednică. de un 
comandant. Un gol i se făcu în minte. Glasul îi pieri. 

Marinarii așteptau neclintiţi. Pînă şi Mac Leod nu mai 
spunea nimic. Simţeau cu toţii că Mason îşi căuta ultimul 
cuvînt, că nu era în stare să-l găsească şi, departe de a vedea 
starea ridicolă în care se afla, se simțeau stingheriţi de în- 
curcătura sa. 

— Mateloţi, spuse Mason, roşu la obraz, ţeapăn, clipind 
din ochi şi cu mîna stîngă crispată la spate, eu... 

Se opri din nou. Smudge rînji, iar Baker, în aceeaşi clipă, 
îi înfundă cotul în pieptul scofîlcit. 

— Foarte bine | repetă, în cele din urmă, Mason, cu 
aceeaşi biată sforțare de a-şi insinua în glas stropul de 
ironie, 

Apoi ridică din umeri, se răsuci pe călcîie şi plecă. 

Urmă o tăcere, apoi ochii tuturora se aţintiră din nou spre 
apa mării, spre fregata din larg. Clipă cu clipă aceasta se 
făcea tot mai mare, aducînd cu sine, pe fiecare metru pătrat 
al punţii, moartea. 

— Ei, spuse Smudge, avîntîndu-şi, agresiv, nasul înainte, 
unde ţi-e planul ? 

— Planul ? făcu Mac Leod, aruncîndu-i o căutătură în- 
tunecată. 

— Dar ceva tot trebuie să facem ! reluă Smudge, căruia 
spaima de fregata din larg îi dădea cutezanţa de a-l înfrunta 
pe Mac Leod. Dacă l-ai dat pe căpitan cît colo înseamnă 
că ştii cum s-o scoţi la capăt... 

Se iscă, în rîndurile oamenilor, un murmur de aprobare. 
Mac Leod îşi propti o mînă în şoldul costeliv și le zvirli 
o privire de dispreţ. 

— Bobocilor ! le: spuse el, tărăgănindu-şi vorbele: într-un 
chip batjocoritor, aţi pierdut un căpitan. Geaba vă bizuiţi pe 
mine ca să-i iau locul. Nu dau nici o para pe galoane la 
umăr. Și, apoi, să vă mai spun ceva. Dacă-s cumva pe-aici 
băieţei care au nevoie de un tătic ca să-i înveţe ce au de 
făcut, nu mie trebuie să se adreseze. Treaba asta să vă intre 
bine-n cap, bobocilor : nu-s tăticu nimănui. lar despre plan, 
nici pomeneală. 

Se opri, zvârli camarazilor săi o privire sfidătoare şi adăugă : 

— Planul P E sarcina noastră, a tuturora, să-l căutăm. 

Urmă o tăcere şi apoi Purcell spuse cu politeţe: 

— Am o idee. 

Toate privirile se îndreptară spre el. Sub umbra unui pal- 
mier mărunt, cu puşca pe genunchi, cu ocheanul sub sprîn- 
cene, stătea atît de liniştit, încît uitaseră, aproape, de el. Ba 
chiar îşi dădură seama de prezenţa sa, aproape uluiţi. Şi s-ar 
fi părut mai firesc ca el să se fi solidarizat cu Mason. Purcell 
le ghici, în tăcerea cu care-i întîmpinaseră cuvintele, acest 
gînd şi spuse pe un ton rece: 

— Bineînţeles că dacă nu vă interesează ideea mea sînt 
gata să plec de îndată. 

— Purcell, spuse Mac Leod, cu gravitate, plimbîndu-și 
privirea asupra celorlalţi camarazi, pentru a-i lua ca martori 
ai spiritului său îngăduitor, aşa cum i-am spus şi lui Mason, 
toată lumea are aici dreptul să-şi dea o părere, iar dreptul 
acesta nu-ţi poate fi. luat nici dumitale. 

— Bine, iată, atunci, ce cred, spuse Purcell: vîntul suflă 
foarte rece, apele 1nării s-au umflat, aşa că nu-mi închipui 
că tocmai acum va ancora fregata în golfuleţ şi că va da 
drumul unei bărci pe apă. 

Oamenii îşi întoarseră în aceeaşi clipă capetele către ocean 
şi scrutară vijelia talazurilor. Se scurse un minut, după care 
Johnson clătină din cap şi spuse cu glasu-i. dogit: 

— Nu e mai afurisită vremea decît în ziua în care am 
debarcat. 

Fu deîndată contrazis, dar cu o oarecare timiditate: Nu 
cutezau să-şi înfiripe vreo nădejde şi nici măcar s-o exprime 
de teamă că soarta s-ar putea întoarce împotriva lor. 

— Cît priveşte puştile, reluă Purcell, Mac Leod are drep- 
tate. Încercarea de a ne folosi de ele înseamnă sinuciderea. 

lată ce vă propun : dacă cumva vor debarca, numai tahitienii 
să apară pe creştetul falezei, cu strigăte de bătălie, aruncînd 
chiar, la nevoie, cu pietre. Trebuie ca oamenii de pe fregată 
să creadă că nu e vorba decît despre nişte indigeni. 

Urmă o tăcere, după care Smudge spuse pe un ton arţăgos : 

— Nu văd nici o deosebire faţă de planul lui Mason. 

— Eu, şi mai puţin, spuse White, scăpărîndu-i ochii de 
tăciune printre crăpăturile pleoapelor întredeschise. 

Mac Leod tăcu, morfolindu-şi buza de jos. 

— Ba este o deosebire, spuse Purcell. Înainte de a pleca 
din Londra am primit o instrucţiune din partea Amiralității 
britanice, prin care ni se interzicea să încercăm a pune 
piciorul pe pămînt în Oceania, pretutindeni în locurile în care 
indigenii şi-ar manifesta o atitudine ostilă. 

Se aşternu o tăcere, în răștimpul căreia ochii lui Mac 
Leod străpunseră chipul lui Purcell. 

— Ai văzut cu ochii dumitale această instrucţiune, Purcell ? 
spuse el cu vorba tărăgănată. 

— Da, făcu Purcell. 

Îşi ţinea aţintiţi asupra lui Mac Leod ochii străvezii, gîn- 
dind, în vreme ce-i înfrunta privirea : „Să-mi ierte Dumnezeu 
minciuna asta“. 

— Sînt pentru, făcu Baker. 

— Şi eu, spuse Jones. 

Ceilalţi tăceau. Purcell îi privi. Ochii mici, şterşi ai lui 
Hunt priveau în gol. Nu pricepuse nici o iotă din toate 
cîte se vorbiseră în faţa sa şi îl privea pe Mac Leod ca şi 
cum i-ar fi cerut să-i vină într-ajutor. Bătrînul Johnson dînd 
din cap. aprobator îi zvîrli totuşi priviri furişe lui Mac Leod, 
iar Purcell înţelese că nu îndrăznea să-şi spună deschis gîn- 
dul în faţa scoțianului. White şi Smudge şovăiau. li erau 
atît de ostili lui Purcell, încît nu le venea să se hotărască în 
a-i primi ideea. White şi Smudge aşteptau şi ei ca Mac 
Leod să decidă. „De se va face vreun Parlâment, apoi 
Parlamentul acesta, gîndi fulgerător Purcell, va fi dominat 
de Mac Leod.“ 

— Drace, vorbi, în cele din urmă, agală, Mac Leod, rău 
n-ar fi planul dumitale, Purcell, dacă n-ar zace aici, pe nisip, 
afurisitul ăsta de schelet al Bossom-ului, cu slovele numelui 
său aşternute pe pupă şi atît de vizibile, încît comandantul 
o să le desluşească prin ochean, peste douăzeci de minute. Şi 

cînd putoarea asta îl va fi văzut, mă copii, atunci fel de 
fel de gînduri au să-i vie-n minte. Şi cine ştie de n-o să-şi 
închipuie că negrii din insulă le-or fi făcut de petrecanie 
băieţilor de pe Blossom. Şi atunci de loc nu m-aş mira să-l 
veddm încăpăţînîndu-se să ne facă o mică vizită, în ciuda 
bolovanilor legănaţi în văzduh de către negri, peste capetele 
oamenilor săi. 

— Şi atunci ? făcu Smudge. 

— Atunci, vorbi Mac Leod, iată ce zic eu să facem : întîi 
să încercăm ce spune Purcell, şi dacă băieţii de pe fregată 
nu se lasă, atunci să ne tupilăm în hăţişul de pe lîngă munte, 
cu femeile, cu merinde şi cu arme. 

Se opri, trase pe nări aerul răscolit de vînt şi aruncă o 
ochire în larg. Frigul se înteţise cu-adevărat, sau i se: părea 
numai ? | Ss | 

— Dar de ce în hăţişul de lîngă munte ? întrebă Smudge. 

— Păi acolo e şi apă. 

— Şi ce dracu o să facem în hăţișul ăla ? 

— O să-i tragem pe sfoară, spuse Mac Leod, smiorcăind 
cu dispreţ. 

Apoi se făcu, deodată, stacojiu, îşi propti în faţa lui 
Smudge trupu-i de namilă şi urlă plin de mînie: 

— Isuse Cristoase | N-ai priceput nimic! Ce dracu ai în 
scăfîrlie ? Vînt ? E goală puşcă, hai ? Dovleac! Nu te duce 
capu să-nţelegi că nu ne putem măsura cu putorile astea şi 
că dacă-ncearcă numai, ne-am curăţat ? 

— Şi atunei, spuse Smudge, puştile ? Ce să facem cu ele ? 

Mac Leod se destinse şi reluă pe un ton calm şi batjo- 
coritor : 

„— Îs îidărătnici drăgălaşii noştri compatrioți. Poa-să ne 
.hărţuiască, poa-să, ne-nfometeze. Ba-s în stare să aţițe un 
focşor în hăţiș, ca să ne facă s-o zbughim afară. 

— Şi atunci ? făcu White. 

— Atunei ţiîşnim afară şi-ncercăm să ne vindem pielea 
cît mai scump. | | | 

Urmă o tăcere. White ridică mîna şi rosti ascuţit, cu vor- 
ba-i cîntată : 

— Pentru | 

Cu toţii îi urmară pilda, în afară. de Hunt. Miinile 
ridicate îi ajungeau aproape pînă la gură, iar el îşi aţintea 
asuprâ lor, neliniştit, privirea ochilor lui de porc. 

— Cum, spuse Şmud ge; dîndu-i cu cotul în şold, tu nu 
votezi ? 

Hunt ridică mîna sus. i 

— Purcell, spuse Mac Leod, fii te rog bun şi spune-le 
negrilor să strîngă din sat tot ce vor putea găsi ca merinde: 
şi să fie gata cu. ele ca să le pună la adăpost, în hăţiş. 

Purcell le tălmăci acestea tahitienilor, care, impasibili, se 
grăbiră să facă întocmai. 

Din momentul în care Mason le împărţise RI rămăse- 
seră nemişcaţi, în ungherul lor, fără a scoate o vorbă. 

— Mă-ntreb ce-or fi gîndind în sinea lor ticăloşii ăştia, 
spuse Mac Leod frecîndu-şi cu degetul arătător nara nasului. 
Trebuie să avem grijă ca nu cumva să ne trădeze cînd om 
fi înfundaţi în hăţiş. 

— Nu ne vor trăda, spuse Purcell pe un ton sec. 

Se uită din nou prin ochean şi îi trebui un minut pînă 
să regăsească fregata. De astă dată nu mai putea fi vorba 
de nici o eroare. Apa se umflase, iar unele valuri se rosto-, 
goleau de la o asemenea înălţime, încît -la Sasiu ascun- 
deau prova vasului. 

— După părerea mea, spuse Purcell, stăpînindu-şi abia 
tremurul glasului, fregata nu se poate apropia de pămînt pe 
un vînt atît de puternic. 

Îi întinse ocheanul şi lui Mac Leod, care începu să înjure 
pentru că nu şi-l putea potrivi, de la cea dintîi încercare. 
Se înţepeni locului. Vinele şi muşchii i se bulbucau pe gîtul 
slăbănog, iar ceafa îi deveni stacojie. Mateloţii aveau ochii 
aţintiţi către mare, dar un văl de negură se aşternuse peste 
insulă, şi din această pricină nu izbuteau să desluşească atît 
de bine pînzele fregatei încît să fie siguri de direcţia către 
care se îndrepta vasul. 

— Se fereşte din calea prăpădului, urlă Mac Leod, pri- 
veşte, Purcell|! O ia la sănătoasa, ca să scape de prăpăd! 
„ Purcell îi luă din mînă ocheanul şi, în vreme ce şi-l po- 
trivea, auzi, în juru-i, gifiiala oamenilor. Era adevărat, fre-. 
gata se întorcea din nou cu prova spre est. Îşi “strînsese 
mult pînzele ; vigoarea vîntului o izbea drept în faţă, pe 
băbord, făcînd-o să se bălăbănească jalnic, -pe valuri. Era 
limpede că de îndată ce va fi pornit să dea ocol insulei, 
va schimba cîrma spre sud-est, pentru a-şi mieşora supya- 

faţa expusă vîntului. Clipă cu clipă, marea devenea tot 
mai furioasă. | 

Purcell coborî ocheanul şi răsuflă adînc. Avu senzaţia 
că plămiînii îi fuseseră înfundaţi pînă atunci şi că acum de-a- 
bia i se deschideau din nou, la aer. 

— Numai de ancorare nu-i arde fregatei ăsteia, spuse 
el cu veselie în glas. Într-un ceas n-o s-o mai putem vedea. 
__iCu toţii voiau să privească prin ochean ca să se încre- 
dințeze că fregata îşi schimbase drumul. Totuşi primejdia 
era încă destul de aproape. Se temeau să n-o vadă reve- 
nind, tot vorbind despre ea. Atunci începură să se minu- 
neze' de ochean. Cînd veni rîndul lui Johnson, el mărturisi 
cu mîndrie că toată viaţa îl văzuse pe Burt lipindu-şi ochii 
de drăcovenia aceea şi că niciodată nu i-ar fi trecut prin 
minte gîndul că va apuca şi el ziua în care să-şi vadă pro- 
priii ochi lipiţi de ea. Adevărat. Era ocheanul lui Burt. 
Dar acum era al lor. Burt murise, iar Mason nu mai era 
nimic ; se simțeau descătuşaţi. 

Mac Leod, cu o mînă pe cureaua puștii, şi cu cealaltă 
sprijinită de trunchiul unui palmier pitic, stătea cu ochii 
aţintiţi în largul zării. Cînd Johnson îi înmînă din nou lui 
Purcell .ocheanul, Mac Leod se îndreptă din umeri şi 
spuse : | 

— Vă propun ceva: să dăm foc Blossom-ului. Şi asta 
chiar de îndată. 

Urmă o tăcere, şi Baker spuse cu aerul unui om uluit: 

— La toată lemnăraia asta? 

Obiecţiunea nu rămase fără ecou. Oamenii, după ce se 
uitară la Mac Leod, întoarseră ochii, ocolindu-i privirea. 
Nu cutezau să i se împotrivească cu vorba, dar, în sinea 
lor, nu se învoiau cu gîndul de-a da foc Blassom-ului. Pen- 
tru cei ce aveau fel de fel de lucruri de meşteşugit, numai 
lemnăria scheletului însemna o adevărată comoară. Se 
puteau face sute de lucruşoare de folos din | tot lemnul şi 
din tot fierul ce mai rămăsese acolo. 

Mac Leod îşi plimbă pe chipurile lor privirea-i dispre- 
ţuitoare. 

— Isuse| spuse el, cu o voce ce zgiria timpanele,.nici 
n-a trecut bine primejdia şi aţi şi uitat-o: ăştia-s matelo- 
ţii | N-au mai multă glavă decît sardelele. Babacului ăstuia 

de Baker poa-să-i vie-n minte, nu zic ba, să-şi facă o lulea 
din lemnăria vasului, dar eu nu vreau să-mi văd din pri- 
cina lui Baker pielea pe băț. Blossom-ul de nimic nu mai e 
bun decît doar să ne trădeze; nici atîta lucru n-aţi pri- 
ceput încă ? Nu-i decît cartea de vizită a insulei noastre: 
„Aici îs răzvrătiţii de pe bordul Blossom-ului. Bun sosit, 
fregate ale Majestăţii-Sale |“ Şi încă o carte de vizită ce 
poate fi văzută de la multe mile depărtare, pe întinsul 
mării | Şi de se iveşte cumva vreun vas prin partea lo- 
cului, apoi Blossom-ul îl va atrage ca mierea pe muşte. 
Trebuie să vă intre-n cap! Pe comandanţi, scheletele va- 
selor îi scot din minţi, nu alta. Cum zăresc vreo epavă se 
reped drept asupra ei, chiar dacă-s foarte zoriţi; rămăşi- 
țele astea-i aţiţă nespus şi încep. să-şi dea în fel şi chip 
cu presupusu. Credeţi-mă, mă băieţi. Nu există în to-Pa- 
cificul nici măcar un singur afurisit de comandant căruia 
să nu-i vină-n minte să pună piciorul pe pămînt și să-şi 
vîre nasul în scheletul ăsta. 

Purcell privi chipurile oamenilor. Şi de data asta Mac 
Leod le cîştigase încrederea. 

— Mac Leod, dacă e cumva vorba despre vot, socotesc 
că nici Mason nu trebuie să lipsească. 

— Ăsta-i dreptul lui, spuse Mac Leod. 

Şi adăugă, dînd din umeri: 

— Da-prinsoare pun, pe un penny, că nici pomeneală 
să vină. White, du-te de-l caută pe... 

Era cît p-aci să spună pe căpitan. Dar spuse: 

— Du-te -de-l caută pe Mason. 

White se supuse. Căpitan nu mai exista, dar omul îşi 
făcea mai departe treaba de stewart. Era trimis cu fel de 
fel de mesaje de la un capăt la altul al satului. Toată 
lumea socotea lucrul acesta firesc. Şi White cel dintii | 

— Nu vrea să vină, spuse el gfîfiind. 

Mac Leod ridică din sprîncene şi făcu cu mîna un gest 
demonstrativ. 

— l-ai spus că e vorba despre Blossom? îl întrebă 
Purcel]. 

— Da, făcu White, şi o dată mai mult, Puicell îi desluşi 
în ochi o duşmănie neînţeleasă. . 

— l-ai spus că s-a pus la cale arderea Blossom-ului ? 

— Nu, spuse White. 

— Pun la vot propunerea mea, spuse Mac Leod, cu 
demnitate. _ | 

Toate mîinile, în afară de aceea a lui Purcell, se ridicară 
în sus. 

— Cred, spuse Purcell, că dacă i s-ar fi făcut cunoscut 
lui Mason că despre incendierea Blossom-ului e vorba, ar 
fi venit negreşit. | 

— Şi nimic nu s-ar fi schimbat, făcu Smudge. Cu sau 
fără votul lui şi al dumitale, majoritatea-i tot a noastră. 

— Nu despre asta e vorba, spuse Purcell, cu toată răb- 
darea. În ceea ce mă priveşte nu am nimic împotriva in- 
cendierii Blossom-ului : Dar socotesc că ar trebui să i se 
dea o şansă şi lui Mason. Vă cer să se facă un nou demers, 
pentru a-l determina pe Mason să vină. 

— Pun la vot această propunere, spuse Mac Leod. 

Mac Leod, White, Smudge, Hunt — şi cu oarecare ză- 
bavă — Johnson votară' contra. Jones, Baker şi Purcell, 
pentru. Votul acesta îi făcu lui Purcell o impresie penibilă. 
Era clar ca lumina zilei că în acest „Parlament“ Mac Leod 
avea, cînd voia, majoritatea. White şi Smudge votară ală- 
turi de el, din convingere. Hunt din prostie. Johnson de 
frică. 

— Propunerea lui Purcell, respinsă, spuse Mac Leod. 

Îşi luă un răgaz şi continuă: 

— Propun să se dea foc, pe loc, Blossom-ului. 

Cu toţii votară pentru. Purcell tăcu. 

— Purcell ? făcu Mac Leod. 

— Mă abţin, spuse Purcell. 

— Ce înseamnă vorba asta: „Mă abţin?“ întrebă 
Johnson. | tic: 

Mac Leod ridică din umeri. 

— Asta înseamnă că nu votezi nici pentru, nici contra. 

— A| Aşa, va să zică! făcu Johnson zgtindu-şi ochii. 
Spui: „„mă abţin“ şi asta vrea să zică cum că n-ai spus 
nici da, nici nu. Şi ai dreptul să faci treaba asta? reluă 
el, cuprins de îndoială. 

— Bineînţeles. 

Johnson clătină din cap minunîndu-se. 

— Ei .iacă, mai spuse el, n-aş fi crezut una ca asta, 
„mă abţin“, repetă el cu un fel de respect, ca şi cum ar fi 
fost uimit că o simplă vorbă ar putea avea atîta putere. 

— Ei, acuma, c-ai aflat-o, vezi-ţi de treabă, spuse 
Smudge. 

Mac Leod îşi drese glasul şi spuse cu solemnitate: 

— Propunerea de a se da foc Blossom-ului a întrunit 
şapte voturi pentru. O abţinere. Unul lipsă. Propunerea a 
fost adoptată. | 

— Atunci hai| spuse Smudge, cu vioiciune. 

Acum, cînd treaba fusese hotărîtă, incendierea Blossom- 
ului devenea chiar o acţiune plăcută. Ce mai flăcări au 
să izbucnească din luntrea asta! Pietrele de prund ar fi 
fost în stare să se topească! Mateloţii se repeziră spre 
faleză, iar Purcell îi auzi sărind din stîncă în stîncă şi 
coborînd poteca poviîrnişului ce ducea spre plajă. 

Purcell se întoarse, lăsă marea în urmă, ajunse în sat 
şi o luă pe East-Avenue. Evita, astfel, de a mai străbate 
o dată Blossom Square şi de a înfrunta ploaia de întrebări 
a femeilor. 

Un ceas mai tîrziu, Purcell se afla, gol pînă la brîu, în 
grădina casei sale, pregătindu-se tocmai să taie lemne, 
cînd se auzi strigat. Înălţă capul. Era Baker, alb la față. 

— Veniţi repede! strigă Baker, repede! Haideţi, vă 
rog | S-o luăm la goană! Poate numai dumneavoastră mai 
sînteţi în stare să faceţi ceva... 

Glasul lui Baker era atît de înspăimîntat, încît Purcell, 
zorindu-se, îl ajunse din urmă și începu să fugă, alături 
de el, prin pădure, spre faleză. 

— Ce s-a-ntîmplat ? strigă el, alergind într-acolo. 

— Se petrece ceva cumplit cu Mason. Negrii îi dădu- 
seră, pesemne, de veste |... Bătrînul era ca scos din minţi. 
Urla. Plingea aproape| Voia să se zvirle şi el în flăcări! 
În cele din urmă a tras în Mac Leod.... 

— L-a ucis? 

— Nu, oamenii au reuşit să-i smulgă arma, i-au legat 
mîinile, l-au căţărat pe creştetul falezei și i-au trimis înapoi 
pe negri... Hai, don locotenent, repede! Repede! 

— Dar ce se-ntîmplă ? strigă Purcell, şi pieptul i se 
închirci de spaimă. 

Baker se clătină pe picioare, îşi redobîndi cumpătul și 
îşi întoarse faţa către Purcell: 

— Vor să-i pună ştreangul de git. 

Capitolul VI 


Purcell văzu toată scena dintr-o aruncătură de ochi: 
nodul ştreangului ce spînzura de craca cea mare a unui 
pandanus, sub copac pe Mason cu picioarele şi mîinile le- 
gate, oamenii strînşi roată în juru-i, iar îndărătul grupului, 
flăcările sfirîitoare şi şerpuirea spiralelor de fum, ce se 
înălțau de pe plajă. 

În vreme ce alerga într-acolo, Purcell văzu că ştreangul 
nu era legat de cracă, ci doar petrecut pe după ea. Mac 
Leod, în picioare, la dreapta lui Mason, ţinea în mînă ca- 
pătul slobod al funiei. Hunt îşi proptise trupul de namilă 
în stînga prizonierului, şi mătăhălos cum era, nodul ştrean- 
gului se legăna în văzduh, pînă la înălţimea chipului său. 

Purcell îşi curmă goana, de îndată ce-l văzu pe Mason 
încă în viaţă. Giîfiia din pricina alergăturii şi îşi apăsa 
mîna dreaptă pe piept cînd ajunse în fața grupului. Îl 
privea pe Mason cu ochii bulbucaţi de spaimă, dar Mason 
nu se uita la nimeni. Aştepta aproape în poziţie de drepţi, 
cu trăsăturile obrazului încremenite, cu privirea aţintită 
înainte. Aţiţate în cutezanţa lor de neclintirea lui Mason, 
păsările pădurii, cu puzderia lor de culori, filfiiau în juru-i. 
În clipa în care sosi Purcell, una dintre ele se aşeză pe 
umărul prizonierului, în faţa căruia făcu tumbe vesele şi 
încurajatoare. Mason nu întoarse capul şi nu făcu nici o 
mişcare. 

— Mac Leod! strigă Purcell, cu o voce sugrumată. 

— Nu-i fie teamă, Purcell, spuse Mac Leod. N-aş fi 
luat nici o hotărîre fără votul dumitale şi al lui Baker. Lu- 
crurile se vor petrece după toate regulile. Fiecăruia îi va 
fi îngăduit să-şi spună cuvîntul. lar Mason va avea tot 
timpul necesar să se apere. 

— Dar nu-mi închipui că te-ai gîndit serios...! strigă 
Purcell. A 

— Cît se poate de serios, spuse Mac Leod. Ehe, dacă 
Mason n-ar fi fost împiedicat să apese pe trăgaci, ce ospăț 
ar mai face, chiar în clipa asta, toate jigăniile mării, cu 
creierii mei | i 

— Dar n-a tras! 

— Drace! făcu Mac Leod, n-a apucat să tragă. White 
i-a luat-o înainte! - 

— Nu e chiar aşa, spuse Jones, deodată. Nu cred că 
n-a avut vreme. S-au scurs cel puţin două secunde pînă 
să sară White. 

— În care timp el îşi potrivea arma la ochi, ca să mă 
ţintească. 

Chipul tînăr şi deschis al lui Jones se încruntă din pri- 
cina sforțării de a-şi aminti cum. se întîmplaseră lucrurile. 

— Nu, spuse el, nici asta n-aş putea spune. Aş spune 
mai curînd că stătea ca unul care nu ştie dacă să tragă 
sau ba. 

Jones îl privi pe Mason, ca pentru a căuta un sprijin. 
Dar Mason nu-şi clinti capul nici măcar cu un milimetru. 
Cu buzele strînse, cu privirea încremenită, cu o. expresie 
dispreţuitoare, părea că nici nu ia aminte la dezbaterea în 
legătură cu propria-i soartă. Era foarte limpede că luase 
hotărîrea de a nu scoate o vorbă şi de a-şi ignora judecă- 
torii. „E curajos, gîndi Purcell, enervat. Foarte demn şi 
foarte stupid.“ 

— Vezi, spuse Purcell, cu un ton stăruitor, chiar dacă 
White. n-ar fi sărit... 

— Asta, făcu Smudge cu violenţă, o spune Jones, jar eu 
spun tocmai contrariul. Eu spun că voia să tragă. 

Purcell tăcu o clipă. „Smudge vrea moartea lui Mason“, 
îl străfulgeră un gînd. Îl năpădi dezgustul, şi prezenţa lui 
Smudge îi făcu atîta silă, încît nu mai era în stare nici să-l 
privească în ochi. 

— Purcell, făcu Mac Leod, trebuie să mă-nţelegi. Iar 
Purcell îşi spuse în sinea sa: „Asta e, îşi va impune iar 
părerea“. 

— Ascultă, i-o reteză Purcell, nu trebuie să ne începem 
viaţa pe insulă printr-un asasinat. Ăsta e un asasinatl:.. 

Ar fi vrut să vorbească cu tărie şi îşi auzea, deznădăj- 
duit, glasul scurgîndu-i-se şters, subţire, şi fără vlagă, de 
pe buze. Emoţia ce pusese stăpînire pe el îi răpea orice 
forță de a o împărtăşi. 

— E un asasinat, mai spuse el o dată. Mason a greşit 
cînd a vrut să ridice arma împotriva dumitale, dar ade- 
vărul este că îşi ieşise din fire. Pe cînd dumneata, dacă-l 
spînzuri... i 

Îşi curmă vorba. Îi privi pe oameni. Cuvintele sale nu 
produseseră asupra lor nici un efect. Totul se sfirşise. 
White, Smudge, Mac Leod vor vota pentru. Hunt îşi ţinea 
aţintită privirea ochilor -săi şterşi asupra nodului funiei, iar 
mutra lui prostească nu spunea nimic, deşi era limpede că 
avea să voteze cu Mac Leod. Johnson, cu nasul lui mare 
în. pămînt, îşi tot freca cu degetul miinii stîngi coşurile 
purpurii ce-i mistuiau bărbia. Nici o clipă nu-şi îndreptase 
ochii spre Purcell. 

— E un asasinat! strigă Purcell. 

Dar era în van. Avea simțămîntul că vorbeşte pietrelor. 
„Mac Leod îl privea. Dintre toţi mateloţii el fusese sin- 
gurul care îl ascultase cu luare-aminte. Aştepta. Nu se 
grăbea să ia din nou cuvîntul, ca pentru a-şi arăta clar 
intenţia de a oferi părţii adverse tot dreptul să spună ce 
are: de spus. Ochii cenușii îi scăpărau în orbitele fără 
sprîncene, iar între nasu-i ascuţit şi încovoiat şi bărbiazi 
ca un galoş, buzele subţiri erau strîns lipite una de cea- 
laltă. Un dram de grăsime nu avea; obrazul său nu era 
decît piele şi os, iar în cele două găuri înfricoşătoare ce 
i se căscau sub pomeţi se vedeau încleştîndu-se muşchii 
fălcilor. 5 

— pPurcell, spuse el în cele din urmă cu un aer de dem- 
nitate, dumneata spui că nu trebuie să ne-ncepem viaţa în 
insulă cu un asasinat. lar eu spun exact la fel! Şi tocmai 
pentru că viaţa noastră pe insulă de-abia începe, trebuie 
să ne purtăm aspru cu putorile care vor să se joace cu 
puşca. Altminteri or să se sfişie unul pe altul. Aşa o să 
se-ntîmple ! La cel dintîi schimb de vorbe între vecini, 
pac! pac! Cum i-o plăcea cuiva mai mult pămîntul altuia 
decît al său, pac! pac! Dacă vreunul o vrea să-i sufle 
altuia muierea, pac! pac! Care va să zică, aşa! Îşi va 
face voia ăl care va trage cel dintîi! Adică anarhie, nu? 
Măcel adică! lată ce e, Purcell: nu-ncape vorbă că 
Mason a vrut să tragă, da nu-i port pică pentru asta. 
Luntrişoara l-a făcut să-şi iasă din minţi şi omul a văzut 
negru înaintea ochilor. Da' e nevoie de-o lege, încheie 
Mac Leod cu tărie, trebuie să dăm o pildă! Şi asta toc- 
mai pentru că sîntem la-nceput, Purcell. Taman aici nu-ţi 
dau dreptate! Pentru ăi de-şi înspăimîntă tovarășii cu 

plumbu, sau care, chiar fără a sufla o vorbuliţă, pun doar 
mîna pe armă ca să ţintească, eu zic: ştreangul! Şi asta 
fără zăbavă, fără să mai pierdem vremea! Altmintrelea 
ordine nu va mai fi pe pămîntul insulei. Se vor omori unul 
pe altul pîn la ăl din urmă! 

Purcell îl privea uluit. Omul era de bună-credinţă, era 
limpede. Răzvrătitul acesta avea în sînge respectul legii. 
Ucigaşul acesta voia să ocrotească vieţile concetăţenilor săi. 
Avea mentalitatea unui om de ordine... 

Baker spuse deodată: 

— Kori n-a fost spînzurat după ce a tras în Mehoro. 

— Foarte adevărat! întări, fără întîrziere, Purcell. S-a 
creat un precedent. Nu e drept să avem două măsuri pen: 
tru unul şi acelaşi lucru. 

Prea era legalist Mac Leod ca să nu fie clătinat de cu- 
vintul „precedent“, dar nu fu decît o clipă descumpănit. 
Îşi redobîndi tăria. 

— Ăştia erau doi negri, spuse el, cu dispreţ. Treaba lor. 
Se descurcă singuri. Nu ne priveşte pe noi. 

După aceste vorbe, urmă o tăcere şi apoi Mac Leod 
reluă : 

— Mason, ai ceva de spus, în apărarea dumitale? 

Mason nu răspunse. Mac Leod îl mai întrebă o dată şi 
aşteptă cu răbdare. Purcell îşi întoarse ochii. li lunecau pe 
spate, între umeri, broboane de năduşeală. Toate, din clipa 
aceea, erau în mîna soartei. Întîmplarea era cu neputinţă 
de oprit, ca o stîncă ce se rostogolește la vale. Mac Leod 
avea.să spună : „Propun ca lui Mason să i se pună ştrean- 
gul de gît pentru tentativă de omor“. Jones, Baker şi el 
însuşi vor. vota împotrivă. Ceilalţi, pentru. Purcell se spri- 
jini, cu mîna, de trunchiul copacului. Se simţea sleit de 
puteri şi descumpănit. Ochii îi rătăceau asupra pădurii şi 
asupra chipurilor omeneşti din jur, ca şi cum abia acum 
le vedea pentru întîia. oară. Soarele-şi arunca, ici-colo pe- 
tele vesele de lumină, păsărelele strălucitoare şi colorate 
se roteau în jurul mateloţilor şi al lui Mason. Una dintre 
ele se cocoţă pe colacul ştreangului. Alte două se aşezară 
lîngă cea dintii, şi funia prinse. a se legăna molcom, în 
văzduh, deasupra capetelor omeneşti. 

— Propun... spuse Mac Leod. 

Tocmai în clipa aceea Hunt începu să mirîie. Faptul era 
atît de neaşteptat, încît Mac Leod îşi curmă vorba, și 
toate privirile se aţintiră asupra namilei. 

— S-a întîmplat pe Swallow, spuse, deodată, Hunt cu 
ochii lui mici, şterşi, ţintă la ştreang. Îmi aduc aminte. Să 
fie vreo trei ani de-atunci. Poate patru. 

Urmă o tăcere şi, cum Hunt nu mai îngăimă nici o 
vorbă, Smudge întoarse spre el chipu-i de şoarece. 

— De ce anume îţi aduci aminte? 

— De un băiat pe care-l chema Decker, spuse Hunt. 

Îşi întrerupse şirul vorbelor, ca surprins de a fi deschis 
Gura, îl privi pe Smudege, îşi strimbă botul acoperit. de fire 
roşii de păr şi spuse: 

— Ce caută porcăria asta aici ? 

— Care porcărie ? / 

Hunt ridică braţul şi atinse ştreangul. Păsărelele multi- 
colore îşi luară zborul. 

— Pentru Mason, spuse Smudge. A vrut să-l împuște 
pe Mac Leod. Va fi osîndit. 

— Osîndit P spuse după el Hunt. 

Privirea ochilor săi şterşi se umbri şi spuse cu o voce 
conțuză : 

— Băiatu-ăsta, pe nume Decker, lovise un ofiţer. I.s-a 
pus în jurul gîtului porcăria asta şi au tras. 

Apoi, se lăsă o aşteptare, dar Hunt se cufundase din 
nou în tăcere. Privirea ochilor lui mici şi şterşi se pierdea 
în depărtări. Omul părea a rătăci pe alte meleaguri. 

Un minut mai tîrziu, Mac Leod spuse: 

— Propun ca Mason să fie osîndit la spînzurătoare, 
pentru încercare de omor. 

Atunci bătrînul Johnson înălță capul şi rosti cu putere 
şi hotărire: 

— Mă abţin. 

Îşi pregătise vorba de la bun incepi şi de-abia se putu 
stăpîni, arzînd de nerăbdare să termine Mac Leod, ca să 
o poată rosti. Apoi aruncă o privire în jur, îşi strînse ochii, 
îndreptîndu-şi cu o nespusă plăcere privirea către negul 
din vîrful nasului. „Soarta încă nu şi-a spus cuvântul“, 
gîndi Purcell, cu vu adîncă nădejde. 

— Eşti smintit ? urlă Smudge, cu un glas ameninţător. 
Johnson se îndreptă cuprins de cutezanţa timizilor : 

— E dreptul meu, făcu el. Mac Leod a spus aşa. 

— Şi dacă e vorba despre drept, spuse Purcell uitîndu-se 
cu o privire de gheaţă la Smudge, dumneata nu ai drep- 
tul să-i influenţezi votul, prin intimidare. 

— Ţine-ţi gurt, Smudge, făcu Mac Leod. 

Mac Leod se întoarse, iar ochii săi, lunecînd peste capul 
lui Mason, poposiră pe chipul lui Hunt. Privirea acestuia 
îl străpungea cu o expresie vădită de iritare, însoţită de 
miîrîieli surde. 

Botul lui Hunt era atît de strivit, şi profilul lui atît de 
lipsit de orice relief, încît părea a fi slujit drept nicovală. 
Hunt fusese boxer, în vremea tinereţii sale, şi, astfel, ani 
şi ani de zile, bietu-i cap de brută îndurase pumnii pe 
care i-i trînteau în plin obraz adversarii săi. Şi poate că 
aceasta îl făcuse atît de stupid, atît de irascibil, şi dăduse 
ochilor săi şterşi o expresie de om hărțuit. 

— Ce ai de te uiţi aşa la mine? făcu Mac Leod. 

Hunt mîrîi fără să răspundă şi Mac Leod ridică din 
umeri. 

— Să continuăm, spuse el. Smudge? 

— Pentru, făcu Smudge, c-un fel de aviînt. 

— White ? 

— Pentru. 

— Şi eu, pentru, spuse Mac Leod. Jones? 

— Contra. 

— Baker ? 

— 'Contra. 

— Purcell ? 

— 'Contra. 

— Hunt ? 

Hunt mirii, îl străpunse pe Mac Leod cu o înfricoşă- 
toare privire şi spuse rar şi răspicat: 

— Zwiîrle porcăria asta de-aici. 

Urmă o tăcere. 

— E pentru Mason, spuse Smudge, a fost cît p-aci săil 
împuşte. pe Mac Leod. 

— Zwirle porcăria asta de-aici, spuse Hunt, bălăbănin- 
du-şi capul, ca un urs, de la dreapta la stînga, mi-e silă 
s-o mai văd în ochi. 

Mac Leod şi Smudge se uitară unul la altul. Purcell se 
îndreptă din umeri ; 'inima îi zvicnea şi el spuse pe un 
ton tăios: .. i 

— Înainte de a se încerca din nou influențarea votului, 
ţin să atrag atenţia asupra faptului că Hunt nu pare a fi 
pentru spînzurătoare. 

Vorbele lui rămaseră fără răspuns. Matbloţii îl ţintuiau 
cu privirea pe Hunt, aşteptîind:ca el să se pronunţe. Dar 
Hunt scotea nişte miîrîieli furioase şi nearticulate, ce nu 
puteau fi luate drept cuvinte. După ce se mai scurse un 
minut, privi din nou ştreangul, îşi strîimbă gura, ca şi cum 
era gata să izbucnească în plins, apoi ochii. îşi înălţară, 
încet-încet, privirea tot urmărind funia, pînă la craca în 
jurul căreia se încolăcise, ca după aceea să coboare iar, 
puţin cîte puţin, pînă la capătul de care o ţinea Mac Leod. 

— Hunt, spuse Mac Leod, înfruntîndu-i cu: tărie privi- 
rea, trebuie să votezi; spune: eşti pentru, sau contra? 

Hunt mirii, şi deodată, braţul îi zvicni fulgerător prin 

faţa lui Mason, înşfăcă mîna lui Mac Leod, deschizînd-o 
cu uşurinţa cu care ar fi desfăcut o mînă de copil încleş- 
tată pe o jucărie. Capătul slobod al ştreangului scăpă din- 
tre degetele lui Mac Leod şi prinse a se bălăbăni în văz- 
duh. Hunt apucă ştreangul şi trase. Funia lunecă în jos, 
la început agale, apoi din ce în ce mai repede, pînă ce 
atinse pămîntul, unde se încolăci în jurul ei însăşi şi ră- 
mase nemişcată. Hunt o îmbrînci cu piciorul şi scoase un 
şir de miîriîieli scurte şi triumfătoare ca un cîine care toc- 
mai a omorît un şarpe. 
„Nimeni nu suflă o vorbă. Purcell privea colacul ce zăcea 
la picioarele sale, mărturie a iscusinţei omeneşti. Era o 
funie solidă de cînepă, cu pete de gudron la mijloc, spă- 
lăcită de soare şi, din loc în loc, scămoşată de atita fre- 
care. Căzută la pămînt, cu nodul colacului pierdut în în- 
colăcirea ei, părea sleită, nevătămătoare, fără rost. | 

— Propun, spuse Purcell, ștăpînindu-şi tremurul convul- 
siv al glasului, să se considere că Hunt a votat împotrivă. 
„“Palid, cu buzele strînse, Mac Leod îşi freca mîna pe lo- 
cul dureros. Hunt votînd alături de Purcell,. iar Johnson 
abţinîndu-se, însemna că patru erau contra şi trei pentru: 
era așadar învins; i 

Mac Leod simţea privirile marinarilor aţintite asupră-i. 
Îşi îndreptă trunchiul şi făcu un lucru uimitor: surise. 
Buzele : se desfăcură una de alta, iar prin această mişcare 
obrajii, în loc să i se umfle, i se scofilciră şi mai tare, iar 
chipu-i, mai mult ca oricînd, dobîndi expresia pe care o 
dă rînjetul unui mort, 

Se uită, rînd pe rînd, la toţi tovarăşii săi cu un aer calm 
şi batjocoritor. 

— Băieți, spuse el în cele din urmă, cu glasul tărăgănind 
sacadat cuvintele, nu împărtăşesc părerea că Hunt a votat. 
Nu, băieţi, nu sînt de părere să punem la socoteală votul 
lui, de vreme ce n-a vorbit ca tot creştinul căruia Domnul 
i-a dat o limbă cu care să spună ce gîndeşte. 

Această vorbire cuvioasă îi ului pe toţi, iar uimirea oa- 
menilor îi dărui lui Mac Leod o clipă de răgaz. Nimănui 
nu-i trecu prin minte să se împotrivească sau să-l întrerupă. 

— Dar, cu toate acestea, continuă Mac Leod, trebuie să 
fim drepţi. Dacă nu-l socotim pe Hunt şi dacă Johnson se 
abţine, însemnează că sînt trei voturi contra şi trei pentru. 
Nu avem o majoritate, pentru. Nu avem o majoritate, con- 
tra. Şi atunci vă întreb : ce e de făcut? 

Întrebarea o pusese doar de formă, căci, înainte ca măcar 
cineva să fi avut vreme să răspundă, el continuă: 

— Eu am să vă spun, băieţi: îmi retrag propunerea. 

Şi îşi preumblă privirea pe chipurile marinarilor, pentru 
a-i lua drept martori ai mărinimiei sale. „Ce politician în- 
născut | gîndi Purcell. E înfrînt şi îşi ia o înfăţişare de în- 


vingător.“ 


—, Aşadar, mai spuse Mac Leod, nu-i nici albă, nici nea- 
gră ; se trece cu buretele şi Mason e slobod. Şi atunci, re- 
începu el în chip dramatic, ce-o să se întîmple ? Într-o bună 
zi Mason îşi ia de la capăt isprava, şi de astă dată îmi zboară 
creierii. Sînt pe lume şi d-ăia, reîncepu el, aruncîndu-i lui 
Hunt o.privire în treacăt, cu hoitul atît de greu încît şi fără 
de creier se ţin pe picioare, doar cu ceea ce trag la cântar. 
În ce mă priveşte, am nevoie de un creier, stăpîn pe ciolanele 
mele, ca să nu mă bălăbănesc la cea mai uşoară adiere de 
vînt ca un zmeu în văzduh... Vă cer, băieţi, şi asta de îndată, 
alt vot. Vă cer ca, pe viitor, lepădăturile care îşi ameninţă 
tovarăşii sau care scot jungherul, vă cer să-i osîndiţi la ştreang 
şi, în douăzeci şi patru de ore, să fie spînzuraţi. 

Urmă o tăcere pe care, cu un aer bănuitor, o curmă Baker : 

— Fiind de la sine înţeles că votul acesta nu i se aplică 
acum lui Mason ? 

— Binenţeles. - 

— Mă împotrivesc, spuse Purcell. Nimeni nu are dreptul 
să ia viaţa semenului său. 

— Amin, făcu Smudge. 

Ostilitatea lui Smudge faţă de Purcell era atît de neruşi- 
nată, încît cu toţii se simţiră stingheriţi. Purcell rămase im- 
pasibil. 

— Pun la vot propunerea pe care v-am făcut-o, spuse 
Mac Leod. Ă 

Johnson se abţinu. Hunt nu răspunse. Purcell votă contra. 
Ceilalţi pentru. 

— S-a votat, făcu Mac Leod, cu un aer de satisfacţie. 
White, poţi să-l dezlegi pe Mason. 

White îi dădu ascultare, şi toate privirile se întoarseră 
către Mason. Cînd legăturile îi fură smulse, acesta îşi 
mişcă de cîteva ori braţele, de la încheieturi, îşi îndreptă cra- 
vata, care în timpul încăierării i se răvăşise, şi, fără a spune 
un singur cuvînt, sau a zviîrli cuiva o privire, se întoarse şi 
plecă. 

Marinarii îl priviră îndepărtîndu-se. 

— Bătrînu are bojoci, nu glumă |! făcu Johnson, cu glasul 
scăzut. Al dracului se mai ţinea sub ştreangu-ăsta ! 

— Da' de unde, făcu Mac Leod suflînd pe nas cu dispreţ. 
Nici pomeneală de bojoci. Nimic altceva decît dresură. Le- 
pădăturile astea gradate, şcoala lor afurisită le învaţă să se 
ţină tari. Li se tot cîntă la cap: „„Ţin-te binel“ Şi chiar de-i 
beată moartă mă-ta, tu tot tare să te ţiil Şi atunci, nu mai 
încape vorbă! că ăştia pîn' şi sub colacul ştreangului tot 
tari se ţin |... 

— Da, dar... făcu Johnson. a 

De cînd se abţinuse, devenise foarte cutezător. Mac Leod 
nu 'răspunse, Se întoarse şi privea flăcările ce se înălţau de 
pe plajă. | 

— Eu, spuse el plin de avînt, mă duc să văd focul! Foc 
ca ăsta n-am prea avut prilejul să văd! Şi cu un prilej ca 
ăsta, de a pune foc chiar cu miinile lui unui vas cum e 
Blossom-ul, un biet marinar nu se prea întîlneşte. . 


152 


Cu toţii începură să rîdă. Mac Leod rîse şi el de propria-i 
glumă. Chipu-i tăiat ca o lamă de cuţit căpătă deodată o 
expresie de bucurie copilărească. Mateloţii se hirjoneau, 
vorbeau toți deodată şi se tot înghionteau. Purcell îi văzu 
dispărînd în mijlocul rîsetelor şi îmbrîncelilor, pe poteca fa- 
lezei. Toate cele petrecute le şi uitaseră. Erau cu toţii ca 
nişte şcolari dornici să zburde în voie după un ceas de în- 
văţătură. „Şi nici măcar răi la suflet nu sînt“, îşi spuse 
Purcell în sinea lui. 

Făcu cîţiva paşi. Nu-i venea de loc să se întoarcă în sat. 
Se simţea sleit de puteri. Se aşeză la umbra arborelui pan- 
danus, care fusese cît pe ce să îndure povara trupului lui 
Mason, şi-şi cuprinse genunchii cu braţele. Era uluit de în- 
lănţuirea necruțătoare a lucrurilor. Pentru că o fregată apă- 
ruse la ceasurile opt dimineaţa, la orizont, Mason, cîteva 
ceasuri mai tîrziu, aştepta, în picioare, legat cobză, sub co- 
lacul ştreangului. Şi pentru că Hunt îşi văzuse, cu trei ani 
mai înainte, spînzurat un camarad, iar acest spectacol nu-i 
plăcuse, Mason scăpase de la moarte. Îşi datora viaţa acestui 
neînsemnat hazard : O aducere-aminte care se împotmolise 
undeva, în sărmanul creier tulbure al lui Hunt. 

Purcell desluşi un zgomot uşor în spatele său. Nu apucă 
să se întoarcă: miîini răcoroase îi acoperiră ochii, şi el simţi 
un piept de femeie atingîndu-i spinarea. 

— Iwvoa, spuse el, apucîndu-i mîinile. Dar nu i le recu- 
noscu. Erau mai mici. Le desfăcu de pe ochii săi. Se auzi un 
rîs piţigăiat.. Era Itia. Îngenuncheată în spatele lui Purcell, 
şi aplecată pe umărul său, îl ţintuia cu privirea ageră a ochi- 
lor ei şăgalnici. Purcell îi surîse, dar îi lăsă mîinile şi se dădu 
în lături. _ 

— Aul Au! spuse ltia, agăţindu-i-se de umeri, cu ov 
prefăcută spaimă, stai, că o să cad, Adamol 

— Atunci, aşază-te jos, spuse Purcell. 

Ea se bosumflă, coborî genele, apoi iar le înălţă, dădu 
din umeri, îşi undui şoldurile, strimbă din năsucu-i cîrn şi, 
în cele din urmă, îi dădu ascultare. Purcell urmări, învese- 
lit, mimica feţei. Printre celelalte tahitiene, care erau mari 
şi maiestoase, trupul mic, cu rotunjimi delicate al lItiei, îi 
dăruia un farmec copilăresc. | 

Purcell zîmbi. 

„— De unde vii, ltia ? 

O privea. Ea îşi luă, deodată, un aer important, și alin- 
tările de mai înainte reîncepură. De unde venea, era o taină. 
Nu ştia dacă-i era îngăduit să i-o împărtăşească... O mică 
scînteie dănţuia şăgalnic şi fără contenire în ochii-i de tă- 
ciune. Ce rotund şi vesel îi era chipul! Trăsăturile feţei îi 
zburdau toate în sus: sprîncenele, ochii, nasul, colţurile 
buzelor... 

— Din sat, răspunse ea, în cele din urmă. 

— Din sat? De ce nu spui adevărul, ItiaP Stau aici la 
capătul potecii, de atîta vreme. Te-aş fi văzut trecînd. 

— Da, aşa e, spuse Itia, bosumflîndu-se, ca şi cum ar fi 
fost gata-gata să plîngă. Ce necazuri îmi faci, Adamo! Mă 
iei drept mincinoasă. 

Şi izbucni în hohote de rîs, ca şi cum faptul de a se fi 
prefăcut gata s-o podidească lacrimile ar fi fost de un haz 
nespus. 

— Pe poteca asta am şi venit, reluă ea, dar m-am oprit 
cînd am dat cu ochii de peritanii aflaţi sub crăcile arbo- 
relui. Ştiam foarte bine că peritanii voiau ca nimeni să nu 
se apropie. Şi atunci, tupilîndu-mă printre trunchiurile co- 
pacilor, m-am strecurat pînă acolo, în hăţiş. lar de acolo, 
adăugă ea cu o unduire rotundă a braţelor şi răsucindu-şi 
bustul pe şolduri, ca să şi-l scoată în evidență, am ocolit 
şi-am ajuns pînă aici. Am văzut tot ce s-a petrecut, făcu ea 
cu un aer de veselie care, cu siguranţă, nu avea nici o legă- 
tură cu cele întîmplate şi pe care le spionase. 

— Şi ce-ai văzut ? 

— Totul | 

— Foarte bine, şi acum, după ce ai văzut absolut totul, 
întoarce-te în sat. Ai un sac cu noutăţi. 

Itia se bosumflă, se aşeză pe genunchii îndoiţi, îşi spri- 
jini umărul de acela al lui Purcell şi, întorcîndu-și capul îl 
privi printre gene. 

— Aşa-i că e plăcut? 

Suridea. Nu era cu putinţă să-i priveşti chipul rotund şi 
scînteia ce-i dănţuia în ochi fără să nu-ţi vie şi ţie să surizi. 
Purcell o privi cu un fel de înduioșare. Itia era plămădită 
din naivitate şi şiretenie, dar chiar şiretenia ei era tot naivă. 

Se scurseră cîteva clipe, iar Itia spuse cu politeţe şi cu un 
glăscior unduios şi plin de drăgălăşenie : 

— Sărută-mă, te rog, Adamo. 

Vahineele învăţaseră, aproape toate, să se sărute ca peri- 
tanii, pe buze. Dar nu-l socoteau un sărut de dragoste. Se 
întîmpla uneori să-l practice chiar şi între ele: doar aşa, în 
joacă, pentru că îl găseau cu haz. 

Purcell se aplecă spre ea, şi tocmai cînd era gata s-o sărute 
îi zări privirea printre gene. Se ridică în picioare. 

— Întoarce-te în sat, Itia. 

Se ridică şi ea, la rîndu-i, cu ochii în pămînt, cu expresia 
unui copil vinovat, şi, cum Purcell se apropie de ea să-i 
spună o vorbă de miîngiiere, ltia se repezi deodată la el 
şi, fremătînd,: cu braţele încolăcite în jurul său, i se strînse 
la piept. Îi simţi sînii strivindu-se pe piepțul său şi, cum 
creştetul Itiei îi ajungea doar pînă sub bărbie, el îi sorbi 
mireasma de piper a părului, contopită cu parfumul florilor 
de hibiscus. 

O luă de umeri ca s-o dea la o parte, dar, mai viguroasă 
decît o credea, Itia îl încleştă, îşi lipi strîns coapsa de coapsa 
lui Purcell, de parcă ar fi vrut să-i străpungă trupul. 

— Lasă-mă, ltia. 

— Ah, nu! spuse ea, cu buzele pecetluite pe gîtul său. 
Ah, nu! Nu! N-am să-ţi dau drumul! Te ţin zdravăn! 

El începu să rîdă. | 

— Asta nu-i o purtare frumoasă, ltia | 

— Adevărat, spuse ea cu glasul sugrumat. Nu e de loc fru- 
moasă. Și o ştie toată lumea. 

Purcell rîse din nou, apoi, petrecîndu-şi braţele pe dupi 
spatele ei, o înşfăcă de încheieturile miinilor, ca să i le tragă 
în lături. Trebui să-şi pună toată puterea ca să le desprindă. 
Nu le dădu drumul, ci, aducîndu-le drept în faţă, o îndepărtă 
pe Itia la distanţa îngăduită de lungimea braţelor.sale şi o ţinu 
așa o clipă. Purcell ştia că, dacă îi va lăsa mîinile libere, ea 
va încerca din nou să-l îmbrăţişeze. 

— Nu ai pic de ruşine, ltia? 

— O, ba da | spuse ea. , 

Şi îşi împinse înainte umărul stîng pe după care îşi ascunse 
obrazul, în aşa fel încît ochii ei negri, ce abia i se iveau, îl 
priviră pe Purcell cu o căutătură de veveriţă obraznică. 

„Ar trebui să fiu mai sever, gîndi Purcell. Mereu mă dezar- 
mează cu maimuţărelile ei. Haide, nu te mai minţi singur, îşi 

spuse el îndată, în sinea sa. Nu-i vorba numai de maimuţă- 
relile ei.“ Privi cele două flori de hibiscus: din părul ei și în- 
cruntă din sprîncene. 

— Ascultă, Itia, şi nu uita ce-ţi spun acum: Eu sînt 
tane-ul Ivoei ! 

— Ei, şi P Ce-i cu asta? se indignă ltia. Eu nu-s geloasă. 

Purcell începu să rîdă. 

— De ce riîzi P făcu ltia, strîngînd, cu un aer de viclenie 
şi uimire, din ochi. 

— Ei, asta-i acum ! Dar lucrurile stau tocmai pe dos. Nu- 
mai Ivoa are dreptul să fie sau nu geloasă. 

— Chiar aşa crezi ? Numai o femeie îndrăgostită este ge- 
loasă pînă şi pe,un bărbat care nu-i e tanc. Vezi, eu nu-s de 
loc geloasă pe Ivoa, dar nu pot suferi să o văd pe Omaata 
îmbrăţişîndu-te şi apăsîndu-ţi capul pe sînii ei mari. 

— Haide, făcu Purcell, gata cu lucrurile astea. Să ştii că 
mă supăr foarte tare dacă mai faci aşa. Întoarce-te chiar 
acum în sat. 

O ţinea într-una de încheieturile miîlinilor. Nu cuteza să-i 
dea drumul înainte de a-i auzi făgăduiala. 

— Foarte bine, spuse Itia, plec dacă vrei să-mi spui. 

— Să-ţi spun ce? 

— Da, de ce nu vrei să-mi fii tane. 

Purcell răspunse plictisit : 

— Pentru că-i sînt tan€ doar unei singure femei. 

— Şi de ce nu la două femei? spuse ltia, rezemîndu-şi 
bărbia de umărul lui stîng şi privindu-l dintr-o parte, cu un 
aer naiv, pe Purcell. 

— Pentru că nu e bine aşa. 

— Pentru că nu-i bine, făcu ltia, înmărmurită. Şi de ce 
nu-i bine ? Pentru că nu ţi-ar făcea plăcere? 

Purcell întoarse ochii. „Ei, cum de nu, îi trecu prin minte, 
ca un fulger. Desigur că da. Da, din nefericire, da.“ 

— În ţara mea, spuse el în cele din urmă, e tabu să ai 
două femei. 

— Ba nu-i de loc aşa. Toţi peritanii de pe piroga cea 
mare au avut cîte două femei, în Tahiti. Uneori şi trei, 
dacă nu chiar patru. 

-- Nu respectă tabu-ul, răspunse Purcell, cu destulă 
răbdare. 

— Şi tu, tu-l respecţi ? 

El dădu din cap, încuviinţînd. 

— De ce? De ce doar tu singur? 

E] schiţă aproape un suris. 

— Pentru că sînt... 

Voia să spună „pentru că sînt conştiincios“, dar nu putu 
tălmăci. Cuvîntul „conştiincios“ lipsea din graiul tahitian. 

— Pentru că eu respect tabu-urile, spuse el după o clipă. 
Urmă o tăcere, şi Itia izbucni deodată cu un aer victorios: 

— E tabu pe marea insulă a ţării tale. Dar aici, nu. 

Cum de nu-i venise în minte! pentru tabhitieni orice tabu 
era legat de un anume loc. 

Spuse cu glas tare: 

— Luorurile stau cu totul altfel pentru un peritan : tabu- 
urile îl însoțesc pretutindeni, oriunde ar „pleca... 

Tăcu, uimit de a fi gărit o definiţie atît de potrivită şi 
pentru sine însuşi şi pentru compatrioţii săi. Şi, după o clipă, 
conţținuă : | 

— Ei, acum iată, ţi-am spus. Mi-ai făgăduit, şi acum în- 
toarce-te înapoi, în sat. 

— Nu eşti supărat ? făcu ltia. 

— Nu. 

— Adevărat ? Nu eşti supărat? 

— Nu. 

— Atunci, sărută-mă. 

Trebuia să se termine odată. Doar nu era să-i ţină pînă-n 
seară mîinile încleştate. Se aplecă înainte. Bune şi calde erau 
buzele Itiei, iar sărutul se prelungi, fără să vrea, cu un 
crîmpei de secundă mai mult. | 

— Gata, spuse el îndreptîndu-şi trupul, mi-ai făgăduit. 
Acum pleacă. 

Itia îl tot privea. Uitase să mai facă obişnuitele ei mai- 
muţăreli. 

— Bine, Adamo, îngînă ea cu blindeţe şi ca şi cum, dîn- 
du-i ascultare, i-ar fi făcut un fel de omagiu. Da, Adamo, 
da, plec. 

Îi dădu drumul şi o însoţi cu privirea, văzînd-o cum se 
îndepărtează, aşa mică şi subţire, de-a lungul potecii de sub 
arborii seculari. Zîmbi şi ridică din umeri: o copilă. Dar 
îşi curmă gîndul îndată: „Nu încerca să te minţi. Nu e de 
loc o copilă.“ 

Era mai cu seamă uimit de blindeţea reproşurilor pe care 
i le făcea propria-i conştiinţă. Făcu o mişcare ca pentru a 
se dezmetici şi o porni pe drumul ce ducea spre sat. Dar 
după cîţiva paşi îşi încetini mersul. O idee ce-i venise în 
minte îl izbise într-un chip cu totul deosebit: noţiunea de 
păcat părea că slăbeşte, în climatul acestor meleaguri. Gîn- 
dul acesta îi păru nou, şi mintea lui începu a-l cerceta cu 
plăcere în fel şi chip. Deodată, ca şi cum ar fi tresărit, îşi 
ridică capul. Dar era o idee tahitiană |! Căci ce altceva pu- 
tea să însemne decît că tabu-urile britanice îşi pierdeau din 
vigoare pe această insulă ? Itia spusese şi ea acelaşi lucru. 
„În acest chip, gîndi el tulburat, voi admite că religia nu 
e universală... Meleagurile 'acestea sînt prea ispititoare : teo- 
logia mea se corupe.“ Se opri tulburat. Dar dacă într-adevăr 
se corupe din pricina climatului, atunci dare nu ltia este 
cea care are dreptate ? 

Gîndul că doar diavolul îi întunecase în minte această 
noţiune îl atinse uşor, dar Purcell îl alungă îndată. A căuta 
diavolul în toate cele era un nărav de papistaş... Dacă lu- 
crurile ar sta aşa, atunci, în viaţa de toate zilele, dracul ar 
avea mai multă însemnătate decît Dumnezeu. Clătină din 
cap. Nu, nu, prea ar fi uşor. De îndată ce un lucru e de ne- 
înţeles, se invocă prezenţa diavolului, însoţită de o oarecare 
frică, şi mintea încetează de a mai gîndi. O să lămurească 
el lucrurile. Se va mai gîndi la asta. Ştia că, fără a se împăca 
cu sine însuşi, nu va putea fi fericit. 

Auzi zgomot de paşi, de glasuri. Ridică capul. Tahitienii 
şi femeile îi ieşeau în întîmpinare, pe potecă. Îi încrucişară 
calea aproape fără a se opri. = 

— Nu vii, Adamo? se auzi un glas. 

Îl văzuseră pe Mason întorcîndu-se. Totul se isprăvise, aşa- 
dar, cu bine, în cele din urmă. lar acum se duceau şi ei să 
vadă cum arde Blossom-ul. Era o mare sărbătoare. Chipurile 
lor zîmbitoare se îndreptau lacome către locul dinspre caro 
se înălţau uriaşele vilvătăi de purpură. 

Chiar în coada şirului de oameni era Ivoa, iar alături 
mergea, sprijinindu-şi capul pe umărul ei şi făcîndu-i graţii, 
ltia. „la te uită |“ gîndi Purcell morocănos. 

Ivoa se opri. 

— Nu vii şi tu, Adamo? 


158 


_— Nu, eu mă întorc. 

Urmă o tăcere, după care Ivoa spuse: 

— Mă întorc cu tine, dacă vrei. 

Purcell cumpăni în sinea sa greutatea jertfei pe care Ivoa 
voia s-o facă şi spuse: 

— Nu, nu. Du-te să vezi şi tu incendiul. 

Ea îl mai întrebă: 

— Îţi pare rău să vezi cum arde piroga cea mare ? 

— Da, un pic. Dar tu du-te, Ivoa, du-te să vezi. 

ltia îşi petrecu braţul după braţul Ivoei, rezemîndu-şi 
capul de umărul ei. Aveau aerul că alcătuiesc împreună o 
scenă de familie şi că aşteaptă pictorul pentru a le zugrăvi 
pe pînză. „E de necrezut, gîndi Purcell, supărat şi înveselit 
în acelaşi timp, a şi început să facă pe «cea de-a doua 
soție» a mea“... 

— La revedere, spuse el. 

Purcell depăşi grupul şi, părăsind Cliff Lane, o apucă pe 
East Avenue. Totul era cufundat în tăcere. „Nici un suflet, 
gîndi Purcell, în tot satul, în afară de Mason. Şi în afară 
de mine: căpitanul şi secundul unui vas pe care flăcările 
au şi prins să-l mistuie. Cînd te gîndeşti la iscusinţa şi efor- 
turile cheltuite pentru construirea unui vas... lar acum, aici, 
doar în cîteva ceasuri... Desigur, bătrînul se amărăşte de 
moarte undeva în ungherul lui.“ 

Purcell se îndreptă spre cabana lui Mason. Legăturile din- 
tre ei deveniseră, de cînd cu incidentele prilejuite de debar- 
care, mai puţin strînse, şi aceasta era cea dintii vizită pe 
care Purcell i-o făcea. | 

Mason folosise rampa dunetei pentru a-şi împrejmui „gră- 
dina, iar cînd Purcell atinse cu mîna portiţa, încercă o sen- 
zaţie plăcută, de familiaritate. Degetele sale, pipăind-o din 
nou, recunoscuseră rampa de stejar a punţii din spate. Fu- 
sese refăcută înainte de plecarea, atît de zorită, din Londra, 
încît nu mai fusese vreme nici să fie dată cu lac, nici să fie 
lustruită. Se mulţumiseră' s-o dea doar cu ulei de in, aşa încât 
lemnul păstrase încă toate asperităţile. 

Parcurgînd cei cîţiva paşi care-l despărţeau de cabană, 
Purcell fu foarte izbit de dimensiunile reduse ale grădinii. 
Mason nu folosise nici a zecea parte a terenului ce-i fu- 
sese dat. 

Bătu încetişor în uşă, apoi, după un minut, mai bătu o 
dată. Nici un răspuns. Atunci, spuse: 

— Eu sînt, Purcell, domnule căpitan. 

„Se scurseră cîteva secunde. Apoi, de după uşă, se auzi 
giasul lui Mason: 

— Eşti singur? 

— Da, domnule căpitan. 

Tăcerea se aşternu din nou, şi apoi vocea lui Mason 
spuse : | 

— Am să-ţi deschid. Dă-te înapoi cu doi paşi. 

— Poftim ? 

— Dă-te înapoi cu doi paşi. 

Glasul lui Mason era parcă ameninţător, iar Purcell îi dădu 
ascultare. Mai aşteptă încă un timp, şi tocmai în clipa în 
care începuse să creadă că Mason nu va deschide, uşa se 
roti molcom în ţiţini, dîndu-l în vileag pe Mason, proptit în 
prag, cu puşca sub braţul drept, cu ţeava aţintită înainte. 

— Miîinile sus! domnule Purcell. 

Purcell se făcu stacojiu la faţă şi, înfundîndu-şi mîinile în 
buzunare, rosti pe un ton tăios: 

— Dacă nu mai aveţi încredere în mine, întrevederea 
noastră e de prisos. 

Mason îl ţintui o clipă cu privirea. 

— Te rog să mă ierţi, domnule Purcell, spuse el cu mai 
multă blîndeţe în glas, dar fără să coboare ţeava puștii. 
Mi-am închipuit că bandiții ăştia s-au răzgîndit şi că vor să 
se folosească de dumneata, ca să mă facă să deschid uşa... 

— Nu permit nimănui, spuse Purcell cu răceală, să se 
servească de mine. Şi în afară de asta, nu trebuie să vă te- 
meţi că s-ar putea răzgîndi. Oamenii au hotărît şi niciodată 
n-au să-şi calce hotărîrea. | 

— Hotărîrea lor ! făcu Mason, batjocoritor. Intră, te rog, 
domnule Purcell, şi închide, chiar dumneata, uşa. 

Purcell făcu întocmai şi, de îndată ce începu să înainteze, 
Mason se retrase înăuntrul cabanei, ţinînd în mînă arma în- 
dreptată spre ieşire, pînă în clipa în care celălalt închise uşa 
după el. Purcell se afla într-un foarte mic antreu, din care 
da într-o încăpere învecinată o uşă deopotrivă de joasă. 

— Intră, intră, domnule Purcell, spuse Mason zvirlind o 
privire dezaprobatoare spre îmbrăcămintea sumară a loco- 
tenentului. 

Mason era îmbrăcat, ca de obicei, cu gulerul strîns, cu 
cravata bine înnodată, cu pantofii în -picioare. 

Trecu în spatele lui Purcell. Urmă un zgomot de fiare. 
Se apucase să-şi zăvorască fortăreaţa. 

Purcell dădu în lături ușiţa, aruncă o privire înăuntrul în- 
căperii şi rămase, pe prag, uluit. În camera ce i se înfăţişa 
ochilor, Mason reconstituise, pînă în cele mai mici amă- 
nunte, cabina de pe Blossom. Toate se aflau la locul lor: 
cuşeta cu tăblia ocrotitoare din stejar, cufărul cel mare, masa 
cu fotoliile ei solide, ferestruicile pătrate, perdelele albe, ba- 
rometrul, gravurile înrămate înfăţişînd Blossom-ul în plină 
construcţie şi, în faţa lui Purcell, un adevărat perete din ma- 
hon lăcuit, în care era fixată o uşiţă scundă, cu clanţă de 
aramă. Pe vas această uşiţă dădea într-un culoar, dar aci ea 
dădea pesemne într-o a doua încăpere, pe atît de mare, cît 
era aceasta de mică, pentru că Mason împinsese atît de 
departe grija reconstituirii fidele, încît dimensiunile came- 
rei respectau întru totul dimensiunile reduse ale cabinei de 
pe vas. 

— Şezi, domnule Purcell, spuse Mason. 

lar Mason luă şi el loc de partea cealaltă a mesei, spri- 
jinindu-şi puşca de marginea cuşetei. Urmă o clipă de stin- 
ghereală. Purcell îşi ţinea, în tăcere, privirea aţintită asupra 
picioarelor mesei, pe care, uluit, le văzu deodată prinse, ca 
şi pe Blossom, în aceleaşi rotiţe de stejar şi care erau, şi aici, 
solid fixate de parchet, ca şi cum Mason s-ar fi temut ca nu 
cumva insula, pornind-o din senin la drum, să mişte mobi- 
lele din loc. 

Amănuntul acesta, care altădată l-ar fi amuzat pe Purcell, 
îl umplu acum de tristeţe. Îşi dădu seama, într-un crîmpei de 
secundă, de toată zădărnicia vizitei sale. 

Mason nu se uita la Purcell. Ochii săi cenuşii erau aţintiţi 
pe cadranul barometrului. Simţi privirea lui Purcell fixată 
asupra sa şi spuse cu un aer de îngrijorare: 

— Iată-l cum coboară, domnule Purcell. De azi-dimineaţă 
coboară într-una. Vine furtuna. 

— Domnule căpitan, spuse Purcell, aş vrea, dacă îmi daţi 
voie, să vă împărtăşese o părere de-a mea. 

— Vorbeşte, domnule Purcell, spuse Mason, cu un aer 
încruntat şi bănuitor. | 

„Gata | gîndi Purcell. Se închide în sine. Orice idee a 
altuia este a priori suspectă. “ + 

— Domnule. căpitan, reîncepu Purcell, există un lucru 
care depăşeşte puterea noastră, şi a dumneavoastră şi a mea. 
Există acum pe insulă o stare de fapt. 

— Nu înţeleg ce vrei să spui, făcu Mason. 

— lată ce e, spuse Purcell, stingherit : aş vrea să vă spun 
că de azi-dimineaţă, pe toată insula, în afară de mine, nu 
mai e nimeni care să spună „domnule căpitan“. 

Mason clipi, roşu la faţă, şi spuse pe un ton tăios: 

— Nu-ţi mulţumesc pentru asta. Nu-ţi faci decît datoria. 

— Da, domnule căpitan, spuse Purcell, descurajat. 

Blossom-ul nu va mai fi, în curînd, decît un morman de 
cenuşă zăcînd într-un ungher al Pacificului, dar mitul „uni- 
cului stăpîn de bord, după Dumnezeu“, stăruia încă... Nu 
mai exista nici o cîrmă, dar Mason conducea vasul. Nu mai 
avea de înfruntat nici o vijelie, dar el cerceta barometrul. 
Încăperea nu mai avea cum să se bălăbănească şi totuşi ţin- 
tuise picioarele mesei de pardoseală. Nu mai era nici o ma- 
nevră de comandat, dar mateloţii rămîneau mai departe ma- 
teloți ; cu Mason căpitan şi cu Purcell secund. 

— Cred, domnule căpitan, reluă Purcell, că trebuie să 
ţinem seama de faptul că oamenii şi-au făcut un fel -de 
Parlament. 

— Parlament | îi răspunse Mason, de sus. Parlament | re- 
petă el vorba rostită într-un crescendo de dispreţ şi violenţă 
şi avîntîndu-şi amîndouă mîinile înainte. Parlament! Nu 
cumva vrei să spui, domnule Purcell, că dumneata iei în 
serios acest Parlament ? ă | 


— Ba da, sînt nevoit, spuse Purcell. N-a lipsit mult ca 
să fiţi spînzurat printr-o hotărîre a lui. 

„Mason se făcu roşu la faţă; toate trăsăturile obrazului 
începură să-i tremure şi se scfirse cîtva timp pînă ce izbuti 
să-şi aştearnă pe chip o aparentă expresie de calm. Cînd re- 
deveni liniştit, aţinti asupra lui Purcell o privire plină de 
Teproş. 

— În această privinţă, spuse el pe un toni rece, ai fi 
putut renunţa, domnule Purcell, să-mi iei apărarea, în faţa 

acelor bandiți. Din toată inima aş ti primit, te rog să mă 
crezi, să pier prin ştreang o dată cu Blossom-ul, sortit să 
piară în flăcări. 

Purcell se uită ţintă la picioarele mesei. Era de necrezut. 
Totul se desfăşura într-o lume de închipuiri : căpitanul piere 
o dată cu vasul său. Și de vreme ce, fiind pe pămînt, nu 
puteau pieri împreună, se mîngîia cel puţin cu gîndul de a 
fi spînzurat în ceasul în care vîlvătăile îi vor mîntui corabia... 
„lată, aşadar, ce gîndea Mason, îşi spuse Purcell, cînd se 
ţinea aşa băţos sub ştreang.“ 

— Crezusem că îmi fac, astfel, datoria, domnule căpitan, 
spuse Purcell cu un ton împăciuitor, ridicîndu-şi ochii. 

—: Nu, domnule Purcell, spuse Mason cu tărie, nu ţi-ai fă- 
cut datoria. Datoria dumitale era să te împotriveşti cu forţa, 
am spus: cu forţa — răzvrătiţilor ăstora, şi nu să tratezi cu 
ei. Apoi îşi frecă amîndouă mîinile de genunchi şi spuse pe 
un ton mai blind: dar nu-ţi reproşez nimic. Eu însumi am 
avut o clipă de slăbiciune. L-am avut pe instigatorul lor, la 
un pas de mine, drept în faţa puştii, şi n-am tras. Trebuia 
să trag, continuă el, cu ochii cenuşii, privind în gol, şi iz- 
bind cu pumnul în genunchi. Canalia asta o dată culcată Ja 
pămînt, ceilalţi şi-ar fi văzut de treabă... 

— Oamenii, spuse Purcell după o clipă de tăcere, s-ar fi 
gîndit, poate, că ei n-au făcut decît să anticipeze hotărîrea 
dumneavoastră. Chiar dumneavoastră aţi spus, cînd eram încă 
în Tahiti, că, de îndată ce vom fi terminat cu instalarea 
noastră pe insulă, va trebui să dăm foc Blossom-ului. 

— Dar nu în acest fel! strigă Mason, pe un ton de indig- 
nare, mişcîndu-şi trupul pe scaun. Nu în acest chip barbar. 
Există împrejurări, domnule Purcell, în care un căpitan poate 
socoti de datoria sa să-şi distrugă vasul. Dar cînd mă gîndeam 
la scufundarea Blossom-ului, crezi dumneata că mi-aş fi putut 
închipui acest spectacol de anarhie, cu zbierete şi hohote de 
rîs P Nu, să-ţi spun eu ce voiam: îi vedeam pe oameni ali- 
niaţi pe plajă, în cea mai adiîncă reculegere, iar pe mine mă 
vedeam rostind cîteva cuvinte simple, în faţa culorilor pa- 
vilionului, poruncind incendierea, şi aşteptînd descoperiţi 
înaintea vasului, în vreme ce el s-ar fi scufundat, ca să mă 
exprim astfel, în valurile flăcărilor... 

Tăcu. Scena pe care o evocase înainte cu cîteva clipe îl 
mişcă pînă în adîncul sufletului, iar Purcell îi văzu, cu ui- 

mire, ochii podidiţi de lacrimi. „Asta-i lumea lui de închi- 
puiri, îşi spuse Purcell în sinea sa. A «uitat» pur şi simplu 
că l-a ucis pe Burt şi că le-a furat armatorilor vasul.“ 

— De cînd ai venit aici, a mai coborit cu un grad, spuse, 
deodată, Mason cu ochii aţintiţi cu înfrigurare spre baro- 
metru. | 

Se ridică şi închise cu luare-aminte cele două ferestruici, 
ca şi cum s-ar fi temut ca valurile stîrnite de vijelie să nu-i 
tîrască mobilele în larg. Temperatura pe care Purcell o sim- 
ţise şi aşa, foarte ridicată, deveni înnăbuşitoaie. Dar aşa îm- 
brăcat cum era Mason, din cap pînă în picioare, căldura nu 
părea a-l stingheri. „Ce fericit temperament“, gîndi Purcell. 
Simţea pe spinare broboane de năduşeală, furnicături nesu- 
ferite, fierbinţi, de-a lungul braţelor. 

— Domnule căpitân, spuse Purcell cu un ton hotărit, am 
venit să vă dau o sugestie. 

— Ascult, spuse Mason, cu.un aer distant. 

Purcell privi, în faţa sa, capul pătrat al acestuia, fruntea 
îndărătnică, fălcile puternice. Totul părea în acest obraz, 
solid şi neted, mai de nepătruns decît o stîncă. 

— Domnule căpitan, reluă el cu un penibil simţămîni 
de neputinţă şi de înfrîngere, iată cum stau lucrurile în li- 
nie mare, în acest Parlament alcătuit de ei: sînt două ta- 
bere. Într-una se află Mac Leod, White şi Smudge. În cea- 
laltă, Baker, Jones şi cu mine. Iar între aceste două tabere, 
doi inşi care şovăie: Hunt şi Johnson. Ar fi cu neputinţă să 
se poată prevedea măcar o dată, cu certitudine, cu cine vor 
vota, dar, după toate probabilitățile, ei vor fi alături de Mac 
Leod. Lucrurile stînd aşa, Mac Leod îşi va asigura majori- 
tatea, devenind astfel aproape regele insulei. Făcu o pauză, 
după care urmă : această stare de fapt mi se înfăţişează ca 
deosebit de primejdioasă şi vreau să vă sugerez două mij- 
loace pentru a-i pune capăt. 

„Abia de mă ascultă, îşi spuse Purcell, în sinea sa. Şi cu 
toate acestea, existenţa sa pe insulă, a mea, a mateloţilor, 
precum şi raporturile noastre cu tahitienii, totul, dar absolut 
totul, depinde de hotărîrea pe care o va lua. Trebuie să în- 
ţeleagă !“ îşi mai spuse el cu întreaga ardoare a unei rugi. 

Îşi luă inima-n dinţi, îl privi pe Mason ţintă în ochi şi, cu 
toată puterea de care era în stare, rosti aceste cuvinte : 

— Vă sugerez două lucruri, domnule căpitan. Întîi să luaţi 
parte şi dumneavoastră atît la aceste adunări, cît şi la votarea 
hotărîrilor, iar în al doilea rînd să sprijiniți, tocmai prin vo- 
tul pe care-l veţi avea, intrarea tahitienilor în acest sfat. 

— Cred că ai înnebunit, domnule Purcell, spuse Mason 
cu un glas stins. 

Rămăsese cu ochii holbaţi la Purcell. Uluirea îi lua aproape 
graiul, ba chiar puterea de a se indigna. 

— Lăsaţi-mă să vă explic! continuă Purcell cu înflăcărare. 
Înainte de orice, e drept ca tabhitienii să intre în această adu- 
nare, pentru că hotăriîrile ce se vor lua îi vor privi şi pe ei. 
Şi apoi, ei au pentru dumneavoastră un mare respect, iar vo- 
turile lor, împreună cu al dumneavoastră şi al meu, al lui 
Baker şi Jones, vă vor asigura o majoritate, cu care să-l neu- 
tralizaţi pe Mac Leod... 

Trecu o clipă. Mason se îndreptă spre fotoliu şi, spriji- 
nindu-şi mîinile pe rezemătoare, aţintindu-şi asupra lui Purcell 
ochii scăpărători, zise în cele din urmă: 

— Domnule Purcell, nu-mi cred urechilor. Dumneata pro- 
pui ca eu, Richard Hesley Mason, comandantul Blossom-ului, 
să intru în adunarea asta de răzvrătiți, să iau parte la discu- 
ţiile lor şi să votez ] Am auzit bine ? Să votez... Şi ca şi cum 
aceasta n-ar fi de ajuns, mai vrei ca alături de ei, care oricît 
de bandiți ar fi, sînt totuşi britanici, mai vrei ca negrii, da, 
negrii, să ia şi ei parte la discuţii. Asta, domnule Purcell, 
este cea mai jignitoare propunere... 

— Nu văd nimic jignitor în ceea ce-am spus, făcu Purcell 
pe un ton sec, întrerupîndu-l. E cît se poate de simplu ; una 
din două: sau vă zăvoriţi aici, înăuntrul cabanei, şi pierdeţi 
orice control asupra evenimentelor ce urmează, sau luaţi ho- 
tărîrea de a acţiona, iar singurul mijloc de a trece la acţiune 
este acela de a vă lua locul în această adunare, în care, graţie 
tahitienilor, va trebui să-l răsturnaţi pe Mac Leod. 

Mason se ridică în picioare, cu obrazul încremenit. Punea 
capăt întrevederii. Purcell se ridică şi el, la rîndu-i. 

— Există o a treia cale, domnule Purcell, spuse Mason, iar 
ochii săi, trecînd peste capul lui Purcell, se aţintiră sever 
într-un punct al plafonului — singura compatibilă cu dem- 
nitatea mea. 


Făcu o pauză și continuă ; 

— Calea aceasta este a aşteptării. 

— Ce anume aşteptaţi ? spuse Purcell pe un ton destul 
de răstit. 

— Să aştept, spuse Mason, cu aerul unei desăvirşite certi- 
tudini, clipa în care aceşti oameni, sătui de nebuniile lui Mac 
Leod, vor veni după mine, aici în cabina mea, cerîndu-mi să 
iau comanda. 

“Era dezarmat. Trăia din clişee. Îi vedea pe oameni bătîn- 
du-i la uşă, descoperindu-se, scărpinîndu-se cu un aer încurcat 
după ceafă şi spunîndu-i, cu ochii în pămînt: ,,Domnule că- 
pitan, venim să vă cerem să preluaţi din nou cîrma...“ 

— Ai dumneata o altă soluţie de propus ? spuse Mason, 
cu răceală.: . 

Purcell îl privi. Mason sta în faţa lui, în picioare, 'masiv, 
drept, cu pieptul în afară, cu umerii căzuţi, cu capul pătrat 
înţepenit pe gîtul tăbăcit de marinar: optzeci de kilogfame 
de cutezanţă, de experienţă pe mare, de îndărătnicie şi' de 
prejudecăţi. 

— Altă propunere nu am, spuse Purcell. 

— Bine, spuse Mason, atunci să-ţi deschid. 

Îşi reluă puşca, trase în lături zăvoarele uşii, îi făcu loc, 
dîndu-se un pas înapoi, îndreptă ţeava puştii spre ieşire. Şi 
nici un cuvînt nu mai fu rostit. | 

Uşa se trînti, iar Purcell auzi zgomot de zăvoare şi de chei 
răsucite în broască. 

Străbătu din cinci paşi grădiniţa împrejmuită şi, aplecîn- 
du-se, atinse cu mîna zăvorul portiţei. Şi de-abia în clipa aceea 
înţelese : Mason dăduse grădinii dimensiunile exacte ale 
dunetei Blossom-ului. 


! 
Li 


Capitolul VII 


Femeile fură nevoite să aştepte o săptămînă întreagă. 
înainte ca tuturor cabanelor de pe insulă să li se fi, pus aco- 
perişurile. Dulgher cum era de meserie, Mac Leod hotărîse 
să nu lase pe seama nimănui sarcina de a fixa împletiturile 
crăcilor de palmier în căpriori şi îndeplini această sarcină 
cu zăbavă şi migală. De altminteri grija pe care o arătase se 
dovedise a nu fi fost zadarnică, deoarece vintul se abătea, 

uneori, cu toată violenţa asupra satului, în ciuda cortinei de 
arbori ce-l ocroteau, despărţindu-l de mare. 

De-abia la 3 decembrie, după ce muncise toată ziua sub 
dogoarea soarelui, Mac Leod socotise că într-adevăr cabanele 
erau terminate. Către amiază, britanicii se adunară în centrul 
satului 'şi, după o scurtă discuţie, hotărîră ca în chiar aceeaşi 
seară, la ceasurile nouă, să aibă loc o consfătuire pentru a se 
proceda la împărţirea femeilor. Purcell tălmăci de îndată 
această veste care stîrni în cortul în care erau adăpostite tahi- 
tienele un freamăt neaşteptat. Pentru fiecare dintre ele seara 
aceasta însemna pecetluirea fericită sau nefericită a soartei 
ei, după trei luni de aşteptare, de visuri şi de fel de fel de 
intrigi. 

Ultima adunare — aceea care hotărîse incendierea vasului 
Blossom şi care-l judecase pe Mason pentru tentativă de omor 
— se ţinuse în mare grabă pe faleză. Dar pentru că de astă 
dată aveau toată vremea să aleagă, fixară, fără să mai fie 
nevoie de discuţii, punctul în care se afla smochinul drept 
loc al întrunirii. Uriaşul arbore se afla, la drept vorbind, la 
o depărtare destul de mare de sat, de vreme ce se înălța pe 
cel de-al doilea platou, şi trebuia pentru a ajunge pînă acolo 
să urci toată coasta rîpoasă ce lega întîiul platou de al doilea. 
Dar alegerea fusese determinată de unele motive sentimen- 
tale. Sub smochinul acela se adunaseră mateloţii pentru prima 
oară şi în taină, pentru a hotărî, în unanimitate, să nu se mai 
adreseze ofiţerilor dîndu-le titlul oficial. Deşi această decizie 
nu privea, cel puţin în aparenţă, decît o chestiune de amă- 
nunt, ea însemna totuşi momentul exact: în care oamenii se 
simţiseră eliberaţi de sclavia de pe bord. 

În centrul satului, fusese ridicată un fel de gheretă, pentru 
a pune la adăpost, împotriva intemperiilor, clopotul Blossom- 
ului, precum şi orologiul monumental ce împodobise altă- 
dată careul ofiţerilor. Oricine putea afla, astfel, ora, şi la 
nevoie, să tragă clopotul pentru a da alarma. Nici nu se sfîr- 
şise bine masa de seară, că toate femeile, în afară de Ivoa, 
se adunară în faţa gheretei, tot privind, din minut în minut, 
mişcarea bruscă şi sacadată a minutarului de pe cadran. 
Pentru că nici una dintre ele nu ştia să citească ceasul, con- 
templarea aceasta nu prea avea rost, iar Purcell, care de de- 
parte zărise grupul printre arbori, veni la faţa locului ca să 
le spună că veniseră mult prea devreme. 

Femeile începură să rîdă. Nu era nimic, vor aştepta, le 
făcea plăcere să aştepte. Făcură roată în jurul lui Purcell, 
rîzînd într-una. Ştia cumva Adamo cine dintre peritani va fi 
acela care o va alege pe Horoa ? Dar pe ltihota ? Pe Tu- 
mata P Pe Vaa ? Purcell se prefăcu că-şi astupă urechile, iar 
rîsetele se înteţiră. Era înconjurat de ochi mari, negri, de 
dinţi albi care străluceau în mijlocul feţelor brune. Tot albe 
erau și florile de tiare pe care le prinseseră în minunatele lor 
plete ondulate, lungi pînă la brîu. Purcell le privea cu sim- 
patie. Buzele lor voluptoase, răsfrînte se desfăceau cu can- 
doare pe dinţii lor albi, de canibali, iar rîsetele se rostogoleau 
ca nişte cascade limpezi, melodioase. Vorbeau toate deodată. 
E Adamo 6 E Adamo |! Oare Adamo îşi va alege altă femeie 
decît Ivoa ? „Nu, nu !“ răspundea cu hotărîre Purcell. Un val 
de laude se stîrni. Ce drăguţ, Adamo! Ce credincios! cel 
mai bun tanc de pe insulă |! „Puişorul meu!“ făcu Omaata, 
despicînd gloata vahineelor. Şi se repezi la el, strîngîndu-l cu 
atita putere la piept, încît Purcell dădu un țipăt. Urmă o 
cascadă de rîsete. „Vezi să nu-l frîngi, Omaata |...“ Uriaşa 
slăbi încleştarea, fără însă a-şi slobozi prizonierul. Privindu-l 
cu ochii ei mari şi negri, umezi de duioşie, îşi plimba mîna 
mare, tuciurie, vînjoasă, prin părul blond al lui Purcell. „Pui- 
şorul meu, puişorul meu, puişorul meu...“ Purcell nu mai în- 
cerca nici măcar să se zbată. Ținut de giganticul braţ ce-i 
împovăra umărul, cu chipul înecat în enormii ei sîni despu- 
iai, înnăbuşit, încurcat, emoţionat, auzea cum se zămislesc 
în pieptul Omaatei ecourile vocii ei tunătoare şi profunde ca. 
o cădere de apă. Deasupra capului lui Purcell, din ochii Oma- 
atei curgeau valuri de duioşie. Emoţia ei cuprinse, încet-încet, 
sufletul vahineelor. Ele îşi conteniră rîsul, se strînseră roată 
în jurul lui, şi, mișcate pînă în adîncul inimii, îi atingeau 
uşor spatele cu vîrfurile degetelor. Adamo atît de bălai, atît 
de curat, atît de blînd. Fratele nostru Adamo, Adamo, frăţi- 
orul nostru, drăguţul nostru frate Adamo. Omaata îi dădu 
drumul în cele din urmă. „V-am spus, făcu Purcell, roşu la 
faţă, cu părul răvăşit, răsuflind uşurat, nu e nici un zor, mai 
aveţi vreme să vă şi scăldaţi pe plajă.“ Nu, nu, vor aştepta. 
„La revedere, Adamo. Frate Adamo, la revedere. La reve- 
dere, puişorul meu.“ Chiar în acea clipă, arătătorul cel mare 
al orologiului înaintă puţin cu o zvicnire scurtă şi hotărîtă 
şi se opri cu o uşoară mişcare de dare înapoi, ca şi cum singur 

şi-ar fi înfrînt avîntul. Izbucniră rîsete şi exclamaţii. Dar nu, 
e încă destulă vreme, Adamo a spus doar că mai e încă des- 
tul timp. „Aou€, o să mă pieptăn“, spuse lia. 

La ceasurile opt şi treizeci şi cinci de minute, White se ivi 
pe Nordester St., străbătu piaţa şi ajunse în faţa gheretei. 
Femeile tăcură, văzîndu-l, şi se dădură la o parte, ca să-i facă 
loc. Mersul uşor al metisului, pielea lui gălbuie, ochii de 
tăciune ce de-abia se zăreau prin crăpătura pleoapelor între- 
deschise produceau asupra lor o puternică impresie. Totuşi 
aveau respect pentru White. Era, totdeauna, atît de politicos ! 
White pătrunse în mijlocul lor, şi după ce, cu o înclinare a 
capului, le salută, se întoarse, sprijinindu-şi braţu-i întins de 
stîlpul gheretei. Încruntă sprîncenele, căznindu-se să deslu- 
şească, în lumina nelămurită a amurgului, înaintarea minu- 
tarului pe cadran. Venise şi el prea devreme şi rămase așa, 
neclintit, cinci minute bune. Doar o singură dată se întoarse, 
iar ochii lui de nepătruns, rotindu-şi privirea peste chipurile 
din jurul lui, se opriră o clipă asupra ltiei. Cînd arătătorul 
cel mare ajunse la fără douăzeci, White, cu un fel de solem- 
nitate, apucă funia clopotului, căreia îi imprimă timp de 
cîteva secunde o mişcare viguroasă şi ritmică. 

- Purcell şi Ivoa ieşiră din cabana lor, cu o oarecare întîr- 
ziere. Dădură întîi cu ochii de lumina vie a celor două torţe, 
care dănţuiau de-a lungul pe Banyan Lane, apoi, apropiin- 
du-se, desluşiră pe fundalul iluminat al pădurii siluetele şiru- 
lui lung de insulari. Răzbiră pînă la ei rîsete, crîmpeie de 
cîntece, exclamaţii în graiul tahitian. Cum vremea era căl- 
duţă, cu toţii, în afară de Mac Leod, erau cu pieptul gol şi, 
apropiindu-se, Purcell îi desluşi pe britanici după culoarea 
mai deschisă a trupului. Cele două torţe, una în capătul rîn- 
dului, cealaltă în urmă, dădeau o lumină destul de slabă, aşa 
încît doar după tricoul alb Purcell îşi dădu seama că Mac 
Leod mergea în faţa lui. De îndată ce vederea i se deprinse 
cu penumbra, băgă de seamă că scoţianul purta pe umăr o 
funie încolăcită şi ţinea într-o mînă doi ţăruşi, iar în cealaltă, 
atîrnînd la capătul braţului său lung şi slăbănog, un ciocan 
tîimplăresc. Alături de Mac Leod, Purcell recunoscu silueta 
pirpirie a lui Smudge. Ţinea în mînă o capelă ofiţerească ce 
se bălăbănea din pricina mersului lui. Cei doi oameni înain- 
tau, tăcuţi. Cînd Purcell intră şi el în şir, nici unul dintreei 

nu păru a-i lua în seamă prezenţa. O clipă mai tîrziu, Smudge 
se întoarse, totuşi, aţintindu-şi cu luare-aminte privirea spre 
Ivoa. 

Cum ajunseră la cel de-al doilea platou, torţa din frunte 
se desprinse, părăsind convoiul, şi se apropie de ei, ţinută 
cît mai departe de purtătorul ei, la capătul braţului, pentru 
a se feri, desigur, de scînteile pe care le arunca sfîrîind. Apro- 
pierea aceasta avea ceva impresionant, pentru că se vedea, 
la mare înălţime, deasupra capetelor, torţa, razele de lumină 
ce o înconjurau, iar dedesubt — braţul lung şi întunecat ce 
o purta ; apoi, mai jos, o siluetă sumbră, înaintînd fără 
zgomot. 

— Purcell P spuse White cu vorba-i cîntată. 

— Da, spuse Purcell. Şi se opri, făcîndu-şi mîna streaşină, 
ca să-şi ocrotească ochii de. scînteile flăcării, iar White, cul- 
cînd orizontal torţa, o aplecă spre pămînt. Chipul lui ieşi de 
îndată la iveală din umbră, şi lumina, venind de jos, îi scoase 
în evidenţă pomeţii ieşiţi în afară, precum şi linia oblică a 
sprîncenelor. 

— Purcell, spuse White, am să-ţi dau o scrisoare din partea 
lui Mason. Nu va fi printre noi la adunare şi a spus că, dacă 
va veni vorba despre el, atunci s-o citeşti. 

— Mulţumesc, spuse Purcell. 

Luă plicul, băgă de seamă că era pecetluit cu ceară şi îl 
vîri în buzunar. | 

— Nu trebuia să te întorci din drum, spuse Purcell poli- 
ticos, mi-o puteai înmîna acolo, sub smochin. 

— Mă temeam să nu uit, spuse White. | 

Torța se înălţă, din nou, în aer, şi porni din nou spre ca- 
pătul din faţă al convoiului, dar de astă dată mai repede, cu 
flacăra săltînd în sus şi în jos, în întunericul nopţii. Pesemne 
White alerga. „Cît e de conştiincios. I s-a dat o scrisoare 
pentru a o înmîna cuiva, şi el o înmînează. 1 s-a dat o torţă 
ca s-o poarte în fruntea convoiului, luminîndu-l, şi el o poartă. 
Ba chiar aleargă, ca să ducă lumina cîţ mai repede. De-aș şti 
măcar ce are omul ăsta împotriva mea“, gîndi Purcell, cu 
tristeţe. Cîteva clipe îl obsedă sentimentul că e nedreptăţit 

La capătul ultimei ramuri groase a smochinului, Mac Leod 
înfipse, prin lovituri de ciocan, cei doi ţăruşi, în pămînt, la 
o depărtare de vreo cinci picioare unul de celălalt. După ce 
termină treaba, scoase din buzunar nişte sfoară cu care legă 

strîns cîte un băț al torţei de fiecare capăt de ţăruş. Apoi, 
făcînd, în faţă, cu ambele braţep„o mişcare largă, circulară, 
îi pofti pe britanici să ia loc în jurul făcliilor. El însuşi se 
aşeză, sprijinindu-şi tihnit spatele de una dintre rădăcinile 
verticale coborînd dintr-o ramură a smochinului. 

Urmă o clipă de stinghereală şi de şovăire. Pînă acum, 
totdeauna ţinuseră sfat în picioare. De îndată ce se luă hotă- 
îrea să se aşeze, fiecare îşi dădu seama că alegerea locului 
căpăta o importanţă foarte mare. De fapt, toate se petrecură 
înr-un fel lesne de prevăzut: în dreapta lui Mac Leod se 
aşeză Smudge, cu spatele la smochin, iar la stînga sa, White. 
În faţa lui Mac Leod, şi despărţit de acesta prin beţele tor- 
ţelor, luă loc Purcell, între Jones şi Baker. La cele două ca- 
pete ale potcoavei — Hunt şi Johnson. Faptul că această aşe- 
zare a oamenilor oglindea întru totul starea de spirit a adu- 
nării îi izbi pe toţi, în afară de Hunt. „lar opoziţia maiestă- 
ţii-sale mie mi-e dat s-o întruchipez, îşi spuse, cu o amară 
ironie, Purcell, în sinea sa. lată unde s-a ajuns. Iată unde au 
şi ajuns lucrurile. Din vina acestui nebun de Mason.“ 

Tahitienele se aşezară în spatele lui Purcell, cu rîsete ce 
trădau o stare de iritare, vorbind fără încetare în şoaptă. Cei 
şase tahitieni rămaseră în picioare, puţin cam în urmă, după 
Hunt. Se aşteptaseră ca Mac Leod să-i poftească şi pe ei în 
jurul torţelor, iar cînd înţeleseră că fuseseră înlăturați de la 
adunare, pe feţele lor neclintite nu se oglindi nici dezamă- 
gire, nici mânie, ci luară o atitudine de aşteptare, în vreme 
ce, cu ochii aţintiți asupra peritanilor, încercau să ghicească 
ce avea să urmeze. Mai puţin înzestrați decît majoritatea 
tahitienelor pentru a-şi însuşi o limbă străină, nici unul din- 
tre ei nu înţelegea destul de bine englezeşte, ca să poată 
urmări dezbaterile. 

Atitudinea lor distantă şi muţenia englezilor sfîrşiră prin 
a impresiona femeile. Îşi conteniră rîsetele. Şi o tăcere încor- 
dată, netulburată şi aproape solemnă, pluti deasupra capete- 
lor celor treizeci de făpturi omeneşti, care de acum înainte 
aveau să trăiască pînă la sfîrşitul zilelor, laoialtă, între hota. 
rele strîmte ale acestei stînci. 

Mac Leod, cu spatele proptit de rădăcina smochinului, stă- 
tea pe pămînt, cu picioarele încrucişate sub el, cu trunchiul 
drept. Ținea între mî.ini, încolăcită, funia cu care nu lipsise 
mult ca marinarii să-l spînzure pe Mason. Nodul nici nu 

fusese încă desfăcut. Nu aluneca, pentru că frînghia era cam 
umedă, iar în apropiere de colac, pata de gudron care, în 
ziua procesului, îi atrăsese atenţia lui Purcell se întindea 
acum nu neagră, ci cenuşie şi spălăcită. Lumina celor două 
torţe cădea din înălţime asupra chipului sfrijit al scoţianului, 
făcînd să-i strălucească fruntea strîmtă şi săpîndu-i două găuri 
adînci în orbite; nasul încovoiat i-l scotea şi mai mult în 
evidenţă, dîndu-i astfel înfăţişarea unei lame de cuţit. În 
tăcerea ce se aşternuse, toate privirile se întoarseră spre el. 
Foarte conştient de locul pe care-l ocupa în insulă, tăcea, 
sigur pe sine şi pe-puterea sa de convingere. Cu privirea ochi- 
lor săi cenuşii, aţintită drept înainte, cu pieptul lui scheletic, 
nemișcat şi ţeapăn în tricoul alb, murdar, prelungea cu iscu- 
sinţa unui cabotin aşteptarea spectatorilor. 

— Ce-ar fi să începem, spuse Purcell, pe un ton sec. 

— Un bob zăbavă, făcu Mac Leod ridicîndu-şi cu un aer 
de solemnitate dreapta, în văzduh, am o vorbă să vă spun. 
Domnilor, continuă el îndată, ca şi cum „mă băieţi“ sau 
„mateloţi“ n-ar fi fost chiar potrivit într-un moment atît de 
grav. A sosit clipa în care urmează să împărţim între noi 
indienele î. De multă vreme se tot vorbeşte despre asta, dar 
acum trebuie s-o facem, domnilor, pentru că nu mai merge 
cu viaţa păcătoasă şi desfrînată pe care o duceam pe bordul 
Blossom-ului. Şi asta nu pentru că mi-ar fi căşunat ceva îm- 
potriva păcatului. Năravurile astea-s bune în floarea tinereţii, 
cînd poţi să navighezi pe orice vreme. Da' acum, cînd ai tras 
la mal, ai singur bătătura ta, trebuie să ţii rînduială şi-n treaba 
asta. Ce Dumnezeu | Fiecare trebuie să-şi aibă soaţa după 
legiuire | Altmintrelea cum Dumnezeu să mai ştii al cui e 
pruncu de-a venit pe lume ? Şi cui să-i las moştenire casa, 
dacă nu ştiu care mi-i odrasla |... A 

Se opri o clipă. „Douăzeci de ani a străbătut mările şi ocea- 
nele, îşi zise Purcell în sinea sa, şi a rămas totuşi ţăranul din 
Highlands. "Tot ce are sînt doar patru pereţi, într-o insulă, 
ruptă de lume, şi nu se gîndeşte decît să-i lase moştenire lui 
fiu-său...“ 

- Mac Leod reîncepu, cu tărie: 


1 Marinarii britanici spuneau indiene tuturor femeilor din Pacific, indiferenţ 

— Se va trece, aşadar, la împărțirea femeilor. Și iată ce 
vă propun. De se întîmplă cumva ca un ticălos să se împo- 
trivească, pentru că el vrea muierea pe care o vrea şi.ăl de 
alături, atunci votul va hotări care din ăi doi o va lua, şi se 
va face cum a ieşit votul | Asta-i legea, şi basta |... Şi de s-o 
găsi vun matelot care să zică cum că vîntul nu i-a fost priel- 
nic, atunci să afle de la mine, băieţi, că legea-i lege. Sîntem 
aici între albi, şi numai adunarea hotărăşte care-i legea. În 
ceea ce-l priveşte pe Mason, dacă vrea să se dea la fund, în 
loc să zvîrle o punte pînă la noi, n-are decît s-o facă. Dar 
legea-i lege, chiar pentru Mason, aşa ofiţer cum el Nu-mi 
trebuie zizanie aici. Şi de se iveşte vreun matelot care să 
tragă jungherul împotriva vunui amărît de pui de bun creş- 
tin, apoi să ştie că va da socoteală legii ce s-a votat pe faleză, 
după procesul lui Mason. Avem aici o funie, asta-i tot ce vă 
spun. Iat-o, băieţi ! Aşa cum se vede, cu împletitura oleacă 
roasă, e totuşi o funie zdravănă de cînepă şi nu există pe 
insulă vreo matahală de flăcău pe care să nu-l poată ţine... 

Tăcu, şi, ţinînd încolăcită funia în mîna stîngă, cu cealaltă 
ridică în văzduh nodul ştreangului, înfăţişîndu-l la dreapta, 
în faţă, ca un popă care ar arăta credincioşilor ca să se în- 
chine la ele sfintele moaşte. Apoi surîse, obrajii i se scofilciră 
de o parte şi de cealaltă a nasului ascuţit, toţi mușchii fălci- 
lor i se vădiră cît se poate de limpede sub pielea străvezie, 
iar buzele, subţiri, se arcuiră într-o cută batjocoritoare. 

— Mă băieţi, mai spuse el, dacă vunui flăcău i-a venit 
cheful să-şi zgîiască ochii pentru cea din urmă oară către cer, 
prin fierestruica asta, n-are decît să-şi scoată custura de la 
brîu. 

Lăsă funia pe genunchi ; ochii îi scăpărară în hăurile întu- 
necate ale orbitelor şi, cu buzele încremenite într-un rînjet 
mut, îşi plimbă privirea peste adunare. Purcell simţi cotul lui 
Baker. Întoarse capul. Baker se aplecă şi-i şopti la ureche : 
„Ameninţările astea nu-mi prea plac. Parc-ar pune ceva la 
cale.“ Purcell dădu din cap fără a-i răspunde. În spatele lui 
Hunt, tahitienii vorbeau între ei, repede, pe şoptite, apoi 
Tetahiti spuse în gura mare către femei: „Ce a spus Sche- 
letul ?“ Omaata se înălță pe genunchi: „A spus că au să-şi 
împartă femeile, iar celui ce se va împotrivi felului în care 
s-a făcut împărţeala i se va pune ştreangul de gît“. „O tot 

țin într-una cu ştreangul ăsta |“ făcu Tetabhiti cu dispreţ. Ta- 
hitienii prinseră din nou să murmure, mai tare, dar totuşi nu 
îndeajuns ca Purcell să înţeleagă ce anume spuneau. 

Mac Leod ridică mîna ca pentru a cere să se facă linişte 
şi aşteptă. Cum stătea aşa, cu braţul înălţat, cu amîndoi ge- 
nunchii încrucişaţi sub el, cu trunchiul drept, impunător, 
arăta la lumina torţelor ca un vraci în toiul descîntecelor. În 
spatele lui mai curînd se ghicea decît se vedea zidul înalt al 
smochinului, precum şi stîlpii ce-l susțineau. 

— Băieți, reîncepu el, iată cum o să facem. Smudsge, care 
ştie carte, a scris fiecare dintre numele voastre pe cîte o 
bucată de hîrtie. Purcell va cerceta dacă nimeni nu a fost 
uitat. O dată treaba asta sfîrşită, hîrtiile vor fi împăturite şi 
vîrîte apoi în chipiul lui Burt ; iar cel mai tînăr, adică Jones, 
le va trage la sorţi. Ăl de i se va striga numele va spune: 
„O aleg pe Faina, pe Raha sau pe Itihota... Şi dacă nu se 
împotriveşte nimeni, a lui va fi. lar dacă cumva se găseşte 
vunul care să spună «mă împotrivesc», atunci se trece la vot, 
iar fata va fi a ăluia care va avea de partea sa majoritatea...“ 

Purcell îşi înălţă trunchiul şi spuse cu indignare: 

— Mă împotrivesc acestui procedeu. Este scandalos, pen- 
tru că nu se ţine de loc seama de voia femeii. 

Mac Leod suflă pe nas, dispreţuitor. 

— Să mă bată Dumnezeu, spuse el aruncîndu-i doar o 
privire, dacă m-aş fi aşteptat la o astfel de obiecţie. S-ar 
putea crede, Purcell, că dumneata habar n-ai cine sînt ne- 
gresele. Pentru ele, un bărbat sau altul e totuna. Asta s-a 
văzut, de altfel, destul de bine pe bordul Blossom-ului... 

Izbucniră rîsete, iar Purcell spuse, pe un ton tăios : 

— Învinuirea pe care o aduci tahitienelor pentru felul în 
care s-au purtat pe Blossom poate fi adusă şi unui mare 
număr dintre respectabilii supuşi ai Majestăţii-Sale. De alt- 
minteri, singure, nici nu s-ar fi putut deda la promiscuitatea 
de care le acuzi. 

— Nu e totuna, spuse Mac Leod, cu un aer de supe- 
rioritate. | 

— Nu văd de ce, spuse Purcell. Într-adevăr, nu pot înţe- 
lege de ce cereţi femeilor să aibă o virtute pe care nici voi 
n-o cunoaşteţi. Lucrul acesta nu are, de altfel, nici o însem- 
nătate. Nu despre asta-i vorba. Cînd spui: „E nevoie de 
ordine“, sînt de părerea dumitale. Dar nu mai sînt de loc de 

acord cu dumneata atunci cînd vrei să nu ţii socoteală de 
“consimţămîntul femeilor. Asta nu mai este ordine, Mac Leod, 
asta se numeşte violenţă. 

— Spune-i cum vrei, răspunse Mac Leod, cu dispreţ, 
mă lasă rece. Închipuieşte-ţi că am şi eu vederile mele în ce 
priveşte căsătoria, vederi pe care nu eu le-am născocit. Hai 
să spunem că m-aş fi întors în satul meu, în loc să putrezesc 
pe meleagurile astea, şi că aş fi găsit acolo vreo lassie 1, care 
să-mi cadă cu tronc la inimă. M-aş fi dus să-l caut pe taică-su 
şi i-aş fi vorbit astfel: „lată, domnule, am agonisit aşa şi pe 
dincolo, vrei să-mi dai fata P“ Iar dacă bătrînul ar fi bătut 
laba, ar mai fi întrebat-o careva pe drăguţa de ea de-i sînt pe 
plac, au ba ? Nici pomeneală, domnule ! Nici n-ar fi încăput 
'vorbă să mai facă şi nazuri. La urma urmelor, continuă el cu 
un surîs batjocoritor, nici eu nu-s făcut altmintrelea decît tot 
omul, măcar că mi se cam izbesc niţeluş oscioarele între ele 
cum mă aşed jos. Dar te rog să mă crezi că aş fi ales o fată 
destul de-ndesată ca să fiu sigur că o să cad pe moale... 

_ Urmară rîsete. După ce pieriră, Mac Leod continuă : 

— Iată cum s-ar fi petrecut lucrurile, Purcell, în satul meu 
de baştină, şi nu văd de ce, sub temeiul că-s osîndit a-mi 
duce zilele pe blestemata asta de insulă, bună pentru sălba- 
tici, tamag în mijlocul Pacificului, să mă tîrăsc în genunchi 
în faţa unei blestemate de negrese, şi după alte toate să-i mai 
şi cat în coarne. | 

— Nu să-i cauţi în coarne. Nu despre asta e vorba, spuse 
Purcell, iritat de demagogia lui Mac Leod, ci despre consim- 
ţămînul ei ca să-ţi fie nevastă. 

Bătrînul Johnson ridică mîna, ca şi cum ar fi cerut voie 
să vorbească, privi neliniştit la nasul lui mare şi, cu un glas 
dogit, spuse : 

— Dacă-mi permiteţi, don loco... 

„Îi zwirli lui Mac Leod o căutătură de cîine prins asupra 
faptului şi o drese îndată : 

— Dacă-mi dai voie, Purcell. Să zicem aşa: „Aleg pe 
Horoa“, şi Horoa nu mă vrea. Atunci zic : „O aleg pe Taiata“, 
şi Taiata nu mă vrea. Şi atunci zic iară: „O aleg pe Vaa;, 
şi Vaa nu mă vrea. Ca să nu mai lungesc vorba, le pomenesc 


rînd pe rînd pe toate, şi nici una nu mă vrea... 


1 Fată. (În lb. engleză) 

Îşi înălţă ochii către Purcell şi spuse cu o mină înspăi- 
mâîntată : 

— Care va să zică : n-am parte de nici o femeie. 

— Crede-mă, spuse Purcell, că-i mai cuminte să te lipseşti 
de femeie decît s-o iei cu sila. 

— Nu ştiu, nu ştiu, zău, dacă-i aşa, făcu Johnson, bălăbă- 
nindu-şi căpăţina cu aerul unuia care se îndoieşte, şi scăr- 
mănîndu-şi cu degetele petele purpurii din barbă. Femeile, 
cînd sînt rele, sînt rele ca vai de lume, şi pe dinăuntru şi pe 
dinafară. Dar cînd îs bune, phii, maica ta Cristoase ! miere, 
nu alta | 

Se stîrniră rîsete. Johnson îşi curmă vorba, cu un aer spe- 
riat, zviîrli o privire fricoasă jurîmprejur şi spuse : 

— Asta, aşa, ca să vorbesc. 

— Ca să vorbeşti ce ? rînji Smudge. 

Mac Leod îi vîri cotul în piept. 

— Lasă-l să vorbească. Ce-l tot hiîriîi ? 

Johnson zvirli scoţianului o privire de recunoştinţă, iar 
Purcell desluşi fulgerător iţele jocului lui Smudge şi Mac 
Leod : cel dintii îl lua peste picior pe bătrîn, iar cel de-al 
doilea îl „ocrotea“. Mai din frică, mai din recunoştinţă, 
Johnson se lega astfel şi mai mult de amîndoi. 

— Asta, aşa, ca să vorbesc, mai spuse o dată Johnson, în- 
curajat de amestecul lui Mac Leod. Se îndreptă din mijloc 
cu o sforţare de a părea demn, dar vrednică de milă, şi 
spuse cu un aer autoritar, ca şi cum fusese deprins să fie as- 
cultat cu tot respectul : 

— M-am gîndit bine la cele ce spuneai, Purcell. E vorba 
despre treaba asta cu consimţămîntul. Ei da, în ce priveşte 
consimţămîntul nu sînt de părerea dumitale. Nu, hotărît nu. 
Consimţămîntul nu-i ce crezi dumneata. lo-te, de pildă, 
doamna Johnson. Consimţise din toată inima și doar nu ne-a 
mers mai bine din cauza asta. 

Mai urmară cîteva rîsete, şi Mac Leod spuse: 

— Mai e cineva care să vrea să ia cuvîntul? 


Se aşternu tăcerea, iar Mac Leod se uită la oameni unul 
cîte unul, apoi vorbi: 
— Dacă nimeni nu mai are nimic de spus, propun să se 


treacă la vot. Cine este de părere să li se ceară negreselor 
consimţămiîntul ? 

— Întreabă, mai bine, cine nu e de părere să li se ceară 
consimțămîntul, spuse Purcell. 

Mac Leod îi aruncă o privire lui Purcell, ridică din umerii 
ascuţiţi şi spuse: 

— Cine nu e de părere să li se ceară femeilor consimţă- 
mâîntul ? 

Mac Leod ridică mîna. Hunt îi urmă îndată pilda. Apoi, 
în ordine Smudge, White şi Johnson. 

— Cinci voturi din opt, spuse Mac Leod, cu un ton neu- 
tru. Moţiunea Purcell respinsă. 

Urmă o tăcere, şi Purcell spuse : 

— Hunt nu se teme de refuzul Omaatei. De aceea mă 
şi întreb ce l-o fi făcut să voteze alături de dumneata. 

— Asta pe el să-l întrebi, spuse Mac Leod, pe un ton 
uscat. * 

Purcell îl ţintui cu privirea, dar nu mai scoase nici un 
cuvînt. 

— Smudge, spuse Mac Leod, trece-i lui Purcell chipiul. 

Smudge se ridică, străbătu distanţa dintre cele două torţe 
şi îi întinse lui Purcell chipiul. Îndată după moartea lui Burt 
marinarii îşi împărţiseră între ei lucrurile rămase de pe urma 
sa, iar Smudge primise chipiul. Îi era mult prea larg ca 
Smudge să fi putut măcar visa să-l poarte vreodată, dar 
Smudge îl agăţase în peretele cabanei ca pe un trofeu, năpă- 
dindu-l cu cîte un potop de înjurături de cîte ori tirania lui 
Burt şi propria-i laşitate îi cotropeau aducerile-aminte. 

În vreme ce Purcell lua în primire hîrtiile din chipiu, 
aplecîndu-le pe fiecare în parte, la lumina făcliilor, ca să 
desluşească numele scrise, împăturindu-le apoi în patru, își 
făcu loc printre oameni o oarecare destindere 'şi conversațiile 
reîncepură. Tabhitienii, care, pînă în acea clipă, stătuseră în 
picioare, în spatele lui Hunt, se aşezară jos, apucîndu-se să 
comenteze necontenit, cu glasul scăzut, toate cîte le văzuseră 
cu puţin timp înainte. Omaata se aşeză lîngă ei, iar Purcell 
îi auzi întrebînd-o despre vot. Hunt, cu ochii lui mici şi şterşi 
pierduţi în gol, fredona doar pentru sine. După ce făcuse, 
pentru a urmări dezbaterile, mari sforţări ce rămăseseră za- 
darnice, se simţea uşurat de faptul că nimeni nu vorbea. Cu 
pumnii enormi, odihnindu-i pe colosalele lui coapse, nu-şi lua 
o clipă ochii de la Omaata și aştepta cu nerăbdare s-o vadă 

aşezîndu-se alături de el. În spatele lui Purcell, tahitienele 
începuseră iarăşi să rîdă şi să şoptească. Înţeleseseră cît se 
poate de bine care era scopul votului, şi luau în zeflemea 
pretenţia! peritanilor de a-şi alege ei vahineele în loc ca, aşa 
cum se petrecuse totdeauna, să-şi aleagă ele bărbaţii. 

În vreme ce controla hiîrtiile, Purcell pîndea cu coada ochiu- 
lui mișcările taberei vrăjmaşe. Smudge era cufundat într-o 
conversaţie fără de sfîrşit, dusă în şoaptă, cu Mac Leod, iar 
acesta, după cît se părea, nu era de acord. White nu lua parte 
la această discuţie. La un moment dat se ridică în picioare 
şi făcu cîţiva paşi pentru a îndrepta o torţă care se aplecase 
într-o parte. Doar o singură dată, Purcell îi surprinse strecu- 
rîndu-şi o privire îngrijorată către locul în care se aflau 
femeile. În dreapta sa, bătrînul Johnson îşi freca petele roşie- 
tice din barbă cu mişcări nervoase şi sacadate. Deşi votul îi 

dăduse asigurarea că nu se va reîntoarce singur în cabană, 
nu se simţea pe deplin liniştit. 

Purcell auzi vocea lui Baker, şoptindu-i la ureche : „L-au 
dădăcit pe Johnson, iar pe Hunt l-au învăţat lecţia“. Purcell 
dădu din cap, iar Baker continuă cu glasul tremurător şi în 
şoaptă : „Mac Leod îmi va face opoziții pentru Avapubhi, iar 
votul va fi de partea sa“. 

Purcell întoarse capul şi privi, foarte aproape, obrazul 
fin şi brun al velşului. Spaima i se cuibărise în ochi. „O iu- 
beşte, într-adevăr“, îşi spuse Purcell în sinea sa, apoi conti- 
nuă cu glas tare: „Voi cerceta hirtiile. Între timp fugi de-i 
spune Avapouhiei că, dacă te va vedea ridicînd mîna dreaptă, 
s-o pornească în grabă spre mărăciniş, şi să nu se clintească 
de acolo. lar în ceea ce te priveşte, dacă votul o dă pe Ava- 
puhi lui Mac Leod, dumneata alege-o atunci pe Horoa.“ 
„De ce pe Horoa ?“ făcu Baker nedumerit. „Am să-ţi explic 
mai tîrziu.“ Baker avu o clipă de şovăială, apoi păru a înţe- 
lege şi se sculă în picioare. Purcell nu întoarse capul, ci, re- 
luînd hîrtiile în mîna stingă, le despături una, cîte una, le 
împături din nou şi le puse la loc în chipiu. 

Nici nu apucase bine să-și isprăvească treaba, şi Baker se 
şi întoarse, aşezîndu-se iarăşi alături de el. În faţă, Mac Leod 
stătea la sfat, vorbind tot în şoaptă, dar în chipul cel mai ve- 
hement, cu Smudge. „Pune-ţi mîna dreaptă pe pămînt. Am 
să vă dau ceva.“ Purcell făcu întocmai şi simţi în palmă un 
obiect rece şi tare. Strînse degetele asupră-i. Era cuțitul lui 

Baker. „Păstraţi-l, făcu Baker, mi-e trică să nu-mi pierd bu- 
sola.“ Purcell îşi vîri mîna: închisă în fundul buzunarului. 

— Ei, făcu Mac Leod, cu glas tare. 

Ridică amîndouă mîinile în văzduh şi liniştea se aşternu 
din nou. 

— Am cercetat şi numărat nouă hirtii, spuse Purcell. 'Toate 
nouă poartă fiecare cîte un nume britanic. Dar nu am dat 
peste nici o hîrtie pe care să, figureze vreun nume de tahi- 
tian. Din acest fapt am tras încheierea că vreţi să-i înlăturați 
pe tahitieni de la această împărţeală.y 

— Chiar aşa şi este, spuse Mac Leod, cu glasu-i tărăgănat. 

— Dar nu e drept, continuă Purcell cu tărie. Îi veţi jigni 
foarte grav pe tahitieni, procedînd astfel. Au deopotrivă ace- 
laşi drept de a-şi alege femeile. 

Mac Leod îi privi, rînd pe rînd, pe Smudge, pe White şi 
pe Johnson, cu tîlc şi cu un aer triumfător, ca şi cum ar fi 
vrut să-i ia martori că profeția lui se împlineşte. Apoi stră- 
punse cu bărbia ascuţită văzduhul, în direcţia lui Purcell, lăsă 
să-i cadă genele/palide peste ochi, şi spuse cu dispreţ: 

— Asta, asta nu mă miră de loc din partea dumitale, Pur- 
cell, de vreme ce eşti, cum s-ar spune, trup şi suflet cu negrii. 
Să mă bată Dumnezeu dac-am mai pomenit pe lume vreun 
alb care să-i îndrăgească pe sălbatici aşa cum îi îndrăgeşti 
dumneata | Mort copt, cu ei totdeauna. Gata oricînd să-i lingi 
sau să te laşi lins de ei! Hai la nenea să te răzgiie, să te 
pupe, să te drăgălească |! Fie bărbat, fie muiere! Mort de 
patimă, nu alta | 

Smudge rînji, iar Johnson surîse, întorcîndu-şi la iuţeală 
capul, cu o mutră stingherită, ca şi cum, ţinînd să-i dăruiască 
doar lui Mac Leod acest zîmbet, ar fi vrut ca Purcell să nu 
i-l vadă. „Spurcăciune murdară !“ făcu Baker, printre dinţi. 
Micul Jones atinse uşor cotul lui Purcell şi spuse în şoaptă: 
„Să-i ard vreo două ?“ Jones era mărunt de statură, dar gro- 
zav de vînjos. Purcell nu răspunse. Frumosul lui chip blond 
şi sever părea tăiat în marmură. O clipă mai tîrziu el îşi 
ţintui privirea într-un punct din văzduh, deasupra capului lui 
Mac Leod, şi spuse pe un ton liniştit: 

— Presupun că ai şi alte argumente. 

Baker îi aruncă o privire plină de admiraţie. Întorcîndu-i 
disprețul, Purcell era, în fiecare zi, învingător al lui Mac 

Leod. Făcea parte dintr-o clasă superioară : niciodată nu 
se simţea la el nevoia de a răni. 

— Drace, făcu Mac Leod, drace, de vreme ce vrei să le 
afli, Purcell, atunci fie. Am eu şi alte argumente şi încă cu 
greutate : feri în lături, că le dau drumu. Se află pe insulă 
nerozi care n-au băgat de seamă că sîntem aici cu toţii, bri- 
tanici şi negri, cincisprezece bărbaţi şi doar douăsprezece 
femei... Şi acum să spunem că-i vîrîm pe toţi în chipiul ăsta. 
Bine, şi atunci ce se-ntîmplă ? Se-ntîmplă că ăi trei de la 
urmă, scoşi din chipiu, tre-să se lipsească de muiere. 

Aruncă jurîmprejur o căutătură batjocoritoare. 

— Ăi din urmă s-ar putea să fie negri... da” tot atî-de bine 
s-ar putea să fie şi albi, şi dacă cumva or fi albi, dumneata, 
Purcell, să nu-ţi închipui că nici capu nu mă doare. Prefer 
ca drăguţii dumitale să rămînă fără muieri, şi nu Smudee, 
White sau: Jones... 

— Nu-mi mai purta mie de grijă, spuse micul Jones, lă- 
ţindu-şi spatele. Mă descurc eu şi singur. 

— Mac Leod, spuse Purcell aplecîndu-se înainte, adeseori 
am avut păreri deosebite, dar de astă dată, crede-mă, e grav. 
Îţi dai seama de ceea ce se va întîmpla cînd tahitienii se vor 
pomeni sub smochin, doar ei între ei, cu cele trei femei pe 
care li le veţi lăsa ? 

— Ei, ce-o să se-ntîmple? făcu Mac Leod, trei muieri 
pentru șase bărbaţi, nici nu-i chiar aşa rău. După socoteală, 
însemnează cîte o jumătate de muiere la om. Nu-i de loc 
rău, zău aşa, o muiere la doi inşi. Nici eu nu mă pot lăuda 
c-am avut totdeauna atît. 

— Înţelege, Mac Leod. Pe drept cuvînt se vor gîndi că 
sînt loviți cum nu se... 

— Se vor răzgîndi, îi reteză vorba Mac Leod. Îţi spun că 
n-am nimic împotriva lor, Purcell. N-o să-mi pierd vremea 
căutîndu-le-n coarne, dar n-am absolut nimic împotriva lor. 
Dar fiind vorba de ales între ei şi noi, n-am cum să mai 
stau în cumpănă. Întîi noi, asta-i tot ce spun eu. 

— Te contrazici. 

— Cum aşa? făcu Mac Leod, tresărind, rănit adînc în 
logica sa de scoţian... 

— Ai ţinut cu tot dinadinsul câ nu cumva, pe insulă, ofi- 
ţerii să fie privilegiați față de mateloţi, iar aeum vrei ca 
britanicii să fie privilegaţi faţă de tahitieni. 

— Nici pomeneală să umblu după aşa ceva, făcu Mac 
Leod, cu vocea-i tărăgănată, dar vreau numai să-ți spun că 
e o socoteală în preferinţele mele. Acela pe care-l am în ve- 
dere, înaintea tuturor, fie că-i pe pămînt, fie pe apă, fie sub 
cer senin, fie în plină furtună este omul cu numărul unu: 
James Finchley Mac Leod, chiar, copilu maică-si. Apoi mă 
gîndesc la prieteni. Apoi la ceilalţi băieţi de pe Blossom, şi 
la urmă la negri. 

— Este un punct de vedere egoist, spuse Purcell, cu indig- 
nare, şi crede-mă, va avea urmări grave. 

— Grave sau ba, aşa cred eu, spuse Mac Leod, cu amîn- 
două mîinile pe genunchi, cu scăfîrlia-i de, mort şi mai sco- 
filcită sub piîlpiirile flăcărilor, cu un rînjet tăcut. Cît priveşte 
egoismul, ai, desigur, toată dreptatea, Purcell, nu zic ba, re- 
cunosc, dar nu mă tem de nimeni. Ca şi domnişorii ăştia, de 
altminteri, adăugă el, îmbrăţişînd cu o mişcare a braţului său 
stîng întreaga adunare. Nişte egoişti ! Nişte egoişti mărunți, 
cu toţii, pînă la unu! Și voi avea împotriva moţiunii dumi- 
tale, Purcell, majoritatea sigură a afurisiţilor ăstora de egoişti. 

Se opri o clipă şi apoi spuse, zîmbind într-una : 

— Nimeni nu mai are nimic de spus? 

Continuă, aproape fără a mai aştepta: 

— La vot. Cine e împotrivă ? 

El însuşi ridică braţul, Hunt îi urmă îndată pilda, apoi 
Smudge şi, în sfîrşit, Johnson. White nu se clinti din loc. 
Urmă un freamăt de uluire. Fără a cobori braţul, Mac Leod 
îşi întoarse capul în stînga, străpungîndu-l pe metis cu pri- 
virea. Ochii mici, negri, abia vizibili ai lui White îl înfrun- 
tară pe Mac Leod, fără a clipi, apoi întorcîndu-se domol pri- 
viră drept înainte. 

— Mă abţin, făcu White, cu glasul blind, cu vorba cîntată. 

— Te abţii ? spuse Mac Leod cu o privire stăpînită, avînd 
braţul drept tot ridicat şi zvîrlind scîntei din ochii lui mici, 
cenuşii. 

— Îţi atrag din nou atenţia, spuse Purcell, cu un ton tăios, 
că nu ai dreptul să influenţezi membrii adunării, fie vorba 
de White, Hunt sau Johnson. 

— Nu influenţez pe nimeni, izbucni Mac Leod. 

Reuşita era totuşi de partea sa, chiar cu abţinerea lui 
White; Avea, în sprijinul său, patru voturi, Purcell numai 

trei. Dar abţinerea lui White îl neliniştea. Nu mai era sigur 
pe oamenii săi. 

Coborî braţul, dar nu încetă să-l scruteze pe White. 

— Nu sînt de părerea ta, spuse White, cu glasu-i cîntat. 
Chipul său era liniştit şi destins, braţele — cuminte încruci- 
şate pe piept, iar vocea — de o blindeţe pe care nimic nu i-o 
putea schimba. 

— Dacă e aşa, atunci ar fi trebuit să votezi alături de 
mine, spuse Purcell. 

White nu răspunse. Îşi spusese părerea. Nu mai avea nimic 
de vorbit. 

„Foarte ciudat“, spuse Baker aplecîndu-se spre Purcell. 
„Nu“, răspunse Purcell, în şoaptă, „nu chiar aşa de ciudat". 

— Patru voturi contra, spuse, după o clipă, Mac Leod. O 
abţinere. Moţiunea Purcell se respinge. 

Era însă vădit că abţinerea lui White îi retezase avîntul. 

— Purcell, spuse el acru, trece-i lui Jones chipiul. Trebuie 
să terminăm treaba, dacă nu vrem să ne apuce noaptea. 

Jones îngenunche, se lăsă pe călcîie şi puse chipiul pe 
'coapsele-i goale. Era singurul dintre britanici care purta un 
pareu şi, la drept vorbind, dintre ei, era tot singurul al cărui 
trup, deşi de dimensiuni mai reduse, se putea totuşi asemăna 
cu acelea ale tahitienilor. Cel mai tînăr de pe bord, după 
Jimmy, împlinise de-abia şaptesprezece ani, iar pe trunchiul 
său, subţire, mlădios, atletic, sta înfipt un cap bălai, cu părul 
tuns foarte scurt. Nasul, plin de pistrui era scurt, cam cîrn, 
iar bărbia-i, încă aproape fără barbă, se termina brusc, rete- 
zată, ca şi cum mai era pe cale de a creşte. Ochii lui albaștri 
ca sticla priveau pe oameni drept în faţă şi aminteau de 
ochii micului mus. Dar avea o fire mai bărbătească şi mai 
dîrză decît a lui Jimmy. Foarte conştient de forţa mușchilor 
săi, îşi ţinea muşchii pieptului aproape veşnic încordaţi, fie 
din cochetărie, fie din grija de a-i face să crească. 

— Ei, ce faci ? spuse Mac Leod, hotărăşte-te |! 

Jones ţinea, mai departe, cu mîna stîngă chipiul pe coapse, 
iar cu dreapta tot scormonea printre hîrtii. Era foarte emo- 
ţionat, şovăia să înceapă tragerea la sorţi. Se temea ca nu 
cumva cel dintîi britanic căruia îi va scoate numele din chi- 
piu s-o aleagă pe Amureia. Cînd, după ce se săvîrşise răzvră- 
tirea pe bordul Blossom-ului, vasul se oprise în Tahiti, Jones 
cunoscuse pentru cea dintiia oară dragostea, în îmbrăţişarea 

Amureiei. Ea abia împlinise şaisprezece ani. Nici în Tahiti, 
nici pe bord nu-i rămăsese credincios, dar setea altor încăic- 
rări potolindu-i-se, se reîntoarse la Amureia. lar din ziua de- 
barcării, puteau fi văzuţi necontenit, bătînd toate drumurile 
insulei, copilăroşi, gravi, ţinîndu-se de mînă. „Ei, hai, spuse 
Purcell încet, ce aştepţi P?“ „Îmi sfredeleşte capul un gînd, 
spuse Jones, un gînd afurisit. Mi-e teamă că au să mi-o 
sufle pe Amureia.“ „Hai, trage odată ! tăcu Purcell surîzînd, 
pun prinsoare pe un şiling că o să fie a ta.“ Şi, spunînd aces- 
tea, se scotoci în buzunar, de unde scoase un şiling găurit, 
pe care-l zvîrli pe jos între el şi Jones. Jones privi impresionat 
şilingul. „Hai odată !“ făcu Baker de partea cealaltă a lui 
Purcell, sprijinindu-se cu o mînă pe pămînt ca să-l vadă mai 
bine pe cumnatul său. 

Jones scoase o hîrtie, o despături şi, aplecînd-o către lu- 
mina torţei, o citi. Deschise gura, o închise, îşi înghiţi saliva 
şi, regăsindu-şi în cele din urmă graiul, spuse: 

— Jones. | 

Părea atît de naiv uluit că scosese o hirtie cu propriul 
său nume, încît cu toţii, în afară de Hunt, izbucniră în riîs. 

Jones îşi încordă muşchii pieptului şi-şi lăţi umerii ca pen- 
tru a arăta că nu suferea rîsetele oamenilor. Dar sub această 
înfăţişare bătăioasă se simţea fără nici o putere şi, atît de 
mişcat, încît nu mai era în stare să spună un cuvînt, 

— Ei P spuse Mac Leod, terminăm în seara asta, sau ba? 
Pentru că numele tău a ieşit ăl dintii, ai dreptul, puştiule, 
să alegi între douăsprezece femei. Dar fă-o cît mai repede 
cu putinţă ca să vedem şi ce hotărăşte votul. 

— Amureia, spuse Jones. 

Şi, pe sub sprîncenele încruntate deasupra nasului său de 
copil, privi înspăimîntat către roata oamenilor din jur, ca să 
vadă dacă nu cumva vreunul dintre ei îi va disputa femeia... 

— Nici o împotrivire ? făcu Mac Leod, arătînd, ca pe un 
retevei, capătul funiei în văzduh. Îl legănă înspre spate, aş- 
teptă să se scurgă cîteva secunde, făcîndu-l, apoi, să se abată 
năprasnic la pămînt, între picioarele sale. 

— S-a hotărît ! 

— Amureia |! făcu Jones, cu glasul sugrumat, întorcîndu-se 
pe loc. 

Ea se ivi de îndată, pătrunse înăuntrul cercului de luarii 
şi, îngenunchind surîzătoare lîngă el, îl luă de mînă. Era ca 

o trestie, frumoasă, iar pe obrazu-i o antime candoare o în- 
rudea cu tant-ul ei. Jones îşi destinse muşchii deodată, cu o 
răsuflare prelungă aducînd a şuier şi suspin deopotrivă. 
Pieptul i se trase înăuntru, umerii îi căzură înainte şi, aple- 
cîndu-şi capul pe ei, Jones o privi pe Amureia, fermecat. 
Era aici, lîngă el. Era a lui. Bucuria îl avînta, aproape, în 
sus. Simţea că aveau, de acum, viaţa înaintea lor şi că ea va 
fi fără de sfîrşit. 

— Poate că de-ai lăsa încolo mîna muierii, urlă Smudge 
cu răutăte, ai să fii în stare să tragi mai departe biletele din 
chipiu. 

Jones vîrî mîna şi scoase o hîrtie. 

— Hunt strigă el cu un glas de trîmbiţă. 

Hunt încetă să mai fredoneze, mirii, îşi înălță capul, iar 
ochii lui mici şi şterşi se aţintiră, uimiţi, asupra lui Jones, 
asupra chipului şi asupra petecului de -hîrtie din mîna lui 
Jones. După care îi zvîrli lui Mac Leod o privire fricoasă, 
ca pentru a-l chema în ajutor. 

— E rîndul tău, spuse Mac Leod. Alege-ţi femeia. 

— Ce femeie ? făcu Hunt. 

— Femeia ta, Omaata. 

Hunt păru a sta în cumpănă şi apoi spuse: 

— Şi de ce s-o aleg? 

— Ca să fie a ta. 

— Păi a mea e, spuse Hunt, avîntîndu-și botul înainte şi 
închizînd, pe genunchi, uriaşii săi pumni. 

— Binenţeles. A ta este. Spune doar : „Omaata“, şi ea vine 
de s-aşază colea, lingă tine. 

Hunt îl privi bănuitor. 

— De ce ai spus „alege“? 

— Pentru că sînt aici unsprezece femei, şi trebuie să alegi 
una dintre ele. 

— N-am nici o treabă cu astea unşpe femei | mîrîi Hunt, 
făcînd o mişcare cu mîna, de parcă ar fi vrut să le măture 
din existenţa sa. Eu o am pe Omaata. 

— Foarte bine, atunci spune: ,,„Pe Omaata o vreau“ şi 
Omaata a ta va fi. 

— Păi, ce, acuma nu-i a mea? spuse Hunt, privindu-l 
pe Mac Leod cu o căutătură amenințătoare. 

— Ba da, a ta este. Haide, ascultă-mă. Spune odată aşa: 
„„Omaata“. Ea vine de se aşază colea, lîngă tine, şi gata. 

— Şi dă ce tre-să spun „Omaata“ ? 

— Isuse Cristoase | făcu Mae Leod, ducîndu-şi amîndouă 
mîinile la cap. 

Purcell spuse, pe un ton muşcător: Li 

— Grozav aş vrea să ştiu, Mac Leod, cum de-ai izbutit 
să-l faci pe Hunt să voteze alături de dumneata ? Trebuie 
să-ţi fi dat .multă bătaie de cap | 

Mac Leod îi zviîrli o privire furioasă, dar nu răspunse nici 
un cuvînt. : 

— Hai să isprăvim odată, spuse Baker, enervat. Propun 
ca Purcell să-i spună Omaatei să se aşeze lîngă Hunt, după 
care să socotim încheiată discuţia. 

Mac Leod dădu din cap încuviinţînd, iar Purcell îi tălmăci 
Omaatei cele spuse. Şi îndată, în spatele lui, ţîşni din nou 
umbra uriaşă a Omaatei. Purcell se întoarse şi rămase uluit. 
Credea că e încă printre tahitieni. Pentru că era aşezat, îi 
părea şi mai mare decît de obicei şi, văzînd-o trecînd între 
el şi Baker, pentru a străbate cercul, fu uluit de coapsele-i 
enorme. Omaata rămase o clipă nemişcată în faţa torţei, orbită 
de lumină, căutîndu-l din ochi pe Jono. Ea îi întoarse astfel 
spatele lui Purcell, încît îl acoperi cu umbra, iar flacăra, con- 
turîndu-i gigantica siluetă, făcu să dănţuie răsfrîngerile lumi- 
nii pe umerii ei negri, cărora le dărui, în pulsaţia unei se- 
cunde, înfăţişarea marmorei lucitoare. 

Se aşeză lîngă Hunt şi, gîngurind cu glas de bas, îl înecă 
într-un potop de vorbe rostite în graiul ei păsăresc. Hunt 
scoase, la rîndu-i, şi el un mîrîit mieros. „Toarce“, făcu Jones, 
în şoaptă. Purcell surîse, dar chipul fin şi brun al lui Baker 
rămase încordat. Ochii i se adînciseră în orbite şi o tresărire 
uşoară făcea să-i zvîcnească buza de jos. 

Tăcerea se prelungi. Mac Leod şi Smudge se cufundaseră 
într-e discuţie în şoaptă, ca şi cum discordia ce păruse a-i fi 
despărţit, cu cîteva clipe înainte, s-ar fi reaprins deodată. 
Jones îi aşteptă să-şi sfîrşească vorba ca să tragă din chipiu 
a treia hîrtie. | 

Purcell avu un tremur uşor. Era, întocmai ca şi toţi ceilalţi, 
în afară de Mac Leod, gol pînă la brîu, iar vîntul se stîrnise 

mai viu ca pe mare. Luminile torţelor părură, o clipă, a se 
şterge : se ivea tocmai pe cer luna tropicelor. Era uriaşă şi 
atît de strălucitoare, încît părea o auroră. Rariştea pădurii fu 
străluminată, iar labirintul drumurilor înverzite ce duceau la 
smochin se iviră în spatele lui Mac Leod, cu umbrele şi lumi- 
nile lor, prdungindu-se mai departe, în tainice adîncuri prin 
perspectiva rădăcinilor aeriene ale smochinului. Purcell se 
întoarse, surîse spre Ivoa şi-şi plimbă privirea pe chipurile 
tovarăşelor ei. Scăldate de o limpezime suavă, cu dinţii şi cu 
albul ochilor scăpărînd în valurile de păcură ale părului, aş- 
teptau liniştite. Purcell fu mişcat de nestinsa forță iradiată 
de chipurile lor blînde, aceste trupuri lipsite de orice trufie 
şi ale căror forme, rotunde ca nişte cupe, vesteau că ele vor 
zămisli viaţa. Peritanii puteau să-şi agite, mult şi bine, puş- 
tile în văzduh, să-şi tot avînte funiile în aer, să discute şi să 
„aleagă“. Ce zădărnicie nemaipomenită |! Insula aceasta, ce-ar 
fi fost ea, oare, fără de femei ? O temniţă. „lar noi, se întreba 
Purcell în sinea sa, ce s-ar mai fi ales de noi, după scurgerea 
cîtorva zeci de ani? Un morman de ciolane prefăcute în 
pulbere.“ | 

— Adamo, spuse Ivoa cu un glas ce lăsa să se vadă că 
voia să-l necăjească şi cu o elocventă mişcare a miîlinilor, în- 
dreptate spre piept, eşti sigur. că ai să mă iei chiar pe mine ? 

— Da, răspunse Purcell, surizînd. Pe tine. Tot pe tine. 
Numai pe tine. 

— Ai adormit, puştiule ? se auzi vorba tărăgănată a lui 
Mac Leod. 

Purcell se întoarse şi îl văzu pe Jones, care, cu aerul unui 
om prins asupra faptului, îşi smulse propria-i mînă din aceea 
a Amureei, înfundind-o în chipiu. 

— Mason | strigă el cu o voce limpede. 

Purcell ridică braţul. 

— Am 0 scrisoare din partea sa. 

O scoase din buzunar şi o îndreptă spre lumină. Era închisă 
cu o pecete de ceară, cu inițialele lui Mason, iar adresaxîn- 
semnată cu litere migălite şi apăsate, suna astfel : 


Locotenent Adam, Briton Purcell 
Primul locotenent al Blossom-ului 

Pe pămînt la 130*a4' longitudine vestică 

şi 25%2' latitudine sudică. 

Purcell rupse pecetea, despături scrisoarea şi citi cu glas 
tare : 


Domnule Purcell, îți dau dumitale în griță sarcina 
de a face astfel încît să-mi fie atribuită o femeie în 
stare să-mi gătească şi să se ocupe de rufăria mea. 


Căpt. Richard Hesley Mason 
Cdt. al vasului Blossom. 


Purcell se tot uita la hîrtie. Nu-i venea să-şi creadă 
ochilor : Mason, după toate cîte spusese, mai voia şi fe- 
meie | - 

Purcell îl văzu aievea în cabina Blossom-ului, la plecarea. 
din Tahiti. Stacojiu la faţă, cu braţele ridicate către cer. 
Cu ce indignare refuzase să mai ia pe bord încă trei 
femei | „Femei, domnule Purcell, avem, şi aşa, prea 
multe | Nu mă interesează în nici un fel. Dacă mi-ar fi 
fost gîndul doar la propria mea tihnă, n-aş fi luat nici una 
cu noi.“ lar acum, cu gîndul la propria-i tihnă, cerea şi 
pentru el una! 

În chiar aceeaşi clipă, Mac Leod spuse: 

— Nu o nevastă vrea bătrînul, el vrea o gospodină. 

Izbucniră rîsete, iar mai-marii începură să flecărească 
în fel şi chip pe seama lui Mason în legătură cu presu- 
pusa-i lipsă de vlagă bărbătească. Discuţia cu privire la 
acest lucru li se păru plină de haz şi ea mai dură încă 
cinci minute bune. 

— Sînt bun la inimă, făcu Mac Leod, . ridicînd mîna 
pentru a pune capăt glumelor. Chiar dacă bătrînul a vrut 
să-mi zboare scăfîrlia, tot nu înseamnă c-am să-l las să-şi 
spele singur rufele. 

Îşi roti privirea, iar nasu-i ca un tăiş se lungi în jos, către 
buzele subţiri. „„Mărinimos, nevoie mare, cînd n-are nimic 
de pierdut“, făcu Baker, cu glasul scăzut. 

— Dacă nimeni n-o alege pe Vaa, continuă Mac Leod, 
părînd a nu fi auzit nimic, propun să i-o dăm lui Mason. 

Nimeni nu clinti. Mac Leod abătu la pămînt capătul 
funiei şi îl rugă pe Purcell să tălmăcească ce anume se 
hotărîse, 

Vaa se ridică masivă,- cum era, şi lipsită de frumusețe. 
Înainta către interiorul roatei şi se propti pe picioarele-i 
zdravene de ţărancă. Degetele tălpilor largi, bine întinse 
pe sol, se zgîrceau ca să se încleşteze cît mai puternic de 
pămînt. Îşi duse amîndouă mîinile la spate şi spuse pe un 
ton politicos că faptul de a avea ca tane căpetenia marii 
pirogi era pentru ea o onoare. Tabhitienele începură să rîdă, 
iar ltia îi strigă: „E, Vaa, €l E rece ca un sloi de 
gheaţă tanc-ul tău!“ Un surîs despică buzele chipului ei 
mare de ţărancă, şi Vaa spuse: „Îl voi încălzi“. Şi plecă 
îndată, pornind-o înspre sat, ca să facă precum spusese. 
„Jones mai despături un bilet şi strigă cu o voce puter- 
nică : ă 

— Johnson | 

Johnson tresări, lăsă ochii în pămînt, şi, privind negul 
de la capătul nasului său mare, îşi tot scărmăna cu dosul 
palmei drepte firele rare din barbă. Apoi îşi desfăcu picioa- 
rele şi, proptindu-se pe un genunchi, se ridică cu o vigoare 
la care nimeni nu s-ar fi aşteptat din partea unui om atît 
de bătrîn, sprijinindu-se cînd pe un picior, cînd pe celă- 
lalt, zvîrlind în jur priviri furişe şi scărpinîndu-şi, într-una, 
barba. În ciuda trupului slăbănog, pîntecele îi ieşea înainte, 
urcînd rotund și tare pînă la stomac, părînd că vrea să 
ajungă din urmă pieptul scobit şi încovoiat sub povara 
atîtor ani de trudă. Această boltire a pieptului îl silea pe 
Johnson să-şi întindă gâtul înainte, în strădania” de a se 
ţine drept. Dar braţele sale renunţaseră de multă vreme 
la orice încercare de a mai urma în jos pe linia prelungită 
a umerilor. Spînzurau în faţă, atît de sfrijite, încît aduceau 
a împletitură. de otgon, presărate pe partea lăuntrică de 
mărunte pete negre şi brăzdate de vine enorme, bulbucate 
şi vineţii. 

Johnson .zvîrlea priviri neîncrezătoare şi fricoase în jur, 
ca şi cum s-ar fi întrebat dacă liniştea ce întîmpinase ros- 
tirea numelui său nu ascundea cumva cine ştie ce capcană. 
În ceea ce-l privea, el îşi făcuse de mult alegerea, dar 
şovăia să şi-o dea în vileag, nefiind sigur că nu se va ivi 
nici o împotrivire, şi temîndu-se ca, în ciuda hotărîrii ros- 
tite adineaori, femeia cu pricina să nu-l vrea. Ochii lui, 
cu aceeași căutătură furişă, lunecară de la Mac Leod la 

Purcell, ca şi cum ar fi căutat, rînd pe rînd, cînd la unul, 
cînd la celălalt un sprijin, şi. din partea majorităţii şi din 
aceea a minorităţii şi, tiviţi cu roşu cum erau, clipind sub 
pleoapele lor zbiîrcite, pentru a ascunde ţinta către care 
priveau, strecurîindu-se în ungherul femeilor, încremeniră 
asupra lor cu o ciudată expresie de spaimă şi poftă. Avea 
aerul unui ştrengar, care strîngînd în palmă un bănuţ de 
furtişag priveşte prin geamul vreunei plăcintării prăjitura 
jinduită, nehotărîndu-se nici să şi-o cumpere, nici să se 
lase păgubaş. > 

— Ei, ce se aude? se răsti Mac Leod. 

Johnson întoarse către el privirea fricoasă, încetă să se 
mai scarpine şi, fără a privi pe nimeni, spuse cu o voce 
pițigăiată : 

— 'Taiata. 

Alegerea lui era modestă: Taiata era şi cea mai puţin 
tînără şi cea mai puţin frumoasă dintre tahitiene. 

— E cineva împotrivă ? făcu Mac Leod, ridicînd în 
sus, pe după ceafă, capătul funiei. 

Şi, aproape fără să mai aştepte, îl abătu la pămînt. 
Johnson înălţă capul şi cu un glas tremurînd de ispită 
strigă : 

— Taiata |... 

Şoapte se iscară în rîndul tahitienelor, dar nici una dintre 
ele nu se clinti din loc, nici una nu răspunse. Buzele lui 
Johnson prinseră să freamăte. Îşi întinse braţele înainte şi, 
prinzîndu-şi între degetul mare şi arătătorul stîng degetul 
mare al mâinii drepte, începu să şi-l frece cu o mişcare 
molcomă şi în neştire. „Are să plingă“, îşi spuse Purcell, 
în sinea sa. 

— Taiata || repetă Mac Leod cu o voce puternică. 

Tăcerea se aşternu printre tahitiene, apoi murmurele se 
stîrniră din nou. Taiata se ridică, se îndreptă agale către 
roata de oameni, bondoacă, îndesată, legănîndu-se în mers 
pe picioarele-i un pic arcuite. Pleoapele umflate îi ascun- 
deau ochii, iar chipu-i luminât deodată de văpăile torţe- 
lor se înfăţişă abătut, posac. Johnson scoase un mic rîs 
piţigăiat, îi ieşi în întîmpinare şi, luînd-o de mînă, se ră- 
suci în loc, într-un fel de pas de dans mărunt atît de ridi- 
col şi aşa de vrednic de milă, încît nimănui nu-i veni a 
ride. Johnson se aşeză, dar Taiata, de îndată ce luă loc 

lîngă el, îşi smulse cu un gest brutal mîna dintr-a sa şi-l 
ţintui cu o privire de gheaţă pornită din ochişorii ei negri 
ce păreau înfundaţi în pleoapele bulbucate. „Bietul John- 
son“, spuse Purcell cu glas scăzut. Dar nimeni nu răspunse. 
Jones se uita ţintă la Amureia, iar Baker privea drept 
înainte, palid, cu dinţii strînşi. | 

— Jones | spuse Mac Leod, pe un ton aspru. 

El însuşi părea nervos şi încordat. Jones dădu drumul 
miîinilor Amureiei, luă chipiul şi scoase din el un bilet. 

— White, strigă el atît de puternic, ca şi cum White 
s-ar fi aflat tocmai la celălalt capăt al luminişului. 

White nu se clinti din loc, chipul îi rămase impasibil. 
Nu se grăbi să răspundă. Stînd cu picioarele strînse sub 
el, cu amîndouă palmele întinse cuminţi pe genunchi, doar 
arătătorul şi mijlociul mîinii drepte i se mai mişcau într-o 
răpăială de tobă, pe stofa pantalonilor. Celelalte degete, 
ca nişte cîrnăciori, scurte, pătrate la capete, şi le ridicase 
cu o sprinteneală de parcă vestea apropiata lor lunecare pe 
clape. Se scurseră, astfel, cîteva secunde. 

— lia, rosti White, cu blîndeţe în glas. 

Se iscă, în rîndurile femeilor, un freamăt subit, iar va- 
lurile murmurelor sporiră mai nestăvilite decît înainte. 
Purcell se întoarse. ltia sta îngenuncheată. Cu ochii în pă- 
mînt, cu buzele strînse, clătină din cap a neîncuviinţare. 
Itihota, stînd către dreapta, îi pusese braţul pe umăr. De 
partea cealaltă se aflau Raha şi Tumata. ltihota spuse: 
„Hai, ia-l. Nu-i de loc om rău. N-are să te bată.“ „Nu! 
nu!“ spuse ltia. 

— Itia | strigă Mac Leod cu o voce puternică. 

Itia se ridică în picioare, înaintă către roata de oameni 
şi se propti drept în faţa lui Mac Leod, între Amureia şi 
Johnson. Ochii îi scăpărau. 

— Ascultă, schelete peritan, spuse ea aţintind o privire 
plină de mînie asupra scoţianului, ar trebui să-ţi fie ruşine 
că te porţi în halul ăsta. Ce rost are să alegi o femeie 
care nu te vrea? 

Vorbea ca şi cum nu White, ci chiar Mac Leod ar fi 
fost acela care o alesese. Continuă: - 

— Doar ştii ce se întîmplă cînd iei o femeie care nu te 
vrea : te înşală cu altul. 

Se auziră, printre femei, rîsete înnăbușşite, iar tahitienii 
le răspunseră cu rîsete îndoite. Lăudat fie numele lui 
Eatua | Urîtele purtări ale Itiei aveau şi ceva bun în elel 

Mac Leod se interesă: 

— Ce spune? 

— Te întreabă, spuse Purcell, pe un ton neutru, dacă 
doreşti ca femeia dumitale să te înşele. 

Şi mai adăugă: 

— De fapt nu e decît un fel de a vorbi. Nu dumneata 
eşti în discuţie. 

Ochii lui Mac Leod scăpărară de furie, dar se stăpîni. 

— Spune-i să-şi ţină gura, făcu el cu un glas calm, 
şi să se aşeze lingă White. 

Purcell tălmăci aceste vorbe. 

— Nu-l urăsc pe omul cel galben, spuse ltia cu un efort 
de curtenie. Nu are mîna plină de sînge îngheţat!, aşa 
cum o are Scheletul. Omul cel galben e politicos. Totdea- 
una blind, ca umbra... 

Îşi arcui trupul mic şi tare şi spuse cu vigoare: 

— Dar nu-mi place ca tan€. Tane, pe Mehani îl vreau. 

Mehani se sculă în picioare. Fusese ales. Ridicîndu-se, 
dădu a înţelege că se. învoia. Mehani le iubea, fără nici 
o precădere, pe toate femeile. Dar pentru ltia avea prie- 
tenie. 

Privirea lui Mac Leod alunecă de la Itia la Mehani. Nu 
era nevoie să i se tălmăcească spusele ltiei. Îşi încleștă 
fălcile, zvicni înainte capătul funiei şi spuse plin de mînie: 

— Spune-i că dacă nu se duce să se aşeze lingă White, 
am s-o pedepsesc. 

— Nu woi tălmăci această ameninţare, spuse Purcell. 
E foarte primejdios. Mehani o şi socoteşte pe lItia drept 
femeia lui. Dacă te atingi cumva de ea, te ucide. 

— Avem însă o lege, spuse Mac Leod. Îi vom pune 
ştreangul de git. 

— Numai să poţi, spuse Purcell, ţintindu-l drept în 
ochi. | 

Mac Leod îşi avîntă în sus bărbia-i ascuţită şi îşi ascunse 
ochii. De va fi vreo bătălie, atunci Purcell, Jones, Baker, 
cei şase tahitieni vor fi cu toţii împotriva sa. Poate chiar 

şi femeile. Simţi o amarnică părere de rău că nu-şi luase 
puşca. 

— White, ridică-te şi du-te de-ţi ia femeia. Era o înfrîn- 
gere deghizată : zvirlea întreaga sarcină pe umerii lui 
White. 

White nu încercă s-o apuce pe ltia, pe neaşteptate. Se 
sculă cu un calm plin de demnitate şi se îndreptă agale 
spre ea. Dintr-o singură zvicnire lia îi fugi din cale, se 
răsuci pe călcîie şi cu o nespusă sprinteneală alergă de- 
parte, în luminişul pădurii, cu părul vilvoi, fluturînd în 
urmă. O zbughi drept către apus, spre locul hăţişului. 

— Stai, Mehani, urlă Purcell! 

Mehani se opri locului, din plin avînt, proptit pe un 
picior, cu trunchiu-i atletic înfăţişat din profil, cu capul ri- 
dicat, cu nările zvîcnind, ca un ogar oprit în plină goană. 

— Dacă fugi după ea ca s-o ajungi, spuse Purcell în 
graiul tahitian, atunci ăştia te vor hăitui cu puştile din 
urmă. Rămiîi acum aici şi întoarce-te îndată cu noi, în sat. 

Şi adăugă: 

— Noaptea e lungă... 

Mehani se aşeză jos, cu ochii ţintă la Purcell. White nu 
se clintea din loc. O privea pe ltia pierind sub văpaia 
lunii. Ar fi însemnat să se înjosească fugind după ea. Cînd 
se făcu nevăzută în fundul pădurii, el străbătu din nou şi 
fără grabă roata adunării şi se aşeză pe locul său. Din 
clipa în care rostise numele „,ltia“ nu mai scosese nici un 
singur cuvint. 

— O să dăm noi de ea. N-are încotro, spuse Mac Leod, 
trebuie să mănînce şi ea şi să bea. 

Urmă o tăcere. Ochii lui Purcell se mişcaseră sub pleoa- 
pele strînse. Spuse, pe un ton neutru: 

— Propun ca White să-şi aleagă o altă femeie. Pe lti- 
hota, de pildă. ltihota se va învoi din toată inima. 

White deschise gura, dar nu apucă să spună ceva, căci 
Mac Leod i-o luă înainte. 

— Da, domnule, spuse el cu un ton plin de venin, cu 
siguranţă, domnule. Din toată inima, domnule, ltihota este 
pentru White tocmai ce este Itia pentru Mehani. Iscusit, n-am 
ce spun8, Purcell, dar trăsnească-mă Domnul dacă voi lăsa să 
se petreacă una ca asta. Poate că ai uitat că mai există şi o 
adunare p-aici. Şi că nu vreun negru are să ne facă nouă. 

legea, chiar dacă el ţi-o fi frate de cruce. Cît despre ltia, 
fii pe pace, Purcell, dăm.noi de ea. 

Purcell spuse cu răceală : 

— Cinci kilometri hăţiş de jur împrejurul insulei. Un 
munte, unde se află un izvor. Şaptesprezece oameni care-i 
ţin partea. 

— Dăm noi de ea, spuse Mac Leod, şi-i făcu semn lui 
Jones să-şi vadă de treabă mai departe. 

Jones vîrî mîna în fundul chipiului. , 

— Baker, spuse el, aproape în şoaptă, şi îşi privi cu un 
aer de vinovăţie cumnatul. 

Din clipa în care Amureia se aşezase în preajmă-i, nu se 
gîndise nici măcar în treacăt la Baker şi la îngrijorarea sa. 

Baker îşi înălţă chipu-i brun şi spuse pe un ton limpede: 

— Avapubhi. 

Se aşternu tăcerea. Privirile toate porniră înmănuncheate 
către Mac Leod. Scoţianul pîndise această clipă. Sosise fără 
a-l surprinde. Se scurseră două-trei secunde. Capătul funiei 
odihnea, la pămînt, între picioarele sale, în vreme ce el, cu 
ochii aţintiţi în jos, cu capu-i de mort, rigid şi înţepenit pe 
gîtul slăbănog, pştepta într-o neclintire desăvîrşită. 

„Şovăie“, îşi spuse Purcell în sine, fuga ltiei l-a pus pe 
gînduri. Şi de n-ar fi fost şi ceilalți... 

— Mă împotrivesc, făcu Mac Leod, ridicînd ochii din 
pămînt şi aţintindu-i asupra lui Baker. 

Baker îi înfruntă privirea, dar nu scoase o vorbă. Mac 
Leod se propti într-o mînă, se ridică de jos şi se sprijini de 
rădăcina smochinului. Se aştepta ca Baker să se năpustească 
asupra lui şi socotea mai nimerit să înfrunte lovitura, în 
picioare. 

— Băieți, spuse el cu glasu-i tărăgănat, şi plimbîndu-şi 
privirea pe chipurile tovarăşilor săi, dacă o cer pe Avapuhi 
o fac nu pentru a-i pricinui vreun rău lui Baker... 

— O, nu! răspunse Baker cu glasul fremătînd. 

— Dar trebuie să fie o regulă, continuă Mac Leod, punînd 
în ton tot disprețul pentru vorba cu care-l întrerupsese Baker. 
Nu putem lăsa femeile să treacă, aşa, de la unul la altul, pe 
insula asta. A cui era Avapuhi, în Tahiti ? Păi a lui nea Leod. 
A cu iera ea pe bordul Blossom-ului ? A băiatului maică-mi. 
Dar cum sînt femeile astea o ştiţi prea bine! Nici n-apucă 
bine să debarce pe insulă şi numai iată-mi muierea sărindu-i 

de gît lui Baker. Aşa, dintr-o toană, băieţi! Doar dintr-o 
toană | Negresele-s meştere, nu glumă, în de-alde astea ! Dar 
eu vă spun, continuă el ridicînd glasul, că dacă le lăsăm de 
capul lor s-a zis cu noi! Adio ordine! Adio familie! Nici 
stăpîni n-o să mai fim. Ascultaţi-mă pe mine, fraţilor: nu 
ne mai rămîne decît să ne acoperim ruşinea cu fusta şi să 
trecem la spălatul vaselor | 

Smudge şi Johnson începură să rîdă, dar fără chef. Expresia 
ochilor lui Baker nu lăsa loc nici unei îndoieli asupra inten- 
ţiilor sale : se temeau că încăierarea devenind generală nu 
se vor mai putea bizui nici măcar pe forţa lui Hunt. Înlănţuit 
de braţele Omaatei, nu-l interesau de loc toate cîte se pe- 
treceau în preajmă, torcea numai ca o pisică dolofană. 

— Bine, făcu Mac Leod, legînd din nou firul vorbelor, să 
vă spun mai departe. Cînd Avapuhi m-a părăsit, am lăsat-o 
în plata Domnului, că-s băiat bun. N-am vrut să dau loc la 
pricină de zizanie cu Baker... 

— Între vot şi zîzanie alegi, aşadar votul, spuse Baker pe 
un ton atît de calm şi de insultător, în acelaşi timp, încît Mac 
Leod se făcu alb ca varul. 

Purcell îi aruncă o privire lui Baker. Stătea cu picioarele 
încrucişate sub e], cu amîndouă mîinile virite în fundul 
buzunarelor. În afară de zvicnetul acela care, din cînd în 
cînd, făcea să-i freamăte buza de jos, chipul său era încre- 
menit. Dar privirea învăpăiată a ochilor săi negri şi încercă- 
naţi se aţintise asupra lui Mac Leod plină de un dispreţ adînc. 

— Nu mă voi lăsa provocat, spuse Mac Leod, redobîn- 
dindu-şi întreaga stăpînire de sine. De cauţi cumva încăie- 
rare, să ştii că n-am să-ţi fac pe plac, Baker. Avem aici o 
lege, şi o să fac aşa cum spune ea. 

— Şi legea asta, spuse Baker, vorbind foarte agale, cine 
oare a făcut-o, dacă nu tu? Şi acum te ascunzi pe după 
lege, ca să ocoleşti încăierarea. La vorbă da, nimic de zis, 
nimeni nu te-ntrece. Dar am băgat de seamă că altminteri 
te-ai dat mai întotdeauna la fund, ca nu cumva să te nime- 
rească vreo lovitură. Cînd Burt ţi-a dat poruncă să-l zvirli 
peste bord pe micul Jimmy, i-ai împlinit-o, nu-i aşa ? Şi tu 
şi Smudege, frate-tu de cruce, aţi ascultat fără să cricniţi. Și 
atunci tot cuvîntului legii i-ai dat ascultare.,, 

“Îşi rostea vorbele cu atîta vigoare, silabă cu silabă, încit 

avea aerul că i le zviîrle, una cîte una, scoţianului,: drept 
în obraz. 
p — Vorbele tale aţiţătoare n-au să mă scoată din balamale, 
spuse Mac Leod, mai încremenit decît o stîncă. Am spus tot 
ce-aveam de spus cu privire la Avapuhi. E rîndul tău să vor- 
beşti, iar cînd vei fi gata, vom trece la vot. 

Şi Baker continuă pe acelaşi ton agale şi necruţător : 

— Eşti cum nu se poate mai grăbit să ajungem o dată la 
vot, Mac Leod. Votu-i floare la ureche, Mac Leod, nui 
aşa ? Tot atît de uşor cum ai repezit tăişul de jungher în 
pieptul unui amărit, care nu era în stare să se apere, DESE 
s-a-ntîmplat cu Simon. 

Se petrecu, în acea clipă, ceva straniu de tot: în grupul 
tahitienilor se făcu auzit un murmur de aprobare. Nu auziseră 
niciodată pomenindu-se numele lui Simon, şi nu pricepuseră 
o iotă din toate cîte le spusese Baker, dar auzindu-i tonul 
şi văzîndu-i ochii îşi dădeau bine seama că îl înfruntă pe 
Mac Leod şi le plăcea. Scoţianul, însă, nici nu se clinti. Se 
rezemase de rădăcina smochinului şi rămăsese aşa, cu amîn- 
două mîinile la spate, cu bărbia ridicată, cu ochii abia între- 
deschişi. Aşteptă ca murmurele stîrnite în rîndul tahitienilor 
să se potolească şi spuse, privindu-l prin crăpătura ochilor, 
pe Baker: 

— Ai isprăvit P 

— Ba n-am isprăvit, spuse Baker, pe acelaşi ton rece şi 
insultător. Am pomenit doar despre cele ce sînt floare la 
ureche, Mac Leod. De pildă: să-l spînzuri pe Mason cînd 
e legat cobză, de miîini şi de picioare, e un fleac. Nu-i nevoie 
să ai cine ştie ce curaj pentru atîta lucru. Un simplu vote 
de ajuns. 

— Nu împiedic pe nimeni să aibă de partea sa majoritătea, 
spuse Mac Leod. 

— Şi ca să ai de partea ta majoritatea tot floare la ureche 
e, continuă Baker, cu acelaşi glas molcom şi, totuşi, răscolit 
în acelaşi timp de o nebănuită încordare. Jucărie e să suceşti 
capul vreunui nătăfleţ, care să nu ştie nici măcar pe ce lume 
se află. Şi tot fleac este să bagi în sperieţi un biet bătrîn, 
lipsit de orice apărare. Poftim, ia să vezi |... 

Şi se întoarse pe neaştepiate către Johnsori, pe care-l stră- 
punse pînă-n măduva oaselor cu privirea încruntată de furie. 
Purcell rămase înmărmurit de forţa, sau, mai bine zis, de 
cumplita sălbăticie a acestei priviri. Johnson deschise gura 
ca şi cum s-ar fi înăbuşit, şi păru că se strînge în sine ca 
o gînganie opărită. Îşi apăsă genunchii cu amîndouă braţele, 
coborî fruntea în pămînt şi stătu aşa, zgîrcindu-şi trupul 
strivit, nimicit, fulgerat. 

Cu privirea plină de milă, Baker ridică din umeri, şi apoi 
îşi aţinti din nou ochii asupra lui Mac Leod. 

— O altă ispravă care nu cere nici o sforţare, mai spuse 
el, cu un glas al cărui freamăt dădea vorbelor sale o forţă 
nespus de răscolitoare, este să loveşti o femeie. Mai cu seamă 
o femeie ca Avapuhi, care nici nu încearcă să se apere. De 
aceea îţi şi pare rău s-o pierzi. Cu Horoa se schimbă treaba. 
Ai ridicat mîna, dă şi ea în tine. Şi asta nu-ţi convine, sigur 
că nu. S-o dai cu capul de pereţi, asta da. Să-i smulgi părul 
din cap, cum de nu | S-o calci în picioare, asta iarăşi da. Dar 
s-o înfrunţi, nici pomeneală, nici măcar pe Horoa. Asta nici 
în ruptul capului, nu! Horoa nu ştie multe şi, dacă ridici 
mîna asupra ei, îţi mai crapă şi scăfirlia. Ca aseară, cu 
ciocanul... 

— Asta n-o ştiam |! făcu Jones și chicoti ca un copil. 

Şi se lăsă în neştire cuprins de viltoarea acelei veselii tine- 
reşti, care îi făcu pe toţi să amuţească. Mac Leod răbdase, 
fără a se clinti din loc, toate insultele. Dar nevinovatul chiot 
de bucurie al lui Jones îl scoase din sărite. Simţi fulgerător 
toate săgețile muiate în venin, pe care i le înfipsese în carne 
Baker. Ochii lui îşi pierdură limpezimea. Deveniră tulburi şi 
de o încremenire stranie. Îşi înălță umerii înainte, iar mîna 
dreaptă i se strecură în fundul buzunarului. 

În aceeaşi clipă Baker puse talpa piciorului stîng pe pămînt 
şi, cu genunchiul stîng, abia-abia ridicat de jos, părea un 
alergător gata să-şi ia avînt. Uitase că îi dăduse lui Purcell 
cuțitul şi, pradă mîniei reci ce făcea să-i zvicnească trupul 
Mic şi vînjos, îi venea, aşa cum era, cu mîinile goale, să se 
încaiere cu Mac Leod. Giîfîind, cu trupul încleştat, cu toţi 
muşchii încordaţi, îl străpungea pe scoţian cu privirea îmbă- 
tată de văpaie, cu nişte ochi în care se desluşea cum nu se 
poate mai limpede siguranţa că-l va ucide. 

Mîna lui Mac Leod deschisese, în fundul buzunarului, 
cuțitul şi, cu fruntea năpădită de şiroaie de năduşeală, se 
căznea deznădăjduit să-şi stîmpere clocotul lăuntric ce-l 
asmuţea să se năpustească asupra lui Baker. În sinea sa, îşi 
luă în derîdere pornirea : „Să te baţi pentru o negresă !* Era 
o nebunie, cînd putea s-o aibă doar cu un simplu vot, fără 
să mai înfrunte vreo primejdie. „Mă las dus“, cugetă în 
sinea sa, cu dispreţ. Şi în aceeaşi clipă, înaintă cu un pas, 
ţeapăn, aidoma unui robot cu degetele încleştate pe prăselele 
cuţitului. 

— Mac Leod ! strigă Purcell. 

Mac Leod tresări, ca un lunatec strigat pe nume, îl privi 
o clipă pe Purcell, respiră adînc şi-şi scoase mîna din buzuna:. 
Fără să-şi coboare privirea ce-l înfrunta pe Baker, se dădu 
înapoi mergînd de-a-ndaratelea pînă ce simţi în spinare rădă- 
cina smochinului înfiptă vertical în pămînt. Se sfîrşise. Purcell 
văzu cum, în dorinţa de a-şi stăpîni giîfîitul, coastele lui Mac 
Leod săltau sub tricoul alb. 

— Dacă nimeni nu mai are nimic de spus, vorbi Mac 
Leod, o clipă mai tîrziu, propun să se treacă la vot. 

Baker făcu o mişcare, iar Purcell îi puse mîna pe umăr. 

„Trebuia să mă laşi“, spuse Baker, în şoaptă, plin de mi- 
nie. „l-aş fi făcut de petrecanie.“ Purcell îşi spori apăsarea 
mâinii pe umărul lui Baker. Baker se aşeză jos şi închise ochii. 
Păru deodată sleit de orice vlagă. 

Mac Leod îşi reluă şi el locul, înhăţă din nou capătul 
funiei şi spuse, cu un glas ca de împrumut: 

— Propun să-mi fie încredinţată Avapuhi. 

Înălţă braţul în văzduh, iar Hunt, Smudge, White şi, două 
clipe mai tîrziu, Johnson, îi urmară pilda. 

— Cinci voturi din opt. Propunerea este aprobată, spuse 
Mac Leod cu acelaşi glas şters, fără elan. 

Era învingător, iar izbînda sa nu-i dăruia totuşi nici o 
bucurie. Dintre planurile pe care le punea la cale mintea lui 
în veşnic neastîmpăr, acela de a i-o smulge lui Baker pe 
Avapubhi, doar prin vot, i se păruse minunat. Şi tocmai acum, 
cînd îşi împlinise visul, se simţea învins. 

— Avapuhi ! spuse el în cele din urmă. | 

Baker îşi ridică în sus mîna dreaptă, deasupra capului, o 
agitaţie se stîrni printre tahitieni, iar Purcell se împotrivi 
ispitei de a se întoarce. 

— O clipă, spuse Baker ca şi cum ridicase mîna ca să 
ceară cuvîntul, cred că am dreptul să-mi aleg altă femeie, nu ? 

— Mai e vorbă, marinare ? spuse Mac Leod, căznindu-se 
să-şi recapete vorba sprinţară, mai e vorbă, mai e vorbă?! 
Nu-s aşa negru la inimă, încît să las eu un băiat al Blos- 
som-ului să se usuce de unul singur. Pînă şi Mason a avut 
parte de o femeiuşcă. Haide, alege, matinare ! | 

Dar toată această vorbărie suna fals. Chiar vocea lui suna 
fals. Mac Leod părea abătut şi sleit de puteri. 

Baker îl privi drept în ochi şi spuse cu un glas limpede : 

— Horoa. 

Mac Leod se strîmbă. „Ţine chiar atît de mult la ea?" 
gîndi. Purcell. „Şi dacă ţine într-adevăr, de ce a vrut-o pe 
Avapuhi ? Pentru a nu suferi o înfrîngere ? Pentru a-l umili 
pe Baker ?'“ 

“Mac Leod repetă maşinal. 

-—— Horoa ? 

— Şi pe asta o vrei tot pentru tine ? spuse Baker, pe un 
ton muşcător. 

Urmă o tăcere. Mac Leod închise pe jumătate ochii şi-şi 
înălță bărbia. 

— Se-mpotriveşte careva ? spuse el pe un ton şters. 

Aviîntă în sus capătul funiei şi, fără a mai aştepta, îl abătu 
la pămînt. 

— S-a votat! 

— Horoa, spuse Baker. 

Horoa ţîşni înăuntrul roatei, cu o unduitoare şi viguroasă 
mişcare a şoldurilor, ca o iapă care iese din apă pe mal. Se 
propti în faţa lui Mac Leod, înfăţişîndu-se în toată splendoa- 
rea trupului ei de cinci picioare şi zece degete ! şi, cu ochii 
în văpăi, cu degetul ridicat în chip de acuzare, îi făcu, în- 
soțindu-şi vorbele cu gesturi ample, un violent rechizitoriu. 
În vreme ce-şi ţinea cuvîntarea, nu avea astîmpăr, ci se tot 
sucea îricoace şi încolo, fremătînd, nerăbdătoare parcă să se 
avînte. Cu grumazul trufaş, cu pieptul îmbelşugat, cu picioa- 
rele lungi şi nervoase, îşi umfla nările tremurătoare, zvicnin- 
du-şi gîtul cu neastîmpăr, ceea ce făcea să-i tremure coama. 

În rîsetele tahitienilor, care o îndemnau din cînd în cînd 
cu bătăi din palme sacadate, Horoa vorbi timp de cinci 

1 1 metru și 77 centimetri. (Nota autorului.) 

minute cu aceeaşi impetuozitate, părînd a nu avea nevoie 
nici o clipă să-şi tragă răsuflarea, şovăind o secundă la 
alegerea unui cuvînt, „nechezînd şi tropăind pe picioare, ca şi 
cum ar fi fost gata să se avînte către limanuri mai senine. 
Apoi îşi curmă cuvîntarea tot atît de brusc pe cît o şi 
începuse, şi, gîfîind încă de pe urma efortului, se aşeză lîngă 
Baker, pe care, după ce-i prinse capul în menghinea braţe- 
lor, îl strînse la piept, pecetluindu-i zdrayăn gura cu buzele 
ei ca piatra. 

— Şi acum, tălmăcirea |! făcu Mac Leod. 

Amuzat, Purcell ridică sprîncenele. 

— Cuviînt cu cuvînt ?... 

— Nu, una peste alta, spuse Mac iza grăbit. 

— Una peste alta, ţi-a făcut o scenă de gelozie, pentru 
că în locul ei ai ales-o pe Avapuhi. 

Purcell îl privi atent pe Mac Leod, părîndu-i-se a desluşi 
o undă de plăcere pe chipu-i cadaveric. Şi continuă : 

— A spus, în concluzie, că Baker e mult mai drăguţ decît 
dumneata şi că e încîntată de a avea un astfel de tane. Cred, 
adăugă Purcell cu mărinimie, că a făcut haz de necaz. 

— Oricum ar fi, mi-e indiferent, spuse Mac Leod, cu un 
chip ca de mască. 

Făcu o pauză şi apoi strigă: 

— Avapuhi ! 

Se făcu tăcere, iar ceata femeilor rămase nemișcată. Mac 
Leod repetă cu voce puternică : 

— Avapuhi | 

Şi cum nimeni nu răspunse, se ridică în picioare. Feţele 
femeilor se întoarseră spre Mac Leod, iar privirea sa lunecă 
rînd pe rînd de la una la alta. 

— Itihota, făcu el cu asprime, unde este Avapuhi ? 

Itihota se ridică pentru a răspunde ca o şcolăriţă cuminte. 

— S-a dus, spuse ea, pe englezeşte, cu vorba-i cîntată, 
împlîntîndu-şi în zare arătătorul dreptei. 

— Poţi să te aşezi, Itihota, spuse Mac Leod, liniştit. 

E] însuşi se aşeză din nou la locul său. Chipul său nu 
trăda nimic. „Joacă foarte tare“, spuse Jones în şoaptă şi 
plin de admiraţie. Purcell dădu din cap. 

— Vom da de ea,-spuse Mac Leod, fără a ridica glasul. 

Îl privi pe Jones şi spuse îndată: 

— Dă-i drumu! 

Jones viri mîna în fundul chipiului, scoase un 'bilet, îl 
desfăcu şi citi: 

— Mac Leod. 

— Alegerea a fost făcută, spuse Mac Leod, cu sînge rece. 
Mai departe. 

Jones scoase un nou bilet şi rosti cu glas limpede: 

— Purcell. 

Un zîmbet uşor flutură abia, pe buzele lui Purcell. Îi părea 
cam ridicol să-şi aleagă femeia. Spuse, aproape în şoaptă: 
„Ivoa“. Ea era în picioare în spatele lui. Se aşeză alături 
la dreapta lui Purcell, şi, privindu-l cu minunaţii ei ochi 
albaştri aţintiţi asupră-i, îşi lipi umărul de umărul său. 

— Mă împotrivesc |! urlă Smudge, cu un glas tunător. 
Urlatul acesta izbi doar auzul lui Purcell, fără însă a ajunge, 
încă, pînă la conştiinţa sa. Numai tăcerea încordată ce încleştă 
roata mulţimii îl făcu să-i priceapă tîlcul. În clipa aceea 
obrazul său era aproape culcat pe umărul Ivoei, iar ochii săi 
priveau zîmbitor spre ea. Surîsul îi rămase împietrit pe buze, 
în secunda ce urmă strigătului lui Smudge. Apoi, pe nesimţite, 
i se stinse, iar expresia, de obicei atît de calmă, fu înecată 
de, uluire. Făcu ochii nespus de mari, întoarse capul, se 
uită la Smudge, ca pentru a se încredința că nu-l înşelase 
auzul, apoi îşi lunecă, jur-împrejur, privirea asupra adunării. 
Părea a se îndoi de realitatea scenei pe care, de-abia cu cîteva 
clipe înainte, o trăise. 

Atît de vădită îi era îndoiala, încît Smudge repetă pe un 
ton sfidător : 

— Mă împotrivesc | 

Ochii holbaţi ai lui Purcell se aţintiră asupra lui Smudge, 
îl privi fără nici o umbră de mînie, ca şi cum însăşi existenţa 
lui Smudege îi părea îndoielnică. 

— Vrei să spui, vorbi el, cum nu se poate mai rar, că 
o vrei pe Ivoa ? 

— Şi încă cum! făcu Smudge. 

Urmă un răstimp de tăcere. Purcell nu izbutea să-şi des- 
prindă ochii de pe chipul lui Smudge. Îl cercetă de ca şi cum 
ar fi încercat să dezlege o şaradă: 

— E nemaipomenit | spuse el mai mult pentru sine însuşi 
şi scrutînd toate trăsăturile fizionomiei lui Smudge, ca şi 
cum ar fi aşteptat ca una dintre ele să-i dea în vileag tîlcul 
ascuns pe care-l căuta. Apoi spuse cu glasul scăzut: Dar 

sîntem căsătoriţi |! cu acelaşi aer de adîncă neîncredere în 
realitatea celor petrecute şi ca şi cum ar fi resimţit o greutate 
pînă şi la a enunţa o asemenea evidenţă. 

— Asta nu mă interesează, spuse Smudege. 

Era tolănit la pămînt, sprijinindu-se într-un cot. Cînd stri- 
gase „Mă împotrivesc |“, nici nu se clintise din loc. Între 
bărbia sa dată înapoi şi fruntea ieşită înainte, nasu-i mare îi. 
ţişnea, cu un fel de neruşinare, în văzduh, şi obrazu-i părea, 
prin relieful său proeminent, un bot de animal. Nu se uita la 
Purcell. Ochii săi mici, scăpărători şi negri ca bumbii ghetelor, 
şi foarte înfundaţi în orbite, priveau cu o fugară căutătură, 
cînd într-o parte, cînd într-alta, încinşi de o ferocitate ne- 
liniştită. În acelaşi timp, cu zvicniri repetate, de care părea 
a nu-şi da seama, îşi tot avînta nasu-i mare înainte, ca un 
porc ce scormoneşte cu rîtul în borhot. 

Cum Purcell “continua să tacă, Mac Leod se întoarse către 
Smudge cu gravitatea unui jude şi spuse: 

— Dacă te-mpotriveşti, trebuie să şi spui de ce. 

— Şi încă cum! făcu Smudge cu un accent londonez ce 
strecura în cele mai neînsemnate cuvinte ale sale o neruşinare 
cu neputinţă de tălmăcit. Şi nici nu e mult de explicat. S-a 
spus că ne vom împărţi femeile ? Da, sau ba? Dacă da, 
atunci Purcell trebuie să şi-o lase în grămadă pe a sa, ca 
să împărtăşească şi ea soarta tuturor celorlalte femei. N-am 
nici o îndoială că Purcell va încerca să aducă în sprijinul său 
faptul că muierea trăieşte de trei luni cu el. Dar nu văd în 
lucrul ăsta nici un temei. Ba chiar dimpotrivă ! De ce numai 
cu el? De ce nu şi cu un altul, ca să mai schimbe? De ce 
nu cu mine ? Ivoa nu-i după părerea mea a mai bună. Dar 
are rasă. Maniere. Maniere de doamnă, nu alta. Mîndră, şi 
cîte şi mai cîte. Din capul locului am pus ochii pe ea. Şi să 
mă bată Dumnezeu dacă n-am şi eu atîta drept la ea cît şi 
un afurisit de ofiţer! 


— Ţi-ai pierdut minţile, spuse Purcell mai mult uluit decît 
indignat de grozăvia vorbelor lui Smudge, vrei soţia mea ? 
E monstruos ! 

— Soţia dumitale ! făcu Smudge aşezîndu-se la locul lui 
şi împlîntîndu-şi nasu-i mare înainte, cu un aer de izbîndă, ca 
şi cum ar fi dat, în sfîrşit, de hrana mult căutată, soţia 
dumitale | Sigur eram c-ai să ne zvîrli în faţă şi vorba asta! 

lar eu ţi-o spun şi ţi-o“repet: căsătoria dumitale nici că mă 
interesează. Nu dau o para chioară pe ea, apă de ploaie, nu 
alta. Mofturi, nimic decît mofturi popeşti ! Nici nu vreau să 
ştiu de ele, m-auzi ? Şi află de la mine că-s gata să ţi-o iau 
pe Ivoa, cununată sau nu, cu sau fără pirostrii! 

Mai mult decît din pricina vorbelor sale, Purcell era în- 
ciudat că nu-i putea întîlni privirea. Ochii lui se rotiră încet 
către „majoritate“. În afară de Hunt, care, cîntînd, îşi aţintise 
căutătura asupră-i, fără ca totuşi să-l vadă, nici Mac Leod, 
nici White, nici Johnson nu se uitau la el. „Erau, prin urmare, 
cu toţii, în curent, îi fulgeră lui Purcell prin minte. Sînt gata 
să se facă complici la această ticăloşie.“ 

Se simţi atins cu cotul lui Baker. Întoarse capul către el. 
„Va trebui, totuşi, să ne încăierăm“, spuse Baker în şoaptă. 
Jones îi desluşi vorbele, se aplecă înainte ca să-l vadă, lăsă 
mîinile Amureiei şi-şi strînse parc-ul în jurul şoldurilor. 
„Dă-mi înapoi scula“, mai spuse Baker, cu glasul scăzut, în- 
tinzîndu-şi braţul stîng jos, la pămînt, lîngă Purcell. Purcell 
făcu „Nu“, clătinînd din cap. Se aşeză în genunchi, în felul 
în care îngenunchease şi Baker, înainte cu cîteva clipe, cînd 
îl sfidase pe scoţian. Mişcarea aceasta îl trezi din uluire. Păli, 
zvicnirile inimii i se înteţiră, iar mîinile îi fură prinse de un 
tremur. Şi le vîri în buzunare. Simţi sub degete cuțitul lui 
Baker. Prăselele erau tari şi calde, iar atingerea lor îi făcu 
plăcere. „Înţeleg acum cum poate deveni un om ucigaș“, îşi 
spuse el, şi falangele degetelor i se încleştară pe cuţit. Se 
simţi însă, îndată, cotropit de un val de ruşine. Slobozi 
mînerul armei şi scoase mîna din buzunar. 

Trecură cîteva secunde. Voi să vorbească, dar nu izbuti 
şi îşi dădu seama că maxilarele îi erau atît de încleştate, încît 
nu era în stare să deschidă gura. Îşi înghiţi un nod cei se 
pusese în git şi la a treia încercare de a scoate un cuvînt 
reuşi cu un nemaipomenit efort să biîiguie ceva. 

— Smudge, spuse el cu un glas sugrumat, în vreme ce prin 
freamătul buzelor, devenite livide, chipul său trăda violenţa 
efortului de a-şi păstra sîngele rece, dumneata nu ştii ce 
înseamnă o căsătorie. Nu e un moft, ci un jurămînt. Ritualul 
nu e nimic. Greutate are numai legămîntul de-a trăi împreună 
pînă în cea din urmă clipă. 

— Ei şi, n-are nici o însemnătate că un jurămînt mai mult 
va fi călcat, spuse-Smudge cu un soi de rînjet, întinzîndu-şi 
rîtul, cu ochii mici şi aspri sticlind de furie. Şi, rogu-te, slă- 
beşte-mă cu povestea aia a căsătoriei ! Şi las'te păgubaş de 
vorbele alea mieroase, cu Evanghelia şi cu toate alelalte 
mofturi ! Despre căsătoria asta, închipuieşte-ţi că am şi eu 
părerea mea. Dacă e vreunul de nu i-ai putut zvirli, în ciuda 
mofturilor astea, cu praf în ochi, apăi ăla-s eu! Am mirosit 
la ţanc urzeala şi iscusinţa cu care-ai lucrat-o ! Eşti dibaci, 
nevoie mare, şi asta o recunosc spre lauda dumitale. Cu mîna 
pe Sfînta Scriptură şi cu coada ochiului la ciozvîrta dumitale, 
din- fundul blidului. Cînd ţi-ai dat seama, încă pe bordul 
Blossom-ului, că pentru cincisprezece bărbaţi nu erau decit 
douăsprezece femei, ce ţi-ai spus ? „Au să se încaiere cînd 
or ajunge la-mpărţeală, pe insulă!“ Şi atunci, zdup! Te 
repezi şi la a mai arătoasă, a mai distinsă, ca să nu spun 
decît atît, îi faci capu-călindar cu Maica Domnului şi apoi 
vin” la nen” tu s-te boteze-n numele Tatălui şi s-te lege cu 
juruială sub mărturia lui Mason ! Şi, ajungînd aşa pe insulă, 
ce ţi-ai zis ? „Acu po' să mă culc p-o ureche |! Scăpai de-ncăie- 
rare |! Prada o să mi-o ţie în labe Tatăl, carele eşti în 
Ceruri !“ O mică rugăciune biîiguită pe punte şi legaşi fedeleş 
muierea ! 

Smudge întinse capul, răsuflă o clipă şi, ca şi cum toate 
cîte le spusese îi treziseră vechea pornire împotriva lui Purcell, 
continuă imprimînd vorbelor sale tonul unei indignări morale : 

— Aşa ţi-ai închipuit! Aşa ai crezut, Purcell ! Ţi-ai spus 
aşa : „Eu, înainte de toate, iar ceilalți pe urmă, de-o mai 
rămîne ceva“. Asta, ca ofiţer care e deprins să fie cel dintii 
servit şi cel mai bine ! Primul la trufanda şi la caimac | Da' 
eu ce sînt ? Cîine ? Merg în patru labe ? Fac sluj la pomană ? 
Şi faţă de dumneata ce parte de noroc mai avui eu, în viața 
asta ? Să mă zvîrcolesc, de la cinşpe ani, pe cheiul Tamisei, cu 
un codru mucegăit de pîine şi cu un strop de trăscău în 
burtă ? Să tot descarc de cum se crapă de ziuă şi pînă-n 
noapte baloturi de bumbac ? Pentru cine erau domnişoarele 
înţolite în horbote, alergînd de-a lungul cheiului, în brişcă cu 
doi 'cai în faţă şi cu două slugi la spate? Pentru mine? 
Nici pomeneală ! Pentru mine doar noroiul de pe chei ! Nici 
vorbă nu putea fi să-și murdărească măcar virful frumoşilor 

lor pantofiori | Nici nu 'catadicseau să descindă din trăsurică ! 
„Hai, puştiule, :dă o fugă de mi-l caută_ pe locotenentul 
Jones 1... Sau pe locotenentul Smith !... Sau pe locotenentul 
Purcell“, adăugă el într-o izbucnire de mînie ce-l făcu să-i 
năvălească lacrimile în ochi. lar mie taman o para chioară ! 
O para ca să văd sărutul mîlinilor, clipirea genelor, mlădierea 
evantaiului între degete. Ce porcărie, toate manierele astea 
frumoase | Şi mie nimic, nimic decît o grămăjoară de glod 
de pe chei! Dar ce-ţi închipui, Purcell, că aici sîntem la 
Londra ? continuă el, scrişnind din dinţi. .S-a zis aici şi cu 
trăsurile şi cu galoanele şi cu mătăsurile! S-a zis şi cu 
procurorii care ţi-l trimit drept la ştreang pe băiatul de treabă, 
vinovat că a şterpelit cinci parale ! Nu uita că aici sîntem cu 
toţii de-o teapă, Purcell. Preţuiesc tocmai cît şi dumneata, 
să mă bată Dumnezeu de nu-i aşa! Şi doar băieţii au să 
hotărască cui va fi hărăzită muierea dumitale, măritată sau 
ba, şi aşa se va întîmpla, chiar de i s-o frînge inimioara de 
durere că trebuie să te părăsească ! 

Evocarea zilelor copilăriei sale îl înduioşase pe Smudge. 
E.moţia făcîndu-l să se simtă îndreptăţit în propriii săi ochi 
îi dărui, pentru întîia oară, cutezanţa de a-l privi pe Purcell 
drept în față. Rămase uimit nevăzînd pe obrazul acestuia nici 
o urmă de pornire împotriva sa. Şi tocmai de aceea pizma i 
se înteţi şi mai răscolitoare. Şi cum Purcell tăcea, Smudge 
străpunse văzduhul cu nasu-i îndreptat obraznic către cel 
din faţa sa, spunînd cu o neruşinare încinsă de furie : 

— Ei, şi la toate astea ce-ai de răspuns? 

— Nimic, făcu Purcell, cu cea mai desăvirşită stăpînire 
de sine. 

I se părea stinsă orice pricină de discuţie, din clipa în care 
înțelesese ce fusese în cugetul lui Smudge, cînd o ceruse 
pe Ivoa. Nu-i mai rămînea decît un singur lucru, cel mai 
uşor : să se bată. 

— Cred, reluă el, cu un ton egal şi cu un fel de blîndeţe, 
că trebuie să punem capăt discuţiei. 

— Dacă-i aşa, spuse Smudge, în ai cărui ochi mici de 
şoarece se ivi scăpărarea unui fulger, atunci să trecem la vot. 

Şi îşi întoarse, zicînd acestea, capul către Mac Leod, dar 
Mac Leod nu-l învrednici nici măcar cu o privire. Îşi ţinea 
ochii aţintiţi asupra lui Purcell, încercînd să-şi spulbere neli- 
niştea ce-l hărţuia. 

— De vreme ce mi se cere să pun chestiunea la vot, spuse 
e] cu un ton ciudat de şovăielnic, n-am încotro şi binenţeles 
trebuie s-o fac. 

Purcell se ridică şi îl privi pe Mac Leod. 

— N-ai s-o pui la vot, Mac Leod, spuse el pe un ton ferm. 
E o tticăloşie pe care nu o primesc. 

— Nu primeşti ! spuse Mac Leod cu tonul unui magistrat 
ultragiat în exerciţiul funcţiunii. Nu te supui votului adunării ! 
Îţi aduc la cunoştinţă că ne vom lipsi de aprobarea dumitale ! 

Purcell spuse, fără a ridica tonul : 

— Asta înseamnă că legiferezi de unul singur ! 

Urmă o clipă de tăcere, după care Mac Leod spuse pe 


un ton încordai: 

— Cum adică, Purcell, ce vrei să spui ? 

— Vreau să spun că din chiar secunda în care vei pune 
chestiunea la vot, mă voi retrage din această adunare, căreia 
voi înceta de a-i mai recunoaşte orice autoritate. 

O dată vorbele acestea spuse, Baker se ridică şi apoi se 
aşeză alături de Purcell. Jones îi privi, rînd pe rînd, pe 
amîndoi, se sculă şi merse pînă în dreptul lui Purcell, oprin- 
du-se la stînga sa, proptindu-şi un picior înainte, şi rămase 
aşa, cu muşchii pieptului pentru întîia oară neîncordaţi, şi 
cu ochii-n patru. 

Tahitienii începură a vorbi, cu toţii deodată, pe un ton 
răscolit de aţiţare. Neînţelegînd graiul eroilor întîmplării, 
scena ce li se desfăşurase înaintea ochilor se reducea pentru 
ei doar la o pantomimă al cărei tîle le scăpa, din cînd în 
cînd. Dar de astă dată nimic nu mai lăsa loc vreunei îndo- 
ieli. Cei trei peritani stăteau în picioare, cu faţa la Schelet, 
arătîndu-i că îi înfruntă autoritatea. 

— Aş fi vrut să evit această ruptură, reluă Purcell cu 
acelaşi ton potolit. Şi eram hotărît să fac multe concesii 'nu- 
mai ca să nu ajungem aici. Dacă nu o vom putea evita, rup- 
tura aceasta va da naştere unei situaţii foarte primejdioase. 
Nu mă împinge pînă la capăt, Mac Leod. Dacă Jones, Baker, 
împreună cu mine, părăsim adunarea, atunci în comunitatea 
noastră aerul va deveni, repede, irespirabil. Vor fi două tabere 
pe insulă. Două triburi ce se vor război între ele sau care, 
în cazul cel mai fericit, nu vor-mai vrea să ştie unul de 
altul. Insula e mică, iar pe cuprinsul ei viaţa, în curind, nu 

— Dacă vă retrageţi din adunare, veţi fi trataţi ca răz- 

vrătiţi, strigă, cu violenţă, Smudge, şi spînzuraţi ! 
— "Tacă-ţi gura, spuse Mac Leod. i 

Deşi atitudinea sa rămăsese, în aparenţă, fermă, şovăia 
totuşi. Dacă Purcell pleca, toţi tahitienii vor intra în tabăra 
sa. Purcell va avea de partea sa numărul, forţa, complicitatea 
femeilor. „Şi toate astea doar din pricina maniacului ăstuia 
de Smudge“, gîndi el plin de furie. Nu-i chip să-i scoată 
din cap nebunia asta ! Ba e chiar silit să-l susţină, ca să se 
poată şi el bizui, la rîndu-i, pe votul lui Smudge. Şi, cu o 
amară uimire, Mac Leod îşi dădu seama că dacă el stăpînea 
insula datorită partizanilor săi, nu era mai puţin adevărat că 
şi devenise sclavul lor. 

— Gîndeşte-te, Mac Leod, reluă Purcell. Nu sînt vrăjmaşul 
acestei adunări. Dimpotrivă, atîta vreme cît se votează şi se 
discută, nimeni nu scoate cuțitul. Dar dacă majoritatea folo- 
seşte puterea de care dispune pentru a strivi minoritatea, în- 
seamnă că ea recurge la o tiranie mai grea decît aceea a lui 
Mason, şi să ştii că nici cu forţa nu mă vei putea sili s-o 
“primesc. 

Mac Leod nu se îndoia de tilcul acestor cuvinte. Era în 
ele o punere în gardă. Era învăluită, în sensul că, departe de 
a fi o ameninţare, îl arăta gata pe însuşi Purcell să se folo- 
sească de forţă. Dar străveziu sau ascuns, ultimatumul fusese 
rostit cu toate implicaţiile sale. 

Smudge simţi şovăiala lui Mac Leod. Stacojiu la faţă de 
spaimă şi asmuţit de miînie, strîngea pumnii îndreptîndu-şi 
trunchiul de la brîu în sus şi, cu nasul zvîcnind înainte, începu 
deodată să urle ca apucat de istericale : 

— Nu te lăsa, Mac Leod ! Nu-i da ascultare ! Pune la vot! 
Ce mai aştepţi ? Doar n-ai să laşi ca un afurisit de ofițer să 
te ducă de nas! 

Schimonoselile lui Smudge, ca şi răcnetele sale uluiră pe 
tahitieni. | 

— Maamaa !, zise Tetabhiti, izbindu-se cu arătătorul peste 
frunte. Urmară rîsete, iar Omaata răcni, şi ea, din fundul 
rărunchilor : 

— Ce e cu micuțul şoricel, Adamo ? 

Purcell întoarse capul către ea. A 


1 Smintit. (Nota autorului.) 

— Vrea să mi-o ia pe Ivoa, iar ceilalţi vor vota alături de el. 

Un murmur cutreieră gloata tahitienilor. Se înteţi treptat, 
treptat, pînă ce se prefăcu într-un vuiet, însoţit de exclama- 
ţiile violente ale femeilor. Mehani se ridică hotărît. Ivoa îi 
era soră. Se socotea aproape tot atît de lovit cît şi Adamo de 
neruşinarea lui Smudge. Întinse amîndouă mîinile înainte, 
pentru a face linişte, şi ţinu o cuvîntare plină de indignare şi 
eleganţă, prin care le reproşa atît Scheletului, cît şi lui 
Smudge procedeul lor duşmănos. Îi părea rău că trebuia s-o 
spună : aceşti doi peritani se purtau ca puii de scroafe. cu 
Adamo şi tot atît de urit şi cu tahitienii. Era foarte limpede 
că Scheletul îi înlăturase de la împărţeală şi că ei şase erau 
astfel sortiţi să se mulţumească doar cu trei femei. Nici 
vorbă că treaba asta nu putea schimba ceva, căci, de pildă, 
el Mehani, se făcea forte să se hîrjonească cu toate femeile 
peritanilor (rîsete). Dar ceea ce li se făcuse era un afront. Un 
afront era ceea ce i se impusese lui Tetahiti, fiu de şef. Afront 
ceea ce suferise el însuşi, adică Mehani. Pentru toţi era un 
afront. El, Mehani, era fiul unui mare şef. Şi toată lumea 
ştia, adăugă el stînjenit, fiul cui era tatăl său, Otu, marea 
căpetenie... De aceea şi fusese Otu atît de bun şi de mări- 
nimos cu peritanii. lar acum căpetenia marii piroge ajunsese 
maamaa. Sta zăvorit în cabana sa, cât era ziulica de lungă. 
Scheletul luase puterea, făcîndu-se stăpînul insulei. Şi îi 
trata pe tahitieni mai rău decît pe nişte prizonieri de război, 
ba chiar voia să-l păgubească pe Adamo, spunea Mehani, pe 
fratele său, luîndu-i femeia cu de-a sila. De aceea el, Mehani, 
fiul lui Otu, ţinea să le spună că trebuie cu toţii să lupte 
alături de Adamo, împotriva Scheletului. Şi că toţi acei care-i 
împărtăşesc gîndul s-o spună sus şi tare. 

Mehoro şi Kori se ridicară îndată, iar după o clipă de 
zăbavă Ohu şi Timi le urmară pilda. Tetahiti se ridică cel 
din urmă, dar nu din pricină că n-ar fi fost tot atît de hotărît 
cât şi ceilalţi să facă precum îi sfătuise Mehani, ci pentru că 
fiind el însuşi fiu de şef, şi bucurîndu-se de privilegiul unei 
anumite întîietăţi faţă de Mehani, adică întîietatea consfinţită 
de vîrstă, voia să dea dovada unei mai mari chibzuieli înainte 
de a lua o hotărîre. Aşa cum era statornicit prin uzanţă, însă, 
fu cel dintîi care luă cuvîntul şi spuse pe un ton grav: „E a 

roa“ 1. Expresie ce fu preluată şi repetată de către toţi tova- 
răşii săi. 

Mac Leod îi învălui cu privirea pe cei şase tahitieni, apoi 
ochii săi se aţintiră asupra grupului pe care îl alcătuiau 
Purcell, Jones şi Baker. Buzele i se tiviră într-o singură linie 
subţire şi unduitoare, sub-stavila aspră a nasului. 

— Eu propun, spuse el, amînarea dezbaterilor. Nu se 
poate delibera sub presiunea negrilor. 

— Lasă chichiţele, Mac Leod, făcu Purcell, pe un ton sec. 
Tabhitienii nu ameninţă pe nimeni. Dacă adunarea pune capăt 
discuţiilor, fără să ia nici o hotărîre, noi o părăsim. 

— Nu-i da ascultare! urlă, din nou, Smudge. Nu-i da 
ascultare | Pune la vot, Mac Leod! 

Mac Leod nu mai apucă să răspundă. Omaata se ridică în 
picioare. Hunt scoase un milrîit plingător, dar ea nu se sinchisi. 
Făcu un pas înainte şi de îndată roata dinăuntrul adunării. 
se umplu cu întreaga ei ființă. Ochii săi ca tăciunele, sub 
sprîncenele încruntate, îşi preumblară privirea asupra tahi- 
tienilor şi asupra peritanilor. 

— Voi, bărbaţii, spuse ea cu glasul ca urletul unei cata- 
racte, vorbiţi, îndrugaţi într-una... Eu, însă, Omaata, am să 
fac ceva. Din doi paşi, zbură glonţ prin faţa lui White şi 
Mac Leod, ajungînd în locul unde şedea Smudge. Acesta făcu 
o mişcare ca pentru a se feri în lături, dar Omaata i-o luă 
înainte. Se aplecă şi, înşfăcîndu-i zdravăn cu o mînă panta- 
lonul în dreptul brîului, ridică omuleţul în văzduh, ţinîndu-l 
fără nici o caznă drept în faţa sa, la capătul braţului ei enorm. 

—— Iti ore?, spuse ea, cu vocea-i profundă. 

Şi cu mîna dreaptă începu să-l pălmuiască. La drept vor- 
bind erau mai mult nişte pălmuţe decît palme adevărate, cam 
ca acelea cu care sînt lovite mîţele cînd se murdăresc în odaie. 
Dar de propria ei putere, Omaata nu-şi dădea seama. Smudge 
urla. Înăbuşit de degetele ei ce-i strîngeau pantalonul, roşu 
la faţă ca racul de atîtea palme, se zbătea ca un drac, dind 
din picioare, zvîcnindu-şi înainte pumnii ca vai de ei, în vrem2 
ce din gitlej îi ţîşneau, fără încetare>ţipete ascuţite. 

Tabhitienii fură cuprinşi de o veselie fără de margini. ku- 
seseră răzbunaţi pentru toate umilinţele îndurate în această 


1 Aprob întru +otul. (Nota autorului.) 
2 Soricelule. (Nota autorului.) 

seară. În vreme ce femeile împroşcau văzduhul cu străpun- 
gătoarele lor ţipete, ca nişte păsări de noapte, bărbaţii rideau 
în hohote şi-şi îndoiau picioarele ridicate pînă la şolduri, ples- 
nindu-se zgomotos cu palmele peste coapse. 

— Omaata | strigă Mac Leod. 

— Dă-i drumul, Omaata, strigă Purcell în graiul tahitian. 

— Iti ore, făcu Omaata, scrîşnind din dinţi. 

Nu mai auzea nimic. Îi tot trăgea lui Smudge pălmuţe, iar 
Smudge, urlînd, dînd din picioare, zgîriind cu unghiile, sărea, 
aşa, cu botul întins, ca un animal prins în laţ. Braţele nu-i 
erau îndeajuns de lungi pentru ca pumnii sau unghiile să 
ajungă pînă la obrazul Omaatei, dar picioarele-i desculţe 
apucau să izbească pîntecele uriaşei, de altfel fără ca ea să 
pară cîtuşi de puţin stingherită. 

— Da' musculos pîntece mai are! spuse Jones, cu gura 
căscată de admiraţie. 

Mac Leod se sculă şi se îndreptă spre Omaata. Smintitul 
de Smudge îşi găsise beleaua ) pe care, de altminteri, singur şi-o 
căutase. "Totuşi, în calitatea sa de şef al majorităţii, nu-i era 
îngăduit să stea în cumpănă : trebuia să intervină. Smudge 
însemna un vot. 

Mac Leod, cu timpanele străpunse de urletele victimei, se 
apropie de Omaata, cu luare-aminte. Se temea ca ea să nu 
întoarcă spre el braţu-i puternic, sau ca Hunt, vrînd s-o apere, 
să nu-i sară şi el în spate. 

— Încetează, Omaata ! spuse el cu asprime. 

Dar ea nici nu-şi întoarse capul, ci, socotind că, la urma 
urmei, e cam obositor să-l tot ţină pe Smudge la capătul 
braţului, se mişcă cu un pas în lături, împingîndu-l, fără să-şi 
dea seama, pe scoţian, cu umărul drept la o parte din drum 
şi propti trupul lui Smudge, ce se bălăbănea, de rădăcina 
smochinului, nu cu mult înainte folosită de Mac Leod drept 
spătar. La drept vorbind, îşi micşorase destul puterea lovitu- 
rilor. Nu mai erau decît nişte bobîrnace. 

— Domnule Purcell ! Don locotenent |! strigă Smudge, roşu 
ca racul, spuneţi-i să înceteze ! 

Purcell străbătu roata omenească cu o neliniște în privire 
şi, punîndu-şi mîna pe umărul Omaatei, strigă : 

— Te rog dă-i drumul! Ai să-l omori ! 

— Oa! Omule! spuse Omaata rostogolindu-şi vocea, de 
tunet, nişte pălmuţe ca pentru copii. 

— Opreşte-te Omaata ! îi urlă Purcell în urechi. 

— Nu, trebuie să-l învăţ minte ! făcu Omaata ridicând din 
umeri, din umerii ei uriaşi. 

Surdă, precum justiţia, îl plesnea înainte pe Smudge, de 
altminteri, fără părtinire, pe fiece obraz, şi cum acesta în- 
cerca să se apere, cînd cu miîinile, cînd cu coatele, ea îi tot 
împlînta, în răstimpuri, arătătorul în stomacul scofilcit, silin- 
du-l să coboare garda şi să-şi descopere, astfel, faţa. De cîte 
ori degetul acesta înfricoşător îl atingea în locul vulnerabil, 
urletul lui Smudge se strîngea sub cleştele înăbuşitor al unui 
singur țipăt, aidoma chițăitului pătrunzător al unui şoarece, 
prins în capcană. 

— Gata, încetează |! strigă Purcell. 

Şi, cu amîndouă miinile, se agăţă, sau, mai bine zis, se 
atîrnă de braţul Omaatei, care se smuci doar un pic, iar Pur- 
cell căzu grămadă la pămînt. 

— Copilaşule, spuse Omaata, coborîndu-şi cu bunătate 
privirea din înălţimea ochilor, în jos, către el, nu cumva ţi-am 
făcut vreun rău ? 

— Nu, spuse Purcell, ridicîndu-se de jos, dar dă-i drumu, 
odată, te rog! Dă-i drumul, Omaata ! 

— Don locotenent |! urlă Smudge, luaţi-v-o pe iu ! Numai 
spuneţi-i să înceteze ! 

Mac Leod îi puse lui Hunt mîna pe umăr : la ŞI îi era cea 
din urmă nădejde. 

— Hunt, spuse el, opreşte-o să-l mai bată! E cît p-aci 
să-l omoare pe Smudge ! 

Hunt îşi răsuci deodată către Omaata matahala de trup, ca 
şi cum gâtul şi trunchiul i-ar fi fost sudate. Privirea ochilor 
săi şterşi se aţinti asupra scenei ce se desfăşura înaintea sa. 
Părea a-şi da, de-abia acum, pentru întîia oară, seama de ea. 
O expresie ce venea dintr-un simțămînt de uimire îi năpădi 
fizionomia turtită şi crestată de cicatrice, şi mirii : 

— Să-l ucidă pe Smudge ? 

— Păi nu vezi ?!! îi urlă Mac Leod în urechi. Pe fratele 
Smudge. N-o lăsa, Hunt! Are să-l ucidă ! 

Hunt privea la corecţia ce i se aplica lui Smudge, scărmă- 
nîndu-şi cu degetele miinii drepte părul roşu ce-i năpădea 
pieptul. Nu pricepea de ce anume îi făcea Omaata lui 
Smudge toate cîte i le făcea, dar nu punea la îndoială juste- 
ţea temeiurilor unei asemenea acţiuni, 

— O să-l omoare | îi strigă Mac Leod în urechi. 

Hunt încetă să-şi mai scarmene blana cărămizie, îşi luă o 
expresie îngîndurată şi spuse : 

— Şi de ce nu? 

Îşi scutură capul.ca un cîine care iese din apă, afară: Era 
fericit de felul în care răspunsese. De astă dată lucrurile erau 
limpezi şi simple. Tot ce făcea Omaata era bine făcut. Iar 
dacă Omaata voia să-l ucidă pe Smudge, însemna că aşa se și 
cuvenea. 

— Pe prietenul nostru, Smudge |! strigă Mac Leod. 

Hunt se înălţă, cît era de lung, în picioare, cu palma milinii 
îl dădu la o parte pe Mac Leod şi spuse: 

— Viu îndată, Omaato, să-ţi dau şi eu o mînă de ajutor. 

— Stai la locul tău! strigă Omaata, privindu-l cu coada 
ochiului, şi cum îl văzu făcînd un pas către ea, strigă: Sit 
down ! | 

Hunt îşi reluă locul. 

— Isprăveşte, Omaata, te rog! strigă Purcell. 

Insista din nou, ca să curme mersul lucrurilor. Se agăță 
încă o dată de braţul ei. De teama să nu-i facă vreun rău lui 
Purcell, Omaata nu mai cuteza să şi-l smucească. Dar îl ples- 
nea pe Smudge mai departe, căci povara ce-i spînzura de 
braţ, deşi o stînjenea, nu era în stare totuşi să-i curme lo- 
viturile. 

— Omaata |! strigă Purcell. 

Se auzi un piîrîit, ca al unei ţesături ce se deşiră. Smudge 
căzu lat, la pămînt. Pantalonul nu mai rezistase, lăsîndu-şi 
o fîşie între degetele uriaşei. Smudge se ridică de îndată, 
apucînd cu amîndouă mîinile rupturile cu care-şi acoperi, 
cum se pricepu mai bine, goliciunea. Risetele tahitienilor se 
înteţiră şi mai mult. | 

— Iti orel făcu Omaata, răsfiîngîndu-şi de pe dinţii ei 
mari, în afară, buzele groase. 

Se îndreptă, legănîndu-se, către Smudge. Îndată Purcell se 
repezi la ea, îşi încolăci braţele în jurul trupului ei, ajungînd 
cu capul pînă la piept. Omaata, surprinsă în toiul avîntului, 
îşi încurcă picioarele între picioarele lui Purcell şi îşi pierdu 
echilibrul. Mai avu destul sînge rece ca, alunecînd, să nu 
cadă peste Adamo, ci să se rostogolească alături ca să nu-l 


4 Stai jos. (În lb. engleză.) 

strivească cu greutatea trupului ei. Smudge o rupse la fugă, 
mişcîndu-şi picioarele mici ca două andrele în mărunta bro- 
derie pe canavaua luminişului şi, cum acesta era povîrnit, 
fundul omuleţului, văzut în perspectivă, părea că dansează pe 
pămînt. Cu toţii se ridicaseră în picioare, rîzînd şi strigînd, 
ca să-l vadă fugind. Tocmai în clipa aceea vălul de păcură 
al unui nor întunecat acoperi chipul lunii, iar Smudge pieri 
în beznă, înghiţit de pămînt. 

În ciuda celor două torţe aprinse, pieirea lunii după nor 
făcea parcă să se scufunde întreaga scenă în penumbră, iar 
cînd îşi reluă locul, Purcell încercă simţămîntul straniu că se 
lăsase amurgul. Vîntul, întețit, sufla acum cu puterea vijeliei. 
Umezeala îi pătrundea în piele, prin umerii. goi, făcîndu-l să 
simtă un fior rece. | 

Jones se aplecă spre el, şi un zîmbet îi spintecă buzele 
chipului său copilăresc. 

— De cînd sînt pe lume, n-am mai rîs în aşa hal. 

— Da, dar nu e cuminte ce-ai făcut ! îl cam repezi Purcell. 

Omaata se aşeză pe locul ei, în aclamaţiile tahitienilor. 

Mac Leod sta cu spatele rezemat de rădăcina smochinului, 
fără a se mai aşeza jos. Aşteptă să se potolească vuietul, ri- 
dică braţul în văzduh şi spuse, pe un ton şters : 

Propun să se închidă şedinţa. 

Jones îşi aruncă ochii în fundul chipiului. 

— A mai rămas un bilet. 

— Bine, scoate-l, făcu Mac Leod, trecîndu-şi cu un aer 
obosit mîna pe obraz. Fuga lui Smudge evitase ruptura cu 
Purcell, dar atît White cît şi el însuşi, Mac Leod, rămăseseră 
fără femeie. Smudge fusese batjocorit, Purcell era acum mai 
puternic decît oricînd, iar negrii fuseseră împinşi pe pragul 
răzvrătirii. 

Jones despături biletul şi citi : 

— Smudge. 

Şi izbucni într-un rîs tineresc. Cum de nu-i venise în minte 
acest lucru ? Fuseseră nouă hirtii în chipiu. Pe cea din urmă 
nu putea fi scris decît numele lui Smudge. Nici un alt glas 
nu mai răspunsese rîsului lui. Un aer de tristeţe şi oboseală 
se abătuse pe chipurile întregii adunări. Opoziția nu era mai 
mulţumită decît majoritatea de rezultatul dezbaterilor. Baker 
rămăsese şi el fără femeie. În ceea ce-i privea pe tahitieni, 
aceştia încetaseră de a mai rîde şi se sfătuiau acum, în șoaptă. 

Dintre cele trei tabere de pe insulă, tabăra lor era cea mai; 
lovită. 

» — Nefiind de faţă, spuse Baker pe un ton usturător, lui 
Smudge nu i se poate atribui nici o femeie. 

— Şi totuşi o vom face, spuse Mac Leod, redobîndindu-şi 
într-o oarecare măsură pornirea duşmănoasă. Pentru că dacă 
n-o vom face acum, înainte de a ne despărţi, cedînd astfel 
negrilor patru femei, o poveste întreagă se va isca, după aceea, 
cînd va fi să le luăm una înapoi. 

Nimeni nu răspunse. Nu-i mai ardea nimănui de discuţie. 
Ploaia începuse să cadă în stropi mari şi rari pe frunzele tari 
ale smochinului, răpăind ca pe tabla acoperişurilor. 

— Propun să-i dăm pe Tumata, spuse Mac Leod. Cred că 
se are bine cu Smudge. 

Purcell se întoarse şi spuse : 

— Ascultă, Tumata, vrei să-l iei pe Smugde, de tane ? 

— Da, răspunse Tumata, ridicîndu-se în picioare. 

Şi o privi pe Omaata, cu un aer de reproş, spunînd: 

— Cu mine a fost totdeauna drăguţ. 

Vorbele: acestea îi stîrniră curiozitatea lui Purcell. O privi 
pe Tumata cu multă luare-aminte. Trăsăturile îi erau destul 
de comune, dar o blîndeţe îi stăruia în privire, iar fizionomia 
îi tălmăcea o anumită fermitate. 

— Se împotriveşte careva ? spuse Mac Leod. 

— Nu mai e cu putinţă nici o împotrivire, spuse Jones. Fie- 
care e cu femeia lui. 

Jones vorbi cu toată bunacredinţă, fără să se gîndească la 
faptul că el, Mac Leod, nu era de loc „cu femeia lui“. Dar 
scoţianul crezu că desluşeşte un tîlc batjocoritor în aceste 
vorbe şi îi zviîrli lui Jones o privire întunecată. Baker, tot- 
deauna gata să-i sară în ajutor cumnatului său, îi surprinse 
privirea şi i-o întoarse cu vîrf şi îndesat. Bătălia aceasta a 
privirilor nu ţinuse decît o secundă, şi de îndată ce se sfîrşi, 
o tăcere grea se lăsă asupra adunării. „la te uită, îşi spuse 
Purcell în sinea sa. Dintr-un cuvînt de nimic, din te miri ce 
gest poate ţîşni acum scînteia ... 

— Să isprăvim odată, spuse el cu glas tare. 

— S-a aprobat! spuse Mac Leod făcînd gestul de a lovi 
funia de pămînt, fără însă a-şi duce mişcarea pînă la capăt. 

Apoi adăugă, morocănos : 

— "Declar şedinţa închisă. 

Ca şi cum vijelia ar fi aşteptat doar rostirea acestor cu- 
vinte pentru a se dezlănţui, ropotul ploii se abătu în inte- 
riorul cercului, cu o violenţă cumplită. Britanicii şi tahitienii 
nu reacționară la fel. Cei dintîi o luară la fugă împreună cu 
femeile lor, prin luminiş, către sat. Ceilalţi se ascunseră în 
încăperile înverzite ale smochinului. Purcell merse pe urmele 
lor, ținînd-o pe Ivoa de mînă. 

Era întuneric beznă în labirintul smochinului şi luîndu-se” 
doar după glasuri îi găsi pe tahitieni. De îndată ce-l văzură 
printre ei, tahitienii îşi încetară vorba. 

— Cine-i acolo ? făcu Purcell, stingherit de această tăcere. 

— Sîntem cu toţi aici, Adamo, spuse Mehani. Şi în afară 
de noi șase mai sînt Faiana, Raha şi Itihota. | 

— Cele trei femei pe care ni le-au lăsat peritanii, spuse 
Tetahiti, pe un ton sec. 

Purcell tăcu, incapabil să mai scoată un cuvînt din pri- 
cina: felului în care sunase această observaţie. Se deprinsese 
cu întunericul. Desluşea chipurile din jurul său şi le vedea 
albul ochilor. 

— Mă duc s-o caut pe ltia, spuse Mehani. 

Vorbea pentru Purcell. Glasul îi era firesc. Purcell îşi înălță 
capul. 

— Pe ploaia asta ? 

— Trebuie. Altminteri o să se sperie foarte tare. 

— Să se sperie, de cine? 

— De tupapahui. 

Urmă o tăcere, după care Purcell spuse : 

— Şi ai s-o găseşti ? 

Răsună un rîs scurt: 

— Am apucat să ne jucăm împreună de-a v-aţi ascunselea. 
Și adăugă : rămii cu bine, frate Adamo. | 

Aceeaşi expresie, aceeaşi căldură a glasului, aceeaşi încre- 
dere. Nu, nu, Mehani nu se schimbase. Purcell încercă să-l 
urmărească cu privirea. Tahitianul se îndepărtă lunecînd, ca 
o pisică, fără zgomot. Cînd ajunse la marginea smochinului 
uriaş, silueta sa atletică se profilă un crîmpei de secundă 
printr-o spărtură de frunziş, pe fundalul unui petec limpede 
de cer, apoi se aplecă şi se făcu nevăzut. 

După plecarea lui Mehani toate îi părură, deodată, mai 
reci, lui Purcell. Deasupra capetelor lor ploaia se abătu ră- 
păind cu furie pe frunzele smochinului, iar tahitienii tăceau. 

Purcell spuse : | 

— Am cerut adunării ca să vi se pună şi vouă numele, 
printre ale noastre. 

Tetahiti răspunse, cu vocea-i gravă : 

— Am aflat. Omaata ne-a spus. 

Purcell aşteptă. Dar nimeni nu mai rosti nici o vorbă. 

— Fraţilor, spuse Purcell, după un minut, vi s-a făcut vo 
nedreptate, dar eu n-am aprobat-o. Dimpotrivă, am încercat 
să mă împotrivesc. 

Urmă o tăcere, apoi Tetahiti spuse cu o politeţe rece: 

— O ştiam. Ai încercat. | 

Ce voise să spună cu acest „Ai încercat“ ? Socoteau oare 
că era vinovat de faptul că nu reuşise? Se scurse, pentru 
Purcell, un lung moment de aşteptare, dar nimeni nu mai 
scoase o vorbă. Ivoa îi strînse mîna şi-i şopti la ureche : „Să 
plecăm “. | 

— Rămii cu bine, frate Tetahiti, spuse Purcell. Rămîneţi 
cu bine, fraţilor, rămîneţi cu bine. 

— Drum bun, Adamo, spuse Tetahiti. 

Răsună, în urmă-i, murmurul unor cuvinte de politeţe. Pur- 
cell se îndepărta, cu auzul aţintit, pînă ce nu mai desluşi ni- 
Mic, apoi, cu inima strînsă, o porni mai departe. Nici unul 
dintre tahitieni nu-i spusese „frate“. 


Capitolul VIII 


Ploaia căzu fără încetare toată noaptea şi cînd, a doua 
zi, Purcell ieşi din cabană, îşi dădu seama că vintul nu 
mai bătea acum dinspre „nord-vest, ci dinspre sud-vest. 
Pentru întîia oară de cînd debarcaseră sufla vîntul de la 
sud, iar brusca schimbare a vremii îi făcu pe marinari să 
presupună că el va aduce frigul şi ploaia. Şi, într-adevăr, 
vintul acesta stărui timp de trei săptămîni, şi ploaia se 
abătu necurmată asupra insulei. Nori groşi acopereau ne- 
încetat cerul. Talazurile Pacificului căpătară, în îndelunga 
lor răscolire, o culoare cenuşiu-verzuie, ba începură să 
cadă şi cîţiva fulgi de zăpadă, care însă se topiră, deîndată 
ce atinseră pămîntul. 

Vremea aceasta rea păru ca o noutate neliniştitoare în 
ochii tahitienilor, care în viaţa lor nu mai apucaseră atita 
frig. Aducînd cu sine şi ploaia, vîntul avu totuşi o urmare 
fericită. El udă pămîntul tocmai cînd munca la plantațiile 
de igname şi taros era pe sfîrşite, şi cel puţin în răstimpul 
în care continua să sufle îi cruţă pe oameni de povara 
căratului apei. Nu fu nevoie decît de douăsprezece per- 
soane încărcate cu căldări şi balerci pe care să le umple 
la izvorul din munte, făcînd, dus şi întors, un drum de 
două ceasuri. Cum unele vase erau destul de grele, se luase 
hotărîrea ca toţi locuitorii insulei, fără deosebire de sex, 
să ia parte la această corvoadă. Fură alcătuite, din cele 
douăzeci şi şapte de suflete cîte se aflau pe insulă, trei 
echipe şi, cum căratul apei nu se făcea decît o dată la 
două zile, fiecare echipă făcea numai o singură zi din 
şase această muncă. Mason îşi trimise femeia, dar refuză 
să participe la treabă. Îi fură aproape recunoscători pen- 
tru această sustragere de la muncă, atît îi stingherea pre- 
zenţa lui, oriunde ar fi apărut. 

De cum începu să cadă ploaia, Mac Leod construi din 
lemn un vast cadru cubic, în interiorul căruia întinse, 
fixînd-o, una dintre pînzele cu care, pe bordul Blossom- 
ului, se acopereau balenierele. Fuseseră puse la păstrare 
trei dintre aceste pînze, aşa încît scoţianul avu din ce să 
facă alte două cisterne asemănătoare care stăteau, ca şi 
cea dintîi, sub cerul liber, şi a căror capacitate era de 
ajuns de mare ca în ea să intre pe vreme de ploaie can- 
titatea de apă necesară coloniei. 

Înainte de terminarea cabanelor şi de împărţirea femei- 
lor, viaţa pe insulă se desfăşura în comun. Socotiseră că 
vor avea mai puţină bătaie de cap, făcînd bucătăria îm- 
preună şi luînd masa laolaltă. Locuitorilor :nsulei le pie- 
rise aproape cu totul această deprindere, o dată cu înce- 
putul vieţii de familie. Dacă bucătăria se făcea separat 
în fiecare familie, aprovizionarea, totuşi, măcar pentru 
moment, rămînea pe seama comunităţii. Aşteptînd cea 
dintii recoltă, socotiseră potrivit, pentru a evita orice ri- 
sipă, să nu lase culesul fructelor şi al iznamelor sălbatice 
la bunul-plac al fiecăruia. Se formară şi de astă dată 
echipe. Fructele şi legumele, culese după o anumită soco- 
teală, fură transportate în Blossom Square şi apoi împăr- 

ţite în cantități egale pentru liecare gospodărie. Alături de 
ghereta ce slujea de adăpost clopotului de pe Blossom şi 
ceasornicului din careul ofiţerilor, fură aşezate cîteva scîn- 
duri înțepenite pe dai căpriori. În această instalaţie pe 
care britanicii o botezaseră „piață“ se aduceau, dar numai 
în partea ei centrală, fructele şi legumele. Masa aceasta de 
lemn avea trei pereţi despărțitori alcătuiți din trei scîn- 
duri verticale bătute în cuie. Compartimentul din dreapta 
era destinat peştelui, iar compartimentul din stînga, cărnii. 

Cînd pescarii — fie englezi, fie tahitieni — soseau cu 
prada, o depuneau în compartimentul drept şi îndată după 
aceea trăgeau de clopotul ce fusese pe bordul Blossom- 
ului. Veneau atunci toate femeile, făcînd roată în jurul 
„pieţei“, lăudînd în cuvinte alese peştele, oricare i-ar fi 
fost cantitatea şi mărimea, prefăcîndu-se, cu ţipete şi rî- 
sete, că se ceartă pentru o împărţeală care le făcea atîta 
plăcere, încît ţinea măi bine de un ceas. Britanicii pescu- 
iau cu undiţa, iar tahitienii prindeau peştii cu harpoanele. 
Dar nu numai asta era deosebirea dintre ei. Chiar cînd 
pescuitul era îmbelşugat, tahitienii se mulţumeau cu can- 
titatea de care aveau nevoie, în vreme ce peritanii, cu- 
prinşi de un fel de beţie, prindeau cu mult mai mult 
peşte decît ar fi putut mînca sau păstra întreaga colonie. 
lar atunci, pentru că riscau ca jumătate din cantitatea 
prăzii să se strice, o zvirleau înapoi în mare. Şi cu acest 
prilej femeile spuneau că peritanii voiau necontenit să 
aibă totul şi că în lăcomia lor nu ştiau niciodată să se 
oprească la cît le era de trebuinţă. 

La dreapta pieţei se afla în pămînt o deschizătură ro- 
tundă, al cărei fund şi ale cărei margini, jur împrejur, 
erau căptuşite cu pietre aşezate în chip de mozaic. Acesta 
era cuptorul comunal. Cînd se tăia un porc sălbatic, se 
făcea aici un foc mare. De îndată ce pietrele dinăuntru 
dogoreau, focul era scos afară, punîndu-se în locul lui anima- 
Jul spintecat întîi, golit şi curăţat, apoi cusut la loc, după ce 
i se înfunda în pîntece o lespede încinsă pe jăratic. Porcul 
era atunci acoperit cu frunze de banan, peste care se puneau 
rădăcini de igname, fructe de taros, de avocatier și de 
manghier. Totul era apoi învelit într-un alt morman de 
frunze, iar pe deasupra, căptușit cu un strat de pămînt. 

Mîncarea se cocea, astfel, în toate straturile ei, pătrunse 
de dogoare, unul câte unul. | 

Porcul, o dată copt, era aşternut pe un covor de frunze, 
în compartimentul din stînga al „pieţei“, iar Omaata îl 
despica în părţi egale, în vreme ce familiile, ţinînd în 
mîini frunze de banan, făceau coadă, aşteptînd să le vină 
rîndul. Porcii sălbatici fiind singurele animale mamifere 
care trăiau în insulă, se înmulţiseră foarte mult, dar, cu 
toate acestea, din spirit de prevedere, se luase hotărîrea să 
nu se taie mai mult decît unul pe săptămînă pentru a se 
păstra această resursă de hrană. Cum doar tahitienii cu- 
noşteau felul de viaţă al porcului sălbatic, precum şi vi- 
clenia mijloacelor sale de apărare, lor li se dăduse în grijă 
vînarea sa, iar cu acest prilej ei căpătau puşti, pe care, în 
cele din urmă, se deprinseseră să le mînuiască tot atît de 
abil ca şi britanicii. 

De îndată ce debarcaseră pe insulă, tahitienii se şi apu- 
caseră să adune cantități mari din roadele arborelui de 
pîine. După ce culeseră aceste fructe cărnoase de dimen- 
siunea unei tidve omeneşti, tahitienii le puseră la fermen- 
tare, în gropi. La două luni după aceea, socotind că fer- 
mentaţia era gata, scoaseră o oarecare cantitate din acest 
fruct, pe care-l frămîntară cu apă. Dădură aluatului forma 
unor mici pîinişoare pe care le puseră apoi să se coacă în 
cuptorul comunal. La început nu făcură prea multe, de 
teamă ca nu cumva să nu le ajungă pîinea pînă la recolta 
viitoare. IDar mai tîrziu cu o lună, socotind şi ceea ce eco- 
nomisiră şi ceea ce le mai rămăsese, ajunseră la concluzia 
că fuseseră prea economi, aşa încît începînd de atunci coa- 
cerea pîinii se făcu în fiecare săptămînă. Cînd ieşeau din 
cuptor, „micile pîinişoare“ aveau o coajă aurită, dar, la 
drept vorbind, ele nu aveau nici gustul, nici consistenţa 
pîinii adevărate. De îndată ce coaja li se spărgea între dinţi, 
se topeau în gură ca o pastă de migdale, iar aroma lor 
plăcută, dar cam acrişoară, amintea pe cea a unui fruct. 

Carne se găsea cu îndestulare pe insulă, dar hrana în 
cea mai mare parte era constituită din legume şi fructe. 
Vremea nu era totdeauna prielnică pescuitului, care nu 
era nici el totdeauna norocos, astfel încît locuitorii insulei 
nu aveau peşte, în medie, decît de trei-patru ori pe săp- 
tămînă, iar carne, după cum s-a văzut, doar o dată. Bri- 


218 


tanicii îşi puseseră mare nădejde în ouăle rîndunelelor de 
mâre şi rămăseseră foarte dezamăgiţi că aceste păsări nu-și 
depuneau ouăle decît în lunile iunie şi iulie, aşa încît fură 
nevoiţi să mai aştepte încă şase luni, pînă să poată avea, 
aşa cum spusese Mason, „ouă pentru breakfast“. 

În cursul celei dintîi săptămîni de ploaie se folosiră de 
ceasurile în care vremea era mai potolită, pehtru a scoate 
de pe trunchiurile de pandanus mari plăci de coajă din 
care, după ce le bătătoreau în pive, femeile făceau o pastă 
căreia, tot subţiind-o şi întinzînd-o, reuşeau să-i dea o în- 
făţişare de stofă. După ce era uscată, această stofă căpăta 
aspectul unei grosolane ţesături de postav, ce avea, cînd 
era nouă, particularitatea curioasă de a produce, de îndată 
ce era îndoită, zgomotul unei uşoare piriîieli. Toată vre- 
mea cît ţinu ploaia, femeile se îndeletniciră cînd în casa 
uneia, cînd în casa alteia, cu fabricarea acestui postav. 

Nici Mac Leod, nici White nu vrură să se facă de ris, 
punind la cale o expediţie pentru a da de urma femeilor 
ce le fuseseră atribuite. Era de altminteri foarte limpede 
că n-ar fi fost în stare să facă un singur pas, în interiorul 
insulei, fără ca apropierea lor să le fie vestită fugarelor, 
prin acea semnalizare la distanță în care indigenii erau 
atît de pricepuţi. Mac Leod spuse în gura mare, chiar de a 
doua zi după împărţirea ce avusese loc sub smochin, că, 
desigur, din pricina ploii femeile răzvrătite vor fi nevoite 
să se întoarcă mai mult din această pricină decit de frica 
singurătăţii. Dar, deşi ploaia curse într-una zi şi noapte 
mai bine de trei săptămîni, lucrurile rămaseră la fel. Ju- 
decînd după unele semne, Purcell: ajunsese la concluzia că 
cei din „majoritate“ se înţeleseseră între ei să suprave- 
gheze toate mişcările lui Mehani, pe care el îl preveni. 
Iar cînd Purcell voi să afle de la Ivoa cum primise fratele 
ei această veste, ea răspunse: 

— A rîs. Părea a face mare haz. 

— Asta-i tot ? 

— A spus că peritanii se vor dovedi foarte nepricepuţi 
la un asemenea război... 

— De ce? 

— Pentru că nu ştiu cum să dibuiască urmele. lar 
atunci Timi a adăugat că, de s-ar ivi vreun război, tahi- 
tienii vor învinge chiar dacă peritanii au puști. 

— Aşa a spus?l... 

— Da, dar toţi ceilalţi i-au închis gura. Doar îl cunoşti 
pe Timi... 

Purcell, de altminteri, nici nu-l mai vedea pe Mehani. 
Acesta dormea, cît era ziulica de lungă, în cabana tabhi- 
tienilor, purtînd, zgribulit, peste pareu o cămaşă de-a lui 
Burt, cu pieptarul plisat şi cu manşete de dantelă care îl 
umpleau de încîntare. 

Zilele de ploaie erau fără de sfîrşit. În sat nu se mai 
auzea nimic în afară de ritmul loviturilor de pisălog în 
pive. Adunate laolaltă în cabana uneia dintre ele, vahineele 
făceau de zor ţesături într-o -veselie zgomotoasă. Cîntau 
mai toată vremea, dar în răstimpuri îşi întrerupeau cînte- 
cul ca să sporovăiască spunîndu-şi una alteia noutăţile sa- 
tului sau comparînd, cu luare-aminte la cele mai neînsem- 
nate amănunte, însuşirile tanc-ilor ce le aleseseră. Se 
auzeau rîsete şi exclamaţii, curmate după cîteva minute de 
ciocăniturile pisăloagelor ce se puneau din nou în mișcare. 
Surde şi tainice, începeau iarăşi aceleaşi izbituri, scandînd 
un cîntec a cărui melodie era jalnică, dar cuvintele, vesele. 

Cabana lui Johnson era, către vest, cea mai apropiată 
de aceea a lui Purcell, iar acesta auzi chiar în cursul pri- 
mei săptămîni ce urmase împărţirii femeilor ecourile unei 
certe, urmate de zgomotele unor lovituri înnăbuşite şi de 
gemete, înecate apoi într-o adîncă tăcere. Faptul se petre- 
cuse după masa de prînz, şi trei zile mai tîrziu, către ace- 
laşi ceas, Purcell auzi repetîndu-se aceleaşi lovituri şi în 
aceeași ordine, fără însă a-şi putea da seama care dintre 
cei doi — Taiata sau Johnson — îşi snopea în bătăi tova- 
răşul de viaţă. O întrebă, dar, pe Ivoa. Ea răspunse, dînd 
din cap, că tot satul ştia de neînțelegerile ce domneau în 
această căsnicie. Ceea ce nu putea uimi pe nimeni, dat 
fiind caracterul Taiatei, care schimbase, în Tahiti, mai 
mulţi fane, neputînd să rămînă cu nici unul dintre ei mai 
mult de o lună. Cînd Blossom-ul zvirlise ancora pe țărmul 
lagunei, se împlineau cinci ani de cînd ea nu-şi mai găsise 
nici un bărbat, chiar printre bătrînii insulei, şi cu siguranță 
aceasta fusese pricina ce o îndemnase să plece împreună 
cu peritanii. 

Nu se ştia, dimpotrivă, nimic în ceea ce priveşie legă- 
turile dintre Mason şi Vaa, căci aceasta le privea cam de 
sus pe celelalte femei de cînd devenise vahineea şefului 
peritanilor. Nu ieşea decît arareori din casă și numai ca să 
se ducă în piaţă. Cît despre Mason, acesta nu era văzut 
niciodată prin sat, iar de se întimpla cumva să se întiîl- 
nească cu careva pe la vreo cotitură de drum, nici măcar 
nu răspundea la salut. Cînd cerul se mai însenina puţin, o 
pornea la drum de unul singur, plimbîndu-se îndelung pe 
munte. lar cînd ploua, se mulțumea ca de trei ori pe zi 
să-şi facă cei o sută de paşi, încoace şi încolo, pe duneta 
sa, străbătînd un drumeag de scînduri aşezate de la un 
capăt la altul al parapetului, pe nişte pietre, poate pentru 
a nu se uda pe picioare, sau poate şi pentru a se amăgi 
cu gîndul că se află chiar pe bordul unui vas. Cînd Pur- 
cell, care citea, aşezat la masă pe după ferestruica odăii, 
îşi ridica ochii din carte, îl vedea umblind încoace şi în- 
colo, părînd a nu se sinchisi de loc de picăturile de ploaie 
ce-i cădeau pe chipiu şi pe umeri. La fiecare patru-cinci 
dintre aceste curse, se oprea în loc, îşi sprijinea mîinile pe 
parapet şi, îndreptîndu-şi trunchiul, îşi aţintea, înălțîndu-și 
bărbia, ochii în depărtări, ca şi cum vederea-i, în loc să-i 
fie împiedicată de cocotierii aflaţi doar la cîţiva metri de 
el, ar fi îmbrăţişat pînă la marginile firii talazurile înspu- 
mate ale oceanului. 

De dimineaţă pînă seara ploaia nu mai contenea. Pur- 
cell citea cu faţa spre una dintre ferestruicile pătrate ale 
încăperii şi cu spatele spre peretele glisant care dădea 
către sud şi către munte. Cînd îşi făcuse cabana, socotise 
drept fericită ideea de a-şi construi unul dintre pereţi în 
aşa chip, încît să-l poată da în lături, lăsînd astfel să pă- 
trundă, din plin, în odaie soarele şi căldura. Dar sudul 
însemna deopotrivă partea dinspre care venea şi ploaia şi 
cumplitul vînt de miazăzi, al cărui suflu smucea acum 
fără încetae şipcile peretelui, făcînd ca apa să se stre- 
coare prin toate părţile, şi, strînsă într-o mică băltoacă pe 
duşumea, să curgă printre scînduri, deşi acestea erau îm- 
bucate unele într-altele. 

Nici la Londra, nici în pămîntul de baştină al Scoției 
nu mai pomenise Purcell asemenea ploi. Oamenii se tre- 

zeau într-o piclă lăptoasă, plutind, în uriaşe baloturi, prin- 
tre copaci şi însoțită de o burniță îngheţată. Treptat- 
treptat aceste baloturi ca de vată se mai destrămau, de 
parcă ar fi fost străpunse de razele soarelui. Și ceața se 
risipea într-adevăr, însă doar pentru a deschide cale ploii. 
În răstimpul unei singure zile vremea se înfăţişa în fel şi 
chip : cînd asemenea ploii cernută ca prin sită, cînd ca o 
avalanşă de stropi grei, cînd ca o răbufnire de vînt. Pă- 
mîntul insulei fiind impermeabil, oamenii înotau în mlaş- 
tinile noroioase. Nu se mai împărțeau decit legume, pen- 
tru că vremea făcea cu neputinţă atît pescuitul, cît şi vi- 
natul. Apa ce umplea cisternele de pînză meşterite de Mac 
Leod se revărsă şi trebui să se sape în grabă şanţuri 
pentru a împinge astfel către faleză prisosul de apă. Încet- 
încet, potecile deveniră impracticabile, pietrele se înfun- 
dară în pămînt ca supte de mil. Oamenii fură nevoiţi să 
adune şi să care cu toată truda altele, cele mai mari şi 
mai netede pe care le găsiră, pentru a acoperi pe celelalte 
înfundate în clisă. În sat fuseseră lăsaţi mai mulţi coco- 
tieri, pentru a se sluji de frunzele lor ca de o pavăză îm- 
potriva soarelui. Dar toţi aceşti arbori stîrneau, în văzduh, 
deasupra capetelor, o umezeală înnăbuşitoare. 

Totul curgea. "Totul era moale, apoi, descompus. O 
miasmă fadă şi dulceagă plutea atotstăpînitoare în văzduh, 
impregnîndu-le pe toate. Scîndurile din ungherele caba- 
nelor se acopereau de mucegai, iar sculele, în ciuda unso- 
rilor cu care erau date, rugineau în douăzeci şi patru de 
ceasuri, 

Fiind situat către miazănoapte, golful Blossom-ului se 
afla mai jos de nivelul vîntului, aşa încît aci domnea un 
oarecare calm. Dar către apus, oceanul unduind învăluia 
marginile falezei şi abătea asupră-i talazuri uriaşe. 

Picăturile de burniţă de deasupra oceanului zburau la 
înălţimi uimitoare, iar apoi, tirîte de vînt, cădeau pe 
pămîntul. satului, în chip de ploaie sărată. 

Către sfîrşitul celei de-a doua săptămîni, o lovitură surdă 
zgudui insula, trezind locuitorii în puterea nopţii. Dimi- 
neaţa îşi dădură seama că partea 'ieşită în afară a falezei 
nordice — chiar în locul unde îşi construise Mac Leod 
scripetele — se surpase, săpată de ape. Din cînd în cînd 

lui Purcell i se părea că insula, pradă vintului şi mării, 
e, gata să: rupă otgoanele ce o ţineau legată de fundul 
oceanului şi să plutească la întîmplare pentru ca, găurită 
apoi de ploaie, să fie sfărîmată, şi spulberată în valurile 
ce o înconjurau. 

De cum se lăsa seara, vahineele aprindeau de după 
ferestruicile fiecărei cabane un doedoe pentru a le arăta, 
astfel, tupapahui-lor că. ele îi socotesc musafiri nepoftiţi. 
În ceea ce-l privea pe Purcell, acesta, pentru a-şi putea 
prelungi lectura, aprindea trei doedoe deodată. Risipa 
aceasta era, de altfel, lipsită de urmări. Doedoe se afla 
pe insulă din belşug. Era numită astfel un soi de nucă, 
precum şi arborele care o producea. Nucile de doedoe 
erau pline de un ulei viscos, iar oamenii învăţaseră de la 
tahitieni să le folosească la luminat, vîrînd în ele, drept 
feştilă, o fibră de palmier. La drept vorbind lumina lor 
era mai puţin vie decît aceea a unei lumînări; flacăra 
ei sfirîia din cînd în cînd ca o -pocnitoare, dar uleiul.ce o 
întreținea răspîndea o aromă plăcută de fruct, de loc ame- 
ţitoare. 

Citeodată, Purcell se apropia de ferestruică şi privea 
afară către luminiţele ce sclipeau printre arbori. Era cutre- 
murător gîndul că stînca aceasta, precum şi coaja ei subţire 
de humă în care se împlîntaseră arbori şi fructe erau unicul 
meleag cu putinţă de locuit pe o rază de cinci sute de mile 
marine. Jur împrejurul acestui petec de pămînt, nimic altceva 
decît valurile, vîntul, ploaia, bezna... „Iară noi, gîndi Purcell, 
noi, agăţaţi de această coajă subțire de humă, mai găsim 
încă atîta putere înăuntrul nostru încît să ne împărţim în 
tabere...“ 

Se auzi o bătaie destul de puternică în uşă, dar, înainte 
ca Purcell să apuce să se ridice în picioare, Ivoa porni în 
grabă şi deschise. 

Vaa se ivi în prag, cu părul ud, dar purtînd mîndră pe 
umeri o pătură luată de pe Blossom. Pătrunse în odaie, o 
salută pe Ivoa, abia înclinîndu-şi capul, înaintă pînă în 
dreptul mesei la care citea. Purcell şi spuse, fără alt ocol: 

— Tane-ul meu vrea să-ţi vorbească și te întreabă dacă-l 
poţi primi în seara asta. 

Felul în care Vaa îşi rostise cuvintele îl uimi pe Purcell. 
Numai un mare şef tahitian şi-ar fi putut îngădui o intrare 
în subiect aşa de bruscă. 

— În seara asta ? spuse el ridicînd din sprîncene, cu o 
expresie de îndoială. 

— În seara asta, spuse Vaa. 

Stătea aşa, în mijlocul cabanei, pe picioarele ei scurte, 
depărtate, iar stropii prelinşi de pe trup se strînseseră, pe 
podea, într-o băltoacă. 

Se ţinea foarte dreaptă, iar chipul ei mare şi cinstit de 
țărancă avea o expresie oarecum semeaţă, ce vădea con- 
ştiinţa deplină a treptei sociale pe care o urcase căsătorin- 


du-se cu Mason. 
— E târziu şi plouă, spuse Purcell oarecum surprins 


de aerul de nobleţe al femeii, dar dacă tanc-ul tău vrea, 
pot veni eu la el mîine dimineaţă. 

— A şi spus că ai să răspunzi aşa, vorbi Vaa, cu acelaşi 
aer greu de definit al omului ce se adresează unui sub- 
altern. Nu vrea miine. A spus că e mai bine în seara 
asta. 

— Bine, atunoi să poftească | spuse Purcell. 

Vaa schiță iarăşi, de sus, o înclinare a capului către Ivoa, 
şi plecă. 

De îndată ce uşa se închise în urma ei, Ivoa începu să 
rîdă : 

— Ce aere-şi dă! făcu ea uimită. Ia te uită la Vaa, 
omule, ia te uită! Se ţine semeaţă ca o adevărată savana 
vahinee 1] Şi ştii, s-a născut din oameni de rînd. 

— Nu există decit un singur fel de-a te naşte, spuse 
Purcell, supărat. S-a născut. Asta e tot. Nu fi orgolioasă, 
Ivoa. 

— Eu ? făcu Ivoa, punîndu-şi cu o mişcare plină de far- 
mec mîinile pe piept. Impresionat de graţia Ivoei, Purcell 
rămase totuşi ferm în cele spuse. 

— Eşti mîndră de-a fi fata unui şef... ' 

— Dar e adevărat Otu este un mare şef! 

— Otu este un om bun şi înţelegător. Fii, prin urmare, 
mîndră că eşti fata lui Otu, şi nu a unui şef. 


1 Nevastră de şef. (Nota autorului.) 

— Nu pricep, spuse Ivoa, aşezîndu-se pe pat. Otu este 
şef pentru că este Otu. 

— Ba de loc! spuse Purcell cu însufleţire: Otu rămîne 
Otu, chiar dacă n-ar fi şef. 

—Da, dar estel spuse Ivoa, desfăcîndu-șşi larg braţele, 
ca şi cum ar fi vrut, prin acest gest, să dăruiască elocvenţă 
vorbelor pe care le rostise. , 

— Dacă, spuse Purcell, tu eşti mîndră că eşti fata unui 
şei, atunci trebuie să înţelegi că nu există nici un motiv 
ca Vaa să nu fie mîndră că este soţia unui şef. E la fel 
de ridicol. 

Ivoa strimbă din nas. Se auziră bătăi în uşă. Expresia 
înciudată dispăru de pe chipul ei. Nu mai avu vreme să 
străbată, etapă cu etapă, drumul pînă la împăcare. Fără să 
mai stea pe gînduri, îi dărui lui Purcell un zîmbet luminos 
şi se grăbi să deschidă. 

— Bună seara, şef al marii piroge, îl întîmpină pe Mason 
cu un ton curtenitor. 

— Hm |! făcu Mason. 

E] nu reţinuse de loc numele femeilor indigene. Le con- 
funda între ele. Toate se sfîrşeau cu un „a“. De altminteri 
semănau una cu alta. Veşnic pe jumătate despuiate şi tot- 
deauna flecărind. Sau bătînd cu pisăloagele în afurisitele 
lor de pive. 

Purcell se ridică şi, cu un semn al miîinii, îl pofti să ia 
loc pe un scăunel. 

— Cred că e prima oară cînd intraţi în casa mea. 

— Hm! făcu Mason. 

Se aşeză şi-şi roti privirea, jur împrejur. 

— E frig la dumneata, făcu el cam morocănos. 

— Da, spuse Purcell, cu un suris. Din pricina peretelui 
glisant. Va trebui să-mi perfecţionez sistemul. | 

Urmă o tăcere. Mason privi în pămînt. Purcell avu dintr-o 
dată impresia că era încurcat, neștiind cum să spargă 
gheața. 

— Văd că aprindeţi trei doedoe deodată, spuse el în cele 
din urmă, pe un ton de dojană, ca şi cum Purcell, fiind 
încă pe bord, ar fi făcut risipă cu uleiul Blossom-ului. 

— Citeam, tocmai. 

— Da, văd, spuse Mason. . 

Se aplecă asupra mesei şi citi cu glas tare titlul cărţii: 

— Călătoriile Căpitanului Gulliver. 

— 'Cunoaşteţi cartea ? 

Mason clătină capu-i pătrat: 

— Destul de bine, ca să-mi dau seama că acest pretins 
căpitan Gulliver n-a fost, în viaţa lui, marinar. lar cît des- 
pre ceea ce povesteşte în legătură cu ţările pe care, ca să 
spunem aşa, le-a vizitat, o vorbă nu cred... 

Purcell surîse. Și liniştea se aşternu din nou. 

— Domnule Purcell, reîncepu Mason, ţin să-ţi mulţumesc 
pentru ceea ce ai făcut, ca s-o capăt pe Vaa. 

Şi adăugă fără o umbră de humor: 

— Sînt pe deplin mulţumit de ea. 

— Sînt fericit, domnule căpitan, spuse Purcell. Dar lui 
Mac Leod trebuie să-i mulţumiţi. El e acela care s-a 
gîndit la Vaa. 

— Mac Leod! spuse Mason, roşind. Ei, poftim! mă 
simt cum nu-ţi închipui de mîhnit că trebuie să-i fiu dator 
cu cel mai mic lucru acestui... 

Era cît p-aci să spună „acestui afurisit de scoţian“, dar 
îşi aduse aminte la vreme de locul de baştină al lui Purcell. 

— Închipuieşte-ţi, domnule Purcell, continuă el pe un 
ton indignat, îl întîlnesc ieri pe individul ăsta. Avea în 
mînă sextantul lui Burt. I-l cer, bineînţeles. Ce crezi că a 
avut neruşinarea să-mi răspundă secătura asta ? „Asta-i par- 
tea mea din lucrurile rămase de pe urma lui Burt. Dar dacă 
vrei cumva să-l cumperi, sînt gata să ţi-l vind.” 

—"Să-l vîndă | spuse Purcell, uluit. Ce să facă cu banii 
pe insula asta ? 

— Asta l-am întrebat şi eu. Mi-a răspuns că în douăzeci 
de ani de aici încolo, răzvrătirea de pe bord se va prescrie 
şi că dacă atunci va veni pe aici vreun vas britanic şi îl va 
duce înapoi în Scoţia, va fi fericit să nu calce pe pămîntul 
lui de baştină fără un sfanţ în buzunar... 

Purcell începu să rîdă, dar rîse de unul singur. Cu ochii 
ţintă în pămînt, Mason părea preocupat. După e clipă, ridi- 
cîndu-şi capul, făcu o mişcare ca şi cum s-ar fi scuturat şi 
vorbi pe un ton aproape agresiv: 

— Aş vrea să-ţi cer... un serviciu. 

„În sfîrşit“, îşi spuse Purcell, în sinea sa. 

— Cu plăcere, dacă vă pot fi de vreun folos, spuse el, 
înclinînd din cap. 

Mason făcu, cu mîna, un semn de nerăbdare, ca pentru 
a înlătura această formulă de politeţe. 

— Binenţeles spuse el pe un ton aproape jignitor, că 
mă poţi refuza... 

— Dar n-am spus aşa ceva, făcu Purcell zîimbind. 

— lată despre ce e vorba, reluă Mason cu acelaşi aer 
de nerăbdare, retezîndu-i scurt lui Purcell şi această vorbă 
de protest. În „cursul plimbărilor făcute pe munte, am dat 
pe versantul nordic peste o peşteră la care se ajunge foarte 
greu : trebuie să urci o potecă foarte abruptă... În sfîrşit, 
potecă... e un fel de a vorbi, Poviîrnişul e atît de drept, 
încît, pentru a înainta în sus, trebuie să te agăţi de stînci... 
De remarcat este faptul că nu există în afară de această 
potecă nici o altă cale care să ducă pină acolo. Căci ea 
este, de fapt, mărginită, atît la dreapta, cît şi la stînga de 
ziduri înalte de bazalt ; ar fi poate mai nimerit să spun, 
piscuri... cu neputinţă de escaladat. Pe de altă parte, pla- 
fonul peşterii iese în afară deasupra intrării, astfel încît 
nici vorbă nu poate fi să pătrundă cineva înăuntru de sus, 
de pe munte, fie şi cu ajutorul unei funii. Mai adaug că 
în interiorul peşterii se află un izvor... 

Mason se opri o clipă. Părea uimit el însuşi tă vorbise 
atît de mult. 

— Am cercetat cu toată luarea-aminte această peşteră, 
spuse el, iar ochii lui cenuşii prinseră deodată a sticli, şi 
sînt încredinţat că este de necucerit în caz de atac... 

Şi mai adăugă, ridicînd, deodată, glasul: 

— Afirm, domnule Purcell, că un singur om — repet: 
unul singur — cu armele şi muniţiile necesare, şi care să 
aibă fireşte şi merinde, ar putea, postat la gura peşterii, să 
ţină piept unei întregi armate... 

„Fregata“, îşi spuse Purcell în sinea sa. Gîndul acesta i se 
înfipsese, d un cui, în minte. Deşi apărată formidabil, 
insula nu-i mai părea lui Mason chiar de necucerit. Găsise 
ceva mai mult: o a doua linie de apărare. Insula era pen- 
tru el cetatea, iar peştera, ultima redută... 

— Binenţeles, continuă Mason, pe un ton sec, că n-am 
să-ţi cer să-mi fii tovarăş de arme. Îţi cunosc concepţiile. Și, 
fireşte, mă voi bizui şi mai puţin pe ajutorul celorlalţi... 

Se întrerupse, apoi continuă pe un ton sigur, ce suna 
însă fals: 

— „atîta vreme cît nu vor reveni la ceea ce este înda- 
torirea lor. 

Se mai opri o clipă, după care spuse solemn: 

— Îţi cer, domnule Purcell, doar atît: să mă ajuţi să 
transport armele şi muniţiile în această peşteră. 

Tăcu şi îşi aţinti asupra lui Purcell ochii cenușii. Puțin 
mai tîrziu, cum Purcell nu scoase nici o vorbă, adăugă: 
_— l-aş fi putut cere acest lucni Vaaei. -E foarte vigu- 
roasă, continuă el, aruncînd o ochire către silueta lui 
„Purcell, parcă regretînd că acesta nu e mai vînjos. După 
cît se pare, însă, indigenii se tem să se apropie de aceste 
peşteri : le socotesc bîntuite de tupapahui... Într-un fel, e 
cum nu se poate mai bine. Despre partea lor, primejdia 
furtului este înlăturată. 

— Da, dar mateloţii ? spuse Purcell. 

— De ce i-ar mai ispiti armele, cînd fiecare are arma sa ? 
De altfel nu există pericolul ca ei să poată descoperi vre- 
odată peştera asta. În afară de corvoada pentru apă, nimic 
nu-i face să se clintească din loc şi să 'iasă din sat. Ca 
adevăraţi marinari ce sînt, nu le place mersul pe pămînt. 
Sîntem aici de cîteva săptămîni, domnule Purcell, şi în tot 
acest timp, cine a avut dorinţa de a ajunge pînă în creşte- 
tul muntelui ? Doar doi oameni: dumneata şi cu mine. 

Tăcu .o clipă şi apoi continuă: 

— Binenţeles îţi cer să păstrezi secretul. 

— V-o făgăduiesc, spuse Purcell îndată. 

Urmă o tăcere îndelungă, după care Purcell spuse: 

— Spre marea mea părere de rău, mă văd silit, domnule 
căpitan, să refuz serviciul pe care mi-l cereţi. Ajutîndu-vă 
să transportaţi arme în această peşteră, m-aş face complice 
la asasinatele pe care le-aţi putea săvirşi dacă survine o 
debarcare. 

— Asasinate |! strigă Mason. 

— Ce altceva ar putea fi? spuse liniştit Purcell. 

Mason se sculă în picioare, roşu la faţă, cu vinele de pe 
frunte vinete şi umflate, cu pleoapele clipindu-i fără în- 
cetare. 

— Consider, domnule Purcell, spuse el cu glasul tremu- 
rînd de furie, că în acest caz aş fi în legitimă apărare... 

— Nu împărtăşesc părerea dumneavoastră, spuse Purcell 
pe un ton limpede. Să nu ne ascundem după deget, domnule 
căpitan. Cu toţii sîntem aici sau vinovaţi, sau complici la 
crima de răzvrătire. Împotrivindu-ne cu armele forţei armate 
a regelui, săvîrşim o a doua crimă: aceea de rebeliune îm- 
potriva puterii statului... şi de asasinat propriu-zis, dacă mai 
avem şi nenorocirea de a ucide pe vreunul dintre marinarii 
care ne atacă... 

— Domnule Purcell ! strigă Mason cu o asemenea violenţă, 
încît Purcell crezu că îl va şi lovi. Niciodată în viața mea 
n-am... Domnule Purcell, continuă el plin de mînie, nu pot 
tolera... Acesta e lucrul cel mai... Cum îndrăzneşti, cu tot 
calmul... 

Cu buzele tremurînde, cu privirea împietrită, încercă, în 
repetate rînduri, să articuleze o frază, fără a fi în stare să 
şi-o ducă măcar pe una singură pînă la capăt. Această ne- 
putinţă de a se exprima îl făcu şi mai furios. Strînse pumnii 
şi, luînd hotărîrea de a renunţa să-şi mai ţină discursul, 
spuse pe un ton indiferent: 

— Nu mai am nimic de spus. 

Se întoarse pe călcîie, se îndreptă spre ușă, o deschise şi 
ieşi, mişcîndu-se ca un robot. Împinsă de rafalele vîntului, 
uşa se mai izbi de cîteva ori, înainte ca lui Purcell să-i fi 
venit în minte s-o închidă. 

Îngîndurat, se întoarse, aşezîndu-se din nou la masă. Fu- 
sese ceva aproape anormal în violenţa lui Mason. 

— Pe Eatua |! strigă Ivoa. Ce-a mai răcnit||... 

Se aşezase pe pat, cu picioarele strînse sub ea, ţinîndu-şi 
umerii acoperiți cu pătura. 

— Mi-a cerut un serviciu şi n-am vrut să i-l fac. 

Reticenţa cu care se exprimase nu-i scăpă Ivoei. Era roasă 
de curiozitate, dar buna-cuviinţă tahitiană nu-i îngăduia să 
pună întrebări, mai cu seamă bărbatului ei. 

— Maamaa, făcu ea, dînd din cap. Adamo, adăugă ea pe 
un.ton de zeflemea, de ce sînt peritanii atît de maamaa? 

— Nu ştiu, spuse Purcell, cu un zîmbet. Poate pentru că 
au prea multe tăbuuri. 

— O, nu! făcu lIvoa. Nu poate fi aceasta pricina. Sche- 
letul n-are nici un tabu şi-i cel mai maamaa dintre toţi... Şi 

continuă : Dacă n-ar fi fost maamaa, nu mi-ar fi jignit fraţii, 
înlăturîndu-i de la împărţire. 

Ivoa tăcu şi întoarse capul, ca şi cum ar fi ori prea 
mult. 

— Sînt porniţi împotriva lui ? 

— Da, răspunse ea, cu faţa întoarsă. Sînt porniţi împo- 
triva voastră. Foarte porniţi. 

Ceva din tonul ei îl neliniști pe Purcell, care o întrebă: 

— Și împotriva mea ? 

— Şi împotriva ta. 

1 — E nedrept! strigă Purcell, cu indignare. 

Se sculă, se aşeză pe pat lîngă ea şi-i luă mîinile într-ale 
sale. 

— Tu singură ai văzut. ) 

— Aşa e, spuse Ivoa. Şi continuă: ei spun că te porţi cu 
prietenii cum te-ai purta cu vrăjmaşii tăi. 

— Dar nu-i adevărat ! strigă Purcell, cu o adîncă mîhnire. 

— Ei spun că deşi şoricelul voia să-ţi ia femeia, tu ai îm- 
piedicat-o totuşi pe Omaata să-l bată. Ceea ce de fapt e şi 
adevărat, adăugă ea azviîrlindu-i, deodată, lui Purcell o pri- 
vire care-l tulbură. 

Acesta gîndi : „Şi ea e pornită împotriva mea“. Cu inima 
sfişiată, se ridică în picioare şi începu să străbată încăperea, 
în sus şi în jos. Urît de unii, suspectat de ceilalţi... Şi îl cu- 
prinse, deodată, un cumplit simţămînt de singurătate. 

— Şi Mehani? spuse el oprindu-se locului. 

Ivoa îşi întoarse, în lături, capul, şi continuă ca şi cum nici 
nu i-ar fi auzit întrebarea : 

— Cu toţii spun că nu l-ai lăsat să-l omoare pe Schelet. 

— Să-l omoare! strigă Purcell, astupîndu-şi, cu ambele 
mâini urechile. Moarte şi iar moarte | 

Şi începu iarăşi să străbată în lung şi în lat încăperea. Se 
simţea cu desăvirşire neputincios să explice chiar față de 
Ivoa întreaga sa atitudine de pînă acum. 

— Şi Mehani ? o mai întrebă o dată, oprindu-se drept în 
faţa ei. 

Urmă o tăcere. Ivoa îşi încrucişă braţele pe piept şi spuse, 
cu ironie : ai 

— Poţi fi fericit, omule: Mehani e veşnic, cu trup şi su- 
flet, alături de tine. 

Lui Purcell i se lumină ubrazul, iar Îvoa spuse înciudată : 

— Am impresia că-l iubeşti pe Mehani mai mult decit 
pe mine. | 

Purcell surîse şi se îndreptă spre pat, aşezîndu-se apoi 'ală- 
turi de ea. 

— Nu fi şi tu ca vahineele peritani... 

— Dar cum sînt ele ? 

— Geloase, mai toate. 

— Eu nu sînt geloasă, spuse Ivoa. Uite, Itia, de pildă, se 
ţine toată ziua după tine, ca să te joci cu ea. Și mă amestec 
eu în vreun fel ?... Spun ceva, ţip?... 

La auzul acestor cuvinte, Purcell rămase buimăcit şi înadins 
trecu peste ele. După o clipă continuă : 

— Dar Mehani ce spune ? 

— Te apără. Spune că tu eşti un om deosebit şi nici nu-i 
drept să te judece cu măsura celorlalţi. Spune că eşti moa. 

Ea se uită în sus, în ochii lui Purcell, şi întrebă, cu 
naivitate : 

— E adevărat, Adamo? E adevărat că tu ești moda? 

Lui Purcell îi venea să ridice din umeri. Se stăpîni, însă, şi 
„reîncepu să străbată odaia în lung şi-n lat. Pentru un tahitian 
starea de moa nu putea fi de loc rezultatul vreunei sforţări 
eroice. Ea ţinea doar de o anumită alcătuire lăuntrică. Erai 
moa tot aşa cum altul era şchiop de un picior: din născare. 
Era o ciudăţenie admirabilă prin sine însăşi, dar care nu im- 
plica nici un merit. „Foarte bine, îşi spuse Purcell în sinea 
sa, n-au decît să creadă. Să creadă, dacă aşa vor izbuti să-mi 
înţeleagă atitudinea...“ 

— Da, spuse el, cu toată seriozitatea, oprindu-se locului. 
Da, Ivoa, este adevărat. 

— Pe FEatua| strigă Ivoa, iar chipul ei fu luminat de ex- 
presia unei asemenea fericiri, încît Purcell se simţi ruşinat. 
„Cît sînt de nesincer“, îşi spuse el, stingherit. 

— E Adamo €! continuă Ivoa, ce fericită sînt! Văzusem 
cîndva, în Tahiti, un moa, dar era atît de bătrînl Ahl cît 
de bătrîn era şi de sfîrşit! lar acum am, aici, un moa cu 


mine, pentru toată viaţa | Şi ce frumos el Şi îmi este tanc! 
încheie Ivoa, ridicînd, într-o izbucnire de bucurie, braţele 
către cer. 


1 Sfînt. (Nota autorului.) 

Dădu deoparte pătura ce-i acoperea umerii, sări jos din 
pat, alergă spre Purcell şi, îmbrăţişîndu-l, îi acoperi faţa de 
sărutări. El o privea, zăpăcit, mişcat. Cum îşi tot apăsa bu- 
zele, în sărutări mici, cînd pe obrajii lui Purcell, cînd pe 
bărbia, cînd pe buzele lui, mişcîndu-şi fără încetare capul, 
încoace şi încolo, Purcell vedea strălucirea minunaţilor ei 
ochi albaştri, cînd într-o parte, cînd în cealaltă. Cît era de 
frumoasă ! Fiinţa ei revărsa lumină, căldură, generozitate |... 

— Eşti, aşadar, moa! spuse lIvoa, cu o expresie de în: 
cîntare. 

“Îl ţinea înlănţuit în braţe, şi aşa, începu a merge de-a-n- 
daratelea, întîi încet, apoi din ce în ce mai repede, trăgîn- 
du-l după sine, ca în mişcarea unor paşi de dans. Purcell simţi 
o undă de veselie. Îl ducea, astfel, spre pat, şi în clipa în care 
fu aproape de marginea acestuia, îşi dădu drumul pe spate, 
iar Purcell se rostogoli şi căzu peste ea. Apoi încetă să mai 
Tîdă, îi căută buzele şi mai avu vreme să-şi spună: „,Iahi- 
tienele au într-adevăr o idee cu totul personală despre sfin- 
ţenie“. 

A doua zi vremea se însenină şi, pe cer, pentru întîia oară 
după trei săptămîni, se ivi soarele. La ceasurile unsprezece, 
Purcell ieşi din cabană, o luă pe West Avenue şi bătu 
la uşa lui Baker. 

Horoa îi deschise, chipeşă, ţanţoşă, cu o neîmblînzită pri- 
vire a ochilor. 

— Bună ziua, frate Adamo strigă ea. 

Şi, înhăţîndu-l chiar din prag, îl sărută pătimaş după chipul 
peritan. Cînd Purcell izbuti să mai răsufle, îl văzu pe Baker 
în spatele lui, zîmbind calm, în mijlocul odăii. 

— Hai, spuse Purcell, fără a păşi înăuntru, vino cu mine. 
O să-i facem o vizită lui Mac Leod. 

— Lui Mac Leod ? făcu Baker. în vreme ce chipu-i fin şi 
brun îşi schimbă, deodată, expresia. 

— Hai odată, spuse Purcell. A sosit timpul să negociem. 

Cînd Horoa îl văzu pe Baker pe punctul de a pleca, se 
propti înaintea lui şi, cu coama în vînt, cu ochii plini de flă- 
cări, îi ţinu un discurs violent. 

Baker întoarse către Purcell o privire întrebătoare. 

— E supărată că pleci şi o laşi cu lemnele netăiate. 

Baker o bătu uşor, cu mîna, pe şold şi spuse aproape su- 
rîzînd : 

— Puţină zăbavă, miss. 

Cuvintele acestea rămaseră fără nici un efect. Cu grumazul 
fremătînd, cu nările zvicnind, Horoa continuă, arcuindu-şi 
coapsele şi nechezînd, să-şi verse focul. 

Baker se întoarse spre Purcell. 

— Cum se spune „puţină zăbavă“ în limba tahitiană ? 

— Arau€. 

— Horoa, strigă Baker din fundul rărunchilor, arau€! 
Araue |! 

O mai bătu o dată, uşor, pe şold, trecu pragul şi ieşi din 
casă. În vreme ce amîndoi bărbaţii se îndepărtau, Horoa, în- 
fiptă în cadrul uşii, o ţinea într-una, vărsîndu-şi, mai departe, 
nădutul. 

— E obositoare, spuse Baker. 

Şi adăugă: 

—— Șă ştii că nu-i de loc fată rea. Dar obositoare. Nu mai 
sfîrşeşte cu scenele, cu veşnicele ei drame. 

Se opri în loc, îi făcu de departe un mic semn cu mîna şi 
strigă : | 

— Araue | Arau€ |! 

Şi o porni mai departe. 

— Cred că mai e încă cu gîndul la Mac Leod, pe carei 
regretă. Cu mine viaţa îi pare prea liniştită. 

Purcell întoarse capul. 

— Asta a şi spus. 

Baker începu să rîdă. 

— Foarte bine că-i aşa. Dinspre partea asta n-o să avem 

greutăţi. 
„Soarele îşi revărsa dogoarea. Ce minunat era să vezi cerul 
strălucind printre ramurile de palmier și ce desfătare să vezi 
din nou, jur-împrejur, păsărelele sclipind în puzderia lor de 
culori ! Făcîndu-se nevăzute toată vremea cît plouase, toţi 
crezură că au murit, într-atît erau de mărunte şi de firave. 
lar acum se îmbulzeau aci mai pline de viaţă, mai priete- 
noase decît oricînd. Baker spuse, cu un glas schimbat: 

— Crezi că-ncercarea cu Mac Leod îţi va reuşi? 

— Cred că da, răspunse Purcell. 

Trecură prin faţa cabanei lui Johnson şi, în drum, Purcell 
zise încet : 

— Socotesc, din cîte răzbat în casa mea, că şi ăstora le 
plac dramele. 

— Îl bate, spuse Baker. 
Purcell se opri din mers şi îl privi pe Baker. 
— Cine? Ea pe el? Eşti sigur? 

— Am şi văzut-o ţinîndu-se după el, prin grădină, cu un 
butuc în mînă. 

— Bietul bătrîn, exclamă Purcell. 

Să fi făcut o cale atît de lungă, să fi cutreierat ţări şi mări 
ca să se despartă de o scorpie, şi să-ncapă, tocmai la capătul 
lumii, pe mîinile altei scorpii ! 

Chipul fin al lui Baker se încruntă. 

— Vedeţi, don locotenent. 

— Purcell. 

— Purcell... vezi, Purcell. Socoteala lui Johnson a dat greş. 
Şi-ă ales o femeie urîtă. Şi-a spus că fiind urîtă se va dovedi 
plină de însuşiri. Da' de unde, lucrul ăsta nu-i adevărat. Că 
de-ar fi aşa, îţi închipui că s-ar repezi cu toţii la alea hîde. 
Chilipir ar fi socotite, nu alta. Vezi, însă, că de fapt, femeile 
urîte sînt la fel de plictisitoare ca şi cele frumoase... 

Baker mai zăbovi o clipă şi apoi adăugă : 

— Şi, pe deasupra, mai sînt şi uriîte. 

Purcell surîse. 

— Prea vezi lucrurile în negru. Mi se pare că Avapuhi... 

— O! Nu pot spune nimic rău despre Avapuhi, spuse Ba- 
ker, dînd din cap. Vorbesc, aşa, în general. Vezi, Purcell, fe- 
meile, pe toate laolaltă, le socotesc... 

Se frecă pe frunte, deasupra sprîncenei ochiului drept. 

— „obositoare. 

Şi adăugă: 

— Veşnic nemulţumite cu soarta lor. Jinduind necontenit 
la altceva decît ceea ce au. La un alt bărbat. La o altă rochie. 
Mai ştiu şi eu la ce? 

— Eşti nedrept. Tahitienele nu sînt de loc aşa. 

— Ba şi Horoa tot aşa este. 

Purcell îi aruncă o privire. Un nervos, un nervos calm. 
Chipul împietrit, dar cearcăne întunecate în jurul ochilor şi 
buza inferioară zvicnindu-i, ca un puls... Şi Baker trecu brusc 
la altceva. 

— Nu vrei să-mi spui şi mie ce căutăm la Mac Leod ? 

— Am eu un gînd, mărturisi Purcell. Un gînd mi-a venit în 
minte, acasă, pe cînd stam de vorbă cu Mason. În ce măsură 

s-ar putea dovedi folositor, nu ştiu. Și nu vreau să-l afli 
dinainte, de o fi să dau greș. 

Trecură prin faţa casei lui Mason şi îl văzură pe căpitan 
care, îmbrăcat din creştet pînă-n tălpi, cu cravată, cu nasturii 
tunicii încheiaţi, cu chipiul pe cap, se tot plimba, în sus şi-n 
jos, pe poteca de scînduri a dunetei. „Bună ziua, domnule că- 
pitan““, spuse Purcell, fără a-şi încetini mersul, iar Baker re- 
petă şi el un „Bună ziua“, fără, însă, a mai adăuga „Domnule 
căpitan“. Dar Mason nici nu întoarse capul. Mergea drept 
înainte, cu ochii ţintă către orizont, cu pasul măsurat, cu 
trunchiul bine înţepenit pe şolduri, gata parcă să înfrunte le 
gănarea vasului pe valuri. Enervat, își agita, din cînd în cînd 
în văzduh mîna în jurul capului, pentru a alunga păsărelele, 
ce nu-i dădeau pace, zburînd foarte aproape de el. Mişcarea 
aceasta iscă în spiritul lui Purcell imaginea gestului unui om 
ce alungă ţînţarii şi, fără a şti de ce, o socoti nelalocul ei. 

— După cît se vede, spuse Purcell, păsărelele n-au prea 
suferit din pricina ploii. 

Îl privi pe Baker, şi spuse cu glasul scăzut: 

— Dar Avapuhi ? 

— Nici atit. 

— Dar ltia ? 

— Nici ea. 

— Cînd ai văzut-o pe Avapuhi ultima dată P mai întrebă 
Purcell, în şoaptă. 

— Ieri. Horoa s-a dus la Omaata ca să lucreze la postav 
şi aşa am mai avut răgazul s-o şterg de-acasă. 

— Poate nu vei mai avea multă vreme de îndurat, spuse 
Purcell. " 

Şi îl privi pe Baker, avînd deodată un simţămînt viu de 
prietenie pentru el. Chipul brun al lui Baker, cît de cinstit 
era! Ce deschisă îi era firea! Ce spirituală sclipire i se 
aprindea în ochii căprui. Cîtă forță ascundeau mişcările lui 
blînde. „Şi cîtă violenţă, se gîndi Purcell. Asta e singura lui 
trăsătură cu care nu mă-mpac.“ 

Îndată ce Purcell puse mîna pe ivorul portiţei ce dădea în 
grădina lui Mac Leod, scoţianul se şi ivi în pragul cabanei, 
iar în urmă-i, pe jumătate ascuns de trupul său, şi părînd, în 
comparaţie cu el, absurd de mărunt şi de bondoc, răsări 
White, care, gol de la brîu în sus, îşi ţinea mfinile la spate. 

— Ce căutaţi aici P strigă Mac Leod, pe un ton foarte 
puţin prevenitor. 

— Vreau să-ţi spun ceva, făcu Purcell, fără a intra în 
grădină. 

— Amîndoi ? întrebă Mac Leod, cu un aer bănuitor, şi 
prin mintea lui Purcell trecu gîndul că scoţianul se temea de 
o agresiune. 

— La cele ce am să-ţi spun, socotesc că trebuie să fie de 
faţă şi Baker, ca martor. Dar dacă vrei, n-am nimic împotrivă 
să rămînă şi White. 

— Fie, făcu Mac Leod. Intraţi |! 

Şi în tot timpul cît vizitatorii străbătură grădina, rămase în 
picioare pe prag, privindu-i cum se apropie. Trupu-i lung şi 
deşirat sta înfipt pe picioarele-i slăbănoage ca de bitlan, în 
vreme ce cu un aer nepăsător își sprijinea mîna dreaptă în 
şold, dar ochii lui din fundul orbitelor pîndeau cu luare- 
aminte la mişcările lor cele mai neînsemnate. 

Ceea ce-l izbi pe Purcell, de îndată ce pătrunse în cabană, 
fu marea bogăţie de dulapuri care ocupau toată înălţimea 
pereţilor pînă la plafon, de-o parte şi de alta a uşii şi a celor 
două ferestruici, cu uşițe de sus şi pînă jos, şi prevăzute toate 
cu broaşte şi lacăte. În afară de aceste dulapuri se mai afla, 
în mijlocul încăperii, numai o masă solidă de stejar şi un 
foarte mare număr de scăunaşe, ceea ce părea să arate că 
locuinţa lui Mac Leod slujea drept loc de adunare pentru 
„majoritate“. 

Mac Leod trecu după masa de stejar, ca şi cum ar fi vrut 
să pună această stavilă între el şi oaspeţii săi şi, întinzînd 
deodată spre ei, la capătul braţului scheletic, o mînă — bra- 
ţul şi mîna erau atît de lungi, încît păreau a străbate lărgi- 
mea întregii încăperi — le făcu, fără a scoate un cuvînt, semn 
să se aşeze. Cei doi luară loc. Cu pasu-i de pisică, dînd ocol 
mesei, White se aşeză alături de scoţian şi, punîndu-şi amîn- 
două mîinile pe genunchi, prinse a-i ciocăni cu arătătorul şi 
degetul mijlociu, în vreme ce privirea iscoditoare a ochilor 
săi negri îl ţintuia pe Purcell. Mac Leod rămase în picioare, 
cu mîinile în buzunare. 

Cei patru bărbaţi se scrutară, astfel, un timp, fără ca vre- 
unul dintre ei să fi spus un cuvînt. Purcell se aştepta ca Mac 
Leod să deschidă vorba şi să-i acopere cu verva sa. Dar lui 

Mac Leod nu-i ardea, pesemne, de discuţie. Tăcea. Era întru- 
chiparea însăşi a demnităţii. Întreaga-i atitudine arăta că pre- 
zenţa lui Purcell şi Baker în locuinţa sa i se părea neaşteptată 
şi trebuia lămurită. „E de neînchipuit, îşi spuse Purcell în 
sinea sa. Nu sînt nici măcar trei luni de cînd omul ăsta era 
un simplu marinar, ca şi toţi ceilalți. Iar acum stă, cu spatele 
la dulap, rece şi distant, ca un diplomat care acordă o 
audienţă. 

— Te ascult, vorbi Mac Leod, chiar în acea clipă. 

Chiar aşa şi era, exact aşa : îi primea în audienţă... William 
Pitt în persoană, primindu-i pe ambasadori. 

— Socotesc, spuse Purcell, că situaţia asta nu trebuie pre- 
lungită la nesfîrşit. Nu e favorabilă nimănui. Şi în cele din 
urmă va surpa orice înţelegere între noi. Cred, aşadar, că a 
sosit momentul să recurgem la un compromis. 

— La un compromis ? spuse Mac Leod. 

Purcell îi aruncă o privire. Scoţianul era de nepătruns. 

— Dacă nu mă-nşel, continuă Purcell, situaţia asta nu 
satisface pe nimeni. Nici Baker, nici Mehani nu ău femeia 
pe care o vor. lar în ceea ce vă priveşte pe dumneata şi pe 
White, nu aveţi de loc femeie. 

Se opri o clipă, pentru a le îngădui interlocutorilor săi 
răgazul de a înghiţi acest hap amar. 

— Da, şi? făcu Mac Leod. 

— Propun un compromis, repetă Purcell. 

Urmă o tăcere, după care Mac Leod spuse: 

— N-am nimic împotrivă, ca să ne înţelegem. Ce propui 
dumneata ? 

— Nu văd decît o singură soluţie, reluă Purcell. Un 
schimb : White să i-o cedeze pe ltia lui Mehani şi să şi-o 
ia, de la acesta, pe Faina. lar în ceea ce te priveşte, să re- 
nunţi la Avapuhi, pe care s-o ia Baker, de la care să ţi-o iei 
înapoi pe Horoa. 

Mac Leod rămase, o clipă, tăcut, apoi îşi înălță capul, ră- 
suflă adînc şi îşi înfundă şi mai mult mîinile în buzunare. 

— Şi asta este, Purcell, propunerea pe care dumneata o 
numeşti compromis ? Unde e compromisul? Ceea ce mi 
se ia văd foarte bine, dar de loc ce mi se dă. Compromis ? 
Şi spui asta fără măcar a clipi! Compromis la ce? În toată 
afacerea asta nu văd decît un singur compromis: compro- 
misul cu trebuşoarele mele ! S-o luăm de la capăt povestea 

astă, dacă cumva ai uitat-o. Care va să zică Baker mi-o ia 
pe Avapuhi. Bine „Are loc votarea, şi votul mi-o dă înapoi, 
Drept răspuns la aceasta ea se face nevăzută în pădure, iar 
dumneata ce spui ? „Să facem un compromis  : s-o aducem 
înapoi pe Avapuhi, ca ea să se întoarcă la Baker |... Eşti tare 
neruşinat, Purcell, vrednic de ltoată lauda |... Stai aici, în 
faţa mea, de parc-ai fi îngerul Gavril şi, curat ca Isus, cu 
şezutul de-abia atingîndu-ţi scaunul, ca şi cum ai şi purces 
către ceruri, propunîndu-mi acest com-pro-mis |... E de ne- 
crezut | Şi legea ? ce dracu faci cu ea? Ăi fi uitat, Pur- 
cell, da” există şi-o adunare p-aici | Există legi ! Există votul! 
lar ceea ce s-a votat rămîne bun votat. Asta el... 

Mai răsuflă o dată. 

— Cît despre Avapuhi, o dibuim noi, n-ai nici o grijă. 
Poate chiar mai repede decît îţi închipui. Nu matelotu îm-. 
pins de vintul cel mai prielnic ajunge totdeauna ăl mai re- 
pede |! Şi chiar de-mi ţin pînza în clipa asta mai puţin în- 
tinsă, nu înseamnă de loc că nu mai am de gînd să răzbesc. 
Nu, domnule, nici pomeneală, nu mă las! Şi cînd mi-oi îm- 
N cangea-n bărcuţă, mi ţi-o-nţepenesc cobză cu-otgonu 

„ de aci-nainte, fii pe pace, că nici tatăl din ceruri, nici 
ea vîntului, nici căpetenia diavolilor n-au să mi-o mai 
smulgă din ancoră, o dată-nfiptă în mal. 

— Să presupunem, spuse deodată Baker, cu glasul moc- 
nind de o furie rece, să presupunem că izbuteşti s-o-nhaţi şi 
s-o aduci în biîrlogu tău. Şi apoi ? Ce poţi să faci ? Să ţintu- 
ieşti ferestrele-n piroane ? Să pui fiare la uşă ? S-o ţii ză- 
vorîtă-n dulap ? Ferecată-n aşternut ? Ăsta ţi-e gîndul, ma- 
rinare ? 

— Ce-oi face cu muierea-mi legitimă, răspunse Mac Leod, 
cu un aer de demnitate, e treaba mea şi numai a mea. 

Şi tăcu. Era vădit că nu-l interesa să discute cu Baker. 
Purcell aşteptă, dar Mac Leod nu mai scoase o. vorbă. Re- 
fuzase, iar refuzul lui era categoric. 

Purcell îl privi pe Mac Leod şi ceva din atitudinea acestuia 
îi trezi luarea-aminte. Nu-i era chiar atît de categorică îm- 
potrivirea. Mac Leod nu pusese capăt convorbirii şi nu făcea 
nimic ca să întrerupă discuţia. Era vicleană, fiara. Cu mintea 
ascuţită şi plin de viclenie. Subtil chiar. Mirosise ceva şi sta 
la pîndă. Refuzul acesta nu era decît una dintre etapele tra- 
tativelor. 

— Dacă-ţi închipui cumva că ai s-o poţi regăsi pe Avapuhi, 
spuse Purcell, sau dacă, regăsind-o, îţi închipui că ai să fii 
în stare s-o şi păstrezi, înseamnă că încă nu vezi destul de 
limpede cum stau lucrurile. Şi dacă e aşa, cred că e mai 
nimerit să amînăm discuţia. 

Tăcere. Schimb de priviri. Mac Leod nu spunea nici da, 
nici ba. Asupra oportunității de a pune capăt acestei convor- 
biri nu avea nici o părere. Era neutru. Se retrăgea. Limpede 
vorbind, nici nu mai era printre ei. „Vulpoiul, îşi spuse Pur- 
cell, în sinea sa, nu vrea să-mi uşureze reînceperea trata- 
tivelor.“ 

Purcell dădu din umeri şi se ridică în picioare. În chiar 
aceeaşi clipă degetele lui White îşi conteniră uşoara lor cio- 
cănire pe genunchi, iar el spuse: 

— Primesc. 

— Vrei să spui adică, vorbi Purcell, că dacă o capeţi pe 
Faina i-o laşi lui Mehani pe lia? 

— Chiar aşa am vrut să spun. 

Purcell îl privi pe Baker şi se aşeză din nou pe scaun. 

— Bine, făcu el, fără să-şi dea în vileag mulţumirea. S6- 
cotesc că e cuminte ce faci. Plecînd de aici mă voi duce să 
vorbesc cu Mehani şi cu tahitienii. Cum ei n-au decît o fe- 
meie la doi bărbaţi, toată treaba nu depinde doar de Me- 
hani. Dar nu cred, totuşi, că voi întîmpina dificultăţi. 

Şi îi zvirli o privire lui Mac Leod. Privirea scoţianului era 
pierdută în gol. Nu părea nici mulţumit, nici contrariat de 
iniţiativa lui White. Era cît se poate de vădit că nu-l atin- 
gea de loc. Poziţia sa rămînea propriu-zis neclintită. 

„Dacă cumva mă ridic, acum, şi plec, gîndi Purcell, el mă 
lasă să mă duc. E foarte sigur că mă voi întoarce. În ce clipă 
anume m-am trădat ? se întrebă el cu necaz. Cum de e atit 
de încredinţat că mai am ceva să-i ofer ?“ 

— Mac Leod, spuse Purcell, gîndeşte-te şi dumneata. Cit 
mai sînt aici, gîndeşte-te. 

Mac Leod nici nu clinti. 

— Totul e gîndit şi răzgîndit, spuse el cu nepăsare. 

Era în glasul lui o urmă de batjocură, ca şi cum ar fi ştiut 
că acest ultimatum, pe care oaspetele său i-l dăduse, va ră: 
mîne fără nici o urmare. 

— Bine, spuse Purcell, să reluăm chestiunea. 

Şi scoase, din buzunar, o pungă negricioasă de piele, îi 
desfăcu legătura, o deschise şi o deşertă pe masă. Cîteva mo- 
nezi de aur se risipiră din grămadă, iar Purcell, adunîndu-le 
cu grijă, le puse la loc, în faţă-i, ca şi cum ar fi vrut să-şi 
încerce norocul la joc. Purcell desluşi, în albia tăcerii, şuierul 
răsuflărilor. Privi chipurile celor din jur. Erau ca împietriţi, 
ca loviți de trăsnet. Doar ochii le mai trăiau în orbite. Co- 
moara lui Ali Baba şi n-ar fi avut, asupra lor, un asemenea 
efect. Cineva tuşi apoi. Mac Leod îşi scoase mîinile din bu- 
zunare. O scândură îi pîrîi sub picioare, cînd îşi urni greu- 
tatea trupului, ca să se apropie. Îşi aplecă deasupra mesei 
nasul ca o muchie de cuţit, iar Purcell auzi un zgomot ca o 
sorbitură, ca şi cum aerul nu putea'să-i pătrundă în plămîni. 

— Sînt, în grămada asta de bani, zece lire sterline, spuse 
Purcell. Ale dumitale sînt toate, Mac Leod, dacă i-o laşi pe 
Avapuhi lui Baker. 

— Purcell ! strigă Baker. 

Purcell ridică mîna, pentru a-i impune tăcere. Mac Leod 
se îndreptă din umeri. 

— Phi, trăsni-m-ar Dumnezeu! spuse el cu glasul su- 
grumat. Douăzeci şi cinci de ani am vînturat toate mările 
lumii, şi iadul să mă-nghită dac-am mai văzut atîta bănet! 

Pe masa de stejar, dată prost la rindea şi înnegrită de mîn- 
tuială cu ulei de in, aurul se înălța liniştit în grămadă, iar 
soarele, strecurîndu-se prin ferestruică, îi dăruia.o lucire de 
zile mari. Era o grămăjoară destul de modestă, neînsemnată 
chiar. O măruntă colecţie de obiecte turtite, rotunde, destul 
de frumos gravate, şi care nu-i erau nimănui de vreo tre- 
buinţă pe cuprinsul insulei. Una dintre piese ieşea puţin în 
lături, iar Purcell, cu o mişcare rapidă şi grijulie a miîinii, o 
puse în rînd cu celelalte. 

— Ei, făcu Purcell. 

Mac Leod se şi îndreptă, cît era de lung, pe şolduri şi îşi 
înfundă miinile în buzunare. | 

— E o ruşine, spuse el, în cele din urmă, pe un ton de 
indignare şi cu o cută ironică în colţul buzelor, e o cumplită 
ruşine, dacă vrei să ştii! Un ofiţer care, pentru aur, face 
troc cu femei |! Păcat de toată cazna cu care a-nvăţat pe băn- 
cile şcolilor şi de truda cu care a fost dresat să se ţină atît 
de tare, împreună cu toţi ceilalţi ofiţeraşi ai majestăţii-sale, 
de vreme ce, la urma urmelor, a ajuns să facă o asemenea 

meserie | O ruşine, asta s-o ştii de la mine, Purcell. Iar eu, 
reîncepu el, cu o măreție în deridere, eu mi-s un golan de pe 
cheiul Tamisei, de mi se zvirle-un bacşiş în schimbul femeii 
mele legitime, căpătată la adunare printr-un vot în toată re- 
gula ? Dar morala, Purcell P Ce faci cu morala? O arunci 
peste bord ? O azvirli în ocean, o dată cu lăturile, ca să Je 
fie de ospăț rechinilor ? Asta e, continuă el cu o sclipire a 
ochilor ce parcă marca brusca trecere de la indignarea pre- 
făcută la parodia indignării, asta e, bătu-m-ar Dumnezeu, tot 
ce te-a învăţat Biblia dumitale ? Să faci pe codoşu-ntre băr- 
batul legitim al femeii şi fostul ei amant ? 

Purcell se ridică şi spuse pe un ton rece: 

— N-am vreme să-ţi ascult prostiile. Dacă nu te-nvoieşti, 
spune-o, şi am plecat. 

Şi în aceeaşi clipă făcu un pas spre masă şi strînse palma, 
acoperind monezile de aur, ca şi cum ar fi fost gata să le vîre 
la loc, în pungă. 

Mac Leod spuse: 

— Douăzeci. 

— Poftim ? făcu Purcell rămînînd nemişcat. 

— Douăzeci. Douăzeci de lire. Primesc tîrgul dacă-mi dai 
douăzeci de lire. 

— Exact aşa socoteam şi eu, spuse Purcell. 

Şi luîndu-și mîna dreaptă de pe masă, o înfundă în buzu- 
nar, de unde mai scoase încă o pungă, şi spuse liniştit : 

— Cum s-ar putea întîmpla să-ţi pară rău că nu ai cerut 
mai mult, ţin să precizez că, într-adevăr, asta e tot ce posed. 

Purcell desfăcu legătura celei de-a doua pungi, rostogo- 
lindu-i conţinutul pe masă. Apoi, luînd toate monezile în mîna 
stîngă, le înşirui una cîte una, alături de cele dintii. 

— Sînt aici, cu totul, douăzeci de lire, reluă el. De altfel, 
nu vreau să ţi le dau chiar pe toate, ci doar nouăsprezece. 
Cea de-a douăzecea e destinată altui tîrg. 

— Ce mai vrei? făcu Mac Leod cu un aer de trufie, ră- 
nit, ca şi cum el ar fi fost cel despuiat. 

— Sextantul lui Burt. 

Mac Leod apucă doar să deschidă gura. Dar Purcell nu-l 
lăsă să vorbească. Şi spuse pe un ton care nu mai îngăduia 
nici o discuţie: 

— Ori aşa, ori de loc. 

Mac Leod oftă, scoase o cheie din buzunar, se întoarse 
către dulapul din spatele său, îl deschise şi, luînd sextantul, 
îl puse, cu un aer morocănos, lîngă monezile de aur. 

— Sîntem, aşadar, spuse Purcell, bine înţeleşi. I-o laşi pe 
Avapuhi lui Baker şi dumneata ţi-o iei înapoi pe Horoa. 

— Da, înţeleşi, spuse Mac Leod, coborînd, posac, ochii 
în pămint. 

Şi Purcell împinse spre Mac Leod monezile de aur, cu 
gestul unui jucător care, în acea clipă, şi-a pierdut miza. 
Mişcate din loc, fişicurile se rostogoliră şi, risipindu-se pe 
masă, monezile părură, deodată, mai multe la număr. Mac 
Leod își întinse asupra lor degetele-i osoase şi le adună, fără 
însă a reface fişicurile. Purcell îl observă cum rotunjeşte 
forma grămăjoarei. 

— Mac Leod, i se adresă Purcell. 

Mac Leod îşi ridică ochii, cu un aer plictisit. Părea stin- 
gherit că nu i se dă pace să-şi vadă de îndeletnicire. 

— Mac Leod, reîncepu Purcell, cu gravitate, mă simt 
fericit că am ajuns la o înţelegere. În ceea ce mă priveşte, 
socotesc că este de cea mai mare însemnătate să trăim în 
bună înţelegere. 

— Asta e şi părerea mea, spuse Mac Leod cu un aer de 
nepăsare, făcînd, în acelaşi timp, cu mîna un gest sortit 
parcă să pună capăt convorbirii. Se vedea cît de colo că nu 
avea alt gînd decît să rămînă, cît mai repede, singur. Pri- 
virea lui Baker luneca de la Mac Leod la Purcell şi se vedea 
că îi era necaz de naivitatea prietenului său. 

— Ştii, reluă Purcell, în vreme ce ochii săi albaştri se 
opriră cu toată gravitatea asupra chipului lui Mac Lecă, mi 
se pare de mare însemnătate să înlăturăm frecuşurile dintre 
locuitorii insulei. Date fiind condiţiile nu prea obişnuite în 
care trăim, cea mai măruntă zizapie poate căpăta proporţii 
dramatice. 

— Binenţeles, spuse Mac Leod cu acelaşi aer absent şi 
plictisit, ţinîndu-şi amîndouă mîinile deasupra monezilor de 
aur. Nu tăgăduiesc că ai dreptate în ceea ce spui, Purcell, 
adăugă el, aproape constrîns la această aprobare de către 
convingătoarea limpezime a privirii lui Purcell, aţintită asu- 
pră-i. 

— Îşi mărturisesc că mă preocupă, în foarte mare măsură, 
probleina relaţiilor dintre noi şi tahitieni. Aşa cum sînt acum, 
nu sînt de loc bune. Şi ar trebui să ne ferim, prin toate mij- 
loacele, de a le înrăutăţi şi mai mult, pe viitor. 

— Binenţeles, binenţeles, făcu Mac Leod, cu gîndul aiurea. 

Baker îi făcu lui Purcell cu cotul. 

— Să plecăm, spuse el, încet.. 

Îl stingherea faptul că Purcell nu-şi dădea seama cît de 
lipsite de însemnătate erau, pentru Mac Leod, aceste vorbe. 

Purcell se opri o clipă, se îndreptă din umeri, şi, roşu la 
faţă, adăugă cu efort: 

— Vreau să-ţi spun încă ceva... N-aş... n-aş dori să mă so- 
coteşti drept un vrăjmaş. Nu-ţi sînt vrăjmaş. Şi, dintr-o singură 
mişcare, îi întinse mîna ce-i sta ţeapănă la capătul braţului, 
neîndoit de la cot. 

Mac Leod se dădu puţin înapoi. Îşi ţinu o întreagă se- 
cundă privirea aţintită asupra mîlinii lui Purcell, apoi privi 
grămada de aur acoperită de propriile-i mîini. Izbuti în cele 
din urmă să şi-o smulgă din grămada aurului pe cea dreaptă, 
cu care o apucă pe aceea a lui Purcell şi i-o strînse, deasupra 
mesei. 

— Nici' eu, rosti Mac Leod fără căldură. 

Îndată ce-i lăsă mîna lui Mac Leod, Purcell se întoarse că- 
tre Baker ca pentru a-l ruga să-i urmeze pilda. 

— Te salut! spuse Baker. 

Şi ajunse la uşă. Era furios din pricina orbirii lui Purcell, 
iar în ceea ce-l privea, nu se simţea în stare de simţăminte 
creştineşti. 

Ținu uşa deschisă, pentru a-l lăsa pe Purcell să treacă. 
White se ridică, urmîndu-l pe Purcell. Îşi dăduse şi el seama 
de graba cu care Mac Leod dorea să-i vadă pe ciîteşitrei 
plecaţi. Ă 

Tocmai în clipa în care trecea de portiţa grădinii, Purcell 
se întoarse către White. 

— Mă duc să vorbesc cu tahitienii şi, de îndată ce ştiu ce 
anume am de făcut, te voi înştiinţa. 

— Mulţumesc, spuse White, cu glasul blind. 

Şi se îndepărtă cu mersul lui de pisică. Cabana sa era si- 
tuată către vîrful nordic al rombului, în faţa aceleia a 
lui Hunt. 

Baker şi Purcell făcură în tăcere cîţiva paşi, coborînd East 
Avenue. Se simțeau fericiţi, dînd din nou cu ochii de soare. 


Casa lui Mac Leod le păruse friguroasă. 

Baker şi Avapuhi urmau să se întîlnească la căderea nopţii. 
Trebuia să mai aştepte o zi întreagă, pînă să-i spună... O şi 
vedea deschizîndu-şi alene minunaţii ochi întunecaţi şi strecu- 
rîndu-şi mîinile între ale sale: „Adevărat, Uili, adevărat?“ 
Ce blindă era... 

Baker îl privi pe Purcell şi spuse cu adîncă emoție : 

— Îţi mulţumesc, Purcell. 

Purcell întoarse capul şi-i răspunse, pe un ton rece: 

— N-ai de ce. 

Un simţămînt de stinghereală mai dăinui între ei. Baker 
îşi socotea prea şterse vorbele de mulţumire, dar nu avu tăria 
să mai spună ceva. Fusese surprins de tonul lui Purcell. 

— Cred, spuse Purcell, că după asta, Mac Leod îşi muşcă 
galbenii, unul cîte unul. 

— Afurisit scoţian, mîrîi Baker printre dinţi. 

— Poftim ? zvirli Purcell oprindu-se din mers. 

Baker se opri şi el. Cu sprîncenele încruntate, cu trupul 
ţeapăn, Purcell îi aruncă o privire rece. Baker se uita cu ochii 
holbaţi la el. 

— Şi eu sînt scoţian. 

— Uitasem, îngăimă Baker. lartă-mă. 

Şi adăugă.: 

— Există, fără-ndoială, şi excepţii. 

Lui Purcell i se împurpurară obrajii. „Altă gafă“, gîndi 
Baker. 

— Nu, nu, se împotrivi Purcell cu indignare. N-o mai în- 
toarce, Baker |! Nu există excepţii! Înţelegi, nici un fel de 
excepţii | Cei ce au asemenea prejudecăţi împotriva unui 
popor atribuie defectele indivizilor întregului neam, soco- 
tind, în schimb, că însuşirile aparţin doar unora dintre ei |... 
E ceva prostesc |... şi... neruşinat |.... Crede-mă ! Mai generos 
e să vezi lucrurile tocmai pe dos. 

— "Tocmai pe dos? întrebă Baker, cu toată seriozitatea. 

— Da, să socoteşti că virtuțile sînt ale tuturora, iar viciile 
doar o abatere de la regulă. 

Ideea acestei metode dădu de furcă minţii lui Baker. O 


clipă mai tîrziu, începu să surîdă. 

— Foarte bine, spuse el, şi o licărire vicleană îi trecu prin 
ochii căprui. O să-ţi aplic. sistemul, Purcell. Și o să spun că 
toţi scoţienii sînt vicleni... în afară de dumneata. 

— În afară de mine? făcu Purcell, cu un aer înţepat, 
pornind din nou la drum. Ce te face să spui asta ? 

Iarăşi un cuvînt nepotrivit. Dar gheaţa dintre ei se spăr- 
sese. Căldura prieteniei dogorea din nou îndărătul neînţele- 
gerii. „Şi tocmai din pricina gafelor“, îşi spuse Baker, în 
sinea sa. 

Purcell aştepta, cu profilul sever, răspunsul lui Baker. „E 
drept că seamănă cu un înger, îşi spuse Baker cu înduioșare. 
Şi cînd te gîndeşti că se mai crede şi viclean !“ 

— Să-ţi spun ce anume, făcu el cu vioiciune. La sfîrşit, 
cînd îi făceai morală, nici nu te mai asculta. Nu avea decît 
un Singur gînd: să nu mai fie nimeni în odaie, să rămînă 
numai el cu aurul lui... 

— Mi-am dat seama, spuse Purcell, căpătînd, deodată, un 
aer trist şi obosit. Dar nu aveam nimic mai bun de făcut. 
Voiam să mă audă. Şi adăugă: E curată nebunie. Mac Leod 
nu-şi dă seama. Situaţia pe care a creat-o el e foarte pri- 
mejdioasă. 

— Foarte primejdioasă ? făcu Baker. De ce foarte pri- 
mejdioasă ? 

Tocmai atunci ajunseseră în faţa casei lui Purcell. 

— Intri, Baker ? întrebă Purcell, fără a-i răspunde. 

Ivoa alergă în întîmpinarea lor. Eticheta tahitiană o oprea 
să pună vreo întrebare, dar de îndată ce văzu obrazul lui 
Baker, Ivoa se îndreptă către el: „E Uili €|! spuse ea, pu- 
nîndu-i mîna pe umăr şi frecîndu-şi obrazul de obrazul său. 
E Uili €! Mă bucur pentru tine!“ 

Baker zîmbi, şi un zvicnet mărunt îi trăgea buza de .jos. 
Faptul că o vedea pe Ivoa în propriul ei cămin îl făcea să se 
simtă şi mai bucuros la gîndul că o va revedea pe Avapuhi. 

Spuse cu greutate, ca un şcolar ce silabiseşte slovele : 

— Ua mauru — uru vau. 

— Nu-nţeleg, continuă el, adresîndu-se de îndată, lui Pur- 
cell, de ce e atît de lung un mulţumesc, în graiul tahitian ? 

— Pentru că oamenii ăştia nu sînt de loc grăbiţi, răspunse 
Purcell. | 

Baker rîse, o privi pe Ivoa şi repetă înveselit: 

— Va mauru — uru vau. 

Ivoa îl bătu uşor, cu vîrful degetelor, pe obrazul dot şi-i 
vorbi tane-ului ei, în limba tahitiană. 

— Ar vrea să ştie, spuse Purcell, cînd o s-o mai vezi pe 
Avapuhi. Spune-i... nu, stai! continuă el ridicînd mîna, iar 
licărul bucuriei prinse a dănţui în ochii-i bruni, scînteietori, 
lasă-mă să-i spun chiar eu, în graiul ei. Ivoa, spuse el cu so- 
lemnitate, arau€ ! 

Şi reluă cu un aer de mare satisfacţie : 

— Avapuhi arau€ | 

— O| Cît e de fericit! spuse Ivoa petrecîndu-şi braţul 
pe după umărul lui Purcell şi lipindu-se de el. Ia te uită, 
omule, cît e de fericit | 

— Ia loc, îl pofti Purcell, zîmbind. Nu, nu pe scăunel. În 
fotoliu. L-am terminat acum, de curînd. 

— E bun peretele ăsta care se dă în lături, spuse Baker, 
aşezîndu-se şi privind cu plăcere în jur, e ca şi cum ai fi pe 
o terasă. Soarele intră-n voie în casa dumitale. 

— Da, cînd e soare, consimţi Purcell, strimbînd din nas. 
Vrei să iei masa cu noi, Baker, să te înfrupţi din ignamele 
noastre ? 

— Mulţumesc, mulţumesc, mulţumesc, acceptă Baker. 

Se întoarse către Ivoa, ridică mîna în văzduh şi repetă 
rîizînd, ca un om beat: 

— Ua mauru — uru vau. 

Ivoa rîse şi ea şi-i vorbi lui Purcell, în graiul tahitian. 

— Ce spune despre Avapuhi? întrebă Baker, ciulind 
urechile. . 

— Spune că e fericită pentru Avapuhi, care e plăcută ca 
mătasea. 

— Întocmai aşa! făcu Baker, cu ochii scînteietori. E, 
într-adevăr, aşa | E plăcută ca mătasea! Miinile ei, ochii, 
glasul, mişcările... Staţi să vedeţi, spuse el, bătîndu-şi pal- 
mele una de cealaltă, de pildă, în ce fel îşi ridică pleoapele 
cînd vrea să te privească. Uite aşa! făcu el, mimînd. În- 
cet ! Încetişor | 

Se opri, surprins de a fi mers atît de departe. Purcell îl 
privea, surîzînd. 

Urmă o tăcere, iar Baker trecu, deodată, la altceva: 

— Ce te face să crezi că Mac Leod a creat o situaţie 
foarte primejdioasă ? 

— Tahitienii sînt porniţi împotriva noastră. 

— Dacă mă pun în locul lor, spuse Baker, n-aş putea 
spune că ne-am purtat chiar aşa cum se cuvine faţă de ei. 

Şi adăugă: 

— Spui că e primejdios, că-s porniţi împotriva noastră ? 
Sînt, doar, băieţi toarte buni! 

— Cunosc eu un velş, spuse Purcell, privindu-l ţintă în 
ochi. E un băiat aşa de bun, încît simte nevoia să-mi în- 
credinţeze mie cuțitul înainte de-a începe o discuţie... 

Urmă o tăcere. Baker se întunecă la faţă şi continuă: 

— Dacă vrei să ştii, îmi şi pare rău că ţi l-am dat. Am 
fi fost acum cu toţii liniştiţi. 

— Taci, nu mai vorbi aşa, îl opri Purcell pe un ton tăios. 

Baker rămase, o clipă, tăcut, apoi spuse, aţintindu-şi cu 
toată seriozitatea privirea ochilor săi căprui asupra lui 
Purcell. 

— De trei săptămîni încoace mă tot gîndesc la treaba asta. 
Nu-s de părerea dumitale. De-nţeles te-nţeleg, da' nu-s de 
loc de părerea dumitale. Pentru dumneata viaţa unui om e 
sfîntă. Aici însă dai greş, don locotenent. O să vezi ce scump 
o să ne coste c-am cruțat viaţa lui Mac Leod. 

Cum Purcell tăcea, Baker continuă, îndreptîndu-se în jilţ : 

— N-o să te superi, dacă am să te rog ca după masă 
s-o trimiţi pe Ivoa pînă la Horoa ca s-o prevină. N-am de 
gînd să mă-ntorc acasă pînă-n seară. Prefer s-o ştiu plecată. 
Altfel, mi-ar face o scenă. Aşa-ncîntată cum va fi, o scenă 
tot mi-ar face. Şi una lui Mac Leod, de bine ce o să-i pă- 
şească pragul | Nu-i în apele ei decât în mijlocul tărăboiului, 
muierea asta. 

Apoi zîmbi, ridică din umeri şi adăugă, cu indulgență: 

— lapa asta mare. 

Purcell încuviinţă dînd din cap, iar Baker se înfundă mai 
bine în fotoliu. 

Purcell se aşeză jos, cu spatele rezemat de canatul uşii, 
cu genunchiul drept îndoit sub bărbie, cu piciorul stîng pe 
pămîntul grădinii. Păru-i blond scînteia în soare. 

— Un lucru nu-nţeleg, spuse Baker, deodată. De ce două 
pungi de galbeni ? 

— Ştiam dinainte că, oricît i-aş da, va cere mai mult. 


247 


— Bine, da' de ce să-ţi pui toată averea la bătaie? De 
ce n-ai adus, în pungile astea, doar jumătate din cît aveai ? 

— La ce bun? spuse Purcell stringînid din ochi din pri- 
cina soarelui şi privind departe, spre munte. E ca şi cum i-aş 
fi dat nişte pietre. 

— Acum, da, dar peste douăzeci de ani? 

Purcell clătină din cap. 

— Dacă vreo fregată se abate, cumva, pe aici, peste două- 
zeci de ani, peste douăzeci şi cinci, peste treizeci de ani, Mac 
Leod tot nu va mai avea cînd să se bucure de aurul lui: i 
se va pune ştreangul de git. 


— Ştreangul ? De ce să i se pună ştreangul? 
Purcell mai privi o dată muntele şi spuse cu un ton in- 


diferent : 

— Nu există prescripţie pentru crima de rebeliune. 

Baker se îndreptă pe scaun, şi scrută, uluit, chipul lui Pur- 
cell. O clipă mai tîrziu, spuse : 

— Aşadar... dumneata l-ai tras pe sfoară |... Ia te uită! 
Doamne |! continuă el. Un scoţian, un scoţian şi jumătate! 
Bine c-am apucat s-o văd şi p-asta! Şi taman dumneata ai 
învîrtit-o ăl mai dibaci |! 

Purcell surîse, apoi surîsul i se şterse, ochii i se întoarseră 
spre munte, iar pe chip i se aşternu îngrijorarea. 

— Ştiu la ce te gîndeşti, spuse Baker, după o clipă. Te gîn- 
deşti ce fericiţi am fi pe insulă, dacă n-ar exista ticăloşii 
ăştia. Și, la urma urmelor, cîţi sînt cu totul? Nu mai mulţi 
de trei, sau patru! Smudge, Mac Leod, Timi... Timi ăsta, 
măcar că-i negru, n-o să-mi spui totuşi că e simpatic... Să 
fiu eu în locul Tatălui din Ceruri, ştii ce mi-aş spune ? „„Ăştia 
au s-aducă prăpădul pe insulă. Nu-i altă dezlegare decît să 
mi ţi-i iau sus la mine...“ 

— Numai că dumneata nu eşti Tatăl din Ceruri, i-o în- 
toarse Purcell. 


bă 


Capitolul IX 


LS 


Fugarele se întoarseră chiar în acea seară. Fu o mare 
victorie pentru femei, o mică satisfacţie pentru tahitieni, o 
pierdere a prestigiului pentru Schelet. Omaata trase de funia 

clopotului de pe Blossom Square şi, în afară de membrii din 
tabăra majorităţii, tot satul sosi la faţa locului. Itia şi Ava- 
puhi purtau coroane de flori, ca pentru ritualul unui sacrifi- 
ciu, aveau ochii strălucitori, rîsetele lor răsunînd pline de 
-veselie, şi plesneau de sănătate. 

Fu o izbucnire de bucurie. Mulțimea le frecă obrajii, le 
atinse trupurile cu degetele şi le mîngiie, dîndu-le pălmuţe 
uşoare. Sosi şi Purcell, care le tot apuca de umeri, şi, apro- 
piindu-şi nasul de grumazul lor, le adulmeca pielea gîtului. 
Ceea ce stiri rîsete ; în acest chip îşi îmbrăţişează mamele 
tahitiene copilaşii. Lui Purcell i se părea minunată pielea 
acestor femei, dulce, înmiresmată, topindu-se sub atingerea 
degetelor. 

Omaata ţinu o cuvîntare. Lucrurile reintrară pe făgaşul 
lor firesc. În cele din urmă, femeile fuseseră acelea care 
aleseseră pe cine voiseră ele ca tan, şi nu invers. Îndată ce 
Omaata îşi sfîrşi cuvîntarea, o năvală de întrebări se abătu 
asupra fugarelor : cum de nu erau ude leoarcă? Unde se 
pitiseră cînd plouase cu găleata ? Cu ce se hrăniseră ? Dar 
ele se împotriviră îndărătnic să răspundă şi, surizătoare, cu 
genele lor negre culcate pe obraz, cu capetele lipite unul de 
celălalt, rămaseră zăvorite în muţenia lor. 

Seara, la lumina flăcărilor de doedoe se încinseră pe locul 
pieţei cîntece şi dansuri mai răscolitoare, mai clocotitoare 
de bucuria de a trăi decit îi fusese dat lui Purcell să vadă 
pînă atunci. Uili şi Ropati șe dezlănţuiră şi ei aproape la 
fel ca şi tahitienii. Izbucniră ţipete ascuţite de bucurie cînd, 
adus de Omaata, Jono începu să danseze clătinîndu-se pe 
picioare, ca un urs. Puțin mai tîrziu puseră la cale să plece 
în căutarea omului galben. Nimeni nu avea nimic împotriva 
sa. Fusese doar atît de blind, atît de politicos ! lItia îşi frecă 
obrazul de obrazul său şi, ca să-l mîngiie pentru faptul că 
fusese silit să renunţe la vahineea pe care şi-o dorise, trei 
femei îi arătară o curtenie ce avu darul să-l miște. 

A doua zi, vântul sud-vestic lăsă loc Alizeului, iar Alizeul 
aduse după sine zile însorite şi nopţi scînteietoare. Pentru 
tahitieni, care făceau numărătoarea nopţilor şi nu a zilelor,_ 
Crăciunul peritanilor cădea în a noua noapte a lunii a un- 
sprezecea. Ca şi toate celelalte nopţi ale pomeniiei luni, şi 
aceasta avea un nume. ] se zicea Tamatea, sau luna ce lu- 
minează peştii la apus. 

Lă 


Era o lună de bun augutr. Şi, într-adevăr, Mehani fu atât 
de norocos în după-amiaza acelei zile, încît ucise, cu cel din- 
tii glonte, un porc sălbatic. I-l duse Omaatei, care se şi 
puse pe treabă, în vreme ce femeile pregăteau cuptorul. Pur- 
cell avu atunci ideea de a-l trimite în grabă pe White la 
Mason, precum şi la membrii majorităţii, poftindu-i pe toţi 
să ia parte la ospăţul comun ce urma să aibă loc în acea 
seară, în Blossom Square, la lumina lunii, pentru a sărbători 
atît naşterea Domnului, cît şi amintirea propriei lor patrii. 
Apoi Purcell îl rugă pe Mehani să-i îndemne pe tahitieni să 
se alăture peritanilor. 

Nici nu trecu un ceas, şi Purcell îşi dădu seama în ce mă- 
sură îşi făcuse iluzii şi cît de pecetluite se înfăţişau deose- 
birile de poziţie. Propunerea sa întîmpină, pretutindeni, 
împotriviri. Mac Leod îi trimise vorbă că îi părea rău că nu 
poate veni, dar tocmai în seara aceea îşi poftise prietenii 
la masă. Toţi ceilalți membri ai majorităţii îşi exprimară, 
rînd pe rînd, regretul. Erau invitaţi la Mac Leod. Purcell 
avu impresia că Mac Leod — folosindu-l pe White, pe care-l 
trimisese pe la prieteni, dar cu propriile sale invitaţii — îi 
jucase astfel şi un renghi. 

Mason fu şi mai brutal. „Spune că n-am nimic de răspuns“, 
declară White, încurcat că era nevoit să-i aducă la cunoştinţă 
O asemenea ieşire. 

— Şi sextantul ? 

— I lam înmînat, din partea dumitale. 

— Şi ce a spus? 

— A spus: „Bine“. 

Purcell ridică sprîncenele. 


— Asta-i tot ? 
— Da. | 
— I-ai spus în ce fel a ajuns în mîna mea? 
— Da. 
— Şi ce a răspuns? 
— Nimic. se 
— Nu ţi-a spus să-mi comunici nimic ? 
„ — Nu. | 


Purcell ţintui chipul lui White cu o privire iscoditoare. Dar 
nu, metisul nu minţea niciodată. Atît era de scrupulos, încît 
nu socotea îndeajuns să repete, cuvînt cu cuvînt, tot ce i se 
dădea în grijă să comunice. Reproducea intonaţiile, ba mima 

pînă şi jocurile fizionomiei care însoțeau mesajul. Astfel, 
cînd spusese „Bine“, îl spusese în aşa chip, încît nimeni nu 
mai putea avea nici o îndoială că era, într-adevăr, acel 
„Bine“, trufaş şi închis, al lui Mason. 

Răspunsul tahitienilor se înfăţişă cu toate aparanţele curte- 
niei. Îi mulţumeau lui Adamo de mii de ori. Se simțeau prea 
onoraţi de a fi fost poftiţi atît ei cât şi cele trei femei ale lor 
să ia parte la ospăţul peritanilor. Dar nu găseau cuvinte ca 
să arate cît erau de mîhniţi că împrejurări potrivnice îi sileau 
să refuze această invitaţie. 

Purcell se găsea în grădină, dezrădăcinînd din pămînt cio- 
turile de copaci, în clipa în care sosi Mehani cu acest răspuns. 

— Au spus „cele trei femei ale noastre“ ? întrebă el, ri- 
dicînd capul. 

— Da. | 

— Şi cine anume a spus asta ? Tetahiti ? 

— Da. 

— A vorbit în numele tuturor ? 

Mehani dădu, afirmativ, din cap. Trecu o clipă, şi Purcell 
continuă : 

— De ce, aici el este şeful ? În Tahiti tatăl tău este tot 
atît de mare ca şi tatăl său. 

— E bătrîn: are treizeci de ani. 

— Şi dacă l-aş pofti să ia masa la mine, astă-seară? 

— N-ar primi. 

Şi cum Purcell tăcea, Mehani adăugă.: 

— Tetahiti spune că tu nu eşti moa. 

„Aşadar, degeaba am minţit, gîndi, cu mîhnire, Purcell. 
Dar dacă aşa am pornit-o, nu-mi mai rămîne decit s-o ţin una 
şi bună. Atît faţă de Ivoa, cît şi faţă de Mehani...“ 

— Dar, ştii, făcu în aceeaşi clipă Mehani, nici eu nu cred. 

Și cum Purcell se uită la el, uluit, Mehani începu să rîdă. 

— Nădăjduiesc că nici tu nu crezi, Adamo | 

Purcell îl scrută cu privirea, neştiind ce să răspundă. Me- 
hani îl bătu uşor pe umăr, şi, curmîndu-şi rîsul, îi spuse, cu 
un ton serios: 

— Ei nu cred că tu eşti moa,. dar cred, în schimb, că eu 
cred aşa. De aceea trebuie să spun, mai departe, la fel. 

Urmă o tăcere, după care Purcell spuse: | 

— Şi de ce toată comedia asta ? 

— lată de ce, făcu Mehani întorcînd capul : dacă nu le-aş 
spune aşa, n-aş putea veni, în seara asta, aici, la masă. 

— Şi dacă, fără să le spui aşa, ai veni totuşi la mine, ce 
s-ar întîmpla ? 

— Aş fi în ochii lor un trădător. 

Purcell tresări. | 

— Atît de departe au ajuns lucrurile ? spuse el domol. 

Şi continuă, cu glasul sugrumat : 

— Şi dacă ei nu mă cred moa, atunci drept ce mă iau? 
Drept complice ? | 

Mehani nu răspunse. După un răstimp, luă mîna lui Pur- 
cell şi, ridicînd-o în sus, o lipi de propriul său obraz. 

— Vii în seara asta P îl întrebă Purcell. i 

— Da, vin, frate Adamo, răspunse Mehani. 

Şi în ochii săi aţintiți asupra obrazului lui Purcell se ivi 
lumina unei blînde licăriri. 

Şi Mehani continuă : 

— Împreună cu Itia. 

— Cum aşa ? făcu Purcell. Au s-o lase pe ltia să vină? 

— Află, Adamo, că nimeni nu-i poate porunci lItiei. 

— Nici chiar tu? . 

— Nici chiar eu! spuse Mehani, rîzînd. 

De Crăciun mîncară cu toţii acelaşi porc, preparat de ace- 
leaşi miini, înnăbuşit în acelaşi cuptor, numai că îl mîncară 
în locuri diferite ; tahitienii, în cabana lor; membrii majori- 
tăţii, la masa lui Mac Leod ; cei ai minorităţii, Itia şi Mehani, 
la Purcell ; Mason, acasă la el. 

Trei zile mai tîrziu, către amiază, cineva bătu la uşa lui 
Purcell. Era White, care rămase în prag. 

— Mac Leod m-a trimis să te întreb dacă dumneata ai 
căpătat, sau nu, peşte. 

Masa se afla la trei paşi de metis, iar pe masă se înfăţişa 
peştele alb şi neted întins pe o foaie de banan. Dar White 
nu vedea nimic. Cobora, discret, ochii în pămînt. Iar Purcell 
avu impresia că, dacă ar spune „Nu“, White i-ar repeta 
acest „Nu“ lui Mac Leod, fără nici un comentariu. 

— După cum vezi, da, spuse Purcell. 

White ridică ochii, se uită pe masă, spuse „mulţumesc“ 
şi se întoarse pe călciie. 

— White, făcu Purcell, cu vioiciune. Despre ce este vorba ? 
Voi n-aţi căpătat ? 

Metisul se întoarse cu faţă spre el şi spuse pe un ton şters : 

— Nimeni dintre noi n-a căpătat peşte. 

Purcell se întoarse către Ivoa şi ov întrebă, în limba tabi- 
țiană : 

— De unde e peştele ăsta ? 

— L-a adus Mehani. 

— Au pescuit în dimineaţa asta? 

— Da, răspunse scurt Ivoa, întorcînd privirea. 

— Şi cînd s-au întors de la pescuit, n-au sunat clopotul ? 

— Nu. 

— Şi, în afară de noi, cine a mai primit de la ei peşte? 

— Nimeni, în afară de noi. Mehani a pescuit şi a prins 
mai mult, şi pentru noi şi pentru Uili şi Ropati. 

Urmă o tăcere, după care Purcell spuse: 

— Nu mai vor să pescuiască şi pentru peritani ? 

— Nu. 

Purcell oftă şi se întoarse către White. 

— lată ce spune... 

White dădu din cap. 

— Am înțeles tot ce a spus. Mulţumesc. 

— White ! 

White se opri tocmai cînd era să treacă pragul. 

— Te rog să-i spui lui Mac Leod că eu nu ştiam. 

— Îi voi spune. 

Două zile mai tîrziu, după amiază, Jones intră în casa lui 
Purcell. Nu avea pe el, după cum îi era obiceiul, decît un 
pareu. 

— Te deranjez ? 

Purcell închise cartea şi-i zîmbi. 

— Ştii, Jones, cîte cărţi numără biblioteca de pe bordul 
vasului ? 

— Nu. 

— Patruzeci şi opt. Şi am înaintea mea viaţa toată ca să 
le citesc. Ia loc pe fotoliu. 

— Da, numai să-l trag la soare, spuse Jones. 

Şi, aplecîndu-se, înşfăcă de un picior fotoliul greu de 
stejar, se îndreptă de mijloc, ducîndu-l în miîlini şi făcînd, ast- 
fel, să-i zvicnească, din pricina sforţării, toţi muşchii umărului. 
ăcu trei paşi, îndoi genunchii, aşeză jos fotoliul cu toate 
cele patru picioare ale sale deodată, şi atît de uşor, încît nu 
se auzi nici un zgomot. 

— Bravo | tăcu Purceli, surizînd. 

După ucest tur de forţă, Jones se aşeză, cu Gchii în pă- 
mînt, cu un aer spăsit şi distant. 

Intră Ivoa. 

— E Ropati €! spuse ea ridicînd mîna dreaptă, ale cărei 
degete desfăcute începu să le agite în văzduh, unul cîte unul. 

Ivoa se apropie de el surîzînd şi, cu un gest matern, puse 
mîna pe părul lui scurt. Cu ochii-i de porțelan pierduţi în 
zare, Jones îi întinse obrazul. Avea aerul drăgăstos şi nerăbdă- 
tor al unui copil care de-abia aşteaptă sfîrşitul -acestei revăr- 
sări de duioşie, ca să-şi reia joaca. 

— "Ţi-e părul ca iarba de-abia cosită, spuse Ivoa. 

Purcell îi tălmăci lui Jones. 

— Părul meu nu e verde, spuse el. 

Şi rîse. Apoi strînse iarăşi sprîncenele deasupra nasului său 
cîrn, încrucişă braţele şi, acoperindu-şi bicepşii cu palmele 
ambelor miini, începu să şi-i pipăie, cu un aer vajnic. 

— Mac Leod împreună cu tabăra sa s-au dus azi-dimineaţă 
la pescuit, spuse el pe un ton aproape dramatic. l-am văzut 
cînd s-au întors. Aduceau cu ei adevărate mormane de peşti ! 

Rostind cuvîntul mormane, glasu-i luă deodată o notă prea 
înaltă şi sună fals. Jones roşi. Îi era necaz cînd vocea îi juca 
asemenea renghiuri. z 

— Şi ? făcu Purcell. 

— N-au tras funia clopotului, spuse Jones, cu un ton de 
indignare. Au socotit mai nimerit să-l zvîrle din nou în mare 
decît să ne lase şi pe noi să ne-nfruptăm. 

— Foarte rău, făcu Purcell şi tăcu. 

— La urma urmelor, tahitienilor n-au decît să nu le dea... 
Asta n-ar fi decit să le răspundă cu aceeaşi monedă. Dar cu 
noi ce au P? Le-a făcut cineva ceva ? 

Purcell ridică din umeri. 

— Ştii ce spun eu ? făcu Jones desfăcîndu-şi braţele şi um- 
flindu-şi ţanţoş pieptul. Să mergem mîine la pescuit. Uili, 
dumneata şi cu mine... 

— Grozavă idee, făcu Purcell, tăindu-i vorba. Înţeleg unde 
vrei să ajungi. La întoarcere tragem clopotul şi împărţim peşte 
la toată lumea. 

Jones deschise ochii deasupra nasului său câîrn, iar gura 
i se căscă în chip de O. 

— Foarte bine, adăugă Purcell, fără a-i da răgaz să-şi vină 
în fire. Du-te de-i dă de „veste lui Baker şi apucaţi-vă să 
căutaţi împreună rîme. Nu mai e vreme de pierdut: după- 
amiaza e pe sfîrşite. 

Şi Purcell se sculă în picioare, îl însoţi pe Jones pînă la uşă; 
de unde îl privi luînd-o în sus pe West Avenue. Jones se în- 
depărta cu pasul mărunt, cu capul drept, arcuindu-şi muşchii 
spinării ca să-şi lăţească umerii. 

— De ce zîmbeşti ? se auzi glasul Ivoei. 

Purcell întoarse capul. 

— E drăguţ. Caraghios şi drăguţ. 

Neluîndu-şi ochii de la Jones, Purcell continuă după un răs- 
timp : 

— Aş dori să am un băiat. 

— Eatua să te. audă, spuse Ivoa. 

„Minoritatea“ se întoarse cu peşte din belşug, dar mări- 
nimia lui Purcell se dovedi a fi de prisos. Tahitienii nu vrură 
să primească peşte de la ei. Majoritatea primi, dar se abţinu 
de-a le urma pilda, cînd membrii ei se întoarseră de la pescuit. 
Vaa se învoi să-şi primească partea şi la această împărţeală 
şi la cele ce urmară. Cât despre Mason, el ignoră sau vru să 
ignore de pe urma cui se găsea la masa lui peşte, căci con- 
tinuă şi în lunile ce urmară să nu răspundă la salutul celor 
ce-l hrăneau. 

Ianuarie trecu. Ivoa prinse a căpăta proporţii şi începu a 
număra zilele, sau, mai bine zis, nopţile ce o despărţeau de 
ceasul izbăvirii, pe care îl vedea împlinindu-se în timpul celei 
de-a şasea luni, iar ea trăgea nădejdea că aceasta se va întîm- 
pla în cel din urmă pătrar (care era de bun augur, şi că dacă 
Eatua îi da ascultare, va fi tocmai minunata noapte -roto- 
oereore sau Noaptea în care peştii zvicnesc din adincuri către 
faţa apei. Simţea o profundă mîndrie că pruncul lui Adamo 
va fi cel dintîi copil care va fi văzut lumina zilei pe pămîn- 
tul insulei. Şi socotea că acest fapt era pentru odrasla ei un 
semn prevestitor al unui viitor măreț. 

Tahitienele trec, în general, drept puţin fecunde, particula- 
ritate despre care, dată fiind libertatea moravurilor la aceste: 
femei, şi micimea insulei pe care o locuiesc, căpitanul Cook 
spune că ea dovedeşte înalta înţelepciune a proniei cereşti. 
Oricum, Ivoa era singura care la această dată se găsea în- 

tr-o asemenea stare şi trebui să sosească şi aprilie, ca să se 
afle în care anume dintre cabane urma să se nască cel de-al 
doilea copil. Chiar pe la finele lui martie, tahitienele începură, 
cu adevărât, să aibă bănuieli. Dar întîmplarea părea într-o 
asemenea măsură de necrezut, încît înfăţişarea Vaaei fu mai 
curînd atribuită îngrăşării prilejuite de o viaţă sedentară. 'To- 
tuşi, în aprilie, nu mai puteau avea vreo îndoială. Şi cînd, în 
ziua ce urmă nopţii Turu-lui (Noapte în care peştii şi racii 
cutreieră apele, înfrăţiţi), Vaa se ivi în piaţă, ca să-şi ia raţia 
de porc sălbatic, plinătatea formelor ei devenise atît de bă- 
tătoare la ochi, încît o tăcere adîncă se aşternu printre fe- 
meile adunate la coadă. Știrea constitui, vreme de cincispre- 
zece zile, evenimentul senzaţional al insulei. Itia. făcu chiar 
un cîntec cu măscări naiv de deocheate. Dar după ce se în- 
veseliră pînă ce nu mai putură, tahitienele căpătară respect 
pentru Vaa. La un moment dat, cu prilejul împărţirii femei- 
lor, ea spusese faţă de toată lumea că îl va „încălzi“ pe şeful 
marii pirogi. Şi, într-adevăr, reuşise. 

Aprilie aduse după sine şi o dezamăgire. Se obținuse o 
slabă recoltă de igname, ce fură împărţite în raţii economice 
pe cap de locuitor. Săpară cu toţii, lîngă casele lor, cîte o 
groapă, pentru a-şi pune la păstrare ignamele ce le fuseseră, 
astfel, atribuite. Şi cu toţii fură sfătuiţi să le cruţe cu atîta 
grijă, încît să le ajungă pînă la recolta viitoare, fără să fie si- 
liţi să se atingă de ignamele sălbatice. Voiau, într-adevăr, să 
păstreze din anul în curs o provizie cît mai mare, pentru a 
putea face faţă cu ea şi în anul viitor, dacă acesta se va do- 
vedi cumva şi mai puţin favorabil. 

La începutul lui mai, Mac- Leod îi trimise vorbă lui Pur- 
cell că, trecînd prin faţa gropii „negrilor“, băgase de seamă 
că provizia lor de igname scăzuse simţitor, şi că prin urmare 
dacă se vor consuma, mai departe, în acelaşi ritm, în mai 
puţin de şase luni „negrii“ vor ajunge, cu siguranţă, să se 
hrănească din ignamele sălbatice, în dauna rezervelor ce, po- 
trivit hotărîrii luate, urmau a fi menajate. Mac Leod îl rugă 
pe Purcell ca acesta să intervină pe lîngă „negri“ pentru a-i 
convinge să-şi consume mai cu măsură ignamele. 

Cererea lui Mac Leod se întemeia pe o observaţie exactă, 
cum de altfel se încredinţă şi Purcell cînd se duse să arunce 
o privire asupra gropii tahitienilor. Le vorbi acestora, ca din 
partea sa, fără a le pomeni un cuvînt despre Mac Leod. 

Se izbi, însă, de cum deschise gura, de vădita lor neputinţă 
de a înţelege situaţia. Natura este, în Tahiti, atît de generoasă, 
dăruind totul cu îmbelşugare, încît oamenilor cu care stătu 
de vorbă Purcell, ideea de privaţiune astăzi, în vederea zilei 
de mîine, le apăru ca fiind una dintre acele nenumărate 
idei maamaa, înţelese doar de peritani. Într-adevăr, cînd 
vor sfîrşi cu ignamele semănate, vor găsi igname sălbatice. Iar 
cînd nu vor mai avea nici igname sălbatice, vor. găsi fructe. Şi 
dacă nu vor găsi nici fructe, are să le rămînă totuşi peştele. 
Atîta vreme cît omul va ţine cu iscusinţă o cange bună în 
mînă, nu va putea, în nici un fel, să piară de foame. Purcell 
o luă de la capăt cu explicaţiile. Nu convingea însă pe nimeni. 
După un ceas de trudă sfîrşi prin a-şi da seama că tahitienii 
socoteau demersul său nelalocul lui. Îşi luă rămas bun de la 
ei şi plecă. 

O săptămînă după această convorbire, White îl căută pe 
Purcell şi-i aduse la cunoştinţă că după amiază va avea loc 
în casa lui Mac Leod, o adunare. Alegerea locului unde urma 
să se ţină sfatul îl miră pe Purcell. 

— De ce nu, întrebă el, sub smochin, ca de obicei ? = 

White ridică din umeri. Nu ştia de ce. Dar reuniunea pusă 
la cale era foarte importantă : aşa spusese Mac Leod. 

Către ceasurile două după amiază, Purcell, în loc să se ducă 
de-a dreptul la scoţian acasă, urcă pe West Avenue şi trecu 
pe la Baker şi pe la Jones. Nu găsi pe nici unul dintre ei 
acasă. Pormniseră amîndoi spre cabana Scheletului cu cinci 
minute înainte. Purcell o apucă, atunci pe Nor'wester str., cu 
gîndul de a tăia drumul, printre cocotieri, ca să ajungă la 
casa lui Mac Leod. Nici nu apucase să facă zece paşi în pă- 
dure, cînd o zări pe ltia, tolănită la poalele unui pandanus. 
Cobori privirea, iar de după gene, ochii ei lucitori îl urmă- 
reau apropiindu-se. Purcell se opri. 

— Ce faci aici, Itia ? 

— 'Te aşteptam, spuse ea cu neruşinare. 

— Mă aşteptai | făcu el rîzînd. Dar de unde ştiai că voi 
trece pe aici P Ăstă nu e drumul meu... 

— M-am luat după tine. Nu mă vedeai. Eram în pădure. 
A fost frumos, să vezi : te-am urmărit de cum ai ieşit din casă. 
Ştiam de la Horoa că te duci la Schelet. 

— Ei, făcu Purcell. Şi ce vrei de la mine? 

Ea se sculă în picioare şi se apropie, înălţindu-şi către el 
obrazu-i rotund şi zîmbitor. Cînd ajunse doar la o depărtare 
de un metru de Purcell, se opri locului, cu braţele-i durdulii 
duse la spate, şi spuse, cu un glas mieros.: 

— Aş vrea să mă săruţi, Adamo, te rog! 

— Isprăveşte odată cu vorbele astea, spuse Purcell pe un 
ton sever. Nu pot săruta pe femeia lui Mehani. 

— Şi a lui Tetabhiti, spuse Itia. Ba, puţintel, chiar şi a lui 
Kori. 

— "Tocmai de aceea, făcu Purcell. N-ai doar un singur 
tane, ci trei. Tot nu-ţi ajunge ? 

— Numai doi, spuse Itia;, Kori numai puţin de tot. 

Purcell începu să rîdă. 

— De ce rizi ? făcu Itia, ascunzîndu-şi bărbia după umăr 
şi lăsînd să.i se vadă doarochii vii. Nue tabu să ai doi tan€. 
Iar tu, Adamo, de ce să n-ai şi tu două femei ? Sînt sigură 
că ţi-ar fi bine cu două femei. 

Purcell rîse din nou, dezarmat. Itia nu era decît copilul na- 
turii : viclenie, instinct, drăgălăşenie, toate erau în ea, într-o 
stare de naivitate primară, dar concentrate şi împinse de o 
voinţă neîmblinzită de femeie, către o singură ţintă. 

Itia nu mai rîdea. Îl privea. 

— Ai la gît o podoabă nouă, Itia. 

— Sînt seminţe de pandanus. Uite ce miros plăcut au, 
spuse ea, înălțindu-se pe vîrful picioarelor şi apropiind şiragul 
de faţa lui Purcell. 

Semințele, de o frumoasă culoare portocalie, erau înşirate 
pe o liană. Purcell le mirosi, şi tîmplele începură să i se bată. 
Nu mai simţise nicicînd o asemenea mireasmă ameţitoare. 
Cînd îşi dădu seama de intenţia Itiei, fu prea tîrziu. Ea i se 
cuibărise la piept şi, cu amîndouă braţele petrecute pe după 
talia lui Purcell, îl strîngea din toate puterile, lipindu-şi trupul 
de al său. Recurgea iarăşi la tactica ce-i reuşise atît de bine 
în ziua în care fusese incendiat Blossom-ul. Itia era âcuma 
nespus de înmiresmată. Aroma de pandanus se contopea, de 
astă dată, cu parfumul cald şi dulce răspîndit de florile tiare 
prinse în părul ei. 

— Itia, spuse Purcell, în şoaptă, dacă te sărut mă laşi să 
plec ? 

Îşi dădu seama" îndată de greşeala pe care o tăcuse. Capi- 
tulase prea repede, lăsînd lItiei calea deschisă, pentru a ex- 
ploata acest avantaj. 

— Da, făcu ea, cu ochii strălucindu-i sub sprîncene, dar 
nu cu un sărut de nimic, ca cel de data trecută. 

EI îi simţea, lipit de al său, trupul fraged şi suplu. Se aplecă 
asupră-i şi o îmbrăţişă. Apoi îi apucă amîndouă mînuţele cu 
care îi cuprinse mijlocul, i le desfăcu, i le aduse în faţă şi 
spuse : | | 

„— Şi acuma pleci ? 

— Da, făcu ea, zvirlindu-i o privire umedă. 

Şi o zbughi, fugind. Părea a săgeta pădurea în zbor, ca o 
rază de soare. „Ce ruşine“, făcu Purcell cu glasul scăzut. Dar 
nu merita nici măcar osteneala de a încerca să se mintă. Nu 
se simţea ruşinat. Revăzu înaintea ochilor săi obrăjorul şi tru- 
puşorul Itiei, atît de expresive | Aerul ei, mimica, mişcările, 
toată această răscolitoare dănţțuire a ispitei... Toate laolaltă 
bine şi vădit urzite, ca să-şi atingă ţinta. Și totuşi atît de 
cusut cu aţă albă era totul! Ironia era că, deşi totul sărea în 
ochi, Itia îşi atinsese scopul. 

Cînd Purceil pătrunse în casa lui Mac Leod, britanicii de 
pe insulă, în afară de Mason, se şi aflau strînşi cu toţii în 
jurul mesei. Mac Leod trona cadaveric şi important, acoperind 
cu palma slăbănoagei sale mîini o mare filă de hirtie plină 
de o reţea de linii strîmbe. aa 

Între Jones şi Baker era un scaun lies pe care acesta 
din urmă i-l arătă lui Purcell. Jones se ridică, pentru a-i face 
loc să treacă. Purcell murmură : „Bună ziua“, fără a se uita 
la cineva anume. Urmă o tăcere, după care Mac Leod spuse : 

— Doar pe dumneata te mai aşteptam, ca să putem începe. 

Nu avea nimic agresiv în ton. Se mărginea numai să con- 
state. 


După ce luă loc, Purcell îşi aruncă ochii asupra hiîrtiei. Îşi 
dădu seama că e un plan grosolan al insulei, sau cel puţin al 
părții muntoase a insulei. Reprezentarea golfului unde anco- 
rase Blossom-ul îi păru destul de fantezistă, dar rombul sa- 
tului, cu locuinţele sale dreptunghiulare de o parte şi de alta, 
spunea ce anume reprezenta desenul. 

— Mateloţi, spuse Mac Leod, lucrul pe care trebuie să-l 
discutăm de urgenţă împreună este problema pămîntului. 

Apoi se opri o clipă, iar Purcell avu impresia că răgăzul 
pe care şi-l luase nu făcea parte, de astă dată, din mijloacele 
obişnuitelor sale comedii. La cuvîntul „pămînt“ chipul lui 
Mac Leod căpătase o expresie de gravitate. 

— Recolta obţinută nu a fost bună, reluă el cu glasu-i tă- 
răgănat, totuşi nu asta mă-ngrijorează, dat fiind că recoltele 
sînt, într-un fel, aidoma femeilor, adică şi mai bune şi mai 
rele, așa încît, cum s-ar spune, una peste alta, merge. Nu, ma- 
teloţi, ceea ce nu-mi dă pace este faptul că există pe insulă 
oameni mai puţin prevăzători decît vrabia de pe cracă şi care 
au şi făcut o gaură cît toate zilele în proviziile lor. La viteza 
asta ştiu foarte bine ce urmează să se-ntîmple. De-aci în trei 
luni ăştia au să s-apuce de ignamele sălbatice. Şi atunci cine 
o să fie ăi cu paguba ? Eu, voi, toată lumea ! Ignamele sălba- 
tice-s rezerva noastră | Sfîntă, de neatins | Da' vă-nchipuiţi că 
negrii au să se simtă stingheriţi cînd n-or mai avea ce să ba- 
ge-n burtă. Şi-atunci ce ne mai rămîne de făcut ? Să punem 
oameni de pază ? Să zicem c-ar mai merge ziua-n amiaza 
mare, dar în puterea nopţii, negrii n-ar avea decît să se des- 
poaie pîn'la piele, şi nu-i mai zăreşti nici cînd or veni să ne 
smulgă legumele din pămînt. | 

Mac Leod îşi propti podul palmelor de muchia mesei şi îşi 
roti privirea asupra auditoriului, ca pentru a-l face să se pă- 
trundă de gravitatea situaţiei. 

— Pe scurt, spuse el, ceva nu merge, şi ce anume nu merge 
o să vă spun îndată : încercarea de a pune împreună totul la 
bătaie aşa cum s-a făcut. Era fatal să nu iasă bine. Şi aţi şi 
văzut ce s-a întîmplat cu pescuitul. Ce-au hotărît negrii ? Nici 
un dram de peşte pentru ceilalți. Bine! Rezultatul ? Sînt 


acum trei echipe care pescuiesc în insulă. 

— Nu depindea decît de voi ca să nu existe decît două 
echipe, spuse Purcell, pe un ton sec. 

— Şi încă cum |! aprobă Baker, cu tărie. Vi s-a făcut un dar 
şi nici măcar n-aţi găsit cu cale să răspundeţi. 

Jones, care nu prea ascultase, rămase cam descumpănit, aşa 
că se mulţumi doar să dea din cap cu energie. Mac Leod şi 
cu oamenii săi nu reacționară. Mac Leod își pusese, pesemne, 
în gardă partizanii împotriva eventualelor provocări ale mi- 
norităţii. 

— În ceea ce priveşte hotărîrea pe care au luat-o tahitie- 
nii, reluă Purcell, vă spun că nu o aprob. Dar această hotărîre 
este explicabilă : oamenii au fost jefuiţi. Dacă le-aţi fi făcut și 
lor parte în alegerea femeilor, n-ar fi ajuns pînă aici. 

Un surîs întinse buzele subţiri ale lui Mac Leod, scoţîn- 
du-i şi mai mult în evidenţă cele două adîncituri întunecate 
de sub ochi. 

— Aşa vorbeşti dumneata, Purcell, spuse el, cu un glas tă- 
răgănat, dar dacă ar fi fost s-o punem şi pe Ivoa în grămadă, 
la împărţeală, n-ai fi primit! A! Asta nu, va să zică? Nici 
în ruptul capului | Io-te cine spune să punem împreună totul 
la bătaie | Totul, în afară de ceea ce este cel mai important. 

— E cu totul altceva ! spuse Purcell pe un ton iritat. Nu 
sînt grămezi de igname, femeile, ca să le împărţim în acelaşi 
fel. În treaba asta au şi ele cuvîntul lor de spus. 

Şi adăugă pe un ton tăios: 

— Şi, de altminteri, asta ai înţeles-o şi dumneata destul 
de bine. E 

O tăcere se aşternu în urma acestor vorbe. Mac Leod nu se 
clinti. Cît despre Baker, avu o atitudine vrednică de laudă: 
nu scoase nici măcar un cuvînt şi nu-şi îngădui nici măcar 
un zîmbet. 

— Să spunem că e aşa, vorbi în cele din urmă Mac Leod, 
însoţindu-şi cuvintele de o largă mişcare a braţelor, ca şi cum, 
grijuliu cu ceea ce era important în discuţie, £ fi vrut să în- 
lăture un argument secundar... 

— Dă-mi voie, spuse Purcell, n-am terminat încă. Aş vrea 
să-ţi atrag atenţia asupra faptului că sînt totuşi pe insulă lu- 
cruri care se fac în comun, şi asta spre folosul tuturor. De 
pildă, căratul apei. Gîndiţi-vă în ce situaţie ne-am găsi dacă 
fiecare în parte ar fi nevoit să-şi asigure provizia necesară... 

— Și mai este încă un lucru care se pune la grămadă şi 
se împarte la toată lumea, interveni Baker ; este vorba despre 
porcul sălbatic. Pînă acum nici una dintre echipe nu şi-a pre- 
gătit singură porcul. Şi de ce P? Pentru că aşa e mai comod. 
Sigur că vă vine mai uşor ca porcul, o dată vînat, să fie dat 
în grija Omaatei şi a femeilor. Doar trebuie curăţat, bine spă- 
lat, trebuie încins cuptorul, mai trebuie puse în el fel de fel 
de mirodenii, trebuie şi tăiat. Nu văd echipă care să ia asu- 
pră-şb toată bătaia asta de cap. Frumos, n-am ce spune, în- 

cheie Baker uitîndu-se în ochii lui Mac Leod. Cînd treaba vă 
convine, e foarte bine, mergem la-mpărţeală. Dar cînd nu 
vă mai convine, lăsăm baltă, orice împărţeală... 

— Bine zici, băiete ! făcu Mac Leod cu un suriîs luminos şi 
privind cu un aer de triumf asistenţa, ca şi cum propriile sale 
gînduri fuseseră acelea pe care le rezumase Baker. 

Şi reluă: 

— Ar fi şi cea mai mare nerozie să se treacă la-mpăr- 
ţeală, cînd nu ne convine ! 

Şi cum Baker se pregătea să răspundă, Mac Leod legă 
lucrurile, continuînd : 

— lar în ce priveşte pămîntul, copii, tocmai împăr- 
ţeala-mi convine, ca să vă pot spune: eu nu-mi cruţ spi- 
narea ; desțelenesc, plivesc, prăşesc... Şi petecul meu de 
pămînt e gata lucrat. lar ceea ce-mi dă el îmi ajunge să mă 
hrănesc. Şi acum, Purcell, să-ţi spun ceva: dacă e p-aci vun 
pui de căţea care se scarpină, dracu ştie pe unde, în loc 
să ţină cu dinţii de mîncare, care s-alege la capătul anului 
cu o mînă de vînt, şi strînge apoi cureaua pîn' la os, sufletul 
mi se rupe de soarta lui, dar, cu atît mai rău pentru el; 
dea fiecare din miîini ca să iasă la mal, eu aşa văd lu- 
crurile... 

Purcell îl privi. Țăranul din Highlands. De cît dă în 
brînci, de piatră i se face inima, şi la fel şi capul. 

— Ei, la asta ce-ai de spus ? reluă Mac Leod; văzînd că 
Purcell nu scoate o vorbă. 

— Sint împotriva acestui principiu, spuse Purcell. După 
părerea mea, soluţia cea mai potrivită este comunitatea. Dar 
dacă mă gîndesc la cît de departe au ajuns lucrurile — cu 
trei sau chiar patru tabere, pe insulă — găsesc că ar fi 
poate mai nimerit, pentru a evita orice ceartă, să se facă 
aşa cum ai spus. Cu condiţia — bineînţeles — ca pămîn- 
turile să fie împărţite... 

Făcu o pauză şi continuă, subliniind cu tărie ultimele 
cuvinte : 

— „în chip echitabil. 

— Bizuie-te pe mine, făcu Mac Leod, cu un zîmbet stră- 
lucitor. 

lar Purcell înţelese într-o clipă de ce fel de ascendent 


se bucura scoţianul asupra membrilor majorităţii. Mac Leod 

nu- era doar cel mai inteligent dintre toţi. În ciuda asprimii 
lui, avea, lucru ciudat, un oarecare farmec. 

— “Şi eu cred, spuse Baker, că ar fi mai bine ca pămîn- 
turile să fie împărţite, Nu-mi face nici o plăcere să mi se 
scotocească în casă, ca nu cumva să fi mîncat prea multe 
igname. 

Mac Leod nu luă în seamă aceste cuvinte. 

— Nu există om pe insulă pe care să-l nedreptăţesc, spuse 
el cu un ton grav, punînd mîna pe foaia de hîrtie. Lucru- 
rile se vor face după toate regulile. Am alcătuit, împreună 
cu White, un plan al terenurilor cultivabile. Ne-am slujit 
de loch-ul de pe Blossom şi prinsvare ţin că, într-adevăr, 
pentru întîia dată a fost silit să măsoare ogorul, în loc să 
lunece în valuri, zvîrlit de la pupa unei corăbii. După ce-am 
terminat treaba, s-a întocmit planul, cum am spus, iar pă- 
mîntul a fost împărţit în părţi egale. Şi ca nu cumva să se 
ivească vreo contestaţie, propun ca fîşiile de pămînt să fie 
atribuite prin tragere la sorți... 

Acestea spuse, se întoarse către Purcell, căruia îi zvârli 
iarăşi un surîs dezarmant. 

— Poţi spune că nu e echitabil, aşa, Purcell ? 

— Pare într-adevăr, făcu Purcell cu” rezervă. 

Atîtea vorbe mieroase îi cam dădură de bănuit. 

— Da' trebuie să vă previn, băieţi, continuă Mac Leod, 
preumblîndu-şi privirea asupra membrilor asistenţei, ca nu 
cumva să vă faceţi iluzii. Parcelele astea nu prea sînt mare 
lucru. Nu trebuie să vă şi băgaţi în cap că aţi fi nişte 
boieri cu domenii şi alte acareturi. Nici pomeneală ! Pentru 
că nu trebuie să ne atingem de pomii noștri fructiferi şi 
nici să recurgem la despăduriri, căci stratul de pămînt, pe 
rocă, e atît de subţire, încît, stîrnindu-se un vînt puţin mai 
tare, îl spulberă în apă. Am stabilit totalul, băieţi. Nu există 
mai mult de optsprezece acri! de pămînt cultivabil, ceea ce 
înseamnă cîte doi pe cap de om... 

Purcell tresări. 


„— Doi acri | spuse el, şi uluirea i se zugrăvi pe chip. Ai 
socotit, aşadar, nouă părți |. 

— Păi dar cum, făcu Mac Leod, ridicînd din sprîncene. 
Nu sîntem nouă ? 


* Un acru englezesc este echivalent cu 4046 m?. (Nota autorului.) 

— Dar tahitienii P strigă Purcell. 

— Nu i-am uitat nici pe ei, spuse Mac Leod. Tabhitienii 
îi vor ajuta pe albi la munca pămîntului, iar pentru oste- 
neala lor vor primi plată în natură. 

— Ai înnebunit, Mac Leod, strigă Purcell, livid de furie. 
Eşti nebun de legat! Vrei să faci din ei nişte robi! N-au 
să primească nici în ruptul capului aşa ceva | 

— Nici nu mă sinchisesc dacă au să primească sau ba, 
spuse Mac Leod, că doar n-am să mă apuc să dau pămînt 
sănătos pe mîna unora care iubesc prea mult trîndăvia, ca 
să fie în stare să-l muncească. Ar trebui să ştii ce ispravă 
făceau în Tahiti cu fîşiile lor de pămînt. O ruşine| Negrul 
la pescuit, asta dal! Negrul cocoţat pe cocotieri, asta da. 
„Dar pentru cultivat ogorul, praful de pe tobă: asta ţi-o 
spun eu. 

— Mac Leod, spuse Purcell cu glasul tremurător. Nu-ţi 
dai seama ce spui În Tahiti, pînă şi cel din urmă dintre 
ei are petecul lui de grădină şi piîlcul lui de cocotieri. În 
Tahiti sînt lipsiţi de pămînt numai aceia cărora pămîntul 
le-a fost luat înadins; ucigaşii, drojdia populaţiei de pe 
insulă | Să le răpeşti tahitienilor pămîntul'|... Nici nu-ţi dai 
seama ce faci | Înseamnă să le aduci o jignire sîngeroasă | 
Mai puţin grav li s-ar părea să-i pălmuieşti pe amîndoi 
obrajii | 

Mac Leod aruncă membrilor majorităţii o privire cu 
înţeles şi, cu o bruscă mişcare a capului său de mort, îl 
săgetă pe Purcell cu privirea. 

— Nu e pentru nimeni nici o taină că ai o inimioară ca 
pîinea lui Dumnezeu, Purcell, spuse el pe un ton batjo- 
coritor, şi că te prăpădeşti după negri, nu alta. Dar în ce 
mă priveşte, ţin să-ţi spun că doi bani nu dau pe senti- 
mentele negrilor. Pentru mine, negrii ăştia nu contează. Nici 
că mă sinchisesc de ei. Singura treabă în care-i mai socoteam 
cît de cît folositori era pescuitul. Şi taman cu pescuitul 
s-a zis. Şi atunci la ce mai sînt buni? La nimic. Guri care 
se-ndoapă, şi basta. Altceva nimic. Cît despre mine, n-au 
decît să-şi ducă afurisitele lor hoituri pe plute, între insula 
asta şi Tahiti, şi să crape undeva pe niscaiva ape ale sîm- 
betei, treaba asta nu-mi ţine nici de cald, nici de rece. 

— Au fost găsiţi foarte buni cînd a fost vorba să-i folo- 


sim la manevrarea Blossom-ului, spuse micul Jones, lă- 

țindu-şi umerii. Fără ajutorul lor, nu mai apucam niciodată 
să ajungem pe insula asta. 
.— Cu siguranţă că nu! îl susţinu Johnson. 

Toate privirile se întoarseră deodată către Johnson. 

Îşi însuşise în gura mare critica pe care minoritatea i-o 
adusese lui Mac Leod. 

Uluirea tuturora spori cînd se sculă în picioare. Şi rămase 
aşa, o clipă, încurcat, cu pieptu-i fleşcăit,'cu pîntecele mic 
şi sfrijit ieșit în afară. Cu mişcări şovăielnice îşi tot freca 
petele purpurii din barbă. 

— Cer iertare, spuse el cu glasul piţigăiat ce-i tremura, 
da' aşa cum s-arată, discuţia asta o să mai ţie mult şi bine. 
N-am încotro şi o să mă las păgubaş. Trebuie să-i tai 
nevestei mele nişte lemne. 

— Aşază-te la locul tău, spuse Mac Leod. Nevastă-ta are 
s-aştepte. 

— l-am făgăduit să i le tai, mai spuse o dată Johnson, 
tot scărmănîndu-şi firele de barbă şi retrăgîndu-se puţin cîte 
puţin pe după scaune, şi apoi, vorba-i vorbă. Nu-s eu omul 
care să-şi calce cuvîntul, adăugă el, făcînd o încercare vred- 
nică de toată mila să pară demn. 

Şi, în acelaşi timp, pe nesimţite, dar cu faţa mereu către 
adunare, se tot da înapoi, de-a-ndăratelea, către ușă. 

— Pentru Dumnezeu, aşază-te odată, făcu Mac Leod. 
Aşază-te, cînd îţi spun | Se discută treburi de cea mai mare 
însemnătate şi e nevoie de toată lumea | 

— Îţi încredinţez şi votul meu, spuse Johnson, continuînd 
să se retragă cu paşi mărunți ce abia se vedeau, tirîndu-și 
picioarele pe duşumea. Ce-am făgăduit e sfînt, mai spuse 
el cu o jalnică izbucnire a glasului, strîngînd cu mîna ză- 
vorul uşii. Că dacă bătrînul Johnson a făcut o făgăduială, 
el nu e omul care să mai dea înapoi. 

— Am înţeles, spuse Smudge, rînjind, ce anume te 
gonește de aici: spaima că lepădătura asta de muiere o să 
te snopească-n bătăi. a 

Johnson se făcu palid, se îndreptă din umeri şi spuse cu 
destulă tărie : 

— Nu permit nimănui să arunce asemenea vorbe pe 
seama neveste-mi | 

— Ei, poftim, o să mă şi sfiesc acum, făcu Smudge : 
pînă una-alta, hai, aşază-te, sau te ţin cu de-a sila. 

ŞI se ridică. În aceeaşi clipă, Baker, aplecîndu-se, i dădu 
lui Smudge, cu arătătorul, o uşoară lovitură în genunchi. 

— Dă-i pace, spuse el, fără a ridica glasul şi aţintindu-şi 
asupră-i ochii negri, strălucitori. V-a dat omul votul lui, şi 
asta ar trebui să vă fie de-ajuns. 

Se aşternu o tăcere care, prelungindu-se, deveni aproape 
de nesuportat, atît era de ciudată situaţia. Cei doi bărbaţi 
care se ridicaseră stăteau acum, amîndoi, nemişcaţi. Johnson, 
cu mîna pe zăvorul uşii, prefăcut în stană de piatră, de pri- 
virea furioasă pe care, o clipă înainte, şi-o aţintise Smudge 
asupra lui. Iar Smudge, ei însuşi palid şi mâînios, stînd încre- 
menit şi el din pricina privirii lui Baker. 

— Hai, Smudge, aşază-te, făcu deodată Mac Leod cu o 
voce groasă şi de împăcare, iar tu, Johnson, du-te de-i taie 
lemne muierii, că nimeni n-o să-ţi poarte sîmbetele pentru 
atîta lucru. 

Vorba asta a lui Mac Leod avu darul să-i lase adjunctului 
său obrazul neterfelit, şi în acelaşi timp să şteargă meritul 
intervenţiei lui Baker. Smudge se aşeză cu o mişcare ce-l 
făcu să pară ghemuit, pe scaun, iar obrazu-i de şoarec se 
înfăţişă ca turtit şi strîns de spaimă. 

— Îţi mulţumesc, Mac Leod, făcu Johnson, cu ochii săi 
înlăcrimaţi şi roşii, aţintiţi cu recunoştinţă asupra scoţianului. 

Și ieşi, umil, încovoiat, tîrîndu-şi picioarele, fără a-l mai 
învrednici pe Baker nici măcar cu o privire. 

— Se vorbea despre negri, spuse Jones, şi sprîncenele 
i se încruntară deasupra nasului său mărunt. 

Era mîndru de ultima sa intervenţie, şi ar fi vrut să n-o 
lase uitată. 

— Mac Leod, spuse Purcell, dacă tahitienii ne-au urmat 
pînă în aceste locuri, au făcut-o din prietenie şi pentru că 
au ţinut să-şi lege viața de aventuroasa noastră existenţă. 
Nu-i putem lipsi de petecul de pămînt ce li se cuvine; aşa 
ceva nu e cu putinţă. 

— Au stat cu braţele-ncrucişate, atunci, în toiul vijeliei | 
strigă Smudge, redobîndindu-şi într-o clipă întreaga-i vio- 
lenţă. Şi asta n-am să le-o iert niciodată! Am fost nevoiţi, 
singuri, să ne căţărăm pe catarge. Au apă în vine, în loc de 

sînge, ticăloşii ăştia ! Cîteşişase la un loc n-au nici măcar 
curajul unui pui de găină | 

— Pare-mi-se că nu tocmai tu ai dreptul să vorbeşti despre 
asta, spuse Baker. 

» — Pentru că veni vorba, sări şi Jones, îndată, cu gura, 
o să-ţi spun că tu n-ai fi în stare să te scalzi în mijlocul 
rechinilor, pa ei. Şi nici eu. 

Şi zicînd acestea, îşi pipăi muşchii de la braţe cu un aer 
sever, privind adunarea. Îi astupase, foarte bine, gura, lui 
Smudge.. | 

— Jones are dreptate, reluă Purcell, noi nu ne temem 
de furtună, iar ei nu se tem de rechini. Felul curajului 
este o chestiune de deprindere. Şi, de altminteri, nu e 
vorba acum să-i judecăm, ci să le dăm şi lor pămînt. Din 
clipa în care aţi pus la cale să-i jefuiţi de partea care li 
se cuvine, le tot găsiţi defecte cu nemiluita. Sînt fricoşi, sînt 
trîndăvi... E ridicol. Adevărul este că nu vă vine la soco- 
teală să recunoaşteţi că ei au tot atîtea drepturi cît şi voi. 

Mac Leod îşi desfăcu agale braţele-i nemăsurat de mari, şi, 
înşfăcînd cu mfîinile-i lungi şi slăbănoage cele două colţuri 
opuse ale mesei, spuse pe un ton exasperat: 

— Nici nu mai vreau s-aud de drepturile lor. Înţelege, 


Purcell, nici nu mă interesează. Înainte de a fi pescuit, şi 


peştele are dreptul la viaţă, dar asta nu împiedică pe 
nimeni să-l înhaţe-n cîrlig. Dacă ar fi ca pămînturile să 


fie împărţite şi negrilor, ar trebui să le îmbucătăţim în 


cinşpe părţi: de-abia ceva mai mult de un acru pentru 
fiecare. Or, eu îţi spun că aşa ceva nu e cu putinţă. Am 
nevoie de doi acri ca să trăiesc o viaţă-mbelşugată, ca să 


mîncăm pe săturate, eu, cu nevastă-mea şi cu copiii mei, 


de o fi să am copii. Trebuie să ne gîndim şi la ziua de 
mîine. N-o să m-apuc să mă joc de-a mărinimia cu nişte 
netrebnici pe care nu-i lasă inima să-mi dăruiască măcar 
un peşte.” 

— Dar nu e vorba acum dacă s-o faci sau nu pe mări- 
nimosul. Ai pus la cale un jaf! 

— Foarte bine! făcu Mac Leod ridicînd în aer amîn- 
două mîinile şi lăsîndu-le apoi să se abată. cu putere asupra 
mesei. Foarte bine. Așa este. Îi jefuiesc. Şi? « 


Urmă o tăcere, după care Purcell spuse cu gîtlejul su- 
grumat : 

— Asta înseamnă război. Nu-ţi dai seama? 

— Ei, şiP făcu Mac Leod pe acelaşi ton de exasperare. 
Nu mă tem de ei. Avem puşti, iar ei sînt cu mîinile goale. 

Purcell îl privi drept în ochi. 

— E cumplită vorba pe care ai spus-o, Mac Leod. 

Mac Leod rîse încetişor, apoi spuse cu un glas pe care 
mînia îl făcea să tremure: 

— Mi-e tare milă de sfişierea bietei dumitale inimioare, 
Purcell, dar dacă asta a fost tot ce-ai avut de spus, o fi 
poate nimerit să mai trecem şi la vot. 

Purcell se îndreptă din umeri. 

— Se va trece la vot, vorbi el pe un ton tăios, şi să 
vă spun eu cum o să se petreacă treaba. Smudge va vota 
cu dumneata pentru că-ţi împărtăşeşte vederile, Johnson 
ţi-a încredinţat votul său, pentru că se teme de Smudge; 
Hunt îl va da pe al său, pentru că nu înţelege nimic. Iar 
White, care după toate probabilitățile e de altă părere, 
se va abţine, din prietenie. Vei obţine astfel patru voturi 
contra trei. Nu mai există, Mac Leod, nici un fel de adu- 
nare pe insula asta, ci doar o tiranie: tirania dumitale. 
Şi să ştii că n-am s-o mai rabd multă vreme. 

— Ce spui P Ce cîntec mai e şi ăstaP făcu Mac Leod. 

— Lasă-mă să vorbesc, spuse Purcell, ridicîndu-se în 
picioare, eşti gata să faci o nebunie, iar eu nu vreau să 
iau parte la ea. Nu am cuvinte pentru a califica fapta pe 
care ai pus-o la cale. Este... este... este... ruşinoasă! Şi 
toată grozăvia asta doar pentru un acru de pămînt mai 
mult | adăugă el, ridicînd deodată glasul. Nu voi lua parte 
la vot, Mac Leod, nici la acesta, nici la cele ce vor urma 
de acum înainte. Începînd din clipa asta, m-am retras 
din adunare. 

— Şi eu, spuse Baker. Mi s-a făcut lehamite de toate 
lucrăturile dumitale şi am să mă simt foarte uşurat cînd 
n-o să vă mai văd la faţă nici pe tine, nici pe drăgălaşul 
ăla care-ţi ţine isonul. 

— Şi eu, spuse Jones. 

Stătu o clipă, căutînd vreo vorbă muşcătoare pe care să 
i-o mai arunce, dar nu găsi nimic şi se mulţumi să-şi încrunte 
sprîncenele, 

— Nu vă ţin cu tot dinadinsul, vorbi, tlegmatic, Mac 
Leod. Sînteţi slobozi ca vîntul. Şi pentru că veni vorba 
despre sentimente, ţin să mărturisesc că nu-mi aduc aminte 
de vreo clipă în care să fi simţit înteţindu-mi-se bătăile 
inimii dînd cu ochii de Baker, aşa încît cu timpul poate 
o să mă-mpac şi cu gîndul de a nu-l mai vedea niciodată. 
Dar, dă-mi voie să-ţi spun, Purcell, reluă el îndată, cu o 
izbucnire de căldură în glas, nu ştii ce vorbeşti, şi un acru 
de pămînt e un acru de pămînt. Poate n-o fi chiar așa 
pentru dumneata, care niciodată n-ai dus lipsă de nimic. 
Dar în ce mă priveşte, trebuie să-ţi destăinuiesc că dacă 
maică-mea ar fi avut doar un acru de pămînt mai mult, 
apoi eu toată copilăria aş fi avut mîncare pe săturate, iar 
babaca mea n-ar fi crăpat dînd în brînci. Foarte bine, așa 
cred eu, dar binenţeles, asta nu interesează pe nimeni. Vrei 
să pleci, pleacă. S-ar putea-ntîmpla, cînd n-ai mai fi prin- 
tre noi, să şi vărs o lacrimă pe umărul lui Smudge, dar pîn' 
la urmă o să-mi treacă. Nimeni nu vă stă în cale, reluă el, 
aşa încît sîntem învoiţi să plecaţi. Pămînturile le-om trage la 
sorți, şi o să aflaţi, prin White, care sînt ale voastre. Vă 
puteţi încrede în Mac Leod. Toate lucrurile le vom face aşa 
cum se cuvine să fie făcute. Negrii sînt negri, iar albii sînt 
albi. Tiranie sau qu, dar una s-o ştii de la mine: n-am să 
nedreptăţesc pe nimeni dintre cei de culoarea mea, nici mă- 
car cu un centimetru pătrat de pămînt. 

Purcell se îndreptă spre ușă, palid şi încordat. Partida se 
încheiase. Un singur atu nu se mai afla în mîna sa. Nu-i 
mai rămăsese nimic de făcut decît să se retragă din adu- 
nare şi, deşi se simţea uşurat prin această demisie, ea nu 
era, într-adevăr, de nici un folos. 

— Cu bine, Purcell, făcu Mac Leod cînd, cu Jones şi 
Baker pe urmele sale, Purcell ajunse la uşă. 

Purcell îl privi pe Mac Leod, surprins de tonul acestuia. 
Lucru ciudat, o părere de rău trecea prin ochii lui Mac 
Leod. „Are să se plictisească, îşi spuse Purcell, în sinea sa. 
Simţea o pătimaşă plăcere să asmută adunarea împotriva 
"mea. Fără opoziţie, adunarea nu mai are nici un rost, asta 
e foarte limpede. I-am stricat jucăria.“ 

— Cu bine, răspunse Purcell, după o clipă de tăcere. 
Pentru cazul în care ai avea de gînd să reînfiinţezi adu- 
narea, îmi cunoşti condiţiile. 

„.— Le cunosc şi nu am de gînd aşa ceva, spuse Mac 
L.eod, cu majestate. 

Purcell aproape nici nu-şi dădea seama de căldura soa- 
relui ce-i dogorea spinarea. Era furios şi nebun de îngri- 
jorare. Baker mergea la dreapta sa, iar micul Jones la 
dreapta lui Baker. 

— Asta e, iată-ne ajunşi şi sita) spuse Jones, o clipă mai 
tirziu. 

Purcell nu răspunse. Baker clătină capul, iar micul Jones 
adăugă, pe un ton bucuros, pornit pe veselie : 

— Ei, şi acum, ce ne facem ? Ne-apucăm să alcătuim altă 
adunare ? 

Baker îl lovi uşurel cu cotul. 

— Taman aşa. Purcell va fi liderul. Tu vei face opo- 
ziţie. Iar eu o să mă abţin. 

— Eu vorbeam serios, spuse Jones, încruntînd din 
sprîncene. 

— Păi dar cum, eu nu sînt serios? 

Ajunseră în dreptul cabanei lui Mason, şi Jones spuse cu 
o mutră bosumflată : 

— O iau p-aici, pe strada Alizeului. Mă duc acasă. Ne 
despărţim. 

— Nu, hai cu noi, Ropati, spuse Baker zîmbind. Ai să 
faci un ocol prin East Avenue. Hai, zău, repetă el, luîndu-l 
de braţ. (lar Jones îşi săltă de îndată bicepşii.) Hai, zău 
aşa, Nici nu-ţi închipui cîte învăţ ascultîndu-te vorbind. 

— 'Tacă-ţi fleanca. 

— De ce „fleanca“ ? 

— Astup-o, ţi-am spus, nespălatule ! 

— Ce stil ales, făcu Baker, înțepat. E năpădită insula 
de oameni grosolani. Am să mă duc de-aici. 

— Vezi pumnul ăsta ? spuse Jones agitîndu-i-l pe sub nas. 

— Am şi eu ochi să-l zăresc, făcu Baker cu o mutră 
pioasă. 

— O să ţi-l înfund în coaste. 

— Pun la vot această propunere, spuse Baker, imitînd 
accentul scoţian. Votu-i vot, băieţi, şi toate au să se facă 
aşa cum spune regula. La vot propunerea Ropati. Cine este 
pentru ? 

— Eu sînt pentru, spuse Jones. 

— Eu sînt contra. Şi arhanghelul Gavril la fel. | 

— Şşst | A 
„— Nu ne poate auzi. Are urechi, dar e tămiie ! 

— Amin |! spuse Jones. Cum stăm cu votu? 

— Două voturi contra. Unul pentru. Propunerea Ropati 
a fost respinsă. Legea e lege. 

— Celui ce calcă legea i se va pune ştreangul de git. 

— Bine a glăsuit, băieţi, spuse Baker. 

Şi îşi reluă tonul firesc: 

— Mă simt foarte bine că n-o să-i mai văd pe ăia doi. 
Dacă s-ar găsi, cumva, o altă insulă în faţa ăsteia, m-aş 
muta în ea. 

'— Despre ce, vorbiţi ? întrebă deodată Purcell, ridicînd 
capul. 

— Despre o altă insulă, în faţa ăsteia în care ne gă- 
sim noi. 

— Mac Leod ar pune la cale s-o cucerească, spuse Jones. 

— Ascultaţi-mă, vorbi Purcell, vreau să vă fac o propunere. 

— Ei, poftim, ce-am spus ? strigă Jones, cu o licărire de 
veselie în ochii lui de porțelan, ne apucăm să facem o a 

"doua adunare | 

— lată ce vreau să vă propun, reluă Purcell. 

Se opri locului, privindu-i rînd pe rînd. 

— Ne ducem la tahitieni şi ne împărţim'cu ei pămînturile. 

— Adică cele trei parcele ale noastre, spuse Baker oprin- 
du-se la rîndul său. N-o să fie prea mult, pentru fiecare 
cap de om. 

— Două treimi dintr-un acru de pămînt, de om. 

Urmă o tăcere. Baker privi spre pămînt, iar expresia 
chipului șău cafeniu deveni, deodată, serioasă şi încordată. 

— Ce ruşine | spuse el după un răstimp de o clipă. Mac 
Leod şi ceilalţi din clica lui vor avea cîte doi acri de pămînt, 
pentru fiecare, iar tahitienii cu' noi, doar cîte două treimi 
dintr-un acru |! 

Şi reluă : 

— Bogaţi şi săraci. Am şi ajuns aici. 

— Aveţi dreptul să nu fiţi de acord, spuse Purcell. 

— Nici nu m-am gîndit să spun aşa ceva, făcu Baker, cu 
un aer posomorît. O pomi din nou la drum, şi, după o clipă, 
vorbi ; 

— Mi-e necaz doar cînd mă gîndesc că copiii mei vor fi 
copii de oameni săraci. 

Se opri locului, ridicînd privirea către cer, şi, urlînd 
deodată cu o voce de tunet, cu sclipiri de furie în ochii 
căprui, spuse : 

— Şi toată grozăvia, numai din pricina ticăloşilor ăstora | 

Fraza urcă într-un crescendo pînă la cuvîntul „ticăloşi“, 
care zvicni ca într-un muget de nedescris. 

Urmă o tăcere, după care Baker spuse: 

— Îmi cer iertare. 

— Cred că ţi-a trecut, spuse Purcell. 

— Da, sigur. Hai să mergem. 

— Dar unde P făcu Jones. 

— Ca să le spunem negrilor că. împărțim pămînturile 
cu ei. 

— Dar în privinţa asta nici nu m-aţi întrebat ce cred, 
spuse Jones. | 

— Poftim, spune. 

— Sînt pentru, făcu Jones. Trei voturi pentru. Propu- 
nerea Purcell aprobată. 

Şi începu să rîdă. Baker se uita la Purcell, şi amîndoi își 
zîmbiră cu înţeles. - 

Siesta zilnică a tahitienilor era tocmai pe sfîrşite cînd cei 
trei britanici ajunseră în faţa cabanei lor. Tabhitienii se 
culcau seara foarte tîrziu şi se sculau foarte devreme şi îşi 
împlineau somnul cu încă trei sau patru ceasuri pe care le 
dormeau în cursul zilei. Numai datorită acestei deprinderi 
le mergea vorba, printre englezi, că sînt „leneşi“. 

Peretele mobil al vastei lor cabane era larg deschis către 
miazăzi. Apropiindu-se de locuinţa lor, Purcell îi vedea 
desluşit cum se mişcau ca să-şi dezmorţească membrele şi să 
se destindă, după somn. Şi tahitienii trebuie să-i fi văzut, 
dar, în afară de Mehani, care, cu zîmbetul pe buze, o şi 
porni spre Cliff Lane ca să le iasă în întîmpinare, nici unul 
dintre ei nu-i salută, ba chiar se comportau de parcă nici 
nu i-ar fi văzut. 

Pe cînd cei trei britanici înaintau spre cabană, Tetahiti 
se ivi în marea curte ce se întindea în faţa acesteia şi, 
înșfăcînd un topor, se apucă să facă surcele. Purcell privi 
cu admiraţie linia înaltă a trupului său atletic şi mlădierea 
acestuia cînd cu amîndouă mîinile avînta toporul în văzdub. 

Silueta i se vedea arcuindu-se elastic pe spate. Trup şi topor, 
după o clipă de suspendare în aer, se abăteau laolaltă cu 
iuţeala unei lovituri de bici, în semicerc, la pămînt. Atît era 
de mare repeziciunea mişcării, încît toporul părea că lasă 
în cădere o urmă albastră pe argintul cerului. 

Purcell, după ce ajunse la doi metri în faţa tabhitianului, 
rămase locului, dar Tetahiti nu catadicsi să se oprească. Poli- 
teţea tahitiană comportă, pentru a păstra o anumită cum- 
pănă, un joc complicat de mici obrăznicii. Dar aceasta era 
făţişă. Iritat, Purcell spuse, pe un ton rece: . 

— Tetahiti, vreau să-ţi vorbesc. E un lucru important. 

Felul ăsta bruso de a intra în subiect, ca peritanii, nu 
intra în obiceiul lui Purcell. Tetahiti înţelese că Purcell se 
simţea rănit. | se făcu oarecum ruşine că îl jignise fără nici 
o pricină, şi, oprind mişcarea toporului tocmai cînd se pre- 
gătea să-l avînte în văzduh, îl puse binişor la pămînt. Apoi 
făcu un semn înspre cabană, pentru a-şi vesti şi fraţii să ia 
parte la sfat, se aşeză pe unul dintre butucii din jur şi, cu o 
mişcare a mîlinii, îi pofti pe cei trei peritani să ia şi ei loc pe 
cîte un butuc. Tetahiti se arăta, astfel, pe jumătate curte- 
nitor. Se învoise să stea de vorbă, dar nu-i invitase să intre 
în casă şi se aşezase înainte ca oaspeţii să fi luat loc. 

Purcell zăbovi o clipă, înainte de a începe să vorbească. 
Nu fusese niciodată pînă atunci în strînsă prietenie cu Teta- 
hiti. Răceala atitudinii acestuia îl uluia. Tetahiti era tot atît 
de mare şi de muşchiulos ca şi Mehani, dar, la cei abia trei- 
zeci de ani pe care îi avea, orice urmă de tinereţe îi pierise 
de pe chip. Două cute adînci îi încreţeau pielea de o parte 
şi de cealaltă a gurii, şi o alta îi brăzda vertical fruntea 
între cele două sprîncene. Ochii, adăpostiţi de pleoape grele, 
erau lipsiţi de blindeţea ochilor lui Mehani. 

Purcell deschise vorba cu obişnuitele banalităţi de uzanţă, 
discutînd despre cum este şi cum va fi vremea, despre pescuit 
şi despre felul recoltei. Baker şi Jones luară loc în urma sa, 
pregătiţi şi resemnaţi să ia parte la o plicticoasă şi, pentru ei, 
de neînțeles, vorbărie. În timp ce Purcell vorbea, Mehani se 
aşeză în faţa lui şi la dreapta lui Tetahiti. Stînd cu coatele 
pe genunchi, îşi tot îmbuca unele într-altele degetele miinii, 
desfăcîndu-le apoi, iar capul şi-l ţinea plerat, cu othii în 
pămînt. Ohu şi Timi se aşezară în stînga lui Tetahiti, dar 
puţin mai în urmă. Cît despre Mehoro şi Kori, legaţi printr-o 


18 273 


stripsă prietenie din ziua în care, pe bordul vasului Blossom, 
Kori fusese cît pe ce să-l ucidă pe Mehoro, nu ieşiseră din 
cabană, şezind mai departe pe marginea ei, cu picioarele - 
spînzurînd în gol. 

— 'Tetahiti, spuse în cele din urmă Purcell, se petrece un 
lucru foarte brav. Uili, Ropati şi cu mine ne-am retras din 
adunarea per itanilor. 

Tetahiti clătină uşor din cap. Ceea ce voia să spună: „Mă 
simt onorat de această confidenţă“. Era, fireşte, o politeţe, 
dar o politeţe care sublinia distanţa de rigoare. De sub gre- 
lele-i pleoape, privirea ochilor săi zăbovea asupra chipului 
lui Adamo, fără însă a trăda nerăbdarea de-a afla mai mult. 

— Adunarea a hotărît să împartă pămînturile, reîncepu 
Purcell, împărţeala lor este nedreaptă, şi de aceea am "părăsit 
adunarea. 

Tetahiti nu răspunse nici o vorbă. Fizionomia lui nu 
exprima nici interes, nici uimire. 

— Adunarea, spuse Purcell dintr-o răsuflare, a hotărît să 
împartă pămînturile în nouă părţi, în loc de cincisprezece. 

Îşi ţinea ochii aţintiţi asupra lui Tetahiti, şi mai curînd 
simţi decît văzu o mişcare iscîndu-se în rîndul tahitienilor. 
Nu se petrecu nimic precis. Nu urmă nici o exclamaţie, nici 
un gest. Ci doar o subită tensiune. Tetahiti, el însuşi, nu 
clinti. Doar căutătura ochilor îi deveni mai aspră. 

— Scheletul, reîncepu Purcell, propune ca tahitienii să 
muncească pe ogoarele peritanilor şi să primească, în schimb, 
o plată în natură. 

Tetahiti schiţă un surîs batjocoritor, şi nimic mai mult. 

— Propunerea asta e jignitoare, spuse Ohu, sărind drept 
în picioare. Nu sîntem slugile peritanilor. 

Ohu era mare şi puternic, iar pe faţa lui se citea naivi- 
tatea. Nu deschidea gura mai niciodată, lăsînd, de obicei, lui 
Timi grija de a-i exprima părerile. Intervenţia sa provocă 
uimire, într-atît îl socoteau incapabil să vorbească în faţa 
oamenilor. Aşteptară cu toţii, nu fără curiozitate, urmarea. 
Dar nu se mai petrecu nimic. Fraza pe care o rostise Ohu 
îi consumase întreaga elocvenţă. El însuşi, aşezîndu-se iar pe 
locul său, încercă un simţămiînt de ruşine pentru faptul că 
luase cel dintîi cuvîntul şi că vorbise atît de rău. Îşi dădea 
seama că nu poseda darul poetic, care în Tahiti constituie 
cea mai de seamă virtute a unui om politic, 

— E adevărat ce spui, Ohu, vorbi Purcell. Această propu- 
nere este jignitoare. V-am spus-o, pentru că, de vreme ce 
Scheletul a făcut-o, am ţinut s-o cunoaşteţi. În ceea ce mă 
priveşte, vreau să vă fac o altă propunere. 

Şi îşi rotunji, de o parte şi de alta, amîndouă braţele 
pentru a-i cuprinde pe Jones şi Baker. 

— Propun să împărţim cu voi cele trei părţi ale noastre. 

Se aşternu o tăcere, iar în cele din urmă, Tetahiti prinse 
glas : 

— Nu este drept, spuse el în sfîrşit, cu o voce joasă și 
profundă. Uili, Ropati şi Adamo au împreună trei fîşii de 
pămînt. Noi, tahitienii, sîntem şase, cu toţii. Ceea ce în- 
seamnă că noi vom avea trei părţi pentru nouă oameni. lar 
ei, ei vor avea şase părţi pentru şase oameni. 

Nu găsise cu cale să-i adreseze o vorbă de mulţumire lui 
Purcell. Iar acum sta aşa, nezmaiscoţind nici un cuvînt, ca 
şi cum ar fi aşteptat o altă propunere. Cum şi Purcell tăcea, 
urmă un moment în răstimpul căruia cu toţii se simţiră 
stingheriţi. 

Mehoro se sculă în picioare, desprinzîndu-se de Kori, şi 
se aşeză pe călcîie alături de Tetahiti, ridicîndu-şi ochii 
către el, ca pentru a-i cere cuvîntul. Chipul lui Mehoro era 
larg şi rotund, deschis şi plin de voioşie. 

Tetahiti îşi coborî pleoapele, grele, făcîndu-i astfel semn 
„că poate vorbi. 

— Tu, Adamo, glăsui Mehoro, îndreptîndu-se din umeri, 
şi tu, Uili, şi tu, de asemenea, Ropati, voi cîteşitrei aveţi 
inimă bună. Aţi dat dovadă de generozitate, spunînd : cele 
trei fîşii de pămînt ale noastre sînt şi ale voastre. Pentru 
mine a fost o mare bucurie să vă aud vorbind astfel. Dar 
Tetahiti are dreptate : treaba e strimbă. De ce să aibă Sche- 
letul mai mult pămht decît Adamo, decit Ropati, sau decit 
Mehoro ? continuă el punîndu-și mîna mare pe pieptu-i 
pătrat. Nu, nu, asta nu e drept. 

" Vorbise cu o mare tărie, apoi, ca şi cum s-ar fi înnăbuşit, 
se opri o clipă, ca să-şi tragă răsuflarea. 

— În Tabhiti, reluă el, dacă un şef a săvîrşit o nedreptate, 
cu toţii se duc la el şi îi spun: „Ai făcut un lucru care nu e 
cuminte. lar acum e de datoria ta să-l faci altfel.“ Și 
oamenii aşteaptă o lună şi dacă, după scurgerea acestui 
răstimp, căpetenia nu şi-a îndreptat încă greşeala, atunci doi 

oameni se strecoară, în puterea nopţii, pînă în faţa casei 
sale, şi îi împlîntă o suliță în uşă. După asta, oamenii mai 
aşteaptă încă o lună. Şi dacă nici de astă dată şeful nu a 
luat nici o măsură, atunci casa îi e înconjurată în timpul 
nopţii şi i se pune foc, iar el este ucis de îndată ce iese 
afară. 

— Şi dacă şeful are prieteni ? întrebă Purcell, o clipă 
mai tîrziu. | 

— Dacă prietenii şefului nu l-au părăsit încă, atunci sînt 
ucişi şi ei. | 

— Şi dacă şeful are mulţi prieteni, iar aceştia se apără? 

— Atunci se face război. | 

— Şi războiului acestuia cum i se pune capăt? 

— Prin uciderea şefului şi a prietenilor săi. 

— Asta înseamnă că trebuie să curgă mult sînge, spuse 
Purcell. Apoi îl privi pe Tetahiti şi adăugă, pe un ton calm: 
în ce mă priveşte, socotesc că nu e dreaptă vărsarea de 
sînge. 

Tetahiti îşi înălţă cu încetineală pleoapele, grele, îşi aţinti 
privirea asupra lui Adamo şi rosti cu solemnitate, ca şi cum 
ar fi pronunţat un verdict: 

— Atunci înseamnă că tu eşti prietenul şefului celui rău. 

— Ba nu-i sînt prieten, spuse Purcell cu tărie. M-am 
retras din adunarea peritanilor, spre a dovedi că sînt îm- 
potriva lor. Şi am venit aci ca să-mi iri dit pămîntul cu voi, 

Tetahiti înclină din cap. 

— Adamo, spuse el, tu eşti un om bun. Dar nu e. de 
ajuns să fii bun. Tu spui aşa: „Sîntem împreună părtaşi la 
nedreptatea ce ni se face“. Dar astfel nu înlăturăm de loc 
nedreptatea. 

Se iscă un murmur de aprobare. lar cînd murmurul 
acesta se potoli, Mehani îşi desfăcu Tnfinile şi spuse, pu- 
nîndu-şi-le pe genunchi : 

— Fratele meu, Tetahiti, a spus adevărul. Dar, cu toate 
acestea, nu se poate spune că Adamo ar fi prietenul șetu- 
lui celui rău. El s-a luptat, împotrivindu-i-se acestui şef 
prin curajul său, prin vorbele ce i le-a spus, prin dibăcia 
sa. De la bun început a luptat împotriva sa. Nu se cuvine 
să vă întoarceţi faţa de la fratele meu, Adamo, pentru că 
Adamo nu se împacă cu vărsarea de sînge. Adamo are 
vederile unui moa, în ce priveşte vărsarea de sînge. Eu, 

Mehani, fecior de căpetenie, îmi descopăr umărul, în faţa 
lui Adamo, adause el, ridicîndu-se în picioare. 

Se îndreptă de la mijloc, cît era de înalt, răsuflă adînc, 
apoi îşi lăsă întreaga greutate a trupului pe şoldul drept, 
şi cu braţele rotunde şi muşchiuloase, căzîndu-i amîndouă 
de-a lungul coastelor, cu capul aplecat într-o parte, stătu, 
neclintit, destins şi majestuos ca o statuie. Apoi reluă: 

— Oameni buni, nu e drept să-l judecăm pe Adamo ca 
pe oricare alt peritan. Au venit mulţi peritani în marea 
insulă Tahiti, dar nici unul dintre ei nu avea părul mai 
bălai, ochii mai limpezi, şi nici obrajii mai trandafirii decît 
Adamo. „Uitaţi-vă, oameni buni, la obrajii trandafirii ai lui 
Adamo |“ strigă Mehani însoţindu-şi vorbele cu o elegantă 
mişcare a miîlinii şi a întregului trup, ca şi cum pielea stră- 
vezie a lui Purcell ar fi fost semnul neîndoielnic al integri- 
tăţii sale. 

Argumentul, așa ridicol cum îi părea lui Purcell, avu 
totuşi efect asupra tahitienilor. Aceştia se uitară cu un soi 
de consideraţie la obrajii lui Purcell, iar cînd obrajii i se 
împurpurară, consideraţia aceasta le spori şi mai mult. 

— lar acum, reluă Mehani, acest om ai cărui obraji 
sînt aidoma aurorei, a venit la noi să ne spună: „Vreau 
să-mi împart pămîntul cu voi“. Chiar şi mie, Mehani, fe- 
cior de căpetenie, dovada acestei mărinimii îmi face plă- 
cere. Gîndul ăsta nu este cel drept, dar el este totuşi 
plăcut. 

Şi făcu cu mîna un gest larg şi elegant ce amintea de 
Otu şi spuse, scandîndu-şi cuvintele, ca şi cum ar fi cîntat 
un poem: 

— Adamo nu a adus dreptatea. Dar a adus prietenia. 

Mîna îi căzu de-a lungul trupului, îşi îndoi în aceeaşi 
clipă genunchiul şi, ducîndu-şi mai departe gestul plin de 
graţie, se aşeză jos. „Bine a vorbit!“ spuse Mehoro cu 
căldură, iar Kori repetă : „Bine a vorbit“ urmîndu-i pilda. 
Apoi Kori se ridică în picioare şi, bălăbănindu-şi braţele 
lungi de gorilă, veni să se aşeze alături de Mehoro, lipin- 
du-şi umărul de umărul acestuia. 

Timi se ridică, şi de îndată Purcell avu simţămîntul că 
o ameninţare pluteşte în văzduh. Dar, după aparenţe, Timi 
nu avea nimic amenințător. Era cel mai mărunt, cel mai 

delicat şi, fără îndoială, cel mai chipeş dintre tabitieni. 
Ochi de căprioară luminau obrazu-i spîn, prelungi, oblici, 
urcînd către tîmple, adumbriţi de gene stufoase, lungi, ca 
nişte tufişuri. Irisul era atît de cuprinzător, încît umplea 
aproape întreaga despicătură a pleoapelor, nelăsînd, în cele 
două unghiuri din capete, decît un petec de loc pentru 
albul-albastru al ochiului. Trăsătura aceasta dăruia privirii 
sale o blîndeţe melancolică, dar care, din pricină că Timi 
îşi ţinea, ca o fecioară, pleoapele mai mult în pămînt, ofe- 
rea arareori prilejul de a fi admirată. 

— Mehani, începu el cu un glas scăzut şi plăcut, a spus 
şi n-a spus că Adamo este moa. Şi se prea poate ca Adamo 
să fie într-adevăr moa. După mine se prea poate ca şi 
Uili să fie moa, şi .chiar Ropati. Or fi, poate, mulţi moa 
printre peritani... 

Obrăznicia acestui fel de a începe era vădită, dar şi mai 
vădit apărea chipul în care Timi îi ocolea înadins privirea 
lui Adamo. „Ăsta mi-e vrăjmaş“, îşi spuse Purcell. 

— Aceşti trei peritani, pe care-i vedeţi, continuă Timi, 
fără a arunca măcar unuia singur dintre ei o privire, iată 
ce ne spun: „Ceea ce s-a făcut cu voi, tahitienii, este o 
nedreptate. Noi protestăm împotriva acestei nedreptăţi şi 
vrem să împărțim pămîntul nostru cu voi.“ Iar noi, tahitie- 
nii, le răspundem : „Strîmbă este împărţeala pe care ne-o 
propuneţi. Noi nu o primim“, şi atunci peritanii ăştia îşi 
văd cîteşitrei de drum, pun mîna pe pămînturile lor şi se 
apucă să le lucreze. Iar noi, noi rămînem fără un petec 
de pămînt. 

Timi ridică braţul drept, întinse înainte-i mîna şi desfăcu 
degetele. Efectul acestui gest fu uimitor. Avură impresia 
că ţinea pămînt în palmă şi că acest pămînt se risipea, 
scurgîndu-i-se printre degete. 

— Aşadar, reluă el, păstrînd, mai departe, degetele desfă- 
cute, peritanii ăştia trei se bucură de pămîntul lor, iar noi 
nu avem nimic. | 

Lăsă să-i cadă mîna de-a lungul trupului, în jos, şi 
adăugă cu o ironie muşcătoare: 

— Şi cu toate astea, cei trei peritani protestează îm- 
potriva nedreptăţii. 

Se opri o clipă; şi, privindu-i pe Koro şi pe Mehoro ca 
şi cum cu tot dinadinsul tocmai pe ei ar fi ţinut să-i con- 
vingă, reluă cu aceeaşi ironie în glas: 

— La fel au protestat aceşti trei peritani şi cînd cu îm- 
părțeala femeilor. Era plăcut să-i vedem protestînd, pentru 
că, astfel, prietenia lor pentru noi apărea neîndoielnică. Şi 
totuşi protestele n-au dus la nimic. lar după toate aceste 
proteste, tahitienii s-au ales cu trei femei pentru șase băr- 
baţi. Iar aceşti trei peritani au avut parte fiecare de cite 
o femeie. Da 

Timi se aşeză, iar Purcell îi admiră arta cu care lăsase 
să se înțeleagă că, după. ce protestaseră împotriva nedrep- 
tăţii, cei trei peritani ştiuseră să tragă toate foloasele... 

Purcell îşi ridică privirea, întîmpinînd, aţintiţi asupră-i,. 
ochii lui Kori şi ai lui Mehoro. Căutătura le era priete- 
nească şi îl îmbia să răspundă. Ochii lui Purcell îl căutară, 
atunci, pe Tetahiti. Şi el îi aştepta răspunsul. Cît deşpre 
Mehani, acesta, cu o privire plictisită, cu nasul în vînt, 
căsca o gură cît o şură, pentru a da astfel în vileag cît de 
jalnică îi păruse cuvîntarea lui Timi. „Nu cumva, se întrebă 
Purcell, discursul ăsta mai mult m-a ridicat decît m-a 
coborît în ochii tahitienilor ?“ 

— Timi, începu Purcell, îndreptîndu-se din umeri, vor- 
bele tale vor să spună aşa: toţi peritanii sînt răi, iar cei 
trei, ca şi ceilalţi. Ba, după alte toate, mai sînt şi făţarnici. 

Se opri o clipă ca pentru a-i da răgaz lui Timi să pro- 
testeze împotriva gîndului pe care i-l atribuise. Timi, însă, 
nici nu se clinti. Sta aşezat pe pămînt, cu picioarele încru- 
cişate sub el, la dreapta lui Tetahiti, cu ochii privindu-și 
genunchii. 

— Timi, reluă Purcell, dacă ăsta ţi-e gîndul, să ştii că 
nu e drept. Cînd cu prilejul împărţirii femeilor, dreptatea 
trebuia să glăsuiască astfel: fiecare femeie să-şi aleagă un 
tan€, după bunul ei plac. Dar așa stînd lucrurile, ştii foarte 
bine că Ivoa pe mine m-ar fi ales ; iar în ceea ce o priveşte 
pe Avapuhi, ea l-ar fi ales pe Uili. Jar Amureia pe Ropati. 
Aşa încît iată că oricum s-ar fi făcut împărțeala, lucrurile 
ar fi rămas tocmai aşa cum şi sînt. 

Purcell făcu o pauză şi spuse, pe un ton limpede: 

— N-am tras, după cum vezi nici un folos de pe urma 
acelei nedreptăţi. 

Kori şi Mehoro dădură din cap, iar Mehani surîse. Cât 
despre Tetahiii, acesta abia de-şi întoarse capul către Timi 
şi spuse pe un ton ferm, cu dispreţ, dar fără a ridica 
glasul : 

— Adamo a spus adevărul. Femeile pe care le-a po- 
menit  adineaori i-ar fi ales, cu siguranţă, pe cîteşitrei 
peritanii aci de faţă. Aşa că, în această privință, nu avem 
de ce să fim porniţi împotriva lor. 

Făcu o pauză şi apoi reluă: 

— Trebuie să avem grijă să ne purtăm drept cu  Adlataă: 
Se prea poate întîmpla ca eu, Tetabhiti; să fiu silit, într-o 
zi, a-l trata pe Adamo ca pe.un vrăjmaș, şi asta pentru 
pricina pe care am pomenit-o şi asupra căreia voi reveni 
îndată. Dar un lucru nu se cuvine să-l uităm: Adamo vor- 
beşte în graiul nestru. Adamo ne iubeşte. Adamo este 
îmbietor ca umbra. Adamo, reluă el avîntîndu-se deodată 
într-o- pornire poetică, e mai dulce decît aurora ce-i scaldă 
obrajii. Şi pe lîngă toate astea, nu iubeşte nedreptatea. 

Se opri 0 clipă. Chipu-i se întunecă treptat-treptat şi 
adăugă : 

— Şi totuşi Adamo nu se învoieşte să acţioneze ca să 
înlăture nedreptatea. Şi în această privinţă, el este, așa 
cum am mai spus, prietenul şefului celui rău. Iar cel ce-i 
este şefului rău prieten nu ne este nouă prieten. 

Purcell își înghiţi un nod şi spuse pe un ton şters: 

— Sînt gata să acţionez dacă există vreun alt chip de 
a acţiona decît acela despre care a vorbit Mehoro. 

Tetahiti răspunse, ocolindu-i privirea : 

— Judecă singur şi ai să vezi că altă ieşire nu există. 

— Aşa gîndesc cu toţiiP reluă, după o clipă, Purcell. 

— Cel ce nu gîndeşte aşa s-o spună, vorbi Tetabhiti. 

Ochii lui Purcell priviră agale, roată, uitîndu-se la tahi- 
tieni. O vorbă nu scoase unul. Mehani stătea neclintit, cu 
mîna stîngă încleştînd încheietura dreptei, cu ochii aţintiți 
în pămînt, cu o expresie de hotărîre pe obraz. Şi el gîndea 
ca Tetabhiti. 

— Facă Eatua să nu fie război, spuse Purcell. 

Urmă o tăcere, după care Tetahiti rosti cu gravitate: 

— Dar de va fi război, va trebui să-ţi alegi tabăra. 

Purcell se ridică în picioare. 

— Mina pe armă n-o voi pune, spuse el cu o voce surdă. 
Nici pentru a ţinti în şeful cel rău. Nici pentru a ţinti 
în voi... 

Lui 'Tetahiti, pleoapele grele îi căzură pe ochi. Înşfăcă 
toporul, pe care îl lăsase jos, la picioarele sale, se ridică şi, 
întorcîndu-se cu spatele către Purcell, se apucă să spintece 
buştenii. 


Capitolul X 


Cînd făcuse întîia oară, în şalupă, înconjurul insulei, 
Mason observase, către răsărit, un mic golf. Dinspre partea 
pămîntului, golfuleţul acesta era închis de semicercul rîpos 
al falezei, iar dinspre ocean era apărat de un brîu de stînci. 
Înspre fundul golfului se întindea o plajă de nisip negru, 
inaccesibilă vreunui vapor, şi accesibilă din interiorul insulei 
doar prin folosirea unei funii, legată de. partea de jos a 
trunchiului unui smochin şi spînzurînd de-a lungul peretelui 
de bazalt. Golful acesta britanicii îl denumiră Rope beach !, 
pentru că se slujeau de o frînghie ca să ajungă pînă acolo. 

Acest golfuleţ fu ales de membrii minorităţii ca loc de 
pescuit, cînd cele trei tabere se apucară să pescuiască, 
fiecare pe socoteala ei. Printr-un acord tacit, şi majoritatea 
şi tahitienii li-l lăsară. Coborîrea, dar mai cu seamă urca- 
rea, se făcea anevoie, dar golfuleţul avea peşti din belșug 
şi, situat cum era către răsărit, întîmpina cele dintii raze 
ale soarelui, iar faleza îl punea la adăpost de asprimea vîn- 
tului nord-vestic. Baker şi Jones pescuiau, către marginile 
golfului, în apele sale calme, dar Purcell prefera să zviîrle 
undiţa de pe unul dintre virfurile stîncii, într-un loc năpă- 
dit de cumplita zbuciumare a valurilor. Fiind chiar din 
prima zi la un pas de a se lăsa tîrît de un talaz şi scăpînd 
de la moarte doar mulţumită unei stînci aflate între el şi 
ocean, şi în care valul ce se retrăgea îl proptise cu violenţă, 
devenise astfel prevăzător, şi-şi petrecea acum, pe după 
mijloc, o funie legată în prealabil de un ascuţiş de rocă ce 
se afla la cîţiva metri în urma sa. 


1 Golful frînghiei. (În lb. engleză.) 

Purcell pescuia de două ceasuri, simțindu-se fericit că 
măcar de astă dată nu era silit să vorbească cu nimeni. 
Insula era o insuliţă, iar satul, un cătun. Trăiau laolaltă, 
claie peste grămadă. Şi de cînd cu ultimele evenimente, 
în cabana sa forfoteau vahineele, lacome să afle noutăţi, 
cum aduceau şi ele, de altfel, unele false, altele adevărate. 

Purcell trase de undiţă, şi apoi o lăsă, din nou, în voia 
ei. În sat zăduful era acum înnăbuşitor. Lui Purcell îi părea 
că starea de tensiune dintre locuitorii insulei îi micşorase 
acesteia şi mai mult dimensiunile. Cînd cobora în Blos- 
som Bay, privea cu jind şalupele Blossom-ului, înşirate şi 
legate prin otgoane, sub o grotă, la adăpost de soare. Ivoa 
îl întrebase, în ajun, cam care era distanţa ce-i despărţea 
de pămîntul cel mai apropiat. Pesemne prin mintea ei tre- 
cuse acelaşi gînd. Dar nu, era cu neputinţă să străbaţi cinci 
sute 'de mile, într-o şalupă, ducînd o femeie care azi, mîine, 
trebuie să nască. Singur poate că ar fi încercat. „Insula 
asta e o închisoare, gîndi Purcell, cuprins deodată de un 
val de descurajare. Am scăpat de spînzurătoare, dar nu şi 
de temniţă pe viaţă.“ Încă o dată îşi lăsase înghițită mo- 
meala degeaba. Prea se lăsa purtat pe aripile visului. Fu 
nevoit să pună altă momeală în undiţă, se dădu cîţiva paşi 
înapoi şi, pentru a înfrunta mai puţin furia vîntului, se 
aşeză după v stîncă. În locul în care doar cu cîteva clipe 
înainte zvirlise un cap de peşte mişunau puzderie puricii 
de apă. Erau doar nişte mărunte picioare de o lăcomie 
îndărătnică, sub trupuri lunguieţe, de o culoare deschisă 
îndoielnică. Era o învălmăşeală cumplită. Gîngăniile foiau 
într-un zumzet necurmat, urcîndu-se unele peste altele, 
stilcindu-se şi sfîşiindu-se între ele, ca să se înfrupte la 
acest ospăț. Se vedea foarte bine că zadarnică le era cru- 
zimea. Căpăţina de peşte era mare şi îndestulătoare pen- 
tru toate, aşa încît le.trebuiau mai multe ceasuri pentru 
a da gata întreaga pradă. Purcell le privi un moment în- 
tr-atît de plin de dezgust, încît nu-i venea nici măcar să 
le alunge cu piciorul. Cît de nesuferite erau! Numai guri 
și carapace. Nimic vulnerabil în ele. O neţărmurită tena- 
citate. O aviditate care nu cunoaşte nici marginile propriilor 
ei interese, 

Purcell simţi o mînă pe umăr. Se întoarse. Era Mac 
Leod. 

— Te-am strigat, rosti Mac Leod în gura mare, cerîn- 
du-și, parcă, iertare şi luîndu-şi mîna -de pe Purcell. Dar 
pe vîntul ăsta... 

Purcell fu atît de mirat să-l vadă pe terenul lui de 
pescuit, încît nu fu în stare să scoată un cuvînt de răspuns. 

— Vreau să-ţi vorbesc, spuse Mac Leod. 

— Bine, spuse Purcell. Să ne ducem în altă parte, pen- 
tru că aici rişti să fii luat de valuri. 

Şi, sărind de pe o stîncă pe alta, ajunse pînă la o mică 
grotă ce se deschidea în apropiere de virful de care îşi le- 
gase frînghia de siguranţă. Mac Leod îl urmă, şi cînd 
Purcell se aşeză jos, la intrarea grotei, se aşeză şi el, mai 
departe cu.un metru, unde rămase aşa, cu privirea aţintită 
spre mare. 

— Doar nu sîntem supăraţi pentru că te-ai retras din 
adunare, spuse el, privindu-l pe Purcell cu un aer între- 
bător. | 

— Nu sînt supărat pe nimeni, spuse Purcell. 

— Am fost la dumneata acasă, continuă îndată Mac 
Leod. De la nevasta dumitale am aflat că te-ai dus la 
Rope beach. Nu prea-i rău locuşorul ăsta, reluă el cu un aer 
de îndoială şi rotind privirea jur împrejurul golfulețului. 
Cel puţin pentru ăi de le place să se caţere pe frînghii. 
Pentru mine, n-are nici un rost. Treizeci de ani am tot 
făcut exerciţii de astea şi mare minune că nu mi-am frînt 
gîtul. 

Nestînjenit, la largul său, înfăţişindu-i lui Purcell profilul 
de “vultur jumulit, se rezemase cu spatele de o stîncă ro- 
tunjită şi-şi zvirlise, cu nepăsare, picioarele lungi, de 
păianjen. Pantalonii lui vărgaţi în stacojiu şi alb, cîrpiţi la 
genunchi cu fişii pătrate din pînză de catarg, se întreceau 
în murdărie cu tricoul alb, ce i se lipea de coaste. 

— 'Ţi-am văzut peretele glisant, reluă Mac Leod. De 
vreme ce ţi-am călcat pragul casei, mi-am îngăduit să-mi 
arunc o privire pe dinăuntru. 

Chibzui o clipă şi adause: 

— Ca pentru un amator, recunosc că ai scos-o bine la 
capăt. De lucrul ăsta mi-am dat seama de cum ai isprăvit 
construcţia casei. Numai dumneata şi cu mine ne-am gîndit 

să ne construim cabane cu şipci îmbucate una-ntr-alta. Re- 
zultatul P? numai ale noastre sînt etanșe, Ceilalţi n-au dat 
dovadă de cine ştie ce iscusință şi mare scofală n-au făcut, 
continuă el cu însufleţire, trîntind aşa cum au putut, cu 
toţii, scîndurile cap la cap, de vreme ce au rămas neîm- 
bucate. Urmarea ? Calfatează pînă n-ai mai putea, că aerul 
tot intră vraişte. Aşa cum spuneam, doar îmbucătura îi 
poate veni de hac. Şi nu ca să te laud, Purcell, dar te pri- 
cepi în ale lemnăriei. 

Şi cum Purcell tăcea, i: Leod îi zvirli o privire piezişă 
şi continuă: 

— Cît despre peretele iai pe care l-ai făcut, am să-ţi 
spun ceva. Se cam simte omul care a lucrat după anumite 
principii. Poate cam prea multe. Aşa cum am spus-o în- 
totdeauna, amatorul priceput lucrează tot atît de bine cît 
şi ăl de breaslă. Cu deosebirea doar că pentru amator 
treaba se cam tărăgănează şi că el prea ţine seama de toate 
regulile. Să ştii, Purcell, reluă el cu tonul celui ce încre- 
dinţează cuiva o taină şi aplecîndu-se spre el ca şi cum 
ar fi fost tocmai pe punctul de a-i da, cu ajutorul unui 
singur cuvînt, cheia meseriei, că tot clenciul e ca treaba să 
iasă la fel de bine, călcînd vreuna dintre afurisitele astea 
de reguli, ca şi cînd ai fi ţinut seama de ele. 

— Îţi mulţumesc pentru toate cîte le-am aflat de la 
dumneata. 

— Cu plăcere. Şi dacă ai cumva nevoie de vreo sculă, 
spune-mi. Am scule luate de pe Blossom şi le mai am şi 
pe ale mele, dar pe astea nu le împrumut nimănui. Mă 
voi abate de la obiceiul ăsta doar pentru dumneata, care, 
cum s-ar spune, eşti de-ai noştri. 

Era de necrezut. Mac Leod să-i împrumute sculele| 
Ciudăţenia acestei propuneri îl lăsă mut de uimire pe 
Purcell. Întoarse capul către însoţitorul său. Cu sprîncenele 
ridicate, cu gura întredeschisă, Mac Leod privea în zare. 
Părea el însuşi foarte uimit de oferta pe care o făcuse. 

— Negrii au venit, aseară, pe la mine, reluă el schim- 
bînd deodată cursul discuţiei. Citeşişase. Şi cu Omaata. 

— Cu Omaata? 

— Da. Pe ea o luaseră ca tălmaci. 

— A! făcu Purcell. 

Şi tăcu. Şi nu mai urmă nimic după această exclamaţie. 

Mac Leod reluă: 

— Bănuieşti ce aveau să-mi spună ? 

Purcell nu răspunse şi Mac Leod continuă: 

— Bineînţeles, am răspuns „Nu“. Şi atunci mi-au dat 
pacheţelul ăsta şi au plecat. 

Mac Leod scoase pacheţelul din buzunar şi i-l întinse 
lui Purcell. Era un mănunchi de bețişoare legate între ele 
cu o liană. 

— Înţelegi cumva ce tîlc or fi avînd? 

— Cam ştiu despre ce e vorba, spuse Purcell şi se 
apucă să numere beţişoarele. 

— Nu te mai osteni degeaba. Sînt cu totul douăzeci 
şi opt. 

Purcell legă la loc mănunchiul şi i-l înapoie lui Mac 
Leod. 

— Din cite înţeleg eu, negrii îţi dau un răgaz de o lună 
ca să renunţi la măsura pe care ai luat-o. 

— O lună? 

— Da, adică douăzeci şi opt de nopți. 

— Înţeleg, spuse Mac Leod. 

Şi reluă, după o clipă: 

— Şi dacă n-am renunţat? 

— Atunci, vor veni, în puterea nopții, şi-ţi vor împlînta 
în uşa casei o suliță. 

— Şi? 

— Asta va însemna că îţi dau răgaz încă o lună. 

— Şi după încheierea şi a ăstor douăzeci şi opt de zile ? 

— După asta te vor ucide. 

Mac Leod şuieră şi îşi vîri amîndouă mîinile în buzu- 
nare. Un muşchi nu-i tresări pe obraz, dar cînd începu, 
din nou, să vorbească, glasul i se auzi puţin cam stins. 

— Şi cum anume au s-o facă? 

Urmă o tăcere, după care Purcell ridică din umeri şi 
spuse : 

— Nu cumwa să-ţi închipui că vor veni fiecare de unul 
singur ca să se lupte cu dumneata. Nu ăsta e stilul lor. 
Pentru tabhitieni întregul război e doar o pîndă. 

— Numai că jocul ăsta se poate juca şi-n doi, spuse 
Mar Leod. 

Purcel]l se ridică în picioare. | 

Făcu doi paşi înăuntrul grotei, vîntul încetă, iar el simţi 
îndată, pe umeri, căldura soarelui. Căldura aceasta trebuie 
să fi dogorît de la început, dar adierea răcoroasă a vîntului 
îl împiedicase s-o simtă. 

— Şi-l jocil spuse Purcell după o clipă. Măcar, dacă 
jucîndu-l, ţi-ai juca doar viaţa dumitale. 

— Păi, numai eu sînt ţintit, nu-i aşa P spuse Mac Leod 
pe un ton înţepat. 

Și cum Purcell nu răspunse, el reluă: 

— A | Atunci un măcel?! La asta se gîndesc, oare, 
oamenii ăștia, Purcell, după părerea dumitale ? 

— Nu se gîndesc la asta, spuse Purcell. Nu sînt albi. 
Nu se gîndesc de loc la ceea ce vor face, nici măcar nu 
vorbesc între ei despre treaba asta. Se lasă, pur şi simplu, 
pradă pornirilor ce-i răscolesc. Şi apoi, într-o bună zi, trec 
la fapte. Şi atunci, sînt cu toţii înţeleși, fără să fi schimbat 
o vorbă între ei. 

— Porniri | făcu Mac Leod, cu dispreţ. Ce porniri? 

— Duşmănia, ura.. . 

— Împotriva mea > 

— Împotriva dumitale, împotriva lui Smudge, împotriva 
tuturor peritanilor. 

— Şi împotriva dumitale ? d 

— Şi a mea. 

— De ce şi împotriva d icnibală i 

— Nu-şi pot explica atitudinea pe care o am faţă de 
dumneata. 

— Nu pot spune că nu au dreptate, făcu Mac Leod. 

Şi începu să rîdă, dar cu un ris strident ce suna fals. 
Purcell reluă : 

— Ei socotesc că ar trebui să trec de partea lor, ca să 
te doborîm. 

Urmă o tăcere, după care Mac Leod spuse: 

— Chiar aşa aş şi face, în locul dumitale. Şi exact aşa 
ar face şi Baker dacă nu ţi-ar fi tovarăş. O să-mi spui 
poate : „cît despre mine, Purcell, asta mi-e credinţa“. 
Douăzeci de ani, vîntură-lume, am cutreierat toate unghe- 
rele pămîntului, fără să fi dat undeva peste un singur om 
pe care să-l fi schimbat credinţa. De-i ticălos, ticălos ră- 
mîne cu şi fără Isus Christos... De ce? Să-ţi spus eu de 

ce. Dacă-i doar de îndrugat verzi şi uscate, continuă el 
împreunîndu-şi mîinile ca un mort în coşciug, ai dreptate. 
Dar dacă-i vorba de fapte, nici pomeneală. Şi atunci, ce 
se întîmplă P Nici la zece mii nu se găseşte un singur pui 
de tirfă care să-şi ia credinţa-n serios. Şi dintr-ăi zece mii 
tocmai dumneata să fii ăla, Purcell. Mare noroc pe capul 
meu c-am dat de dumneata| Fii sigur că binecuvîntez 
întîmplarea, adăugă el pe un ton pe care Purcell nu-l putea 
desluşi dacă e ironic sau respectuos. Ie n-ai fi aşa cum 
eşti, acum s-ar afla trei puşti în tabăra negrilor. 

Mac Leod clipea din ochi, ca şi cum l-ar fi stingherit 
soarele, dar prin crăpătura pleoapelor strecura pieziş spre 
Purcell o privire iscoditoare. Purcell îi surprinse privirea, 
ce avu asupră-i efectul unei lovituri. Mac Leod nu era 
chiar atît de sigur, pe cît lăsa să se înţeleagă, de neutra- 
litatea lui. Venise doar ca să pipăie terenul. „Dar dacă 
e aşa, gîndi Purcell, atunci de ce toată drăgălăşenia, tonul 
prietenesc, de ce atîta laudă pentru priceperea mea în ale 
tîmplăriei şi de ce s-a plecat în faţa credinţei meleP Să 
nu fie decît o comedie P Părea a fi sincer. Mina în foc aș 
fi pus-o că e sincer.“ Purcell înghiţi în sec. Prea era încre- 
zător în oameni. Se lăsase şi de astă dată tras pe sfoară. 

Spuse pe un ton în care se simţea ciuda: 

Ţin să-ţi spun, dacă cumva ăsta-i gîndul care te fră- 
mîntă, că nu voi ridica braţul înarmat împotriva dumitale. 
Cît despre ceea ce vor face Jones şi Baker, nu ştiu, pentru 
că nu i-am întrebat. 

— Nu asta mă doare pe mine, spuse Mac Leod cu un 
glas tărăgănat, dar ţi-am spus verde-n faţă, Purcell, că 
mi-ar fi fost silă să-i văd pe albi făcînd împotriva ălora 
de o culoare cu ei gaşcă cu negrii, 

Purcell, roşu de mînie, îşi înfundă amîndouă mîinile în 
buzunare. i 

— Eşti josnic, Mac Leod, strigă el cu glasul tremurînd 
de furie. Mai îndrăzneşti să iei un ton de moralist, după 
toate cîte le-ai făcut |... E îngrozitor! Cît despre solidari- 
tatea mea cu dumneata, află că ea nu există| Te găsesc 
vinovat de la început şi pînă la sfîrşit! I-ai tras pe sfoară, 
i-ai jefuit, i-ai jignit pe tahitieni, în chipul cel mai... 

Nu-şi găsi cuvintele şi reîncepu, cu o nouă izbucnire de 
indignare : 

— Asta, să ştii, e o treabă miîrşavăl E o mîrşăvie să. 
treci toată insula prin foc şi sabie numai ca să-ţi potoleşti 
avariţia. Eşti un smintit şi un ucigaş, Mac Leod, continuă 
el. Nimic altceva. Nu voi clinti nici degetul cel mic îm- 
potriva dumitale, dar dacă te omoară tahitienii, apoi să fii 
sigur că o lacrimă n-am să vărs pentru dumneata | 

— Să fie într-un ceas bun | spuse Mac Leod, cu o linişte 
desăvârşită. 

Suriîse şi se sculă agale, de jos, proptindu-se pe lungile-i 
picioare. Cum lumina bătea din spate, silueta-i înaltă, prop- 
tindu-se între soare şi Purcell, apăru neînchipuit de subţire. 

— Nimic mai bun decît sinceritatea, nu-i aşa P reluă el 
cu un ton aproape prietenos. Şi îţi mulţumesc pentru bu- 
nele dumitale urări... Dar nu-ţi face griji pentru soarta 
mea ; că oi ajunge şi eu într-o zi un schelet de toată fru- 
museţea, nu zic ba, dar mai va pîn' să ai de ce deschide 
Evanghelia, ca să-mi rosteşti prohodul. Nu, nu, domnule. 
Voi veghea eu, nu te teme! Bizuie-te pe taica Mac Leod, 
care, cu ochii-n patru la talazul buclucaş, va şti să sară 
la cîrmă şi s-o-ntoarcă la momentul potrivit. Cît despre 
războiul cu negrii, dumneata-mi spui aşa : „Asta e din vina 
dumitale“. Bine, să spunem că, într-adevăr, e greşeala mea. 
Dar, mai curînd sau mai tîrziu, războiul ăsta tot ar fi iz- 
bucnit. Văzut-ai, vreodată, ţară în care să nu fi fost război ? 
Şi apoi să-ţi mai spun ceva, Purcell: poate că dumneata 
nici nu ţi-ai dat seama că insula e prea mică. Şi aşa e prea 
mică pentru noi toţi. Şi atunci, te-ntreb, cum să mai fie şi 
pentru urmaşii noştri P Dacă-i aşa, fie şi război: o să facă 
loc mai mult. Aşa că după aceea oamenii au să mai poată 
răsufla. 

— Da, cu condiţia să nu fii tocmai dintre cei sortiţi 
să facă altora loc, spuse Purcell, cu răceală. 

Vorba aceasta avu asupra lui Mac Leod un efect cu mult 
mai puternic decît tot tărăboiul de pînă atunci. Pleoapele-i 
clipiră, îşi întoarse privirea şi trecu un moment pînă să 
răspundă. | 

— Nu încerca dumneata să descurci urzeala soartei mele, 
bombăni el, în cele din urmă. 

Purcell îl privi, socotind că de vreme ce gîndul ăsta îi 
făcea rău, merita, poate, osteneala de a mai stărui. 

— Mac Leod, reîncepu el, să-ţi spun unde anume te 
poticneşti. N-ai fantezie. Nu eşti în stare să-ţi reprezinţi 
propria dumitale moarte. Ci doar pe aceea a tahitienilor. 

— În mîinile noastre-s puştile, PRE Mac Leod cu ochii 
pironiţi în pămînt. 

La rîndu-i, Purcell se ridică şi el. 

— La nimic n-au să vă slujească puştile pe care le aveţi, 
spuse el cu tărie. Vă credeţi de neînvins, cu puştile astea 
ale voastre. Te inşeli, Mac Leod. Nu-ţi dai seama în ce 
măsură te înşeli. Crede-mă, am asistat, în Tahiti, la un 
război între triburi. Războinicii acestor triburi folosesc 
violenii de necrezut. Vei fi lovit: nici măcar răgazul de 
a vedea ceva nu-l vei mai avea. 

Mac Leod ridică din umeri. 

— Puştile-s în miinile noastre, spuse el cu chipul îm- 
pietrit. 

Se zăvorise în sine, şi, cu desăvirşire ascuns sub carapace, 
se afla, acum, la adăpost de orice temere, ba chiar de 
orice gînd. 

Întoarse spatele, ca şi cum ar fi fost pe punctul de a 
pleca, apoi se răzgîndi, se răsuci iarăşi cu fața spre Purcell 
şi vorbi cu glas puţintel scăzut: 

— Johnson mi-a spus că l-ai îngrijit de friguri, acum 
o lună. 

— Da, aşa e, făcu Purcell ridicînd din sprîncene, dar 
de ce P Nu sînt medic. 

— Ce spui despre asta? 

Şi Mac Leod îi întinse mîna dreaptă. Toată carnea de 
deasupra îi era umflată şi avea o pată roşie la mijloc. 

— Ce-o mai fi şi asta? întrebă el neliniștit. E cumva 
un feefee1? 

Purcell se uită la mînă fără s-o apuce, apoi, ridicîndu-şi 
ochii, îl măsură pe Mac Leod. Fu izbit de paloarea acestuia. 
Mac Leod era gata să-şi rişte viaţa pentru un acru de pă- 
mâînt, dar se temea de o bubă. 

— E un buboi, spuse Purcell. Un feefee se localizează 
rareori la mînă. N-ai nimic la testicule ? 

— Nu, nimic. 


1 Elephantiasiş. (Nota autorului.) 

— Boala asta de acolo porneşte. Uneori şi de la picioare. 

— Care va să zică, spuse Mac Leod, umezindu-şi bu- 
zele, e un buboi? | 

— Aşa cred. Fierbe nişte apă şi, cît e caldă, moaie-ţi 
mîna în ea. 

— Mulţumesc, făcu Mac Leod cu recunoştinţă. Cînd 
mi-am văzut mîna umflîndu-se, o cam sfeclisem... Mi-a 
venit în minte băiatul din Tahiti, care a fost nevoit să-şi 
ridice în miîini zurgălăii dintre picioare ca să poată merge. 
Poţi să-mi spui ce mi-i spune, continuă el cu un gest de 
indignare, dar asta nu-i o boală creştinească | 

Purcell rămase tăcut. - 

— Mulţumesc, doftore, spuse Mac Leod, cu un surîs 
plin de farmec, ducîndu-şi amîndouă degetele la frunte, cu: 
un aer pe jumătate serios, pe jumătate glumeţ. Se răsuci 
pe călcîie şi plecă, sărind pe picioarele-i lungi și sfrijite, 
din stîncă în stîncă. „O lăcustă, îşi spuse în sinea sa Purcell, 
văzîndu-l cum se îndepărtează. O lăcustă mare. Aspră, 
lacomă...“ 

Purcell mai pescui încă vreo douăzeci de minute, apoi, 
strîngîndu-şi peştele prins şi undiţele, o pomi şi îi găsi, 
pe Jones şi pe Baker, în fundul golfului. Soarele se și înăl- 
țase. Era vremea de întoarcere. 

— Ai avut un oaspete, făcu Baker. 

— Da. Am să vă povestesc. 

Cînd ajunseră pe platou, Jones se oferi să se ducă el în. 
„piață“, ca să depună acolo o parte din peştele prins. 
Purcell se învoi, zîmbind. Ştia că lui Jones îi plăcea să 
tragă din toate puterile de funia clopotului de pe Blossom, 
şi să aştepte sosirea vahineelor, să primească vorbele de 
laudă cu care-l răsplăteau pentru peştele adus. Baker şi 
Purcell o luară pe East Avenue. Toată vremea cît dură 
drumul, cei doi bărbaţi nu scoaseră o vorbă. Începuseră să 
se teamă de arborii din pădure şi să se ferească de-a vorbi 
cu glas tare, sub cerul liber. 

Cabana lui Purcell era pustie. Ca şi cele ale tahitienilor, 
locuinţa sa era tot timpul vraişte, şi Purcell constată cu 
mîhnire că cineva îi luase „cu împrumut“ fotoliul. Era 
supărătoare această manie pe care o aveau tahitienii de a 
împrumuta de la vecini tot ce le plăcea. Poate i se va da 

înapoi fotoliul peste o săptămînă, sau peste o lună. Trebuia 
să ai răbdare. Ar fi însemnat o dovadă de proastă creştere 
să cerceteze pe unde i se află mobila sau, fireşte, culmea 
grosolăniei s-o mai şi ceară înapoi. 

Purcell îl pofti pe Baker să ia loc pe un scăunel şi se 
aşeză jos, cu spatele rezemat de peretele mișcător, cu pi- 
cioarele întinse pînă în grădină. Spuse, o clipă mai tîrziu: 

— Mac Leod voia să ştie ce avem de gînd. Se temea 
ca nu cumva cele „trei puşti“ ale noastre să ajungă în 
tabăra tahitiană. Nu ştie, pesemne, că în ce mă priveşte 
nici nu am puşcă. 

— Şi ce facem? întrebă Baker. 

— Îmi cunoşti principiile. Dar nu mi-am luat nici un 
angajament nici cu privire la dumneata, nici cu privire la 
Jones. 

Baker, cu amîndouă coatele sprijinite pe genunchi, privea 
drept înainte. Pe chipu-i brun, cu trăsături regulate, cear- 
cănele întunecate din jurul ochilor şi zvîcnetul buzei de 
jos îl făceau să pară istovit. De fapt, însă, nu lucra mai 
mult decît oricare altul. Aşa îl ştia Purcell de cînd îl 
apucase : nervos, încordat, nerăbdător. 

— Nu-s de părerea dumitale, spuse el o clipă mai tîrziu. 
Ce ţi se face dacă ai un picior cangrenat? i se taie pi- 
ciorul pentru a stăvili cangrena să-ţi pună stăpînire pe tot 
trupul. Mac Leod e cangrenat, asta n-o poţi tăgădui, şi e 
gata-gata să-ntindă cangrena pe tot pămîntul insulei. Şi 
dumneata ce faci ca să-l împiedici ? 

Urmă o tăcere, după care Purcell spuse: 

— Eu nu vă opresc să intraţi în rîndul tahitienilor. 

Baker ridică din umeri. 

— Fără dumneata n-am să mă duc, asta o ştii foarte bine. 

Fraza aceasta îl mişcă pe Purcell. Cobori ochii în pă- 
mînt şi spuse pe un ton neutru: 

— Poţi să te duci. N-o să ne supărăm noi pentru asta, 

Baker clătină din cap. 

— Bineînţeles. Bine nu văd cum m-aş putea supăra cu 
dumneata. Dar mai întîi, cu negrii ăştia, nu pricep o boabă 
din ce vorbesc, aşa că nu m-aş simţi de loc la largul meu... 
Dar asta nu-i chiar totul, continuă el pe un ton şovăielnic. 

Întoarse capul şi spuse, stingherit, parcă: E mai curînd 
mîhnirea de-a nu mai fi împreună... De cînd cu Blossom-ul, 
am fost, totdeauna, nedespărţiţi. 

Deodată înălţă capul, se făcu roşu la faţă şi spuse cu 
o minie stăpînită: 

— Pentru Dumnezeu, don locotenent! Trebuia să mă 
lăsaţi să-i fac de petrecanie în noaptea cînd cu împărţirea 
femeilor. 

Purcell rămase tăcut. Necontenit aceeaşi discuţie, aceeaşi 
învinuire... 

— Şi Jones ? spuse el după o clipă. 

— Jones va face ceea ce voi face şi eu, spuse Baker. 

Chiar în clipa aceea se stîrni o mişcare de aer şi se auzi 
poarta trîntindu-se, în spatele lor. Purcell se întoarse. Era 
Itia. Neclintită în faţa porţii închise, în păr cu o coroană 
făcută din flori de hibiscus, cu colierul de pandanus ce-şi 
strecura boabele între sînii goi, privea spatele lui Baker, 
cu un aer dezamăgit. Ştia că Ivoa se dusese la Avapuhi 
şi nu se aşteptase să-l găsească pe Purcell cu cineva. 

— De ce ai venit? o întrebă Purcell, pe un ton sec. 

Îi păru rău îndată şi îi zîmbi. La rîndu-i, Itia îi surîse 
şi ea. Colţurile buzelor i se ridicară în sus, ochii îi scăpă- 
rară şi se înălţară către tîmple, iar micul obrăjor rotund 
i se lumină. 

— Adamo, spuse cu un glas limpede şi vesel, Mehani 
te va aştepta la Omaata acasă. 

— Cînd ? 

* — Puțin după pîntecele soarelui 1. 

— De ce la Omaata? De ce nu la mine acasă? 

— N-a spus. 

— Bine, voi fi acolo, acceptă Purcell. 

Şi îi întoarse spatele. Dar ea nu pleca. Sta înfiptă în 
faţa porţii, rezemîndu-se cu şoldul de canatul acesteia, şi 
cu degetele miîinii drepte alunecîndu-i pe boabele şiragului 
de pandanus. 

— Oare nu pleacă Uili ? spuse ea în cele din urmă. 

Purcell rîse. 

— Nu, n-are să plece. 

— Cum aşa? Nu se duce să mănînce? 


1 Amiaza. (Nota autorului.) 


292 


— Cînd o fi să plece o să ies şi eu cu el. Hai, ltia, 
du-te. 

Şi cum ea plecă ochii în pămînt, cu aerul unui copil 
care e gata să plingă, Purcell adăugă, cu blindeţe: Go 
away 1. Era o gentileţe. ltia se simţea foarte flatată cînd 
Adamo i se adresa în limba peritană. 

— 1] go2, spuse ea cu un aer important. 

Şi reluă: i Ă 

— Vezi, Adamo, mi-am pus la gît şiragul de pandanus. 
Acum îl pun de cîte ori vin să te văd. 

— De ce? 

— “Cum ! spuse ea, izbucnind deodată în hohote de rîs 
şi punîndu-şi mîna în faţa gurii, ca să-şi ascundă rîsul, 
aşadar nu ştii, omule! Nu ştii P 

Și rîzînd într-una, se făcu nevăzută, iar poarta se trînti 
din nou. 

— Te place, spuse Baker. 

Purcell trecu peste această remarcă, iar Baker reluă: 

— Avapuhi mă aşteaptă. 

— Vin şi eu cu dumneata. 

Făcuseră în tăcere cîţiva paşi împreună pe West Avenue 
şi apoi Purcell spuse: 

— Va trebui să ne hotărîm să pietruim drumurile. Alt- 
minteri, cînd or mai veni şi alte ploi, circulaţia nu va mai 
fi cu putinţă. 

— După părerea mea, fiecare trebuie să se-ngrijească 
de locşorul care-l desparte de vecinul său. Aşa, de pildă, 
dumneata să pietruieşti drumul pînă la locuinţa lui Johnson. 
Johnson, pînă la casa mea. Eu pînă la casa lui Jones. lar 
Jones pînă la aceea a lui Hunt. 

— Nu, spuse Purcell. În felul ăsta unele locuri vor fi ca 
lumea, iar altele prost pietruite. Nu, ascultă-mă pe mine, 
mai nimerit ar fi să ne ţinem cu toţii de treaba asta, îm- 
preună cu femeile, cîte un ceas pe zi. Fiecare îşi va aduce 
de la plajă piatra trebuincioasă. În cincisprezece zile, sîn- 
tem gata. 

„De o lună de zile încoace, de cîte ori urcau pe West 
Avenue, vorbeau mereu despre pietruirea drumului. Dar 


1 Du-te. (În lb. engleză.) 
2.Mă duc. (În lb. engleză.) 

vreo hotărîre în această privinţă nu luaseră încă. Îi cuprin- 
dea lenevia tropicală. 

Din cabana lui Johnson se auzea răzbind vuietul unui 
tărăboi, şi Purcell desluşi urletele ascuţite ale Taiatei, do- 
minînd glasul spart al bătrînului. 

— Ia te uită| făcu Baker şi adăugă: Grozav aş vrea 
s-aud cum mi ţi-l săpuneşte. 

Purcell îşi aţinti auzul. 

— „Pui de scroafă...“ ,„,Cocoş jugănit...“ „„Malahie de 
guzgan...“ 

— la te uită! făcu, iarăşi, Baker. 

Avapuhi și Ivoa şedeau pe pragul cabanei lui Baker. 
De îndată ce-şi văzură fiecare tand-ul, se ridicară, ca să le 
iasă întru întîmpinare. 

— Mă duc la Omaata, spuşe Purcell. 

— Ai grijă, omule | spuse Ivoa, rizînd şi adăugă: Eu mă 
duc acasă. 

— Vin cu tine, spuse îndată Avapuhi. 

De cînd lIvoa era însărcinată, nu era chip să facă un pas 
prin sat, fără ca vreo vahinee să nu sară ca s-o ia de braţ. 
Se bucura din partea tuturora de mai multă îngrijire decît 
albina matcă în stupul ei. 

Îndată ce se despărţiră de Ivoa, Purcell iuți pasul. Se 
aştepta s-o vadă pe Itia, răsărind, dintr-o clipă într-alta. 
Poarta casei lui Jones era larg deschisă, iar Jones stătea 
gol-goluţ, şi tocmai mînca, cu Amureia în spatele său. Cum 
îl zări pe Purcell, el ridică braţul drept şi îl privi cu o 
expresie de bucurie de parcă de două zile nu l-ar mai fi 
văzut. La rîndu-i, Amureia rise şi ea. Jones era de un 
blond-roşcat, iar ea era cît se poate de neagră. Dar amîn- 
doi aveau aceeaşi expresie de naivitate şi acelaşi suris, 
cum nu se poate mai încrezător. Purcell se opri locului şi 
îi îmbrățişă cu privirea. Se simţea bine odihnindu-şi pri- 
virea asupra lor. 

— Nu vrei să mănînci ceva ? strigă Jones, cu însufleţire. 

— Mă duc la Omaata. 

— O să te stringă de-ai să te înnăbuşi, spuse Jones, 
rîizînd. Stai, să te-nvăţ un şiretlic. Cînd o începe să țe 
încleşteze în braţe, dumneata apucă-te de-ţi umflă mușchii 
spinării, ai umerilor şi pe aceia ai pieptului, şi rămii. aşa 
tot timpul cît o ţine strînsoarea. Uite, să-ți arăt cum să 


294 


faci. Se sculă în picioare, îşi umflă muşchii, peste măsură 
de mult, împietrindu-i, şi se făcu stacojiu la faţă. 

— Numai c-ai uitat să respiri| spuse Purcell rizînd. De 
astădată ai să te înnăbuşi | 

— Ei, asta-i spuse Jones şi zviîrli aerul afară din piept 
cu un şuierat ca de foale. Şmecheria asta e grozavă. În- 
cearcă numai şi-ai să vezi. 

— O să încerc, îl asigură Purcell. 

Cel dintîi lucru pe care-l văzu Purcell cînd intră în casa 
Omaatei fu fotoliul său. Trona în mijlocul încăperii, iar 
Purcell fu nevoit pentru a nu părea prost-crescut să facă 
o mare sforțare stăpînindu-şi pornirea de a se uita prea 
multă: vreme la el. Dealtfel, nici n-avu răgazul de a-şi 
prelungi efortul. Braţele Omaatei se încolăciseră, încleştîn- 
du-se, asupră-i. Se simţea înghiţit, frămîntat, mistuit în 
îmbelşugate valuri de carne. 

— Dă-mi drumul | spuse el, de îndată ce apucă să răsufle. 

— Copilaşul meu | strigă Omaata. 

Îl ridică de la pămînt ca pe un fulg, şi, cu glasul mu- 
gind, revărsă asupră-i o cascadă de vorbe drăgăstoase. Dar 
cum sînii ei îi astupau urechile, uruitul surd al vocii 
Omaatei răzbătea pînă la el ca de departe. Strîns încleş- 
tat de trupul Omaatei prin braţele ei enorme, cu spinarea 
şi coastele strivite, cu capul prins între cumplitele globuri 
de carne ale pieptului ei, simțea că se înnăbuşă. 

— Mă doare | strigă el. 

— Copilaşul meu | spuse ea, înduioşată. Dar -înduioşa- 
rea ei, iscînd un nou val de dragoste, prinse a-l încleşta 
şi mai tare. 

— Omaata | 

— Copilaşul meu | strigă ea cu un gîngurit de porum- 
bel. Îl lăsă, în cele din urmă, dar, după o clipă, prinzîn- 
du-l de subţiori, îl ridică în văzduh, pînă la înălţimea 
capului ei. 

— Hai, stai jos, spuse ea, legănîndu-l în aşa fel în aer, 
încît să-i aducă picioarele deasupra jilţului, peste care îl 
propti, destul de brusc, în partea cealaltă. Şezi, Adamo, 
copilaşul meu. M-am dus după fotoliul tău, ca să stai bine 
tolănit în el, pînă o vehi Mehani. 

— Va să zică asta eral Ce nemaipomenită gentilețe; 
hardughia asta de mobilă pînă unde a cărat-ol Desigur, 

va uita să i-l mai dea înapoi. Şi peste două săptămîni, tot 
pe locul ăsta va fi... Ca să stea în el jumătate de ceas, îl 
va lipsi de fotoliu cincisprezece zile... „Judec ca un peri- 
tan, socoti Purcell, căinîndu-se în sinea lui. Ce micime de 
suflet ! Cînd n-ar trebui să mă gîndesc decît la căldura, 
la elanul acesta“... 

Omaata se aşeză pe duşumea lîngă fotoliu; cu o mînă 
dusă la spate se sprijinea de pămînt, cu cealaltă pe ge- 
nunchi, şi rămase în această atitudine de tihnă pe care 
Purcell o admira atît de mult la femeile tahitiene. Cît era 
de uriaşă | Deşi el era aşezat la mai bine de un picior 
şi jumătate mai sus de Omaata, ochii ei imenşi ajungeau 
pînă la nivelul ochilor lui. Aşa mută şi neclintită cum era, 
aducea cu o gigantică statuie aşezată pe treptele unui 
tron, 

— Scheletul a venit să-l caute pe Jono, spuse ea cînd 
Purcell zvirli o privire în jur. Poate că s-au dus la 
vînătoare. Îşi luaseră puştile cu ei. 

— Ştii cumva ce vrea Mehani să-mi spună? 

— Nu. 

Şi ea tăcu, fericită că nu are nimic să-i spună şi sor- 
bindu-l din ochi. Soiul acesta de adoraţie sfîrşi prin a-l 
stingheri pe Purcell, care spuse: 

— Tu nu ai şirag din boabe de pandanus? 

— Ba da. 

— Nu-l porți ? 

Ea începu să rîdă, iar ochii îi străluciră de o cumplită 
viclenie. 

— Astăzi, nul 

— De ce? 

Ea începu să ridă şi mai tare, descoperindu-şi dinţii 
viguroşi, ca de canibal. | 

— Adamo este copilaşul meu, spuse ea între două izbuc- 
niri de râs. Adamo nu e un tan, pe care să-l vreau pentru 
mine, 

— Nu mai fi atît de tainică, spuse Purcell. 

— Nu e nici o taină în toată treaba asta. Boabele de 
pandanus, reluă ea cu elocvenţă, iau parfumul pielei pe 
care-l răspîndesc, apoi, amestecat cu propria lor mi- 
reasmă. 


— Şi? 

— Este un amestec: foarte: îmbătător. De îndată ce ur 
bănbat se apleacă şi respiră, capătă pofta să se joace. Şi 
urmă: Eu mi-am purtat. colierul în noaptea acelei 
ploi grozave. 

— În care noapte ? întrebă Purcell. 

Omaata îşi curmă surîsul şi un aer de: melancolie i se 
aşternu pe obraz, de parcă vremea evocată de ea ar fi. fost de 
mult de tot asfinţită. 

— Noaptea  Hoatei, pe piroga cea mare. Cînd am 
dănţuit ca să-l cuceresc pe Jono. 

Urmă o tăcere. 

— Dar... dar oare un bărbat poate rezista? 

— Vezi, sînt două lucruri, spuse Omaata, cu gravitate. 
E şiragul de boabe şi mai e şi pielea. 

Purcell suriîse. 

— De ce zîmbeşti, Adamo? reluă Omaata, cu serio- 
zitate. Şi mirosul pielei trebuie să fie plăcut. Altminteri, 
nici amestecul nu e plăcut. 

— Şi dacă e plăcut? 

— Un tabhitian nu i se poate împotrivi. 

— Dar un peritan ? 

— Poate că da. Dar un peritan ca şeful cel mare, poate 
şi Scheletul. Dar nu Jono, nici Uili, şi nici micuțul şoricel... 

Ea îl privi. 

— Şi nici drăguţul meu cocoşel, cu obrăjorii tranda- 
firii. 

— Eu P făcu Purcell, ridicînd sprîncenele. 

— Nu mă minţi, cu ochii ăştia, copilaşul meu, spuse 
Omaata. 

Şi prinse deodată a rîde în hohote, cu trupul îndoit în 
două, cu umerii ei rotunzi enormi, săltînd în zvicniri, cu 
pieptu-i înălţindu-se în uriaşe unduiri, ca valurile vijelioase 
ale Pacificului. 

— Ştiu totul! se auzi glasul ei, aidoma mugetului unei 
cataracte. În privinţa ltiei ştiu | Ştie şi Mehani|l Şi Ivoal 

— Ivoa | strigă Purcell, îndată ce fu din nou în stare 
să vorbească. Cine i-a spus? 

— Cine altul decît ltia P spuse Omaata, în ochii căreia 
izbucniră lacrimi de veselie. O, cocoşelul meu, ce mutră faci | 

— Este... este indecent, spuse Purcell, în englezeşte. 

Și reluă, cu un ton de indignare, în graiul tahitian : 

— Dar de ce să vorbim despre Itia ? Nu m-am jucat în 
nici un fel cu ea. 

— Ştiu ! urlă Omaata cu o voce sugrumată de rîs, cu ume- 
rii smuciţi de un sughiţ, cu lacrimile curgîndu-i şiroaie pe 
obrajii ei largi. Toată lumea o ştie, micul meu. peritan 
maamaa | Nimeni nu înţelege de ce îi aduci o asemenea jig- 
nire Itiei! Şi adăugă: dar ltia spune că n-ai să-i mai poţi 
rezista multă vreme. 

— Aşa spune ea! făcu furios Purcell. 

— O, cocoşelul meu cu obrajii trandafirii | strigă Omaata, 
cu lacrimi lucindu-i pe faţă şi fără să fie în stare să-şi poto- 
lească zvicnirile ce zguduiau trupu-i de gigant. O, cocoşe- 
lul meu furios! Şi eu tot aşa cred; că nu multă vreme ai 
să te mai poţi împotrivi pornirii! Şi la fel crede şi Ivoal 

— Ivoa | făcu Purcell. 

— Dar ce ţi se pare, omule, atît de nemaipomenit ? 

Se potoli treptat, şi, privindu-l pe Purcell cu ochii plini 
de veselie, întinse către el miîinile-i mari, fiecare cu degetul 
mare foarte îndepărtat de celelalte, cu palmele avîntate în- 
tr-un gest de dăruire, ca şi cum i-ar fi adus, în ele, adevărul. 

— Ivoa, spuse ea cu un glas liniştit, aşteaptă un copil, 
peste două luni. 

Urmă o tăcere. Tilcul acestor vorbe se lămurea încet, în- 
cet, în mintea lui Purcell. 

— Şi totuşi, reluă el după o clipă, îţi aduci aminte... În 
ziua în care am cercetat insula... Eram tolăniţi la poalele 
smochinului, cînd Ivoa i-a spus ltiei: „Adamo este tanc-ul 
Ivoei...“ 

— O, cocoşelul meu prostuţ! spuse Omaata. A spus aşa 
numai pentru că Itia îţi făcea curte în ochii lumii... 

Purcell o privi uluit. Nu era, aşadar, cum îşi închipuise 
el, o pornire de gelozie, ci o lecţie de bună purtare ! | 

„li înţeleg eu oare într-adevăr pe tahitieni ? se întrebă 
el, cuprins de îndoială. Cite greşeli de acest fel voi mai fi 
făcut pînă acum! Ce prăpastie între felul lor de a vedea 
lucrurile şi al nostru! E limpede că, pentru ei, cuvîntul 
«adulter» nu are nici un înţeles.“ A 

Cadrul luminos al uşii se întunecă deodată şi, în prag, se 
profilă trupul brun al lui Mehani, subțire, cu umerii largi, 

cu capul sus. Stătu o clipă pe loc într-o neclintire măreaţă. 
Purcell se sculă în picioare şi se îndreptă spre el. 

— Adamo, frate | spuse Mehani. 

Îi petrecu braţele amîndouă pe după umeri, se aplecă 
spre el şi îşi frecă obrazul de obrazul lui Purcell. Apoi, dîn- 
du-se înapoi atît cît îi îngăduia lungimea braţelor sale în- 
tinse înainte, îl privi cu o expresie de dragoste şi de gravi- 
tate deopotrivă. 

— lată-mă aici, unde mi-ai trimis vorbă să vin, spuse 
Purcell încurcat. Dar, adăugă el, după un răstimp de tăcere, 
nu înţeleg de ce n-ai venit tu la mine. 

— Trecem prin zile grele, spuse Mehani, însoţindu-şi 
vorbele cu un vag şi elocvent gest al miinii. 

Îşi luă braţele de pe umerii lui Purcell şi se întoarse că- 
tre Omaata. 

— Scoâte-mi podoaba asta de la ureche. 

Mehani nu avea decît la o singură ureche o podoabă care 
era un mic dinte de rechin legat de un fir de liană petre- 
cut prin lob. Un îndoit nod lega cele două capete ale lianei, 
pe care degetele groase ale Omaatei avură de furcă pînă 
să-l desfacă. Cînd fu gata, ea trase de unul dintre cele două 
capete dezlegate. Dar degeaba. Carnea se închircise în jurul 
firului de liană. 

— Scoate doar dintele, spuse Mehani, strîmbîndu-se puţin, 
şi trece prin el o altă liană. Adamo, urmă el, va trebui să ţi 
se facă o găurică în ureche. 

— I-l dai luil|l strigă Omaata, ca şi cum acest dar ar fi 
supărat-o foc. 

— Da! spuse Mehani, cu tărie. 

Acest „Da“ nu îngăduia nici o replică. Omaata îi zvirli 
o privire şi spuse pe un ton indiferent: 

— Mă duc să caut o liană și un ac. 

Şi ieşi din odaie, iar Purcell o auzi scormonind printre lu- 
crurile din şopronul ce-i slujea de bucătărie. 

Cum Mehani tăcea într-una, cu ochii aţintiţi asupra lui 
Purcell, acesta spuse: 

— Asta nu e cumva podoaba pe care tatăl tău o purta 
la ureche ? 

— Da, asta e, spuse Mehani. Mi-a dăruit-o cînd am ple- 
cat cu tine, 

— Şi acum mi-o dai mie! spuse Purcell uluit. 

Mehani înclină din cap, iar Purcell îl privi o clipă, fără 
a scoate un cuvînt. Îşi dădea seama de enorma valoare a da- 
rului, dar adevăratul tilc îi scăpa, şi el nu cuteza să pună 
nici un fel de întrebare. Legea tahitiană era într-adevăr de 
cea mai mare severitate : cel ce primea un dar nu întreba 
nimic, nu-şi dădea în vileag plăcerea şi nu mulțumea. Rămiî- 
nea într-o atitudine de pasivitate şi resemnare, aidoma unei 
victime. 

Se ivi Omaata, care intră ţinînd între buze firul de liană 
de capătul căruia spînzura, în jos, dintele de rechin. Avea, 
în mîna dreaptă, un ac de cusut pînzele de catarge, şi pe 
care Purcell îl socoti prea mare, iar în cea stîngă, un opaiţ 
pe care i-l întinse lui Mehani. Apoi, cu o mişcare înceată şi 
solemnă, ea trecu virful acului prin flacără. . 

— Întoarce capul, Adamo, spuse ea apucîndu-l de lobul 
urechii, pe care îl îndepărtă de git. 

Purcell de-abia simţi împunsătura, dar auzi desluşit uşoara 
sfîriială a pielii arse. Şi totuşi, cînd Omaata petrecu liana 
prin găurică şi o legă, greutatea dintelui trăgea de lob, şi 
Purcell simţi o durere destul de vie, care nu păru a se po- 
toli nici în clipele următoare. 

Mehani îl privi cu un aer mulţumit. De cînd intrase în 
odaie, nu zîmbise nici măcar o dată. 

— N-am mincat încă, spuse el. 

Se întoarse şi se îndreptă spre uşă. 

— Mehani | 

Acesta se reîntoarse. 

— Mehani, spuse Purcell, Scheletul a venit să-mi vor- 
bească. Mehani o privi pe Omaata, iar Omaata spuse: 

— Plec. E rîndul meu să mă duc după apă. Merg îm- 
preună cu Uili şi cu Ropati. Şi ieşi, cu paşi grăbiţi, din 
cabană. 

— A venit să mă caute la Rope beach, spuse Purcell. 

— Lucrul ăsta noi îl cunoaştem, spuse Mehani. 

Îl pîndeau, aşadar. Pe el sau pe Schelet. Oricum, im- 
presia pe care o avusese cînd se întorsese de la Rope beach 
era justă. În fiece desiş al pădurii se aflau acum ochi la 
pîndă. 


— Ce voia de la ține? întrebă Mehani, 

Purcell părea uluit de această întrebare pusă atît de 
deschis. Dar nu mai era vreme de politeţe. O expresie de 
gravitate şi încondare stăruia pe chipul lui Mehani. 

— Să afle dacă Uili, Ropati şi cu mine am intrat în ta- 
băra voastră. 

— Şi tu ai spus „nu“ ? spuse Mehani. 

— Am spus „nu“. 

— Şi Uili? 

— A spus „nu“. 

— Şi Ropati? 

— Ropati va face ca şi noi. 

Urmă o tăcere şi Purcell spuse: 

— Scheletul ar putea să v-o ia înainte, cu atacul. 

“ Mehani îi zvîrli o privire vie, tăcu o clipă, ca şi cum s-ar 
fi aşteptat ca prietenul său să-i spună mai multe. Și cum 
Purcell nu scotea nici o vorbă, el reluă: 

— Şi noi credem la fel. 

“Apoi înclină uşor capul şi plecă. Purcell rămase o clipă, 
tăcut, apoi ieşi şi el. Urechea îl durea şi simţea dintele bă- 
tîndu-i-se pe obraz, de cîte ori făcea o mişcare cu capul. 

Regăsi, în West Avenue, rotocoalele soarelui pe pietrele 
negre ale drumeagului, şi, ici-colo, tărcînd pămîntul, umbra 
ramurilor de palmieri, clătinate de vînt. Ce tihnă stăpînea 
aceste meleaguri | Apucaseră să plece cei ce cărau apa. 
Locuitorii insulei mîncau acuma, sau îşi făceau siesta. Itia 
sta, pesemne, pitită, pe undeva, prin pădure, gata de pîndă. 
Taiata îl făcea cu ou şi cu oţet pe Johnson. Mason se 
plimba, desigur, în sus şi în jos, pe dunetă. Jono cu Schele- 
tul vînau. Ivoa, tolănită în aşternut, visa la copilul pe care-l 
va avea. Era cald. O zi minunată, ca atîtea altele, de cînd, 
din ape, insula ieşise la suprafaţă, în mijlocul Pacificului. 
Văzduhul era plin de mireasma florilor, pămîntul era cald, 
marea, foarte aproape. Totul era atît de mic, atît de cotidian, 
atît de tihnit. Douăzeci şi şapte de locuitori pe tot cuprinsul 
insulei | Cel mai mic sat din Pacific | Aceste femei, bărbaţii 
aceştia cu gîndurile lor de viitor, cu măruntele lor griji: 
Scheletul frămîntîndu-se din pricina unei bube ; Vaa preocu- 
pată de rangul ei în insulă; Ropati cugetînd la muşchii 
săi; Uili la pietruirea drumului West Avenue. „lar eu în- 
sumi, de opt zile încoace, la peretele glisant al cabanei 
mele...“ 

Revăzu chipul lui Mehani în clipa în care îi dăruise din- 
tele de rechin : aspru, aproape crîncen. Expresia nu-i mai dă- 
dea în vileag simţămintele de prietenie, ci porniri de răz- 
boinic. Încă din Tahiti îl izbise această trăsătură. Oamenii 
aceştia, altminteri atît de blajini, puteau deveni sălbatici. 
Trăsăturile obrazului lor, atît de rotunjite, privirea ochilor 
atît de catifelată puteau fi cu totul schimbate de ură. Îşi 
aduse aminte de Mata, fratele lui Otu, care, reîntorcîndu-se 
dintr-o bătălie în munţi, aducea cu sine, înşfăcată de chică, 
scăfîrlia unui vrăjmaş. O pusese, înfiptă în vîrful unei sulițe, 
la intrarea în colibă, şi în fiecare dimineaţă îi scuipa în obraz, 
vărsîndu-şi tot focul şi împroşcînd-o cu vorbe de ocară: „Pui 
de scroafă, spunea el, plin de dispreţ, voiai să-mi faci de 
petrecanie, hai ? Dar nu tu ai fost cel mai tare! De doborit, 
eu te-am doborit| Şi de acu înainte ochii tăi n-au să mai 
vadă lumina soarelui | N-ai să mai pescuieşti |! N-ai să mai 
dănţui | Balercă de băut apă mi-i face din scăfirlia ta'| 
Roabă-mi este muierea ta, şi la joaca trupului o-nşfac, cînd 
mi-e pofta | Şi ce-i fac, şi cîte-i mai fac, şi ce nu-i fac! Iar 
tu, ăstimp, tu-mi zaci în faţa uşii, în vîrf de suliță-nfipt!“ Şi 
totuşi, ca şi ceilalţi, în viaţa de toate zilele, Mata era omul cel 
mai blajin, cel mai curtenitor, cel mai primitor. Pentru a-i 
face o plăcere lui Adamo, nu exista, pentru Mata, lucru pe 
lume la care să nu se gîndească. 

Purcell nu apucase să ajungă în faţa casei lui Jones, cînd 
auzi în urma lui paşi de fugă. Se întoarse. Era ltia, la o de- 
părtare de treizeci de metri şi care alerga spre el din toate 
puterile. Lucru ciudat, nu se. ascundea de nimeni, nu se ivea 
din vreun desiş ; fugea, chiar în plină stradă, în văzul tu- 
turora. 

— Adamo | strigă ea. | 

El îi putu desluşi în cele din urmă obrazul. Era răscolit 
de spaimă. 

— Ce s-a întîmplat ? strigă la rîndu-i, făcînd cîţiva paşi, 
în goană, pentru a-i ieşi în întîmpinare. 

— Scheletul | strigă ea de departe, cu mîna încercînd să-şi 
potolească zvicnirile inimii, cu sufletul la gură, cu ochii căs: 
caţi de groază, cu frumosul ei chip oacheş, acum cenuşiu. 

— Ei, cee? 

Purcell începu să gonească şi el spre ea. O ajunse în ci- 
teva secunde şi, înşfăcînd-o de umeri, începu s-o zgiîlţiie. 

— Haide, spune! Vorbeşte odată | strigă el. 

— Scheletul, biîlbîi ea, cu buzele fremătînd, livide. Sche- 
letul şi ceilalţi... cu puşti... în faţa casei talitienilor. 

— Doamne |! strigă Purcell. 

Şi începu să alerge, ca scos din minţi, lăsînd-o pe lItia în 
mijlocul drumului. Drumul pe West Avenue nu-i păruse 
nicicînd atît de lung. 

Trecu de cabana lui Hunt. Cînd dădu să intre în Chif/ 
Lane, o văzu pe femeia lui White, Faina, în picioare, spri- 
jinindu-şi mîna de un cocotier. Avea ochii speriaţi. Îl privi 
şi, cum el trecea prin faţa ei ca o furtună, făcu un gest vag, 
fără însă a scoate o vorbă. 

Purcell alerga deznădăjduit, de i se zbătea inima în piept 
zvîcnindu-i cu putere, şi se aştepta să audă dintr-o clipă 
într-alta, focuri de armă. 

Cînd ajunse pe fîşia de pămînt ce se întindea în faţa lo- 
cuinţei tabhitienilor, fu izbit de tăcerea şi neclintirea ce dom- 
nea jur împrejur. Aliniaţi în faţa celor şase tahitieni, cei 
cinci peritani ai majorităţii, cu armele în miîini, îi ţineau la 
respect. Purcell observă că în afară de puştile, pe ale căror 
paturi Mac Leod şi White îşi încleştaseră degetele, mai 
purtau, cu toţii, petrecută pe după umăr, încă o armă. 

Tahitienii fuseseră surprinşi, în jurul focului, tocmai pe 
cînd îşi căleau latul tăişurilor de sulițe. Cu toţii mai aveau 
încă, în miîini, armele acestea prelungi şi subţiri, înfipte în 
mînere stacojii de lemn şi care păreau neînsemnate, pe lîngă 
armele britanicilor. Erau cu desăvîrşire neclintiţi, fără urmă 
de tulburare pe chipurile lor. 

— Mac Leod! urlă Purcell, dînd năvală în miilocul lor. 

— Miîinile sus! spuse Mac Leod întorcîndu-se şi punîn- 
du-i cu o uimitoare repeziciune arma în piept, mîinile sus, 
Purcell, şi treci în rîndul negrilor. 

— Eşti smintit, spuse Purcell, fără a clinti. 

Subţire ca un gătej, îndoit din mijloc, giîfîind, alb ca va- 
rul, cu capu-i semănînd mai mult ca niciodată cu o scăfîr- 
lie de mort, Mac Leod ţinea patul puştii proptit în şoldul 
drept. Purcell luă aminte că miîinile îi tremurau fără înce- 
tare, „Are să tragă“, gîndi el, într-o străfulgerare. Ridică 
mţinile cu încetineală şi trecu în rînd, oprindu-se între Me- 
hani şi Tetahiti. Mac Leod scoase un oftat şi cobori arma 
în pămînț. 

— Smudge, spuse el cu un glas ciudat de încet şi gifiit = 
Ia-mi-l şi ţine-i ţeava-n faţă, şi la cea dintii mişcare gău-- 
reşte-i scăfîrlia. 

Smudge îşi lipi mutra de şoarece de patul puştii cu o fla-- 
cără lacomă dănţuindu-i în fundul orbitelor şi aşteptă. 

— Ei, staţil Uşurel, băieţil făcu Mac Leod fără a în-- 
toarce capul. Nu-i vorba să ne omorîm între noi, albii, dacă: 
putem s-o evităm. Ar fi cuminte să stai liniştit, la locul du-- 
mitale, Purcell, continuă el, Smudge ar fi încîntat să-ți ia: 
de nevastă văduva. 

Purcell, cu mîinile ridicate la înălţimea umerilor, îl pri-— 
vea pe Smudge drept în ochi. 

— "Ţine seama că n-ai decît un glonte, spuse el, pe um 
ton rece. 

Tocmai în clipa aceea, în spatele peritanilor se stîrni din: 
pădure un zgomot de paşi şi trosnet de crăci, iar printre: 
arbori se iviră, cenuşii şi înfricoşate, cîteva chipuri de femei.. 
Smudge păli, clipi din ochii mărunți, şi năduşala începu să-ii 
curgă şiroaie în lungul nasului. Avea în ochi o privire de ură: 
şi expresia unui om care nu se simte la largul său. „Se teme, 
îşi spuse Purcell, în sinea sa ; nu ştie că Omaata e dusă la 
căratul apei.“ 

— Purcell, vorbi Mac Leod, cu acelaşi glas gîfiit, spune 
maimuţelor ăstora să-şi zvîrle la pămînt sculele. 

Purcell tălmăci. Văzu trecînd deasupra capului său privirea 
lui Tetabhiti şi căutînd-o pe aceea a lui Mehani. Nimeni nu 
suflă un cuvînt şi, cu toate acestea, Purcell avu impresia că 
ei se sfătuiau. Apoi cu tonu-i liniştit şi măsurat, ca de obicei, 
Tetahiti începu a vorbi. Stătea aproape nepăsător, cu o mînă 
în şold, cu povara întregului său trup lăsată pe un picior, cu 
o suliță la capătul braţului. Nu se uita la Mac Leod, iar 
pleoapele-i grele, ce-i acopereau pe jumătate ochii, îi dă- 
deau un aer absent şi recules. 

— Fraţilor, spuse el, peritanii au să tragă, e limpede. Dar 
noi sîntem şase, cu fratele Adamo, şapte. Vrăjmaşii n-au de- 
cît cinci puşti. Ascultaţi-mă cu luare-aminte. Cei doi dintre 
noi care vor şcăpa neatinşi nu trebuie să înceapă lupta cu 
sulița. Să fugă şi să se tupileze în tufiş. Iar apoi, să-i doboare 
pe vrăjmaşi, unul cîte unul. În aceșt chip, încheie el, cu un 
ton grav, vom fi răzbunaţi. 

Urmă o tăcere, iar Purcell spuse: 

— Ce să-i spun Scheletului ? 

— Spune-i ce vrei. Porcul ăsta nu mă interesează. Nu 
căuta să facă pe grozavul, spunea doar adevărul adevărat. 
Tetahiti se împăcase cu gîndul morţii. Şi nu-l mai avea 
decît pe acela al răzbunării, după moarte. 

Purcell îl privi pe Mac Leod. 

— Sînt încredinţaţi că o să trageţi în ei, spuse el în engle- 
zeşte. Şi socotesc mai nimerit să piară cu arma în mină. 

— Şi atîta vreme i-a trebuit ca să spună lucrul ăsta ? mi- 
rîi Mac Leod. 

— Da, răspunse Purcell, cu chipul dîrz. 

Mac Leod nu se simţea în apele lui. Sigur pe armele lor şi 
încredințat, de cînd cu vijelia ce se abătuse pe bordul 
Blossom-ului, de laşitatea negrilor, socotea că îi va reduce 
la tăcere punînd doar puşca la ochi; văzîndu-i cît erau 
de nepăsători, fu uluit. Venise cu gîndul să facă o de- 
monstraţie şi acum nu mai avea încotro şi trebui să-și 
măsoare forţele cu ei. 

— Spune-le să zviîrle suliţele din mînă, spuse din nou cu 
furie. 

Purcell tălmăci. Tetahiti îl privi pe Mehani, şi umbra unui 
surîs îi tivi buzele. 

— De ce atîta vorbărie ? făcu el, scurt. Am spus ce am 
avut de spus. | 

— Ce tot îndrugă ? strigă Mac Leod, plin de nerăbdare. 

— Vor zvirli armele din mînă numai dacă făgăduieşti că 
nu veţi trage. 

— Mîna în foc o pun că n-au spus aşa, vorbi Mac Leod 
cu un glas plin de miînie. 

— Dacă nu eşti mulţumit de serviciile mele, spuse Purcell 
pe un ton tăios, n-ai decît să-ţi cauţi un alt tălmaci. 

Şi reluă : 

— Oricum, sfatul meu este să primeşti. Acum sîntem 
şapte, iar cînd se vor întoarce Baker şi Jones, vom fi nouă, 
iar voi nu aveţi ge tras decît cinci gloanţe. 

— Te numeri printre cei din tabăra lor ! răcni furios Mac 
Leod, şi fulgere îi scăpărară în ochi. 

— Dumneata m-ai împins în tabăra lor, spuse Purcell, în- 
soţindu-şi vorbele cu un gest al miinilor ţinute, în tot acest 
timp, la înălțimea umerilor, 

Mac Leod şovăi. Dacă negrii îşi azvirleau suliţele în schim- 
bul unei făgăduieli, atunci, ajungîndu-se la o concesie reci- 
procă, însemna că el nu-i putuse intimida. Dar dacă se îm- 
potrivea, nevrînd să făgăduiască, atunci trebuia să tragă. Însă, 
în acest caz, sigur nu era decît de Smudge. White îl urmase, 
dar călcîndu-şi pe inimă. Şi cine ar putea şti ce vor face 
Hunt şi Johnson, dacă el ar ordona foc? 

— Făgăduiesc, spuse Mac Leod, coborînd, în jos, ţeava 
puştii. 

Purcell tălmăci şi, întorcînd capul: către Tetahiti, adăugă, 
pe un ton stăruitor: 

— Îşi dă seama că nu v-a putut speria, şi acum nu mai 
caută decît s-o şteargă, cu obrazul nepătat. Primiţi... 

— Ce tot îndrugi ? spuse Mac Leod, cu un aer bănuitor. 

— Îi sfătuiesc să primească. 

— Adamo are dreptate, spuse, după o clipă, Tetahiti. Nu 
mai avem nimic de cîştigat, asmuţind porcul ăsta, de vreme 
ce tot ne-a făgăduit. 

Se aplecă şi-şi puse, binişor, sulița pe iarbă. Blîndeţea 
acestui gest era socotită, iar tahitienii îi urmară pilda, unul 
cîte unul. Nu-şi azvîrleau armele la picioarele 'unui învingă- 
tor, ci şi le puneau la pămînt, cu grijă, ca pe un lucru de 
preţ, de care n-ai nevoie deocamdată. 

Mac Leod simţi întreaga insolenţă ce se ascundea îndără- 
tul acestui gest. Expediția pe care o pusese la cale se soldase 
cu un eşec. Nu obținuse decît o concesie de formă, şi încă 
în schimbul unei făgăduieli. După trecerea doar a cîtorva 
săptămîni, aceleaşi sulițe, atît de pătimaş mînuite, vor ame- 
ninţa zi şi noapte, ţintindu-i pieptul. 

Nu se hotăra să plece. Aşteptîndu-i ordinele, tabăra peri- 
tanilor sta locului, neclintită, la cîţiva 'metri de tabhitieni, toţi 
cu arma în mînă şi, cu fiecare clipă ce trecea, situaţia bri- 
tanicilor devenea tot mai grea. Pe de o parte, ştiind că fe- 
meile sînt undeva în spatele său, Mac Leod se temea că, 
plecînd de-a-ndaratelea, se va face de ris, iar pe de altă 
parte, sigur de mişelia negrilor, nu cuteza nici să se în- 
toarcă, oferindu-şi astfel spinarea drept ţintă suliţelor lor. 

Tot prelungindu-se, neclintirea peritanilor nu mai era o 
ameninţare. Devenea ridicolă. Tahitienii rămaseră nedume- 
riți ca în faţa unui lucru fără rost. O dată mai mult își dă- 

deau seama de asta. Peritanii erau maamaa. Să tragă, sau să 
plece | Dar ce naiba făceau acolo, în faţa lor, înfipţi ca parii 
în pămînt ? 

Deodată Kori izbucni în rîs. Kori era cel mai spontan şi 
mai impulsiv dintre tahitieni. E] fusese acela care, pe bordul 
Blossom-ului, trăsese cu puşca în Mehoro, şi care, o clipă 
mai tîrziu, i se aruncase, hohotind de plins, în braţe. 

— Taci | spuse Tetahiti, în şoaptă. 

Dar Kori nu se mai putea stăpîni. Privea chipul omului 
galben, îl privea pe Schelet, pe micul şoricel, pe Jono şi pe 
bătrîn, aliniaţi, cu toţii, în faţa sa, şi cu cît îi privea mai 
mult, cu atît mai caraghioşi îi vedea. Ridea cu un rîs ascuţit, 
nechezat, cu mîinile în şold, cu genunchii îndoiţi, cu capu-i 
cumsecade și hazliu aplecat înainte, de i se vedeau în fun- 
dul gurii, larg deschisă, limba şi cerul gurii trandafirii. 

— Hai, taci odată |! repetă Tetahiti, cu un glas poruncitor. 

Riîzînd într-una, Kori întoarse capul spre Tetahiti şi strigă, 
parcă pentru a se justifica : 

— Maamaa ! Maamaa | 

Din nefericire, Mac Leod cunoştea foarte bine înţelesul 
acestui cuvînt. Horoa i-l tot spunea, zi de zi. Se făcu alb 
ca varul, şi, aplecîndu-se, ridică de jos o pietricică pe care 
i-o zvirli lui Kori în obraz. 

Piatra îl lovi pe Kori drept în ochi, el dădu un strigăt de 
uimire, apoi, aplecîndu-se, cu iuţeala fulgerului, la pămînt, 
îşi înşfăcă sulița şi o răsuci în văzduh. În aceeaşi clipă, iz- 
bucni detunătura, Kori lăsă să-i scape sulița din mînă, apoi 
se frînse în două, făcînd cîţiva paşi către Mac Leod, şi se 
prăbuşi în iarbă cu faţa-n jos, cu braţele desfăcute, răstig- 
nit, la pămînt. Ca la un semnal, tabhitienii, în afară de Me- 
horo, o luară cu toţii la fugă, ajunseră în mai puţin de două 
secunde pînă la colţul cabanei lor şi se făcură nevăzuţi. 

Arma pe care o ţinea în mînă Mac Leod o azvirli la pă- 
mînt şi, aplecîndu-şi capul, apucă la iuţeală puşca pe care 
o purta în bandulieră şi ridică trăgaciul. 

Mehoro, cenuşiu la faţă, cu nările strînse, sta în genunchi 
alături de Kori. Avu cutezanţa, două clipe mai tîrziu, să-l 
întoarcă cu obrazul în sus. Îl privi o clipă, fără însă a-l 
atinge. Apoi îşi înălţă privirea către Purcell, care se afla, 
palid şi împietrit, la doi metri :de el, şi spuse, cu duioşie în 
glas : 

— A murit. 

Clătina din cap, iar mîna dreaptă îi spînzura în iarbă, 
lîngă el. Se ridică, deodată, cu sulița în mînă. Mac Leod 
apăsă pe trăgaciul armei. Suliţa căzu la pămînt, iar Me- 
horo începu să se ţină, cu amîndouă miinile, de pîntece. 
Sîngele îi curgea şiroaie de-a lungul degetelor. Îl privea 
cum curge, cu ochii larg deschişi, cu gura căscată. Apoi se 
întoarse pe călcîie şi, frînt în două, începu cu paşi mărunți, 
şi înceţi, clătinîndu-se pe picioare, să fugă înspre cabană, iar 
cînd ajunse la colţul ei, se prăbuşi la pămînt. 

— Du-te de vezi dacă a găsit ce şi-a căutat, făcu Mac 
Leod, întorcînd capul către White. 

O dîră de purpură sclipea, în bătaia soarelui, pe iarba 
măruntă a locului prin care trecuse Mehoro. După ce făcu 
cîţiva paşi, White părăsi urmele de sînge, făcu un mare ocol, 
străbătînd fîşia de pămînt din faţa casei, pentru a junge pînă 
la trupul căzut la pămînt. Se opri la mai bine de un metru, 
se-aplecă pe vine şi, întorcîndu-şi faţa către Mac Leod, în- 
clină capul în semn că „da“. Cu ochii în pămînt, venea agale 
înapoi, făcînd şi acum, la întoarcere, acelaşi drum. 

Mac Leod, cu patul puştii în pămînt şi sprijinit cu amîn- 
două mîinile pe ţeavă, îşi ridică obrazul slăbit, mai palid şi 
mai scofilcit ca niciodată. Se vedea mişcarea coastelor ce-i 
zvicneau din pricina efortului pe care-l făcea ca să-şi reca- 
pete răsuflarea şi îşi simţea unul din picioare cuprins de un 
tremur pe care nu era în stâre să și-l stăpînească. | 

Încerca uneori în braţele Horoei acest simțămînt de ră- 
tăcire care de astă dată îi împăienjenea vederea. Iarba, coco- 
tierii, cabana, buştenii de pe pămîntul din faţa acesteia, ni- 
mic nu-i mai părea aievea. Privirea lui mătură pămîntul, ocoli 
trupul neînsufleţit al lui Kori şi se opri asupra suliţelor ră- 
văşite la picioarele. sale. Dumnezeule ! Rămăsese învingător 
în arenă, găurise cu plumbii două dintre afurisitele astea 
de maimuțe, iar pe celelalte le pusese pe goană, ca pe nişte 
iepuri. Dar izbînda aceasta nu-l făcea fericit. Nu simţea 
nimic. Nimic decît puterile sleite şi golul, golul acesta. 

Smudge îşi pusese la loc, pe umăr, pușca prinsă de curea, 
dar Purcell sta, mai departe, țintuit, pe locul unde fusese 
pus. Sta cu capul plecat, cu braţele spînzurîndu“i, în jos, 
de-a lungul trupului. O clipă mai tîrziu, el tresări, se smulse 

parcă din toropeală, iar. ochii îşi încrucişară privirea cu 
aceea a lui Mac Leod, a cărui expresie îi păru rătăcită, pier- 
dută, ca după o beţie grozavă. ă 

— Aşadar n-ai plecat împreună cu ei? spuse Mac Leod, 
fără vrăjmăşie. 

Purcell dădu din cap, iar Mac Leod continuă, cu un glas 
scăzut şi maşinal : 

— Îmi pare rău de ăştia. Nu erau dintre cei mai răi. 

Lui însuşi îi displăcu tonul acesta de scuză. Se îndreptă 
din umeri, îşi strînse buzele, privi în juru-i cu un aer sfi- 
dător şi continuă, pe un ton viguros şi plin de fală care 
sună fals : 

— După toate cite s-au petrecut, ceilalţi nu vor mai 
crîcni. Trebuia dat un exemplu. 

— Un exemplu ! făcu Purcell batjocoritor. Răsuflă şi el, 
din greu, şi cu toate că nu era prea cald, nădușeala îi cur- 
gea, totuşi, şiroaie, pe obraji. N-ai nici o grijă, reluă el cu 
amărăciune, „exemplul“ îţi va fi urmat. 


Capitolul XI 


Purcell nici nu apucase să-şi termine micul dejun, cînd 
auzi pe cineva bătînd la uşă. Era White. Obrazul galben al 
acestuia era zbiîrcit şi scofilcit, ca şi cum ar fi petrecut o 
noapte de nesomn. 

— Peste o jumătate de ceas este o adunare, spuse el cu 
un glas întretăiat. 

Purcell ridică din sprîncene. 

— Nu mai fac parte din adunare. 

— Mac Leod stăruie să vii, totuşi. Se petrece ceva grav. 
Tahitienii, împreună cu femeile, au luat calea desişurilor. 

— Şi de-abia acum s-a trezit ? | Dar unde şi-a închipuit 
el că au să se ducă, atunci cînd a tras în ei? 

— Aşa e, binenţeles, spuse White dînd din cap, cu un 
aer de amărăciune, era şi de aşteptat. 

Purcell îl privi. Pentru întîia oară ieşea din rolul său de 
steward şi emitea o părere asupra evenimentelor petrecute. 
De cînd cu împărţirea femeilor, nu încetase o clipă să 

dezaprobe, în sinea. sa, atitudinea lui Mac Leod, fără însă 
a o rupe cu el. 

— White | 

Apucase să ajungă la uşă. Se întoarse. 

— White, dumneata de ce te abţii, în loc de a vota îm- 
potriva lui Mac Leod ? 

White îl privi, o secundă, cercetător, întrebîndu-se, parcă, 
dacă Purcell are, într-adevăr, dreptul să-i ceară o asemenea 
lămurire. Dar se hotărî, pesemne, să-i dea dreptate, căci 
spuse cu un ton categoric: 

— Socotesc că Mac Leod nu face cuminte ceea ce face. 

Glasul îi era blind, melodios şi vorbea mai corect decât 
toţi ceilalți mateloţi de pe bond. Gramatica, vocabularul, 
modul în care pronunţa cuvintele, toate erau corecte. Be- 
țivanu de popă care-l crescuse îl învățase cel puţin atîta. 

White reluă, scrupulos de a preciza ceea ce gîndea: 

— Socotesc că nu se poartă drept cu tahitienii. Nu spu- 
nea „negrii“, ci, tot aşa ca şi Purcell, spunea „tahitienii“. 
În afară de acesta, el era singurul britanic de pe insulă care 
arăta că ţine seama de această nuanţă. 

— Da, răspunse Purcell, cu o uşoară nerăbdare, ai fi pu- 
tut vota împotriva lui. L-ai fi oprit, astfel, de a săvîrşi un 
mare număr de nedreptăţi. 

— Nu voiam să votez împotriva lui. 

— De ce? 

White îl privi, din nou, pe Purcell cu o expresie de în- 
doială. Se întreba dacă această stăruinţă nu ascundea cumva, 
un dispreţ pentru el, şi dacă Purcell ar fi descusut în acelaşi 
fel pe un adevărat britanic. Dar pentru că Purcell îl privea 
şi el în ochi cu tot calmul, aşteptînd, într-un fel prevenitor 
răspunsul, White se simţi liniştit. Vorbi, nu fără solemni- 
tate : 

— i datorez un lucru mare. 

— Ce anume ? făcu Purcell, neclintit, 

Simţise şovăirea lui White, îi înţelesese pricina şi se hotă- 
rise să-şi ducă cercetarea pînă la capăt. | 

— Ştii, spuse Wahite, la început, am fost adeseori, pe bord, 
ţinta batjocurilor... 

Şi adăugă, în mare grabă: 

— Din pricina numelui meu. 

Era o trăsătură caracteristică : nu spunea „din pricina te- 
nului meu galben şi a ochilor mei piezişi“. Spunea „din pri- 
cina numelui meu“, ca şi cum n-ar fi fost vorba decît despre 
patronimul său. 

— Adică cum? 

— Mac Leod nu şi-a bătut, niciodată, joc de mine. 

„A simţit, pesemne, că aşa ceva ar fi fost destul de primej- 
dios, gîndi Purcell. Şi pentru atîta lucru, pentru această ab- 
ţinere, pentru această binefacere, care nici nu era o binefa- 
cere, White i-a dăruit o neţărmurită recunoştinţă...“ 

— După moartea lui Russel, spuse Purcell uitîndu-se drept 
în ochii lui White, Mac Leod te-a ajutat cumva ? | 

Russel era matelotul pe care, pentru că acesta îl luase 
în zeflemea, White îl înjunghiase în timpul încăierării. 

— Ştiai P întrebă White, uluit. 

Purcell dădu din cap, iar White continuă, coborînd „ochii 
în pămînt: | 

— Nu, Mac Leod nu m-a ajutat în mod deosebit. Nu 
mai mult decît pe oricare altul. 

Şi reluă: 

— Ştiai, aşadar, şi n-ai spus nici un cuvînt! 

Rămase o clipă, tăcut, cu ochii plecaţi. Şi-i ridică, apoi, 
şi spuse cu o aparentă incoherenţă : 

— Nu te iubeam. 

__— De ce? întrebă Purcell. Niciodată nu mi-am bătut joc 
de dumneata. Ă 

— Ba, o dată, da, spuse White privindu-l, scrutător, prin 
crăpătura pleoapelor. 

Şi adăugă, cu sinceritate: 

— Cel puţin, aşa crezusem. 

— Eu? strigă Purcell, uluit. 

— Adu-ţi aminte că într-o zi, pe bordul Blossom-ului, 
cînd domnul Mason a devenit căpitan, venisem să-ţi spun 
că te aşteaptă căpitanul la masă. 

— Da, şi? 

— Ai ridicat sprîncenele, într-un chip batjocoritor. 

— Eu ? făcu Purcell, buimăcit. 

Şi dădu, deodată, un strigăt. 

— Da, dar nu de dumneata îmi băteam joc. Ci de Ma- 
son, pentru că uzurpase un titlu la care nu avea dreptul! 

Şi adăugă: 

=— Şi asta e tot ce te-a zvirlit în tabăra lui Mac Leod! 

White dădu din cap, fără a răspunde. Era ceva nebunesc, 
de o absurditate strigătoare la cer! Soarta întregii insule 
a fost în cumpănă pentru această mimică! Fără ridicarea 
aceasta din sprîncene, White ar fi votat alături de el, ală- 
turi de Jones şi de Baker: patru voturi pentru şi patru 
contra | Mac Leod n-ar fi putut face nimic... 

— E o nebunie | spuse Purcel, cu glas tare. 

Expresia feţei lui White se înăspri. 

— Nu mai începe iar! strigă Purcell. Nu am spus că 
„eşti nebun“. Am spus: „E o nebunie“. 

— Sînt poate şi eu cam susceptibil, îi dădu dreptate 
White. Se întunecă la chip şi spuse: Dar, într-adevăr, prea 
am fost luat peste picior. 

Era un contrast ciudat între cuvintele neînsemnate pe 
care le folosea şi expresia obrazului său. 

Ca omuleţul acesta potolit să fi devenit un ucigaș, tre- 
buia să fi fost hărțuit într-un chip cumplit... 

„Şi cînd te gîndeşti, îşi spuse Purcell în sinea sa, că nu- 
mai pentru că Mac Leod se abţinuse să-l hărţuiască l-a aju-: 
tat White — prin abţinerea lui — să-şi bată joc de tahi- 
tieni | Era groaznic |“ 

— Acum plec, spuse White. 

Purcell îi întinse mîna, White şovăi. Apoi ochii negri ca 
tăciunele prinseră a scăpăra, şi White zîmbi. Purcell zîmbi 
şi el, simțind în palma-i închisă o mînă uscată şi netedă, 
destul de mică, şi care, strîngînd-o pe a sa, îi răspunde cu 
un fel de elan. | 

— Plec, repetă White, cu ochii în pămînt. 

Purcell se aşeză pe pragul uşii, îşi frecă îndelung gitul. 
Dormise rău şi el. Se trezise din somn, de loc în apele lui, 
cu capul greu, cu ceafa ţeapănă, cu gura amară. Spaima 
asta, mai cu seamă... Doamne, n-are să se mai sfîrşească 
niciodată. Totul era pierdut | Au să trăiască de acum înainte 
cu frica în sîn. Chiar în puterea nopţii, pe după uşile zăvo- 
mite. Şi de ce, de ce? se întrebă el deodată, luîndu-şi capul 
între amîndouă mîinile. Pentru că Mac Leod vrea doi acri 
de pămînt în loc de unul singur! Se ridică în picioare şi 
începu să meargă, în sus şi în jos, în faţa cabanei. Tot în- 
ghiţea în sec şi un neastîmpăr de nesuferit îi sfredelea ner- 
vii. Numai pînă acum doi morţi | Câţi alţii, mîine P N-ar fi 

fost oare mai cuminte să-l fi lăsat pe Baker ?... Să fi obţinut 
pacea cu preţul unei singure morţi ?... „Nu, nu, spuse 
Purcell, aproape cu glas tare, nu e drept să judec aşa. Ar 
fi însemnat drum prielnic deschis tuturor fărădelegilor.“ 
Judecînd astfel lucrurile, avu sentimentul că se regăsise, şi 
se simţi mai întărit. În aceeaşi clipă un gînd ce-i fulgeră 
prin minte îl împietri. Se întrebă de ce principiul de a 
respecta orice viață omenească îi părea a fi de mai mare 
însemnătate decît numărul vieților omeneşti care ar putea 
fi salvate, renunţîndu-se la acest principiu. 

Se petrecu în el ceva aidoma închiderii unui mecanism. 
Încetă să se mai gîndească. Îşi ţinea capul ridicat, cu ochii 
aţintiți asupra razelor de soare piezişe ce străbăteau cren- 
gile cocotierilor. Nicăieri, aceasta nu-i va putea fi răpit, în 
viaţă, niciodată. Era minunată lumina blindă cu vălurile-i 
de abur ce se înălţau unul după altul. Aerul era plin de 
mireasma ierbii jilave, iar aproape pretutindeni se iveau, 
pentru masa de dimineaţă, focuri de vreascuri. De cealaltă 
parte, pe West Avenue, în pădure, florile izbucneau în cu- 
lori aproape agresive, dar nu-şi revărsau parfumul toate 
deodată. Migdalii se deschideau la cea dintîi adiere caldă, 
iar în acest ceas al zilei totul era năpădit de îmbelşugarea 
miresmei lor dulcege. 

Se întoarse şi se aşeză iarăşi pe pragul casei. O clipă mai 
tîrziu se ivi Ivoa. Luă loc alături de el, rezemîndu-şi capul 
de umărul lui... De cînd se tot apropia ziua aşteptată, ea 
se zăvora în sine însăşi, devenind din ce în ce mai străină 
la toate cite se petreceau pe insulă... Se scurseră cîteva mi- 
nute, şi Ivoa scoase un oftat, îşi dădu în lături picioarele şi 
se răsturnă pe spate, sprijinindu-şi capul de canatul uşii. 
Purcell o privi şi, aplecîndu-se spre ea, îi trecu uşor mîinile 
pe pîntecele ce zvicnea revărsat peste briu-i din scoarță de 
copac. „În ce lume se va naşte copilul acesta!“ se gîndi 
Purcell deodată. Se sculă în picioare, nervii îi fremătau, şi 
începu să se preumble prin faţa casei. Un minut mai târ- 
ziu se simţi mai liniştit şi îi aruncă Ivoei o privire. Îşi ţinea 
capul tot rezemat de canatul uşii. Stătea mai departe, ro- 
tundă şi împlinită, cu pielea feţei bine întinsă, cu tenul stră- 
lucind de sănătate, cu o privire blajină, pierdută în depăr- 
tări. „Ce tihnă | gîndi el cu invidie. Ce nepăsare l“ În clipa 
aceea, Ivoa îi zîmbi. p 

— Mă duc să mă-ntind, spuse ea cu blindeţe... Nu mă 
simt bine nici într-un fel. Nici şezînd, nici în picioare. Şi 
adăugă suspinînd: Nici chiar culcată. 

Se sculă greoi şi intră în casă. 

Cîteva minute mai tîrziu, Johnson se ivi pe West Avenue, 
cărunt, gîrbov, cu puşca, la umăr prinsă de curea, abia îm- 
pingîndu-şi înainte pîntecele scofilcit. Îi făcu lui Purcell un 
mic semn de departe cu mîna dreaptă şi continuă să 
meargă, tîrîndu-şi picioarele pe lespezile de piatră, cu gi- 
tul întins, ca pentru a-l ajuta să înainteze. Umărul stîng îi 
era tras în jos de cureaua puștii şi poate din pricină că în- 
dura povara armei, mersul îi era împins necontenit spre 
stînga, încît nu izbutea să ţină mijlocul drumului şi era ne- 
voit să-l străbată prin zmuceli şi îndepărtări, aidoma unui 
vas al cărui defect de echilibru îl tot mînă către unul dintre 
țărmurile unui fluviu. 

— O fi poate prea devreme ca să mă duc la Mac Leod, 
spuse el, cînd ajunse în dreptul lui Purcell. White a spus să 
fiu acolo peste o jumătate de ceas. 

— Puțin cam devreme, spuse Purcell. Hai, stai un pic. 

Johnson scoase un şir de suspine mărunte, îşi liberă umă- 
rul stîng de greutatea armei, sprijinindu-i ţeava de uşă. 
După aceea se aşeză pe prag. 

— E încărcată P întrebă Purcell, aşezîndu-se şi el. 

Johnson dădu din cap, ca pentru a spune „da“, iar Pur- 
cell reluă : 

— Atunoi, mai bine-ar fi s-o întinzi pe pămînt. d 

Johnson făcu întocmai. 

— Nu ştiu, zău, ce-aş face cu scula asta, spuse el cu un 
glas piţigăiat, fără a se uita la Purcell. De-ar ieşi, să spu- 
nem, un negru la iveală din pădure, nici nu ştiu de-aş fi 
în stare să trag. Eu nu vreau răul nimănui, continuă el, 
frecîndu-şi cu dosul miîinii firele din barbă. 

Purcell tăcu, şi Johnson strecură o privire piezişă. 

— Tot ce vreau e să fiu liniştit... O să-mi spuneţi, poate, 
reluă el, punîndu-şi amîndouă mîinile pe genunchi şi pri- 
vind cu o mutră nefericită în depărtare, că pentru aşa 
ceva n-am luat femeia cea mai potrivită. Dumnezeule din 
ceruri | continuă el, cu mânie slabă, sînt momente în care 
grozav aş avea poftă să-mi iau puşca şi să-i înfund un 

plumb pe cinste, drept în bot! Ca să tacă |! Sfinte Doamne | 
Ca să tacă odată... 

Furia i se potoli şi-l privi pe Purcell. 

— Dar mu pricep de ce să ridic arma împotriva negrilor. 
Oare mi-au făcut mie negrii ceva ? Nimic nu mi-au făcut. 

— Nu pot spune şi ei acelaşi lucru despre dumneata, 
vorbi Purcell. 

— Despre mine ? îngăimă Johnson, privindu-l cu spaimă. 
Dar ce le-am făcut eu? N-o să spuneţi, acum, că le-am 
făcut eu vreun rău. 

— Ai votat pentru Mac Leod. 

— A, asta! asta nu-i nimic... 

— Nu-i nimic să-i laşi fără pămînt ? întrebă Purcell, pe' 
un ton aspru. Şi tot nimic e să-i ocheşti cu arma, aşa cum 
ai făcut ieri ? 

— Da' Mac Leod mi-a cerut să fac aşa! strigă Johnson 
cu glasul tremurînd. Şi atunci iată ce vreau să vă întreb, 
continuă el, clătinînd din cap, cu o expresie de îngrijorare 
şi zvirlindu-i lui Purcell priviri piezişe, pe furiş. Sînt cumva 
supăraţi pe mine, negrii ? 

— Se prea poate, răspunse Purcell. 

— Nu mi-aş fi închipuit una ca astal mărturisi Johnson, 
zgîindu-şi cu nevinovăție ochii mici, tiviţi cu roşu, şi exa- 
gerîndu-şi aerul rătăcit. Pentru că, să vedeţi, adăugă el, în- 
cetînd de a-şi mai freca barba şi tot agitîndu-şi cu un aer 
important arătătorul înaintea ochilor, eu îi iubesc din tot 
sufletul pe negri. 

Purcell tăcea. Începea să înţeleagă pricina pentru care 
Johnson ajunsese „puţin cam prea devreme“ acolo. 

— Vreau să vă spun, reluă Johnson, apropiindu-se pe 
nesimţite de Purcell şi privindu-l cu un surîs de complicitate 
că uneori tot îi mai vedeţi pe negri chiar dacă sînt ascunşi 
în desișuri, continuă el, făcînd cu viclenie ochii mici. Tot 
îi mai vedeţi, din cînd în cînd, pe vreunul dintre ei, de 
vreme ce-aţi rămas în tabăra lor. Ei, uite, aş vrea să le 
spuneţi aşa negrilor: „„Bătrînul ăsta, Johnson, nu vă vrea 
răul. Iar cît despre puşcă, apoi el n-are să tragă în voi 
niciodată !“ Aşa să le spuneţi, don locotenent. Bătrinul 
Johnson ţine pușca la umăr doar ca să-i de ascultare lui Mac 
Leod, dar în voi n-o să tragă niciodată! Nu v-am cerut 

niciodată nimic, don locotenent, continuă el cu un aer 
mîndru şi fălos, ca şi cum necerînd pînă atunci nici o fa- 
voare ar fi renunţat la un drept al său, dar în ceasul ăsta,: 
vedeţi, lucrurile s-au schimbat, mă gîndesc şi eu la pielicica 
mea, şi nu vă cer nimic decit atîtica. „Bătrînul Johnson, 
aşa să le spuneţi, „nu vă vrea de loc răul!“... Și asta nu 
că m-aş teme pentru soarta mea, reluă el, aşa bătrîn cum 
sînt, chinuit de dureri, cu obrazul plin de bubele astea şi 
cu o muiere mult mai a dracului decît a dintîi, dacă e să 
ne gîndim că nici măcar s-o ating nu mă lasă. Şi atunci, 
reluă el, cu o mişcare obosită de indignare, la ce mai e bună 
şi de ce s-o mai îndur, cit e ziulica de lungă, dacă nici 
măcar nu mă pot folosi de ea 2... 

Năduful ăsta îl făcu să-şi piardă şirul gîndului, şi Johnson 
rămase o clipă descumpănit, cu arătătorul spintecînd văz- 
duhul, înaintea ochilor. 

— Ce spuneam ? vorbi el, în cele din urmă, frecîndu-şi 
cu violenţă petele roşii din barbă. 

— Că nu te temi de soarta dumitale, spuse Purcell. 

— V-o fi mirînd, dar ăsta-i adevărul. Asta-i adevărul, pe 
cuvîntul meu de cinste, don locotenent! Ce plăcere am eu 
de pe urma vieţii ăsteia ? Un stomac care nu mai mistuie, 
talpa piciorului care-mi face atîtea necazuri, dureri în ge- 
nunchi şi o muiere care nici la aşternut nu mi-e bună de 
nimic. Nu, nu, don locotenent, nu moartea mă înspăimîntă, 
ci cu totul altceva. 

Şi reluă, cu un ton şovăielnic: 

— Mi s-a spus că negrii de îndată ce ucid un vrăjmaş îi 
taie capul. 

— Da, aşa e. 

— Ei, atunci, ca să ştiţi, numai asta n-o vreau, adăugă 
el cu un glas scăzut şi tremurînd. O să-mi spuneţi: „Ce 
dracu-ţi mai pasă de scăfîrlia asta cînd oi fi mort?“ Ei da, 
da' nu-i aşa. 

Şi-şi clătină căpăţina, de două-trei ori, cu un aer deznă- 
dăjduit. 

— Afurisiţii de sălbatici ! reluă el, uitînd deodată de toată 
prietenia ce-o arătase pentru ei. Sînt în stare de orice, tică- 
loşii ăştia ! 'Dar nu! continuă el, ducîndu-şi mîna la gât, 
asta nu |! 'De loc nu mă-mpac cu gîndul că scăfîrlia o să-mi 
fie îngropată într-un loc, iar eu într-altul. Ia gîndiţi-vă nu- 

mai, încheie el deznădăjduit : n-o să-mi mai pot găsi ca»ul 
în ceasul judecății de apoi. Ce mă fac? Dumneavoastră 
trebuie să-mi înţelegeţi teama, don locotenent, dumneavoas- 
tră, care pe toate le socotiți aşa cum glăsuieşte în Evan- 
ghelie. î 

Îngroziţi, ochii îi rătăciră cîteva clipe în gol, apoi, aple- 
cîndu-se din nou către Purcell, reîncepu cu un glas scăzut, 
de complicitate : 

— Bătrînul Johnson, aşa să le spuneţi, nu vă vrea răul. 

Purcell îl privi. 

__— Ascultă, Johnson, i se adresă el cu un glas sever, să-ţi 
spun eu ce vrei dumneata: vrei să închei, pentru micile 
dumitale interese, o pace separată cu tahitienii, dar rămînînd 
mai departe în tabăra lui Mac Leod. Din păcate, treaba asta 
nu e cu putinţă. Tabhitienii n-au să priceapă mărunţişurile 
astea. 

— Dar ce pot să fac? strigă Johnson, plin de spaimă. 
Şi cum Purcell nu scotea nici o vorbă, el îl privi pieziş şi 
spuse, cu un aer viclean: Ce să fac? Să trag ? Şi dacă, să 
spunem, îmi iese-n cale tovarăşul dumneavoastră, Mehani, e 
mai bine să trag în el, don locotenent ? 

Purcell îl privi uluit. Era un şantaj, şantaj, şi nimic altceva. 
Poate că, la urma urmelor, nu era chiar aşa de cumsecade 
bătrînul Johnson. Pentru că era nenorocit i se atribuiau 
virtuţi. Şi pentru că era lipsit de caracter i se treceau cu 
vederea atîtea şi atîtea cusururi... Dar nu merita să tot cauţi 
scuze faptelor omeneşti. Mai curînd sau mai tîrziu, urmările 
mişeliei lor ieşeau la iveală. Şi ele nu erau de loc plăcute. 

Purcell se ridică în picioare. Se simţea dezamăgit, scîrbit. 

— Ai să faci cum te-o tăia capul, spuse el pe un ton rece. 
Treaba dumitale. 

— Bine, n-o să trag, iacătă aşa! spuse Johnson iar, cu 
un aer speriat. Puteţi să le-o spuneţi negrilor... 

Purcell nu răspunse. Hunt şi Jones tocmai se iveau pe 
West Avenue. Le făcu semn cu mîna. 

— Mă duc, spuse Johnson deodată. Nu vreau să ajung 
tirziu. 

Şi, luîndu-şi de pe jos puşca, făcu un semn cu capul şi 
plecă. Purcell nu-i răspunse la salut. Îl privea pe Jones cum 
cobora West Avenue. Alături de uriaşul Hunt părea un ţînc 
care, ţinîndu-se după taică-său, merge ţopăind. 

— L-am pus pe fugă ? strigă Jones, de departe. 

Jones nu avea nimic în mînă, dar Hunt ducea, ca şi 
Johnson, o puşcă. White comunicase, pesemne, majorităţii 
ordinul ca nimeni să nu se mai mişte neînarmat. 

— L-am băgat în sperieţi ? strigă Jones, rîzînd. Purcell 
îl privi cum înainta. Minunată putere de uitare pe care o 
are copilăria | În ajun, cînd Jones aflase de moartea lui 
Mehoro şi a lui Kori, plînsese cu lacrimi amare. Și astăzi, 
lumea era, din nou, a lui. Pentru acest sînge ce-i curgea 
repede în vine, pentru muşchii săi proaspeţi, pentru nervii 
săi, încă neatinşi, toate erau prilej de bucurie, de joacă. 

— Unde e Baker ? întrebă Purcell. 

— A plecat de dimineaţă la pescuit. 

— Singur ? 

— Da, nu prea era în apele lui. 

Hunt stătea lîngă ei, uriaş şi roşcovan, aţintindu-şi asu- 
pră-le de la mare înălţime ochii mărunți, spălăciţi. Lăsă cu 
nepăsare puşca să-i spînzure la capătul braţului. Arma, ţinută 
în mîna sa enormă, părea că nu atîrnă mai greu decît ba- 
gheta unui dirijor. 

— De ce-o fi trebuind s-o mai duc şi pe asta cu mine? 
miîrîi el, deodată, avîntînd înainte-i arma, cu o mutră moro- 
cănoasă. Ţeava puştii era îndreptată spre pieptul lui Jones, 
iar acesta o cobori grăbit. 

— Ei, uşurel! făcu el. N-am nici un chef să mă duc 
pe lumea ailaltă |! 

Purcell îl privi pe Hunt şi îi vorbi răspicat: 

— Mac Leod ţi-a spus s-o iei. 

Hunt se întoarse cu totul, ca şi cum giîtul i-ar fi fost 
nituit de trunchi. Ă 

— Şi adicătelea de ce mi-a spus Mac Leod să fac aşa? 

— Pentru că tahitienii s-au pitit în desişurile pădurii. 
White îi adusese pesemne la cunoştinţă plecarea tahitienilor, 
dar era cît se poate de vădit că vestea aflată nu produsese 
asupra lui nici un efect. Nu pricepea ce legătură era între 
treaba asta şi puşca pe care o luase cu el." 

— Azi, puşcă, miîrîi el privindu-şi arma cu o expresie şi 
de văicăreală şi de iritare. Ieri, puşcă. În fiece zi, puşcă şi 
iar puşcă. Da' de ce? 

Şi cum Purcell tăcea, Hunt reluă: 

— Ieri Mac Leod îmi spune: „Adu-ţi şi puşca, da-n- 
cărcată“. Şi Jono vine frumuşel, continuă el bătîndu-se uşor 
cu mîna stîngă pe pieptu-i năpădit de păr roşu. Îşi aduce 
puşca, da' neîncărcată. Şi azi, la fel. Îndreptă ţeava spre 
pieptul lui Jones şi apăsă pe trăgaci. Cocoşul tras produse 
un pocnet uşor. î. 

— M-a făcut să trag o spaimă... spuse Jones. 

— De ce cu puşca-ncărcată ? întrebă iar Hunt, punîndu-i 
ţeava în scobitura stomacului. 

— Asta-ntreabă-l pe stăpînul tău, spuse Jones, dînd arma 
la o parte. Nu eu te-am pus să porţi puşcă. Începe să mă 
şi plictisească, continuă el :cu jumătate glas şi uitîndu-se la 
Purcell. De cînd am plecat mă tot întreabă de ce şi iar de 
ce. Și cum dau să-l lămuresc, nu mă mai ascultă. 

— Nu ştiu nimic, nimic nu ştiu, mîrîi deodată Hunt, ca şi 
cum ar fi răspuns  vorbelor aproape şoptite de Jones lui 
Purcell. Şi-apoi cum să ştiu eu, cît de cît, reluă el, legănîn- 
du-se pe picioare, cu un aer nenorocit, dacă nu mi se spune 
nimic, niciodată. Îşi duse pumnu-i mare la gură şi începu să 
şi-l morfolească, scoţind un necurmat şir de miîlrîieli plingă- 
toare. Aducea cu un urs uriaş căruia i s-a înfipt un spin în 
labă şi pe care nu e în stare să-l smulgă afară. Şi în vreme 
ce îşi rodea, astfel, mîna, scoţind gemete scurte, ochii, spălă- 
ciţi, îşi plimbau fără încetare privirea de la Jones la Purcell, 
ca şi cum i-ar fi implorat să-i lămurească o dată pentru tot- 
deauna rosturile lumii din jur, înnegurată şi de nepătruns 
pentru el. 

— O să-ţi explice Mac Leod, spuse Purcell. La urma 
urmelor, nu cu noi votezi dumneata, ci cu el. 

— Votez ? repetă Hunt. 

— Da, ridici mîna. 

Hunt ridică docil mîna, pe care şi-o rodea tocmai: 

— Asta înseamnă a vota? 

— Da, asta. 

Hunt lăsă braţul, ce-i căzu de-a lungul trupului, dădu din 
umerii-i de uriaş şi repetă pe un ton plîngăreţ: 

— De un' să ştiu eu? Nu mi se spune, niciodată, nimic. 

Apoi, fără să-i mai aştepte pe Jones şi pe Purcell, o porni 
cu paşi mari spre East Avenue. Aşa cum se bălăbănea, la 
capătul braţului uriaş, puşca pe care o purta părea o jucărie 

Cînd Purcell ajunse în pragul casei lui Mac Leod, îl 
surprinse liniştea ce-l întîmpină. Stînjenit de penumbra în 
care sta cufundată încăperea, nu desluşi, în cele dintîi mo- 
mente, decît forme nelămurite, dintre care se ridicau ţevi de 
puşcă. Făcu un pas înăuntrul odăii şi se opri locului, uluit. 
Încălţat, îmbrăcat din cap pînă în picioare, cu cravata la 
git şi tot atît de măreț ca şi cum ar fi tronat în cabina de 
pe Blossom, Mason stătea în mijlocul încăperii, cu Mac 
Leod la dreapta sa. 

Purcell rămase cîteva secunde fără grai. Mac Leod tăcea 
şi el. Surîdea. 

— Bună ziua, domnule căpitan, rosti Purcell, în cele din 
urmă. 

— Hm | făcu Mason, cu trunchiul ţeapăn, cu ochii ca 
oţelul, dezaprobator aţintiţi asupra dintelui de rechin care, 
tot hiîţînîndu-se, se lovea de obrazul lui Purcell. 

Mac Leod zîmbea cu gura despicîndu-i mutra scofîlcită 
de la o ureche pînă la cealaltă. Toţi muşchii fălcilor îi 
zvîcneau în acest zîmbet, la fel de vizibili şi desluşiţi ca 
şi cei păstraţi şi preparaţi anume pentru cercetări anatomice. 

— Hai, ia loc, Purcell, spuse el cu un glas vibrînd de 
sarcasm. Ai să prinzi rădăcini. 

Fuseseră rezervate trei scaune, în faţa lui Mac Leod, pen- 
tru cei din minoritate. Purcell se aşeză şi de îndată se simţi 
ciudat de gol în mijlocul acestor oameni înarmaţi. Făcu un 
mare efort ca să-şi ascundă uluirea, dar atît tăcerea cît şi 
privirile îl trădară. Mason să primească să stea la sfat cu 
mateloţii ! Alături de oamenii ce puseseră foc vasului său, 
ce-i răsturnaseră autoritatea şi care fuseseră cît pe ce să-l 
spînzure şi pe el. 

— Don căpitan, spuse Mac Leod, Baker e dus la Rope- 
beach. . Probabil că nu se va întoarce înainte de amiază. Şi 
pentru că în afară de el sîntem cu toţii, propun să începem 
şi să le spuneţi oamenilor despre ce anume este vorba. 

Îşi dezumflase şi el pînzele! Îi spunea lui Mason „don 
căpitan“ şi se făcea mic în faţa sa. 

— Mateloţi, spuse Mason îndată, ce a fost a fost şi nu 
vreau să revin asupra celor întîmplate. Nu cînd se abate 
vijelia e momentul potrivit să întrebi cine a întins prost pîn- 
zele. Cînd patru negri stau pitiţi în desişul pădurii, asmuţiţi 
de gînduri de moarte, nu e clipa cea mai nimerită nici pen- 

tru ceartă, nici pentru a căuta gîlceavă cîrmaciului care a 
greşit direcţia. Ne găsim, cu toţii, într-un ceas de cum- 
pănă, cu toţii cîţi sîntem, şi dacă spintecăm cumva talpa 
vasului pe o muche de piatră, apoi ne scufundăm cu toţii. 

Făcu o pauză şi-şi plimbă privirea ochilor albaştri ca 
oţelul asupra oamenilor din echipaj. Cu mîna dreaptă își 
ţinea vertical puşca, între picioare. Cînd vorbi din nou, 
trecu ţeava armei în mîna stîngă, sprijinindu-şi pe genunchi 
palma celeilalte, ca şi cum gestul acesta ar fi conferit o 
mai mare greutate lucrurilor pe care urma să le spună. 

— Mac Leod îmi spune, reluă el, că v-aţi deprins să 
luaţi orice hotărîre prin vot şi că vreţi să continuaţi în 
felul acesta. Bine. Nu prea văd să fi izbutit în multe lucruri, 
pînă acum, cu voturile acestea, dar, cum am mai spus, cea 
fost s-a dus, şi eu nu am venit aici pentru a critica, ci pen- 
tru a socoti împreună cu voi ce avem de făcut. 

— Foarte bine ! Foarte bine ! spuse Mac Leod cu tonul 
curtenitor prin care şi-ar fi exprimat acordul cu un vorbitor 
în Camera Comunelor. 

— Negrii, continuă Mason cu un glas viguros, speră că 
ne vor nimici luîndu-ne pe neaşteptate şi tăbărînd doi sau 
trei pe unul singur. Deci trebuie să circulăm înarmaţi, şi, 
pe cît e cu putinţă, în grup. De exemplu, la pescuit. Să 
presupunem că pentru motive de securitate se alege Rope 
beach, ca loc de pescuit. Trei sau patru oameni coboară 
în golf, şi în tot acest timp, ceilalţi să păzească frînghia. 
Acelaşi lucru şi cînd e vorba despre căratul apei. Va trebui 
de fiecare dată să se ia măsura ca oameni înarmaţi să 
escorteze femeile. În ceea ce priveşte plantațiile, este lim- 
pede că ele urmează să fie făcute toate, în comun. 

— Deocamdată, spuse Mac Leod. 

— Fără îndoială. Dar, pentru moment, e nevoie de două 
echipe. O echipă care să lucreze şi o a doua echipă care s-o 
ocrotească pe cea dintii, cu arma în mînă. 

— Dacă înţeleg bine, spuse Purcell, se reia procedeul de 
la început : pescuitul şi munca pămîntului în comun. 

— Întocmai, făcu Mac Leod înţepat. 

— În acest caz, socotesc drept un mare păcat că am 
dezlănţuit un război pentru a ajunge, în cele din urmă, tot 
acolo. Căci dacă procedeul s-ar fi menţinut, n-ar mai fi fost 
nici un fel de război. 

— Am mai spus că tot ce a fost a trecut, domnule Purcell, 
spuse Mason, pierzîndu-şi răbdarea. Nu mai e momentul să 
revenim asupra acestor lucruri. Poate, adăugă el dînd din 
cap, că eu aş avea mai multe motive decît oricare altul 
de-a fi nemulțumit dar nu spun nimic. Am puterea de 
stăpînire ca să nu spun nimic. Consider că -în împrejurările 
prin care trecem fiecare are datoria să-şi lase propriile sale 
necazuri acașă. 

— De altfel, îşi reluă Mac Leod vorba de unde o lăsase, 
e de la sine înţeles, nu-i aşa, don căpitan, că după ce vom 
isprăvi războiul, se va trece, din nou, la o împărţire a pă- 
mînturilor. 

— După ce vom isprăvi războiul ! spuse Purcell. 'Tocmâi 
asta aş vrea s-o' ştiu. Cum anume socotiți să terminaţi acest 
„război P 

Mac Leod şi Mason schimbară o privire, care nu-i scăpă 
lui Purcell. Origit, de necrezut ar fi părut la cea dintii privire, 
era totuşi vădit că cei doi încheiaseră între ei o învoială. 
Mac Leod se. dusese pesemne la Mason, îndată după uci- 
derea celor doi tahitieni, şi-l convinsese să-i dea sprijinul: 
sfinta alianţă : albii împotriva negrilor, *britanicii împotriva 
sălbaticilor şi aşa mai departe. La urma urmelor, nu era 
nimic de necrezut în toată alianţa lor. Mason şi Mac Leod 
fuseseră la un pas să se sfişie între ei, dar aveau totuşi multe 
trăsături comune. | | 

— Voi ajunge îndată, domnule Purcell, şi la acest lucru, 
spuse Mason şi, n-ai nici o grijă, fiecare îşi va spune părerea. 
Ba chiar, adăugă el adresîndu-se echipajului pe un ton plin 
de resemnare, de părere de rău şi de dispreţ, se va vota. 
Se va vota, repetă el, ridicînd uşor mîna de pe genunchi, 
de vreme ce aşa v-aţi deprins. 

Purcell admiră iscusinţa lui Mac Leod. Izbutise să-l facă 
pe Mason să accepte votul, înfăţişîndu-l, nu ca pe un lucru 
legitim, ci ca pe un fel de deprindere stranie şi adînc 
înrădăcinată. Era machiavelic. Mason nici nu se sinchisea de 
ceea ce e drept, dar era prea englez ca să nu respecte un 
obicei. 

— Don căpitan, i se adresă Mac Leod, pe același ton 
curtenitor, vorbeaţi despre măsurile de prevedere ce tre- 
buiesc luate... 

— Exact, făcu Mason tără a-l privi pe Purceli. Tocmai 
despre acest lucru vorbeam. în clipa în care am fost între= 
rupt. Nu mă tem de primejdia vreunui atac în timpul zilei, 
îşi duse el mai departe gîndul, vorbind cu un aer de-com- 
petenţă, dar noaptea e cu totul altceva. Negrii se pot apropia, 
pe nesimţite, de o cabană, să-i dea foc, iar cînd ieşi afară, 
orbit de fum, să tabere asupra ta, pe neașteptate. De aceea 
sînt de părere ca toţi britanicii să-şi petreacă noaptea în 
cabana tahitienilor. Fîşia de pămînt ce se află în faţa acestei 
cabane e curățată, şi e o sarcină uşoară de a o curăța şi 
mai mult, tăind cîţiva copaci. La o oarecare depărtare de 
casă, va fi cu putinţă să se aprindă focuri pentru a se 
lumina împrejurimile, apoi se vor face găuri în fiecare dintre 
cei patru pereţi ai cabanei, şi vom posta înăuntru santinele, 
ce vor fi schimbate din două în două ceasuri. 

— Vom face de pază| spuse deodată Jones, înfierbîntat, 
iar Purcell îl privi buimăcit. Ochii îi scăpărau, obrazul îi 
era îmbujorat. Se şi vedea în picioare, îndărătul uneia dintre 
metereze, cu puşca în mînă... Se lăsa prins în horă. „Și el! 
îşi spuse Purcell cu tristeţe. Şi nu mai departe decit eri îi 
plîngea pe Kori şi Mehoro...“ 

— Dar cu femeile ce facem ? întrebă jones. 

— M-am gîndit şi la asta, răspunse Mason, cu un aer 
binevoitor, ca şi cum ar fi fost mulţumit că i se pusese 
această întrebare. Le vom culca în catul de sus. Vor fi 
astfel în siguranţă şi nici nu vor stînjeni operaţiunile. E un 
noroc faptul că locuinţa tahitienilor are un etaj, adăugă el, 
cu un aer satisfăcut, ca şi cum norocul acesta lui i se datora. 

Purcell îl privi pe Mason şi fu izbit de aerul pe care-l 
avea. În această clipă, Mason era fericit. Era pe deplin 
fericit. Plutea în plin vis. Căpitanul era iar căpitan. Îşi 
regăsea locul de odinioară, pe dunetă. Stabilea din nou 
itinerariul. Stătea cu mîna pe cîrmă. Redevenea stăpînul 
echipajului. Cu binişorul, la început. Cu tact. La început 
primea chiar şi votul. „Neghiobul ! îşi spuse Purcell cu furie. 
După ce Mac Leod se va fi slujit, cum se cuvine, de el, 
va fi de ajuns un vot ca să-l expedieze acasă, în cabana sa.“ 

— Domnule căpitan, vorbi Purcell cu glas tare. Nu discut 
părerile dumneavoastră. Dar un lucru mă uimeşte: se fac 
toate pregătirile de război: Ne comportăm ca şi cum am fi 
nişte asediați care se pregătesc în vederea unui ordin de o 

durată nedefinită. După opinia mea ar fi poate mai nimerit 
să căutăm un mijloc pentru a pune capăt acestei situaţii. 

— Înţeleg la ce te gîndeşti, domnule Purcell, spuse 
Mason. Dar fii fără grijă. Nu le vom lăsa negrilor iniţiativa, 
îi vom ataca noi mai întîi. 

Se lovi uşor cu podul palmei pe genunchi şi repetă cu 
tărie : 

— Îi vom ataca noi. Nu vom fi vînatul, ci vînătorii. 

— Domnule căpitan, spuse Purcell, uluit, vreţi să spuneţi 
că aveţi intenţia să-i ucideţi pe tahitieni ? 

Mason îl privi cu ochii lui de culoarea oţelului holbaţi 
de uimire. 

— Desigur, domnule Purcell. Este exact ceea ce am vrut 
să spun. E, poate, regretabil, dar nu există nici o altă soluţie. 
Socotesc, date fiind împrejurările, că nu va exista cea mai 
elementară securitate pentru britanici în această insulă, atîta 
vreme cît nu-i.vom fi stîrpit pe negri. 

— Dar e înspăimântător ! strigă Purcell ridicîndu-se, de- 
odată, în picioare, aţintindu-şi asupra lui Mason o privire 
scăpărînd de furie. Tahitienii n-au făcut nici un rău. N-au 
făcut nimic, absolut nimic. Au fost jefuiţi, înşelaţi. Le-au 
fost ucişi doi oameni. Nu au reacţionat decît fugind. Iar 
acum vreţi să-i şi exterminați | 

— Luaţi loc, domnule Purcell, spuse Mason, cu calm. 
. Sîntem aici noi între noi, albii, şi nu e cazul să ne lăsâm 
cuprinşi de mînie. În ceea ce mă priveşte, părerea mea 
este că Mac Leod a fost în legitimă apărare şi că negrii... 

— EI i-a provocat. 

— Ba, nicidecum. A primit, din partea lor, ameninţări şi 
atunci a reacţionat. Ia loc, te rog, domnule Purcell... 

— Ştie toată lumea, strigă Purcell de ce i s-au trimis lui 
Mac Leod aceste ameninţări. Pentru că i-a înlăturat pe 
tahitieni de la împărţirea pămînturilor. 

— Dacă vrei să ştii, după părerea mea Mac Leod a avut 
dreptate, negrii nu prea sînt... 

— Desigur, i-o reteză Purcell violent, tahitienii n-au nici- 
odată dreptate, ba chiar şi atunci cînd sînt omoriîţi, vina 
e tot a lor! 

— Şezi, te r... 

— Cer să se treacă la vot! continuă Purcell cu forţă. Nu 
nădăjduiesc să vă pot convinge, şi nici să obţin votul pe 

care-l vreau, dar ţin totuşi ca fiecare dintre voi să-şi ia 
răspunderea. White! Smudge! Jones! Hunt Johnson! 
strigă el cu glasul tremurînd de furie şi privindu-i rînd pe 
rînd, pe toţi, drept în ochi. Veţi vota ! Domnul Mason soco- 
teşte nimerit ca războiul să se continue, pînă ce nu va mai 
rămînea nici un singur „negru“ viu pe insulă. Eu mă 
împotrivesc ! Voi hotăriţi ! 

— Baker nu-i aici, spuse Jones. 

— Va fi al dumitale, Purcell, şi votul lui, spuse Mac 
Leod cu un glas tărăgănat. Totdeauna a votat cu dumneata, 
şi de-ar fi aici nu văd de ce-ar vota, de astă dată, cu mine. 
Dacă don căpitan n-are nimic împotrivă, continuă Mac Leod, 
întorcîndu-se către Mason, supun votului adunării propu- 
nerea dumitale. Da, don căpitan ? | 

— Fie, făcu Mason, cu un aer de resemnare. 

Purcell se aşeză. 

— Pun propunerea la vot, spuse Mac Leod cu un rîs 
mut. Putea, avîndu-l şi pe Mason de partea sa, să conteze 
pe şase voturi, în timp ce Purcell n-avea decit trei. 

— Cine este pentru ? întrebă el cu o nepăsare batjoco- 
ritoare ? 

— Mă abţin, spuse îndată Johnson. 

Urmă o tăcere şi Smudge răcni furios: 

— Ce zici ?! 

— Spun că mă abţin, făcu Johnson, fără a-l privi. Şi, 
punîndu-şi pușca pe genunchi, cu ţeava îndreptată către 
Smudge, continuă : 

— Nu sfătuiesc pe nimeni să-mi caute harţă. 

Era nemaipomenit | Spaima de a se vedea cu capul retezat 
făcuse minuni, nu alta. Îi dăduse pînă şi curaj. 

Mac Leod ridică din umeri. Îşi putea îngădui luxul de a 
pierde un vot. 

— Cine este pentru război ? reluă el, ca şi cum nici 
nu se sinchisea de acest incident. Domnule căpitan, vreţi să 
votaţi şi dumneavoastră ? 

Mason ridică mîna, alene. Era vădit că, deşi în sprijinul 
propriei sale moţiuni, el vota călcîndu-şi pe inimă. 

— Smudge ? întrebă Mac Leod. 

Mason lăsă mîna în jos. şi înălță ochii către tavan, fără 
a se mai sinchisi de ceea ce se petrecea. 

— Hunt ? 

Hunt ridică mîna. 

— White ? 

White rămase locului, neclintit, cu ochii în pămînt, cu 
mîinile galbene şi durdulii, încrucişate pe ţeava puștii. 

— White ? repetă Mae Leod. 

— Sînt împotrivă, spuse White cu glasu-i blînd. 

Mac Leod se făcu alb ca varul, iar trăsăturile feţei îi 
împietriră. De cînd White se abţinuse prima oară nu se mai 
putea bizui pe el. Dar acum ruptura era pe faţă. White 
trecuse în pealaltă tabără. 

— Te-ai gîndit bine? îl întrebă, dînd glasului său o 
inflexiune de reproş şi de amărăciune. 

Dar îl cunoştea prea bine pe White ca să mai spere 
că l-ar putea intimida. 

— Da, m-am gîndit, răspunse White, fără a ridica ochii. 

— Sînt împotrivă | răsună ca un clinchet vesel vocea lui 
Jones. Ca şi Purcell, ca şi Baker, ca şi White. Iar Johnson se 
abţine. Așadar, patru voturi contra şi patru pentru. Nu s-a 
Dbţinut majoritatea ! Propunerea Mac Leod se respinge! 

Şi începu să rîdă, cu capul pe spate, cu amîndouă mîinile 
proptite pe şolduri, cu coatele în afară. O tăcere îndelungă 
se aşternu în urma acestui ris. 

— Hm! făcu Mason, ridicîndu-şi, deodată, capul, ce se 
petrece aici ?... Ce se petrece, Mac Leod ? adăugă el întor- 
cîndu- -se cu iuţeală către scoţian. 

— Propunerea dumneavoastră n-a întrunit majoritatea, 
don căpitan. 

— Ce 2 Cum ? reluă Mason o: un ton nerăbdător şi in- 
dignat, în acelaşi timp, ce însemnează asta ? 

— Că propunerea e respinsă, don căpitan. 

— Respinsă |! răcni Mason, făcîndu-se stacojiu la faţă, ce 
obrăznicie 'cumplită |... 

Păru gata să izbucnească, dar se înfrînă şi reluă cu un 
glas destul de calm : 

— Ei, şi ce-i cu asta P Negrii sînt tot în desiş, iar noi 
aici. Fie că moţiunea e, fie că nu e votată, nu văd nici o 
deosebire. 

— Ba o deosebire există, spuse Purcell, pe un ton tăios. 
Dacă vreţi să porniţi în urmărirea „vînatului“, în afară de 
Mac Leod, Smudge şi Hunt nimeni nu vă. mai însoţeşte. Şi 

în afară de aceasta vă mai aduc la cunoştinţă că în ceea ce-l 
priveşte, Hunt nici nu se gîndeşte să-şi încarce puşca. 

— Ce poveste mai e şi asta, mîrîi Mac Leod, cum adică, 
Hunt, puşca ta nu-i încărcată ? 

— Poftim de vezi, spuse Hunt. 

Şi, îndreptînd ţeava armei către Mac Leod, Hunt apăsă 
pe trăgaci. Mac Leod se aruncă la pămînt. 

— Pentru Dumnezeu |! spuse el ridicîndu-se de jos şi 
pipăindu-şi umerii. Nu mai face glume de astea, Hunt! 

— E neplăcut, spuse Jones, cu simpatie. 

Toate începuseră să semene a farsă. Mac Leod se făcu 
alb ca varul, stăpînindu-şi furia. Dar nu mai cuteza, în 
auzul tuturora, să-l mai descoasă pe Hunt. Se temea că l-ar 
putea auzi dînd un răspuns din care să se înţeleagă că şi 
el a trecut în cealaltă tabără. „Sînt învingător-pe toată linia, 
îşi spuse Purcell, în sinea sa, cu o cumplită amărăciune. 
Acum cînd e prea tîrziu.“ 

— Ei, şi P spuse Mac Leod, ca şi cum i-ar fi ghicit gîndul, 
ce scofală ai să mai faci cu votul pe care l-ai căpătat, Pur- 
cell ? Negrii sînt pitiţi în pădure. Şi ei ne iubesc cam aşa 
cum îndrăgeşte diavolul tămiia, iar votul dumitale n-o să-i 
facă să ne sară drăgăstoşi de gît. După părerea mea, în cli- 
pa asta negrii îşi spun cu siguranţă, ca şi domnul căpitan, că 
pace pe insulă nu va fi pînă ce capetele noastre nu vor 
zace-nfipte-n suliţele lor, împodobind astfel cu ele priveliştea. 

— Pînă ce capul dumitale nu va fi înfipt într-o suliță, 
spuse pe un ton rece Purcell. La urma urmelor, cine i-a 
jefuit, cînd cut împărţirea femeilor ? Şi de la împărţirea 
pămînturilor cine i-a înlăturat ? Pe Kori şi pe Mehoro cine 
i-a ucis ? 

— N-o să ne apucăm acum să ne certăm noi între noi, 
în faţa vrăjmaşului comun, spuse Mason, cu gravitate în ton 
şi privindu-l pe Purcell cu un aer de reproş. Să nu uităm 
că sîntem cu toţii britanici şi că trebuie să ne păstrăm, cu 
orice preţ, unitatea. Fi 

„Unitatea !“  „„Vrăjmaşul comun“! Pe toate le înşiral 

— Daţi-mi voie să-i răspund lui Mac Leod, strigă Purcell, 
stăpînindu-și revolta. Omul ăsta a încercat, adineauri, să ne 
convingă că tahitienii ne-au condamnat pe toţi la moarte. 


Și tocmai acest lucru nu cred că este adevărat. 

— Nimeni nu te sileşte să-mi dai crezare, spuse Mac 
Leod, cu glasu-i tărăgănat. Dar dacă-ntr-adevăr nu mă crezi, 
există un mijloc foarte simplu ca să te convingi singur: să 
te duci şi să-i întrebi. 

Cu ochii în pămînt, Purcell se gîndea. Sugestia lui Mac 
Leod nu ascundea oare o capcană ? Şi nu cumva i se va 
reproşa, mai tîrziu, faptul de a fi intrat în legături cu „răz- 
vrătiţii“ P 

— Dumitale, la urma urmelor, trebuie să-ţi fie destul de 
uşor să le dai de urmă. Doar îi cunoşti destul de bine şi pe 
ei şi pe femeile lor. 

Smudge cîrîi şi apoi urmă o tăcere. Era limpede că 
tentativele Itiei erau cunoscute de toată insula. Purcell 
înălță capul. 

— Dacă voi încerca să vorbesc cu tahitienii, făcu el 
domol, în cele din urmă, n-aş face-o din dorinţa mea 
personală, ci în virtutea unui mandat pe care mi l-ar încre- 
dinţa adunarea. 

— Mandat ? Ce mandat ? spuse Mason, iritat. N-o să ne 
apucăm acum să-ți mai dăm şi mandat ca să flecăreşti cu 
inamicul. 

Şi se întoarse către Mac Leod, ca şi cum ar fi aşteptat, 
din partea-i, o încuviinţare. Dar Mac Leod nu scoase o 
vorbă. Îşi vedea tovarăşii prea puţin porniţi să se lupte, apoi 
se temea ca ei să nu-l părăsească şi spera că Purcell, luînd 
contact cu vrăjmaşul, i-ar putea: convinge că negrii sînt 
asmuţiţi împotriva tuturor peritanilor. 

— Dacă-i vorba doar să trăncăneşti cu ef sau să-ţi freci 
obrajii de obrajii lor, spuse el cu ton sarcastic, apoi atunci 
spun şi eu ca şi don căpitan: cu sau fără cercel în ureche, 
treaba nu mi se pare tocmai potrivită. Dar dacă-i vorba să-i 
iscodeşti ca să afli ce anume pun la cale, apoi atunci e cu 
totul altceva, pentru că e bine ca-n vreme de război să ştii 
încotro se-ndreaptă vrăjmaşul. Că lui Purcell îi arde să-şi 
puie-n primejdie capul frumuşel, iscodind el însuşi gîndu- 
rile acestor putori, apot atunci cred că avem mai curînd 
pricină să ne socotim norocoşi, şi-i putem da această încu- 
viinţare, fireşte, cu îngăduința dumneavoastră, domnule că- 
pitan, adăugă el cu o deferență jucată cu măiestrie. 

Şi, cu un gest nepăsător, ridică în aceeaşi clipă mîna 
dreaptă, pe care, apoi, o lăsă, îndată, să-i cadă jos. Fu însă 

o mişcare atit de repede şi de rezervată, încît cu greutate 
putea trece drept un vot, în ochii lui Mason, dar în vreme 
ce mîna i se lăsa iar în jos, Mac Leod întoarse capul către 
Smudge, căruia îi făcu cu ochiul. 

— Sînt pentru, spuse, îndată, Smudge. 

„— Şi eu, făcu White, urmîndu-i pilda. d 

La rîndu-i ridică mîna şi Hunt, urmat de Purcell, de 
Johnson şi de Jones. - 

— Ei, de vreme ce toată lumea e de aceeaşi părere, 
încheie îndată Mac Leod, fără a mai cere şi votul lui Mason 
şi fără a mai înregistra, prin obişnuita formulă, rezultatele 
scrutinului, atunci Purcell are voie, cu a noastră binecuvîn- 
tare, să se ducă-n pădure şi să-și puie, cînd o vrea, pielea-n 
joc, Dacă n-aveţi nimic împotrivă, don căpitan, încheie el 
îndată, putem trece la altceva. S-a hotărît pentru azi după 
amiază o corvoadă pentru. apă şi, date fiind evenimentele, 
sînt ide părere să se decidă prin tragere la sorţi care dintre 
marinari vor fi în escortă. Smudge, care ştie carte, a înscris 
numele noastre pe nişte bilete... Smudge, dă-i lui Jones 
chipiul. 

:— Mi-aţi trecut şi mie numele ? întrebă Mason cu o ati- 
tudine plină de nobleţe. 

-— Păi, am socotit, don căpitan, că... 

— Puneţi-l şi pe-al meu, spuse Mason. 

== E foarte frumos din partea dumneavoastră, don că- 
pitan, spuse Mac Leod, cu un ton pios. 

Se ridică şi luă dintr-unul din numeroasele sale dulapuri 
ce se afla în spatele său călimara locotenentului Simon, pe 
care. o puse pe masă. Smudge îşi trase scaunul mai aproape, 
tuşi, îşi avîntă înainte mutra-i de şoarece, şi, muindu-și cu 
o mişcare de lăcomie pana de gîscă în cerneală, se apucă 
să migălească slovele, una cîte una. Şi aşa, în vreme ce-şi 
făcea liniştit treaba, oamenii echipajului îl priveau nu fără 
respect. 

— Nu trebuie să fiu privilegiat, reluă Mason, cu ochii 
ţintă în tavan şi cu o expresie severă. Fiecare în parte tre- 
buie 'să înfrunte primejdia care ne paşte pe toţi. 

„Ia te uită, îşi spuse Purcell în sinea sa, plictisit, nu l-am 
văzut niciodată, în vreme rea, pe Mason, căţărîndu-se pe 
funiile catargului...“ Şi, întîlnind privirea lui Mac Leod, 
Purcell își dădu seama că şi scoțianului îi trecuse acelaşi 

gînd prin minte. Mac I.cod rămăsese în picioare, în spatele 
lui Mason, şi după respectul pios pe care i-l arătase, pe faţa-i 
scofilcită se citea acum un dezgust atît de adînc, încît 
Purcell încercă un simțămînt de indignare. Mason avea des- 
tule trăsături urîte. Dar era un spectacol odios să-l vezi 
coborit. de Mac Leod la rolul unei marionete. 

— Câte bilete să trag ? spuse Jones de îndată ce-şi aşeză 
chipiul lui Burt pe genunchi. 

Mac Leod se aşeză şi, cu politeţe, îşi întoarse capul spre 
Mason. Îi lăsa întîietatea şi iniţiativa în treburile lipsite de 
însemnătate. 

— Patru, făcu Mason, cu un aer competent. Patru vor fi 
mai mult decît de ajuns. 

Jones îşi înfundă mîna în chipiu, de unde scoase patru 
bileţele, şi puse apoi chipiul pe masă. 

-— Hunt. d 

Hunt mormăi. 

— Hunt, te duci astăzi după amiază la căratul apei, spuse 
Mac Leod. 

Şi fu cît pe ce să adauge: „la cu tine şi puşca încărcată“. 
Dar socoti să-şi amine această precizare pentru mai tirziu. 

— White, spuse Jones. 

White înclină capul. 

— Johnson. 

— Eu ? Eu ? spuse Johnson, cu o mutră înfricoşată, du- 
cîndu-şi mîna la gură. 

— Nu cumva îţi închipui că ţie o să ţi se facă un hattr, 
spuse Smudge. Mînuieşti puşca întocmai ca oricare altul. 

— Eu? Eu? repetă Johnson, cu un glas stins şi ţot 
frecîndu-şi picioarele de duşumea. Aducea cu o găină bătrînă 
ce scormoneşte nebuneşte în pămînt. 

— Următorul, spuse Mac Leod, fără a-l privi.. 

— Jones, spuse Jones şi izbucni în rîs. 

— Hunt, White, : Johnson şi Jones, spuse Mac Leod. 
Ne-am înţeles, nu ?... Cred că asta-i tot, don căpitan. 

Mason se ridică de pe scaun, proptindu-se bine pe 
picioare, ca şi cum s-ar fi pregătit să înfrunte, pe bord, 
tangajul. 

— Marinari, spuse el cu o voce puternică. Vă amintesc 
că, începînd de astă-seară, ne vom petrece cu toţii noaptea 


30 


în locuinţa tahitienilor. Şi făcu un gest cu mîna. Gata, se 
isprăvise. 

Purcell cu Jones ieşiră cei dintii. 

— Ropati, spuse Purcell coborînd împreună cu el Fast 
Avenue, vreau să-ţi dau un sfat. Nu lua puşca cu dumneata, 
la căratul apei. 

— De ce ? făcu Jones cu un aer dezamăgit. 

Era un joc. Cel mai îmbietor dintre jocuri. Era o mărşă- 
luire în fruntea corvezii pentru căratul apei, cu puşca la 
subţioară, cu pasul sprinten, cu urechea la pîndă, cu ochii 
scormonind de departe printre cele mai mărunte buruieni 
ale desişului... | 

— Pentru că, dacă tahitienii te vor vedea cu pușca în 
mînă, vor socoti că faci parte din tabăra lui Mac Leod. ,: 

— Ei, asta-i spuse Jones, întorcînd către Purcell faţa-i 
naivă. Tabhitienii mă iubesc. Niciodată n-am avut nimic 
cu ei. 

— N-ai să le mai fii drag cînd te-or vedea înarmat cu 
o puşcă. 

— Dar de ce? făcu Jones, cu un zîmbet copilăresc pe 
buze. Au să-şi spună, poate, că vînez vreun porc 'sălbatic. 

— Astea-s prostii ! îl repezi Purcell, iritat. 

— Am plecat, vorbi Jones, cu un aer înţepat, lăţindu-şi 
umerii. Am s-o iau pe strada Alizeului. Pe acolo mi-e drumul 
mai scurt. 

— Ascultă-mi sfatul, te rog, spuse Purcell, cu un ton stă- 
ruitor, gîndeşte-te | 

— Am să mă mai gîndesc, răspunse Jones, rostindu-şi 
vorba peste umăr. 

„N-ar fi trebuit să-i spun: «Astea-s prostii», gîndi Purcell 
în sinea sa. E în stare, doar aşa, ca să arate că nu mai e 
un ţînc...“ 7) 

„Domnule Purcell“, se auzi un glas în urma sa. Se în- 
toarse. Era Mason. 

— Domnule Purcell, vorbi Mason, aş vrea să-ţi spun 
două cuvinte. 


— La dispoziţia dumneavoastră, domnule căpitan, spuse 
Purce]l băţos. 

—, Bine, să mergem. Casa mea e în drumul dumitale. Dar 
nu eşti în pas cu mine, domnule Purcell; „spuse el cu un 
pic de severitate în glas. 

Purcell îl privi. „Nu-i vine, fireşte, în minte gîndul că el 
şi l-ar putea potrivi după al meu“, îşi spuse Purcell. 

— Domnule Purcell, reluă Mason, au fost unele neînţe- 
legeri între noi. Nu am fost, în trecut, totdeauna de acord 
cu dumneata. Şi nici astăzi nu te aprob. Dar, avînd în 
vedere gravitatea momentului prin care trecem, m-am hotărît 
să şterg cu buretele totul. 

Perfect. Mason voia, într-adevăr, :să-l ierte pe Purcell că 
nu fusese, întotdeauna, de părerea sa. 

— Domnule Purcell, reluă Mason, fără măcar a-i fi re 
marcat tăcerea, aud că doamna Purcell aşteaptă un copil, 
în iunie. Te felicit. 

— Vă mul... | 

— După cum ştii, îl întrerupse Mason, doamna Mason 
cate în aceeaşi situaţie. 

Îşi îndreptă spatele, şi o uşoară roșeaţă îi împurpură 
obrajii. 

— Doamna Mason, adăugă el, aşteaptă ceasul acesta în 
septembrie. 

— Domnule căpitan, îngăduiţi-mi ca la rîndul meu să Vă... 

— Nădăjduiesc, îi tăie vorba Mason, că va fi băiat. Se 
opri şi se uită drept în ochii interlocutorului său. Trebuie, 
domnule Purcell, să fie băiat, reluă el, subliniind cuvîntul 
trebuie cu putere, şi privindu-l pe Purcell ţintă în ochi, ca 
şi cum ar fi vrut să-l facă pe el răspunzător dacă dorinţa 
nu i-ar fi fost împlinită. În ceea ce mă priveşte, urmă el, 
socotesc că n-am ce face cu o fată. Niciodată n-am făcut 
o taină din acest gînd: nu-mi place sexul slab. E slab, 
asta spune tot. Te rog să-ţi dai seama, domnule Purcell, că 
n-am nimic să-i reproşez doamnei Mason. A fost, aşa cum de 
altminteri am avut cinstea să ţi-o declar, o bună alegere. 
Doamna Mason posedă un simţ înnăscut al demnităţii. Mi-o 
aminteşte, foarte mult, pe sora mea. Pe scurt, este o lady. 
N-aş fi de loc surprins, încheie el înălţîndu-şi capul, aflînd 
că descinde dintr-o excelentă familie de tahitieni. - 

Şi o-porni iarăşi la drum. 

— Potriveştezţi pasul, dacă eşti bun, domnule Purcell. 

Purcell făcu întocmai. 

— Domnule Purcell, reluă Mason, om pios nu sînt, dar 
de cînd am aflat că doamna Mason este în această stare 
vrednică de toată luarea-aminte, mă rog de două ori pe zi 

lui Dumnezeu cel atotputernic să-mi dăruiască un băiat. Și 
aş vrea ca şi dumneata să i te rogi în sensul dorinţei mele, 
adăugă el pe un ton de panică. 

Purcell strînse din ochi. Mason, fără îndoială, socotea că 
rugăciunile unui „expert“ ar avea mai multă eficacitate decit 
ale sale. 

— Voi stărui cît voi putea, domnule căpitan, spuse el 
cu toată seriozitatea. Dar nu credeţi că faptul de a nu face 
parte nici din familia dumneavoastră, nici din aceea a 
doamnei Mason... 

— M-am gîndit la asta, domnule Purcell. Dumnezeu ar 
fi, într-adevăr, îndreptăţit să socoată că te amesteci într-o 
treabă care nu te priveşte. Aşa încît vreau să-ţi cer să fii 
naș. Trebuie să fii în întregime de acord că asta schimbă cu 
totul lucrurile. 

— Aşa e, într-adevăr, spuse Purcell, cu gravitate. 

— La urma urmelor, continuă Mason, cred că dumneata 
îmi convii foarte bine, ca naș.-Şi, de altminteri, n-am în- 
cotro. Dumneata ești, în afară de mine, singurul om din 
toată insula care poate fi considerat un gentleman. 

—- Mă simt măgulit, domnule căpitan, spuse Purcell fără 
a surîde. 

— Aşa cum ai şi spus, continuă Mason, asta schimbă 
totul. Ca naş, socotesc că eşti cu totul în rolul dumitale 
cerîndu-i lui Dumnezeu să determine sexul viitorului dumi- 
tale fin. Reţine te rog faptul că e şi aşa, de partea mea, 
una din două şanse ca pruncul să fie băiat. Ceea ce-ţi cer 
eu acum este ca din aste două şanse amîndouă să fie de 
partea mea. Nu este, aşadar, din parte-mi, o pretenţie prea 
mare, reluă el, ca şi cum Dumnezeu n-ar avea nici un 
temei neîmplinind o atît de modestă cerere. 

Ajunseră în faţa cabanei lui Mason. Acesta se propti în 
faţa portiţei ce ducea spre „duneta“ sa şi îl privi în ochi 
pe Purcell. Nici pe naşul viitorului său fiu nu voia să-l pof- 
tească în casă. 

Privirea ochilor cenuşiu-sinilii îi lunecă înspre munte, iar 
obrajii i se îmbujorară deodată. 

— Domnule Purcell, spuse el cu o subită emoție, să ştii 
că n-am uitat frumoasa dumitale comportare în ceaţul morţii 
lui- Jimmy. 

Evoca pentru a doua oară, de la debarcarea pe insulă, 
clipa aceea. 

— Domnule căpitan... 

— Ai dat dovadă de mare curaj, domnule Purcell. Îţi 
riscai viața. Bruta aceea nu ţi-ar fi iertat-o niciodată. Te-ar 
fi lăsat să-ţi putrezească oasele în lanţuri. 

Privirea i se împăienjeni, întoarse capul şi spuse cu un 
glas sugrumat, ca şi cum, deodată, ar fi fost nipădit de 
şuvoiul- emoţiei : 

— Dacă va fi băiat îl vom boteza Jimmy. 

Purcell cobori ochii în pămînt şi, la rîndu-i roşi şi el. 
În clipa aceea, toate fuseseră date uitării. Încerca aproape 
o afecțiune pentru Mason. 

— Niciodată, reluă Mason, cu o voce surdă, niciodată n-aș 
fi îndrăznit să apar în faţa ochilor sorei mele fără Jimmy. 
Sora mea, urmă el, nu a avut parte de o viaţă prea fericită. 
Iar cît despre viaţa mea... Pe scurt; Jimmy, domnule Purcell, 
Jimmy -era pentru noi... raza noastră de soare. 

Pronunţă aceste cuvinte cu un aer stingherit, ca şi cum 
și-ar fi socotit prea îndrăzneață metafora. 'Tăcu apoi, prinse 
puşca de curea, aplecă înainte capul, deschise portiţa şi, 
fără a mai scoate o vorbă, străbătu „duneta“. Purcell îl 
însoţi cu privirea. 

În clipa în care ajunse la uşa din faţa locuinţei sale, 
Mason se întoarse. Obrajii îi erau plini de lacrimi. Surise, 
ridică în sus mîna dreaptă şi strigă cu o voce puternică : 

— Băiat va fi, domnule Purcell. 

— Aşa sper şi eu, domnule căpitan! strigă Purcell, cu 
avînt. 

După masa de prînz, Purcell îşi căută din ochi fotoliul, 
de care îşi aminti că se afla în casa Omaatei. leşi în gră- 
dină, şi din cîţiva paşi ajunse pînă la tufişul de hibiscus ce 
slujea drept ţintă plimbării sale. 

— Mă duc la Omaata, strigă Ivoa, ivindu-se pe pragul 
însorit al peretelui glisant şi ridicînd braţul spre el. 

Purcell îi zîmbi, agitîndu-şi mîna în văzduh. Vorbea şi el 
de astă dată tot cu mîinile. Ivoa se abătu din calea soarelui, 
şi îndată fu înghițită de întunericul din cabană, unde pieri, 
ca după o trapă. 

Purcell simţi căzîndu-i ceva pe. piciorul. gol. Privi la- pă- 
mînt. Nu văzu nimic. Întoarse iarăşi ochii către desişul de 

hibiscus şi din nou simţi o uşoară lovitură pe picior. Era o 
mică pietricică. Purcell rămase neclintit. : 

Privirea i se aţinti scormonitor printre uriaşele ferigi înăl- 
ţate jur împrejurul grădinii ale. 

.— Cine e ? întrebă el cu un glas înnăbuşit, cu toţi nervii 
încordaţi. 

Nu se auzi nici un răspuns, iar tăcerea ce urmă dură ațita 
vreme, încît începu aproape a se îndoi dacă într-adevăr îl 
ţintise cineva cu o pietricică. Tocmai în clipa în care era gata 
s-o pornească din nou, o ă treia pietricică îi atinse pieptul. 
Şi deodată, ca prin declanşarea unui arc, o lumină i se tăcu 
în tinte. În cea dintii zi a sosirii lor în insulă, Mehani, tolă- 
nit, cît era de lung, în iarbă, la poalele smochinului... 

— Itia ? întrebă Purcell încetişor. 

Se auzi un rîs. Purcell scrută desişul ferigilor. Nu desluşi 
nimic. O frunză nu se clintea. Pe după tufişul de hibiscus, un 
mic desiş de ferigi uriaşe îl despărţea de arborii celui de al 
doilea platou. Desişul acesta nu avea o lărgime mai mare de 
doisprezece paşi. Dar i se părea atît de nepătruns, încît nici- 
odată nu-i venise în minte să-l străbată, făcînd totdeauna un 
ocol prin Barnian Lane. 

— "O, fetiţă care tot zviîrli pietricele! spuse Purcell. 

Vorbele astea le rostise Mehani, cînd se aplecase sub smo- 
chin, în cea dintii zi a venirii lor pe insulă. Urmă un gîngu- 
rit înnăbuşit, un rîs enervat. 

— Hai, ieşi odată afară de-aici, spuse Purcell. 

— Nu pot, se auzi glasul Itiei. Nu trebuie să mă vadă 
nimeni. 

Şi adăugă: 

— Dar vino tu. 

Purcell stătu, o clipă, pe gînduri. Doar Itia l-ar putea duce 
la ascunzătoarea tahitienilor. Mac Leod văzuse bine. Purcell 
făcu încet înconjurul tufişului de hibiscus. - 

— Unde eşti ? întrebă el privind printre enormele frunze 
de ferigă. 

— Aici, 

Dar ea tot nu se arătă. El dădu în lături marile tulpini 
flexibile ale ferigilor, şi, gîrbovindu-se, pătrunse în desiş. O 
noapte adîncă domnea acolo. Aerul era răcoros şi umed. 


— Dar unde eşti ? spuse el nerăbdător, 

Tulpinele ferigilor erau atît de încilcite, încît nu putea sta 
în picioare. Puse un genunchi pe pămînt. Totul era jilav, tă- 
cut, înecat într-o obscuritate verzuie. Pămîntul era năpădit 
de muşchi. 

Nu apucă s-o vadă. O întîmpină, lipită de pieptul său, ră- 
coroasă, înmiresmată. Buzele ei mici şi umede se plimbau pe 
obrajii lui Purcell cu stîngăcia şi zelul unui căţeluş. Îi apucă 
braţele şi o dădu la o parte. Ceea ce fu şi mai rău. Căci de 
îndată ce-o îndepărtă, mireasma ei îi năvăli în plin obraz : pă- 
rul, năpădit de hibiscus şi de flori de tiare, şiragul alcătuit 
din boabe de pandanus. Sub uriaşele frunze ale ferigilor, în 
aerul acesta jilav şi înnăbuşitor; parfumul ei devenea negrăit 
de pătrunzător. „Dacă şi pielea e plăcută“, spusese Oimaata. 
Sub atingerea degetelor încleştate ale lui Purcell umerii ltiei 
erau moi şi plăcuţi, ca umerii unui copil. De-abia îi desluşea 
chipul. O pipăia ca pe un fruct, respirîndu-i aroma. 

— Trebuie să-ţi vorbesc, Itia. 

Spunîndu-i aceste cuvinte îşi veni în fire. li descleştă ane- 
voie mîinile încolăcite în jurul umerilor lui. 

— Să-mi vorbeşti ! spuse Itia. 

Ochii lui Purcell se deprinseseră cu penumbra din desiş şi 
începură a desluşi, treptat-treptat, formele lItiei. Era în ge- 
nunchi, stînd pe călciie, iar coapsele ei, în această poziţie, 
ieşeau în afară, mari şi împlinite ; fîşiile de scoarță ce alcă- 
tuiau fusta cădea de o: parte şi de alta, în jos, pe pămîntul 
acoperit de muşchi. Umerii-i rotunzi erau aplecaţi înainte, 
apropiindu-i sînii unul de altul, iar braţele, lăsate să cadă 
moale de-a lungul trupului, păreau să se rotunjească din pri- 
cina şoldurilor ce i se lărgeau sub talia subţire. Făcea o mutră 
bosumflată, în schimb ochii îi rîdeau. 

— Să-mi vorbeşti | repetă ea, cu un uşor dispreţ, unduin- 
du-şi şoldurile, fără a-şi mişca talia subţire. 

— Itia, ascultă. Sîntem în război. 

— Eauc! spuse ltia, iar chipu-i rotund se posomori. 
Eau | Războiul bate la uşă şi multe femei au să rămînă 
văduve... ti 

— Tocmai de aceea. Vreau să împiedic izbucnirea 
războiului. 


poza 


aer de bear 

— Da, asta vreau. Să mă duşi la Tetahiti. 

— Cînd ? 

— Acum. 

— Acum ? făcu Itia cu aerul unui om jignit. 

— Şi de ce nu acum? 

— Maamaa. Dogoarea asta nu-i potrivită pentru 'mers. 
Asta-i ceas de tihnă... şi de joacă. 

Urmă o tăcere, apoi ea îşi ondulă, din nou, şoldurile şi 
continuă cu un glas încetişor şi mieros, cu ochii-i căprui scli- 
pind în întuneric: 

— Hai, Adamo, joacă-te cu mine. 

El o privi. Vorba asta joacă, ce bine o potriviseră | Doar 
cuvîntul acesta şi definea un întreg popor, o întreagă civili- 
zaţie ! Cît de nevinovat părea |! Să te fugăreşti sub uriaşele 
ferigi cu ltia de-a v-aţi-ascunselea şi apoi s-o înhaţi — asta 
se numea joacă. Adamo şi Itia goi-goluţi pe pămîntul nă- 
pădit de muşchi, ca doi prunci tolăniţi pe un covor... Să te 
joci | Să te joci | Viaţa toată nu era decît o joacă. Dimineaţa 
pe răcoare la pescuit, la joacă te duceai. După amiaza, să te 
caţări în pom după nuci de cocos, tot joacă era. La căderea 
serii, însoţită iarăşi de răcoare, te jucai de-a vinătoarea de 
porci sălbatici. Iar către miezul zilei, în plină arşiţă era cea- 
sul cînd te trăgeai la umbră, ca să te joci. Verbul a te juca nu 
mai avea nevoie de nici un complement. Totul era o joacă. 
Numai o joacă. Cea mai nevinovată joacă. 

— Nu, spuse Purcell. 

— De ce? 

— 'Ţi-am mai spus de ce: pentru că e tabu. 

Pronunţă, stingherit, aceste cuvinte. Joaca să fie oprită 
printr-un tabu! Părea un lucru atît de prostesc pentru |! un 
tahitian |! . 

Itia începu să rîdă. - 

— Tabu făcut de cine? 

— De Fatua. 

— Omule ! vorbi lia, cu un aer de indignare, îmi tot spui 
lucruri care nici nu sînt pe lume ! Tabuurile sînt hotărîte fie 
de către şef, fie de către vraci. Şi nu de către Eatua. Fatuu 
este Eatua, şi atîta tot | 

În plină erezie așadar ;: Dumnezeu nu se mai ocupa de 
oameni, 

— În marea insulă a ploă, spuse Purcell, Dumnezeu este 
cel ce hotărăşte tabuurile. 

La urma urmelor şi aceasta tot erezie era. Dar în ce 
chip s-o faci să înțeleagă că Dumnezeu era universal ? 

— Bine, dar aici nu sîntem, spuse ltia, pe marea insulă. 
Tabuul tău n-are nici un rost. De ce să porţi un tabu de 
pe o insulă pe alta? 

Dar lucrul ăsta îl mai discutaseră. lar Purcell nu izbutise 


niciodată să aibă, în această controversă, ultimul cuvânt. 
— Am spus nu, făcu Purcell, cu tărie. 


Itia îşi îndreptă trunchiul, iar ochii îi scăpărară. 

— Omule | spuse ea, plină de miînie, de ce-mi aduci o 
astfel de jignire ? Sînt eu, cumva, arţăgoasă ca Horoa? 
Ordinară ca Vaa P Urîtă ca Taiata ?... Uită-te la sînii mei! 
spuse lItia, înălţîndu-şi-i cu gingăşie pe palmele mînuţelor ei 
durdulii. Priveşte-mi pîntecele ! Şi şoldurile ! urmă ea, un- 
duindu-se în loc, cu mîinile ridicate. Vezi-le, omule, cît de 
pline sînt !... 

Şi, cu sînii zvîcnind în sus, cu podul palmelor la înălţimea 
umerilor, îşi privea cu un suriîs plin de încîntare unduirea 
șoldurilor, ca şi cum, la vederea propriei frumuseți, o cu: 
prindea încet-încet o stare de beţie. 

— Uită-te, omule| spuse ea cu o voce surdă şi puţin 
răguşită, uită-te ! Şoldurile mi-s împlinite ca să te-ntîmpine 
şi ca să-ţi poarte un copil. 

— 'Ţi-am spus tot ce aveam de spus, răspunse Purcell. 
Şi acum, du-mă, te rog, la Tetahiti. 

ltia se opri, stană de piatră. Faţa ei mică şi rotundă i se 
întunecă, şi scîntei îi scăpărară din ochi. 

— Omule, spuse ea, cu o mînie ce-i piţigăia glasul, tu 
joacă-te cu mine, iar eu te duc la'tainiţa alor mei. Sau nu 
te juca, şi-mi văd de drum. 

Purcell o privi cu ochii holbaţi. Era ziua şantajului! 
Întîi Johnson, iar acum ltia | 

— Sînt foarte supărat, ltia, spuse Purcell, cu asprime. 
Sînt supărat foc. 

Şi, fără a se gîndi că nu era chiar clipa cea mai potrivită 
să-i facă o plăcere, repetă: 

Il am very angry. 

— Why ? întrebă ea îndată, lărgindu-şi cu stăruință bu- 
zele. Pronunța Uaie, fără nici o urmă a sunetului reprezentat 

prin litera h şi adăugînd la coadă un „e“, dar articulase atit 
de bine şi de expresiv, încît puteai aproape îvecea cuvîntul 
ieşindu-i, rotund şi uimit, din gură. De ce? repetă ea, în 
graiu-i de baştină, cu un aer nevinovat, -și, întinzînd în 
faţă-i palmele, într-un gest, grăitor, eşti drăguţ: atunci sînt 
şi eu drăguță. Eşti rău : sînt şi eu rea. 

Aplecată înainte, cu braţele roată în jurul genele cu 
trupul ghentuit, aducea cu un rod aşternut pe un covor de 
“frunze : rotund, zemos, parfumat. „lar eu, îşi spuse Purcell 
în sinea -sa, eu sînt copilul cel «rău» pentru că nu vreau să 
mă «joc» cu ea.“ 

— ltia, spuse Purcell, cu tărie. Mă duci la ai tăi, şi nimic 
mai mult. Nu primesc nici o condiţie. 

— Eşti drăguţ: sînt şi eu drăguță. 

— La revedere, ltia. 

— Eşti 'drăguţ: sînt şi eu... 

— La revedere, lItia. N 

— Miine vin iar, spuse ltia cu un glas liniştit, iar în 
ochii-i zîmbind cu viclenie, şi aţintiți într-ai săi, licărea 
desăvirşita certitudine că, în cele din iii el se va da 
învins. 

— La revedere! spuse Purcell, mînios. 

Şi ieşi din desişul: de ferigi atît de fără grijă, încît se 
lovi la frunte şi îşi prinse mîna dreaptă între două tulpine. 

Cînd ajunse în faţa cabanei sale, simţi soarele dogorindu-i 
ceafa şi umerii. Nu era doar o dogoare de foc, ci ceva ca 
plesnetul unui bici de jăratic. Mări pasul, pătrunse uşurat 
în umbra de sub streaşină şi apoi se trînti în pat. Îşi aduse 
aminte că Ivoa se dusese la Omaata. Apucătura asta de a-şi 
tot face vizite una alteia | Se simţea singur, cu sufletul stin- 
gher. Nu era în sinea lui chiar atît de încredinţat pe cît îi 
arătase lui Mac Leod cînd îi spusese că tahitienii nu-i soco- 
teau pe toți peritanii drept vrăjmaşi. Îşi aminti de tradiţiile 
războinice din Tahiti : dacă se întîmpla ca un trib vrăjmaş să 
ucidă un om, era moral ca acest trib să fie nimicit în între- 
gime, dacă se putea. Lucrurile stăteau însă cu totul altfel, în 
cazul acesta. Peritanii nu constituiau un trib vrăjmaş, vinovat 
de un lung şir de războaie în trecut, de mişelii şi de cruzimi. 
Ba, unii dintre ei avuseseră chiar legături de prietenie cu 
tahitienii şi s-ar fi putut ca aceştia din urmă să ţină seama, 
în acţiunile lor de răzbunare, de unele nuanţe. Aşa, de 

pildă, s-ar putea ca ei să-i socotească vrăjmaşi numai pe 
aceia dintre peritani care-i întîmpinau cu pușca în mînă. 
„Dar dacă lucrurile stau aşa, îşi spuse, în sinea sa, Purcell 
căinîndu-se, atupci mai cuminte ar fi fost, din parte-mi, să-i 
cedez ltiei ca să pot vorbi cu ei. Le-aş fi spus să nu se 
lase înşelaţi de aparenţe ; că Jones umbla cu puşca în mînă 
ca un ştrengar căruia-i place să facă pe grozavul, că Hunt 
purta arma lui neîncărcată, că Johnson era hotărit să nu 
tragă, că White votase împotriva lui Mac Leod...“ Îi reveni. 
în minte chipul lui Jones în clipa în care, plecînd cu .cîteva 
momente mai devreme, se îndepărta pe uliţa Alizeului, cu 
născioru-i fremătînd de mînie. Se va înarma, fără îndoială, 
pentru corvoada apei, şi chiar dacă, de astă dată, nu se 
va întîmpla nimic, îl vor pîndi, totuşi, ochi pitiţi în desiş. 
Ropati ţinea puşca în mînă: atunci Ropati era şi el împo- 
triva lor. „Ar trebui să mă duc de îndată la el, îşi spuse 
Purcell, şi să-i propună să-l înlocuiesc.“ Dar văzduhul era 
încins şi nu-i venea s-o pornească la drum. Apoi, în afară 
de aceasta, era şi zadarnic. Jones nu va primi: ştia el şi 
singur ce avea de făcut, nu mai era un înc... şi aşa mai 
departe. | 

Prin larga deschizătură a pereţilor mobili, soarele şi dogoa- 
rea năvăleau. înăuntru, în valuri, şi, deşi aproape despuiat, 
Purcell era năduşit. Îi trecu prin minte gîndul de a se scula 
din pat pentru a închide uşile, dar nu avu curajul şi se 
mulţumi să se întoarcă cu spatele la lumină. Încerca un 
sentiment ciudat ; nu avea nici o îndoială că cu fiecare 
zi ce se scurgea locuitorii insulei se apropiau tot mai mult 
de un nou măcel şi, cu toate acestea, nu-i venea să creadă. 
lar cît despre ceilalţi, nu credeau nici atîta. Baker o pornea 
— singurl — la pescuit şi zăbovea acolo pînă-n seară. 
Mason îl ruga pe Dumnezeu de două ori pe zi să-i dăruiască 
un băiat. Ivoa se tot ducea prin casele vecinelor, la sporo- 
văială. Itiei nu-i era gîndul decît la joacă. Iar el, el își 
făcea siesta cea de toate zilele. Războiul bătea la uşă, şi, 
chiar orbul găinilor să-l fi avut, şi tot ţi-ai fi dat seama, 
nimeni nu voia, totuşi, să-l vadă. 

Ca în fiece zi, la acelaşi ceas, simţi cotropindu-l somnul. 
Pleoapele-i cădeau grele pe ochi, iar trupul prinse a i se 
înfunda în salteaua de frunze, o toropeală îl cuprindea pe 
nesimţite. Tresări. Se socotea vinovat că se lasă pradă som- 

nului, ca şi cum viaţa peritanilor ar fi ţinut de starea-i de 
veghe. „E absurd, îşi spuse el, aproape cu glas“tare. Ce 
pot face eu ?“ Îşi simţea capul greu şi îl durea ceafa. Fusese 
în desişul de ferigi, unde stătuse cu ltia, și fusese cam 
prea răcoare, iar la ieşirea de-acolo îl pălise dogoarea soa- 
relui. 

Închise, iarăşi, ochii, lunecînd pe povîrnişul somnului. Un 
simțămînt cu neputinţă de îndurat îl smulse din adîncuri. 
Acelaşi chin al conştiinţei, care-l frămîntase în copilărie cînd 
se scula fără a-şi fi făcut temele pentru a doua zi. Se 
înnăbuşea. Trebuia să facă ceva, dar nu ştia ce anume. 
Lenevea, în pat, iar vremea cea fără de întoarcere zbura ; 
ceva, undeva, se pierdea în van ; a lui era vina. Bine nu-şi 
dădea seama dacă era în stare de veghe sau de somn, dar 
avu simţămîntul că e pradă unui vis negru, gîndu-i prinse 
a 'se roti într-un vîrtej fără ieşire, iar un glas lăuntric îi 
şoptea într-una, în urechi : „„Era datoria ta, Adamo, era da- 
toria ta, datoria ta“. Dar ce anume era de datoria lui să 
facă ? Cu ce anume se făcuse vinovat? Chiar în clipa 
aceea şoapta se stinse, iar el se prăbuşi în vîrtejul beznei. 

Dacă cel puţin gîndurile lui ar înceta să se mai rotească 
atît de cumplit, în cercul ăsta apășător... Dacă ar putea face 
un .pas, mai departe, să vadă limpede! Se ivi o licărire 
verde în faţa ochilor săi; se afla sub smochin, pierdut în 
labirintul încăperilor de frunziş, îl căuta pe Mehani şi se 
învîrtea într-una în jurul arborelui. O umbră îi luneca prin 
față. O spinare neagră, atletică se încovoia, ca să treacă sub 
o cracă. Mehani ! Nici măcar nu se întorcea spre el. Întim- 
plarea dura de ceasuri întregi, şi, deodată, era chiar el aici | 
Deasupra sa. Dar capul îi spînzura în văzduh, în plin frunziș, 
cu faţa pămiîntie din care îi fugise tot sîngele aplecat într-o 
parte, ca al lui Cristos răstignit pe cruce. Îl strigă: 
„Mehani |!“ Acesta îşi deschise cu o dureroasă caznă ochii, 
ce i se făcuseră sticloşi. „Mehani!“ Fără încetare, Purcell 
îl tot striga pe nume. Dacă nu l-ar mai fi strigat, Mehani 
ar fi murit. Și atunci, buzele groase şi vinete se întredeschi- 
seră, iar ochii căprui, trişti şi împăienjeniţi, se aţintiră asupra 

„Adamo, rosti Mehani încet, nu trebuia ca tu“... „Ce? 
ce P strigă Purcell, deznădăjduit, ce anume nu trebuia să 


fac ?...“ - 

Se trezi pe jumătate, năduşeala i se prelingea şiroaie de 
la subsu&ri şi de-a lungul coastelor. Dar trupul îi era năclăit 
în somn, nu izbutea să se miște. Deodată se făcu beznă în 
jurul său, Mehani pieri, iar la marginea frunzişului îl zări 
pe Jones, mic de tot, alergînd, cu puşca în mînă. Nu era 
chiar Jones, ci un băieţel care semăna cu Jones şi care, 
agitîndu-şi o puşcă de lemn, îşi întorcea privirea spre Purcell 
şi ridea, cu faţa plină de pistrui: „„Nu-l voi mai ajunge 
din urmă“, gîndi Purcell, înspăimîntat. Nu era în stare să-şi 
miște genunchii .ca să alerge. Îşi tîra picioarele, grele şi 
înţepenite. Deodată Jones se prăbuşi la pămînt. Purcell fu 
cît pe ce să se împleticească de trupul lui. Se opri locului. 
Dar nu era Jones, ci Jimmy, cu obrazul zdrobit de pumnul 
lui Burt, cu nasul strivit, cu sîngele zyîcnindu-i şiroaie pe 
gură. Doamne, Dumnezeule, Jimmy | Jimmy ! „Nădăjduiesc, 
domnule Purcell, îi strigă, în ureche, cu tărie glasul lui 
Mason, că va fi băiat.“ Mason îl luase de umeri, spunîndu-i: 
„Domnule Purcell, trebuie să fie băiat !“ 

Purcell se trezi de-a binelea. Mîini mari şi negre îi în- 
cleştau braţele, zgîlțiindu-l. Mişcarea aceasta îi făcea greață. 
Ochii îi clipiră. Mîinile astea enorme, matahala asta întu- 
necată aplecată asupra lui era Omaata. Deschise ochii mari 
şi-şi şterse gura cu mîna. Lîngă Omaata se vedea Ivoa, iar 
lîngă ea, ltia. i 

— Ce s-a întîmplat ? spuse el, ridicîndu-se în coate. 

Soarele se coborise destul de jos. Trebuie să fi dormit 
multă vreme. Clipi din ochi, privi către femeile încremenite 
în jurul patului său. Feţele le erau pămîntii de spaimă. 

— Ce s-a întîmplat ? 

— Vorbeşte tu, Itia, spuse Omaata, cu un glas ce de-abia 
i se desluşea. 

ltia îl privea, cu buzele tremurătoare. | 

— Vorbeşte, ltia, spuse el, cuprins de teamă. 

— Adamo | i 

— Haide, vorbeşte ! 

— Au găsit puştile!|! 

Purcell se ridică. 

— Nu înţeleg, strigă el, înmărmurit. Ce puşti? 

— Puştile pe care şeful le-a ascuns în grotă. 

— Care puşti ? strigă el, punîndu-şi palmele miîlinilor 
peste urechi, ca pentru a nu mai aazi. Ce grotă? 

Și, deodată strigă: 

— Puştile lui Mason? Puştile pe căre le-a ascuns în 
grotă ? Pe munte ? 

— Da. | 

— -Smintitul ! strigă el, sărind din pat şi făcînd un pas 
spre uşă. 

Se opri locului, zăpăcit. Încotro o pornea ? Ce putea să 
facă ? O privi, scrutător, pe ltia. | 


— Au cutezat să pătrundă în grotă ? În ciuda tupapa- 
huilor ? 


— Numai Mehani a intrat înăuntru. 

Singurul tahitian care nu credea în strigoi | Şi tocmai el 
trebuia să fie acela | 

— Cînd Avapuhi şi cu mine am fugit, după împărţirea 
vahineelor, Mehani a fost acela care ne-a silit să pătrundem 
în grotă. Noi nu voiam. Dar ploua! Ploua într-una! Şi 
atunci am intrat. 


Purcell o privi şi, cu buzele uscate, spuse: 

— Şi cîte puşti a găsit Mehani? 

— Opt. 

— Şi muniții ? 

— O ladă. 

— Smintitul ăsta de Mason ! El le cărase pe toate, acolo 
sus, împreună cu Vaal Doar aşa ca „să-şi vîndă pielea 
scump“, dacă cumva se întorcea fregata... Un gînd aidoma 
unui fulger brăzdă mintea lui Purcell. Strigă: 

— Omaata ! La căratul apei! 

O privi. Omaata tremura din toate mădularele, cu ochii 
înspăimîntaţi. Nu era în stare să scoată o vorbă. 

— Ce fac cei din corvoada pentru apă ? strigă el spre Ivoa. 
— Au plecat. 

— Cînd ? 

— De cîteva clipe. 

— De cîteva clipe? 

— Ceva mai demult. 

— Cum adică, ceva mai demult ? strigă Purcell exasperat. 
— Cam atît cît ar trebui să faci pînă la golful Blossom 
înapoi. 


mie 

Un ceas, prin urmare. Se aflau aproape la capătul dru-. 
mului. Cu neputinţă să-i mai ajungă din urmă. Puteai striga 
mult şi bine. Nici măcar n-ar auzi. 

La o depărtare de o milă de smochin, la jumătatea povir- 
nișului muntelui, niște stînci alcătuiau, ţinînd apa torentu- 
lui, un mic bazin, stăvilit şi încoronat de desişuri. Acesta 
era locul de unde se scotea apa. Iar apoi, după ce umpleau 
vasele, oamenii se scăldau. Apa cea limpede de pe stîncile 
negre era răsplata pe care şi-o luau după un drum lung 
sub arşiţa soarelui. 

Cu inima strînsă, Purcell o privi pe lItia. 

— Ştiu ai tăi că este o corvoadă pentru apă? 

— Ştiu, spuse lItia, coborînd ochii în pămînt. 

Chiar ea le-o spusese ! Fără nici un gînd rău./Raha, Faina, 
ltia, începînd de dimineaţă, dădeau tîrcoale satului şi flecă- 
reau cu femeile peritanilor, care le ştiau pe toate, de la 
bărbaţii lor. Şi nici măcar nu era un lucru făcut înadins |! 
Doar un obicei. Necontenit, în insulele tahitiene, toate se 
aflau din gură în gură! „„Răzvrătiţii“ erau informaţi din 
oră în oră. 

lar acum ei pîndeau sosirea corvezii pentru apă. Se piti- 
seră, pe după desişuri, de cealaltă parte a bazinului, cu 
ţevile puștilor rezemate de crăci. Vor veni ei, peritanii. 
Îşi vor lăsa femeile să intre în bazin, iar ei vor rămîne sus, 
pe creştet, cu pușca în mînă, desprinzîndu-se clar pe fundul 
cerului. „Doamne, gemu Purcell, tahitienii vor trage în ei, 
ca în ţinte, la poligon.“ „Jones!“ strigă Purcell, în gura 
mare, ca şi cum micul Jones îl putea auzi. Fu cuprins de 
o deznădăjduită pornire de a alerga. Să alerge! Era o 
nebunie |! Jones nu mai era decît la cîteva zeci de metri de 
torent. Se simţea fericit, gîndindu-se că, după ce femeile 
îşi vor fi umplut căldările cu apă, el îşi va putea pune 
deoparte pușca asta, care-l stingherea, că îşi va scoate 
pare-ul, pentru ca, muşchiulos, bronzat şi voios, cum era, 
să se zvirle cel dintii în apă. 

— Se apropie de torent, spuse Purcell, cu glasul stins. 

Cele trei femei priveau ţintă spre munte. Dar nu muntele 
era ceea ce vedeau ochii lor. Stăruia în ei, deopotrivă, vi- 
ziunea din ochii lui Purcell. Cei patru peritani înaintau, ane- 
voie, .printre pietre, iar la capătul drumului îi aştepta 
moartea. 

— Jono ! spuse Omaata, cu un glas înnăbuşit. 

Era adevărat! El nu se gîndise decît la Jonesl Dar 
şi Hunt va muri. Şi toţi ceilalți vor muri. Johnson, care îşi 
trăise viaţa tremurînd de frică, White, atît de conştiincios, 
Hunt, care nu înţelegea, niciodată, nimic, şi Jones ! Jones |... 

Purcell o privi pe Omaata. Cumplit de ştearsă era privirea 
ochilor ei. Se apropie de ea şi o luă de braţ. Omaata îl lăsă, 
amorţită. Îşi clătina capul, enorm, şi lacrămi mari se rosto- 
goleau în ochii ei împietriţi. Ivoa o luă de celălalt braţ, iar 
Omaata spuse cu un glas stins, ca al unei femei bătrîne : 

— Vreau să stau jos. Şi de îndată uriaşa povară a tru- 
pului ei se prăbuşi, ca şi cum picioarele n-ar mai fi fost în 
stare s-o susţină. La rîndul lor, Ivoa şi Purcell se așezară şi 
ei pe podea, strîns lipiţi de Omaata. O clipă mai tîrziu se 
apropie şi Itia, aşezîndu-se alături de Ivoa, de braţul căreia 
îşi sprijini capul. Tăceau cu toţii, privind muntele. 

Peritanii îşi vedeau de drum, sub dogoarea soarelui. Tot 
trecînd de atîta vreme, prin aceleaşi locuri, oamenii din 
corvoada pentru apă îşi croiseră o potecă prin drumul pie- 
tros, aşa încît cu toţii înaintau, unul după altul, în șir, 
desculți, nescoţind nici o vorbă. Johnson privea, în jur, plin 
de spaimă. White strîngea din pleoape, trist şi calm. Hunt 
nu se gîndea la nimic. Lui Jones îi er4 cam frică. Dar nu 
tare. Tahitienilor le era, într-adevăr, drag. Şi apoi ei nu 
aveau decît nişte suliţi. Iar cu o suliță nu nimereai prea 
departe. Dogoarea soarelui îi mistuia umărul drept. Bro- 
boane de năduşeală îi curgeau fără încetare pe spinare, între 
omoplaţi, iar trupul său se şi pregătea, cu desfătare, să pri- 
mească miîngiierea apei. 

Tăcerea din odaie devenea de nesuferit. Purcell îşi frîngea 
mîinile, strîngîndu-le una de cealaltă. Cu fiecare clipă ce 
trecea, respiraţia îi devenea tot mai grea. 

— ltia, spuse el, dintr-o răsuflare. 

— Da? 

— De ce nu mi-ai spus adineaori că tahitienii au găsit 
puştile ? 

— Cînd, „„adineaori 2“ 

— Înaintea odihnei de după prînz. 

— Nu ştiam încă. Am aflat cînd m-am întors printre ei. 
Şi am venit repede aici. 

Nu făceau nici 6 mişcare şi vorbeau Încet, ca şi cum ât 
fi vegheat la căpătiiul morţilor. 

— La întoarcere trebuia să te întîlneşti pe drum cu cei 
plecaţi la căratul apei. a 

— Nu am trecut pe drumul smochinului. Am luat-o prin 
desiş. Am pierdut multă vreme. | 


Orice vorbă era de prisos. Totul era de prisos. Dar erau 
siliți să vorbească, să vorbească într-una. Se înnăbuşeau dacă 
nu vorbeau. Putea mult şi bine Purcell să stea cu ochii 
închişi, căci îi tot vedea pe peritani înaintînd plini de viaţă, 
cîteşipatru, înspre torent. Le era sete, le era cald, erau 
obosiţi, şi cu toţii aveau în minte rosturile mărunte ale 
preocupărilor lor de toată ziua, în legătură cu grădina, cu 
cabana lor, sau cu pescuitul. Se socoteau vii. lar ei nu mai 
erau decît nişte morţi. Morți, ca şi cum s-ar fi- şi aflat 
întinşi pe lespezile de piatră cu un glonte în inimă şi cu 
capul retezat. 

Soarele cobora în amurg, iar deasupra frunzişului de 
smochin, muntele, luminat doar dintr-o parte, căpăta un 
relief impresionant şi părea mai apropiat, mai ameninţător. 
Inima prinse a zvicni cu bătăi surde în pieptul lui Purcell. 
Coborî capul, închise ochii şi începu să se roage. Renunţă, 
însă, îndată. Nu eră în stare să-şi închege gîndurile. 

Două bubuituri una după alta străpunseră depărtarea, 
apoi încă două şi apoi nu mai urmă nimic. 

— Jono, spuse Omaata. 

Şi, fără a clinti capul, cu ochii pironiţi asupra muntelui, 
întredeschise buzele şi începu să geamă. 


Capitolul XII ” 


Femeile se întoarseră, o dată cu căderea nopţii, de la 
căratul apei. Îşi lăsară vasele cu apă în mijlocul pieţei şi 
începură îndată riturile funebre. Riturile acestea erau alcă- 
tuite din dansuri şi cîntece, care, departe de a fi triste, se 
învîrteau toate în jurul aceleiaşi teme : joaca. 

În vreme ce le îndeplineau, Purcell se uita la ele, uluit. 
Era foarte limpede că nu exista nici o deosebire între felul 
în care tahitienii celebrau naşterea şi modul în care de- 


346 


plingeau moartea unui om. În amfndouă împrejurările ei 
slăveau ceea ce socoteau că le oferă viaţa mai de preţ. Pe 
cei cîţiva metri pătraţi din Blossom Square, iluminat de zeci 
de doedoe înfipte, din loc în loc, pe buturuge, dănţuiră 
pînă tîrziu, după miezul nopţii, în însoţirea unor melodii 
lascive, aceleaşi femei, sub ochii cărora, doar cu două-trei 
ceasuri mai înainte, muriseră cei care le fuseseră tan€. 
Purcell nu-şi lua nici o clipă ochii de la ele. Ce puteau 
însemna, oare, toate acestea ? Încercau cumva să se Împo- 
trivească durerii făcînd ca trupurile să-şi exprime, astfel, 
dorul de viaţă ? Aduceau fiecare tanc-ului ei, ca pe cel 
din urmă omagiu, un bun pe care nu-l vor mai avea? 
Sau, ascunsă în adîncul acestei beţii, stăruia afirmaţia naivă 
că, pentru supraviețuitori, existenţa rămînea, la urma urme- 
lor, plăcută ? 

Purcell stătea pe un butuc, iar Ivoa se tolănise pe iarbă, 
aşezată la picioarele lui, aşa ca să se poată rezema cu 
spatele de el. Tahitienii nu le lăsaseră pe femeile din cor- 
voadă să se întoarcă, pentru a lua cu ele trupurile morţilor, 
iar aceştia erau înfăţişaţi prin nişte trunchiuri de arbori, 
peste care femeile zviîrliseră nişte pînze din scoarță de 
copac. Amureia lipsea de la această ceremonie. După îm- 
pușcarea bărbaţilor, Ohu o ceruse ca prizonieră de război 
şi o ţinea cu de-a sila pe lîngă el. Toate femeile dansau, 
în afară de Vaa şi Ivoa, cărora, din pricina stării în care 
se aflau, dansul le era interzis. Cîntecele zvicneau din ce 
în ce tot mai frenetic, iar Purcell se uita cu ochi scrutători 
la feţele văduvelor care se perindau necontenit înaintea lui. 

Neînţelegerile dintre Taiata şi Johnson erau ştiute de 
toată lumea, dar Itihota se împăcase de minune cu White, 
iar Omaata îl adorase pe tanc-ul ei. Şi cu toate acestea, 
Omaata glănţuia acum ca şi atunci, pe puntea Blossom-ului, 
cînd, pe ploaia cea mare, voise să-l cucerească pe Jono. Nu 
trecuseră nici două ceasuri de cînd, cu ochii împietriţi, mai 
mult moartă decît vie, gemea ca o fiară, iar acum surîdea, 
nările îi fremătau, ochii îi scînteiau ca doi aştri. În volup- 
tatea mişcărilor, obrazul lItihotei căpătase aceeaşi expresie, 
şi pînă şi Taiatei îi pierise acel aer morocănos şi închis. În 
ciuda deosebirilor de înălțime, proporţii şi frumuseţe dintre 
ele, ajunseseră să semene una cu cealaltă şi să poarte toate 
aceeaşi mască încremenită, extatică. Intonau, fiecare cînd 

le venea rîndul, cu 0 patimă ce ştergea orice urmă de 
vulgaritate acele intraductibile cîntece în care „joaca“ era 
înfăţişată în toate amănuntele. Glasurile sunau ciudat de 
înrudite, piţigăiate şi sparte deopotrivă. Deodată, ochii lui 
Purcell se încrucişară cu aceia ai Omaatei, iar el desluşi în 
privirea absentă pe care ea i-o întoarse o licărire provoca- 
toare. Simţi privirea ca pe o lovitură. Era limpede: ea nu-l 
„recunoștea“. În clipa aceea el nu mai era, pentru ochii cu 
care ea îl privea acum, „copilaşul“ ei, ci un tan€ ca oricare 
alt tanc. Ea însăşi încetase de a mai fi Omaata. Voluptatea 
vagă ce-i trecea prin ochi spunea limpede: Omaata, Jono, 
trecutul, toate pieriseră. Nu mai rămăsese decît o femeie 
care dănţuia pentru că era în viață şi pentru că viaţa însăşi 
nu era nimic altceva decît această joacă. 

Avapuhi dădu un țipăt, se desprinse din grupul dansatoa- 
relor şi se îndreptă spre Purcell, şchiopătînd. Cu cotul miîinii 
drepte ridicat pînă la înălțimea umerilor, cu antebraţul ori- 
zontal, cu încheietura miîinii suplă, îşi scutura cu gingăşie 
degetele înaintea chipului ei blind ca pentru a-şi arăta cu 
o şăgalnică exagerare intensitatea durerii. 

— Vai! Vai! Adamo! gemu ea cu o mutră bosumflată 
şi 'veselă în acelaşi timp. 

— Dă să văd,:spuse Purcell. 

Se ridică binişor, ca să n-o stînjenească pe Ivoa, o aşeză 
pe Avapuhi pe butuc şi, proptind piciorul drept al vahineei 
de propriul său genunchi, începu să-i maseze glezna. Ivoa 
abia de se mişcă din loc. Îşi sprijini capul de coapsa Ava- 
puhiei şi continuă să cînte cu glasul încetişor, cu ochii ţintă 
la dansatoare. 

— Unde e Uili ? întrebă Purcell o clipă mai tîrziu. 

— Trebuia să vorbească mai tare, ca să i se audă glasul 
în răsunetul cîntecelor. A 

— Acasă. 

— Mă duc la el. 

— Nu te duce. 

— De ce? 

Avapuhi coborî cu încetineală ochii în pămînt şi îşi privi 
glezna. 

— Vai| Vai! Adamo! 

— De ce? 

— Nu aşa tare, te rog. 

— De ce să nu mă duc la Uili? 

— N-ade să-ţi deschidă. S-a încuiat în casă. 

— Şi ce face? 

— Nimic. 

— Cum nimic ? 

— Stă. Se scoală. , Apoi se aşază iar. Îşi ia capul între 
miîini. Dar cînd mă apropii de el... 

— Cînd te apropii ? 

— Strigă „Lasă-mă !“ apoi izbeşte cu pumnii în uşă. 
Izbeşte cu pumnii! Izbeşte într-una. Şi ochii îi ard ca jă- 
raticul | 

Urmă o tăcere. Ivoa încetă să mai cînte, îşi plimbă virfu- 
rile degetelor pe coapsa Avapubiei şi spuse, dîndu-şi capul 
pe spate, ca s-o poată vedea: 

— Ai pielea dulce ca mătasea, Avapuhi, iar zîmbetul ţi-e 
la fel de dulce. Şi ce ochi ai! 

Purcell o privi. Era greu de înţeles dacă Ivoa voia să 
schimbe vorba sau dacă nu ascultase discuţia. 

— Îmi face plăcere ceea ce-mi spui, răspunse Avapuhi, 
domol. | 

Îşi puse mîna pe capul lIvoei, îi mîngîie părul şi spuse: 

— Hărăzească-ţi Egtua un băiat. Iar lui să-i dăruiască o 

limbă ţipătoare, pe care s-o auzi în somn cum te cheamă, 
şi buze bune pentru supt. 
_“Tăcu. Ivoa îşi rotunji braţele în jurul sînilor, închise ochii, 
iar buzele îi prinseră a surîde, în neştire. Era ca şi cum 
pruncul s-ar fi şi aflat la pieptul ei, gol şi moale, cu gura 
doldora de lapte. Avapuhi tăcea. Şi ochii ei îl şi vedeau pe 
băieţelul Ivoei, dar el nu mai era în braţele maică-si, ci înce- 
puse să meargă, aparţinînd tuturora, trecînd din mînă în 
mînă şi făcînd bucuria întregii insule. Ţopăia copilul, acum, 
pretutindeni ! Se ivea, de o şchioapă, gol şi cu ochii speriaţi, 
la vreo cotitură de drum, abia mai răsărit decît iarba din 
pădure. O, copilul! Copilul! Cît de gingaş îl simţea sub 
degete |! 

— Şi acum, spuse Avapuhi, cu o expresie de neţărmurită 
bucurie, mă duc să dansez. 

— N-ai să poţi dansa, spuse Purcell. 

— Ba am să pot, spuse ea ridicîndu-se în picioare. 

Purcell îşi reluă locul pe butuc, încolăcindu-şi picioarele 
în jurul trupului Ivoei. Avapuhi făcu cîţiva paşi şi dădu un 
țipăt. Se întoarse cu faţa spre Adamo şi făcu o uşopră strîm- 
bătură. 

— Hai, du-te şi te culcă. 

— Nu, spuse ea cu o subită tristeţe. Nu, nu vreau. 

Reveni lîngă Purcell, se aşeză lîngă el, proptindu-şi spina- 
rea de genunchiul piciorului său drept. 

O umbră se profilă între dansatoare şi Purcell. Acesta își 
înălţă privirea. Era Mason, cu puşca în mînă. Înaintă, apoi 
rămase locului, sprijinit de trunchiul unui cocotier, la doi 
metri de Purcell, pe care nu-l privi. lar cînd începu să 
vorbească nu înceta să arunce în jurii priviri speriate. În 
spatele lui, abia desluşindu-se în umbra altui arbore, Mac 
Leod şi Smudge aşteptau neclintiţi. Şi ei erau înarmaţi. 
Purcell nu-i auzise apropiindu-se. 

-— Domnule Purcell, spuse Mason pe un ton scurt. Vrei 
să fii atît de bun şi să-l faci pe Baker'să înţeleagă de vorbă ? 
Smintitul ăsta s-a zăvorit în casă şi ne-a trimis la plimbare. 
După asasinarea lui Jones ar fi trebuit să priceapă că locul 
lui e printre noi. 

— Nici mie n-are să-mi deschidă, spuse Purcell, clătinînd 
din cap. Lasă-i timp să se liniştească. 

— Timp! Ce timp! miîrîi Mason. La noapte n-o să lim 
decît trei oameni înarmaţi contra patru ! Numai din pricina 
acestui nebun ! 

Şi reluă pe un ton uscat: ze 

— Pentru că nu-mi vine să; cred că ai să iei puşca în 
mînă. 

— Nu, domnule căpitân. 

— Ne laşi la voia întîmplării, spuse Mason cu un glas 
dispreţuitor. Dacă negrii ne atacă la noapte, nu vom fi 
decît trei în luptă cu ei. 

— Liniştiţi-vă. Nu vă vor ataca în noaptea asta. 

— De unde ştii dumneata că nu ne vor ataca ? întrebă 
Mason cu o urmă de bănuială în glas. 

— Nu o vor face în noaptea în care femeile îşi plîng 
morţii. 

— Şi-i plîng! făcu Mason cu indignare. „Plîns“ spui 
dumneata că se numeşte asta ? În viața mea n-am văzut 

ceva mai dezgustător | Sălbaticii ăştia n-au nici un senti- 
ment de decenţă ! N-au nimic aici! urmă el, bătîndu-se cu 
mîna în piept, absolut nimic, ăsta-i adevărul! Mai treacă- 
meargă cu cîntecele : nici pe astea nu le înţeleg, dar pre- 
supun că cer mila Domnului pentru sufletele lor. Dar dan- 
surile | Spune-mi dumneata, domnule Purcell, dacă ai mai 
pomenit ca femeia să danseze cînd îi moare bărbatul ? 

— Dansurile acestea au, fără îndoială, un înţeles care... 

— Dezgustătoare |! i-o reteză Mason, articulînd exploziv 
silabele. Sînt dezgustătoare, şi atîta tot. Şi mă simt fericit 
că doamna Mason nu se dedă la aşa ceva. Doamna Mason 
e o lady. Se mulţumeşte doar să cînte. 

— Sînt de acord că pentru cel ce nu vede decît pînă 
unde îi e nasul faptul e într-adevăr surprinzător, dar fiecare 
popor are... 

— Da' de unde, domnule Purcell, am umblat şi eu prin 
lume... Dar n-am mai pomenit femeie care să-şi joace... 
părţile de jos ale trupului, pentru a plînge moartea bărba- 
tului. Sînt indignat, domnule Purcell, reluă el furios, peste 
orice închipuire de indignat. 

Mason tăcu, cu faţa împietrită, cu trunchiul drept, avînd 
aerul unui om jignit. 

_— Ei, ce faci, vii? reluă el pe un ton aspru. 

Purcell îl privi. 

— Nu, domnule căpitan. 

— Cu alte cuvinte, ai să rămii în noaptea asta în casă? 

Purcell dădu din cap în semn că „da“. Mason îi aruncă 
o privire piezişă, plină de înţeles. 

— Eşti, prin urmare, foarte sigur că negrii n-au să-ţi 
facă nici un rău. 

— Nu sînt sigur de loc, spuse Purcell calm. 

Urmă o tăcere, după care Mason spuse: 

— Ai putea prelua garda unuia din metereze. Sînt patru 
locuri de păzit. Dar noi nu sîntem decît trei. Chiar şi fără 
a pune mîna pe armă ne poți fi de folos. 

— În nici un caz nu voi veni, răspunse Purcell, pe un 
ton hotărît. Nu vă bizuiţi pe mine. Nu vă voi da nici un 
fel de ajutor. 

— Cum adică ?| strigă Mason cu mînie în glas. Ai de 
gînd să rămiîi neutru ? Chiar după aceste asasinate | 

— Bineînţeles. Cînd britanicii i-au ucis pe tahitieni, au 
spus că o fac pentru a da un exemplu. lar cînd tahitienii îi 
ucid pe britanici, fapta lor se numeşte asasinat. 

— Chiar şi acum ? repetă Mason cu violenţă. 

Purcell îl privi. Presiunea, şantajul, escrocheria sentimen- 
tală : toate la rînd. 

— Chiar şi acum, spuse Purcell cu tărie. 

Mason avu o tresărire. 

— E o faptă nedemnă, domnule Purcell! răcni el cu 
glas tunător. 

Se opri brusc. Cîntecele îi stînjeneau id atitea, 

— Vom mai vorbi noi, făcu el cu o ameninţare aproape 
străvezie în glas. 

Se întoarse apoi, greoi, pe călciîie, şi, cu Mac Leod de 
o parte şi cu Smudge de cealaltă parte, o luară împreună pe 
Nordester St. 

O clipă mai tîrziu, Purcell îşi puse mîinile amîndouă pe 
capul Ivoei. 

— Mă duc să mă culc. 

— Şi eu. 

— Eu nu, spuse Avapuhi cu tristeţe. 

Cînd Adamo şi Ivoa se ridicară, ea luă locul lui Adamo, 
pe butuc, şi îi privi cum se îndepărtau. Cît de mult o invidia 
pe Ivoa| Aştepta un copil, iar tanc-ul ei avea cea mai de 
seamă însușire pe care o poate avea un om: era blînd. 
Avapuhi îngînă încet un cîntec, se uită la dansatoare, dar 
o clipă mai tîrziu se simţi stingheră. Începu să cînte mai 
tare, bătînd ritmul din palme. Dar sentimentul de singură- 
tate n-o părăsi nici de astă dată. Se sculă şi se duse să se 
aşeze lîngă Vaa. Nu o prea iubea pe Vaa, dar, spre marea-i 
uimire, Vaa întoarse capul şi îi zîmbi. Poate că şi Vaa se 
simţea singură, ştiindu-şi tan€-ul zăvorît în cabana tahitie- 
nilor. Vaa stătea cu spinarea sprijinită de trunchiul unui 
cocotier. Fredona cu gura închisă, iar ochii îi erau trişti. 
Poate că tanc-ul ei va fi ucis. Poate că al meu, Aug! Noi, 
femeile | Avapuhi îşi strecură mîna pe sub braţul Vaaei şi, 
nesimţind nici o împotrivire din parte-i, îşi sprijini capul 
de umărul ei. 

Purcell şi Ivoa nu apucaseră însă să facă zece metri pe 
strada Alizeului, cînd Ivoa spuse, cu glasul scăzut : 

— S-o luăm prin pădure, 

Purcell se opri în loc, îşi aţinti auzul şi spuse în şoaptă: 

— Ai auzit ceva ? 

— Nu. 

Şi ea adăugă: 

— Mă tem să nu tragă în tine. 

— Nu vor trage, spuse Purcell. 

Dar teama îl cuprindea şi pe el. Mai ascultă o dată 
scrutînd umbra din faţa ochilor săi. Nimic nu se clintea, 
în afară de frunzele de cocotieri, aflate la mare înălţime, 
deasupra capului lui. Luminiţele doedoe din piaţă licăreau 
în spate. Silueta lui întunecată se înfățișa, desigur, ca o 
foarte bună ţintă pe fondul de lumină. O ajunse din urmă 
pe Ivoa, în pădure. 

— Care „ei“ ? întrebă în şoaptă. Ai noştri ? 

— Chiar şi ceilalţi. 

Ea îl strînse de mînă, făcîndu-i astfel semn să tacă, şi 
îl conduse, cu toată siguranţa, prin beznă. 

Cînd, în sfîrşit, se aflară întinşi pe patul lor din cabană, 
cu ușa închisă, cu pereţii mobili legaţi doar cu nişte sfori, 
Ivoa spuse, fără a clinti capul: 

— Mehani nu te-ar ucide. Poate nici Tetahiti. Dar Timi 
şi Ohu, da. 

— De ce? 

— Cel ce-a tras în Ropati este unul dintre ei doi. Sau 
Ohu, ca Amureia să-i rămînă lui, sau chiar Timi, pentru ca 
Ohu s-o aibă pe Amureia. 

— Dar pe mine de ce să mă omoare? 

— Pentru” că, ştiind că tu îl iubeai pe Ropati, se tem 
că îl vei răzbuna. Dar mai înainte, îl vor ucide pe Uili. 

— De ce pe Uili? 

— Pentru că de Uili ei se tem şi mai mult. 

Tăcu. Noaptea nu mai era chiar atît de întunecată ca în 
ceasul cînd se reîntorseseră din Blossom Square. O uşoară 
licărire se strecura printre şipcile peretelui mobil. Întorcînd 
capul, Purcell abia ghicea chipul Ivoei. Lumina părea că 
se strînge toată pe pîntecele ei lucios, rotund şi voluminos, 
ce ieşea din umbră ca o cupolă. 

— Nici nu-mi vine să cred că Ropati a murit, spuse 
Purcell cu glasul scăzut. 

Ivoa rămase într-o tăcere atît de îndelungată, încît Purcell 
o credea adormită. Dar chiar în clipa aceea îi văzu mîna 
ce-şi plimba uşor degetele pe pîntecele ei enorm. . 

— Nici eu, spuse ea, iar mîna îi rămase nemişcată. 

Ivoa reluă : 

— Dar nu mă prea gîndesc la el. 

— De ce? 

— Pentru că nu mi-e gîndul decît la copilul meu. 

Și cum Purcell tăcea, ea adăugă: 

— Fac rău, nu? 

— Nu, nu faci rău. 

Şi ea reluă, după o clipă: 

— Ia te uită! lar mă loveşte cu picioarele! 

— Nu văd nimic, spuse Purcell. 

— Dă mîna-ncoace. 
” Şi ea fi puse palma pe o parte a pîntecelui. 

— Vite| Ai simţit ? 

Purcell fu uimit de puterea izbiturilor. 

— Nu te doare? 

— Ba da! Puțin! spuse ea încîntată şi scoţind un îs 
din -adîncul pieptului. 

Apoi încetă să mai rîdă, tăcerea se aşternu din nou, şi 
spuse, cu un glas schimbat: 

— Mulţi oameni vor fi morţi cînd va veni el pe lume. 

La aceste vorbe, Purcell îngheţă ca la auzul unti pre- 
vestiri rele. Şi, cu gura uscată, cu inima zbătîndu-i-se în 
piept, rămase tăcut. Era preocupat să-şi înfrunte spaima. Se 
scurseră cîteva secunde, apoi îşi lăsă fruntea pe umărul 
Ivoei şi respiră din plin. Se simţea mai bine. Dar cînd 
vorbi, glasul îi răsună stins şi gîfîit de spaimă: 

— Poate, eu. 

Sfida ? Încerca să înduplece soarta ? Şi, în sinea sa, se 
simţi îndată înjosit că vorbise astfel. fi 

— Nu | spuse Ivoa cu o nemaipomenită tărie, ca: şi cum 
toate ar fi ţinut de voinţa ei. Nu! Tu nu! 

— De ce eu nu? 

— Te voi ocroti, spuse ea cu hotărîre. | 

El rîse, dar, lucru absurd, cuvintele ei îl liniştiră. Şi totuşi 
ce stătea în puterea lIvoei ? 

După acestea, se lăsă tăcere îndelungată. Spaima i se po- 
toli treptat-treptat, ca talazurile mării în reflux, iar Purcell 
îşi regăsi aceleaşi gînduri ce-l preocupaseră în tot timpul serii. 

— De ce dansurile astea, Ivoa ? spuse el. 

— De ce toţi aceşti „de ce“, dragul meu tan€ peritan ? 

Şi ea suriîse, în întuneric, cu duioşie. O, Adamo! Adamo! 
Niciodată mulţumit de viaţă, cum sînt tabhitienii. Într-una fără 
astimpăr. Neliniştit într-una. Necontenit în căutarea a cine 
ştie ce. Neobosit să le tot afle pe toate... 

— De ce dansurile astea, Ivoa ? 

Ea îşi înălţă, în umbră, umerii frumoşi. 

— Ce pot să facă ? răspunse ea cu un oftat. Oamenii se 
duc, şi ele îşi iau rămas bun. 

— Dar de ce... dansurile astea ? 

Purcell se ridicase într-un cot şi încerca să-i vadă faţa. 

— Altele nu există, spuse Ivoa. 

— Amăgitoare vorbe. Explicaţie care nu explica nimic. Îşi 
lăsă iarăşi capul pe pat. 

O clipă mai tîrziu, el căută de-a lungul trupului său mîna 
Ivoei, o luă într-a lui şi adormi. Ivoa, cu faţa spre el, privi 
scrutătoare în întuneric ca: să-l poată vedea. Aşa adormea 
Adamo întotdeauna. Deodată, ca o uşă ce se închide brusc. 

Cînd îi auzi răsuflarea calmă şi regulată, Ivoa se sculă 
uşor din pat şi, ieşind din casă, se duse în bucătărie să caute 
puşca pe care i-o împrumutase Vaa. Era una din puştile pe 
care şeful peritan o avea la el şi pe care Vaa îi arătase cum 
s-o încarce. Vaa ştia totul cu privire la mînuirea armei. Ştia 
chiar să tragă cu ea. Şeful o învățase. | 

Ivoa nu se întoarse în cabană. Se îndepărtă cu vreo trei 
metri de şopron, se strecură printre uriaşele ferigi, se propti 
de o tulpină mare şi, punîndu-şi puşca de-a curmezişul, pe 
genunchi, îşi începu paza. Dacă ar fi să vină, ei ar veni prin 
grădină. Timi va înainta cu o făclie în mînă. O va aşeza sub 
un maldăr de vreascuri de sub streaşină. Apoi va pătrunde 
în tufiş, unde va sta pitit cu ţeava puștii îndreptată spre 
peretele mobil al cabanei. Iar Ohu va aştepta în faţa celei- 
lalte uşi. „Nu, îşi spuse ea, cu nădejdea în suflet, Ohu nu va 
veni în noaptea asta. În noaptea asta avea să se îngrijească 
de Amureia.““ Dacă Timi venea cumva singur, nu se îndoia 
că îl va putea ucide. Îl va lăsa să se apropie cît mai mult şi, 


23* 355 


înainte ca el să apuce a pune făclia, îi va propti ţeava 
puştii în spate... 

Cu palmele pe arma culcată pe coapse, cu trunchiul drept, 
cu capul rezemat de tulpina ferigii, Ivoa sta în aşteptare. 
Nu-i era somn. Somnul va veni către ziuă, iar în clipa aceea 
ea va trebui să i se împotrivească din toate puterile. Vor fi 
multe ceasuri de aşteptare. Va aştepta. Nu era singură. Mai 
era şi copilul, ce i se zbătea în pîntece. Şi era şi Adamo, 
care dormea în cabană. Dormed ca şi cum nici pomeneală 
n-ar fi fost de război. Adamo! Nici măcar pușcă nu avea! 
E] nu voia să ucidă pe nimeni | Surîse sălbatic, în întuneric. 
„Dormi, Adamo | spuse ea fără a-şi desface buzele. Dormi, 
dragul meu tanc! Dormi, frumosul meu tane maamaa...“ 

Nu se luminase încă bine de ziuă, cînd Purcell se trezi din 
somn. Ivoa sta aplecată asupra sa. 

— E gata totul, spuse ea zîmbind. 

Îi surîse şi el, şi în clipa aceea fu izbit de privirea ei 
obosită. Se simţi îngrijorat. Cît era de trasă la faţă |! Pe zi 
ce trecea părea: tot mai sleită din pricina sarcinei. 

— Mă duc să mă spăl, spuse el. 

Se spăla de obicei în şopron: Se sculă, se îndreptă spre 
uşă, o deschise, ieşi în prag şi închise uşa în urma sa. Chiar 
în clipa aceea izbucni o detunătură de armă, şi un glonte îi 
şuieră pe lîngă ureche. 

Totul se petrecu atît de fulgerător, încît un moment rămase 
buimăcit, cu ochii ţintă către pădure, fără să înţeleagă că 
asupra lui se trăsese cu o clipă înainte şi fără măcar să-i 
vină în minte gîndul să intre în casă. 

Apoi uşa se deschise în urma sa, mîna Ivoei îl înşfăcă şi 
se pomeni iar în cabană, cu spatele sprijinit de canatul uşii, 
închisă la loc. Era cît se poate de liniştit. 

Ivoa îl privea, cu faţa pămiîntie, cu buzele tremurînde. 
Deodată începu a se clătina pe picioare, cu mîinile înainte. 
Purcell o prinse, o luă în braţe şi o duse spre pat. După ce 
lăsă jos povara din miîini, se ridică, cu sufletul la gură. O 
privi apoi surizâîndu-i din ochi. Nu schimbară nici o vorbă. 
El se întoarse spre uşă. 

— Nu deschide | strigă Ivoa. 

EI făcu „nu“ cu o mişcare a miîinii, dar se apropie de uşă. 
Glontele nu reuşise să străbată de-a binelea scîndura groasă 


356 


de stejar, iar vîrful său se vedea, ţişnind din perete, la înăl- 
ţimea pieptului. Purcell îşi. luă cuțitul cu care se căzni să-l 
scoată. Totul se petrecuse în frîntura de secundă în care el 
se întorsese ca să închidă uşa, în urma sa. Trunchiul i se 
înfăţişase din profil, iar glontele se abătuse doar cu cîţiva 
centimetri într-o parte. Era mai cu seamă uimit, în timp ce-şi 
adîncea cuțitul în lemnul uşii, că nu se simţea de loc tul- 
burat. Cînd, în ajun, Ivoa spusese: „Mulţi oameni vor fi 
morţi cînd va veni el pe lume“, trecuse printr-un moment 
de spaimă cumplită, iar acum, cînd fusese la un pas de 
moarte, nu simţea nimic. 

În aceeaşi clipă răsună încă un foc de armă. Făcu un pas 
înapoi. 

— Adamo |! strigă Ivoa. 

Dar nu, nu în cabana lor se trăgea cu pușca. Alergă spre 
ferestruică şi îndrăzni să arunce o ochire afară. Pe West 
Avenue Baker sta drept, cu ochii aţintiţi către pădure. Din 
ţeava puștii sale ieşea fum. 

O clipă mai tîrziu se auziră bătăi în uşă. Purcell deschise. 
Baker dădu buzna în încăpere, cu Amureia de mînă, desple- 
tită, gîfîind. Ivoa se dădu jos din pat, alergă spre ea şi o 
prinse în braţe. 

— Ți-am adus-o, ca să-mi traduci ce spune |! vorbi Baker, 
cu un ton brutal, poruncitor. 

Era tras la față, cu privirea rătăcită, şi vorbea sacadat, 
cu dinţii strînşi, abia stăpînindu-şi violenţa. 

— Presupun, reluă el, că în dumneata au tras nespălaţii 
ăştia. 

— Aşa cred, spuse Purcell. 

Purcell se întoarse la uşă şi se puse din nou pe treabă. 
Nu-i plăcuse tonul lui Baker. Acel „în dumneata“ era ne- 
plăcut. 

— Eram pe drum, cu Amureia, continuă Baker cu înfri- 
gurare. Am auzit detunătura glontelui, am zărit ceva. mişcîn- 
du-se în pădure. Am tras. 

Se aşezase pe un scaun şi, în vreme ce vorbea, îşi încărca 
puşca. Amureia şi Ivoa erau aşezate pe pat. Tăceau, privind 
cînd la unul, cînd la celălalt bărbat. Purcell făcea într-una 
crestături în uşă. Vechiul lemn de stejar cu care fusese căptu- 
șit canatul uşii era tare ca fierul. Purcell lucra migălind prin 


357 


crestături sigure şi precise, lovind mînerul cuţitului cu podul 
palmei. - 4 

— A fugit azi-dimineaţă din vizuina lor, spuse Baker, care 
arătă spre Amureia, avîntîndu-şi bărbia înainte. Cînd Ohu 
dormea. A venit de-a dreptul la mine. 

Și adăugă puţin mai potolit : 

— Ai vrea să-mi traduci ? 

— Termin acum, spuse Purcell. 

Izbuti să strecoare vîrful de tăiş al cuţitului în crăpătura 
pe care o făcuse. La cea de-a doua încercare glontele alunecă, 
înfundîndu-se aproape de ieşire. Îi lărgi gaura, tăind lemnul 
jur împrejur, şi atunci plumbul ţişni de la sine şi atît de 
repede afară, încît se rostogoli la pămînt. Purcell îl ridică de 
jos, îl întoarse între degete, pe o parte şi pe alta, apoi, 
punîndu-şi-l foarte aproape sub ochi, îl scrută cu toată 
luarea-aminte. 

— "Ţi se pare.ceva ciudat ? spuse Baker. 

— Nu, spuse Purcell şi vîrî glontele în buzunar. 

Îşi aduse un scaun aproape şi se aşeză în faţa Amureiei. 
Și îndată ea spuse şoptind furios: 


— Timi. 

— Timi e cel ce l-a ucis pe Ropati? 

— Da. 

— Pentru ca Ohu să poată pune mîna pe tine? 
— Da. 


Purcell îi aruncă o privire Ivoei. 

O crimă pasională săvîrşită la adăpostul războiului. Asasi- 
natul meschin, la umbra măcelului. Ivoa văzuse limpede. 

— Dar ceilalți erau de acord ? 

— Aşa şi aşa. 

— Adică cum „aşa şi aşa“ ? 

— Cînd Ropati s-a prăbuşit, Mehani şi Tetahiti erau 
foarte furioşi. Dar Timi a spus: „„Ropati avea, în mînă, o 
puşcă“, el a deschis-o şi în ea se găsea acel lucru care 
seamănă moartea. Şi atunci Tetahiti a spus: „Bine“. Apoi 
le-a spus femeilor : „Luaţi apă și plecaţi...“ 

„Mare noroc, totuşi, îşi spuse Purcell în sinea sa, că nu 
i-a venit în minte să ne doboare prin sete.“ 

— Şi după aceea ? 

— După aceea Ohu a spus: „O vreau pe Amureia“. Am 
fugit, dar Ohu aleargă foarte repede și m-a ajuns din urmă, 
m-a trîntit jos, mi-a pus mina pe cap şi a Spui „Iu eşti 
sclava mea |“ 

Tăcu, dar Purcell o încurajă cu privirea să continue. 

— Au retezat capetele. 

Vorbele acestea fură spuse fără emoție şi nu era nici o 
urmă de dezaprobare în ele. Acesta era obiceiul, iar ei îl res- 
pectaseră. 

— Şi apoi ? i 

— Au frînt puştile. 

— Cum | spuse Purcell, țresărind. Care puşti ? 

— Puştile peritanilor. 

— Le-au frînt P făcu Purcell cu vioiciune. N-ai vrut să 
spui le-au „frînt“, ai vrut să spui că le-au „deschis“ | Au 
îndoit puştile peritanilor, ca să le deschidă, nu ? 

— Le-au deschis şi le-au golit. Iar apoi le-au sfărîmat. 

Ea făcu gestul ridicării unei puști şi a zdrobirii ei de stîncă. 
Îl privi uimită pe Purcell. Era de la sine înţeles: duşmanul 
trebuia ucis. Iar o dată ucis, duşmanului i se reteza capul, şi 
i se sfărîma arma. 

— Prin urmare, spuse Purcell pe un ton foarte înfierbîn- 
tat, au sfărîmat armele | J 

— Da, dar întîi le-au deschis. Puşca omului galben era 
goală. Şi atunci Mehani a spus : „Îmi pare rău că a fost ucis“. 
Dar Tetahiti s-a supărat şi a spus : „Cînd Scheletul a tras în 
Kori şi în Mehor, omul galben ţinea puşca aţintită asupra 
noastră“. lar ceilalți au spus: „Asta e adevărat“. 

— Şi au zdrobit puştile ? 

— Da. 

— Cele patru puşti ? 

— Da. 

Ivoa nu-şi dezlipea ochii de la Adamo. Ea nu-i înţelegea 
uimirea. Tabhitienii dispuneau de opt dintre puştile găsite în 
grotă. Mai aveau destule. 

— Amureia, reluă Purcell, eşti sigură ? Pe toate patru ? 
N-au păstrat nici una ? 

— Pe toate patru. 

Şi ea reluă: 


— Tetahiti e cel ce le-a frînt, una după alta. 


Purcell îşi viri amîndouă miinile în buzunare, se sculă 
în picioare, făcu cîțiva pași în odaie și o porni către fereastră, 
ca să arunce o privire înspre pădure. După o clipă se întoarse, 
o privi pe Amureia şi se simţi cuprins de remuşcări. De în- 
dată ce pătrunsese în odaie, ea nu fusese pentru el nimic 
altceva decît o sursă de informaţii. 

— Amureia, spuse el cu blindeţe în glas, aşezîndu-se iarăşi 
în faţa ei. 

Cu amîndouă mîinile cuminte aşezate pe genunchi, cu trun- 
chiul“ drept, cu tinerescu-i chip îndărătnic şi zăvorit, ea îl 
ţintea pe Purcell cu ochi scăpărători. 

— Tahoo, făcu ea, fără a ridica glasul. 

Și repetă același tahoo de mai multe ori, fără ca Purcell 
să-și poată da seama dacă ea aştepta, din parte-i, o răzbunare 
sau dacă lua asupră-şi această grijă. 

— Ce însemnează tahoo ? întrebă Baker. 

— Răzbunare. 

Purcell aproape nu luă aminte că fusese întrerupt. El o 
privea mai departe pe Amureia. Cum se schimbase expresia 
micului ei obraz | Și-o amintea, în cele dintîi zile, pe insulă, 
cînd se plimba în pădure, ţinîndu-se de mînă cu Jones... Şi 
deodată Purcell îl revăzu, cu o extraordinară intensitate, pe 
Jones înaintea sa, cu păru-i tăiat scurt, cu ochii săi de por- 
ţelan, cu zîmbetul său încrezător. Purcell închise ochii şi se 
încovoie. Fra înspăimîntător. Tot atît de înspăimîntător ca 
şi cum 0 lamă de oţel, rece şi ascuţită, i-ar fi străpuns pînte- 
cele. Se încovoie şi mai mult, aşteptînd ca durerea să ajungă 
la apogeu şi să înceapă a se potoli. Era groaznic. Era cu ne- 
putință de îndurat ideea de a-şi spune: ,,Totul s-a sfîrşit“. 
Sfîrşitul | Cuvîntul acesta nu avea nici un sens cînd era vorba 
despre un om | O clipă, o zi, o treabă se puteau sfârşi. Dar 
nu o făptură omenească! Nu un surîs. Nu această blîndă 
licărire din ochii lui Ropati | 

— Hai, îmi traduci ? întrebă Baker, nerăbdător. 

Purcell întoarse faţa spre el, îl privi o clipă, fără a-l vedea, 
şi începu să traducă. Traduse totul, mașinal, fără a uita un 
amănunt, nici chiar pe acela cu privire la sfărîmarea puştilor. 

— Întreab-o, spuse Baker, dacă a trecut multă vreme de 
cînd a izbutit să fugă de la Ohu. 

Purcell traduse, iar Amureia înălță capul. 

=— “Timpul de care e nevoie să te duci pînă la smochin și 
să te întorci înapoi. 

— Trei sferturi de ceas, spuse Purcell. 

Baker se -sculă în picioare şi se îndreptă către Amureia, cu 
ochii scînteietori. 

— Amureia, spuse el cu un glas răguşit, vrei tahoo P 

— Da | spuse Amureia. 

— Uili tahoo| reluă Baker, lovindu-şi cu putere pieptul 
cu palma. Uili tahoo Ohu | Şi tu ai să mă ajuţi. Înţelegi ce 
însemnează „să ajuţi P Cum se spune „să ajuţi“? 

— Tauturu, răspunse Purcell, maşinal. 

— Tauturu Uili tahoo Ohu, spuse Baker cu tărie, lovin- 
du-şi pușca. Înţelegi ? 

— Da. 

Se ridică şi ea, la rîndu-i, cu ochii încinși de o bucurie săl- 
batică. Baker o luă de mînă, îşi umflă pieptul şi spuse, pri- 
vind-o cu ochi de nebun: 

— Amureia tauturu Uili tahoo Ohul 

— Dal strigă Amureia, cu un glas piţigăiat. 

— Explică-i | urmă Baker cu înfrigurare, întorcîndu-se că- 
tre Purcell, ea are să mă conducă la vizuina ticăloşilor ăstora 
şi-mi va sluji drept momeală. 

— Eşti smintit | strigă Purcell, ridicîndu-se în picioare. Nu 
cumva să faci una ca asta | Înseamnă să te duci la moarte! 
Şi s-o împingi și pe ea la moartel| 

— Se prea poate să mă duc la moarte, spuse Baker, cu o 
sticlire triumfătoare în ochii-i de nebun. Dar știu că înainte 
de a da ortul popii tot o să spintec şi eu măcar pe unul 
dintre ei | Spintec eu unul, Purcell|! Pe Dumnezeu ţi-o jur 
că unul tot va crăpa ucis de mîna mea. 

— Baker | strigă Purcell. 

— Pentru Dumnezeu, Purcell, lasă-mă | urlă Baker întor- 
cîndu-se către el cu faţa răvășşită de înverşunare, toate sînt 
numai din vina dumitale | Toate! Absolut toate | Niciodată 
n-ar fi trebuit să te ascult. Dacă în noaptea aceea cînd s-a 
făcut împărţeala femeilor l-aş fi trimis pe Mac Leod pe lumea 
ailaltă, n-ar mai fi fost nici un război cu negrii, iar Ropati 
ar fi fost astăzi în viață | Doamne | Cum mi-ai luat minţile |! 
Toate mi se tot răsucesc aici, înăuntru, reluă el, clătinînd 
din cap. Mă tot văd într-una în toiul acelei nopţi, gata să mă 
reped la ticălosul ăsta de scoţian şi să-l sfîșii cu dinţii. Ah, 

Doamne | îi zburam măruntaiele-n văzduh, şi Ropati era 
astăzi viu şi nevătămat | Ar fi fost în clipa asta acasă, urmă 
el, ţîşnindu-i lacrimile în ochi, acasă, în faţa uşii, mîncînd, cu 
Amureia lîngă el breakfast-ul. Iar eu, trecînd prin faţa casei 
lui, l-aş fi întrebat: „Ce faci, vii sau nu la Rope beach 2“ 
Doamne | Parcă-l. văd înaintea echilor, şezînd la masă, în 
faţa uşii larg deschise, zîmbind şăgalnic, gata să-şi salte muş- 
chii, neghiobul, sărăcuţul de ell 

Lacrimile îi curgeau şiroaie pe obraji și nu mai era în stare 
să vorbească. 

—. Baker, ascultă-mă, Baker |! 

— Nu te mai ascult | reluă Baker, din nou răscolit de furie. 
Nu-ţi mai cer decît să-i spui ce vreau de la ea, iar de nu 
vrei, cu atît mai rău, m-oi descurca eu şi singur | Pun prin- 
soare pe ce vrei că va înţelege| Amureia | strigă el, tahov 
Ohu | 

— Dal făcu Amureia. 

— Tahoo Ohu |] strigă el cu înflăcărare, scăpărînd fulgere 
din ochii-i negri. Numai să vezi, Purcell, ce aturisit de pescuit 
o să fac în dimineaţa asta | la uite ce mai momeală | reluă 
el înălțînd braţul Amureiei pînă la umărul său, şi jur Celui 
Atotputernic c-o să prind în cîrlig unu mare, nu glumă | 

Şi făcu o mişcare spre uşă. 

— Asta-i sinucidere | strigă Purcell, repezindu-se la el şi 
înşfăcîndu-l de umeri, n-am să te las să faci nebunia asta | 

— Dă-mi drumu | strigă Baker. 

Se luptară, o clipă, în tăcere. Purcell simţi, între mîinile 
sale crispate, trupul masiv şi întărîtat al lui Baker. Dar nu-i 
dădea drumul. Cu mîna dreaptă Baker o ţinea pe Amureia, 
iar cu cealaltă puşca şi, încercînd să se desfacă din încleşta- 
rea lui Purcell, îşi tot smucea, înainte, capul brun. Cu vinele 
gîtului umflate, cu fălcile zvicnind, cu ochii scînteietori, 
părea un copoi ce se smuceşte din zgarda în care-i legat. 

— Dă-mi drumul, îţi spun |! urlă el. Numai dumneata eşti 
vinovat de toate, dumneata şi blestemata dumitale de Evan- 
ghelie | Doamne | Te urăsc | Şi mă urăsc şi pe mine, că te-am 
ascultat | Priveşte, dar priveşte odată şi vezi pînă unde ne-ai 
împins cu credinţa dumitale în Evanghelie ] Au şi murit şase 
oameni pe insulă | 

— Ascultă-mă | strigă Purcell, agăţindu-se cu deznădejde 
de umerii lui. Ai să mă asculți, cu sau fără voia dumitale! 

E curată nebunie ce vrei să faci | Nu există pe lume cuvinte 
ca s-o numească | Singur l-Unul contra patru | Nu încape nici 
o îndoială că au să te ucidă! 

— Ei, şi? urlă Baker, ducă-se dracului 

Nu se gîndea să-i dea drumul Amureiei, ca să aibă o mînă 
liberă, şi îşi tot smucea cu furie capul şi trunchiul într-o 
parte, ca să scape din încleştarea mîinilor lui Purcell. 

— Dă-mi drumu | strigă el. 

— Şi Amureia | spuse Purcell. N-ai dreptul să te slujeşti 
de ea | Nu te gîndeşti de loc la ce au să-i facă ei, după ce au 
să te omoare ? 

— Şi la ce bun ar mai trăi! răcni Baker. Ropati e mort! 

— Baker | 

— Doamne |! Lasă-mă, Purcell! Nu te ascult! urmă el, 
străpungîndu-l cu o privire plină de ură. Numai pentru că 
te-am ascultat s-a prăpădit băiatul. 

— Baker, e groaznic ceea ce... 

— Dă-mi drumu, îţi spun! 

Baker lăsă mîna Amureiei şi închise pumnul. Purcell făcu 
o mişcare ca pentru a se apleca jos. Dar fu prea tîrziu. Simţi, 
în tot corpul, o lovitură violentă, se clătină pe picioare, făcu 
un pas de-a-ndaratelea, iar peretele cabanei, venindu-i repede 
în întîmpinare, îl izbi în ceafă. 

Era întins pe podea, mintea îi plutea în aburi lăptoşi, sim- 
ţea cum se scufundă, ca un înecat. Deschise ochii pe jumă- 
tate. Pluteau toate într-o fumegare albicioasă ce-i trecea, în 
valuri, pe dinainte. Voia să vadă, să vadă | Începu să-şi zbată 
pleoapele, dar era un efort prea mare, iar ochii, cu toată îm- 
potrivirea sa, i se închideau. Deschişi, închiși, închişi, des- 
chişi... Nici un exerciţiu nu i se păruse, vreodată, atît de 
greu. Clipea într-una, fără încetare, negura se făcea mai 
puţin deasă, cineva îi ridică capul, iar obrazul îi era culcat 
pe ceva moale şi călduţ. Pîcla din juru-i se împrăștia, lăsînd 
să se strecoare o licărire, iar un chip se ivi, ca prin ceaţă. Şi 
deodată toate prinseră a i se învirti în cap, simţi o durere 
în falcă şi gîndurile i se încîlciră. Se agăţă cu amîndouă mii- 
nile de umerii Ivoei şi reuşi să se ţină în capul oaselor. Şi 
rămase aşa, aşezat pe podea, sprijinit de Ivoa, înecat de 
greață... În clipa următoare, lumina îi năvăli în conştiinţă, cu 
o intensitate glacială, şi toate îi reveniră în minte. 

— Baker | strigă el cu deznădejde, 

Îşi auzea, uimit, propria voce. O voce stinsă, jalnică, ce nu 
părea nici de bărbat, nici de femeie. Nici un răspuns. Făcu 
un efort pentru a-şi întoarce capul, şi o durere vie îi stră- 
punse falca, iar privirea ochilor i se plimbă alene, jur împre- 
jurul încăperii. Înaintea sa, uşa cabanei se căsca, larg des- 
chisă, înspre pădure. 

— Baker, îngăimă el. 

Lăsă capul să-i cadă iarăşi pe umărul Ivoei, iar pieptul 
i se ridică. Sub obrazul său, umărul Ivoei se umezi. 

— Adamo, şopti Ivoa cu un glas cîntat şi plin de duioşie. 

Cu braţele negre încolăcite în jurul trupului alb, bălai al 
tan€-ului ei, ea îl legăna. Maamaa. Peritan maamaa. Timi îl 
ucide pe Ropati, iar Uili îl loveşte pe Adamo | Au&, războiul 
izbucnise aici, ca o molimă, iar oamenii deveniseră, cu toţii, 
maamaa. ,O, Adamo, îşi spuse ea, cu ardoare, numai tu eşti 
bun !“ 

— Ajută-mă, Ivoa, îi ceru Purcell. 

Ea îl ajută să se scoale în picioare. Purcell se simţea ameţit 
şi sleit de puteri. Se clătină şi se rezemă cu mîna dreaptă 
de perete. 

— Mă duc să mă spăl, spuse el, făcînd un efort ca să-şi 
întărească glasul. 

— Stai puţin. 

— Nu, spuse el, cu capul aplecat. Mă duc acum. 

Îşi dezlipi mîna de perete, străbătu odaia, clătinîndu-se 
pe picioare. leşi în grădină prin deschizătura peretelui mobil 
şi ajunse în bucătărie. Nici nu terminase bine să se spele, că 
Ivoa se ivi din nou. 

— lore iti e înăuntru, spuse ea în şoaptă, arătîndu-i cu 
mîna, spre casă. Te caută. Are o puşcă în mînă. 

Purcell încruntă din sprîncene. 

— lore îti? 

— Fii cu ochii-n patru. Nu-mi place privirea lui. 

Fără zgomot, Purcell făcu înconjurul casei şi, strecurîn- 
du-se de-a lungul peretelui, aruncă, înainte de a intra înăun- 
tru, o privire printre îmbucăturile şipcilor. Smudge stătea cu 
spatele la el. Se afla, în picioare, în faţa uşii de la intrare. Nu 
purta puşca pe umăr, ci o ţinea în mînă. Purcell era desculţ. 
Urcă binişor cele două trepte de lemn şi ajunse în cabană, 
numai la doi metri de Smudge. 

— Smudge, spuse el.cu glasul scăzut. 

" Smudge iresări tare şi se întoarse, cu ochii înspăimîntaţi, 
cu puşca de-a curmezişul pieptului. 

— Ei, ce e P spuse Purcell, cu o expresie de gheaţă, cu 
ochii atenţi, ce vrei ? 

Smudge se potoli treptat-treptat. 

— Te cheamă Mason şi Mac Leod, spuse el, descoperin- 
du-şi dinţii. 

Îşi scotea botul înainte, ochii îi scăpărau ca două mărgele 
negre în orbite, iar vorba-i dădea în vileag un ciudat amestec 
de neobrăzare şi groază. Deşi Purcell era cu mîinile goale, 
îl speriase totuşi felul în care acesta i se strecurase în spate. 

— N-ai vrea să le spui lui Mason şi lui Mac Leod să vină 
ei la mine ? spuse Purcell, după o clipă. În dimineaţa asta 
s-a tras cu puşca asupra mea. Şi nu ţin de loc să mă plimb 
pe insulă. 

— Poate că nu m-ai înţeles bine, vorbi Smudge cu un 
rînjet de furie. Am ordin să te duc la cabana tahitienilor. Nu 
te mai osteni degeaba să-ţi dai ifose cu mine, că nu-ţi merge, 
Purcell. Am ordin, ţi-am mai spus. 

— Ordin ? spuse Purcell, ridicînd sprîncenele. 

— Am ordin să te iau, cu sau fără voia dumitale. 

Purcell îl privi. Primise, oare, Smudge un asemenea ordin, 
sau îl născocise pe loc ? 

— Nu văd cum ar fi cu putinţă așa ceva, vorbi iar Purcell 
calm. Nimeni aici nu are dreptul să-mi dea ordine. Îi voi 
primi pe Mason şi pe Mac Leod, dacă vor să mă vadă. Dar 
de clintit din locul ăsta, nu mă clintesc. 

— Mason şi Mac Leod nu doresc să te vadă, spuse Smudge, 
scuturîndu-se cu un aer triumfător. Vor să te pună sub acu- 
zaţie. Trezeşte-te, Purcell. În clipa asta în care-ţi vorbesc, 
dumneata nu mai eşti liber. Eşti prizonierul meu. Şi dacă în- 
cerci cumva să fugi, te culc la pămînt. 

În ochii-i înverşunaţi sticlea o căutătură atît de plină de 
ură, încât, o clipă, Purcell se simţi cuprins de panică. Îşi duse 
mîinile la spate şi le strînse una într-alta. Să-şi păstreze, ori- 
cum, sîngele rece. Să judece. 

— Sînt acuzat ? de ce anume ? reluă el, vorbind rar. 

— De trădare. 

— Numai de atîta ? făcu el ironic. 

Dar pînă şi în propriile sale urechi ironia suna fals. Urmă 
o tăcere, iar Smudge spuse : 

— Ei, ce faci, vii? 

Purcell şovăi, apoi privi ochii lui Smudge, îi văzu uşorul 
tremur al buzelor ce-i descoperea dinţii şi înţelese totul. 
Dacă îl urma, nu avea să ajungă viu în cabana tabhitienilor. 

Purcell se dădu doi paşi înapoi, luă un scaun, se aşeză pe 
el şi îşi duse mîna la spate, sprijinind-o de marginea acestuia. 
Palmele mîlinilor îi erau leoarcă de năduşeala ce-i curgea fără 
încetare. 

— Aşa cum ţi-am spus, vorbi el, nu mă voi clinti din casă. 
Du-te şi spune-le lui Mason şi lui Mac Leod să vină ei aici. 

Se scurse o secundă întreagă, iar Smudge vorbi pe un ton 
ce suna fals şi piţigăiat : 

— Şi eu îţi spun urmează-mă, Purcell, sau te ucid ca pe 
un cîine. 

Şi în aceeaşi clipă îşi puse patul puştii pe umăr, îndreptînd 
ţeava spre Purcell. Acesta se aplecă înainte, se dezlipi pe 
nesimţite de scaun, de marginea căruia îşi încleştă şi mai tare 
mîna pe care o ţinea la spate. Unu la sută şansă să mai 
scape. Cel mult unu la sută. 

— Dacă mă ucizi chiar în casa mea, spuse el, aţintindu-şi 
ochii în aceia ai lui Smudge, nu văd cum ai mai putea sus- 
ţine că am încercat să fug. 

— Nu-mi purta dumneata mie de grijă, îl repezi Smudge 

Miîlinile îi tremurau pe armă. Avea toate atuurile. Dar ceva 
nu mergea totuşi. Are să tragă în acest pui de lele, ăilalţi doi 
n-au să facă tărăboi din pricina asta, iar el o va avea pe Ivoa. 
Degetul îi tremura pe trăgaci, o cumplită ispită îl împingea 
să apese, dar nu, nu mergea, prea era calm ticălosul ăsta. 
Ceva nu mergeg, undeva o să dea greş. Cu nasul său mare, 
culcat pe ţeava puștii, adulmeca o primejdie ce plutea în 
văzduh şi se opri locului, feroce şi sperios, ca un guzgan pe 
buza găurii, gata să atace sau să o ia la goană. 

— Dacă te temi să nu fug, spuse, Purcell, rămiîi aici cu 
mine şi trimite pe cineva după Mac Leod şi Mason. | 

— N-am nevoie de ei ca să execut un trădător, spuse 
Smudge. Dar de tras nu trăgea, totuşi. Purcell îşi încleştă 
mfîinile pe scaun şi îşi spuse: „Să vorbesc, să vorbesc, dacă 
nu vorbesc are să tragă“. Dar secundele se scurgeau una 
după alta, şi el căuta deznădăjduit să spună ceva, dar nu 
găsea ce. 


Li 

Tăcerea deveni deodată de o intensitate nefirească. Pe 
podeaua înecată de soare :o umbră se ivi, se făcu mai mare, 
se prelungi. Purcell întoarse capul. Ivoa sta în picioare, în 
faţa peretelui mobil. Cu o puşcă în mînă, îl ţintea pe Smudge. 

— Ivoa | strigă Purcell. 

Smudge îşi desprinse capul de puşcă şi se făcu alb ca varul. 
Ţinea totuşi arma îndreptată spre Purcell, dar ea îi tremura 
spasmodic în mîini, iar ochii săi negri, mici şi lucioşi ca 
bumbii bocancilor, ţinteau cu spaimă către Ivoa. 

— Ivoa | strigă Purcell. 

— Spuneţi-i să nu tragă, don locotenent |! strigă Smudge 
cu un glas înnăbuşit. 

Purcell se îndreptă repede spre Smudge, îi înşfăcă puşca 
de ţeavă, o ridică în sus. Era acum prea aproape de Smudege, 
ca Ivoa să mai poată trage. 

— Dă-mi puşca, spuse el pe un ton tăios. 

Smudge se supuse, se întoarse pe călciie, încît să stea cu 
spatele spre uşă, şi scoase un oftat. Purcell era acum între 
el şi Ivoa şi, deşi înarmat, lui Smudge nu-i era frică de el. 
Urmă o tăcere. Purcell, ţinînd puşca în mînă, rămase uimit 
văzîndu-l pe Smudge la o depărtare atît de mică de el, cu 
pieptul aproape lipit de ţeava armei. 

— Nu te temi că voi trage în dumneata ? spuse el încet. 

Simţea o oboseală grozavă în toţi muşchii şi nevoia de a 
se aşeza jos. 

— Nu, spuse Smudge, ocolindu-i privirea. 

— De ce? 

— Pentru că îţi cunosc ideile. 

Urmă o tăcere, şi Purcell spuse, fără a ridica glasul : 

— Mă dezguşti. 

Dar nici măcar nu era adevărat. Nu mai avea nici puterea 
de a se indigna. Tremura pe picioare şi nu avea în minte alt 
gînd decît să stea jos. 

— E puşca mea, rosti, deodată, Smudge. 

Vorbise pe un ton rugător şi arţăgos în acelaşi timp, ca un 
ştrengar căruia fratele mai vîrstnic îi smulge o jucărie din 
mînă. 

Purcell ridică arma în sus, o descărcă în acoperiş şi, fără 
a scoate un cuvînt, i-o dădu lui Smudge. După detunătură 
se stîmi în acoperişul de frunze o foială înfrigurată. Şopiîrle 
mărunţele prinseră a fugi care încotro. Purcell strînse ochii, 

dar nu fu în stare să le vadă. Se simţea zăpăcit, năuc, cu 
stomacul greu. 
— Mulţumesc, spuse Smudge. . 

Totul se petrecu ca în vis. Fusese cît pe ce să fie asasinat 
de Smudge, iar acum acesta îi mulțumea, ca un copil. 

— Iore îti, spuse Ivoa. 

Era la doi paşi de el, cu puşca sub braţ, cu obrazul împie- 
trit, ca o mască. Smudge tresări, ca şi cum Ivoa l-ar fi pălmuit. 

— Ascultă, Iore iti, repetă Ivoa. 

Îşi aţinti ochii negri asupra sa şi pronunţă, în englezeşte, 
foarte rar, ca şi cum l-ar fi învăţat pe un copil lecţia, aceste 
cuvinte : 

— You kill Adamo. Me kill you. 

Smudge o privea, palid, fascinat, cu buzele uscate. Cum 
el nu scotea o vorbă, ea repetă, fără nici o urmă de furie sau 
de ură, ca şi cum ar fi enunțat un fapt de a cărui evidenţă 
încerca să-l facă şi pe el să se pătrundă: 

— You kill Adamo, me kill you. Understand? ? 

Smudge îşi umezi buzele. 

— Understand P repetă Ivoa. 

Smudge făcu un „da“ cu capul. 

— Poţi pleca, spuse Purcell cu un glas obosit. Iar lui 
Mason şi lui Mac Leod comunică-le că îi aştept. 

Smudge îşi puse puşca pe umăr şi, fără a mai întoarce 
capul, se îndepărtă, arătare jalnică, pipernicit, strîmb, cu un 
umăr mai sus decît celălalt. Purcell se sprijini.cu mîna de 
canatul ușii şi răsuflă adînc. Se simţea bolnav de atîta dezgust. 

Se întoarse. Peste umărul său, Ivoa privea şi ea spatele 
lui Smudge, care se îndepărta. 

— N-am avut curaj să trag, spuse ea cu părere i rău În 
glas. Mi-era teamă că n-o să-l nimeresc şi că el o să te:ucidă. 
- Expresia ochilor ei îl ului pe Purcell. N-o mai recunoştea 
pe Ivoa. Îi apăru, deodată, ca o altă femeie. 

— De unde ai luat puşca asta, Ivoa? 

— Mi-a împrumutat-o cineva. 

— Care „cineva“ P 


1 Tu îl ucizi pe Adamo. Eu te ucid pe tine. (Incorect în lb, engleză.) 
3 Ai înțeles? (În lb. engleză.) 

Tăcu şi, cu ochii ţintă într-ai săi, ea aşteptă. Acum, pentru 
întîia oară de cînd erau bărbat şi femeie, ea nu voia să-i răs- 
pundă. Ă 

— Dă-o încoace, îi ceru Purcell. 

Ea clătină din cap. 

— Hai, dă-mi-o, spuse el întinzînd mîna. 

Ea clătină, iarăşi, din cap, şi se dădu înapoi cu o sprinte- 
neală de necrezut pentru starea în care se găsea. 

— Hai, dă-mi-o odată |! vorbi el cu vioiciune, îndreptîn- 
du-se spre ea. 

Şi numaidecît Ivoa fugi, încît nu mai putea fi prinsă, 
trecu de peretele mobil şi pieri în grădină. 

— Ivoa | 

Trebui să facă un mare efort ca să alerge după ea ; de-abia 
îl mai duceau picioarele. Dădu după colţul casei şi ajunse 
pînă la şopron. Nu era nici acolo. 

— Ivoa | 

Făcu înconjurul casei şi se întoarse în locul de unde ple- 
case. | se păru că desluşeşte un foşnet de frunze în tufişul 
de hibiscus din fundul grădinii. Alergă într-acolo, tremurînd 
pe picioare. Aci, nimic nu se clintea. Făcu ocolul desişului şi 
pătrunse sub uriaşele ferigi. O strigă din nou pe Ivoa, dar 
propriul lui glas îi păru slab, înnăbuşit. În jurul său nu era 
decît o penumbră verzuie de nepătruns. Îşi ţinu răsuflarea şi 
ascultă. Nici o mişcare. 

Atunci se lăsă pe genunchi, îşi sprijini mîna de mușchiul 
de pe pămînt şi se întinse pe spate, cât era de lung. Maxilarul 
“îl durea, îşi simţea toţi mușchii frînţi de oboseală, îl năpădi 
o slăbiciune cumplită şi de îndată ce închise ochii îl cuprinse 
ameţeala. Îi deschise iar. Nimic nu se schimbă. Atunci se 
răsuci cu luare-aminte pe-o parte şi începu să răsufle adînc 
şi regulat. Clipe lungi luptă împotriva acestei stări, abia izbu- 
tind să-şi păstreze cumpătul, cînd, deodată, se simţi doborit, 
copleşit, învins. Se aplecă înainte icnind în grele sughiţuri şi 
căzu iarăşi pe spate. Simţi că se sufocă, deschise gura, ochii 
i se împăienjeniră şi avu senzaţia cumplită că îşi dă sufletul. 

Cînd îşi veni în fire, şiroaie de năduşeală îi curgeau pe 
obraz, de-a lungul coastelor, între coapse, apoi o adiere trecu 
peste el şi îl învălui o minunată răcoare. Plutea pe ape, pasiv, 
într-o desăvârşită uitare de sine, fără măcar a-şi clinti mîna. 

Respira, sorbind viaţa din plin, fericit pînă în adîncul fiinţei 
sale, fericit, inert, fericit... Timpul se scurgea. Trăia, simţea 
că trăieşte, minunat era sentimentul de a fi în viaţă. Spuse, 
cu glas tare: „minunat, minunat, minunat“. Şi în aceeași 
clipă, ceva ca o rupere se petrecu undeva, piciorul i se în- 
tinse cu o tresărire bruscă, ca şi cum s-ar fi prăbuşit în vid, 
şi îşi zise : „„Ceilalţi or să sosească, ce-i mai rău de-abia acum 
mă aşteaptă...“ - 


Purcell ocoli desișul de hibiscus și o porni pe alee, cu ochii 
aţinitiţi către interiorul casei sale. Erau cîteşitrei acolo, şezînd 
cu puşca între picioare, ca pe scenă, în acea atitudine rigidă 
pe care o au actorii cînd se ridică cortina. Mac Leod, cu spa- 
tele rezemat de uşa de la intrare, Mason şi Smudge deo 
parte şi de cealaltă a peretelui mobil. În mijlocul încăperii, 
un scaun gol. „Locul meu, gîndi Purcell. Locul acuzatului...“ 

Rări paşii. Nimic surprinzător în înfăţişarea lor. Mason, 
îmbrăcat din creştet pînă în tălpi, cu ghete în picioare, cu 
cravata la gît, cu chipiul alături pe pămînt. Mac Leod, cu 
tricoul său alb ; Smudge, în pantaloni, gol de la brîu în sus, 
cu umărul drept căzut, cu părul încărunţit pe pieptu-i supt. 

Piciorul desculţ al lui Purcell lovi o pietricică, făcînd-o să 
sară înaintea sa. Ochii celor trei oameni se întoarseră spre 
el în aceeaşi clipă, iar Purcell fu izbit de lipsa lor de expre- 
sie. Chipurile le erau şterse, impersonale, fără urmă de ceva 
omenesc. ,„Mutre de judecători“, îşi spuse în sinea sa, şi un 
fidr de gheaţă îi străbătu şira spinării. 

Iuţi paşii, urcă cele două trepte, se îndreptă spre scaunul” 
gol. Şi, în aceeaşi clipă, înţelese. Scaunul fusese pus în mij- 
locul încăperii, iar cei trei bărbaţi se aşezaseră în jurul său, 
în aşa fel încît să-i înlăture acuzatului orice posibilitate de 
a fugi. „Dispun de mine, ca de un obiect“, gîndi Purcell cu 
dezgust. 

— Ia loc, domnule Purcell, spuse Mason pe un ton porun- 
citor. 

Purcell schiță o mişcare ca pentru a se aşeza, dar se opri 
de îndată. Era la el în casă. Şi nimeni nu-i poruncea în casa 
lui. Apropie scaunul de perete şi, punînd piciorul pe el, 'se 
aplecă înainte, cu cotul braţului drept sprijinit de genunchi, 
cu mîna stîngă în buzunar, 

— Domnule Purcell, spuse Mason, s-a petrecut adineauri 
un lucru foarte grav: nevasta dumitale a îndreptat o puşcă 
spre Smudge. 

— Exact, făcu Purcell. Smudge îşi ţinea puşca aţintită spre 
mine. Fără intervenţia Ivoei m-ar fi asasinat. 

— Nu-i adevărat, urlă Smudge, cu un glas ascuţit. Nu voia 
să vină cu mine, don căpitan | Îl ameninţam doar, dar nu 
aveam intenţia să trag în el. 

Mason ridică mîna. 

— Nu întrerupe, Smudge. De unde era puşca asta, dom- 
nule Purcell ? 

— Nu ştiu. 

— Să ţi-o spun eu: mi-a fost furată. 

_— Furată | 

— Furată, domnule Purcell. Socoteala e foarte simplă. Exis- 
tau pe Blossom douăzeci şi una de puşti: opt puşti franţu- 
zeşti care se află, acum, în mîinile negrilor şi încă treispre- 
zece puşti englezeşti, care fuseseră împărţite la sosirea noas- 
tră pe insulă după cum urmează: Hunt, una; Baker, una; 
Jones, una; Smudge, una; White, două; Mac Leod, două, 
iar eu însumi, patru. Cît despre dumneata, nu aveai nici una. 

— Exact. 

— Dacă ţinem seama de cele patru puşti englezeşti care 
au fost pierdute la corvoada pentru apă, atunci britanicii nu 
mai posedă, în momentul de faţă, decît nouă puşti: Baker, 
una ; Mac Leod, două ; Smudge, una ; iar eu patru, care, îm- 
preună cu a doua puşcă a lui White fac cinci. În total, repet: 
nouă puşti, dintre. care trei sînt acum âici ; una în mîna lui 
Baker, şi încă cinci, exact cinci, în cabana tahitienilor, în paza 
doamnei Mason, care, în treacăt fie spus, s-a comportat ad- 
mirabil, de la începutul ostilităţilor şi pînă acum, şi în care 
am o încredere absolută. 

Se opri un moment. 

— Domnule Purcell, îndată după raportul pe care mi l-a 
dat Smudge, am numărat puştile lăsate în paza doamnei 
Mason. Nu am mai găsit decît patru. Doamna Mason a fost 
foarte necăjită. Ea a declarat că nici nu a dat, nici nu a îm- 
prumutat vreo armă cuiva. Am o desăvîrşită încredere în ea. 
Trag, aşadar, concluzia că, folosindu-se de o clipă de neaten- 
ţie a doamnei Mason, cineva i-a furat una din arme. Dum- 

neata, domnule Purceil, ai întrebat-o pe soţia dumitale de 
unde are puşca ? 

— Da, 

— Şi? 

— N-a vrut să-mi spună. 

— Se înţelege de cel spuse Mason, triumfător. 

Şi cum Purcell tăcea, el urmă : 

— Ai încercat măcar să i-o iei P 

— Da. Dar nu am izbutit. A fugit. 

— A fugit | exclamă Mason. A fugit, domnule Purcell |! Şi 
ai lăsat-o, n-ai alergat după ea | 

— Ba da, dar mi-a scăpat. S-a ascuns în tufiş. 

— Domnule Purcell | răcni Mason, roşu de mînie, cine 
vrei să creadă că un om tînăr şi sprinten ca dumneata nu e 
în stare să prindă o femeie care fuge, şi încă o femeie care... 
care... pe scurt, aşteaptă un copil... 

— V-am spus adevărul, răspunse Purcell, pe un ton sec. 
Nu vă silesc să mă credeţi. 

Tăcerea stărui o clipă îndelungă. Mason se aplecă şi spuse, 
cu ochii lui cenuşii aţintiţi în ochii lui Purcell : 

— Nu ştiu dacă îţi dai seama de gravitatea răspunsului 
dumitale. Din spusele Avapuhiei, tălmăcite de Omaata, am 
aflat că Baker s-a dus în pădure, cu Amureia, ca să-i întindă 
o cursă lui Ohu. E o nebunie, bineînţeles. Ceea ce va urma 
e limpede : Baker îi va face sau nu de petrecanie lui Ohu. 
Dar sigur este că el însuşi va fi ucis. Rezultatul : o puşcă mai 
puţin pentru noi. 

Purcell strînse din buze, iar Mason păru, el însuşi, surprins, 
prea tîrziu, de vorbele lui odioase. 

— Fireşte, reluă el. Aş fi mîhnit dacă Baker şi-ar găsi 
moartea. Dar acestea sînt faptele ; din pricina lui pierdem.o 
puşcă. Azi-dimineaţă, aveam nouă. Nouă, mai puţin puşca 
furată : opt. Opt puşti, fără aceea a lui -Baker: şapte. Şapte 
puşti, domnule Purcell |! Şapte contra celor treisprezece din 
mîinile negrilor |! 

— Treisprezece ? 

— Cele opt puşti franţuzeşti, plus cele patru pierdute la 
căratul apei, plus puşca lui Baker. 

— Vă înşelaţi, scoateţi-vă gîndul ăsta din cap, spuse Pur- 
cell. Negrii au distrus puştile de la corvoada apei. 

— Le-au distrus |! striză Mason, şi îl privi pe Mac Leod. 
Distruse, domnule Purcell |. Îmi vine greu să te cred! 

Purcell se îndreptă din umeri. 

— De vreme ce, ori de cîte ori deschid gura, vă vine greu 
să mă credeţi, nu consider de nici un folos să mai răspund la 
vreo întrebare. 

— Distruse | urmă Mason, fără să-l audă. Dar femeile din 
corvoada apei nici nu ne-au pomenit despre aşa ceva. 

— Ele erau plecate cînd s-a întîmplat asta. Amureia mi-a 
spus-o. 

— Păcat că unicul dumitale martor este un om de negă- 
sit, spuse Mason, pe un ton mușşcător, dar dacă faptul este 
exact... 

— Faptul este exact | strigă Purcell cu mînie. Am navigat 
optsprezece luni alături de dumneavoastră şi niciodată nu 
v-am dat prilejul să vă îndoiţi de cuvîntul meu. Deocamdată, 
aici, sînteţi în casa mea, şi atîta vreme cît veţi mai fi aici 
v-aş rămîne îndatorat dacă n-aţi încerca să afirmaţi că spun 
minciuni. 

Stătu şi răsuflă o clipă. Faptul că se descărcase, spunîndu-i 
aceste lucruri lui Mason, îl făcea să se simtă cu mult mai 
bine. 

Urmă o tăcere. Smudge îşi contempla picioarele, cu un aer 
insolent. Mac Leod, cu capu-i de mort, într-o desăvîrşită în- 
cremenire, îşi ţinea ochii într-una aţintiţi către munte. Răs- 
turnat pe spate, stătea pe scaun şi, ţinîndu-l în echilibru pe 
cele două picioare, îşi sprijinea de uşă spinarea slăbănoagă. 
Mason era roşu la faţă. 

— Te sfătuiesc să te calmezi, domnule Purcell, spuse el 
cu o neînchipuită expresie de superioritate morală. Şi cum 
Purcell era gata să-i răspundă, el continuă, întorcîndu-se 
către Mac Leod: dacă faptul pe care îl raportează Purcell 
este exact, aş fi foarte încîntat. Aceasta ar însemna că luptăm 
cu arme egale împotriva negrilor. Am pierdut superioritatea 
numerică pe care o aveam. Este important, pentru noi, ca 
forța armelor noastre să nu fie inferioară aceleia de care 
dispune duşmanul. 

Cînd Mason sfîrşi ce avu de spus, Mac Leod dădu din 
cap, cu gravitate, semn că îi împărtăşeşte vederile. Privirea 
lui Purcell lunecă de la unul la celălalt. Fu izbit de aerul 

lor plin de importanţă : parcă ar fi fost două căpetenii de 
oşti. 

— Să ne întoarcem la problema acestei puşti, domnule 
Purcell, reluă Mason, de sus. Ştii cum a izbutit să pună mîna 
soția dumitale pe această armă ? 

— Nu. ă 

— Ai vreo idee de modul în care intenţionează să se folo- 
sească de ea ? 

— Pa. 

— Spune-ne, te rog, cum. 

— Dat fiind faptul că, din toată insula, eu sînt singurul 
om neînarmat, cred că a socotit de datoria ei să.mă apere. 

— Să te apere împotriva cui ? 

— Împotriva celor două tabere, ce stau faţă în faţă. 

— S-ar afla, cu alte cuvinte, în tabăra negrilor cineva care 


îţi vrea răul ? A 
— Da. 
— Cine anume ? 
— Timi. 
— De ce? 
- — Pentru că el l-a ucis pe Jones şi se teme că îi oii gînd 


de răzbunare. 

— Iar din tabăra noastră ? 

Purcell avu un zîmbet de gheaţă. 

— Las pe seama dumneavoastră înşivă sarcina de a răs- 
punde la această întrebare. 

+: — Hm făcu Mason. 

Şi reluă: 

— Soţia dumitale ştie să mînuiască arma ? 

— Nu, spuse Purcell. 

Şi reveni: 

— La drept vorbind, nu-mi dau seama dacă ştie sau nu. 

— Ai spus „Nu“ şi apoi ai revenit, preciză Mason, bă- 
nuitor. De ce? = 

— Se prea poate ca Ivoa să fi învăţat a trage cu arma, 
fără ca eu să ştiu. Cînd a ţintit arma asupra lui Smudge, o 
ţinea într-un mod corect. 

Purcell coborî ochii în pămînt. Era mai bine ca Smudge 
să nu-şi dea seama că Ivoa se temuse că, de la o depărtare 
de trei metri, ar fi putut nimeri alături. 

— Cine ar fi putut-o învăţa ? spuse Mason, enervat. 

— V-am mai spus că nu ştiu. 

Urmă o tăcere, după care Mason reluă : 

— Crezi că o poţi regăsi pe nevasta dumitale ? 

— Nu. Nu cred. 

— De ce? 

— Pentru că ştie foarte bine că dacă s-ar întoarce acasă 
i-aş lua arma. 

— Dar dumneata ce crezi că va face ? 

— Că va rămîne în tufiş ca să-i supravegheze pe cei ce se 
apropie de mine. 

Smudge păru că nu se prea simte la largul său, iar Mac 
Leod îl privi pe Mason. 

— Pare-mi-se, spuse Mason, că dacă ai vrea să-ţi dai pu- 
ţin osteneala, ai putea-o regăsi. 

— Credeţi lucrul acesta P? spuse Purcell, arătînd cu mîna 
spre pădure. Căutaţi-o şi dumneavoastră, dacă sînteţi de pă- 
rere că o puteţi găsi. 

Smudge urmări cu privirea direcţia indicată de mîna lui 
Purcell, păli şi îşi trase în aşa fel scaunul înapoi, încît să se 
aşeze în spatele peretelui mobil. 

— Mai am de pus și alte întrebări, spuse Mason cu un 
aer grav. 

Purcell se îndreptă semeţ. 

— Am şi eu de pus unele întrebări. Sînteţi cumva în curs 
de a mă judeca ? 

— Da. 

— De care anume fapt mă acuzaţi ? 

— De trădare. 

Purcell îl privi pe Mason şi îl cuprinse un val de deznă- 
dejde. Capul acesta pătrat, îndărătnic, mărginit... Cum ai 
putea face vreodată să pătrundă, indiferent ce, într-un ase- 
menea cap ? | 

— Sînteţi, aşadar, judecătorii mei, spuse Purcell pe un 
ton de amărăciune şi învăluindu-i cu privirea. Toţi trei? 
adăugă el ridicînd din sprîncene. 

— Da. 

— Şi presupun că la sfîrșitul dezbaterilor veţi hotăr? prin- 
tr-un vot dacă sînt sau nu vinovat. 

— Da. 

— În cazul acesta, recuz pe unul dintre judecătorii mei. 

— Pe care ? 

— Pe Smudge. 

Smudge tresări şi îl privi pe Purcell cu un amestec. de 
mînie şi de teamă. 

— De ce? spuse Mason. 

— Pentru că Smudge a încercat să mă asasineze. 

— 'Domnule Purcell, spuse Mason, i-am dat ordin lui 
Smudge să te ia, cu voia dumitale sau cu forţa. Socotesc că 
faptul de a fi îndreptat puşca spre dumneata este justificat 
de ordinul primit. 

— Nu mă refer la acest incident, spuse Purcell, îndoin- 
du-şi piciorul pe care şi-l pusese pe scaun şi aplecîndu-se 
înainte. Azi-dimineaţă s-a tras asupra mea, după cuni ştiţi. 
Glontele s-a înfipt în uşa casei mele. L-am scos de-acolo. 

Ridică piciorul de pe scaun, scoase glontele din buzunar 
şi străbătu odaia, ca să i-l dea lui Mason. Toate privirile 
erau aţintite asupra lui. 

— După cum puteţi singur să constataţi, rosti el răspicat 
cuvintele, glontele este englezesc... 

— Nu înţeleg, spuse Mason. 

— Minte urlă Smudge, aproape în aceeaşi clipă. 

Purcell îşi întinse arătătorul către Smudge. 

— Uitaţi-vă la Smudge, domnule căpitan | Cel ce a tras 
nu €, aşadar, un tahitian | 

— Nu-i adevărat răcni Smudge şi broboane de nădu- 
șeală îi sclipiră pe obraz. 

— Taci odată, Smudge | porunci Madon. 

Sucea, uluit, glontele între degete, cînd pe-o parte, cînd 
pe cealaltă. 

— Glontele. este, într-adevăr, englezesc, spuse el după o 
clipă. Dar nu văd pricina pentru care Smudge ar fi vrut 
să te asasineze. 

— Smudge şi-a pus ochii pe Ivoa. 

— Vrei, adică, să spui că Smudge a încercat să te asasi- 
neze pentru... a-ţi lua: nevasta ? 

— Exact, făcu Purcell. Socoteala pe care şi-o face el e, 
de altminteri, greşită. Dacă aş pieri, multă vreme nu mi-ar 
supravieţui nici el. 

Purcell îi zvîrli o scurtă privire lui Smudge. Era palid şi 
chircit, parcă, pe scaun. Mac Leod rînjea tăcut. 

— Nu pricep nimic din toată istoria asta, spuse Massn, 
băţos. De ce-ar rîvni Smudge la femeia altuia ? E doar că- 
sătorit. 

Purcell îl privi. Candoarea bătrînului era în unele domenii 
fără margini. Dar să fi fost oare aceasta, într-adevăr, can- 
doare ? 

— De ce l-a ucis Timi pe Jones? întrebă Purcell, 
după o clipă. 

— E cu totul altceva, spuse Mason, de sus. În ce ne pri- 
veşte, sîntem britanici. Noi nu sîntem sălbatici. 

— Credeţi-mă, spuse Purcell, că pînă şi în Marea Britanie 
există bărbaţi care își ucid semenul ca să-i ia nevasta. 

Mason roşi, întoarse capul şi spuse cu un aer încurcat şi 
supărat : 

— Nu văd de ce ne irosim vremea cu astfel de conside- 
rații, care-mi par cu totul imorale. 

— Am să vă spun părerea mea, făcu deodată Mac Leod, 
cu glasu-i tărăgănat, toată istoria asta e o născocire, şi o 
născocire care se întemeiază pe povestea că în ceea ce-i 
privește pe negri, s-au apucat să distrugă puştile, cînd cu 
corvoada la apă. Şi cine a povestit istoria asta P Purcell. Şi 
de la cine o deţine, chipurile ? De la Amureia. Şi Amureia 
asta unde este ? În pădure. Care va să zică: doar Purcell 
ne-o spune. Iar lucrul ăsta nu e dovedit. Dar ia să zicem că 
negrii n-au distrus absolut nimic. Atunci Timi pune mîna 
pe una din pușştile englezeşti și se apucă să tragă cu ea în 
Purcell, dimineaţa, cînd acesta deschise uşa... 

Purcell îi zvârli o privire furioasă. Cu o clipă mai înainte 
Mac Leod îl privea, rînjind, pe Smudge, iar acum îi sărea 
în ajutor. 

— Uitaţi un lucru, spuse el, pe un ton uscat. Ar fi foarte 
primejdios pentru 'Timi să tragă în mine, ziua amiaza mare, 
postîndu-se în pădure, drept în faţa casei mele. Ca să plece 
de acolo, ar trebui să străbată East Avenue sau West Avenue, 
rămînînd, aşadar, într-un loc descoperit. 

Acest argument tactic păru a fi produs efect asupra lui 
Mason. 

— Asta cam aşa e, spuse el cu ochii plecaţi asupra glon- 
telui, şi nici nu e clar pentru care anume motiv şi-ar fi 
schimbat Timi arma. Puştile franţuzeşti sînt excelente. Şi 
mai puţin grele decît ale noastre. 


Se gîndi cîteva secunde, înălță capul şi îl privi pe Purcell. 

— Totuşi nu avem decît prezumţii, iar dumneata n-ai 
putut dovedi nimic împotriva lui Smudge. În aceste. con- 
diţii decid ca obiecţiunea dumitale să nu fie luată în seamă. 

Vorbea cu fermitate, dar era limpede că incidentul îl clă- 
tinase. Purcell întinse mîna, iar Mason îi dădu înapoi 
glontele. 

— Nu vă întreb, spuse Purcell întorcîndu-i spatele şi în- 
dreptîndu-se spre masă, dacă Smudge era cu dumneavoastră 
azi-dimineaţă cînd aţi auzit detunătura de armă. Nu vreau 
să vă pun în încurcătură. 

Luă un ciorchine de banane ce se afla pe masă, alese una 
dintre ele, o rupse de pe cotor şi începu s-o cojească. Cu 
jumătatea trupului aşezat pe masă, calm şi stăpîn pe sine, 
îl înfrunta, din nou, pe Mason. Simţea o oarecare durere în 
maxilarul inferior cînd vorbea, dar orice urmă de indispo- 
ziţie îi pierise. 

— Smudge nu era cu noi, spuse Mason, după o clipă de 
gîndire. 

Purcell îşi înclină capul înspre Mason. 

— Vă sînt îndatorat că o recunoaşteţi, spuse el, conte- 
nind o clipă să-şi curețe banana. Şi vă sînt de asemenea re- 
cunoscător pentru că recunoaşteţi că există măcar prezumţii 
de vinovăţie împotriva lui Smudge. Dar faptul că, după 
toate acestea, mai socotiți că Smudge are autoritatea morală 
necesară ca să fie judecător mă cam uimește. 

Mac Leod nu se mai plictisea de loc. Are bojoci, nu glumă, 
Arhanghelul Gavril | Cum mi ţi l-a mai înfundat el pe bătrîn 
cu povestea aia a glontelui englezesc! Strînse pleoapele 
amintindu-și cu jind de vremea în cară exista o adunare, în 
care Arhanghelul Gavril îi făcea opoziţie. Doamne, pe vremea 
aceea, o clipă n-aveai răgazul să te plictiseştil Tot timpul 
să te strecori din calea Arhanghelului. Să încerci veşnic să-l 
zvârli la mal | Minunate vremuri | Afurisiţii ăştia de negri au 
stricat totul | Strînse fălcile de-l duru. ,,Blestematele aștea 
de putori“, gîndi el cu turbare. Dar pielea lui nu o vor avea ! 
O, pielea copilului maică-si nu o vor avea ei, nul O, asta 
nu | Va scăpa el teafăr şi din afacerea asta! Singur, poate, 
nevătămat | Singurul care o să mai scape dintre toţi negrii şi 
albii la un loc. Singurul dintre afurisitele astea de putori, 
negri şi albi | „Insula a mea va fil“, gîndi el cu o năvalnică 

bucurie. Răsuflă adînc, umflîndu-şi pieptul, deschise larg ochii 
şi privi, în zare, muntele. ,„,Doamne| gîndi el, a mea va fi 
insula |“ | 

Cu cît se prelungea tăcerea, cu atît Mason se simţea mai 
stînjenit. Absența lui Smudge în momentul în care se auzise 
detunătura îl convinsese, în cele din urmă, dar el nu mai pu- 
tea da înapoi în ceea ce priveşte hotărîrea pe care o luase şi 
simţea cît de mult îi slăbise poziţia, din această pricină. În 
acelaşi timp se simţea jignit, cum nici nu se poate spune, de 
atitudinea lui Purcell. Nu mai văzuse vreodată un acuzat aşe- 
zîndu-se pe masă şi mîncînd o banană în faţa judecătorilor 
săi, ceea ce era, pur şi simplu, lipsit de decenţă. Dar, pe de 
altă parte, Purcell era la el acasă. La urma urmelor şi masa 
pe care şedea şi banana pe care o mînca erau ale sale, avea 
dreptul să se folosească şi de una şi de cealaltă, aşa încît nu 
era nimic de spus. Pentru cea dintîia oară în viaţa lui, respec- 
tul faţă de forme se izbea de respectul față de proprietate, 
iar şocul astfel provocat îl reducea la tăcere. 

Purcell muşcă din a doua banană. O făcea fără nici o afec- 
tare. Răul care îl cuprinsese în tufiş, sub ferigi, îi golise sto- 
macul : îi era foame. Dar, în acelaşi timp, simţea, secundă 
după secundă, procesul ce se desfăşura în mintea lui Mason, 
şi, în ciuda primejdiei prin care ştia că trece, era, totuşi, amu- 
zat. Era, fireşte, greu să acuzi de înaltă trădare pe cineva 
care, în clipă aceea, muşca dintr-un fruct şi se afla cu şe- 
zutul pe masă. O acuzaţie de o asemenea gravitate implica 
mai multă ceremonie. „Ce comedie, îşi spuse Purcell în si- 
nea sa. Cît de mult le plac oamenilor aparențele, ca şi tot 
ceea ce le asigură o anumită putere asupra altora |! În clipa 
asta Mason s-ar simţi încîntat avînd pe cap un văl negru şi 
o perucă de judecător, pentru a mă condamna la moarte.“ 

Purcell îşi şterse degetele cu batista, străbătu încăperea şi, 
aşezîndu-se pe scaunul acuzatului, se rezemă de perete şi îl 
privi pe Mason. 

— Ai dat impresia, domnule Purcell, spuse Mason de în- 
dată, că, de cînd eşti în insulă, ai ţinut parte negrilor, îm- 
potriva compatrioţilor dumitale. 

Purcell dădu din cap. 

— Am apărat interesele tahitienilor, pentru că erau ne- 


dreptăţiţi, foarte nedreptăţiţi ; şi nu e vorba numai de in- 

teresele lor : ci de însăşi demnitatea lor. La fel aş fi apărat 
şi interesele şi demnitatea compatrioţilor mei. 

— Socoteşti, aşadar, că răspunderea acestui război o 
poartă britanicii ? 

— Răspunderea aceasta o poartă Mac Leod, precum și 
toți cei ce au votat pentru el. Şi dumneavoastră o purtaţi, 
pentru că aţi devenit aliatul lui Mac Leod, după uciuczea 
lui Kori şi a lui Mehoro. 

— Abţine-te, domnule Purcell, de a mă critica. 

Purcell ridică din sprîncene şi spuse pe un ton limpede: 

— De ce? | 

Mason vru să răspundă, nu găsi nimic de zis şi continuă 
arțăgos : _ 

— Eu însumi te-am auzit spunînd că Mac Leod nu era 
în legitimă apărare cînd i-a culcat la pămînt pe cei doi 
negri. Menţii acest punct de vedere ? 

— Da, îl menţin. 

— După cîte mi s-au spus, Kori era pe punctul de a-l stră- 
punge cu sulița pe Mac Leod, cînd acesta a tras. a 

— Este exact, dar, înainte de aceasta, Mac Leod îl pro- 
vocase. Îi zvirlise o piatră drept în obraz. 

— XKori îşi bătuse joc de mine, spuse Mac Leod, lăsînd din 
nou scaunul pe cele patru picioare şi scrutîndu-l pe Purcell cu 
o privire aspră. 

— L-am auzit pe Baker bătîndu-şi joc de dumneata, cu 
toată cruzimea, în noaptea în care s-a făcut împărţirea femei- 
lor, şi, cu toate acestea, nu i-ai făcut nimic. 

— E cu totul altceva. Dar nu puteam să las nepedepsit 
un negru care şi-a bătut joc de mine. 

— Există, aşadar, două atitudini şi două măsuri ? 

— Bineînţeles. 

— Iată, prin urmare, la ce duce acest sistem: şase morţi. 

— Consideraţiunile acestea ne îndepărtează de subiectul 
în discuţie, spuse Mason, pierzîndu-şi răbdarea. Din cele pe 
care le-ai spus, domnule Purcell, trag concluzia că atunci cînd 
negrii au luat calea pădurii, dumneata le dădeai dreptate pe 
toată linia. 

— Nu este exact. Nu îi aprob pentru faptul că au recurs 
la violenţă. 


380 


=— Dar cauza lor o socoteşti, totuşi, dreaptă. 

— Este dreaptă, spuse Purcell cu tărie. 

Ochii de un albastru-cenuşiu ai lui Mason începură- să 
sclipească. Îşi strînse trunchiul, viîri gîtul între umeri şi îşi 
aplecă înainte fruntea pătrată, ca şi cum ar fi fost gata să se 
năpustească asupra cuiva. 

— Domnule Purcell, spuse el, răspicînd, unul cîte unul, 
cuvintele, te-am pus la curent, în noiembrie trecut, cu in- 
tenţiunea mea de a ascunde nişte arme, într-o grotă. Eşti 
singurul britanic din toată insula căruia i-am încredinţat acest 
proiect. Alaltăieri, negrii s-au pitit în hăţiş, şi chiar a doua 
zi au dat peste armele păstrate de mine. Cum, de asemenea, 
dumneata eşti singurul dintre britanici care îmbrățișează 
cauza lor, trag concluzia că dumneata eşti acela care le-a in- 
dicat ascunzătoarea aleasă de mine. 

Purcell sări în picioare. 

— Eşti nebun, Mason! strigă el cu violenţă. Cum îndrăz- 
neşti să aduci, împotriva mea, o asemenea acuzaţie ? Nici 
dumneata nu crezi în ea! Dacă refuz pentru mine orice 
armă, cum crezi că aş putea-o da altora ?! 

— Cum îţi explici atunci că negrii au găsit atît de repede 
armele pe care le-am ascuns ? 

— Mehani a descoperit, încă din noiembrie, grota aceea a 
dumneavoastră. Ea le-a slujit drept ascunzătoare ltiei şi 
Avapuhiei. 

— De la cine deţii acest fapt ? 

— De la ltia. 

— De cînd ? 

— De ieri. 

— La ce oră ? i 

— Cu cîteva minute înainte de cursa întinsă de tahitieni. 

— Desigur, făcu Mason. 

Purcell îl privi cu ochi scînteietori, dar nu scoase nici un 
cuvînt. Mason reluă : 

— Cum îţi explici dumneata că negrii ştiau de corvoada 
pentru apă, de ieri? 

— Femeile lor nu au încetat să aibă legături cu femeile 
noastre. 

— Vrei să spui că ne spionau? 

— Nu în mod conştient. Dar tahitienele sînt flecare. 


381 


— Doamna Mason nu e flecară. i-o întoarse Mason, 
băţos. 

Purcell deschise gura pentru a-i explica, dar se răzgîndi. 
La urma urmelor era, mai curînd, înduioşătoare admiraţia 
lui Mason pentru nevastă-sa. Păcat numai că admiraţia 
asta nu se extindea la toate fiinţele de acelaşi sex şi de 
aceeaşi rasă. 

Mason reluă, din vârful buzelor : 

— Doamna Purcell a stat la taifas cu Ttia P 

Purcell încruntă sprîncenele. Bineînţeles, doamna Purcell 
era şi ea flecară... 

— Nu ştiu nimic despre aşa ceva, spuse el, pe un 
ton sec. 

Şi adăugă: 

— Femeile britanicilor sînt nouă la număr. De ce să fi 
fost tocmai a mea aceea care s-o fi pus în curent pe ltia 
că urma să aibă loc o corvoadă pentru apă? 

— Dar dumneata i-ai vorbit despre lucrul acesta ? 

Purcell se aşeză. 

— Bineînţeles că nu, spuse el, ridicînd din umeri. De ce 
s-o fi făcut ? În care scop ? În curînd mă veţi acuza de a 
fi organizat eu însumi capcana aceea. 

— Nu te acuz de loc de aşa ceva. Cînd negrii au por- 
nit-o înspre hăţiş, cum se face că nu m-ai prevenit de acest 
fapt ? 

— De ce v-aş fi prevenit ? 

— Pentru a-mi da răgazul să mă duc la grotă şi să-mi 
iau armele de acolo. 

— Prin urmare nu mai credeţi că eu sînt acela care le-am 
dat de veste tahitienilor unde se află ascunzătoarea dumnea- 
voastră ? 

— Nu înţeleg, făcu Mason, încurcat. 

— V-aţi trădat, spuse Purcell, ridicîndu-şi şi punîndu-şi, 
din nou, piciorul pe scaun. Nu aţi crezut niciodată că eu le-am 
destăinuit tabhitienilor locul ascunzătorii pe care aţi ales-o. 

Mason îşi pironi, roşu şi clipind din ochi, privirea 
asupra lui. 

— Explică-mi ce vrei să spui, te rog. 

— Nu puteţi în acelaşi timp să mă acuzaţi că am dez- 
văluit secretul pe care mi l-aţi încredinţat şi să-mi repro- 

şaţi că nu v-am prevenit.. Sînt sau un trădător, sau-un ză- 
păcit. Ori una, ori alta. 

— Nu văd nici o contradicţie, spuse Mason. Tocmai 
pentru că nu m-ai prevenit, mi-am spus că mi-ai dezvăluit 
secretul. 

Mac Leod aplecă capul într-o parte. Frumos a mai în- 
tors cîrma | Nici nu şi-ar fi închipuit că bătrînul o să iasă 
atît de repede din încurcătură. 

— Dar nici măcar nu ştiam care era grota! reluă Pur- 
cell cu mînie.. Nu știam nici că v-aţi pus în aplicare pla- 
nul de a transporta armele acolo. Nu vă vedeam cerînd o 
mînă de ajutor altuia, în afară de mine, iar Vaa refuzase 
s-o facă, fiindu-i teamă de tupapahui. 

— Doamna Mason a ştiut să-şi domine sentimentele. 

— Dar eu cum aş fi putut ghici acest lucru? continuă 
Purcell, scos din sărite. Nu am onoarea s-o cunosc pe 
doamna Mason atît de bine ca dumneavoastră | 

Mason îl întrerupse, pe un ton tăios: 

— Să nu vorbim despre doamna Mason. 

— Dar e ceva lipsit într-adevăr de orice noimă|l De un 
sfert de ceas îmi zvîrliţi în obraz tot ce vă vine în minte. 
După dumneavoastră, toate cîte s-au întîmplat, din vina 
mea s-au întîmplat. Chiar şi cînd nu fac nimic, tot eu sînt 
vinovat | Dacă se face socoteala celor ce poartă răspunderea, 
nu uitaţi totuşi că dumneavoastră sînteţi acela care i-a în- 
văţat pe tahitieni să mînuiască arma şi că cu puştile dumnea- 
voastră trag ei acum. 

— Încă o dată, să lăsăm persoana mea deoparte | 

— S-o lăsăm pe a mea deoparte| De ce să fiţi dumnea- 
voastră privilegiat în această discuţie ? Şi ce anume vă dă 
dumneavoastră îngăduinţa să fiţi judecătorul meu, dacă nu 
faptul că aveţi o armă în mînă ? 

„O detunătură de glonte bubui, în depărtare. Purcell își 
curmă vorba, păli şi rămase locului, neclintit. În focul 
pledoariei, uitase de Uili. Ă 

'— După cum îmi miroase mie, să ştiţi că Baker l-a tri- 
mis pe lumea ailaltă pe Ohu, spuse Mac Leod cu vocea-i 
tărăgănată. 

Mason întoarse capul către munte şi spuse cu glasul scă- 
zut: „„Lovitură de maestru“. Smudge întoarse şi el capul, 
dar nu spuse nimic, 

Neclintiţi, cu ochii aţintiţi asupra muntelui, aşteptară. 
Mason îşi scoase rceasornicul, iar tic-tacul acestuia umplu 
îndată încăperea. Dacă nu va mai urma nici o altă detu- 
nătură, însemna că Baker reuşise să fugă. Purcell îşi aţinti 
auzul, înspăimîntat. Nu ascultase niciodată cu o atît de 
pătimaşă încordare. Dar nimic nu tulbura liniştea. 

Urmară încă două bubuituri, una după alta. Purcell se 
ridică în picioare şi îşi puse amîndouă mîinile în buzunare. 

— I-au făcut de petrecanie, spuse Mason, în şoaptă. 

— Ce vă face să credeţi că aşa s-a întîmplat? spuse 
Purcell, mînios. 

— N-a avut vreme să-şi reîncarce arma. Ei sînt cei 
care-au tras, de astă dată. 

— Poate nu l-au nimerit. 

— Poate. 

— Nu, spuse Mac Leod după o clipă. N-au fst decît 
două detunături, iar ei sînt, cu toţii, trei. Dacă primii doi 
nu l-ar fi nimerit, atunci o fi tras cel de-al treilea. 

— Al treilea este, poate, în altă parte, spuse Purcell, 
deznădăjduit. Poate a luat-o, tocmai, la fugă după 
Amureia. 

— Nu, spuse Mason, e puţin probabil. S-au năpustit toți 
trei asupra lui Baker. De Amureia se vor ocupa mai 
tîrziu. 5 

— Şi nu uitaţi, reluă Mac Leod, că fiecare dintre ei are 
cîte două puşti. Dacă Baker ar fi scăpat de primele gloanţe, 
s-ar fi auzit alte împuşcături. 

— Poate că nu au amîndoi puştile încărcate în perma- 
nenţă, spuse Purcell cu asprime. 

Mac Leod ridică din umeri şi schimbă cu Mason o pri- 
vire care voia să spună: „La ce bun să mai discutăm? 
El neagă evidenţa.“ Privirea aceasta avu mai mult efect 
asupra lui Purcell decît toate argumentele lor contrare. În- 
chise ochii. Şi deodată îl văzu pe Baker. Era întins pe 
pietre, livid, străbătut de o gaură întunecată în piept. 

Mason se uită la Purcell, izbit de rigiditatea expresiei 
sale. Fu chiar pe punctul de a spune: „Sînt adînc mâhnit, 
domnule Purcell“. Se stăpîni. Nu îi păru potrivit să-şi. pre- 
zinte, unui acuzat, condoleanţele. 

Purcell se aşeză, îşi puse mîinile pe genunchi și, cu capul 
ţeapăn, cu ochii ficşi, cu muşchii gitului umflaţi şi rigizi, 
se uita drept înainte. 

Smudge îşi ridică şuviţa de păr de pe frunte, cu un aer 
nerăbdător. Toropeala lui Purcell îi mai dădea puţin curaj 
şi cuteza din nou să se miște. Cu ţeava puștii proptită în 
scobitura pieptului, Mac Leod începu a-şi bate genunchii 
cu degetele sale osoase. Apoi, apucînd cu mîna stîngă dege- 
tele dreptei, se apucă să şi le pocnească, pe toate, rînd pe 
rînd, lăsîndu-l deoparte doar pe cel gros. Când isprăvi, în- 
cepu să facă la fel şi cu cealaltă mînă. De fiecare dată 
cînd trăgea de o încheietură, se auzea un pocnet destul de 
slab, urmat de încă unul, mai tare. O dată această treabă 
terminată, Mac Leod înălţă capul şi îl privi pe Smudge. 
Smudge tuşi, răsfrînse în afară buza de jos şi, întinzîndu-şi 
botul înainte, arătă către Purcell, cu un aer de dispreţ. O 
clipă mai tîrziu Mac Leod îşi hîrşii picioarele pe pardo- 
seală şi îşi îndreptă ochii spre Mason. Dar Mason îi ocoli 
privirea. li venea să plece, făcîndu-şi totodată reproşuri 
pentru această pornire, pe care o socotea o laşitate. Era de 
datoria sa .să meargă pînă la capăt. Trebuia să reia inte: 
rogatoriul şi nu era: în stare să înceapă. Uluirea lui Pur- 
cell îi amintea de uluirea pe care el însuşi o resimţise în 
clipa morţii lui Jimmy. 

Se auzi un fişiit la colţul din dreapta al casei, cel dinspre 
şopron. Mason îşi încleştă mîna pe armă, se răsuci din 
şolduri şi se lăsă jos, pe genunchi. Se ridică îndată. Erau 
femeile. Sosiră, una cîte una, păşind mai uşor decît ne- 
văstuicile, şi se adunară, strîngîndu-se aproape cot la cot, 
în faţa pereţilor mobili, dar fără să pătrundă în încăpere. 
În afară de lIvoa şi Vaa, erau toate. Alcătuiau laolaltă un 
grup întunecat, neclintit, masiv, dominat de înalta statură 
a Omaatei. Nu scoteau un cuvînt. Doar ochii le erau vii. 

Mason încruntă sprîncenele, apoi luă notă, cu mândrie, 
că Vaa nu-şi părăsise postul. Făcu, atunci, un mic gest cu 
mâna, ca şi cum ar fi alungat o droaie de muşte, şi spuse 
cu un aer de nerăbdare: 

— Plecaţi ! Plecaţi | 

Nici una nu se clinti din loc. a 

— Omaata, spuse Mason pe un ton poruncitor, spune-le 
să plece| Omaata nu răspunse. Mason îl privi, atunci, pe 
Mac Leod, ca pentru a-l ruga să intervină... Mac Leod 
clătină din cap. Nu-i venea să dezlănţuie împotriva sa, faţă 
de toată lumea, elocvenţa Horoei. 

Mason îşi plimbă privirea asupra femeilor. Ochii lor erau 
aţintiţi asupra lui, întunecaţi şi atenţi. 

— Ce vreţi P strigă el, iritat. Nici un răspuns. 

„Purcell nu se clintea. Atitudinea lui nu era aceea a unui 
om abătut, ci rigidă şi încordată, ca şi cum ar fi căzut în- 
tr-o stare de catalepsie. Faţa îi: era împietrită, privirea fixă, 
ochii mari, deschişi, şi, cum pleoapele nu-i clipeau, lacri- 
mile ce le umpleau tot mai mult i se revărsară de-a lungul 
obrajilor. Ele contrastau puternic cu fizionomia sa impasi- 
bilă şi împietrită. 

Mason îl privea pe Purcell şi nu se hotăra să vorbească. 
Era obsedat de amintirea acelor zece minute pe care le pe- 
trecuse, în cabina sa, după uciderea lui Jimmy. Se vedea 
iarăşi, în picioare, în faţa mesei sale, cu amîndouă mîinile 
pe capacul cutiei de pistoale deschisă. Privea ferestruica din 
faţa lui, o vedea parcă fără să vadă, nu era în stare să în- 
chege un gînd. Capacul cutiei îi alunecă din milini, se 
stîrni un pocnet sec, tresări, cobori privirea asupra pistoa- 
lelor, Jimmy murise... Atunci toate se stinseră în juru-i, era 
singur în beznă, un şuvoi rece de gheaţă se abătu asupră-i, 
se înnăbuşea... | = 

Smudge îşi pierdea răbdarea. Reţinuse, din prima aruncă- 
tură de ochi, că Ivoa nu se afla în grupul femeilor. Pesemne 
că ea dădea tîrcoale casei, prin tufiş, cu puşca în mînă, 
strecurîndu-se însă mai neauzită decît un şarpe, şi, Dumne- 
zeu ştie dacă nu se va hotări, ieşind de acolo, să-i găurească 
spinarea cu vreun glonte, doar aşa, fără nici o pricină, ca 
măsură de prevedere. Smudge se tot foia pe scaun, prinse 
privirea lui Mac Leod şi spuse în şoaptă: | 

— Plecăm ? 

Mac Leod arătă spre Mason, printr-o mişcare a bărbiei, 
şi făcu o strîmbătură. Mai era de aşteptat. Bătrînul rămi- 
nea în picioare, în bătaia vîntului, cu pînzele lăsate. Era 
limpede, nu-l mai ţineau băierile pentru a reîncepe procesul, 
procesul ăsta care, afurisită ţicneală, era, oricum, ideea lui, 
şi apoi de unde-să ştii ce şi-au băgat în cap blestematele 

astea de negrese, ce dracu căutau aici şi de ce îi scormo- 
neau aşa cu privirea, pînă în fundul bojocilor, fără a sufla 
o vorbă. 

— Să plecăm spuse, Mac Leod. 

Se ridică atît de repede, încît scaunul pe care şezuse se 
rostogoli cu zgomot, pe podea. Purcell tresări, se ridică, 
clipi din ochi, şi, cu o mişcare înceată şi suferindă, ca şi 
cum l-ar fi durut ceafa, întoarse capul la dreapta şi îl privi 
pe Mac Leod. Apoi, cu aceeaşi încetineală, faţa i se răsuci 
către stînga, privirea îi lunecă asupra lui Smudge şi, fără 
a se opri, se abătu o clipă mai tîrziu asupra femeilor şi se 
pironi, în cele din urmă, asupra lui Mason. 

— Ei, spuse el, cuprins deodată de furie, ce mai aştep- 
taţi ? Împuşcaţi-mă |! 

Mac Leod îşi reluă scaunul şi se aşeză. Mason era roşu 
la faţă. 

— Nădăjduim, domnule Purcell, spuse el pe un ton 
destul de calm, că prin asasinarea lui Baker ţi-ai schimbat 
atitudinea. 

— Ce atitudine ? 

Urmă o tăcere. 

— Voi vorbi deschis, domnule Purcell, reluă Mason, lă- 
sînd ochii în pămînt. Nu avem, împotriva dumitale, decît 
prezumţii. Dar, adăugă el ridicînd mîna, ceea ce întăreşte 
aceste prezumțţii şi le conferă chiar o valoare de dovadă este 
refuzul dumitale de a te alătura taberei noastre şi de a 
lupta împotriva inamicului comun. 

Îşi puse mîna pe genunchi. 

— Cu toate acestea, reluă el, e limpede că dacă în urma 
uciderii lui Baker te hotărăşti să-ţi schimbi comportarea de 
pînă acum, atunci noi nu vom mai avea nici un motiv să te 
suspectăm. 

— Cu alte cuvinte, strigă Purcell, cu indignare, sau trag 
cu puşca alături de dumneavoastră, sau, dacă nu, atunci 
mă declaraţi vinovat | Aceasta este concepţia dumneavoastră 
despre justiţie |! Dar e un şantaj! Pur şi simplu, un şantaj! 
Şi de-abia acum înţeleg pricina pentru care aţi pus la cale 
acest proces împotriva mea| Ca să aveţi o puşcă în plus 
în tabăra dumneavoastră | 

— Domnule Purcell, spuse Mason, însufleţindu-se, dum- 
neata ai vorbit despre şantaj. Şi chiar dacă este şantaj — 

acest şantaj nu-mi supără conştiinţa. Am sentimentul răs- 
punderilor ce-mi incumbă faţă de britanicii care sînt aici. 
Sîntem în război, domnule Purcell, iar războiul acesta, eu 
vreau să-l cîştig. După toate aparențele, în ceasul de faţă 
negrii nu mai sînt decît trei la număr: Mehani, Tetabhiti 
şi Timi. lar noi, noi sîntem patru — punîndu-te şi pe 
dumneata la socoteală. 

Se făcu o pauză, încleştă amîndouă mîinile pe puşcă şi 
spuse cu tărie: 

— Prezenţa dumitale, alături de noi, poate fi decisivă. 

Şi reluă:: 

— Şi, dimpotrivă, dacă refuzi să ne dai ajutor însem- 
nează că te retragi singur din mica noastră comunitate... 

— Şi devin vinovat! strigă Purcell cu.o ironie mușcă- 
toare. 

— Domnule Purcell, cuvintele dumitale sarcastice nu 
mă tulbură. Am sentimentul că-mi îndeplinesc datoria. Noi, 
toți trei cîţi sîntem, ne riscăm viaţa. lar dacă dumneata 
nu vrei să ne ajuţi, te vom socoti în tabăra inamicilor şi 
te vom trata ca atare... 

Purcell îşi -vîri amîndouă miîinile în buzunare, făcu cîţiva 
paşi în odaie şi indignarea îi trecu. De aproape văzute 
lucrurile, era o nebunie. Ieri, Mason îi ceruse să-i fie naș 
fiului său. lar astăzi: era gata să-l împuşte. Dar de ieri şi 
pînă astăzi, ceva se schimbase pe insulă. „„Negrii“ înceta- 
seră de a mai fi nişte duşmani neînsemnaţi. Găsiseră 
armele. „Teama, îşi spuse Purcell în sinea sa. 'Teama. 
Chiar cei viteji devin sălbatici cînd sînt pradă spaimei.“ 

— Chiar neînarmat şi tot vă pot fi de folos, spuse el 
întorcîndu-se şi privindu-l pe Mason. leri, adunarea mi-a 
încredinţat misiunea de a lua contact cu tahitienii. Mă 
gîndesc încă să fac acest lucru şi să încerc să readue 
pacea. 

— Pacea | strigă Mason. Hotărît lucru, dumneata nu 
eşti la fel cu toți oamenii! Ai vrea să trăim în bună în- 
țelegere cu nişte ticăloşi care au ucis cinci dintre oamenii 
noştri | î 

— Exact, spuse Purcell, cu amărăciune, cinci dintre ai 
noştri pentru trei dintre ai lor: e poate timpul să se pună 
capăt lucrurilor. 

Mac Leod ridică din umeri. 

— Te recunosc foarte bine, Purcell, în vorba asta. Ne- 
contenit cu Evanghelia în mînă, necontenit cu Isusl Nu 
există om mai orb decît dumneata! Se. îngînă o mică 
rugăciune, şi negrii prind a albi !-Încă o vorbuliță de ru- 
găciune, le ies aripi, şi la drum! Cu vintul în spate, cu 
zece noduri pe ceas, diiecția drept spre paradis! În ce 
mă priveşte, ca să vorbesc cum gîndesc, îţi spun că ăștia 
îmi fac silă. Laşi, trădători şi tot ce vrei; nu-s buni de 
nimic, mai rău ca dobiteacele, asta mi-e părerea. Să spu- 
nem că afurisiţii ăştia de harapi îmi semnează un tratat de 
pace cu sîngele mamei lor şi de faţă cu Isus Cristos în 
persoană ; şi chiar şi. aşa eu îţi spun că încredere tot nu 
voi avea. Într-o zi sau alta o s-o luăm de la capăt. Şi 
atunci ce-mi spui ? Să le mai am. pe odraslele astea toată 
viaţa, aici, în insulă ? Nu, asta nul Decît aşa, mai bine 
să-i dăm, Doamne, peste cap i să se isprăvească cu ei o 
dată pentru totdeauna ! 

— Toate astea ne îndepărtează de la subiect, spuse 
Mason, ţi-am pus o întrebare, domnule Purcell, şi aştept 
un răspuns. 

Purcell făcu cîţiva paşi pînă la masă, se răsuci pe călciie, 
privi spre femei şi spuse în limba tabhitiană, aproape în 
şoaptă şi foarte repede: 

— Vor să mă ucidă pentru că nu vreau să pun mîna 
pe puşcă. 

— Îi vom împiedica, spuse Omaata. 

— Chiar şi aceea care este la stînga aceleia din 
stinga ta? 

— iChiar şi aceea, spuse Tumata. 

Purcell îi surise. Nn voise să-i spună pe nume faţă de 
Smudge. 

— Chiar şi frumoasa iepşoară furioasă ? 

— Chiar şi ea, spuse Horoa. 

— Ge le tot spui? strigă Mason cu un glas mînios. 

Purcell îl măsură din cap pînă în picioare şi i se adresă, 
pe un ton limpede, vorbindu-i peste' umăr. 

— Sint în casa mea. | 

Începu să străbată din nou. încăperea, cu ochii în pămînt. 
Să se prefacă în fața lor că cedează? Să primească o 
puşcă, şi apoi, folosind cel dintîi prilej, să ia calea pădurii ? 

Nu, nu trebuia să facă concesii. Nici măcar să pară că 
face concesii. Respită. Inima i se zbătea să-i spargă piep- 
tul. Şi un fior de gheaţă îi trecu din nou prin şira spinării, 

Se îndreptă spre scaun şi îşi reluă atitudinea nepăsătoare. 
Cu un picior pe scaun, cu un cot pe genunchi, cu o mînă 
în buzunar. Îşi dădea seama că, prelungindu-se, această 
poză devenea afectată, dar ea îl' ajuta să-şi păstreze sîn- 
gele rece. | | 

— Domnule Mason, spuse el cu o voce scăzută şi gravă, 
mi-ați cerut un răspuns. lată-l: Primo: nu v-ar fi de nici 
un folos să iau o puşcă: nu ştiu să trag. Secundo: cu, 
sau fără puşcă, eu nu-mi îngădui să săvirşesc păcatul 
omuciderii. 

Înăuntrul încăperii, nici o mişcare. Smudge sta chircit 
pe scaunul său, cu ochii în pămînt. Mason, prefăcut în 
stană de piatră, cu ochii ţintă înaintea sa. Numai Mac 
Leod îl privea pe Purcell; Avea bojoci, nu glumă, arhan- 
ghelul. Prevăzuse întîmplarea : bătrînul dăduse greş. 

— Dacă te-nţeleg bine, spuse Mason, răspunsul este nu. 

Vorbea cu un glas lipsit de orice pornire, iar ochii îi 
erau ciudat de încremeniţi. 

— Da. 

— Dacă aşa stau lucrurile, reluă el pe un ton şters, 
ştiu ce-mi rămîne de făcut. 

Şi îşi încărcă arma. 

— Ei, uşurel| strigă Mac Leod. Trebuie să votăm. 

— Să votăm ? spuse Mason cu acelaşi glas şters şi ma- 
şinal. 

Dar cobori totuşi ţeava puştii. 

— Nu sînteţi singur aici, spuse. Mac Leod cu asprime. 
Sîntem. trei. 

Mason se uită la el, ca şi cum i-ar fi venit greu să-l 
înţeleagă, apoi ridică în sus mîna dreaptă şi spuse, cu un 
aer absent: 

— Vinovat. 

— Mă abţin, spuse îndată Mac Leod. 

Smudge.rămase în aceeaşi poziţie. Cu ochii în pămînt, 
cu giîtul înfundat între umeri, fără a scoate o vorbă. 

— Smudge ? spuse Mac Leod. 

Smudge tresări, zvîrli către femei o căutătură speriată, şi 
pe un ton repezit spuse confuz: 

— Nevinovat. 

— Cum! strigă Mason. 

— Nevinovat, spuse Smudge. 

Purcell începu să ridă, cu un rîs nervos şi sacadat. Era 
o farsă. O farsă de necrezut. Fusese salvat de ucigaşul său. 
Se aşeză. Picioarele îi tremurau sub el şi nu era în stare 
să-şi stăpînească rîsul. 

Mason tăcea, palid şi buimăcit. Îl privi pe Mac Leod şi 
spuse pe un ton lipsit de orice expresie: 

— Ce mai însemnează şi asta ? 

— Că Purcell este achitat, spuse Mac Leod. Cele: două 
degete groase ale miinilor şi le trecuse pe sub cureaua 
pantalonilor ; şi cu scaunul în cumpănă, cu capul sprijinit 
de uşă, îl privea pe Mason cu faţa puţin piezișă, cu ochii 
strînşi, cu buzele-i subţiri, lungite într-un uşor rictus. Nu 
înţelesese încă nimic bătrinul. Neghiob ca un englez. Ne- 
ghiob şi îndărătnic. 

Tiîlcul votului se lumina încet 'sub fruntea pătrată a lui 
Mason. Culoarea feţei, din palidă cum îi era, se făcu sta- 
cojie, şi ochii îi începură a clipi. 

— Mă trădezi, Mac Leod! strigă el. 

— Ba mu trădez de loc, spuse Mac Leod, vorbind pe 
nas. Nu trebuie să vedem pretutindeni numai trădători, don 
căpitan, o să-nnebunim, pîn' la urmă, pe insula asta. Și 
apoi procesul ăsta dumneavoastră l-aţi pus la cale, şi nu eu. 
Bine. Să admitem |! Să admitem că Purcell, riscînd 'să fie 
împuşcat, pune mîna şi el pe puşcă, gata, s-a făcut. Nu 
crezusem niciodată să fie cu putinţă aşa ceva, ţineţi seama 
de asta, dar să admitem. O puşcă în plus merita isprava 
pe care aţi făcut-o. 

Și cum Mason deschidea gura ca să vorbească, Mac 
Leod ridică mîna dreaptă şi spuse demn: 

— O clipă, don căpitan, daţi-mi voie. Sîntem aici, între 
albi. Se poate vorbi calm ca între gentlemeni. Va să zică, 
cum spuneam, Purcell ia şi el o puşcă, s-a făcut. Deciît că 
iată ce se întîmplă. De fapt el, Purcell, nu ia nimic în 
mînă. lar treaba asta, eu o prevăzusem. Nu puteţi spune 
că nu-i aşa, don căpitan. Purcell ăsta, eu mă ţi-l ştiu prea 
bine. Are o credinţă. Piatră, ca stejarul parapetului, nu 
alta ; crede în ea. 

— Toate aceste consideraţiuni... 

— Lăsaţi-mă să vorbesc, spuse Mac Leod cu nerăbdare. 
V-am lăsat să vorbiţi singur, un ceas, o poliloghie întreagă. 
Cred că acum e rîndul meu. Care va să zică Purcell refuză. 
Nu vrea. Nici în ruptul capului. „Omucidere? spune el. 
Înspăimîntător | Să ucid aproapele ? Niciodată.“ Aşadar, 
arhanghelul nu vrea puşcă |! În două vorbe, s-a zis. Şi dacă 
s-a zis, s-a zis, asta spun eu, don căpitan, şi nu e mai puţin 
adevărat că s-a zis, chiar dacă-l împuşcaţi pe Purcell... Ce 
cîştigaţi împuşcîndu-l ? Absolut nimic. Treaba asta n-o să 
vă aducă o puşcă mai mult. 

— Există o justiţie, spuse Mason. 

— Pe dracu, spuse Mac Leod recăpătîndu-şi, încet-în- 
cet, tonul sarcastic ce-i era obişnuit, pe dracu, don căpitan, 
este, cum spuneţi, o justiţie, dar în ceasul ăsta, pentru 
mine justiţia este o vorbă goală şi, cu tot respectul, la fel 
e şi pentru dumneavoastră. Ca dovadă că-i aşa, este că 
dumneavoastră aţi pus în spinarea arhanghelului Gavril 
vina de a fi dat pe mîna negrilor ascunzătoarea puștilor ; 
da' permiteţi-mi, vă rog să-mi permiteţi — ca de la gent- 
leman la gentleman — să vă spun, sir, că, deşi nu ştiu 
dacă acesta-i adevărul sau justiţia, e toțuşi greu de crezut. 
Dar să trecem peste asta. Se.spun cîte şi mai cîte în timpul 
procesului, dar după proces, adevărul gol-goluţ iese ca 
untdelemnul: la suprafaţă, şi apoi îţi sare-n ochil Dacă 
ar mai fi vreo justiţie pe insula asta, atunci Smudge primul 
în ceasul ăsta s-ar şi bălăbăni de pe cea mai înaltă cracă 
a smochinului, primo (vorba arhanghelului) pentru că a 
încercat, la ore nepotrivite, să ţintească într-unul ' dintre 
concetăţenii săi, doindo pentru că a fost la un pas de a 
se lăsa, trecînd prin pădure, abătut de puşca lui Baker, 
puiul ăsta de lepădătură (vorbesc despre Smudge) lipsind 
astfel, tabăra noastră, de o puşcă. Dar să trecem. Justiţia, 
în ceasul de față o-ngrop, foarte simplu, în cala vaporului, 
la păstrare cu pînzele de schimb. Deocamdată e vorba des- 
pre micile mele interese, don căpitan. Despre  pielicica 
mea, oscioarele mele şi toate celelalte. Şi dacă despre asta-i 
vorba, apoi vă, spun: nu văd ce dracu-aş cîştiga vîrînd un 
plumb în arhanghelul Gavril. În schimb, foarte bine-mi 
dau seama de ceea ce risc să pierd... 

— Să pierzi ? spuse Mason. 


| 


392 


Mac Leod făcu o pauză. Putea să şi-o îngăduie. Îşi pre- 
gătise atit de bine ceea ce urma să spună, încît nimeni nu 
se gîndea să-l întrerupă, nici chiar Mason. Purcell îl privea 
vrăjit. Ce vervă, ce elocință. Era odios Mac Leod, şi: to- 
tuși... Nu era în el doar avariţie, mai era şi o parte de 
joc, de risc. Cu cele două degete lungi şi slăbănoage prinse 
de cureaua pantalonilor, cu picioarele-i ce nu se mai ispră- 
veau, zvîrlite înainte, cu mutra lui scofilcită şi expresivă, 
îşi privea auditoriul, cu un aer de satisfacţie şi superiori- 
tate. Vremea cît stătuse în umbra lui Mason se terminase. 
Redevenea stăpînul scenei. Intra în joc. „Da, gîndi Purcell, 
joc a fost, totdeauna i-a cam plăcut să se joace. Dar, de 
jucat, cu vieţile noastre s-a jucat.“ 

— Cred şi eu că am ce pierde! reluă Mac Leod. Şi 
nimic mai mult decît pe mine însumi. Şi dumneavoastră 
la fel! la fel şi Smudge. Nevinovat, a spus Smudge. Frica 
păzeşte pepenii | Ştim doar că există pe lume o femeiuşcă 
ce ţine în lăbuţele ei o flintă cu ţeava spre dumnealui şi 
care s-ar face foc. de supărare, dacă i s-ar întîmpla ga- 
giului ei o nenorocire. Şi poate aţi băgat de seamă că mai 
sînt în spatele dumneavoâstră şi alte asemenea femeiuşti, 
negre din creştet pînă-n tălpi, don căpitan, şi care, v-o jur, 
n-ar fi nici ele prea bucuroase de aşa ceva. Toate-s ne- 
bune după Purcell, asta-i ştiut. E marele lor favorit, arhan- 
ghelul|! E fratele lor! E căpitanul lor! E miîntuitorul 
lor. Nebune după ell Toate, pînă la una. Azvirliţi numai 
o privire într-acolo, don căpitan. Întoarceţi-vă niţeluş, vă 
rog, merită o aruncătură de ochi. Nu mai e vorba de astă 
dată de rîsete, de cîntece şi de vreo fîţiială în tact a şezu- 
turilor | Priviţi-le numai | Statui. 'Guri ferecate. Dinţişori 
strînşi. Ochii, tăişuri de brici... 

— Dumneata te temi de femei? spuse Mason cu dis- 
preţ. î 

— Fireşte | spuse Mac Leod cu tărie, și dacă le-aţi 
cunoaşte, aşa cum le cunosc eu, şi dumneavoastră v-ar fi 
teamă. Mai afurisite jivine nu există pe lume, puteţi să mă 
credeţi, don căpitan. Mai bine m-aş bate cu ăi trei netreb- 
nici. Şi între noi fie vorba, îmi ajung cei trei, fără să mi 
le mai urc şi pe vahinee în cap. Şi presupunem că spu- 
neam : „vinovat“ despre Purcell. Bine. Îmi iau puşca în 

mînă şi-i urez arhanghelului Gavril călătorie sprîncenată 
la 'tăicuțu lui din ceruri. Şi atunci? Ce s-apucă să facă 
ele, vahineele, după părerea dumneavoastră ? Se năpustesc 
asupra noastră, puteţi fi sigur, cu Omaata în cap. Sau 
chiar dau fuga de o burduşesc bine pe Vaa şi-i suflă puş- 
tile. Cu ce ne-alegem la urmă: cu o a doua tabără armată 
strecurată-n pădure împotriva noastră şi care numai binele 
nu ni-l vrea. 

— Toate vorbele astea de clacă... spuse dn încleş- 
tîndu-şi mîinile pe puşcă. 

În chiar aceeaşi clipă, simţi pe umărul drept apăsarea 
unei poveri strivitoare. Întoarse capul. O mînă mare, 
neagră se lăsase pe el. 

— Nu mai este apă, spuse Omaata, în englezeşte. 

— Lasă-mă, spuse Mason, cu un glas furios, şi apucînd 
pumnul uriaşei încercă să i-l deschidă ca să-i scape din 
strînsoare. Omaata părea că nici nu-şi dă seama de efortul 
lui. Enormă şi maternă, ea îl domina de la mare înălţime. 

— Nu mai este apă, repetă ea, şi vocea i se rostogoli, 
aidoma ecoului îndepărtat al -unei cataracte. 

— Cum? Nu mai e apă? strigă Mac Leod, dar bazi- 
nele din piață? 

— Răsturnate. 

— Răsturnate ? spuse Mason. Răsturnate de cine? 
Încetă să i se mai împotrivească. Deasupra lui chipul în- 
tunecat al Omaatei sclipea, imens şi lucitor, cu buzele răs- 
frînte, cu nările fremătînd, cu ochii larg deschişi şi lichizi. 

— De ei, făcu ea cu vocea-i adîncă. 

— De unde ştii? strigă Mac Leod, sculindu-se în pi- 
cioare. 

— Aşa a spus ltia. 

— Cînd? şopti Smudge cu un glas tremurător, sculîn- 
du-se și el de pe scaun. 

— Chiar acum. Acum au venit. Și cu mîna rămasă liberă 
ea făcu gestul răsturnării bazinelor. Apoi reluă : Itia a spus, 
din partea lor... 

— Ce-a spus? urlă Mac Leod, alb ca varul. 

— Vahineele pot veni să bea apă la torent. Peritanii, nu. 
De acum nu vor mai bea. 

Capitolul XIII 


Încet, Omaata îşi retrase mîna, iar Mason putu să se 
mişte. Acest nou dezastru îl făcea să simtă nevoia de a 
acţiopa. Se ridică. Şi de îndată ce fu în picioare, îşi dădu 
seama că nu era nimic de făcut. Negrii erau stăpîni pe 
singura sursă de apă de pe insulă. li aşteptau pe britanici 
ca.să tragă în ei ca în porumbei. 

„Cei patru bărbaţi se priviră unul pe altul; Mac Leod 
îşi -linse buzele, iar ceilalţi trei înţeleseră de îndată ce 
simţea. Gîndul că nu mai era apă făcea să-i fie sete. 

— Nu există decît o singură soluţie! spuse Mason, cu 
glasul tremurînd. Să ne năpustim în pădure şi să atacăml: 

Mac Leod îl privi, îi aruncă o ochire lui Smudge şi se 
aşeză. | 

— Nu mi-am ieşit din minţi, ca să mă vir în ghearele 
lor, spuse el, vorbind pe nas ca de obicei. Nu va fi chip 
să facem un pas în pădure. Femeile le vor da de veste. 

— Vrei mai bine să pieri de sete! spuse Mason, pe un 
ton arţăgos. 

Mac Leod ridică din umeri, fără a răspunde. | 

— Poate ar fi chip să mergem la torent, în timpul nopţii, 
spuse Smudge. Femeile o vor lua înainte, cu vasele. Și 
cum se ivesc negrii, îi împuşcăm. 

— Da' tîmpit mai eştil spuse Mac Leod. Ce ai, mă, 
între umeri ? ' Cap, sau dovleac? Negnii ăştia nu-s de loc 
nebuni. Au dovedit-o. Vor lăsa femeile să umple vasele în 
voie, fără a-şi arăta nu boturile lor murdare, dar nici măcar 
vîrful nasului. De abia la-ntoarcere au să ne culce la 
pămînt. 

+ — Vorbeşti de parcă vor fi mereu învingători, spuse 
Mason, plin de mînie. Nu înţeleg atitudinea dumitale, Mac 
Leod. 

— Îmi pare tare rău, trebuie s-o spun, răspunse Mac 
Leod, pe un ton calm. Atitudinea mea asta e, don căpitan, 
şi nu am nici un motiv s-o schimb. Nu-i putem, învinge pe 
negri în pădure, iată părerea mea. Bătălia cu ei aici ţre- 
buie s-o dăm. , 

Smudge se aşeză şi înghiţi în sec, 

— Şi dacă nu ne-atacă? spuse el pe un ton agresiv, 
ce .facem P Aşteptăm? Şi crăpăm de sete? 

Mac Leod îi adresă un surîs plin de venin, dar nu-l în- 
vrednici cu nici un răspuns. : 

Purcell tăcea. Era surprins de privirile duşmănoase pe 
care şi le zvirleau unul altuia cei trei. Mac Leod arâta un 
dispreţ strivitor, şi, lucru ciudat, Mason şi Smudge parcă 
se aliau împotrivă-i, ca şi cum ar fi aruncat pe umerii lui 
întreaga răspundere. | 

— O, şef al marii pirogel spuse Omaata, în englezeşte. 

Se întoarseră şi o priviră uimiţi. Zăpăciţi cum erau, uita- 
seră de prezenţa femeilor. 

— O, şefule, ascultă, reluă Omaata. Luăm cu noi vasele 
şi plecăm cu ele. Îl luăm şi pe Adamo. Ne ducem la cei- 
lalţi, urmă ea coborînd, sfioasă, ochii în pămînt, şi Adamo 
spune către ceilalți: noi vă dăm igname, banane, roade 
de manghier şi de avocatier. lar voi ne daţi apă. 

În cuprinsul încăperii stărui o. mare tăcere, cînd Omaata 
îşi sfîrşi vorbele. 

— Poate, spuse Mac Leod după o clipă. Drept e să 
ne-ntrebăm ce-or fi mîncînd putorile astea, de alaltăieri şi 
pînă azi. Fructele şi legumele-s, toate, în partea noastră, 
şi în cîmp deschis. 

Şi adăugă pe un ton indiferent: 

— Asta ar merge, cred, dacă Purcell acceptă. 

Nu se uita în ochii lui Purcell, îşi privea picioarele. 

— De ce să nu accepte P spuse Smudge pe un ton agre- 
siv şi ca şi cum Purcell ar fi avut toate motivele din 
lume ca să se sacrifice tocmai pentru el. 

Dar nici el nu-l privi pe Purcell. Mac Leod îşi întinse 
picioarele înainte, le lipi, apoi le depărtă în chip de echer. 
Dar cum echerul nu era chiar exact, închise ochii şi îl în- 
dreptă. 

— Poate că lui Purcell nu i-o fi plăcînd să se vînture 
prin locurile unde umblă Timi, spuse el, pe un ton indife- 
rent. |. 

— Şi lui îi e sete, ca şi nouă, îl contrazise Smudge. pe 
un ton revendicator. | 

Mason era în picioare, sprijinit cu amîndouă miîinile de 
puşcă, Mac Leod îşi lipi din nou picioarele unul de altul, 

înălță capul şi se uită la Mason. Dar acesta tăcea. Socotea 
mai prejos de demnitatea sa să-i adreseze o rugăminte lui 
Purcell. | 

— Avem oarecare sorţi de izbîndă, reluă Mac Leod, pe 
un ton indiferent. Or fi crăpînd de foame putorile astea. 

— Dacă le e foame, pot veni noaptea, pe lună, ca să 
şterpelească fructe, spuse Smudge. 

— Şi atunci facem şi noi ca ei, la torent, spuse Mac 
Leod. Îi aşteptăm cu puşca-n mînă. 

Şi reluă: 

— Poate că de aceea ne-au lipsit de apă. Or fi vrînd, 
poate, un schimb. Să dea şi să ia. Aşa cred eu, băieţi. 

Şi adăugă cu același aer imparţial: 

— Avem oarecare sorţi de izbîndă, aşa cred eu. De 
astă dată, îl privi pe Purcell, însă zadarnic. Purcell se uita 
ţintă la Omaata. 1 se păruse după felul în care îl privea 
că ar mai vrea să-i spună căra şi încerca să desluşească 
ce anume. 

— Mă sfătuieşti să primesc ? o întrebă el în limba ta- 
hitiană. | | 
"— Da, aşa te sfătuiesc să faci, îi răspunse, și nici un 
muşchi nu i se clinti pe obraz.: | 

Purcell începu să străbată odaia, în sus şi în jos. Nu voia 
să dea impresia că hotărirea lui depindea de cuvintele pe 
car6 abia le schimbase cu Omaata. Se simţi deodată cu- 
prins de o mare veselie. Toate grijile îi pieriră. Era bucu- 
ros, uşor ca fulgul. Nici problema apei nu-l mai preocupa. 

— Sînt fericit că procesul meu s-a terminat cu bine, 
spuse el răspicat, cu glas tare. Altfel n-aş fi fost în stare 
nici măcar să vă fac acest serviciu. 

Şi continuă, într-o neașteptată izbucnire de veselie: 

— Ultima dată cînd a avut loc un proces criminal pe 
insulă, domnul Mason era cel acuzat. Sînt fericit că şi 
acest proces s-a terminat cu bine. Altminteri nu am fi avut 
astăzi plăcerea de a-l vedea pe domnul Mason printre noi. 

Îşi plimbă surizînd privirea de la unul la altul. 

Mac Leod şi Smudge se uitau la el, iar Mason clipea, 
roșu la faţă. | 

— După cum âm mai spus, miîrii Mason, nu ţi-am fost 
recunoscător pentru intervenţia dumitale din ziua aceea. 

— Fără îndoială, făcu Purcell, cu un aer binevoitor. 

Se simţea senin, fericit, înveselit. „Doamne, * Doamne, 
mi-a fost dat să-i suport pe toţi nebunii ăştia.“ Dar gîndul 
îi zbură în altă parte. Ivoa îi veni de îndată în minte, o 
revăzu în clipa în care se pregătea, cu o puşcă în. mînă, 
să-l ţintească pe Smudge. Se înduioşă. 

— Ei, te-ai hotărît? spuse Smudge, încurajăt de aerul 
de bucurie ce înviora trăsăturile lui Purcell. 

Purcell îl privi. În clipa aceea nici chiar Smudge nu-i 
era antipatic. Ce frică îi era bietului şoritel să nu moară 
de sete | „Dar şi mie, şi mie |... Fără îndoială, tot avem ceva 
comun.“ Purcell rîse uşor. Se simţea nebun de veselie. Stră- 
bătea încăperea, repede, cu pasul sprinten. Avea impresia că 
pămîntul îl saltă în sus. Toţi trei îi aşteptau hotărîrea ! Toţi 
trei, aşteptînd să-şi rişte via. Era o farsă. „„Trădătorul“ 
îşi primejduia viaţa pentru „comunitate“. „Nebuni, Doamne, 
nebuni, nu alta |!“ Se. opri şi îi privi pe rînd. Smudge, cu 
ochii 'în pămînt, Mac Leod cu o indiferenţă prefăcută, Ma- 
son cu privirea ţintă la munte. Urmă o tăcere grea, scau- 
nul lui Mac Leod trosni. Mason îşi linse buzele, iar Purcell 
se gîndea: nu nebuni, ci oameni. Oameni care se tem. 
Oameni cu burta goală, care au. palmele miinilor umede şi 
gîtlejul "uscat. 

Exaltârea i se potoli şi spuse cu un glas liniştit:. 

— Primesc. 

Îşi întoarseră, cu toţi deodată, Si spre el. Se simțeau 
ușuraţi, dar nu era nici urmă de surpriză în privirile lor. 
Se aşteptaseră ca el să primească. Purcell se simţi plin de 
amărăciune, de silă. Îl cunoşteau ! Ştiau foarte bine ce era 
în stare să facă pentru ei şi tot îi urziseră mascarada aceea 
de proces! Îl acuzaseră, îl calomniaseră, îl împroşcaseră 
cu noroi. 

„— Primesc, reluă el, dar cu o condiţie: nu mă voi măr- 
gini să le propun tahitienilor o învoială pentru apă. Voi 
încerca să readuc pacea pe insulă. 

Mason îi aruncă o privire lui Mac Leod. Mac Leod 
schiţă aproape un surîs, iar Mason ridică din umeri. 

— EiP spuse Purcell. 

— Cum vrei, spuse Mason. 

Mac Leod se ridică, puse arma pe umăr, deschise uşa, 
şi numaidecît, din pricina pereţilor mobili, se iscă un _cu- 
rent de aer, dar el o ţinu deschisă, ca să-i lase şi pe ceilalţi 
doi să treacă. 

Urmă o clipă de stinghereală. Mason nu ştia cum să 
pună capăt acestei vizite. 

* — Iată aşadar afacerea. încheiată, spuse el cu glas tare, 
neprivind pe nimeni. 

Se îndreptă din mijloc, îşi trase umerii înapoi şi o porni 
spre uşă, urmat de Smudege, încovoiat, strimb, absurd de 
mic față 'de ceilalţi. Mason, care urma tocmai să treacă pe 
dinaintea lui Purcell, se opri deodată, întoarse capul, şi: 
spuse cu un glas repezit: 

— Foarte frumos din partea dumitale, domnule Purcell. 
Apoi trecu pragul uşii, urmat de Smudge, ce pășea în 
umbră, cu ochii în pămînt, cu nasu-i neruşinat luîndu-i-o 
înainte. 

Mac Leod ţinea uşa deschisă şi îl privea pe Purcell. 

— La revedere, spuse el, după plecarea celorlalţi doi. 

Dar nu se clintea. Stătea în picioare, deşelat, cu ochii 
aţintiţi asupra lui Purcell, cu capu-i de mort înviorat de 
un zîmbet ce abia îi mijea pe buze. Cum se desprindea aşa 
pe fondul de lumină, în prag, ţinînd cu un braț lung uşa 
şi sprijinindu-se de canatul acesteia cu celălalt, cu picioa- 
rele lui nesfîrşite, depărtate unul de celălalt, părea numai 
labe, aidoma unui păianjen. 

Purcell se apropie de uşă ca să nu 'se trîntească, în clipa 
în care Mac Leod voia să-şi ia mîna de pe ea. 

— Noroc bun, reluă Mac Leod, schițind cu un aer ne- 
hotărît aproape un surîs. 

Şi adăugă în dialect scoţian: 

— Sper să ne mai vedem. 

Vorbea pentru întîia oară în dialect scoţian cu Purcell. 
Purcell înclină capul, fără a răspunde. Mai făcu câţiva pași 
și puse mîna pe clanţa uşii. Nu se mai apropiase niciodată 
atît .de mult de Mac Leod, şi rămase aproape înspăimîntat 
văzînd cît îi era de supt obrazul; obrazul unui om care 
ani de-a rîndul nu mîncase pe săturate. 

Mac 'Leod se întoarse şi coborî cele două trepte dintr-o 
săritură. 

— Noroc bun, mai spuse el o dată, azvirlindu-i peste 
umeri lui Purcell o ultimă privire. 

Apoi îşi flutură de două ori, în văzduh, la înălţimea 
obrazului, mîna prelungă de schelet. 

_-— Am adus vasele, spuse Omaata. 

Purcell închise uşa şi se întoarse. 

— Şi fructe P Igname? ” 

— Şi de astea. 

Purcell o învălui cu privirea, îi zîmbi, dar fu intrigat: 
Omaata nu-i întorcea zîmbetul. Îşi păstra aerul sever. Părea 
a nu avea poftă de vorbă. | 

Grupul o porni pe East Avenue şi o coti la dreapta, pe 
Banian Lane. (Omaata mergea în frunte. Apoi venea Purcel 
cu Horoa şi Avapuhi, de o parte şi de cealaltă Taiata, 
Tumata şi Itihota încheiau şirul. Era foarte cald, iar urcu- 
şul, anevoios. 

Cînd ajunseră pe la mijlocul celui de al doilea platou, 
Omaata gifîia aproape, iar Purcell, mergînd mai repede, o 
ajunse din urmă. Ea întoarse capul şi spuse şoptit, cu un 
aer sever: 

— Stai în spatele meu. 

Și cum el govăia, Horoa îl, luă cu forţa de braţ şi îl sili 
să se dea înapoi. 

— E Horoa € | spuse Purcell, pe un ton supărat. 

Ea se aplecă la urechea lui şi-i spuse pe şoptite: 

— Omaata se teme ca nu cumva ceilalți să tragă în tine. 

De aceea mergeau cu toate în jurul lui! Ceilalţi n-ar 
putea să tragă fără să le nimerească şi pe elel 

— Omaata ! 

— Taci| spuse ea, fără a întoarce capul. 

Şi avea dreptate. El era singurul care dădea dovadă de 
imprudenţă. Grupul o pornise la drum de jumătate de 
ceas, iar „flecarele“ ce-i slujeau de escortă nu scoseseră nici 
un cuvint. Picioarele lor nu clinteau, în mers, o pietricică 
de la locul ei. Îşi supravegheau pînă şi răsuflarea. 

Tocmai ajunseseră în fața smochinului. 

— Ne oprim, spuse Omaata, în şoaptă. Ceilalţi nu vin 
aici, niciodată. Cu toate astea trebuie să fim cu băgare de 


seamă. 
| 

De cînd cu împărţirea femeilor, smochinul era socotit de 
tahitieni ca un loc aducător de nenorocire şi era prin 
urmare tabu. 

— 'Taiata ! spuse Omaata, rămii aici la intrare, de pază. 

Taiata făcu o strîimbătură. Ordinul Omaatei o îndepărta 
de la sfatul ce se punea la cale. Cu toate acestea se 
strecură, fără a scoate o vorbă, în iarbă, apoi capul i se 
ivi din nou şi i se,confundă de îndată cu o rădăcină. Faptui 
era vrednic de luare-aminte. Însăşi culoarea „feței nu se deose- 
bea de aceea a lemnului. 

Omaata pătrunse sub smochin. În clipa în care se pre- 
gătea s-o urmeze în umbroasele încăperi ale frunzișului, 
Purcell îşi scoase ceasornicul din buzunar. Amiază. Se 
scurseseră de abia patru ceasuri de cînd scăpase, închizând 
uşa, de glontele lui Smudge. 

Era întuneric de-a binelea în încăperile verzi ale smo- 
chirmului. Omaata trecea dintr-o cameră într-alta, fără să se 
oprească, iar Purcell o urma, anevoie. Doar briul ei din 
scbarță- de copac făcea o pată de culoare mai deschisă, 
întuneric. 

— Aici e, spuse Omaata. 

O umbră se desprinse de peretele frunzişului şi se repezi 
la Purcell. fl făcu o mişcare, ca pentru a se da înapoi, şi 
îşi întinse amîndouă mîinile. Dar umbra ce se năpustise 
asupra lui începu să rîdă, i se strecură pe sub miîini şi îl 
cuprinse cu braţele. Purcell simţi lipit de trupul său un 
pîntec gol, umflat. : , 

— Adamo! O, Adamo! Crezusem că n-am'să te mai 
văd niciodată |! | 

Se lăsă în genunchi, pe muşchiul de pe pămîht, şi, tră- 
gîndu-l de mînă, îl aşeză jos, alături de ea. 

— Ivoa, spuse Purcell, luîndu-i obrazul între mîlini, cum 
de eşti aici? Cum de ştiai că voi veni? 

Ea rîse, fericită că-i simte mîinile pe faţă. 

— Hai, spune, Ivoa! 

Ea rise şi mai tare. Mereu acelaşi „de ce“. Totdeauna 
dornic să ştie! Îşi culcă capul în albia umărului lui 
Purcell. 

— Cînd i-am văzut pe cei trei peritani în casă, cu pușca 
în mînă, mi-am Zis: ue, au€, nu-i pot "ucide pe toţi trei| 

Se auzeau riîsete, şi Purcell înţelese că femeile făcuseră 
roată în jurul lor, în semiîntuneric. De abia le putea des- 
luşi 'contururile. i 

— Atunci, spuse Ivoa, am dat fuga la Omaata. Itia era 
şi ea acolo, şi le-am povestit cele întîmplate. lar Omaata 
a chibzuit şi a spus: „Am eu ceva în minte. Du-te cu 
Itia la smochin, şi aşteaptă acolo.“ 

— lar eu, spuse Omaata, am adunat femeile, le-am dez- 
văluit gîndul meu, şi ele au spus: „„Facă-se precum spui. 

Era aşezată la dreapta lui Purcell; întoarse capul spre 
el, ochii îi luciră în penumbră şi făcu o pauză dramatică. 
Aştepta să fie întrebată. | 

— Şi apoi P' spuse Purcell. 

— Apoi am răsturnat vasele cu apă. 

— Tu ai răsturnat vasele! strigă Purcell, uluit. 

Omaata îşi dădu capul pe spate, îşi umflă mingile 
gemene ale sînilor şi izbucni într-un rîs, ca o cataractă., Dar 
în ochii ei stăruia totuşi tristeţea. Fusese un ris de orgoliu, nu 
de bucurie. Ochii lui Purcell se deprinseseră cu întunericul şi 
acum vedea lămurit femeile aşezate pe călciîie, în jurul lui. 
Nu le auzea, rîsul Omaatei acoperind totul, dar ghicea, 
după buzele lor, că rîdeau. Erau mîndre că luaseră şi ele 
parte la şiretlic şi că le reuşise atît de bine. - 

— Să ştii, Adamo, reluă Omaata, că în Tahiti vrăjmaşul 
este ucis, dar niciodată împiedicat să-şi potolească setea. 
— Dar de ce tot şiretlicul ăsta? întrebă Purcell.»; 

— Pentru a te smulge din mîinile peritanilor şi pentru 
a te ascunde. | 

— Pentru a mă ascunde? se miră Purcell, ridicînd din 
spriîncene. 

— Da, pînă s-o sfîrşi războiul. 

Purcell le privi pe femei. 

— Şi v-aţi învoit toate cu acest şiretlic? le întrebă el 
„cu glasul schimbat. | 

— Da, toate, vorbi Omaata, chiar şi femeile ai căror 
tane nu-i sînt prieteni. Numai Vaa n-a ştiut nimic. 

— Vaa e foarte proastă, spuse Horoa, înălțînd capul cu 
o mişcare ce-i scutură 'pletele. Poate că ne-ar fi trădat. 

— Vaa e miîndră de bărbatul acela care poartă ceva de 
piele în jurul picioarelor, spuse Tumata. :Ea n-a priceput că 
şeful nu mai este nimic, de cînd s-a dat foc marii piroge. 

— Nici chiar şeful n-a înţeles lucrul ăsta, spuse ltia. 

Femeile rîseră. Limba asta despicată a Itiei | 

— Cu toate astea, spuse Ivoa, Vaa mi-a împrumutat o 
puşcă. 

— Ţi-a împrumutat- o ? făcu Purcell. 

— Da, mi-a împrumutat-o. 

Purcell ridică din sprîncene, amuzat. Admirabila doamnă 
Mason îşi minţise soţul. 

— Ascultă, spuse Omaata, vei fi ascuns: într-o grotă. 
Tupapahuii bîntuie prin grotă. Celorlalţi le e temă de ei. 

— -Mehani nu se teme. 

— Mehani e fratele tău, spuse lIvoa. 

— În care grotă? = 

— În grota mea, spuse lItia. În aceea în care am înnop- 
tat cu Avapuhi, după împărţirea femeilor. 

— Grota în care au fost ascunse armele! 

— Ştii unde, Adamo? 

— Nu, nu ştiu. 

— Foarte bună grotă, explică lItia, Are şi un izvoraş. Cu 
puţină răbdare, se poate umple o balercă. Urmă o tăcere; 
iar „apoi Omaata continuă : 

— Şi să ştii că fructele nu sînt pentru ceilalți. Sînt pen- 
tru tine. Şi pentru Itia. 

— Pentru ltia ? repetă Purcell. 

— ltia te va însoţi pînă la grotă şi va rămîne cu tine 
acolo. 

4 — Şi Ivoa? 

— Ivoa poartă în pîntece un prunc. Şi nu se poate că- 
ţăra pînă la grotă. Drumul este foarte anevoios. 

— Dar dacă aş ajuta-o eu să se caţăre? 

— Întreab-o pe ea. 

Din toată făptura lvoei Purcell nu desluşea decît .un 
profil neclintit. Cu buzele închise, cu privirea gravă, ză- 
vorîtă în sine însăşi, Ivoa tăcea. 

— Dacă te-aş ajuta eu, Ivoa? 

Ea făcu un „nu“ cu capul, şi cum Purcell tăcea, adăugă: 

— Sînt prea greoaie. Mai bine rămîn în sat. 

Se simţeg sleită de puteri, după noaptea aceea de veghe. 
Nu avea decît un singur gînd: să se întoarcă acasă şi să 
doarmă cîteva ceasuri. Şi în noaptea asta trebuie să ră- 

mină trează, cu puşca în mînă, lîngă bucătărie, la pîndă, 
în aşteptarea lui Timi. Nu va mai afla linişte pînă nu-l 
va răpune pe Limi. 

— De ce nu pot rămîne singur în grotă? întrebă iar 
Purcell. 

ltia se aplecă înainte şi-şi întinse amîndouă moiinile, des- 
chizîndu-le. 

— Omul ăsta se teme de mine, spuse ea, preumblîndu- şi 
privirea ironică pe chipul femeilor. 

Se stirniră zîmbete, dar cu mult mai discrete decît ar 
fi fost de aşteptat. Gravitatea Ivoei şi respectul ei pentru 
regulile de bună -purtare le impuseseră. 

— Itia îţi va fi de folos, spuse Omaata. E şireată. Şi 
apoi îţi va aduce veşti. 

— Acest lucru îl poate face şi Ivoa. 

— VUită-te la ea, omule! Nu e în stare să se caţăre! 
Nu e în stare să alerge! De abia poate să meargă! 

— Voi fi foarte bine acolo unde voi fi, spuse Ivoa. 

__ Purcell lăsă ochii în pămînt şi rămase tăcut un răstimp 
atît de îndelungat, încît femeile se neliniştiră. Îi făcură 
semne Omaatei, iar Omaata spuse cu vocea-i profundă: 

— Vai, eşti supărat, copilaşul meu? 

— Nu sînt supărat. 

Apoi el tăcu, iar Omaata reluă, cu un glas răguşit din 
pricina tulburării : 

— Nu vrei să primeşti planul nostru ? 

El înălță capul şi o privi.: 

— Ba primesc planul, dar mai întîi vreau să vorbesc cu 
ceilalţi. 

— Maamaa | strigă Omaata, înălţind ochii către cer, 
maamaa | i 

lar femeile îi ţinură isonul, uluite şi abătute. Vorbele 
lor se rostogoliră într-un prelung descrescendo de amără- 
ciune şi uimire, însoţit de priviri, de gesturi ale miinilor, 
de ridicări din umeri. 

— Dar nu e nevoie! strigă Omaata. Ceilalţi nu-i vor 
împiedica pe peritani să bea apă 

— Vreau să fac pace. 

Femeile se priviră între ele, se bătură cu palmele pe 
coapse şi oftară. Maamad. Prea buni sau prea răi, peritanii 
ăştia. Dar totdeauna maamaa. Totdeauna. 

— Asta-i nebunie, omule | reluă Omaata. Timi te va 
ucide. Sau, poate, Tetahiti. 

Lacrimile curgeau şiroaie pe obrazul Ivoei, dar nu scotea 
o vorbă. | 

— Trebuie să încerc, spuse Purcell, luîndu-i mîna în- 
tr-a sa. 

— N-am mai auzit niciodată ceva atît de prostesc, ră- 
bufni Omaata cu glasul plin de miînie. 

Sta sprijinită de o rădăcină mare, înfiptă, drept, în pă- 

mînt, iar furia care îi zgîlțiia trupul făcea să se cutremure 
de sus pînă jos încăperea de frunziş. 
__— O, prostuţul meu cocoșel | mîrîi ea cu glasul bubuind 
ca tunetul. O, cocoşelul meu cel ţanţoş! Vrei să schimbi 
cerul şi pămîntul ! Oamenii ăștia, reluă ea ridicîndu-şi amîn- 
două braţele în văzduh, au aflat gustul sîngelui omenesc, 
iar acum, fără'să se abată, merg drept înainte, omorînd 
într-una, iar tu vrei să-i întîmpini, cu mîinile goale, fără nici 
o armă, ca să faci pace 

Purcell lăsă să se stingă cele din urmă rezonanţe ale gla- 
sului ei şi spuse: 

— Mă voi duce, Omaata. 

— Omule |! strigă ea, cu ochi furioși. e 

— Lasă, lasă, Omaata, spuse Ivoa, şi lacrimi necurmate 
îi curgeau pe obraji. Îl cunosc pe Adamo. Se va duce. E 
blînd, dar de neclintit. 

— Dacă te duci, merg şi eu cu tine, Adamo, spuse Ava- 
puhi. Urmă o tăcere; Femeile se fereau s-o privească pe 
Avapuhi. Aug! era limpede: ea voia să 'afle adevărul 
cu privire la soarta lui Uili. Încă mai nădăjduia, aşadar! 
Sărmana Avapuhi, biata de ea! Războiul ăsta pe insulă era 
ca o molimă |! | 

— Nu, spuse Omaata, limpede. Itia se duce la ceilalți şi 
le spune: „Adamo vrea să vă vorbească“. Şi dacă ceilalți 
primesc, Itia se duce cu Adamo la ei. Şi cînd acest manu- 
fait se termină, ltia îl duce pe Adamo la grotă. Poate 
că va fi un lucru greu. Poate chiar. plin de primejdii. Dar 
Itia e foarte iscusită. 

— Merg şi eu cu ltia şi cu Adamo, la ceilalţi, spuse 
Avapuhi. 

— Nu, spuse Omaata, am altă treabă pentru tine, Ava- 
puhi. 

Femeile o priviră pe Omaata şi deodată se făcu lumină 
în mintea lor. Omaata nu avea nici o îndoială că Uili fu- 
sese ucis, şi ea nu voia ca Avapuhi să-i vadă capul înfipt 
într-o suliță. Pe Eatua, înţeleaptă era Omaata | Vedea, tot- 
deauna, mai departe | 

— Facă-se voia Omaatei, spuse Horoa şi urmă un mur- 
mur de aprobare. j E: 

Îndată după aceea, fără a spune un cuvînt, Itia se ridică 
şi plecă. 

— Sîntem la amiază, spuse Ivoa, mănîncă, Adamo. Te 
aşteaptă destule greutăţi. 

În timp ce vorbea, curăţă de coajă o banană şi i-o în- 
tinse. Lui Purcell i se strînsese giîtlejul, i se păru că banana 
e făinoasă şi că îl îneacă. După ce termină banana mîncă 
o manguă, apoi un fruct de avocatier. Femeile vorbeau în- 
tre ele, în şoaptă. Murmurul acesta necurmat fi hărţuia şi 
îi sfredelea nervii. Pe măsură ce se scurgeau minutele, teama 
îl năpădea tot mai mult. 

Făcu semn că mîncase de ajuns şi, tolănindu-se ie Muş-. 
chiul de pe pămînt, îşi puse capul pe genunchii Ivoei şi 
închise ochii. Îndată, femeile tăcură. El se simţi întîi uşu- 
ra, dar nu izbutea să adoarmă, tăcerea ajunse de nesufe- 
rit. Ştia că trebuie să treacă printr-o îndelungă aşteptare, 
pînă la reîntoarcerea ltiei, și că teama ce-l cuprinsese va 
creşte şi mai mult. O auzi pe Omaata spunînd, cu glasul 
scăzut : „Horoa, dă-mi şiragul tău de pene“. Apoi urmă 
trosnetul unei crăci rupte de pe care se smulg frunzele, şi 
nimic altceva nu se mai petrecu. Purcell încercă să se roage, 
dar, după cîteva clipe, rugăciunea i se depăna maşinal, nu-şi 
mai putea aduna gîndurile, picioarele îi tremurau, frica îl 
învăluia tot mai mult. Avu, deodată, simţămîntul că se 
înnăbuşă acolo, sub smochin, spaima puse stăpînire pe el 
şi fu cuprins de o nestăvilită pornire de a se ridica şi de a 
fugi. Îşi propti amîndouă mîinile în curea, îşi încordă trupul, 
de-a lungul căruia năduşeala îi curgea şiroaie. Se văzu 
deodată la pămînt, țeapăn ca un mort, cu ochii închişi, cu 
mîinile împreunate pe piept. „Doamne, Dumnezeule, se 
rugă el fierbinte, fă Tu ca lucrurile să fie chiar aşa, fă Tu 
ca viaţa să mi se curme, şi ca tot acest vis negru să ia sfîrşit.“ 
Simţi că Ivoa îi ridica în sus capul, culcîndu-l pe pieptul 
ei. Se ghemui acolo, aidoma unui prunc, şi, găsindu-şi locul 

între sînii ei răcoroşi şi dulci, o clipă mai tîrziu spaima 
prinse a i se potoli, răsuflarea îi deveni regulată şi lunecă 
în apele somnului. Cînd se trezi, ltia era înaintea ochi- 
lor. săi. 

— Oamenii primesc, spuse ea, cu obrăjoru-i rotund, plin 
de gravitate. 

Purcell se sculă în picioare. Femeile îi urmară pilda şi, 
cu oarecare întîrziere, şi Ivoa. Faţa ei era cenuşie, buzele 
îi tremurau. 

Omaata îi întinse lui Purcell un beţişor la capătul că- 
ruia se afla legat un mănunchi de pene roşii. 

— În timpul cît ai dormit ţi-am făcut un manu-faitet, 
spuse ea cu un glas puţin cam răguşit. Ține-l întins înain- 
tea ta. Începînd din clipa asta, tu, Adamo, eşti pasărea ce 
zboară pentru a cere pace şi, după datină, ceilalţi nu tre- 
buie să te omoare. Dacă însărcinarea ta e dusă la bun 
sfîrşit. Căci dacă pacea e respinsă, atunci tu nu mai 
eşti tabu. 

Purcell luă manu-faite-ul, iar Omaata îi arătă cum să-l 
ţină : cu penele în urmă, pentru că ele închipuie coada pă- 
sării, şi cu virful băţului înainte, căci acest virf înseamnă 
ciocul. Astfel pasărea zboară, în vreme ce omul merge, iar 
om şi pasăre fac una. 

Purcell cobori ochii. Privea bietul talisman pe care-l ţi- 
nea în mînă: moartea, dacă nu reuşea. Şi ce sorţi de iz- 
bîndă avea ? 

— Poemele pentru pace le cunoşti ? reluă Omaata. 

— Le cunosc. Otu m-a învăţat, cînd eraţi în război. Şi 
am fost de faţă cînd a sosit manu-faite-ul natabhitilor. 

— Bine, spuse Omaata, | 

Şi se întoarse către Avapuhi: 

— Noi ne ducem la torent ca să umplem vasele cu apă. 
În vremea asta, tu cari la grotă fructele pentru Adamo, 
apoi te întorci aici, la smochin, şi îl aştepţi. 

Urmă o clipă de tăcere şi de desăvirşită nemişcare. Pur- 
cell strînse cu palma umărul Ivoei, îşi lipi, o clipă, obrazul 
de obrazul ei, apoi, întorcîndu-se către femei, îşi desfăcu 
mîinile largi, îmbrăţişiridu-le pe toate şi își luă rămas bun 
de la ele. 


1 Pasărea care cere pace. (Nota autorului.) 

— Mă voi întoarce! spuse el cu tărie şi plin de în- 
credere. 

Se stîrniră printre femei murmure de afecţiune. Adamo 
Ce elocvenţă în gestul său | Cît era el de vrednic de socrul 
său, marele șef Otu | | 

Purcell clipi din ochi, cînd dădu de lumina puternică a 
zilei, şi simţi soarele dogorindu-i ceafa. Itia mergea înain- 
tea sa. | 

— Te-a întrebat Avapuhi ? întrebă el în şoaptă. 

— Da, i-am spus că nu ştiu. 

— Mort ? 

— Da. 

— Ohu? 

— Da. 

— Amureia ? 3 

El văzu gâtul ltiei înfiorîndu-se. 

— Da. 

Urmă o lungă tăcere, după care ltia spuse: 

— Poţi vorbi. Ei sînt în tabără. 

Purcell făcu cîţiva paşi în tăcere şi apoi reluă: 

— Ai văzut capetele ? 

Din clipa în care luase hotărîrea de a se duce la tahi- 
tieni, îl tot tulbura gîndul că va vedea acest spectacol în- 
fricoşător. 

— Nu. Le-au pus în poini 1. Le vor înfige în sulițe după 
aceea. i 

— După ce, adică? 

— După război. 

Din nou tăcere. Apoi ltia se întoarse; se opri locului şi 
spuse cu un glas tulburat: 

— Am văzut-o, omule, pe Amureial E spînzurată cu 
amîndouă mîinile legate de craca unui avocatier. Şi deopo- 
trivă şi cu picioarele. Are burta larg deschisă de aici (îşi 
puse mîna pe stomac) și pînă aici (şi îşi arătă sexul). E în- 
spăimâîntător, omule | 

— Cine a făcut asta ? întrebă Purcell, cu gîtlejul uscat. 

— Timi. 

Îşi întoarse privirea de la ea. 

— Mergi, ltia, spuse el, cu vocea surdă. 


1 Coşuri alcătuite din frunze de cocotieri. (Nota autorului.) 

După aceea rămaseră amîndoi tăcuţi un lung moment. 
Urmau tocmai să treacă de cel de al doilea platou, pentru 
a pătrunde în deşertul pietros al muntelui, cînd ltia făcu 
o cotitură bruscă în direcţia unui desiş de ferigi uriaşe. De 
îndată ce ajunse acolo se aţinu la umbra lor şi îi luă mîna 
stîngă lui Adamo într-a ei. Micul ei obrăjor avea o expre- 
sie de seriozitate şi încordare. 

— Adamo | spuse ea cu un glas tremurînd. După toate 
cîte le-am văzut la ceilalţi, mă simt bolnavă... Gîndurile 
mele sînt bolnave... şi jocul nu mă ispiteşte. Dar dacă ţie 
îți face plăcere, poţi... Au, va fi poate pentru cea din 
urmă oară |... di 

— Liniştitoare vorbe |... spuse Adamo, zîmbind. 

Mai era, aşadar, în stare să zîmbească | O privea pe Ltia. 
Era înduioşat de naivitatea şi de generozitatea cu care voia 
să i se dăruiască. Se aplecă şi îi atinse uşor buzele. 

— Manu-faite-ul trebuie să zboare, Itia, spuse el, pe un 
ton prietenos, şi nu pot zăbovi. 

Nu li se mai înfăţişa înaintea ochilor decît un vălmăşag 
de stînci întunecate, un nețărmurit deşert arzător şi nesfîr- 
şit. Apoi începea desişul. Acesta, însă, nu era alcătuit din 
ferigi ca acela din jurul satului, ci din palmieri mici, de 
doi-trei metri înălțime, şi atît de deşi, încît Purcell trebuia, 
din cînd în cînd, să-i dea în lături cu mîinile, pentru a se 
strecura, printre trunchiurile lor, în urma ltiei. Un suflu de 
aer nu străbătea acoperişul de frunziş care de abia lăsa să 
se strecoare o lumină sinistră, iar marile tulpini umflate erau 
încărcate de maldăre întunecate de frunze, ce spînzurau 
ca nişte plete îmbelşugate. Purcell auzea, venind de deasupra 
capului său, zgomotul necurmatei clătinări a foilor de pal- 
mier. Era un scrîşnet metalic, care, deşi nu era neplăcut, 
prin stăruința sa nu-ţi dădea pace. Plutea deasupra ca o 
ameninţare, năvălindu-ţi în urechi, pătrunzîndu-ți în mă- 
dulare. Purcell avea simțămîntul că foiau pe creștetul ar- 
borilor gigantice insecte ce-şi tot frecau, unul de altul, pi- 
cioarele lor monstruoase. 

Înaintau anevoie, metru cu metru. Oare de ce pletele 
negre ale trunchiurilor, forfota zbuciumată a foilor late ale 
palmierilor începeau, din senin, să 'capete atîta însemnă- 
tate P Era ciudat. O parte din el se simţea cuprinsă de 
spaimă. Cealaltă parte le' cerceta pe toate cu nesaţ. Pal- 

mierii se răriră treptat-treptat. Desage lăptoase de lumini 
se iviră la marginea pădurii. Deodată totul se lumină. Soa- 
rele păru mai aproape, foşnetul de frunze mai lin. Simţi 
briza mării. Se iviră, ici-colo, razele de soare, subţiri, ca 
sulițele, străbătînd pînă la pămînt. 

— Aici, spuse ltia, cu glasul încet. Încă o clipă şi am 
ajuns. Stai un pic. Mi-e frică. 

Se opri şi se întoarse spre el. 

— Pe faleză ? o întrebă ePurcell. 

— Nu, într-o gaură, printre palmieri. Și cu mîna făcu o 
mişcare de rotire. O mare adîncitură printre palmieri. În 
mijloc e o stîncă. 

Un luminiş. Un petec de pămînt deschis, pentru a nu fi 
luaţi prin surprindere. O stîncă să-i adăpostească. Mason 
însuşi n-ar fi procedat mai cuminte. De îndată ce era vorba 
de a ucide, oamenii deveneau iscusiţi. 

— Aici e tabăra ? 

— Nu, spuse ltia, asta nu e tabăra. E locul unde ur- 
mează să te primească. 

Se temeau să nu li se întindă o cursă. Se fereau chiar şi 
de el. 

— Mă tem pentru soarta ta, spuse Itia, lipindu-şi amîn- 
două mîinile de obraji. O, mi-e frică| Mi s-a uscat cerul 
gurii. 

— Şi mie mi-e frică, recunoscu Purcell. 

— Da' de unde! Nu-i adevărat | spuse ea, privindu-l cu 
ochi plini de admiraţie, nu ţi-e faţa pămîntie. E chiar 
îmbujorată de-a binelea | 

El surîse şi dădu din umeri. Nu putea suporta dogoarea 
soarelui, şi lucrul acesta îl ştia şi ea. 

— Adamo, spuse ea apropiindu-se de Purcell cu o ex- 
presie de gravitate şi de încordare şi punîndu-i mîna pe 
braţ. Ascultă-mă | Mulţi tan€ au murit, alţii vor mai muri 
încă, şi eu vreau un copil! Oh| Vreau un copil! Asta te 
rog, Adamo, dacă scapi viu din mîinile celorlalți..= 

Îşi plecă ochii asupra ei. Îi venea să-i spună „nu“. Tre- 
buia să spună „nu“... Dar deodată faptul de a spune „nu“ 
nu mai păru atît de important. Glontele lui Smudge înfipt 
în uşa casei sale, apoi ţeava puştii lui Smudge îndreptată 
spre inima sa, Mason pregătindu-se să tragă, Timi... O pri- 
vea pe ltia. Trebuia să spună „nu“. Pentru ce? Pentru 

cine ? Nul Veşnic nu! Nu pentru pruncul Itieil Nu, 
bucuriei Itiei |. Nu, lui însuşi! Ridică din umeri, cu nerăb- 
dare. Ah | toate tabuurile asteal 

— Nu-mi răspunde nimic, spuse ea. 

Şi, cu ochii în pămînt, neclintită, ea îi strînse braţul. 
Teama îi pierise din minte lui Purcell, care acum o privea. 
Creştetul capului ei îi ajungea de-abia pînă la bărbie. Cît 
era de plăcută la vedere! Obrazul neted, buzele pline, 
fruntea îngustă, ochii prelungiţi în sus, către tîmple. Îşi 
umflă pieptul, ușurat, plin de speranţă. O privea pe lItia, şi 
frumuseţea ei îl liniştea. Cu un. om atît de frumos în 
preajma sa, nimic rău nu i se putea întîmpla. Gîndul acesta 
era absurd, dar în clipa de faţă se înfăţişa neîndoielnic, în 
mintea lui: ltia era frumoasă. El nu putea muri, aşadar. 

— Eşti frumoasă, ltia, spuse el cu o voce surdă. 

Ea rămase nemişcată. Toată agresivitatea ei pierise. Cu 
ochii închişi, cu braţele spînzurînd de-a lungul coapselor, 
părea pasivă, amorţită. El îi puse o mînă pe umăr, şi, mai 
uşor, cu cealaltă, în care ţinea manu-faite-ul, o cuprinse pe 
după mijloc. O strînse gingaş la piept, ţinîndu-şi capul, sus, 
e ta ei, sorbind aerul răcoros al mării. Ce lumină blindă 
în preajma sa, în pădure. „FEatua! îngînă el încetişor, îţi 
mulţumesc pentru frumuseţea ltiei, îți mulţumesc pentru 
podoaba de păr a ltiei, îţi mulţumesc pentru micii sîni ro- 
tunzi ai Itiei strînşi la pieptul meu, îţi mulţumesă pentru 
mărinimia ei.“ 

Ea îşi dădu capul pe spate, privindu-l de jos în sus, cu o 
expresie de gravitate stăpînită, plină de sfiiciune. li surîse 
apoi, înălțînd deasupra capului ei manu-faite-ul, ale cărui 
pene roşii răvăşeau părul negru al Itiei, şi spuse: 

— Acum trebuie să mergem. 

Cînd ajunseră la marginea pădurii, o umbră se ivi în 
faţa lor. Era Raha. Ea le întoarse spatele, agitîndu-şi bra- 
ţele deasupra capului, în văzduh. Sta în faţa unei stînci 
lungi şi rotunjite, din mijlocul luminişului. Îi surîse ltiei, 
dar coborî ochii în pămînt cînd Purcell trecu pe lîngă ea. 

Mai făcură cîţiva paşi, sub cerul liber, şi ltia spuse în 
şoaptă : 

— Puştile | 

Se opriră în loc. Cele trei ţevi de armă se desluşiră, ca- 
fenii, pe fondul roşu al stîncii. Nimic altceva nu se mai 

vedea. Nici măcar forma vreunui cap omenesc. Inima lui 
Purcell începu să-şi înteţească bătăile. 

— Hai, spuse el, cu glasul scăzut. 

Şi, întorcîndu-se spre ltia, adăugă hotărît: 

— Nu, nu' înaintea mea! Alături de mine. 

Şi înaintă, cu o mînă deasupra capului, ţinînd în ea ma: 
nu-faite-ul, iar cu cealaltă îndepărtată de trup, cu palma larg 
deschisă, către stîncă. Itia păşea alături, cam la un. metru 
depărtare de el. 

Vreo cincizeci de metri îi despărțeau de ţevile puștilor. 
E] începu să iuţească paşii. Pămîntul luminişului era pietros 
şi îi frigea tălpile. Simţea pe ceafă şi pe umărul stîng povara 
soarelui dogoritor, iar nenumărate broboane de năduşeală, 
năpădindu-i fruntea şi ochii, îl orbeau. 

Cînd ajunse la cinci metri de ţevile armelor, se auzi glasul 
lui Mehani, spunînd : 

— Mergi jur împrejur. 

Se supuse. Dar după stînca aceea mai era una, pe care cea 
dintîi o ascunsese vederii, şi apoi încă una, mai lungă şi mai 
înaltă. De-abia la capătul acesteia găsi deschizătura. Era 
atît de îngustă, încît fu nevoit să se strecoare pieziş ca. să 
poată trece. 

Mehani era în faţa lui, cu puşca în mînă. Timi şi Teta- 
hiti stăteau cu spatele la el, sprijinindu-şi puştile de lespedea 
stîncii, | 

— Şezi şi aşteaptă, spuse Mehani, impasibil. Tu, ltia, 
du-te de stai de pază către miazăzi. 

Răceala aceasta de gheaţă, obrazul acesta ca o mască! 
Purcell se simţi împietrit, prostit. Pătrunse în încăpere, zări 
la stînga un ungher de umbră sub o stîncă ce ieşea în afară. 
Se aşeză uşurat. Îl frigeau picioarele. Îşi: preumblă privirea 
jur împrejur. Cam vreo cinci metri pe cinci. Un cerc aproape 
perfect. Stîncile nu depășeau nicăieri înălţimea umărului 
unui om şi ofereau celui ce pîndea cu puşca o poziţie co- 
modă. Jur împrejur, un loc liber de vreo şaizeci de metri. 
Itia, de strajă către miazăzi, la marginea pădurii, Raha, că- 
tre răsărit, Faina pe drum, către miazănoapte. La apus, 
faleza. „Se feresc mai bine decît noi, gîndi Purcell. Ai 
noştri umblă prin sat ca într-un pal, care, de fapt,e 


1 Palisadă în jurul unei tabere sau al unei locuinţe. (Nota autorului.) 


412 


deschis în toate părţile.“ 

Minute îndelungi se scurseră, şi Purcell. vorbi: 

— Ce facem ? 

— Aşteptăm, spuse Mehani, fără a-l privi. Se aşeză în 
faţa lui Purcell, lăsă arma jos, lîngă el, şi-şi încrucişă bra- 
ţele. Cu ochii în pămînt, cu capul vîrît între umeri, părea 
gata să aţipească. Dar asta nu-l înşela pe Purcell. Prin ati- 
tudinea sa, Mehani nu-i îngăduia nici o apropiere. 

Aşteptarea se prelungea fără sfîrşit. Timi şi Tetahiti în- 
ţepeniseră locului, iar Purcell nu le vedea decît spinările. 

— Aşteptăm ce P întrebă iar Purcell, cu un ton repezit. 

Mehani deschise ochii şi-şi ridică mîna pentru a-i impune 
tăcere. 

“Tetahiti spuse, fără a întoarce capul: 

— Iat-o. 

Cîteva clipe mai tîrziu, Faina se ivi, la intrare, şi pă- 
trunse înăuntru. Timi şi Tetahiti erau cu faţa la ea. Me- 
hani se sculă şi se opri lîngă ea, sprijinindu-se de stîncă. 
Faina nu-i aruncă nici măcar o privire lui Purcell. Stătea, 
solidă, bine proptită pe picioare, în faţa celor trei bărbaţi. 
Pieptul i se tot ridica în strădania de a-şi recăpăta suflul. 

— Prea mult ai zăbovit, spuse Timi, morocănos. 

Faina îl privi pe “Tetahiti, dar Tetahiti nu se alătură 
dojanei lui Timi. i 

— Ei se află în jurul marii cabane, spuse ea, adresîn- 
du-i-se. 

— Şi ce fac acolo? 

— Construiesc un pa. 

— Cît de înalt? 

Faina ridică braţul, pe care-l întinse deasupra capului. 

— Au ajuns departe 'cu lucrul P 

Faina clătină din cap. 

— Lucrează de zor. Vaa îi ajută. 

Ea adăugă: 

— Pînă mîine vor fi gata. 

Cei trei bărbaţi se priviră unul pe altul. „„Vor porni la 
atac în noaptea asta“, gîndi Purcell, într-o străfulgerare, 
şi avu o strîngere de inimă. 

— Bine, spuse Tetahiti. Du-te şi stai de pază la miază- 
noapte. | 

Faina făcu o mutră uluită. Era lipsit de orice nvimă să 
se pună o pază în pădure, de vreme ce ştiut era că peri- 
tanii nu vor ieşi din sat. 

— Hai, du-te, spuse Tetahiti cu nerăbdare. 

Se întoarse pe călcîie şi, înainte de a ieşi, ea îi aruncă 
o privire lui Purcell; acum, cînd era cu spatele la tahi- 
tieni, cuteza să-l privească. 

Tetahiti se aşeză în faţa lui -Purcell, cu spinarea reze- 
mată de stîncă, iar Timi se aşeză la stînga sa. Purcell se 
aşteptă ca Mehani să ia loc la dreapta lui Tetahiti, dar 
el trecu lîngă Timi, ceea ce avu drept urmare abaterea 
întregului trio către dreapta lui Purcell. Timi părea nemul- 
ţumit şi schiță o mişcare ca pentru a se ridica, dar Me- 
hani îl înşfăcă de braţ şi, fără a spune o vorpă, îl sili să 
se aşeze la loc. Cu grelele sale pleoape lăsate pe ochi, 
Tetahiti privea în pămînt. Păru să nu fi luat aminte inci- 
dentul. 

Urmă o tăcere, şi Purcell înţelese, deodată, pricinile 
îndelungatei sale aşteptări. Îndată după ce ltia le împăr- 
tăşise dorinţa lui de a-i vedea, tahitienii o trimiseseră pe 
Faina să cerceteze mişcările peritanilor. Această. neîncre- 
dere îl supără pe Purcell. Avusese de gînd să-şi înceapă 
vorba cu tot calmul, dar, cuprins de indignare, strigă 
tare : 

— Ce înseamnă asta, Tetahiti ? Te-ai gîndit cumva că 
m-am înţeles cu peritanii ca ei să vă atace în timpul tra- 
tativelor pe care urmează să le duc cu voi? 

Tetahiti deschise gura, dar, înainte de a apuca să spuie 
ceva, Timi interveni, plin de patimă: 

— Dal La asta ne-am gîndit! spuse el cu un glas 
piţigăiat. Și de ce n-am fi făcut-o? Tu ne-ai mai trădat 
şi pină acum, 

— Ei, asta-il strigă Purcell. 

— Erai în tabăra noastră cînd Scheletul îşi ţinea puşca 
aţintită spre noi, dar după ce i-a ucis pe Kori şi pe Me- 
horo ai intrat în tabăra cealaltă | | 

Purcell îl privi pe Timi. Între Mebhani şi Tetahiti, de o 
parte şi de alta, dominat de umerii lor atletici, el părea 
aproape firav, iar obrazu-i rotund şi fără fir de barbă avea 
ceva copilăresc. Doar ochii îi erau crunţi. | 

— Timi, spuse Purcell, n-am intrat în tabăra cealaltă. 
Nu am ridicat arma împotriva voastră. Am încercat să-i 
alung lui Uili gîndul de a-l ucide pe Ohu. Şi poate ai aflat 
că peritanii mă învinuiesc şi ei de trădare. 

— Ştiu, făcu Tetahiti. Mi-a spus ltia. 

— De vreme ce pentru ei sînt un trădător, reluă Purcell, 
desenînd un opt larg cu manu-faite-ul în văzduh, cum mai 
pot fi şi pentru voi un trădător? 

Argumentul, precum şi măreţul gest ce-l însoţise avu 
efeot asupra tahitienilor. 

Tetahiti ridică mîna, dar lăsă să se scurgă o secundă 
sau două, înainte de a vorbi. | 

— Adamo, spuse el, în cele din urmă, cînd Scheletul 
împreună cu ceilalți au îndreptat puştile împotriva noastră, 
tu erai cu noi, erai fratele nostru. Dar Scheletul l-a ucis 
pe Kori şi pe :Mehoro. lar fratele nostru, Adamo, a rămas 
cu Scheletul. 

Purcell se simţi cuprins de nelinişte. Tetabhiti părea a re- 
peta, îmblînzindu-le, învinuirile aduse de Timi, dar, de fapt, 
atacul său era cu totul de altă natură. El nu-l învinuia 
pe Purcell de trădare. El îi reproşa lui Purcell faptul de 
a fi nesocotit datoria sa de frate. Acuzaţia putea părea 
mai puţin jignitoare. Pentru tahitieni ea era aproape tot 
atît de gravă. 

— Dacă aş fi venit cu voi, spuse Purcell, sîngele frate- 
lui meu 'Ropati ar fi căzut asupra mea. * 

— Ropati avea în mînă o armă împotriva noastră 
strigă Timi, şi ochii îi scînteiară. 

Purcell întoarse capul spre el şi îl privi drept în ochi. 

— Cel ce l-a ucis pe Ropati nu a făcut-o pentru că el 
avea 0: armă. Au, moartea a adus altă moarte. Ohu n-a 
apucat să se bucure de Amureia. A fost ucis. Uili nu s-a 
bucurat de răzbunarea sa. Şi el.a fost ucis. Iar acum aflu 
că tu te temi de mine şi că mă ameninţi cu moartea. 

— Nu mă tem de tine, spuse Timi cu un ton jignitor. 
Nu mă tem de o fiinţă care seamănă cu cei ce-şi trăiesc 
zilele în farehua !. 


1 Azil al celor „neputincioşi“ ; bua — loc de refugiu în vreme de război, 
pentru femei, copii și bătrîni. (Nota autorului.) 

— Dacă sînt un hua, spuse Purcell, atunci cum se face 
că-mi spui trădător ? 

În aceeaşi clipă pe buzele lui Mehani înflori un suris 
cald, dar plin de viclenie, care-l atinse pe Purcell drept 
în inimă şi se şterse îndată. Dibaci, Adamo ăsta. Dibaci 
la minte şi la vorbă, Adamo ăsta. Purcell privea fericit 
trăsăturile, din nou impasibile, ale feţei lui Mehani. „Îmi 
mai este, aşadar, prieten“, gîndi el cu sufletul plin de 
bucurie. Toate îi părură, deodată, mai uşoare. 

— Tetahiti, reluă Purcell, sigur că îl va convinge. As- 
cultă-mă, pentru că îţi spun adevărul. Ropati nu ar fi tras 
asupra voastră. Nioi Jono, nici bătrînul. Nici omul galben. 
Ropati purta pe umăr o puşcă, dar ca să se joace de-a 
războinicul. Jomo, pentru. că nu înţelegea nimic. Bătrînul, 
pentru că se temea de Schelet. Cît despre omul galben, să 
ştii că nici măcar nu-şi pusese în puşcă lucrul acela: uci- 
gător. 

Tetahiti ridică agale pleoapele-i grele şi spuse, cu dis- 
preţ : 

— Peritanii au un fel de a fi pe care noi nu-l înţelegem. 
Sînt cu un şef, dar nu sînt cu el. Îl ascultă, dar nu-l 
ascultă. Fac un lucru, şi nu-l fac. 

Şi reluă: | 

— Pentru mine, treaba este limpede: aceşti patru oa- 
meni erau înarmaţi cu puşti: ne erau, prin urmare, duş- 
mani. | ă 

— Eu nu am puşcă, spuse Purtell, şi, cu toate ide 
rămîn în ochii tăi un duşman. 

— Nu am spus despre tine că eşti dușmanul RR i 
vorbi Tetahiti, privindu-l drept în ochi. 

— Atunci, un hua. 

— Nu eşti un hua. 

— Atunci, un trădător? 

„— Nu eşti un trădător, 

— Atunci ce sînt? 

În mintea lui .Purcell întrebarea era retorică. Ea urmă- 
rea ca, prin eliminare, să se ajungă la recunoaşterea neutra- 
lităţii sale. Dar Tetahiti nu lua lucrurile în acest fel. Îl 
scrută un minut întreg pe Purcell, ca şi cum ar fi încer- 
cat să desprindă din trăsăturile sale definiţia a ceea ce 
era el, în realitate. 

— Nu ştiu, spuse el, în cele din urmă, vorbind rar. 
Poate un om dibaci. 

Răspunsul acesta se abătu asupra lui Purcell.pe neaştep- 

tate şi îl lovi ca un bici. „Şi dacă are dreptate, gîndi el, 
într-o străfulgerare. Dacă cumva mă înşel asupra mea în- 
sumi P Dacă întreaga mea conduită de pînă acum nu a 
fost, într-adevăr, decît dibăcie şi oportunism ?“ 
„ “Trebuia să vorbească, să răspundă, să nu lase spusele 
lui Tetahiti fără replică... Această tăcere îl făcea să-şi piardă 
prestigiul. Dar o îndoială îi răpea puterea de a răspunde. 
În clipa aceea Purcell găsea aproape îndreptăţit ceea ce 
spusese Tetahiti despre el. 

Tetahiti lăsa tăcerea să se prelungească. Îşi dăduse seama 
de tulburarea pe care vorbele sale o iscaseră în sufletul lui 
Purcell, dar nu trăgea încă nici o concluzie din acest fapt. 
Cu luare-aminte şi prudent cum era, nu-i plăcea să se pri- 
pească, nici măcar în gînd. Poate va trebui într-o zi să-l 
trateze pe Adamo drept duşman. Poate. Cine era Adamo? 
Un om iscusit, se da deoparte din viltoarea luptei. Dar 
atunci de ce să-şi pună viaţa în primejdie, venind la ei ca 
să le ceară pace? 

Purcell îşi aduse, în cele din urmă, aminte de fraza pe 
care şi-o pregătise pentru începutul acestei convorbiri şi, 
ridicînd privirea deasupra capului său, spuse: 

— Sînt manu-faite şi am zburat către voi, ca să vă aduc 
pacea. 

Tetabhiti încrucişă braţele pe piept, iar faţa-i zbiîrcită şi 
viguroasă căpătă o expresie de gravitate. Din atitudinea sa 
se înţelegea limpede că discuţia de pînă acum luase sfîr- 
şit şi se începea ceremonia negocierilor. 

Purcell se ridică, cu braţul îndoit, cu manu-faite-ul la 
înălţimea umărului, cu smocul de pene roşii înapoi, cu 
vîrful băţului înainte. 

— Sînt manu-faite, începu el scandînd cuvintele, şi vă 
vorbesc în numele păcii. Sîntem de trei zile în plin război, 
iar pînă acum au şi fost răpuşi opt oameni. Au£, e prea 
mult. Încă o zi şi cine poate spune cine ya mai fi viu pe 
insulă P' Ascultaţi-mă, voi, războinici, ascultaţi-mă: sînt 
manu-faite şi vă vorbesc în numele păcii. De ce se poartă 
acest război ? Pentru că s-au făcut nedreptăţi la împărţirea 

femeilor şi la împărţirea pămînturilor. Dar acum, au, sînt 
unsprezece femei pentru şapte bărbaţi şi pămînt destul 
pentru toţi. Tan, să nu facem ca neghiobii de rechini, 
care se omoară între ei, fără nici un folos. Ascultaţi-mă | 
Sînt manu-faite şi vorbesc în numele păcii. Tînărul cînd 
ridică arma îşi spune simţindu-şi puterea şi dibăcia : „Vrăj- 
mașşul va fi ucis de mine“. Au€, războiul este o întîmplare. 
Cel ce şi-a spus aşa e şi el ucis. Şi atunci, pentru el nu 
mai există pescuitul în bucuria revărsatului zorilor, nici 
cocotierii care se leagănă în bătaia vîntului, nici plăcuta 
tihnă a amiezii după ce a mîncat, cînd e îmbiat la somn 
sau la joacă. Voi, războinici, spuneţi-mi': cine va mai trăi 
dacă nu se pune capăt războiului ? Cine va mai rodi pîn- 
tecele femeilor P Cine va mai popula insula cînd nouă ne 
va suna ceasul P Vorbesc, o, războinici, în numele păcii şi 
răspundă cel ce are limbă. 

Purcell se aşeză şi îi privi pe cei trei oameni din faţa 
sa. Cu puşca pe genunchi, cu cuțitul gol viîrît în pareu nu 
simțeau nici o nevoie să se sprijine de stîncă, ci își ţineau 
foarte drept trupul pe picioare, de loc înţepeniţi sau obo- 
siţi, şi, deşi se aflau în plină dogoare a soarelui, un strop 
de nădușeală nu li se ivea pe frunte. Privirea ochilor le 
era de nepătruns. Zadarnic îşi tot spunea Purcell că impa- 
sibilitatea lor ţine de rosturile ceremoniei şi că nu ascunde 
în sine nimic rău, căci se simţea, totuşi, descurajat. 

Tetahiti făcu un semn, iar Timi se ridică. El trebuia să 
vorbească cel dintii, ca cel mai puţin important dintre cei 
trei, şi primit la sfat printr-o abatere de la uz, căci nu era 
nobil. Pentru a învesti cu mai multă forţă tot ceea ce urma 
să spună, el înălță puşca pe care o ţinea în mîna stîngă 
deasupra capului şi, trăgîndu-şi jungherul de la brîu, îl 
avîntă înainte cu mîna dreaptă. Rămase aşa, drept, o se- 
cundă, ţinîndu-se în vîrful picioarelor, ca o statuie a urii. 
Nu avea nici majestatea, nici talia lui Mehani sau a lui 
Tetahiti, dar părea subţire şi aspru ca o lamă de oţel. Cînd 
începu cuvîntarea, nu se mulțumi doar să-şi cînte cuvin- 
tele, ci le şi dănţuia, tropăind pămîntul cu picioarele, cu 
ochii scăpărători, spintecînd văzduhul, înspre Purcell, cu 
năprasnice lovituri ale cuţitului sau rotindu-l deasupra 
capului. Era în obrazul şi în silueta sa ceva de adolescenţ 

şi de asexuat, care făcea aproape şi mai înfricoșătoare setea 
de distrugere ce-l răscolea. 

— O, războinici | strigă el cu un glas fremătător, care 
însă, treptat-treptat, deveni ascuţit, cuvîntul pe care-l ros- 
tesc e pentru spintecarea păsării | O, războinici | Îndeplini- 
ţi-vă sarcina! Fiţi aidoma găurilor din stînci din care 
ţişnesc şopiîrlele | Fiţi aidoma albiei deschise înăuntrul că- 
reia se zbate un rechin furios! Nu cruţaţi vieţile! Moară 
peritanii cu toţii Ucis fie deşelatul Schelet] Ucis, Micul 
Şoricel | Ucis fie şeful! Ucis fie Adamo! O, războinici! 
Cuvîntul pe care-l rostesc e pentru spintecarea păsării! 
Daţi foc caselor! Pustiiţi grădinile! Retezaţi copacii! Fa- 
ceţi roabe din femeile vrăjmaşilor | Puneţi-le genunchiul pe 
grumaz ! Să vă asculte porunca precum căţelele! Spinte- 
caţi femeile ce poartă-n pîntece plămada peritană şi nimi- 
ciţi neamul lor blestemat ! O, războinici | Pentru spintecarea 
păsării am vorbit eu acum, şi facă-se precum am spusl 

Timi îşi puse, din nou, jungherul la brîu şi se aşeză la 
loc. Îndată după aceea, Mehani sări în picioare. Puiul ăsta 
de năpîrcă cuteza să ceară spintecarea surorii sale. Faţa 
i se făcuse pămîntie de furie, şi, în strădania de a-şi în- 
frîna pornirea, toți muşchii falnicului său trup zvicneau. 
Cu capul zvirlit pe spate, cu nările fremătînd, cu ochii 
bulbucaţi în orbite, vinele gitlejului i se umflau cumplit 
în sforţarea de a-şi regăsi graiul. Cîinele ăsta| Puiul ăsta 
de năpîrcă | La un moment dat îşi răsuci capul spre Timi 
cu o căutătură atît de cruntă, încît Purcell crezu că se va 
năpusti asupră-i. Dar această expresie i se şterse îndată, 
Mehani privi drept înaintea sa şi izbuti cu un efort aprig 
să-şi destindă încet-încet muşchii. Fu un spectacol uluitor. 
Din creştei pînă în tălpi, jucau şi fremătau valuri sub pielea 
trupului său, micşorindu-și treptat-treptat tălăzuirea, ca 
aceea a vijeliei ce se potoleşte. Apoi totul redeveni firesc, 
iar suprafaţa întunecată şi unduitoare a pielii sale se linişti, 
ca apele unui lac. Toţi muşchii săi părură atunci învăluiţi 
de o teacă neagră ce le tăinuia forţa, iar trupul său era 
pe deplin liniştit şi destins. 

— O, manu-faite|! spuse el cu o voce de-abia uşor 
înăsprită, cine este nebunul care ne dă povaţa să retezăm 
arborii ? Arborii aceştia sînt ai noştril Cine spune să se 

pustiască grădinile ? Grădinile acestea ale noastre sînt! 
Cine ne îndeamnă să prefacem femeile în roabe ? Ele sînt 
surorile noastre | Cine spune să nimicim pruncii purtaţi în 
pintecele lor P O, manu-faite, aceştia sînt propriii noştri 
nepoți | Aşa încît nimeni să nu aibă cutezanţa să se atingă 
de pîntecele acestor femei, ca nu cumva însuşi războinicul 
să ridice arma împotriva celuilalt războinic şi să-l ucidă | 

„Mehani răsuflă adînc. Se simţea uşurat că răspunsese 
declaraţiei lui Timi printr-o ameninţare ce nu lăsa loc nici 
unei îndoieli. El reluă: 

—.0O, manu-faite, eu rostesc cuvîntul în favoarea păcii | 
Eu, Mehani, fiu de şef, vă spun: doar Lacomul să fie ucis, 
căci el singur e pricina tuturor relelor. Numai Lacomul să 
fie ucis, căci numai el singur a ucis. Cruţate fie vieţile ce- 
lorlalţi, înlăturate fie nelegiuirile Lacomului, iar tahitienii 
trăiască de-acum înainte împreună cu străinii, în bună în- 
ţelegere, uitînd şi unii şi alţii de trecut! 

De îndată ce Mehani se aşeză, se ridică Tetahiti. Cu 
grelele-i pleoape pe jumătate lăsate, cu sprîncenele încrun- 
tate deasupra nasului său puternic, cu încreţiturile din jurul 
gurii mai adîncite decît totdeauna, el rămase cîteva clipe 
neclintit. Peritanii se păzeau atît de rău, încît trei contra 
trei, la fel de înarmaţi, el era sigur că îi vor învinge. 
Primise doar din curtenie manu-faite-ul, iar acum regreta 
amarnic acest fapt. În ajunul bătăliei decisive, cei doi to- 
varăşi ai săi ajunseseră să se amenințe unul pe celălalt! 
Erau gata să se omoare între ei| Nimic bun nu era de aş- 
teptat din partea unui peritan. Avusese chiar o nouă dovadă 
că aşa era : prezenţa lui Adamo stîrnise cearta. 

— O, manu-faite, spuse el, cu o voce gravă, cuvîntul 
pe care-l rostesc eu este în favoarea continuării războiului | 
Dar luaţi aminte, războinici, că noi nu sîntem un trib în 
luptă cu un alt trib, ci un trib care se sfişie pe sine însuşi. 
Şi de aceea se cuvine să fim atenţi şi să nu sfişiem prea 
tare... O, tan€|! Aţi făcut din mine şeful vostru, iar eu, 
Tetahiti, şef, fiu de şef, vă spun: cu fruntea mea voi 
atinge casele, iar casele vor fi tabu. Voi atinge cu fruntea 


1 Potrivit vechilor credințe din Tahiti, capul unui şef fiind tabu, el comu- 
nică tuturor lucrurilor pe care le atinge această proprietate. (Nota autorului.) 

arborii, iar arborii vor fi tabu. Voi atinge cu fruntea îm- 
prejmuirile grădinilor, iar. grădinile vor fi tabu. Voi atinge 
cu fruntea pîntecele femeilor ce-şi poartă pruncii, şi pîn- 
tecele acestea vor fi tabu. 

O, manu-faite, rostesc cuvîntul pentru continuarea răz- 
boiului | Nu pentru femei şi pentru pămînturi luptă război- 
nicii noştri. Ci pentru înjosirea pricinuită şi îndurată+ Pen- 
tru jignirea ce ni s-a adus. Pentru felul de a privi de sus 
al. omului nelegiuit! O rană s-a adîncit în inima noastră, 
0, manu-faite |! Dacă peritanii. vor s-o pornească pe măre 
şi să caute aiurea o altă insulă, n-au decît să plece oa- 
menii aceştia nelegiuiţi |! Dar de rămîn pe această insulă, 
şterşi să fie de pe faţa pămîntului! Ce încredere să mai 
ai în aceşti înşelători, în aceşti oameni de neînțeles? O, 
manu-faite, cuvîntul pe care-l rostesc eu este în favoarea 
continuării războiului | Dacă  peritanii rămîn pe insulă, 
piară cu toţii! Fie moartea lor balsam pe rănile noastre 
Capetele lor fie podoabă la intrarea caselor noastre! Fie 
ei de gheaţă şi în beznă, pe cînd noi vom fi fierbinţi şi 
vii în femeile lor! 

O, manu-faite |! Vorbit-am pentru continuarea războiului, 
şi răspundă cel ce are o limbă! 

Tetahiti se aşeză pe locul său, iar Purcell se ridică încet, 
în picioare. Nădăjduise din partea lui Tetahiti — cel mai 
dibaci şi mai calculat dintre cei trei — o soluţie de com- 
promis. Dar acum era vădit că Tetahiti era sigur de vic- 
torie, şi că nu voia pacea. Mărinimia cu care-i lăsa pe 
peritani s-o pornească în largul mării era aproape o insultă. 

— 'Tetahiti, “spuse Purcell, pe un ton potolit. Dacă ai fi 
victorios, şi războiul ar fi terminat şi mi-ai spune : „Adamo, 
pleacă sau mori“, aş primi să plec. Căci, pentru mine, care 
nu am pus mîna pe armă şi nu am luptat, nu este de loc 
înjositor să plec. Dar lucrul nu este la fel pentru ceilalţi 
peritani. Aceştia sînt înarmaţi şi s-ar simţi ruşinaţi să fugă. 
Trebuie, de asemenea, să înţelegi, Tetahiti, că dacă  pe- 
ritanii ar porni-o pe mare în pirogele din grotă, i-ar pîndi 
moartea. Moartea prin înec; moartea prin sete şi foame; 
moartea prin ştreang — dacă ar întîlni în drum o mare 
pirogă din ţara lor de baştină. la seama, Tetahiti, ca nu 
cumva, după ce ai îndurat nedreptatea, să fii tu însuţi ne- 
drept. Cine dintre peritani te-a jignit? Un om. Trebuie 

oare ca toţi peritanii să piară din pricina acestui singur 
om ? | 

Tetahiti ascultă aceste cuvinte, cu ochii închişi, cu obra- 
zul împietrit, iar cînd Purcell tăcu, el spuse cu toată curte- 
nirea, dar cu un ton care punea capăt oricărei discuţii: 

— Ai isprăvit de vorbit, o, manu-faite P 

—-Da, am isprăvit. 

Tetahiti întoarse capul spre stînga sa şi spuse: 

— Trage cercul în faţa mea, Timi, hotărîrea trebuie luată. 

“Timi se supuse. La drept vorbind, el nu putea trage nici 
un fel de cerc, solul fiind alcătuit din bolovani, aşa încît 
se mulțumi să se aplece şi să facă, cu mîna dreaptă, o 
largă mişcare de rotire, înaintea şefului său. O dată acest 
lucru făcut, se aşeză din nou la locul său. 

— E rîndul vostru, războinici! spuse Tetahiti. 

Timi ridică de jos o pietricică, o zvirli în mijlocul cer- 
cului închipuit şi spuse: _ | 

— lată ascuţişul de piatră pentru spintecarea păsării. 

Tetahiti încruntă din sprîncene. Timi nu se lăsase îndu- 
plecat nici de ameninţarea ii Mehani, nici de tabuul sta- 
tornicit de însuşi Tetahiti. Smintitul |! Neruşinatul! O dată 
războiul isprăvit, va trebui să-şi primească pedeapsa | Pri- 
virea lui Tetahiti se întunecă, iar el spuse, cu un glas 
calm : 

— E rîndul tău, Mehani. 

Mehani zvirli o piatră înăuntrul cercului şi spuse: 

— lată piatra care să ne readucă pacea. 

Tetahiti ridică o piatră de jos, o duse ceremonios la 
gură şi lăsă să se scurgă cîteva secunde în cea mai desă- 
vîrşită tăcere. Arăta în acest fel că hotărîrea sa era singura 
suverană. Nu se ţinea seama în realitate de numărul votu- 
rilor. Şeful era arbitrul, iar cuvîntul său era hotărîtor. 

Aruncă piatra. 

— lată piatra pentru. continuarea războiului. 

După ce rosti cuvintele, îşi ridică pleoapele grele şi îl 
privi pe Purcell.. 

— Străine, spuse el cu un ton rece, dă-mi manu-faite-ul. 
Purcell se ridică, uluit de acest ordin şi de tonul cu care 
fusese dat. Șovăi cîteva clipe şi-i întinse, în cele din urmă, 
pasărea lui 'Tetahiti. Asistase, în Tahiti, la negocieri de 

pace, dar pacea fusese acceptată, iar trimisul făcuse cale 
întoarsă spre tabăra sa cu penele roşii deasupra capului 
şi în aclamaţiile poporului. 

Tetahiti se ridică, iar Timi şi Mehani îi urmară pilda. 
El luă cu amîndouă mîinile manu-faite-ul, îl înălţă în văz- 
duh, şi apoi, trîntindu-l cu violenţă de genunchi, îl frînse. 
După aceea zvirli cele două bucăţi la pămînt și rosti cu 
glas sălbatic: 

— Pasărea păcii a murit| 

Purcell se simţi lovit şi paralizat de spaimă. Simbolul 
acestui gest era străveziu : nimicirea păsării însemna propria 
sa nimicire. 

Se scurse un minut întreg. Purcell nu era în stare să 
vorbească şi nici să se mişte. | 

Timi îşi trecu puşca în mîna stîngă, iar cu cea dreaptă 
scoase jungherul de la brîu, apoi îl arătă pe Purcell cu 
vîrful tăişului şi spuse, întorcîndu-şi capul, către Tetahiti: 

— O, Tetahiti, peştele! ăsta, lasă-l pe mîna mea. 

În aceeaşi clipă, Mehani se îndreptă spre Timi, atingîndu-l 
aproape, şi strigă, cu un glas înfricoşător: 

— Tabu le 

Cuvîntul acesta, precum şi intensitatea cu care fusese 
strigat, îl pironi locului pe Timi. Cu toate acestea, Timi 
îl înfruntă pe Mehani şi nu fără cutezanţă. Îşi înălță capul 
pînă la faţa amenințătoare a lui Mehani şi spuse, cu un 
glas ascuţit : 

— De ce e tabu? 

— Priveşte, omule| spuse Mehani, urlînd din fundul 
rărunchilor fiecare cuvînt. Priveşte, omule, cercelul pe care-l 
poartă Adamo la ureche! Eu i l-am dat! Şi, înaintea mea, 
cercelul acesta a fost purtat de tatăl meu, marele şef Ohu | 

Timi privi ţintă, cu ochii ieşiţi din orbite, cercelul. Ade- 
vărat | Era cercelul lui Ohu |! Se simţi înşelat. 

— Acest tabu nu e adevărat! strigă el, în cele din 
urmă, plin de furie. Tabuul unui şef tahitian nu poate fi 
comunicat unui peritan ! 

— Dar cine este acest peritan ? urlă Mehani, din toate 
puterile. Este însuşi ginerele şefului tahitian | Bărbatul fiicei 
sale | Fratele fiului său | 


1 Omul care urmează a fi jertfit. (Nota autorului.) 

Purcell îi privea cu gura “căscată. Era foarte vădit că viaţa 
sa atârna de această dispută teologică : sacra însuşire a unui 
tabu putea fi, oare, transmisă unui străin ? 

Timi întoarse capul către Tetahiti şi spuse pe un ton 
aproape arogant : 

— Ce, hotărăşte şeful P 

Purcell nu-l privea pe Tetahiti. Îşi redobîndise sîngele 
rece şi, legănîndu-se, imperceptibil, pe picioare, sta cu 
ochii la pîndă, urmărind cele mai neînsemnate mişcări ale 
lui Timi. | 

— Ce hotărăşte şeful ? repetă Timi. 

Tetahiti era încurcat de moarte. Nimicise manu-faite-ul, 
pentru că aşa cerea tradiţia, dar fără vreun gînd limpede 
împotriva lui Adamo. Cu toate acestea, obiceiul îngăduia 
uciderea nefericitului trimis. În această privinţă el nu putea 
să nu-l îndreptăţească pe Timi. Cît despre tabu, Tetahiti nu 
era departe de a-i da dreptate. El însuşi avea îndoieli 
asupra eficacităţii acestuia, căci Adamo nu era tahitian. 
Din metfericire, un lucru era limpede : legînd de urechea lui 
Adamo o podoabă ce se atinsese de capul lui Ohu, Mehani 
dăduse a se înţelege că prin alegerea sa Adamo devenise 
fratele său şi că viaţa lui Adamo preţuia mai mult decît 
însăşi viaţa sa. Jertfirea lui Adamo ar fi atras după sine, 
în chip neîndoielnic, o luptă pe viaţă şi pe moarte între 
Mehani şi Timi, iar, în acest caz, tahitienii ar porni la 
noapte cu un războinic mai puţin la atacul peritanilor. 

— Eu sînt şeful, spuse el; în cele din urmă, privindu-l 
pe Timi drept în ochi, şi nu un preot. lar în ceea ce pri- 
veşte tabuul nu pot hotărî de partea cui este dreptatea. 
Cu toate acestea, de vreme ce Adamo este neam cu Me- 
hani, iar Mehani îl socoteşte tabu, vei avea destulă cumin- 
ţenie să renunţi la acest peşte. 

Mai scund cu un cap decit cei doi războinici de talie 
atletică, unul în dreapta, celălalt în stînga sa, Timi se 
înălță, întinzîndu-şi trupul subţire ca pe un arc. Nobilii 
ăştia ! Odraslele astea de şefi! Se aliau împotriva sa! Era 
limpede, voiau să-l înfricoşeze | Dar ce preţ avea puterea 
lor pe lîngă puşca pe care o ţinea el, acum, în mînă? 

— Dreptul meu este dreptul meu! urlă el cu turbare. 

Un întreg minut se scurse, Timi păru a se potoli, cobori 
ochii, cu un aer viclean, şi, deodată, cu iuţeala fulgerului, 
făcu um pas în lături şi se năpusti, că pentru a-i da o lovi- 
tură cumplită de cuţit, asupra lui Purcell. Purcell făcu o 
săritură în lături, tăişul atinse stînca, iar în acea clipă, 
Mehani, ridicîndu-şi în văzduh amîndouă mâinile, le abătu 
pe ceafa lui Timi. Părea că lovitura fusese uşoară, dar 
Timi fu zvirlit înainte, cu violenţă, fruntea i se izbi de 
stincă, se prăbuşi la pămînt şi rămase locului, nemișcat, 
cu faţa în jos. 

— L-am omorît oare pe nemernicul ăsta ? spuse. Mehani. 

Îl privea pe Tetahiti. Acesta îngenunche la pămînt, în- 
toarse capul lui Timi şi îl sprijini de pieptul său. 

— Smintitul ăsta e cam ameţit, spuse el cu dispreţ. 

— Hai, Adamo! strigă Mehâni, apucîndu-l de mînă. 

Avântul lui Mehani fu frînat de drumul printre stînci, 
printre care fu nevoit să se strecoare pieziş. De îndată ce 
trecu de ele, îl trase pe Adamo cu o asemenea iuţeală în 
urma sa, încîț îi strivi pieptul de piatră. Nu apucaseră să 
facă zece metri înspre luminişul pădurii, cînd Tetahiti strigă 
în urma ler: „,„Mehani, să nu te duci mai încolo de mar- 
ginea pădurii |“ Gonind mai departe, Mehani agită, în 
semn de ascultare, mîna-i slobodă, în văzduh, iar Purcell, 
întorcînd capul, o zări pe ltia, în picioare, încremenită 
la douăzeci de paşi de el, neîndrăznind să se apropie. 
„ltia, se auzi glasul lui Tetabiti, adu-mi apă!“ Lui Purcell 
i se zdreleau pieioarele printre pietre, fiind la tot pasul 
gata să cadă, iar iuțeala cu care îl trăgea Mehani îi părea 
de necrezut şi îl făcea să i se pară că e un copil tîrît de 
un om mare, într-o goană fantastică. 

Cînd păşi sub palmieri, Mehani îi slobozi mîna, abia 
domolindu-şi fuga, iar Purcell fu surprins nevăzînd trun- 
chiurile arborilor apropiindu-se din nou în urma lor, pe 
măsură ce ei înaintau. Exista, aşadar, un drum pe care 
doar tahitienii îl cunoşteau. Lui Purcell i se zbătea inima 
în piept, se tamea să nu rămînă în urmă, în întuneric, şi 
şopti uşor: 

— Nu aşa de repede, Mehani. 

Mehani încetini goana. 


— Ascultă-mă, spuse el pe acelaşi ton. Am să-i spun 
ceva. M-auzi ? 

PE Da, Be 

— Unde te duci acum? 

— La smochin. 

— Şi după aceea? 

— În grota armelor. Aşa au găsit cu cale femeile. 

— E o idee bună. 

Şi reluă:: 

— De-abia îţi tragi sufletul. Vrei să merg mai încet? 

— Nu. 

— Ascultă-mă |! De îndată ce vei fi ieşit din pădure, 
aleargă | Aleargă şi nu te opri de loc pînă ce nu ajungi 
la grotă | 

— Bine. 

— N-ai cîştigat decît puţin timp. Timi fuge grozav de 
bine. Şi nu-l pot opri. Căci ar trebui să-l ucid. 

Şi reluă, cerîndu-i parcă iertare. 

— Nu-l pot ucide înainte de bătălie. 

Purcell alerga. "Avea un junghi şi căuta să-şi recapete 
suflul firesc. - 

— Cînd vom ajunge la capătul pădurii, o voi lua înapoi 
pe alt drum, ca să-l înşel, şi în felul ăsta vei mai câştiga 
puţin timp. 

Întunericul se lumina treptat-treptat. Cîţiva paşi mai de- 
parte muntele se înălța înaintea lor, iar la picioare -se des- 
făşura, pînă la smochin, întinderea pietroasă de pămînt. 
Mehani se întoarse, îl ridică pe Purcell în braţe, îl strînse 
la piept, lipindu-şi obrazul de al său. 

— Ascultă, vorbi el gîfiind. Ascultă! Ai să pleci! As- 
cultă | Poate vei fi ucis, poate eu. Ascultă, Adamo, fratele 
meu. Te iubesc. Nu uita miciodată cît de mult te iubesc. 
Dacă mor, mă voi gîndi la tine după aceea. Şi la fel să 
faci şi tu după aceea. Făgăduieşte-mi | 

— Ți-o făgăduiesc| spuse Purcell cu glasul tremurînd. 
Simţi sub buze obrazul aspru şi puţin sărat al lui Mehani. 
Era tulburat de fericire şi în acelaşi timp de deznădejde că 
se desparte de el. Ţi-o făgăduiesc |! repetă el. 

Mehani slăbi strînsoarea îmbrăţişării, îl prinse de umeri 
şi, prin mici lovituri, îşi ciocni uşor fruntea de a sa. Purcell 

îşi aduse aminte că la sosirea sa în Tahiti făcuşe acelaşi 
lucru, într-o clipă în care inima îi era prea plină ca să 
mai fi fost în stare să vorbească. 

— 0, Adamo! spuse el în şoaptă. O, Adamo, fratele 
meu | Ş 

— "Ţi-o făgăduiesc, spuse Purcell, cu ochii înecaţi de 
lacrimi. 
, Mehani se desprinse de el, îl bătu uşor, cu . palma, pe 
umăr.. Zîmbetul îi era atit de bun şi de cald, încît pe 
Purcell îl duru. | 

—— Du-te | 'spuse el. Acum du-te! Du-te, Adamol 

pate Aici, spuse Avapuhi, întorcîndu-se. Purcăll şe tridea 
printre stînci la cîţiva metri mai jos de sa. Poteca aducea” cu 
un fel de trecătoare dreaptă, tăiată în piatră, şi atît de 
abruptă către sfîrşit, încît Purcell era nevoit să se agaţe de 
pietrele ieşite afară, pentru a putea înainta. Înainta cu o în- 
cetineală care-l exaspera. Avea simţămîntul că oferă o ţintă 
perfectă unuia, care, stînd la capătul de jos al povîrnișului, 
ar trage asupra lui. Nu privea în urmă şi, deşi era, sub arşiţă, 
soarelui, leoarcă de. năduşeală, fiori de gheaţă îi furnicau pe 
șira spinării. . : 
__O ajunse pe Avapubi, o trase 'de mînă la adăpostul u unui 
mărăciniş des, care ascundea pe jumătate deschizătura erotei, 
şi zvirli printre crăci o privire spre fundul trecătorii. Sta în 
picioare, cu umărul sprijinit de Avapuhi, nefiind în stare să 
scoată o vorbă, uluit de zgomotul propriei sale răsuflări. În 
afară de o uşoară adiere a aerului deasupra rocilor încinse 
priveliştea ce se desfăşura la picioarele sale era pustie, neclin- 
tită.. Trase aer în piept, apoi se întoarse către grotă. Era, în 
sfârşit, în siguranţă. 

— Vino, Avapuhi. 

— Aşteaptă, mai e vasul cu fructe | 

Vîrî mîna printre crăcile tufişului, trase spre ea vasul cu 
o rotire a braţului şi-l propti în şold. EI o privi. Făcuse pen- 
tru a doua oară, în mai puţin de un ceas,. urcuşul, de la 
smochin pînă la grotă, şi nici măcar nu , gifiia, de 

— Şi acum ? 

— Mergi drept înainte, Adamo. Îţi spun eu cînd ajungem. 

Solul grotei cobora în jos cu vreun metru-doi, apoi în- 
cepea să urce uşor printr-un tufiş încîlcit, de crengi și flori. 
Bolta era străbătută de găuri prin care răzbătea aerul de afară, 
iar lumina jucăuşă păta, ici-colo, pereţii. Tunelul o coti la 
stînga, răcoarea năpădi umerii lui Purcell, petele de lumină 
pieriră, şi întunericul se strecură, treptat-treptat. , 

— Tupapahuii, spuse Avapuhi, oprindu-se locului. Mi-e 
frică. 

— Maamaa, spuse Purcell, mnerăbdător. Ţi-ai. petrecut 
aici cincisprezece zile, cu lia|l Şi nu ţi-au făcut nici un 
Tău | Ăştia sînt tupapahui de treabă | 

După o clipă, Avapuhi spuse: 

— Poate s-or fi schimbat ? 

Purcell ridică din umeri. 

__— Eşti cu mine şi n-ai de ce să te temi. Eu nu cred în 
tupapahui. 

— Adevărat ? făcu ea, plină de speranţă. 

— Adevărat. 

Potrivit credinţei tahitiene,  tupapahuii se fereau să nă- 
păstuiască pe cei ce nu credeau în existenţa lor. Faptul că 
în ciuda acestei idei nu se găseau mai mulţi necredincioşi în 
Tahiti era într-adevăr uimitor, 

“Purcell o porni mai departe, iar Avapuhi îl urmă fără a se 
mai împotrivi. Nu numai că, aşa ca şi Mehani, nici el nu 
oredea în tupapahui, dar Avapuhi îşi dădu deodată seama 
de o particularitate a lui Adamo, liniştitoare pentru ea: 
Adamo avea părul de culoarea mierei. Tupapahuii nu vă- 
zuseră niciodată un muritor arătînd atît de ciudat. Descu- 
rajaţi de necredința sa, nedumeriţi de înfăţişarea sa, era 
de aşteptat ca ei să-şi vadă de treabă, chiar dacă, de cînd 
cu ploaia aceea grozavă, nu mai erau în toane bune. 

Purcell se înfundă pînă la genunchi în ceva rece şi se dădu 
înapoi. O apă neagră acoperea solul pînă departe, cît ve- 
deai cu ochii. Licărind uşor în penumbră, bolovani mari 
şi rotunjiţi ieşeau în afară, din loc în loc. 

— Itia vorbea despre un izvoraş, spuse el, uluit. 

— Nu era apă aici, cînd am fost noi, spuse Avapuhi, cu 
glasul schimbat. E o răutate a tupapahuilor |! 

O lua iar de la cap - 


N 


428 


= Ascultă | spuse Purcell, scos din fire. 

O cuprinse în braţe şi o simţi în mîini ţeapănă şi îngheţată 
de spaimă. 

— Ascultă ! repetă el, cu solemnitate, nu există tupapahtui | 
Eu, Adamo, adăugă el cu o voce puternică, îți declar că nu 
există tupapahui | 

Repeziciunea cu care Avapuhi reacţionă la această decla- 
raţie îl ului pe Purcell. Din ţeapănă şi îngheţată cum era, se 
topi într-o clipă ca untul, pielea îi redeveni caldă, mijlocul ei 
îşi recăpătă supleţea. Trecuse, într-o singură clipă, de la în- 
epenirea desăviîrşită provocată de spaimă la liniștea cea mai 
adîncă. Îşi frecă cu recunoştinţă obrazul de obrazul lui 
Adamo. Nu ceea ce spusese Adamo o schimbase, ci tonul său 
elocvent, plin-de convingere. 

Purcell înainta din piatră în piatră. Cînd din loc în loc 
depărtarea dintre ele era prea mare, lăsa mina Avapuhiei şi 
făcea o. săritură. Bolta de deasupra capului său nu era prea 
înaltă, iar grota se înfățișa ca un tunel îngust şi întortocheat. 
Un braţ al torentului îl străpunsese cîndva, pesemne, pînă în 
ziua în care o surpare de stînci îi schimbase cursul. Iar, acum, 
apa trebuia din nou să se strecoare printre surpături. Cînd ea 
îşi va fi lărgit drumul — după ciîţi ani, oare? — se va re- 
vărsa peste ridicătura de la intrare, va ţîșni din grotă, prăvă- 
lindu-se în torent, la poalele muntelui. Apa urmase, desigur, 
altădată âcest drum. Poteca stăvilită prin care trecuse avea, 
într-adevăr, înfăţişarea unei trecători săpate de apă. 

— Tupapahuii nu au nici o vină, spuse el întorcîndu-se, 
Apa torentului a făcut aici o mică gaură. 

— Apa asta e foarte iscusită, spuse Avapuhi, cu tonul res- 
pectuos cu care ar fi vorbit despre un şef. 

Purcell îi lăsă mîna şi sări pe o piatră mare din mijlocul 
apei. Piatra se aplecă în faţă, cu un plescăit. urmat de o lo- 
vitură înnăbuşită. Purcell fu cît pe ce să-şi piardă echilibrul, 
bătu aerul cu braţele şi sări pe o altă piatră. Se auziră în 
urma sa aceleaşi două zgomote : al pietrei plescăind apa şi al 
bolovanului izbit de bolovan. Lespedea de piatră revenise, în 
aceeaşi clipă, la locul ei. 

— Ai grijă, spuse el peste umăr. 

Mai făcu vreo zece metri. Tunelul o cotea la dreapta, iar 
pe peretele din stînga lui se ivi, săpată în stîncă, o deschiză- 
tură, destul de rotundă, de-abia depăşind în lărgime dimen- 

siunile unei ferestruici. Purcell se aplecă. 'Deschizătura dădea 
înspre altă galerie, mai puţin întunecată decît aceea în care 
se afla el, şi vădit mai înaltă. În partea unde stătea el mar- 
gin€ă de jos a deschizăturii îi ajungea pînă la înălţimea şol- 
dului, dar în partea cealaltă era la nivelul solului. Cel de al 
doilea tunel părea că înaintează în linie dreaptă, şi după ce 
străbate o bucată de drum, destul de luminat, se înfundă în 
întuneric. Solul era alcătuit, şi aici, din bolovani mari rotunzi 
sau plaţi, dar cu desăvirşire uscați. Apa nu pusese încă stăpi- 
nire pe această parte a galeriei. 

— Am ajuns, spuse Avapuhi. 

Purcell se întoarse. 

— Aici e ? de partea cealaltă a deschizăturii ? 

— E foarte uşor. Ai să vezi. 

Ea se lăsă în jos, îşi strecură capul prin deschizătură şi, cu 
amîndouă palmele proptite de cealaltă parte, pe sol, îşi ridică: 
picioarele, începu să se tîrască pe şolduri şi dispăru. Totul se 
petrecuse cu o repeziciune de neînchipuit. În clipa următoare 
i se ivi iarăşi capul prin deschizătură. 

— Stai să te ajut. 

— Nu, refuză Purcell. 

Dar o scoase la capăt mai greu decît ea. Cînd se ridică în 
picioare, carnea de pe piept îi era zdrelită. 

„Se afla într-un fel de încăpere boltită, de vreo patru metri 
pe patru, după care tunelul se strîmta pînă la dimensiunile 
unei galerii înguste, pierzîndu-se în beznă. Această încăpere 
era luminată de o crăpătură prin care se strecura o dîră de 
lumină, lată de o palmă. 

— Să nu mergi mai departe, spuse Avapuhi, arătînd spre 
tunel. E un puț acolo. 

— Adînc ? 

Ea dădu din cap. 

— Arunci o piatră i apoi aştepţi şi mai aştepţi încă. Și 
la urmă se aude: buf! 

— Se poate trece de partea cealaltă a puţului ? 

— Noi putem, spuse Avapuhi. Tu, nu. 

Vorbise fără nici o umbră de dispreţ. Constata un fapt. 
Purcell se îndreptă într-acolo. De îndată ce trecu în zona de 
întuneric, rări paşii ca să se deprindă cu obscuritatea. Apleca 
în jos capul, deşi îşi dădea seama că această măsură de pre- 
vedere era de prisos, căci bolta îi venea cu încă douăzeci de 

centimetri deasupra creştetului. În schimb, întinzînd amîn- 
două braţele la nivelul umerilor, dădea, de o parte şi de alta, 
de pereţii stîncii. 

— Fii atent, vorbi Avapuhi, atingîndu-l cu mîna. Aici. 

— Unde aici ? 

— În faţa ta. 

Ce ochi avea Avapuhi ! Se aplecă î în jos şi, la mai puţin de 
un metru, văzu, într-adevăr, o imperceptibilă dungă întune- 
cată. Se lăsă de-a buşilea şi înaintă tîrîndu-se. Apoi, pipăind 
cu mîinile, simţi marginea unei prăpăstii, de la un perete al 
stîncii la celălalt. Nu exista nici un drum. Puţul acoperea în- 
treaga lărgime a galeriei. 

Se ridică din nou. Ochii săi n-o desluşeau pe Avapubi, dar 
îşi dădu seama, după mireasma florilor pe care şi le prinsese 
în păr, că se afla la dreapta sa. 

— “'Tu ai putea trece de partea cealaltă ? întrebă el, cu un 
aer de îndoială. 

— Da, vrei să-ţi arăt ? 

— Nu, nu, spuse el cu vioiciune. Ai mai făcut-o > 

— Da, toţi trei. 

— Voi trei P 

— Da, eu, Itia şi Mehani. 

— Cînd ? 

— Cînd şeful a. venit, împreună cu Vaa, ca să-şi ascundă 
puștile, pe vremea ploii celei mari. Omule | Mehani n-a avut 
decît timpul de a zvirli în puț aşternutul nostru de frunze şi 
să treacă de partea cealaltă, cu noi. Şeful i-a spus Vaaei să 
rămînă în încăperea aceea, iar el a înaintat, singur, pe trecă- 
toarea îngustă ce prelungeşte tunelul. Au€. Peritanii n-au de 
loc ochi buni ! Noi eram la o depărtare de o suliță, de partea 
cealaltă a puţului, iar şeful nu ne vedea. Mehani s-a temut 
ca nu cumva şeful să cadă în puț şi a zvîrlit înăuntru o 
pietricică. Pietricica a făcut buf |! Şeful a tresărit, apoi s-a 
lăsat, ca şi tine, de-a bușilea; a pipăit cu mîinile, a miîrîit 
(aci urmă o imitare perfeotă a acelui hm! al lui Mason) şi 
apoi s-a întors. 

— Ce se află de cealaltă parte a puţului ? 

— Mai mergi încă un pic şi-apoi s-a isprăvit. Pretutindeni 
numai pereţi de stîncă. 

“Purcell făcu cale întoarsă. După bezna desăvirşită dinăun- 
trul galeriei, încăperea părea aproape luminată. 

— Şi unde şi-a ascuns şeful puştile ? 

— Aici. | 

În partea opusă petei de lumină era o stîncă ce ieşea în 
afară, iar între ea şi boltă, se desluşea, la o înălţime de trei 
metri, o adîncitţură. 

— Trebuie să fi fost destul de greu, spuse Purcell cu glas 
şters. 

Deodată, se simţi sleit de puteri. Nu mai avea decît o do- 
rinţă : să se întindă şi să tacă. Mai cu seamă să tacă. 

— De ce ? se miră Avapuhi, e foarte uşor. După plecarea 
şefului, Mehani s-a căţărat, a pus totul pe pămînt, a desfăcut 
totul ; puştile învelite într-o pînză unsuroasă şi lucrurile ace- 
lea care ucid într-o lădiţă cu fier deasupra. Apoi Mehani a 
pus totul la loc, şi ne-a cerut să jurăm că nu vom destăinui 
nimic nimănui, nici chiar lui Uili. Şi îndată după aceea a mai 
pus un aşternut de frunze, ca să acopere orice urmă, şi Uili 
să nu bage de seamă. | 

Îşi curmă vorba, îşi puse o mînă pe ochi, alunecă la pă- 
mînt, cealaltă mînă îi rămase deschisă pe genunchi şi începu 
să plingă. Plîngea pe tăcute, ridicîndu-şi umerii şi lăsînd 
să-i curgă lacrimile pe obraz, fără a şi le şterge. 

Purcell se lăsă pe vine, lîngă ea. 

— Ce ai, Avapuhi ? 

Ea îşi dădu în lături mîna de pe ochi. - 

— Te-ai dus să stai de vorbă cu ceilalți. Şi cînd te-ai în- 
tors nu mi-ai spus nimic despre Uili. i 

E] îi ocoli privirea. Tot alergînd împreună cu ea, îi po- 
vestise în vorbe truncheate despre-manu-faite. Dar era ade- 
vărat că nu-i vorbise nimic despre Uili, căci ce i-ar fi putut 
spune ? lar de cînd se întorsese de-acolo ea tot așteptase. Aş- 
teptase într-una de-a lungul acestei goane nebune, de“la smo- 
chin pînă la grotă. Ba chiar şi în grotă, şi, împotriva :oricărei 
speranţe, mai aștepta încă. Iar acum, nădejdea îi fusese, în- 
tr-o clipă, spulberată cu desăvirşire. Vedea, în cele din urmă, 
cu ochi limpezi, ceea ce ştia de la bun început. Uili murise. 

— Hai, spuse Purcell, luînd-o de umeri. 

O ridică în picioare. El se simţea prea istovit ca să mai 
poată vorbi, o duse pînă la patul de frunze şi o întinse jos. 
Îndată după ce făcu asta, se lungi alături de ea şi, petrecîn- 
du-i braţul stîng pe după rotunjimea dintre păr şi gât, îşi culcă 

capul în albia umărului ei. Ar fi vrut să-i spună cîteva cu- 
vinte. Dar nu fu în stare să deschidă gura. Adormi. 

—. Adamo | îi şopti un glas, la ureche. 

Tresări, deschise ochii şi rămase uimit văzînd-o pe Avapuhi 
în braţele sale. Îi observă lacrimile de pe obraji. Toate îi re- 
veniră în minte. 

— Am dormit mult ? 

— Nu, abia de-ai aţipit. Ascultă-mă, Adamo! Trebuie să 
plec. Omaata trebuie să fie foarte neliniştită, acolo, la smo- 
chin. Ea nu ştie că ltia a fost reţinută de ceilalți. Şi Ivoa | 
auzi, omule, Ivoa |! Ea nu ştie că ai scăpat din mâinile ce- 
lorlalţi. 

Şi se ridică, cu ochii scînteietori. În nerăbdarea ei de a 
apuca să spună, cît mai repede, altei femei, că tand-ul îi era 
în viaţă, Avapubi uitase de propriul ei doliu. 

— Ai dreptate, o aprobă Purcell, ridicîndu-se, la rîndul lui. 

Urmă o tăcere, după care ea spuse: 

— Am să mă-ntorc. Dacă Omaata îmi dă voie, mă-ntorc. 

Purcell voi să spună „nu“, dar nu avu tăria. Să rămînă 
singur, ceasuri îndelungi, în această grotă îngheţată şi lu- 
gubră. O luă pe Avapuhi de umeri, apoi, strîngînd-o uşor cu 
podul palmei, o împinse încetişor de spate. 

Ea îşi trecu mai întîi picioarele prin deschizătură, se propti, 
apoi, în spate, pe miîlini, şi, arcuindu-şi şoldurile, trecu de par- 
tea cealaltă. Purcell se aplecă şi îşi strecură capul prin des- 
chizătură. Ochii i se deprinseseră cu întunericul, şi o însoţi 
cu privirea, în vreme ce Avapuhi sărea de pe o piatră pe 
alta. Pietrele acestea erau ca nişte insulițe de un alb-cenuşiu 
pe fondul negru al apei. Cînd săreau pe ele, picioarele Ava- 
puhiei făceau pete întunecate. Deasupra lor se vedea o pată 
luminoasă a fustei ei din scoarță de copac, iar mai sus nu 
mai zăreai nimic, în afară de braţele ei, care, bălăbănindu-se, 
se conturau negre pe fundalul peretelui stîncos de un negru 
mai deschis. Purcell de-abia îi vedea şoldurile mişcîndu-se, 
dar auzea cu o surprinzătoare intensitate frecarea fişiilor de 
scoarță de cîte ori ea făcea o săritură. Deodată, o licărire 
măruntă i se aprinse în păr, şi atunci i se contură capul, în- 
tr-o uşoară aureolă. Viziunea aceasta stărui doar o secundă. 
Întreaga parte de sus a trupului ei păru a se topi, fusta-i de 
scoarță se făcu nevăzută, şi Avapuhi pieri înghițită de co- 
titură. 

Purcell se întoarse ca să se lungească pe patul de frunze, 
se prăbuşi în somn şi aproape îndâtă se deşteptă. Îi era foarte 
frig, iar grota era la fel de tăcută ca un mormînt. Închise 
ochii, aţipi, dar fără a-şi găsi odihna. Fraze şi imagini i se 
roteau necurmat înainte, cu o iuţeală ameţitoare ; era infer- 
nal, nu izbutea nici să adoarmă, nici să se trezească de-a bi- 
nelea. Manu-faite-ul, Itia, glasul lui Mason, o detunătură de 
armă, o pauză, două detunături, Uili a murit, vinovat, spuse 
glasul lui Mason, vomitează în desişul de ferigi, Amureia, ca- 
petele puse în poini, Omaata, mîna sa neagră, enormă, pe 
umărul lui Mason, peştele ăsta, lasă-l pe seama mea, detu- 
nătura de armă bubuie, pădurea este pustie, adu-ţi aminte, 
după aceea, palmierii mărunți, pletele negre ale copacilor, 
capetele din poini, Amureia, vocea Avapuhiei, doar vocea, 
fără nici un cuvânt, ltia, mi-e frică, mi-e frică, o, fratele meu, 
nu uita niciodată, te înnăbuşi sub smochin, femeile vorbesc, 
vorbesc, eu sînt manu-faite, Timi, ochii săi duri, vîrful jun- 
gherului, sar, nu sar, picioarele îmi sînt înţepenite locului. 
tupapahuii, spuse Avapuhi cu glasul tremurînd, apoi, deodată, 
foarte tare, tupapahuii | 

Vocea părea atît de puternică şi de apropiată, încît se trezi, 
se aşeză şi privi în jurul său. Era singur. Se ridică, duse mîna 
la frunte ; se auzi, din tunelul învecinat, zgomotul unui ples- 
căit de apă izbită cu latul palmei şi urmată de o lovitură în- 
fundată. Cele două zgomote fură atît de uşoare, încît Purcell 
se îndoi o fracțiune de secundă că le auzise într-adevăr. Ele 
reîncepură în aceeaşi clipă. Plescăitul, lovitura înnăbuşită. Îşi 
aţinti auzul, oprindu-şi răsuflarea. Tăcerea era desăvârşită. De- 
odată o lumină i se făcu în minte. Lespedea de piatră. Les- 
pedea nesigură din tunel. Se bălăbănise, alunecînd înainte, şi 
îndată după aceea revenise la loc. Avapuhi se întorsese. Era 
de cealaltă parte a peretelui stîncos, la cîţiva metri de el. 
„Atît de repede“, gîndi el, uluit. Şi se aplecă pentru a-şi 
strecura capul prin deschizătură. Se opri în. plină mişcare, 
izbit de tăcerea ce domnea acolo. De-ar fi fost Avapuhi, hăi- 
tuită de frica tupapahuilor, ar fi trebuit să fugă | Ar fi tre- 
buit să-i audă lunecarea picioarelor de pe o piatră pe cealaltă, 
frecarea fîşiilor de scoarță de copac ale fustei ei ! Se apropie 
de deschizătură, cu cea mai mare încetineală şi îşi pironi 
ochiul drept deasupra unei muchii de stîncă. La zece paşi de 

el, Purcell zări, stînd în picioare, neclintită pe o piatră, si- 
lueta subţire a unui bărbat cu puşca în mînă. 

Lui Purcell i se uscă cerul gurii, iar picioarele începură să-i 
tremure. Îşi aruncă ochii în jurul său. Nici o ascunzătoare. 
Nici un loc pe unde să fugă. În faţă, puţul. -Dincolo de 
puț, nici o ieşire. Dacă Timi ar pătrunde în încăpere, ar vedea 
aşternutul de frunze şi ar merge pînă la. galeria îngustă a 
tunelului. Purcell se vedea închis în această fundătură, ca un 
şoarece în propria-i gaură, cu Timi în faţa sa, ţinînd junghe- 
rul în mînă. Năduşeala îi curgea pe la subsuori de-a lungul 
coastelor, mîinile i se umeziră, se sprijini de zidul stîncos, sim- 
ţind cum tăişul cel rece îi şi spintecă pîntecele. 

Făcu o sforţare violentă pentru a-şi înghiţi nodul din gît, 
dar gitlejul îi era atît de uscat, încât limba îi rămase lipită de 
cerul gurii. Simţea în stomac un gol groaznic, şi de la buze 
pînă la tălpile picioarelor trupul îi era zguduit de un fior 
necurmat. Expresia „a tremura ca frunza“ îi trecu, ciudat, 
prin minte şi îi înţelese cu adevărat sensul. Părea că nimic 
n-ar putea pune capăt tremurului ce-i cuprinsese membrele. 
Inert, mut, paralizat, asista, cu un înfricoşător simţămînt de 
neputinţă şi de ruşine, la zvicnirile ce-l zgiliiau. În ciuda în- 
cleştării fălcilor, obrajii îi tremurau ca o gelatină. 

În clipa aceea, din cealaltă parte a deschizăturii auzi zgo- 
motul unei respiraţii. Timi reuşise să înainteze, fără a face 
mâi mult zgomot decât o pisică, dar nu izbutise să-şi stăpi- 
nească respiraţia. Purcell ascultă şi tresări uimit. Şi lui Timi 
îi era frică. Desluşise urmele pe care le lăsase, dar pentru a 
pătrunde în grotă se luptase cumplit cu sine însuşi. Nu de 
Adamo se temea el, ci de tupapahui. 

Purcell era lipit de peretele stîncii, cu urechea apăsată de 
piatră, cu picioarele la cîteva degete de deschizătură, ascul- 
tînd suflarea nefirească şi şuierătoare a vrăjmaşului său. Cît 
de mult ţinea Timi să-l nimicească, pentru a-i-infrunta astfel 
pe tupapahui | Purcell strînse dinţii. Era ceva respingător să 
ţii, într-o asemenea măsură, la uciderea altuia. Tahitienii spu- 
neau că el se temea că Adamo va răzbuna moartea prieteni- 
lor săi. Nu era adevărat ! Purcell era sigur de acest lucru. Să 
urmărească un om dezarmat, iată ce-l îmbăta pe Timi| Răz- 
bunarea, războiul nu erau decît pretexte |! S-o chinuiască pe 
Amureia, s-o spintece pe Ivoa, să-i nimicească pruncul, să-l 
ucidă pe Adamo, toate astea erau îmbătătoare pentru că erau 

fapte uşor de împlinit | „aş respingător |“ îşi spuse Purcell, 
cu o bruscă pornire de mînie, iar tremurul trupului i se curmă. 
Privi în jurul său, pipăi în fundul buzunarelor şi nu găsi nici 
măcar un cuţit. Pentru întîia oară de cînd se ştia pe lume, îi 
părea rău că nu are nici o armă. 

Zări jos la picioarele sale o piatră destul de mare. Se aplecă, 
ridicînd-o cu amîndouă miîinile, uimit de a o simţi atît: de 
grea. Îşi sprijini şoldul drept de peretele stîncii, şi, cu piatra 
la capătul braţelor, mai sus de deschizătură, aşteptă. 

Aşteptă atît de multă vreme, încît aproape se îndoi că îl 
văzuse pe Timi în tunel. Dar nu, răsuflarea-i gifîită, tulburată 
se auzea într-una, de cealaltă parte a peretelui. Nu era de 
crezut că Timi va trece prin deschizătură fără a zvârli măcar 
o privire înăuntrul încăperii. 

Piatra de la capătul braţului întins şi încordat al lui Pur- 
cell devenea din clipă în clipă tot mai grea şi el înţelese că 
va trebui să-i dea drumul. O sprijini de piept, proptind-o în 
golul stomacului, şi schimbă cînd un braţ, cînd celălalt ca s-o 
ţină cu degetele mîinii. O fracțiune, o fracțiune de secundă 
îşi întorsese ochii de la deschizătură, şi, cînd îşi îndreptă din 
nou privirea asupra ei, văzu cu uimire, aşezat pe piatră şi 
de-a dreptul înăuntrul încăperii, jungherul dușmanului său. 
Poate că Timi şi-l pusese acolo pentru a avea mîinile libere, 
trecînd prin deschizătură. Poate că era o capcană. Inima lui 
Purcell prinse a i se zbate cu violenţă, în piept. Ispititor era 
gîndul de a pune stăpînire pe armă, dar,. pentru a izbuti s-o 
facă, 'ar fi trebuit să lase, mai întîi, piatra jos şi să întindă 
braţul spre deschizătură. Cine ştie însă dacă Timi nu aştepta 
cumva acest gest, pentru ca, înhăţîndu-l de braţ, să-l facă să-şi 
piardă echilibrul şi să-l arunce la pămînt ? 

Purcell rămase neclintit. Timi va pătrunde împreună cu 
puşca, dar puşca fiind lungă, Timi nu va fi în stare să tragă 
cu ea înainte “de a o întinde cu totul de partea cealaltă a 
găurii. Purcell gîndi, tresărind de bucurie : „Voi avea destul 
timp !“ Şi, într-o străfulgerare, înţelese ce avea de făcut. Nu 
trebuia să-i zvîrle lui Timi piatra în cap, aşa cum avusese de 
gînd, ci să se folosească de ea ca de o măciucă şi să nu-i dea 
drumul din mînă. Îndoi genunchii şi îşi duse piciorul drept 
spre spate, pentru a se apropia de sol, sprijinind, totodată, les- 
pedea pe coapse, pentru a-şi uşura mîinile. Stătea astfel îndoit 

şi ghemuit după piatră, gata să se azvîrle împreună cu ea 
înainte, de îndată ce se va ivi capul lui Timi. Piatra era 
umedă de nădușeala ce-i curgea, fără încetare, din palmele 
mîinilor, pe care le încleştă iarăşi asupra poverii sale. 

Auzea într-una şuierul răsuflării lui Timi şi era uimit de 
cîtă vreme îi trebuia acestuia să se hotărască. Poate că instinc- 
tul îl vestea că îl paşte o primejdie. Vrednic de luare-aminte 
era faptul că el nu-şi trecuse încă prin deschizătură capul. 
Purcell ridică piatra pînă la înălţimea obrazului şi îşi încordă 
muşchii. 

Toate se petrecură atît de repede, încît nu avu răgazul să 
mai facă nimic. Timi nu trecu prin deschizătură, treptat, cum 
făcuse Avapuhi. Se năpusti înăuntru, cu iuţeala unei fiare săl- 
batice care trece printr-un cerc, dar cu faţa şi cu pieptul în- 
toarse spre boltă. Se abătu la pămînt, pe spate, şi în chiar 
clipa în care atinse solul, îl izbi cumplit pe Purcell cu patul 
puştii în cap. Lovitura fusese dată cu o iuţeală şi cu o -sigu- 
ranţă uimitoare, ca şi cum Timi ar fi ştiut, înainte de a năvăli 
înăuntru, că obrazul lui Purcell se află acolo. În aceeaşi clipă . 
păru că tunetul izbucneşte în grotă, rostogolindu-se de-a lun- 
gul tunelurilor ei. Un fum lăptos năpădi încăperea. Timi avu 
o tresărire violentă, se răsturnă pe pîntece, se agăţă cu amîn- 
două mîinile de pietre şi rămase nemișcat. 

Purcell de abia simţise lovitura patului puștii, pe piatră. 
Rămăsese înțepenit locului, de uimire. Îl privi pe Timi, lungit 
cu faţa la pămînt, cu degetele crispate, cu trupul uşor întors 
pe stînga. Părea că se oferă loviturilor. Ochii lui Purcell 
căzură asupra jungherului. Tăişul sclipea între picioarele lui 
Timi. Fără a da drumul pietrei din mînă, fără a-l slăbi din 
ochi pe Timi, Purcell se îndreptă spre cuţit, înaintînd centi- 
metru cu centimetru. Cînd ajunse în dreptul jungherului, 
zvîrli piatra, cu un gest brusc, în ceafa lui Timi, apoi se 
aplecă şi înşfăcă arma. di ţinea zdravăn mînerul, cu dege- 
tele bine încleştate pe el. 

Piatra izbise cu un zgomot înfundat ceafa lui Timi, deşi 
nu fusese ţintită în plin. Păru apoi că sare din nou, pe deasu- 
pra capului, se mai rostogoli la pămînt vreun metru-doi şi 
rămase locului. Timi nu se mişcă. | 

Aplecat, cu mîna stîngă atingînd solul, cu dreapta încleş- 
tată pe jungher, Purcell înainta, nespus de încet, cu ochit 

neclintiţi, cu privirea aţintită asupra unui punct de pe pielea 
cafenie a tahitianului, dedesubtul omoplatului stîng. 

Făcu o săritură. Urmă un urlet sălbatic. Întins cu toată 
lungimea trupului său peste Timi, apăsa cu o violenţă cum- 
plită mînerul cuţitului. Apoi, înălţîndu-şi mai sus trupul, îşi 
propti pieptul pe mîinile ce apăsau cuțitul, pentru a. înfige 
şi mai adînc tăişul. Timi era sub el, nemişcat, inert, învins. 
Purcell îl apăsa, cu toată greutatea trupului său. Îl năpădi 
un fior de bucurie. | | 

Se scurse destulă vreme. În mintea lui Purcell se făcu 
întuneric, nu mai. desluşea nimic decît hiîrîiala propriei sale 
răsuflări. Şi deodată un gînd îl cutremură : „Urletul a] meu 
a fost“. Se ridică anevoie pe picioare și, aplecîndu-se. jos, 
smulse cuțitul din rană şi îl zviîrli în lături. Apoi simţi.do- 
rinţa de a privi faţa lui Timi. li puse-mîna pe umăr. I'se 
păru delicat, întocmai ca acela al unei femei. Sub degete 
pielea îi era plăcută şi moale. Îl trase. Timi se întoarse pe 
spate. Avea o gaură enormă drept în 'mijlocul li Un 
firişor de sînge i se prelingea. 

Purcell rămase locului, privindu-l, cu ochii căseaţii vreme 
de cîteva secunde. Apoi înţelese. Patul puştii se izbise de 
piatra pe care o ţinea înaintea capului, lovitura  declanşase 
trăgaciul puştii, iar Timi se omorîse cu propria-i armă. Pur- 
cell se întoarse, bălăbănindu-se pe picioare, pînă la patul 
său de frunze şi se aşeză. Sub gaura sîngerîndă ce-i străbătea 
fruntea, ochii lui Timi păreau vii. Genele-i negre şi dese îi 
acopereau pe jumătate ochii, iar aceştia sclipeau, în colţul 
pleoapelor, ca şi cînd Timi l-ar fi cercetat pe Purcell, cu o 
privire piezişă şi stăruitoare. Capul şi gîtu-i subţire îi erau 
ușor întoarse în partea cealaltă, ceea ce dădea privirii sale 
un aer de cochetărie vicleană. Îi pierise de pe obraz orice 
urmă de asprime, iar buzele lui, răsfrînte se desfăceau una 
de alta, schiţind, parcă, un zîmbet copilăresc. Purcell ob- 
servă pentru întîia dată, acum, forma ochilor lui Timi. Erau 
foarte frumoşi. Urcau către tîmple, ca ochii antilopelor, dar 
genele erau acelea, minunatele sale gene, negre, prelungi şi 
întoarse, care îi făceau privirea atît de catifelată şi de blîndă. 
Cum de putuseră căpăta aceşti ochi o expresie. atit de aspră 
era de neînțeles. Viaţa îl părăsise pe Timi, nelăsîndu-i decît 
blîndeţea ce-i era firească şi pe care o înnăbuşise cit trăise. 

Purcell întoarse capul, se ridică şi un val de ruşine îl 
cuprinse. Cu cîtă sălbăticie se abătuse asupra acestui trup! 
Ce țipăt scosese Şi acela pe care el îl spinteca era un 
cadavru | Faptul că nu înţelesese mai curînd că Timi era 
mort îi păru de necrezut. Dar își încordase într-atiîta voinţa, 
înainte ca Timi să se măpustească în încăpere, încît făcuse 
totul ca un orb săvirşind un act maşinal. Era înfricoşător, 
ruşinos de inutil şi se simţea aproape mai vinovat decît 
ar fi fost dacă l-ar fi omorît cu adevărat. „Va să zică, 
ăsta-i omorul“, gîndi el, cu o cumplită spaimă. Acest me- 
canism al lucrurilor, această înlănţuire de fapte. Toată 
viaţa lui nutrise credinţa nestrămutată în respectul datorat 
vieţii. Şi, de îndată ce se ivise prilejul, se abătuse cu urlete 
ca de fiară asupra vrăjmaşului ! Împlîntase cuțitul cu amîn- 
două mîinile, beat de izbîndă, gifîind, cuprins de plăcere 

Simţi că pieptul îi era umed. Îl atinse cu mîna, degetele 
i se făcură negre, viscoase şi îl trecu un fior de dezgust. 
Se îndreptă către deschizătură. Picioarele lui imi erau 
încă aproape prinse în ea. Le apucă, le ridică și tîri trupul 
cât .mai departe cu putinţă de patul său. Capul lui Timi 
se bălăbănea de la dreapta la stînga, izbindu-se de pietre, şi 
atunci cînd Purcell se opri locului, el lunecă cu o mişcare 
uşoară, încet, de-a lungul umărului stîng, vîrîndu-şi bărbia 
în adîncitura claviculei. Purcell observă că faţa mortului era 
îndreptată către patul de frunze şi că privirea lui Timi avea 
să-l urmărească atunci cînd se va culca. Lăsă jos picioarele, 
şovăi o clipă şi, în cele din urmă, se întoarse pe călciie. 
Nu cutezase să înşface capul lui Timi şi să-l întoarcă în 
partea cealaltă. 

Purcell trecu cu greu prin deschizătură, sări pe o piatră, 
îşi pierdu. echilibrul şi se rostogoli în apă cît era de lung. 
Era îngheţată. Îşi pierdu răsuflarea. Se întoarse pe burtă, 
se frecă cu toată iuţeala pe piept, se ridică. Dinţii îi clăn- 
țăneau. 

Cind fu iar în încăpere, îşi scoase pantalonii, îi stoarse 
şi îi puse pe o piatră. Avea dureri în ceafă, un cerc de 
fier îi încleşta pieptul şi, de la rădăcina părului şi pînă 
în vîrful degetelor de la picioare, un tremur îi zguduia 
trupul. Şi totodată, lucru ciudat, broboane de sudoare 
rece îi sclipiră pe frunte. Încercă să ţopăie, dar picioarele 

îi erau preâ înţepenite ca să se îndoaie. Se bătu, atunci, 
cu latul palmei pe piept, şi, aplecîndu-se, îşi dădu lovituri 
ceva mai tare în spate şi pe coapse. Nu izbuti să-și alunge 
din trup frigul ce-l pătrunsese pînă la oase şi înţelese că 
trebuie să facă mişcări mai violente. Se lungi pe pîntece, 
la pămînt, cît putu mai departe de Timi, şi, sprijinindu-se 
în miîini, se ridică pe braţe, se lăsă în jos, apoi din nou 
se ridică. Făcu două minute încheiate acest exerciţiu, tre- 
murînd din toate încheieturile. Se prăbuşi, în cele din 
urmă, istovit, dinţii îi clănţăneau fără încetare. 

Nu mai avusese niciodată această senzaţie de gheaţă, în 
tot trupul. Se chinuia deznădăjduit s-o alunge, şi o neliniște 
cumplită îl răscoli. Atunci, făcu toate mişcările pe care le 
cunoştea, sau pe care văzuse că le făcea Jones, şi, în timp 
ce le executa, se apucă să numere, cu voce foarte tare, 
apoi să strige cifrele, iar frigul îi păru că descreşte trep- 
tat-treptat şi, avînd impresia că vorbitul cu glas tare îl 
încălzea mai mult decît orice altceva, începu, în răstimpul 
dintre o respiraţie şi cea următoare, 'să urle. Nu-şi mai 
recunoştea propria voce, era grozav de ascuţită. Ţopăia 
în loc, se apleca, se ridica din nou, se sălta pe şolduri, și, 
mai cu seamă, se lupta să-şi recapete, între un urlet şi celă- 
lalt, răsuflarea firească. Clipă de clipă, se apropia de isto- 
vire, dar nu îndrăznea să se oprească. 

Se văzu la un moment dat, ca la lumina unui fulger, așa 
cum era: gol ca un drac, într-o grotă, lîngă un cadavru, 
zbătîndu-se ca ieşit din minţi şi scoţind ţipete care nu 
aveau nimic omenesc. Era de rîs | De ce caznă era în stare 
un muritor, numai ca să se agaţe de viață! Era cu sufle- 
tul la gură. Încetă de-a mai face mişcări. Îndată, rădăcinile 
părului îi îngheţară, frigul păru că-i ţîşneşte dinăuntrul 
trupului, năvălindu-l din cap pînă în picioare. Reîncepu să 
facă aceleaşi mişcări. Era osîndit pe veci la această gim- 
nastică idioată | Se apleca, se ridica iar, se apleca... Sub 
fruntea înecată în umbră stăruia aţintită asupră-i şi licărind 
ciudat privirea ochilor negri ai lui Timi, cu un suriîs uşor 
împietrit pe buze, ca şi cum ar fi contemplat cu o căută- 
tură batjocoritoare zbuciumul celor vii. 

— Adamo! strigă un glas, ce faci? 

Tresări şi se răsuci în loc. Trecut prin deschizătura pe 
care o umplea aproape, “în întregime, obrazul mare şi în- 
tunecat al Omaatei sta în faţa lui, cu ochii ei lunari, aţin- 
tiţi cu uimire asupra lui. 

— Mi-e frig! urlă Purcell, cu un glas ascuţit. 

— Aşteaptă |! spuse ea. 

O privi, plin de îndoială. Îşi strecură, prin deschizătură, 
întii un umăr, apoi pe celălalt, îşi împinse în încăpere 
bustul enorm, se hîţină pentru a-şi trece şi şoldurile mari, 
iar trupu-i gigantic, strîngîndu-se şi întinzîndu-se, aidoma 
cauciucului, izbuti să pătrundă prin deschizătură. După 
trecerea ei, o bucată de piatră se desprinse, rostogolindu-se 
pe jos. 

— Copilaşul meu ! strigă Omaata, năpustindu-se asupra 
lui. Auc ! Dar eşti vînăt | 

Pentru prima dată el fu acela care se lipi de ea. Cu 
amîndouă braţele petrecute pe după mijlocul ei mare avea 
minunata impresie că se înfundă în puf. Era cald, moale, 
adînc. Cu mîinile ei mari şi viguroase, Omaata începu să-i 
frece spatele, de sus şi pînă jos, revărsînd într-una, asupra 
lui, vorbe afectuoase. Îl masa, îl lovea cu palmele, îl ciu- 
pea şi, deşi îl durea, se lăsa cu plăcere, simțind cu fiecare 
lovitură cum viaţa îi pătrunde, mai adînc, în piele, în 
muşchi, în măruntaiele îngheţate. Minunat lucru să-ţi fie 
cald, uitase aproape această elasticitate, această stare plă- 
cută, această dilatare a porilor... 

— Omaata |! spuse el, cu glasul scăzut. 

— Copilaşul meu |... Copilaşul meu... 

Purcell îi auzea glasul profund, rostogolindu-se, sub boltă, 
ca un torent. Chiar glasul ei îl încălzea. Îl luă de umeri, 
îl întoarse şi îi frecă pieptul, pîntecele, coapsele. Ce miini 
bune avea Omaata! Mari, zdravene şi totuşi delicate; îl 
plămădeau ca pe un aluat, întinzîndu-i pielea, trăgîndu-i-o 
înapoi, frămîntîndu-i-o, răsucindu-i-o sub degete. Cu spa- 
tele înfundat într-o albie de carne caldă, Purcell îşi simţi 
pieptul desfăcîndu-se şi deschizîndu-se ca o floare | respira, 
bătăile inimii i se potoleau, îşi simţea din nou muşchii. 

Ea tot îl mai sucea pe o parte şi pe cealaltă. 

— 'Copilaşul meu | gîngurea cu vocea ei gravă, eşti încă 
alb | Aug! Unde-ţi sînt obrăjorii purpurii, cocoşelul meu ? 


L-ai 

Îl îndepărtă de ea şi începu să-l lovească ușor cu palmele. 

— Ai să mă omoril strigă el. 

Purcell se aplecă, îi trecu pe sub miini și se lipi de ea. 

— Copilaşul meu | spuse ea, cu un ton înduioşat. Şi, 
deodată, începu să riîdă. Ştii că m-ai speriat cînd te-am 
auzit ţipînd aşal Omule|l Am fost cît pe ce s-o iau la 
sănătoasa | Am crezut că erau tupapahuii. Noroc că am 
auzit nişte cuvinte peritane |... 

Se întoarse spre deschizătură, rîzînd, şi deodată zări 
trupul lui Timi. 

_— Omule| exclamă ea buimăcită, l-ai ucis! 

— Nu l'am ucis, spuse Purcell. 

Ea nu ascultă. Se apropie de trupul lui Timi şi, înşfă- 
cîndu-l fără nici un regret, de chică, îl răsuci pe o parte: 
și pe cealaltă. 

— Nu lam ucis, repetă Purcell, el... 

— Dar asta P spuse Omaata, cu vocea-i puternică şi ară- 
tînd, cu un gest teatral, gaura din frunte. Și asta, aici? 
reluă ea, arătînd rana din spate. Şi asta P continuă ea, ară- 
tînd ceafa. 

(Omaata se aplecă, pentru a privi rana mai de aproape. 

— Asta cu ce i-ai făcut-o? 

— Cu o piatră. 

Ea lăsă din mîini chica lui Timi şi se ridică cu ochii 
aţintiţi, plini de admiraţie, asupra lui Purcell. 

— Omule, eşti îndemînatic | 

— Ascultă-mă, nu eu... 

— Aşadar, reluă ea, înveselindu-se, i-ai făcut de petre- 
canie putorii ăşteial Oh, cît eşti de puternic! Adamol 
Oh, ce curajos eştil Cît eşti de viclean! Tu, fără armă! 
lar el cu puşca şi cu jungherul în mînă! O, micul şi dră- 
-guţul meu războinic | O, cocoşelul meu! O, Adamo | 

— Ascultă, Omaata. 

— Pentru numele lui Eatua, spuse ea, proptindu-se în 
faţa trupului lui Timi, cu amândouă mîinile înfipte în şoldu- 
ile ei enorme, voiai să-l ucizi pe copilaşul meu, tu, Timi | 
Roabe voiai să faci din femeile propriului tău trib| Voiai 
să le spinteci pe Vaa şi pe Ivoa. Mizgă de şoarece! Pu- 
toare | Rechin fricos! Om fără cocotieri! Tu, care nici 

măcar războinic nu erai|l Tu, huct! Tu, mahu2] Nepu- 
tinciosule |! Şi acuma unde-mi eşti, scîmnă! Eşti. recel 
Peşte cu ochi de mort, de la malul laguneil Ciolan de 
ros pentru cîini fără coadă Ia te uită la Adamol Pri- 
veşte-l pe cocoşelul ăsta peritan ! E frumos! E curajos 
E dibaci! Nu se află vahinee pe insulă care să nu vrea să 
se joace cu el! Ia te uită la el! Părul lui e ca mierea! 
Trupul, trandafiriu şi alb ! Văzîndu-l, îţi lasă gura apă ca la 
rodul arborelui de pîine rumenit în cuptor! E un mare şef! 
E stăpîn pe sumedenie de cocotieri în marea insulă a ploii ! 
Miinile îi sînt pline de graţie, ca şi ale socrului său, Otul 
Pe cînd tu, Timi, ce mai eşti tu acum ? Un om fără viaţă! 
Un om lipsit de orice preţ! Om care nu mai e bun de 
nimic | Peşte mort, plutind pe ape, cu burta-n sus! Scoică 
goală ! Mortăciune de rac, să se înfrupte purceii de mare, 
la mal. |... ş, 

— Omaata |! strigă Purcell. 

„Dar, pornită cum era, ea nu se mai putea opri. Cu un 
ton înverşunat, avea acum ce avea cu sexul lui Timi. Și, pri- 
vitor la lipsa de vlagă bărbătească pe care i-o atribuia, îl 
împroşcă timp de două minute cu un belşug de insulte 
precise. 

— Omaata |! 

— Am isprăvit, spuse ea, cu simplitate. 

Şi reveni spre el, liniştită şi monumentală, cu obrazul stră- 
lucindu-i de bucurie că şi-a împlinit datoria. 

— O, Adamo, spuse cu fervoare, ca și cum admiraţia 
pentru el ar fi sporit pe măsură ce-i înjosise duşmanul. O, 
Adamo | Copilaşul meu | 

Şi iar începu să-l frece. Dar, de cînd nu-i mai era frig, 
Purcell simţea durere la atingerea palmelor cei. 

-— Mi-e destul de cald, Omaata. 

— Ba nu, omule, spuse Omaata, cu autoritate, lipindu-l 
de ea. Ţi-e destul de cald, acum, dar după ce voi pleca, o 
să-ți fie frig. Trebuie să strîngi multă căldură. Ascultă, 
continuă ea, cu gravitate, o să iau putoarea asta în spinare 
şi O Sgp Zvârl în mare, şi niciodată tu nu vei spune altcuiva 
decît Ivoei că l-ai ucis. - 


1 Incapabil. (Nota autorului.) 
 Homosexual. (Nota autorului.) 

— Dar nu l-am... 

— Nimănui, m-auzi ? Nimănui. 

— Dar ce însemnătate are asta ? 

— N-are, dacă izbînda e de partea peritanilor. Dar cei- 
lalţi vor fi biruitori. Întoarce-te. 

— De ce spui asta ? Ceilalţi nu mai sînt decît doi. Iar 
peritanii, trei. 

=— Pe mare peritanii sînt iscusiţi, dar pe pămînt, nu. 

— Stai, mă doare 

Ea rîse. 

— Au Un mare războinic ca tinel - 

Şi reluă: 

— Mă duc să zvirl putoarea asta în mare, şi apoi ţi-o tri- 
mit pe Avapuhi. 

— Avapuhi ?-Ce să facă Avapuhi aici? 

— Să rămînă la noapte cu tine. 

— Nu, spuse Purcell, cu asprime. 

— Ia te uită ce mai cocoşel |! spuse ea, dîndu-i o pălmuţă 
peste fund. Nu vreau să rămîi singur, omule! Ai să te 
macini cu fel de fel de gînduri, aşa cum fac peritanii. 

Şi reluă: 

— Şi apoi, o să-ţi mai vie gustul şi de joacă 

— Nu. 

— Ba ai mare nevoie de joacă. Dacă un om a ucis viaţa, 
el trebuie să-i dea naştere. 


— Nu voi avea nevoie decît de somn. = 
— Da. Să şi dormi. Să dormi, să te joci. 
ze Nu. 


„— Peritan-nu | spuse ea rizînd. O să ţi-o trimit pe Ava- 
puhi. 

— Trimite-mi-o pe Ivoa. 

— Omule | Ivoa nu mai ea ta. E a copilului ei. 

Urmă o tăcere, iar Purcell spuse: 

— Atunci, hai tu. 

Efectul acestor cuvinte fu de neînchipuit. 

Omaata se dădu un pas înapoi, îşi îndreptă trupul cât îi 
era de lung, şi, cu nările fremătînde, cu ochii scăpărători, 
aținti asupra lui Purcell o privire străpungătoare. * 

— Eşti supărată ? spuse el, nedumerit. 

— Da' ce sînt eu? spuse ea, în cele din urmă, cu un 
glas sugrumat de furie. 

Din pricina mîniei se făcuse pămintie, fălcile îi tremuraui 
şi abia de-și mai regăsea graiul. 

— Omaata |... 

— Ascultă : ce sînt eu ? reluă ea, găsindu-şi, deodată, cu- 
vintele. Ce sînt eu ? repetă ea, lovindu-se cu palma deasu- 
pra sînului stîng. 

Acel „eu“, precum şi lovitura podului palmei răsunară 
ca o detunătură de armă, sub bolta stîncoasă. 

— Ce sînt eu? urmă ea, măsurîndu-l din creştet pînă în 
în tălpi, cu un aer jignit, o babă? vreo schiloadă ? vreo 
mahu ? 

—, Omaata... 

— Am vreun miros greu ? 

— Omaata... 

— Da' ce sînt eu? strigă ea, în culmea miniei, ca un 
bărbat să-mi doarmă o noapte întreagă alături, fără să se 
joace cu mine ? 

Purcell se biîlbîi, groaznic de încurcat: 

— Dar n-am spus. 

— Ba ai spus-ol mormăi ea, fulgerîndu-l cu privirea, 
nu cu vorbe, dar ai spus-o. Ai spus să nu vie Avapuhi. 
Dacă vine Avapuhi, mă tem că am să mă joc cu ea. Dar 
tu, tu, Omaata, poţi să vii. Cu tine nu mă tem. Au€! Auc!] 
Au! strigă ea deodată, luîndu-şi capul între miini, şi O 
mâhnire foarte adîncă i se întipări îndată pe obraz: Să aud 
eu asemenea vorbe! Eu, Omaata, să aud aşa ceva! Pri- 
veşte-mă | Priveşte-mă |! reluă ea, tremurînd iarăşi de indig- 
nare, sînt tînără | 

Adevărat, era tînără! Mereu uita alest lucru. Dar cum 
să-i spună oare că din pricina acestor dimensiuni eroice, a 
aerului ei de autoritate, din pricina acestui obicei de a-l 
numi „copilaşul“ ei... Şi cum să mai protesteze acum, fără 
ca prin protestul lui să nu pară că îi dă ghes? 

Ea îi întoarse spatele şi, cu sprîncenele încruntate, cu 
ochii în altă parte, cu buzele strînse a dispreţ, îl înşfăcă de 
braţ pe Timi şi, fără a se mai sinchisi în vreun fel de el, îi 
tîri trupul spre deschizătură. Apoi începu ea însăşi să se 
strecoare prin gaură. 

— Omaata | 

Nici un răspuns, nici o privire. Omaata se făcu nevăzută 
în partea cealaltă, şi apoi, dintr-o dată, ca și cum s-ar fi 


aia .. 


445 


răzbunat pe el pentru înjosirea pe care o suferise, îl trase 
cu brutalitate, pe Timi, în tunel. A 

Purcell se repezi într-acolo ; trecîndu-şi capul prin des- 
chizătură, strigă : 

— Omaata | 

Ea se şi îndepărta, fără a-i răspunde un cuvînt, cu trupul 
lui Timi zvîrlit de-a curmezişul pe umărul ei, cu delicatele 
picioare ale mortului înălțîndu-se şi recăzînd mereu, pe 
spinarea ei, la fiecare pas uriaş, din piatră în piatră. 

O clipă după aceea, Purcell se aşeză pe pat, trase spre el 
vasul cu fructe, luă dinăuntru o manguă pe care i-o curățase 
Ivoa. Încerca un simţămînt ciudat. Pentru întiia. oară în 
viaţă îi venea greu să ştie care anume îi erau gîndurile şi 
cît prețuia el. Zăcea aici, în această grotă, la adăpost de 
război, stînd departe de cele două tabere în luptă... 

Se ridică. „Tetahiti crede despre mine că sît «dibaci»... 
Şi dacă ar fi, într-adevăr, chiar aşa| Respectul meu pentru 
viața omenească, groaza mea de orice violenţă... Cine ştie 
dacă nu cumva m-am minţit pe mine însumi cu aceste 
nobile pricini ? La urma urmelor am înfipt cuțitul în Timi. 
Cînd a fost în joc pielea mea, m-am priceput să vărs sîngele 
unui om.“ 

Pata luminoasă de pe peretele stîncos se estompase. Afară 
sparele ajunsese, pesemne, la orizont. Umezeala apăsa umerii 
lui Purcell. Străbătu încăperea. în lung şi în lat, cu paşi mai 
vioi. Îi veni în minte minunata căldură a trupului mare, 
pietros și dulce al Omaatei. Acum se lăsa întunericul, iar el 
simţea frigul cuprinzîndu-l. 

Izbi cu picioarele puşca lui Timi şi căută, din ochi, jun- 
gherul. Nu-l găsi. Omaata trebuie să-l fi luat. Luă de jos 
puşca şi îşi aduse aminte de sentimentul de tihnă şi de sigu- 
ranță pe care i-l dăduse arma, în ziua în care zăriseră, în 
larg, fregata. Înaintă cu luare-aminte în şanţul ce prelungea 
tunelul, pînă la marginea puţului, şi, cu putere, zviîrli arma 
înăuntru. Puşca era grea şi, în avîntul pe care şi-l luase, fu 
cît pe ce să-şi piardă echilibrul. 

Se abătu asupră-i un nou val de oboseală. Se întoarse spre 
patul de frunze, pe care se lungi, istovit, cu picioarele tre- 
murând. Închise ochii şi îi redeschise îndată. Dar trebuie să 
fi dormit o bucată de vreme, căci trupul îi tremura de frig. 

Se ridică, bălăbănindu-se, şi se sili să străbată încăperea, în 
lung şi în lat. 

Se făcuse beznă şi el începu să numere paşii.ca să nu se 
izbească de pereţii stîncoşi ai încăperii. Cinci paşi încolo, 
cinci paşi încoace... Din cînd în cînd pierdea socoteala şi 
atingea peretele din faţa 'sa, cu mîinile întinse înainte, ca un 
orb. Avea o senzaţie de greață, îi era foame şi nu mai în- 
drăznea să se atingă de fructe. Din cînd în cînd i se părea 
că adoarme în timpul mersului şi strîngea din dinţi ca să 
se trezească. Se temea ca nu cumva'să umble în zigzag şi 
să cadă în puț. 

Se pomeni deodată cu spatele rezemat de perete, cu 
umerii încovoiaţi, cu mîinile pe genunchi. Somnul trebuie 
să-l fi cuprins în clipa în care îşi încheiase tocmai ocolul. 
Clipi din ochi, dar întunericul de cerneală al nopţii nu se 
zisipea. Nu-şi mai dădea seama în care anume punct al 
camerei se afla, îi veni în minte puţul şi se trezi de-a 
binelea. 

Tocmai atunci auzi zgomotul profund şi ritmic al răsu- 
flării unui om. Se găsea, desigur, cineva la doi-trei metri 
de el. Rămase locului, împietrit de spaimă. Depuse, pentru 
a străbate cu vederea întunericul un efort atît de violent, 
încît îi făcu rău la ochi şi simţi durere în orbite. Timp de 
cîteva secunde nu mai auzi nimic, în afară de răsuflarea de 
alături şi zgomotul propriei sale inimi zbătîndu-se în piept. 

Desluşi, în. stînga, sus, un uşor foşnet de frunze şi, în 
aceeaşi clipă, o voce rosti, cu un accent de spaimă: 

— Adamo | 

IOmaata | Era Omaata | La doi paşi de el, aplecată asupra 
patului de frunziş, pipăindu-l cu mîinile, negăsind nimic. 
E] respiră din adînc, dar nu fu în stare să vorbească. 

— Adamo | i 

Şi simţi o mînă atingîndu-i pieptul. Urmă un țipăt înnă- 
buşit, iar mîna se trase înapoi. 

— Eu sînt, zise Purcell, cu glas sugrumat. 

Urmă o tăcere, iar apoi Omaata spuse deodată, şi fără a 
se apropia de el: 

— Spune-mi-o în graiul peritan. 

Purcell repetă pe englezeşte: „Eu sînt“. Şi deodată în- 
ţelese. Tupapahuii nu vorbesc englezeşte. Omaata nu voia 
să cadă în vreo capcană] i 

— Auc] spuse Omaata, m-ai speriat|l Ce rece eşti! 

Și reluă: 

— Omule | Cînd nu te-am mai găsit în patl... 

Purcell simţi mîinile ei mari pipăindu-l de-a lungul bra- 
ţelor şi pieptului pînă la umeri. Scoase un oftat şi se lăsă, 
fără împotrivire, să lunece înainte, oprindu-se cu capul pe 
sînul ei. Omaata vorbea, dar glasul nu-i mai era decît un 
murmur. Purcell adormi. 

Îl trezi o senzaţie de căldură. Lungit pe burtă, era întins 
pe trupul tare şi elastic al Omaatei, iar spatele îi era şi 
el încălzit. Ceva scorţos şi cunoscut îl acoperea... O pătură | 
[i adusese una dintre păturile de pe Blossom. O duse la nas. 
Mai stăruia încă în cutele ei mirosul de sare, de gudron, de 
lemn lăcuit. 

Nu se trezise de-a binelea. Avea senzaţia că pluteşte în 
plină amiază, pe marea călduţă a lagunei, mîngiîiat de blînda 
căldură a soarelui străbătînd apa. Cu obrazul drept sprijinit 
de sînul Omaatei, cu palmele ambelor miîini lipite de pieptul 
ei, cu genunchiul drept îndoit către pîntecele femeii, era 
mereu împins în sus de răsuflarea pieptului ei uriaş. Miîinile 
mari ale Omaatei îi odihneau uşor pe şolduri, însoţind miş- 
carea respirației cu o imperceptibilă zvicnire în sus, legă- 
nîndu-l parcă. S 

Vremea se scurgea. Avea senzaţia că era un puişor pitit 
în puful cel mai uşor al cloştii, în acela al pîntecului ciufulit 
şi cald, doar cu capul scos afară şi respirînd aerul răcoros 
al nopţii. Cît de îmbietor devenise, deodată, întunericul | 
Această grotă care se înfunda în adîncul muntelui! Şi în 
grotă, această cămăruţă, în juru-i, ca găoacea unui ou. Şi 
în cămăruţă, umbra aceasta aşternută peste ei, ca un văl. 
lar în umbră, marele trup negru, dătător de căldură al 
Omaatei. Cu capul proptit pe sînul uriaşei, asculta, plin 
de bucurie, viguroasele bătăi ale inimii ei, ca şi cum aceste 
pulsaţii i-ar fi adus lui însuşi seva vieţii. Nicicînd, nicăieri, 
în vreo clipă a existenţei, nu mai simţise o astfel de stare 
de tihnă. Era atât de dulce şi desfătătoare senzaţia, încît îi 
venea să geamă de fericire. 

— Nu dormi, copilaşul meu? spuse Omaata. 

Cu urechea lipită de pieptul ei, Purcell îi auzi ecoul gla- 
sului. Întrebarea fusese de abia murmurată, dar acest mur- 
mur aăsuna încă, aidoma acordurilor grave de orgă. 

— Nu, spuse. el, fără să se mişte. Am dormit multă 
vreme ? | ȘI 

— Destul. 

Cu ce răbdare îi îndurase povara trupului, fără a se clinti 
măcar |! 

— "Ţi-e foame? 

— Da, spuse el, suspinînd. Foarte. Nu mă mai stirni 
şi tul! 

— Dar ţi-am adus de mîncare. 

— Ce? 

— Peşte... plăcintă... 

— Au€, femeie ! 

Se trezi de-a binelea. 

— Unde e? spuse el, plin de bucurie; ridicîndu-se şi 
aşezîndu-se pe pat. 

— Aşteaptă, nu te mişca. 

Braţul ei mare îl atinse, în treacăt, căutînd în întuneric. 
Apoi Purcell simţi cum îi pune în mînă o farfurie peritană. 
O apropie de buze şi, cu lăcomie, înghiţi tot ce era înăuntru. 

Omaata începu să rîdă mulţumită. 

— Ce foame îţi e | 

— Mă vezi ? 

— Nu, te aud! 

Ea se întinsese din nou, şi Purcell îi simţi piciorul în- 
doindu-i-se, ca el să aibă pe ce-şi sprijini spătele. 

Omaata reluă : 

— Vrei plăcintă ? 

— Da. 

Şi o duse la gură. Chiar în dimineaţa aceleiaşi zile mai 
mâîncase o plăcintă ca aceea, dar amintirea ei îi păru, de- 
odată, foarte îndepărtată. Simţi din nou, uimit, gustul ei 
bun şi acrişor. 

— Ai terminat ? 

— Da. 

Mintea începu iarăşi să-i judece, şi spuse: 

— Cum ai făcut de-ai adus toate lucrurile astea pînă 
aici ?... farfuria, plăcinta, pătura... 

— Am izbutit, spuse ea. 

"Îi păru că întrezăreşte în aceste vorbe o oarecare răceală. 
Întoarse capul spre ea. Dar era greu, nedesluşind obrazul, 

să înţelegi tîlcul intonaţiei, mai ales după ce vorbele fuse- 
seră rostite. El spuse: 

— Ce ai? 

— Nimic, 

Purcell se aplecă pentru a pune farfuria .jos. În aceeaşi 
clipă simţi că ea îi înconjoară umerii cu pătura. Întoarse 
capul. Înţelese din foşnetul frunzelor pe care le auzea în 
spatele său că ea se ridicase. | 

— Unde te duci? o întrebă el, neliniștit. 

— Plec. 

El repetă, neîncrezător : 

— Pleci ? 

Omaata nu răspunse, şi el auzi zgomotul produs de lune- 
carea unei pietre. Fu cuprins de panică, se ridică şi se 
repezi, pe bijbiite, spre deschizătură. 

— Omaata | 

Căută pe pipăite. Omaata stătea pe pietre, iar picioarele 
și le trecuse prin deschizătură. 

— Nu.| strigă el, apucînd-o de umeri şi făcînd, pentru a 
o opri, un efort neînsemnat faţă de puterea ei; nul nul! 

— De ce nu P'spuse ea pe un ton indiferent, nu-ţi mai 
e frig. De mîncat ai mîncat. Ai şi o pătură. 

— Rămili aici |! strigă el. 

Îşi luă mîinile de pe umerii Omaatei şi, încolăcindu-şi 
braţele în jurul: gâtului ei, se căznea din răsputeri s-o tragă 
înapoi, în încăpere. 

Ea nu se împotrivea, nu făcea nici o mişcare şi, cu toate 
astea, nu izbutea s-o urnească din loc. 

— Rămii aici, rămii |! repetă el, cu un glas rugător. 

În clipa aceea nimic nu mai avea însemnătate, simţea o 
deznădăjduită nevoie de prezenţa «ei, ca şi cum de asta ar 
fi atîrnat propria-i viaţă. 

— Te temi că o să ţi se facă frig? spuse ea, în sfîrşit, 
fără ca el să poată desluşi dacă tonul ei era sau nu batjo- 
coritor. A 

— Nul Nul spuse el, clătinînd din cap, ca şi cum 
Omaata l-ar fi putut vedea. 

Şi deodată mai adăugă, cu un glas spart, care-l uimi şi 
pe el: 

— Nu vreau să rămîn singur. 

După aceste vorbe, urmă o tăcere îndelungă, ca şi cum 
ea se gîndea la răspunsul său. Apoi vorbi, cu -acelaşi ton 
şters : S 

— Dă-mi drumul. Rămin. 

Cînd fu din nou în picioare, în interiorul încăperii, ea 
rămase aşa, fără a-i vorbi, fără a face o mişcare, fără a-l 
atrage. 

După o clipă, el îi luă mîna. 

— Eşti supărată ? 

iei Nu, 

Doar atîta. Purcell se simţea cumplit de încurcat. Îi era 
somn şi ar fi voit să se întindă iar pe patul de frunze. Dar 
nu îndrăznea s-o cheme 'pe- Omaata. Înainte cu cîteva 
minute nu-i păruse de loc scandalos faptul că stătuse, cît 
era de lung, culcat peste ea, iar acum, stînd doar în picioare 
alături de ea, în beznă, şi ţinînd-o de mînă, se simţea 
stinjenit. 

— Trebuie să dormim, spuse el, în cele din urmă, cu un 
ton şovăitor. 

Şi cum ea stătea, mai departe, neclintită şi în aceeaşi 
tăcere, el făcu un pas spre patul de frunziş, trăgînd-o de 
mînă. Ea nu se mişca. Iar el, cu braţul întins, fu oprit, în 
pornirea sa de a înainta spre pat. 

Deodată, îi apăru tot ridicolul situaţiei şi îi veni să rîdă. 
El, Adam Briton Purcell, cel de al treilea locotenent de 
bord al Blossom-ului, el însuşi, se afla aici la mii de mile 
de pămîntul natal al Scoției, aici, în fundul unei grote, în 
plină beznă, gol, aidoma celui dintîi muritor venit pe lume, 
şi ţinînd-o de mînă pe această gigantică şi cafenie lady... 

— Hai, femeie, vino |! făcu el, nerăbdător. 

Tonul său autoritar făcu minuni. Omaata se urni din loc 
şi, agale, păşi în urma lui. Cînd ajunse la patul de frunze, 
se aşeză pe el şi o trase de mînă în jos. Ea se întinse, fără 
împotrivire, şi rămase nemişcată, în timp ce el punea pătura 
peste amindoi şi îşi lăsa capul pe pieptul ei. Apoi aşteptă 
cu obrazul întors spre ea. Dar Omaata rămînea inertă, 
tăcută. În afară de răsuflare, nimic nu mai era viu în ea. 

Culcîndu-se alături de ea, îi înconjurase talia cu braţul 
drept şi, îndoind genunchiul, şi-l pusese pe pîntecele ei. 
Dar pe măsură ce se scurgeau clipele, se simţea tot mai 
stînjenit de această striînsoare. Nu mai regăsea acel simţă- 

mint de nevinovăție, nici sentimentul acelei cotitiniuni cu 
Omaata, în care parcă se contopeau amîndoi, atunci cînd, 
întins pe trupul ei, avusese impresia că răsuflarea ei era 
propria sa respiraţie. Acum erau despărțiți, deosebiți unul 
de celălalt. Două părţi ale aceluiaşi continent, separate, în 
mijlocul oceanului. Două insule. 

Închise ochii, dar somnul îi pierise. Confuzia şi tulburarea 
i se statorniciseră în conştiinţă. Timi plutea, undeva, între 
două ape, tîrît de curent, dar Purcell îi vedea ochii, sub 
genele lungi, aţintiţi asupră-i, cu o expresie de blîndeţe şi 
de şiretenie. Fie că deschidea pleoapele, fie că le închidea, 
în beznă, îi vedea mereu înaintea sa, stîrnindu-i un senti- 
ment. de stinghereală care, printr-o logică bizară, se iden- 
tifica cu remuşcările pricinuite de gîndul că o rănise pe 
Omaata. 

— Nu dormi, Omaata ? 

— Nu, spuse ea după un timp. 

Prostească întrebare. Bineînţeles că nu dormea. Ea se afla 
aici, pentru că o rugase el să rămînă. Lungită lingă el ca o 
stană de piatră. Nici măcar rănită nu se mai simţea. Absentă. 
Cu gîndul la zilele pe care urma să şi le. ducă pe insulă, 
acum cînd Jono murise. S-o apuce bătrîneţele, pe insulă. 
Singură. 

— Omaata, de ce ai spus că ceilalţi vor cîştiga războiul ? 

Urmă, iarăşi, o tăcere, ca şi cum vorbele sale ar fi tre- 
buit să înfrunte o mare depărtare, înainte de a ajunge, 
pînă la ea. 

— Cînd ceilalţi au luat drumul pădurii, spuse ea, cu un 
glas monoton, peritanii n-ar mai fi trebuit să rămînă mai de- 
parte, în sat. 

— De ce? 

— Pentru că nu ştiau unde se află ceilalți. În vreme ce 
ceilalţi ştiau unde se află peritanii. 

— Şi ce ar fi trebuit să facă? 

— Să ia şi ei calea pădurii. 

— Şi ei? 

— Da, şi ei. 

Ea reluă : | 

— Sau să construiască de îndată un pa, pe care să-l 
termine înainte de căderea nopţii. i 


[d 


452 


— De ce înainte de căderea nopţii ? 

— Dacă pa-ul nu este gata cînd vine noaptea, ceilalți 
atacă. Pe cînd dacă pa-ul e terminat şi e tăcut ca lumea, 
atacul e aproape cu neputinţă. 

— Nici chiar cu puşti ? 

— Omule ! spuse ea, cu dispreţ, ce înseamnă o puşcă? 
o suliță care trage mai departe... 

Purcell îşi aminti de privirea pe care Tetahiti şi Mehani 
o schimbaseră între ei cînd aflaseră ce construiau peritanii. 

— Ascultă, Omaata, tu crezi -că ceilalți vor ataca ? 

— Nu acum, în noaptea de Roonui. Noaptea asta e foarte 
întunecoasă. Dar către ziuă da. Către revărsatul zorilor vor 
ataca cu siguranţă. Înainte de'tenninarea pa-ului. 

— Peritanii ştiu ? 

— Le-am spus eu. 

Purcell înălţă capul şi îşi întinse gîtul, ca şi cum ar fi 
putut s-o vadă. ă 

— De ce ai făcut-o ? 

Ea răspunse, fără şovăială. 

— Jono era peritan. 

Purcell nu fu sigur că a înţeles bine sensul acestui răs- 
puns şi reluă: 

— Tu vrei să învingă peritanii ? 

— Nu, spuse ea, pe un ton limpede. De învins, doresc 
să învingă ceilalți. 

— Chiar după ce l-au omorit pe Jono? 

Urmă încă un timp de tăcere. Apoi, cu acelaşi glas lim- 
pede, ea adăugă: e 

— Jono avea o puşcă în mină. 

— Îi iubeşti mai mult pe ceilalți decit pe peritani: > 

— Ceilalţi au fost foarte jigniţi. 

— Şi cu toate astea i-ai ajutat pe peritani dindu-le de 
veste că vor fi atacați. 

— Da. 

— De ce i-ai ajutat P 

— Din pricina lui Jono. 

Discuţia se întorsese în punctul de la care plecase. Nici 
acum Purcell nu era mai lămurit. Deodată, ea spuse, aproape 
cu tonul Ivoei: | 


— Peritanii ăştia nu ştiu decît: de ce, pentru ce!... 

Şi lăsă să se audă un ris uşor, care îi făcu nespus de 
multă plăcere lui Purcell. Era acelaşi ton ca şi mai înainte. 
Şăgalnic, prietenos, aproape drăgălaş. Îi mîngiie uşor sînul, 
cu obrazul. Îi era mai apropiată de cînd începuseră să vor- 
bească. Chiar. trupul îi era acum altul. Mai moale, mai 
unduios. 

El urmă: | 

— Ascultă-mă ! Nu mi-ai dat răgaz să ţi-o spun. Nu eu 
l-am omorît pe Timi, să ştii. 

Şi îi spuse cum stăteau. lucrurile. Cînd sfîrşi povestea, 
Omaata, după o clipă de gîndire, spuse: 

— Tu l-ai ucis. 

— Doar ţi-am explicat cum s-a întîmplat... 

— Au, omule, nu fi atît de îndărătnic. Rechinul te atacă, 
tu, îţi avînţi cuțitul înainte, el se năpusteşte, şi tăişul îl 
străpunge. Tot tu se cheamă că l-ai omorît. 

„Și adăugă: 

— Eşti un om grozav de curajos, Adamo. 

Vocea mare, profundă, căldura, elanul: era iarăşi aceeaşi 
Omaata. i 

— Sînt un om căruia i-a fost grozav de frică, spuse 
Purcell, înveselit. De azi-dimineaţă şi pînă în clipa în care 
Timi a murit. lar după moartea lui Timi, şi frigul m-a 
înfricoşat. Şi cînd nu mi-a mai fost frig, şi de singurătate 
m-am temut. Au, astăzi a fost ziua spaimei. Dacă frica ar 
putea ucide, acum aş fi mort. 

Ea rîse, aşteptă să treacă o clipă şi apoi spuse: 

— Eşti grozav de curajos, Adamo. 

Şi reluă: | 

— Te-am văzut acasă la tine, cu cei trei peritani. Şi apoi 
te-am văzut pornind-o cu manu-faite-ul în mînă. Au€, cum 
am plins cînd te-am văzut plecînd neînarmat, doar cu 
manu-faite-ul | Atît de mic, atît de slab, atît de neclintit! 
O, cocoşelul meu | O, Adamo | | 

După toate astea el nu mai ştiu ce să spună. Îşi înfundă, 
şi mai mult, obrazul în sînul ei şi o strînse cu braţul petrecut 
pe după talia ei plină. Glasurile lor. şoptite pe întuneric 
reînnodaseră o legătură. O legătură care însă nu mai era 
aceea de adineauri, clipa aceea n-avea să se mai întoarcă 


nicicînd. Era cu totul altceva. O camaraderie. O bună înţe- 

legere. Lucruri pline de afecţiune, pe care niciodată nu şi le 
spuseseră. 

Lui Purcell îi era aproape prea cald şi dădu pătura în 
jos. Îndată mirosul Blossom-ului se risipi, şi calda mireasmă 
a Omaatei îl cotropi. Desluşi. una cîte una miresmele, cunos- 
cute de el, ale florilor prinse în părul ei. Una singură, 
dintre ele, n-o recunoştea : cea mai pătrunzătoare printre 
toate celelalte. Ar fi trebuit s-o recunoască dintre alte mii 
de miresme, şi totuşi n-o putea nimeri. Era un parfum 
insidios, piperat, cu un miros de mosc, de ambră şi ambiguu, 
totodată. Parfumul unei plante care s-ar preface în carne. 
În prima clipă nu se putea şti dacă era plăcut sau nu. Da: 
Chiar în timpul cît încerci să-l desluşeşti, îţi intră în trup ca 
o otravă. Nu emana din pielea Omaatei, ci făcea una cu ea, 
cu gitul, cu umerii ei, una cu sînul pe care Purcell îşi 
odihnea acum obrazul. Era intim şi greu. Dar în acelaşi timp 
evoca apa limpede, uriaşii arbori încărcaţi cu ramurile atîr- 
nînd în jos, nisipul de pe lagună, soarele cerului de amiază. 
Dacă bucuria de a trăi ar avea un miros, acesta ar fi. Lăsa 
însă în urmă un gust care avea ceva neliniştitor, ca şi cum 
ar fi sugerat trecerea de la prospeţime la putrefacție. 

— Mă simt bine, spuse el, toropit. 

— Te simţi bine, copilaşul meu? spuse ea, în şoaptă. 
Murmurul acesta al ei aducea cu o tălăzuire a apelor, izbite 
domol, într-o zi însorită, de nisipul plajei. 

Ea adăugă : 

1!  — Frunzele astea nu sînt, cumva, prea aspre ? Vrei să te 
culci peste mine ? 

Și, înainte ca el să răspundă, îl şi ridicase, punîndu-l 
deasupra ei. Îndată, parfumul acela deveni şi mai pătrun- 
zător, şi Purcell rămase nemişcat, cu ochii deschişi. Încîn- 
tător era simțămîntul de plinătate pe care-l încerca. Totul 
se contopea : mireasma cu carnea ei. Trupul său îşi săpă 
locul, înrădăcinîndu-se în al ei. Toropit, dar nicidecum inert, 
Purcell avea senzaţia de a fi o plantă ce se umple de sevă. 

În aceeaşi clipă, un gînd ciudat şi caraghios îi veni în 
minte şi spuse: 

— De unde e peştele sta ? Peritanii nu s-au dus la 
pescuit azi-dimineaţă. 

Ea răspunse, după o clipă: 

— Horoa a fost la pescuit. 

O văzu, urmărind-o cu gindul, ieşind din grotă. Zvirlind 
trupul lui Timi în mare, apoi În OECAMAlu se la ea acasă, de 
unde luase pătura, peştele, farfuria şi... 

Deschise ochii mari. Aşadar, asta î sos |... Ridicîndu-și 
mîna, şi-o strecură uşor pînă la gîtul Omaatei. Pipăi gîtul 
cu degetele. Boabele de pandanus îi alunecară sub degete 
şi simţi liana care le lega laolaltă. Şi atunci, se întinse pină 
la ele, le mirosi şi spuse, ridicîndu-şi capul : 

— Ţi-ai pus şiragul ? | 

Pieptul Omaatei se contractă, urmă un zgomot foarte uşor 
şi nimic altceva. 

— Omaata... 

Nu se auzi nici un răspuns. Întinse braţul şi îşi trecu mîna 
pe vastul obraz de sub el. 

— Omaata... 

După o clipă, ea îi luă uşor obrazul între mîini şi i-l puse 
pe boabele şiragului de pandanus. El rămase o secundă 
nemișcat, cu mîna proptită pe sînul Omaatei. Boabele 
şiragului îi striveau obrazul ; se întoarse şi le aspiră adînc. 
Simţi mireasma pătrunzînd înăuntrul său, şi nu numai prin 
nări, ci prin toţi porii pielei. O clipă mai tîrziu, mintea i se 
goli, pereţii de stîncă ai grotei pieriseră, iar el păşea pe 
plajă, cu vîntul biciuindu-i faţa. Simţi că avea puterea de 
a zbura. Izbi putermic cu călciiul în prundiş, îşi întinse 
braţele în lături şi începu, cu aripile fremătînde, să plu- 
tească în văzduh. 


Capitolul XV 


— Adamo | , 

Deschise ochii : Itia era în faţa lui. Itia, în picioare, ne- 
mişcată. Era aproape lumină în grotă. 

El se aşeză. Nu era în stare să-şi dezlipească bine pleoa- 
pele. Trăsăturile lItiei erau confuze. Simţea că se petrece 
ceva nefiresc. Nu scotea un cuvînt. Nu i se arunca în braţe. 

Bîjbîi, cu mîna, în jurul său. 

— Omaata ? 

— E-n sat, spuse ltia, pe un ton posomorit. 

— Şi ce face? 

Ea ridică din umeri. 

— Ce poate să facă ? 

Purcell privi pata luminoasă de pe perete. ' Soarele se şi 
înălţase pe cer. Dormise multă vreme. Clipi din pleoape, 
vederea i se desluşi, o privi pe ltia şi îi văzu expresia 
ochilor. 

— ltia! 

— Războiul s-a sfîrşit, spuse ea, pe un ton şters. 

Purcell se ridică în picioare, deschise gura, dar nu fu în 
stare să vorbească. Ştia, ştia totul. : 

— Mehani ? 

Itia privi drept în faţa ei şi spuse, cu glasul scăzut: 

— “Toţi, toţi, în afară de Tetahiti. 

Şi, întorcîndu-şi ochii în lături, adaugă cu ciudă: 

— Nici măcar rănit nu e. 

Urmă o tăcere, şi Purcell repetă cu o încăpăţinare de 
copil : 

_— Mebhani ? 

Itia îl privi în faţă. Avea aerul rătăcit, miinile îi spîn- 
zurau de-a lungul trupului, umerii îi erau fleşcăiţi, căzuţi. 
Cînd deschise gura, vorbi cu tonul unui plinset ca de copil: 

— Mehani ? 

Ea dădu de două ori din cap. Purcell avu impresia că 
ochii îi ies din orbite, un văl negru se aşternu peste ei, îşi 
întinse miinile înainte, se prăbuşi în genunchi, apoi în jos, 
pe piîntece. 

— Adamo |! 

Se repezi la el, îl întoarse cu faţa în sus. Era alb, ca 
varul, cu ochii închişi, înfundaţi în orbite. Îi ascultă inima. 
Bătea fără regularitate. 

— Adamo! 

Ea începu să-l bată cu sulaele pe obraz. O -tresărire i se 
ivi pe chip, şi o umbră de culoare i se aşternu din nou pe 
faţă. Îngenuncheată înaintea lui, cu picioarele de o parte şi 
de cealaltă a trupului, îl lovi mai tare, cu amîndouă miinile. 

Cînd se opri, Purcell îşi descleştă fălcile şi izbucni, cu 
un glas stăruitor: 

— Loveşte | Loveşte ! | 

Itia începu iar să-l lovească şi, după un minut, el izbuti 
să-şi ridice pleoapele. Vedea totul ca într-o negură nedeslu- 

şită. O privi pe Itia, închise ochii. Simţea pe -obraji loviturile 
palmelor ei şi spuse în şoaptă: 

— Loveşte, loveşte. 

Izbiturile palmelor pe faţă îi părură a ritma zvicnirea 
sîngelui ce-i revenea în cap. Se simţea mai bine. 

Se ridică în coate, nu-i mai era rău, dar avea impresia 
că-l lovise cineva de moarte în cap. Spusc în englezeşte, cu 
glasul scăzut : 

— A murit Mehani. 

Dar vorba aceasta era lipsită de înţeles. Nu-i dădea nici 
o suferință. Nu simţea nimic. Mintea îi era cu desăvârşire 
pustie. 

ltia se lungi alături de el şi îi luă mîna. Îl văzu întor- 
cînd capul spre ea. Ochii îi erau lipsiţi de orice expresie. 

— Spune, cum? făcu el, cu un glas stins. 

— Ieri seară. Ceilalţi i-au surprins pe peritani la căderea 
nopții. Şeful a fost ucis. Șoricelul împreună cu Scheletul 
au intrat în casă. Şi au tras cu puşca toată noaptea. Ceilalţi 
erau pe după copaci. Trăgeau şi ei. Dar la ivirea zorilor au 
încetat împuşcăturile. Atunci, peritanii au început să aştepte. 
Şi au aşteptat, au tot aşteptat... lar cînd soarele s-a înălţat 
pe cer, ei şi-au spus: „Foarte bine, au plecat“. Atunci, 
Șoricelul şi Scheletul au ieşit din cașă, iar ceilalți i-au ucis. 

— Mehani ? 

— Mehani s-a apropiat prea tare de Micul: Şoricel, Şori- 
celul nu murise. Nu era mort de-a binelea. Și a tras. 

Purcell cobori capul în pămînt. Ucis de Smudge | Dar nu, 
nu era de rîs, nici măcar atît. Mehani a murit. Atiît şi nimic 
mai mult. 

Se scurseră cîteva secunde. Era închircit în sine însuşi, 
inert, prostit. Mintea îi era goală de orice gînd. 

Itia întrebă : 

—, Să spun mai departe ? 

— Da, spuse el, cu un glas stins, şi închise ochii. 

Şi ea reluă, fără a arăta vreo emoție: 

— Tetahiti a retezat capetele. Apoi le-a trimis pe Raha 
şi pe Faina în tabără să caute poiniii în care se găseau 
celelalte capete. A virît în pămînt, în jurul cabanei tahitie- 
nilor, opt sulițe cu vîrful în sus, în care şi-a înfipt trofeele. 
Atunci, femeile au început să ţipe, iar el a spus: „De ce 
ţipaţi P Nu-mi sînteți sclave, doar sînteţi din tribul meu. Iar 

aceştia erau nişte străini, care au fost nedrepţi cu noi.“ Dar 
femeile nu şi-au curmat ţipetele, şi atunci Omaata a spus: 
„Capetele bărbaţilor noştri, tu le înfigi în sulițe: ne soco- 
teşti sclave“. După aceea, vahineele au vorbit toate deodată 
şi l-au dojenit. Tetahiti a ascultat totul, cu răbdare, apoi a 
spus : ,Oamenii aceştia au fost nişte străini care au ridicat 
armele împotriva noastră. Ei au fost ucişi în război, şi mi-am 
împodobit împrejurimile casei cu capetele lor, ca să mă 
mâîndresc cu ele, căci m-am luptat bine. Cu tot curajul, şi cu 
iscusinţă. Şi eu sînt în viaţă. lar ei sînt morţi. Darvoi,voi 
sînteţi surorile mele. Nu vă socotesc drept sclave. Calce-mi 
oricare dintre voi, dacă vrea, pragul casei. O voi primi cu 
cinste.“ Şi spunînd acestea, a privit femeile, .pe toate, rînd 
pe rînd. Nu era o privire ca pentru a se juca. Nu. Era cu 
totul altceva. Sta, în picioare, sprijinit pe arma sa, cu jun- 
gherul la brîu. Un om mare! Un om impunător! Femeile, 
şi ele l-au privit. Şi ațunci, Horoa, care pe vremea Schele- 
tului, ba chiar şi pe vremea lui Uili, s-a cam jucat cu el, a 
spus : „Smulge capul tant-ului meu din sulița-asta şi am 
să-ţi trec pragul“. lar Tetabhiti a răspuns cu părere de rău, 
parcă : „Nu. Aşa e obiceiul.“ A urmat o ţăcere, iar Taiata, 
ea singură, i-a intrat în casă. Şi cînd Horoa a văzut asta, a 
spus în zeflemea (şi poate şi în ciudă): „Omulel Ai pus 
mîna pe o comoară |“ Şi toate femeile l-au părăsit, în afară 
de Taiata şi, bineînţeles, .de Raha şi Faina. 

— Dar tu ? spuse Purcell, ridicînd capul. 

— Am plecat şi eu, spuse ea, cu o scurtă sclipire în 
ochi. Tetahiti m-a chemat înapoi şi mi-a spus: „ltia, sora 
mea lItia, pleci ?“ I-am răspuns: „Mehani era tanc-ul meu. 
Nu tu. Şi socotesc că nu faci bine ce faci.“ Atunci, ela 
spus, cu chipul întunecat: „Fac ceea ce e dreptul meu să 
fac. Aleargă după Omaata şi adu-o încoace.“ l-am adus-o 
pe Omaata, a privit-o drept în ochi şi a întrebat: „Unde 
e Timi ?“ Ea nu i-a răspuns. Atunci, el a întrebat: „Unde 
e Adamo? Şi de ce Ivoa nu era şi ea printre celelalte 
femei ?“ Şi cum ea n-a răspuns nici de astă dată, el a spus, 
cu 0 voce puternică: „Adamo este prizonierul meu de 
război şi nu-l voi ucide. Spune-i să vină la mine acasă, să 
mnă vadă.“ Omaata n-a răspuns nimic. A plecat şi, pentru că 
nu ştiam încotro să.mă duc, m-am luat după Omaata şi am 
ajuns la ea acasă, Au, Toate femeile se strînseseră acolo! 

Şi cum au văzut-o pe Omaata, au început să strige : „Ce ne 
facem, Omaata ?“ Iar.unele dintre ele plîngeau, cu toate că 
nu e bine să plingi. Iar celelalte tot întrebau: „Unde este 
Timi ? Unde este Ivoa ?“ Iar altele întrebau: „Ce o să facă 
cu Adamo ?“ Iar Omaata a spus: „Tăceţi! A spus că nu-l 
va ucide pe Adamo.” 

Urmă o tăcere, şi, cum Purcell tăcea, Itia spuse: 

— Ei, ce ai de gînd să faci? 

Purcell întoarse capul spre Itia, iar ea băgă de seamă că 
trăsăturile lui Adamo îşi recăpătaseră tăria de altă dată. 

— Tia, vorbi el în cele din urmă, spune-mi adevărul. 
Chiar mu ştii unde este Ivoa? 

— Nu. 

— Omaata ştie ? 

— Poate că da. | 

EI se ridică, se duse să vadă dacă pantalonii i se uscaseră, 
constată cu neplăcere că erau încă umezi şi îi îmbrăcă. 

„— Ascultă, spuse el. Vom cobori. Eu voi aştepta la smo- 
chin. Tu să te duci după Omaata. 

Şi reluă : 

— Dar vezi, nk spune celoilalte, femei unde mă aflu. 

— Şi lui Tetahiti ce să-i spun ? | 

— Nu-i spui nimic. Spune-i Omaatei să vină. Hai, du-te! 
Nu mă aştepta pe mine. | 

Uitase aproape de căldura soarelui şi de lumina pe care 
acesta o revărsa asupra lucrurilor. Clipea din ochi şi se 
ţinea cu amîndouă miîinile, ca să coboare povîrnişul. Era în 
viaţă, la nimic altceva nu voia să se mai gîndească. 

Pe cap, pe umeri, pe picioare, prin stofa umedă a panta- 
lonilor simţea dogoarea soarelui. Ca o hartă în relief, la 
picioarele sale se desfăşura întreaga insulă, verde, şi într-o 
puzderie de culori, în mijlocul Pacificului albastru-întunecat. 
Sorbea în plămîni aerul răscolit de vijelia valurilor, al focu- 
rilor de lemne din sat, aerul înmiresmat al florilor de pe 
platou. | | 

Nu intră sub smochin. Îşi scoase pantălonii, îi agăţă de o 
rădăcină verticală şi se tolăni, pe burtă, în iarbă. După 
cîteva minute, era leoarcă de năduşeală, dar rămase totuși 
locului, neclintit, părîndu-i că niciodată nu-i va mai fi 
deștul de cald. Erau,. pe cer, nişte nori răzleţi, şi el încercă, 
de îndată ce soarele se strecură sub vălul lor, o senzaţie 

neplăcută, ca şi cum atit lumina, cât. şi căldura uririau „să 
piară pentru totdeauna şi. să înece insula în beznă. 

Omaata sosi după un ceas, se gîndise la toate, îi aducea 
de-ale mîncării. Purcell făcu cîţiva paşi spre ea, ieşindu-i în 
întîmpinare, o privi, se simţi cam stingherit şi îi luă plăcin- 
tele din mînă, ca pentru a o uşura de povară. Apoi, fără a 
spune un cuvint, se întoarse, aşezindu-se iar sub smochin, 
dar la umbră, de astă dată, deoarece simţea o arsură pe 
umeri. 

— Unde e Ivoa? 

— Nu ştiu. 

Şi cum el o tot privea, ea adăugă: 

— Omule, unde vrei să fie? 

— Ai văzut-o aseară ? 

—  Azi-dimineaţă. Cînd s-a prăbuşit Mehani, ea s-a repezit 
spre el, a îngenuncheat, apoi s-a ridicat şi a plecat, 

— Unde ? Încotro a apucat-o? 

— Spre casa ta. 

Bineînţeles. Venise ca să-şi ia puşca. Mehani murise. Nu 
mai zăbovea să-l plîngă. O apucase înspre pădure, ca să-şi 
apere tanc-ul împotriva lui Tetahiti. 

- După un minut, el spuse: 

— 'Tetahjti vrea să mă ucidă ? - 

Omaata era tolănită lîngă el. Sprijinită în cot, ea smulgea 
din pămînt fire de iarbă, pe care le ducea, unul cîte unul, 
la gură. 

— A spus că nu te va ucide. 

— Nu asta am întrebat. 

Ea lăsa să se audă o miriială. Cum să-i explice ? Tetahiti 
nu avea, el personal, nici o pornire de a-l ucide. Lucrurile 
erau mai complicate. 

Cum Omaata tăcea mai departe, Purcell reluă : 

— Crezi că trebuie să mă păzesc ? 

—. Totdeauna e bine să te păzeşti. 

— Tot atît cît ar trebui să mă păzesc dacă Timi ar fi 
în viaţă ? 

— Poate că nu chiar atit. 

Şi adăugă : 

— Tetahiti a spus că nu te va ucide. 

Zadarnic îi căuta el în ochi. 

„— Este, oare, Tetahiti omul care să spună una şi să facă 
alta ?... | 

Ea ridică din umeri, din enormii ei umeri. 

— Ca toţi şefii. 

El judecă acest răspuns şi spuse : 

— Otu nu era aşa. 

— În vreme de păce nu. Dar în vreme de război Otu era 
foarte viclean. 

— Dar războiul s-a sfîrşit. 

— O, copilaşul meu, spuse Omaata, ridicînd capul şi 
revărsînd asupră-i lumina ochilor ei imenşi. 'Şi îşi scoase 
din gură toate firele de iarbă, pe care le aruncă înaintea ei. 
Războiul cu Scheletul s-a sfîrşit. Dar este un alt război: 
între Tetahiti şi femeile de aici. Şi încă un război: între 
Tetahiti şi Adamo... 

— Un război cu mine! strigă Adamo, uluit. 

Ea mirîi, se lungi pe burtă şi, cu faţa ei mare, sprijinită 
în palme, îl privi dintr-o parte cu înduioşare : 

— Ştii tu ce face Tetahiti în clipa asta ? Termină pa-ul... 

— Pa-ul peritanilor ? 

Ea dădu din cap. 

— Maamaa | 

— Nu, spuse ea cu gravitate. Nu... Azi dimineaţă el a 
frînt toate puştile, în afară de a sa. Dar mai sînt încă două 
puşti pe insulă. Puşca Ivoei... 

O pauză. Ochii în pămînt. 

— Şi puşca lui Timi. 

El spuse îndată: 

— Puşca lui Timi am zvîrlit-o în puț. 

Ea suspină, dar nu făcu nici o remarcă. El reluă: 

— Crezi că femeile vor merge atît de departe încît să-l 
ucidă pe Tetahiti ? 

Ea mirii, mai bine spus suflă tare pe nas, cu o expresie 
de nemulţumire. Într-una aceleaşi întrebări brutale, după 
felul de a fi al peritanilor! Unde era frumoasa purtare a 
lui Adamo ? Îl privi, apoi, pe omul acesta blond, tranda- 
firiu, cu o mare pată roşie pe umeri, un biet cocoşel care 
o ducea greu sub arşița soarelui, care nu înţelegea nimic, 
ca un copil în mijlocul lor. Cui putea el să-i mai pună între- 
bări ? Omaata se înduioşă, întinse mîna ei mare şi îl mîngiie 
pe braţ. El întoarse capul şi ea îi văzu privirea. O, ochii 

aceia de culoarea cerului, străvezii ! străvezii |! O cocoşelul 
meu ! O, Adamo 

— Femeile se simt jignite, spuse ea în cele din urmă. 
Chiar şi eu mă simt foarte jignită. 

— Dar aşa e obiceiul. 

— Nu, nu spuse ea, pătimaşă. După un război înăuntrul 
aceluiaşi trib, nu se înfig capetele în sulițe. 

Urmă o tăcere, după care Purcell spuse: 

— Atunci, de. ce se poartă aşa ? 

Ea ridică din umeri. 

„— Îi urăşte grozav pe peritani. Face tot ce-i stă în pu- 
tință ca să se simtă fericit de izbînda sa. Aceste opt capete 
sînt pentru el... 

Ea făcu un gest şi nu-şi mai isprăvi vorba. Purcell îşi în- 
tinse bărbia, iar ochii i se făcură reci. Opt capete. Nouă cu 
al său. Peritanii vor fi-omoriîţi cu toții. Tetahiti va fi cu ade- 
vărat fericit... 

Se ridică şi se întoarse spre ea. 

— Să mergem, spuse el cu o voce puternică. Tu ai să te 
duci să-l cauţi pe Tetahiti. Să-i spui aşa: „Adamo a spus: 
Pragul casei tale nu-l va călca, pentru că nu vrea să vadă 
capetele peritanilor înfipte în sulițe. Adamo spune: Vino 
tu în piaţă, în toiul amiezii, eu voi fi acolo“. 

„Ea îl privi, o clipă, în tăcere. Au€, în ce chip i se puteau 
schimba ochii ! 

— Mă întorc cu tine în sat, reluă Purcell. Voi aştepta 
acasă răspunsul lui Tetahiti. 

Nu mai departe decît în ajun, aproape: la aceeaşi oră, 
plecase din East Avenue, cu femeile, pe Banian Lane | Iar 
acum era iar aici, şi se şi afla în sat. La dreapta se înălța 
cabana lui Mason. Dacă, în loc de a o coti spre stînga, 
pentru a se duce acasă, ar merge mai departe, pe East 
Avenue, ar trece prin faţa tuturor locuinţelor de pe romb... 
Cât de bine fusese ales locul pentru aşezarea Satului | Planul 
bine chibzuit, simetria respectată cu dragoste ; ca şi inter- 
valele dintre cabane, toate regulile confortului aplicate, pas 
cu pas... ce minunat reuşise totul! Organizarea, efortul, 
voinţa de a vrea, gustul pentru prevedere, grija de a con- 
strui şi de a transmite bunuri copiilor, totul era admirabil. 
Înainte cu cîteva luni, chiar în același loc, nu se găsea decît 

o pădure, prin care nu călcase picior omenesc. lar acum se 
iviseră „căile“, „străzile“ aproape drepte, fiecare cu tăbliţa 
şi cu numele ei, piaţa, cu ghereta ei, cu clopotul, cu ceasor- 
nicul, cu cisternele de pînză făcute de Mac Leod, cabanele 
lipsite de eleganţă, dar solide, grădinile bine cultivate, bine 
împrejmuite. Fiecare pentru sine, fiecare despărţit, cum. se 
cuvine, de vecinul său. Nimeni nu avea de cerut nimic 
nimănui. Toate casele cu uşi ce se încuie cu cheie. lar mai 
departe, pe platou, nouă parcele de pămînt roditor aparţinînd 
fiecare cîte, unuia dintre cei nouă britanici, nouă fişii de 
pămînt care trebuiau să-i hrănească — _Şi care îi uciseseră. 

Nouă ? Nu nouă, numai opt. Putea, dacă gîndul acesta 
i-ar fi dat ghes, să pună stăpînire pe bucata de pămînt pe 
care i-p atribuise Mac Leod. Lăsă capul în pămînt. Îşi simţi 
gura uscată şi amară. Singurul britanic pe toată insula |.., 
Simţi mîna mare a Omaatei punîndu-i-se pe umăr, în vreme 
ce, mergind alături de ea, zori pasul, apropiindu-se de casă. 
I se rostogolea în urechi, înnăbuşitor, vocea ei profundă : 
„Nu fi trist, Adamo“. El clătină din cap, întărîtat. „Nu sînt 
trist.“ Mergînd mai departe, se îndepărtă de ea. Omaata îşi 
luă mîna de pe el. 

Ajungeau tocmai în faţa casei sale. 

— Plec, spuse Omaata, cu demnitate. 

Și îl părăsi, fără a-i mai arunca o privire, cu capul drept, 
cu spatele spre el, se îndepărtă cu toată răceala. Dădu din 
cap, cu aerul unui om siîcîit. Susceptibilitatea asta a lor! 
Afurisita lor etichetă |... Împinse în lături poarta casei şi tu 
cuprins: de remuşcări. În mijlocul încăperii trona, solid şi 
monumental, fotoliul pe care şi-l făcuse cu propriile sale 
mâini. Omaata se îngrijise din timp ca înainte de a pleca la 
smochin să-i aducă acasă mobila, ca aceasta să pară a-l fi 
aşteptat, pentru cazul în care, reîntorcîndu-se în cabana sa, 
nu avea s-o găsească pe Ivoa. i 

leşi din nou în grădină şi merse pînă la tufişul de hibiscus. 
O strigă, cu glas tare, de mai multe ori pe Ivoa. Era aproape 
sigur că, pitită undeva, ea îi urmărea mişcările. Ştia că nu 
va ieşi din hăţiş la strigătul lui şi voia să-i dea a înţelege că 
era îngrijorat de soarta ei. 

Avînd tot timpul impresia că ochii Ivoei sînt ascunşi pe 
după fiecare. frunză, ajunse pînă la şopron, se spălă din cap 
pînă în picioare și se bărbieri cu îngrijire. Intră în casă, 

deschise, cu totul, pereţii mişcători, apoi, simțind că îl cu- 
prinde enervarea, se lungi pe pat, cu ochii întorşi către lu- 
mina zilei. Soarele era sus pe cer, iar Omaata nu se ivea încă. 

După o clipă sosiră femeile. Nu scoteau nici o vorbă, iar 
picioarele lor, desculţe, nu făceau de loc zgomot, păşind pe 
pietrele drumului. Şi cu toate acestea, înainte chiar ca ele să 
fi trecut pragul casei, Purcell recunoscuse acel caracteristic 
foşnet uscat al fîşiilor de scoarță din care erau făcute fustele 
lor. Intrară înăuntru, cu ochi grati, şi, aplecîndu-se una după 
alta asupră-i, îşi frecară obrazul de obrazul său, nespunînd, 
ca şi pînă atunci, nici un cuvînt. După ce isprăviră de făcut 
acest lucru, ele se priviră una pe alta. Urmă, apoi, un fel de 
pas rapid de balet, ca şi cum mişcările lor ar fi fost săvirşite 
după anume reguli bine chibzuite. Itia, Avapuhi şi Itihota 
se aşezară pe pat, cea dintii la dreapta lui Purcell, cea de-a 
doua la stînga sa; iar cea de a treia jos, la picioarele lui. 
Horoa şi Tumata, uitînd de scaune, sau neîndrăznind să se 
folosească de ele, se aşezară jos, pe podea. Cît despre Vaa, 
după ce îl îmbrăţişase pe Purcell (ceea ce nu mai făcuse din 
clipa în care devenise vahineea marelui şef), se retrase la o 
parte şi rămase, în picioare, lingă uşă, ca un musafir grăbit, 
care are de gînd să plece dintr-o clipă într-alta. Toată această 
comportare a femeilor îl ului pe Purcell. Depărtarea la care se 
ținea Vaa, sfiiciunea celor două vahinee care se aşezaseră 
pe duşumea şi aerul de tihnită intimitate al celor trei femei 
care luaseră, cu toate, loc, pe patul său. Faptul că una din- 
tre cele trei femei era Itihota, văduva lui White, şi cu care 
nu prea fusese în relaţii pînă atunci, era şi mai surprinzător. 

Un sfert de ceas se scurse, fără să se fi pronunţat măcar 
o. vorbă, apoi sosi Omaata, îmbrăţişă întreaga scenă cu o 
privire aprobatoare, şi nu fără un anumit aer ceremonios 
de stăpînă, se aşeză, la rîndu-i, şi ea, pe pat, la picioarele 
lui Purcell şi în faţa Itihotei. 

— Ei, ce se aude? spuse Pureell, ridicîndu-se. 

— Tetahiti te aşteaptă. 

— Acum ? | 

Ea dădu din cap, în semn că „da“. 

— Unde? 

— În faţa porţii pa-ului. 

Purcell o privi. 

— El e cel ce a spus „în faţa porţii pa-ului 2“ 

— Da, el. Nu a vrut să vină în piaţă. 

— De ce ai zăbovit atîta vreme ? 

Ea tăcu, cu un aer cam trufaş, cu ochii în pămînt, cu tră- 
săturile obrazului neclintite. „Bine, îşi spuse Purcell, în sinea 
lui, întrebarea asta a fost nelalocul ei. Şi, de altfel, cu :totul 
de prisos. E limpede că a zăbovit avînd nevoie de oarecare 
vreme ca s-o pună pe Ivoa în curent.“ 

El se ridică şi spuse, calm: 

— Hai 

Cînd fu pe West Avenue, o luă de braţ şi iuți paşii, ca să 
se depărteze de celelalte femei. 

— Ascultă-mă, spuse el, în şoaptă, şi întărind fiecare cu- 
vînt. Nu trebuie întreprins nimic împotriva, lui Tetahiti. 
Nimic. 

— Şi dacă te reţine ca prizonier ? 

— Nimic, 

Ea spuse, cu un ton-dur: 

— Şi dacă te ucide? 

Purcell ridică ochii. Obrazul ei era încruntat. Mai era încă 
pornită împotriva lui. Îşi frecă obrazul de braţul Omaatei. 

— Te rog, nu fi supărată... ” 

Urmă o tăcere, şi ea vorbi deodată, cu un glas schimbat: 

— O, cocoşelul meu, tremur într-una pentru soarta ta. 

O strînse şi mai tare de braţ. 

— Ia aminte: nimic nu trebuie să i se întâmple lui 
Tetahiti. 

Ea dădu din cap şi spuse, şoptindu-i: 

— Nici eu nu vreau așa ceva... Dar mă gîndesc, cu teamă, 
la tine. Uneori îmi vine în minte să-l ucid, ca să se termine 
odată cu teama asta. 

— Nu, nu, spuse el, cu tărie. Nici măcar să nu te gîndeşti 
la una ca asta | 

Şi adăugă: 

— Şi lui îi e frică. 

Ea dădu din cap. 

— E adevărat. E foarte curajos, dar totuşi se teme. De 
azi-dimineaţă o clipă nu a lăsat armele din mînă, nici pe 
cînd lucra. 

Şi reluă : 

— Munceşte ca un bezmetic, împreună cu femeile pe care 
le are. Pa-ul va fi gata poate chiar pînă diseară, 

Cînd ajunseră în vîrful rombului, Purcell se opri şi spuse, 
fără să ridice ochii : 

— Rămii în urmă, cu femeile. . 

Se aştepta să i se împotrivească, dar se supuse îndată. EI 
e) porni mai departe, cu femeile, la vreo douăzeci de metri 
în urmă, şi o apucă pe Cliff Lane. 

Arborii se făceau tot mai rari pe măsură ce se apropia de 
casa tahitienilor, soarele dogorea mai tare, năduşeala îi 
curgea pe frunte. Îşi şterse ochii cu dosul palmei, şi după ce 
vederea i se limpezi iar, zări pa-ul. 

Se înălța la cotitura drumului, la vreo patruzeci de metri 
înaintea sa. La drept vorbind, nu era decît un gard groso- 
lan, cam de vreo trei metri înălţime, alcătuit din nişte pari 
lungi, prost ciopliţi, înfipţi în pămînt şi legaţi între ei la 
vîrf. Dar pe măsură ce acest obstacol cerea, pentru a fi trecut, 
din partea atacatorului, folosirea şi a picioarelor şi a miîinilor, 
acesta se găsea expus şi dezarmat toată vremea cît îi trebuia 
ca să se caţere. Şi în afară de asta, dacă era cu putinţă să 
se dea foc pa-ului, cu toate că el era construit, în întregime, 
din lemn verde, apoi era cu neputinţă să arunci o torţă peste 
gard, pentru a incendia cabana. Depărtarea fiind cu mult prea 
mare pentru aşa ceva. Pa-ul era, aşadar, de natură să consti- 
tuie un adăpost în faţa unor asemenea surprize. Şi de îndată 
ce se aprindeau cîteva focuri pe locul îngrădit, era uşor ca, 
prin ferestruicile cabanei, incursiunile nocturne să fie deju- 
cate. 

Purcell nu mai era decît la vreo douăzeci de metri de pa, 
cînd se auzi glasul lui Tetahiti : 

— Opreşte-te | 

Purcell se supuse. 

— Spune femeilor să se oprească. 

Purcell se întoarse şi, ridicînd amîndouă mîinile în văzduh, 
cu palmele întoarse către ele, le spuse, strigînd, ordinul lui 
Tetahiti. Murmure de furie se stîrniră în rîndurile lor, dar 
îi dădură totuşi ascultare. 

Purcell se întoarse din nou cu faţa spre pa. Nu desluşea 
nimic. Nici un chip omenesc, nici o siluetă. Distanţele dintre 
pari fuseseră înfundate cu crăci ghimpoase de mărăcini. 

— Vino, spuse glasul lui Tetahiti. 

Purcell îşi îndreptă trupul şi o porni într-acolo. Mai avea 
vreo douăzeci de metri. Dacă erau douăzeci de metri. Se 

ținea foarte drept şi înainia cii iiii pas sigur, dar, deşi trupul 
îi era ţeapăn, se simţea înăuntrul său moale şi sleit de puteri : 
„Oare nu voi mai apuca să aud decît detunătura armei“ ? se 
întreba el, cu spaimă. Se înnăbuşea. Îşi dădu seama că i se 
tăiase răsuflarea. Trase cu putere aerul în piept şi ridică 
fruntea. Simţi zvicnindu-i muşchii gîtului şi îşi spuse, cu iro- 
nie : cel de al nouălea cap. Îi aduc cel de al nouălea cap... 

Pa-ul se apropia atît de repede, încît Purcell îşi dădu 
seama că iuţise paşii. :Încereă să-şi încetinească mersul, şi, 
prin sforţarea pe care i-o cerea acest lucru, înţelese cît îi era 
de teamă. Nu mai mergea înspre pa. Se năpustea asupra lui. 

Se opri la doi metri de gard. De îndată ce rămase locului, 
neclintit, picioarele începură a-i tremura. Se scurse o vreme 
ce-i păru grozav de lungă şi, deodată, pa-ul prinse a se mişca, 
Mai bine zis, o parte din pa alunecă, dîndu-se înapoi, şi des- 
chizînd un drum între doi pari. Era ceva aproape ameninţă- 
tor în iuţeala şi liniştea cu care se deschisese acest drum. 

— Intră, rosti glasul lui Tetabhiti. 

— Am spus că n-aş vrea să văd capetele, spuse Purcell. 

— N-ai să le vezi. 

Ce tilc avea oare vorba asta ? Că nici măcar nu va avea 
vreme să le vadă ? Urmă o tăcere şi, ca şi cum i-ar fi desluşit 
gîndul, Tetahiti reluă : 

— Poţi să intri. Nu ţi se va întîmpla nimic rău. „Făgă- 
duială sau capcană ?“ Purcell făcu o sforţare ca să-şi stăpi- 
nească glasul şi spuse: 

— Vino tu afară. 

— Nu. 

— Nu sînt înarmat, spuse Purcell, ridicînd amîndouă mii- 
nile în văzduh. | 

Nu izbuti să desluşească nimic printre pari şi mărăciniş 
dar ştia că ochii lui Tetahiti nu scapă nici una din mişcă 
rile lui. 

— Nu. Nu vreau să ies afară. 

Era limpede. Se temea să nu înfrunte vreun glonte tras 
de Ivoa. 

— După poarta asta mai este încă o poartă, reluă Tetahiti. 
Nu vei vedea capetele retezate. | 

O intrare. O sită mai degrabă. Pentru a-i izola pe vizita- 
tori sau pentru a prinde în cursă pe asediatori.. Poarta miş- 

.cătoare constituind punctul slab al pa-ului, Tetahiti construise 
în dosul ei o a doua oprelişte. 

— Să rămînem în locul acesta în care ne aflăm, spuse 
Purcell: Putem vorbi şi aici. Urmă o tăcere. Apoi spaţiul liber 
dintre cei doi pari se închise. Dar, de astă dată, inişcarea fu 
însoțită de un zgomot puternic. Purcell respiră. Va fi poate 
ucis. Urmarea va hotărî. Dar un lucru era sigur: nu va fi 
făcut prizonier. 

Tetahiti reluă, cu un ton sever: 

— Unde este Ivoa? 

„— În pădure 

— Are o puşcă la ea? 

După un răstimp de tăcere, Purcell spuse : 

— De ce mă întrebi pe mine P, Doar ştii şi tu. 

— Ce caută cu puşca în pădure ? 

— Ştii şi asta. 

Apoi, spunîndu-şi că acest răspuns îi putea Baigă lui Te- 
tahiti î în doi peri, Purcell adăugă: 

— Îi e frică ca nu cumva să mă ucizi. 

După asta aşteptă ca Tetahiti să protesteze, dar nu se pe- 
“trecu nimic. Îl uluise şi aproape îi închisese gura felul brusc 
şi atît de puţin tahitian al acestor întrebări. 

— Unde este Timi ? spuse Tetahiti, pe acelaşi ton scurt, 
poruncitor. 
_— Nu ştiu. 

Era, de altminteri, adevărat; Literalmente adevărat şi lucru 
aproape de necrezut, îi făcea plăcere faptul că nu minţise 
decît pe jumătate. 

— Unde e puşca lui? 

Purcell şovăi, iar această şovăire îi stîrni furia împotriva 
lui însuşi. 

— N-o am. 

Răspuns prostesc. Făcut parcă să stîrnească bănuieli. 

— Dar la cine e ? spuse Tetabhiti, îndată. 

- Purcell avu şi de astă dată o şovăire şi răspunse : 

— La nimeni. 

Se corectă : 

— Cred că la nimeni. 

Şi vorba asta era prostească. Şi îndoiala lui, mai nesoco- 
tită ca orice, 

— Se află cumva în mîna vreunei femei ? întrebă Tetabhiti. 

Purcell ridică din umeri, fără a răspunde. Tonul acesta de. 
sus, întrebările acestea brutale, directe | Era o mare distanţă 
pînă la ceremonia şi vorbele frumoase ale manu-faite-ului. Şi, 
deodată, Purcell înţelese. Nu era distanţa de la egal la egal. 
Era interogatoriul la care e supus un prizonier de război. 

Tetahiti spuse, în aceeaşi clipă : 

— Eşti prizonierul meu de război şi am dreptul să te 
ucid. Dar nu te voi ucide. Ia una dintre cele trei pirogi peri- 
tane şi pleacă, împreună cu femeia 'ta, în largul mării. 

Trecu o clipă pînă ce Purcell putu să răspundă. Glasul îi 
pierise. 

— Omule, am spus tot ce aveam de spus, vorbi Tetahiti. 

— Tetabhiti, spuse Purcell în cele din urmă, nu am ridicat 
arma împotriva ta. Şi cu toate astea tu îmi spui: „Eşti pri- 
zonierul meu de război“. Îmi mai spui: „Nu te voi ucide“. 
Şi totuşi mă împingi să mă înec în mare împreună cu femeia 
mea, fiica marelui şef Otu. 

Fu, de astă dată, rîndul lui Tetahiti să tacă. Argumentele 
lui Purcell îl lăsaseră indiferent, dar nu şi aluzia la rudenia 
Ivoei. Otu şi însuşi tatăl lui Tetahiti erau fraţi, Ivoa îi era 
verişoară, iar cuvintele lui Purcell aruncau asupra lui Te- 
tahiti moartea rudei sale. 

— Peritanii sînt oameni răi, spuse el, în cele din urmă, 
cu o furie stăpînită. Trebuie să pleci! Dar dacă sora mea, 
Ivoa, vrea să rămînă, poate să rămînă. 

Reaua-credinţă a acestor cuvinte era vădită, căci Tetahiti 
nu putea avea cea mai mică îndoială cu privire la hotărîrea 
Ivoei. Purcell se simţea descurajat. Înverşunarea aceasta, 
această rea-credinţă... Nu era cu putință să cadă la o înţele- 
gere cu el. 

— Ascultă-mă, spuse el, nu am ridicat arma împotriva ta. 
Am venit în tabăra ta cu manu-fâite-ul. Calea pădurii a luat-o 
Ivoa, împotriva voinţei mele. De ce mă tratezi astfel ? 

— Eşti dibaci, spuse, cu dispreţ, Tetahiti. De aceea eşti 
în viaţă. Dar trebuie să pleci. Nu vreau peritani pe insulă. 

Urmă o tăcere, şi Purcell spuse: 

— Ce s-ar întîmpla dacă n-aş primi să plec? 

— Te-aş ucide, spuse Tetahiti, fără o urmă de şovăire, 

-— Acum ? 

— Acum, 

Purcell străpunse cu ochii desişul din faţa sa, dar nu des- 
luşi nimic : nici lumina unei priviri, nici ţeava unei puşti. 

— Dacă mă ucizi, atunci femeile or să vrea să mă răzbune. 

Tetahiti lăsă să i se audă un uşor miriit, care putea trece 
drept un semn de dispreţ, dar de spus, nu spuse nici o vorbă. 
Era vădit că avea cea mai mare grijă ca nu cumva să stîr- 
nească femeile, prin cuvintele pe care peritanul le-ar fi putut 
repeta în faţa lor. „Nu vrea să le supere, îşi spuse Purcell, 
în sinea sa. Altminteri, pînă acum aş fi fost culcat la pămînt.“ 

Purcell continua să tacă. Toată spaima îi pierise, iar jude- 
cata îi era rece şi lucidă. De cîteva secunde îl tot ispitea gîn- 
dul să spună : „În măsura în care este a ta, insula este şi a 
mea. Nu sînt prizonierul nimănui. Şi nu voi pleca de aici.“ 
Această atitudine ar fi avut meritul de a fi. clară, şi totuşi, 
în ultima clipă, stătu în cumpănă dacă e potrivită sau nu. 
În faţa lui Mac Leod nu ar fi avut nici o şovăire. Dar Mac 
Leod avea aceeaşi atitudine de la un capăt şi pînă la celălalt 
al discuţiei. Aşa încît cu el se putea prevedea tot ceea ce 
urma să facă. Purcell nu era tot atît de sigur şi de reacţiile 
lui Tetahiti. Tahitienii erau în stare de acţiuni caJculate. Dar 
ei nu ţineau seama totdeauna pînă la capăt de socoteala 
făcută. În timpul discuţiei găseau pe drum motive mai se- 
rioase care să-i facă a se îndepărta de judecata de la început. 
Aşa, de pildă, în isprava cu capetele înfipte în sulițe, Tetahiti, 
în ciuda faimei sale de om socotit, nu dăduse dovadă de prea 
multă prudenţă. Cu toată dorinţa lui vie de a menaja femeile, 
le stîrnise împotriva sa. 

„Dacă îl înfrunt, gîndi deodată Purcell, e în stare să nu 
se dea înapoi -din faţa unui conflict deschis, cu femeile, fie 
numai şi pentru a-şi face din acest lucru un titlu de glorie 
— sau pentru plăcerea de a-mi vedea capul înfipt în vîrful 
unei sulițe.“ | 

— Bine, spuse Purcell, cu tărie, răspicîndu-şi cuvintele 
unul cîte unul. Voi pleca. Dar trebuie să-mi dai răgaz. 

— Pentru ce îţi trebuie răgaz ? 

— Soţia mea este însărcinată. Nu poate să nască în largul 
mării, pe o pirogă. Şi apoi, înainte de a o porni, mai am ceva 
de schimbat la pirogă. 

— Ce vrei să-i faci ? 

— Un acoperiş. ; 

— De ce să-i faci acoperiş ? 

— Pentru a-mi ocroti nevasta şi copilul, împotriva vîntului. 

— Cît timp are să-ţi ia treaba asta ? 

— Două luni. 

Tetahiti urmărea, prin crăpătura unui par, chipul duşma- 
nului său şi nu ştia ce să creadă. Se simţea uşurat la gîndul 
că Adamo se învoia să plece. Altminteri ar fi fost nevoit să-l 
ucidă, şi atunci Eatua să-l fi avut în pază! Femeile ar ti 
luptat împotriva lui ca drăcoaicele ! Dar cui i-a mai trăsnit 
vreodată prin minte gîndul ăsta maamaa de a pune aco- 
periş unei pirogi ? Era un şiretlic! Un mijloc de a cîştiga 
timp. Pe de altă parte, însă, cu nici un preţ femeile n-ar 
lăsa-o pe Ivoa să plece înainte de a fi născut. 

— Îţi dau răgazul pe care mi-l ceri, spuse el pe un ton 
scurt. Dar spune femeii tale să se întoarcă acasă. 

— Aşa voi face, spuse Purcell, după o clipă. 

Mai aşteptă cîteva secunde, dar cum Tetahiti tăcea mai 
departe, el se întoarse pe călciie.. 

De îndată ce ajunse, din nou, în faţa femeilor, vorbi în 
şoaptă şi foarte repede : 

— Am să vă spun totul la mine acasă, şi îşi continuă dru- 
mul, cu vahineele pe urmele sale. Nu ţinea de loc să înfrunte 
o scenă dramatică lîngă pa, aproape de urechile lui Tetahiti. 

Mergea cu un pas sprinten. Îl uimea faptul că se simţea 
uşurat, bucuros aproape. Şi totuşi, să înfrunte oceanul, într-o 
șalupă de 80 de centimetri adîncime |... Dar va lupta, iar 
steaua lui nu-l va părăsi. De cînd izbucnise războiul, o clipă 
nu încetase de-a fi hărțuit, ca o fiară. În largul mării va fi' 
singur împotriva vînturilor năprasnice,- dar va fi măcar la 
adăpost de înverşunarea oamenilor. 

Încercă un sentiment de tihnă şi de siguranţă regăsindu-se 
în cabana sa, aşezat în fotoliu, cu amîndouă mîinile spriji- 
nite de braţele acestuia, cu pereţii mişcători larg deschişi că- 
tre soare. Patetica izbucnire la care se aşteptase nu se pro- 
duse, poate spentru că două luni le păreau tahitienelor un 
termen prea îndepărtat, ca să se pună pe bocete de pe acum ; 
poate şi din pricina unei apatii care li se citea pe faţă: fii 
onomiile lor nu trădau tristeţe, ci înfăţişau un fel de încre- 
menire, de răceală. Vorbeau puţin şi fără însufleţire. Chiar 
dacă plînseseră dimineaţa, lacrimile le erau acum secate. 

De abia o uşoară licărire din veselia de odinioară se mai 
ivi. cînd ltia le atrase cu toată seriozitatea luarea-aminte 

asupra faptului că 'Tetahiti avea treizeci de ani, că era, prin 
urmare, bătrîn, şi că putea muri înainte de plecarea lui 
Adamo. 

Sa mai petrecu un incident care aduse o oarecare destin- 
dere. Vahineele îşi puneau, mai cu seamă, două întrebări : 
„Ietabhiti l-ar fi ucis oare, pe Adamo, dacă Adamo nu s-ar fi 
învoit să plece ? lar Adamo avusese dreptate să primească 
soluţia plecării P“ 

Discuţia era pe sfîrşite, cînd Horoa începu deodată să 
necheze şi o certă cu vehemenţă pe Vaa, explicîndu-i că de 
vreme ce răspunsese „Da“ la cea dintîi întrebare, ar fi fost 
o prostie din partea sa să răspundă „Nu“ la cea de a doua. 
Într-adevăr, dacă Adamo era sigur că, neprimind să plece, 
va fi ucis, ce sens mai avea să spună „Nu“? Observaţia 
aceasta rămase fără nici un efect. Vaa 'nu voia de loc să vadă 
vreo legătură între cele două probleme. Indignată, Horoa o 
luă de umeri şi, cu ochii scăpărînd de mînie, cu nările fre- 
mătînde, o zgilţii cu o asemenea violenţă, încît Omaata în- 
cepu să ţipe: 

— Au€! Vaa este însărcinată | 

La aceste vorbe, Vaa, înduioşată de sine însăşi, se puse pe 
plîns, şi atunci Horoa îi ceru iertare, şi, luînd-o în braţe, în- 
cepu s-o mingiie. 

Apoi liniştea se aşternu din nou, mai întunecată, mai apă- 
sătoare decît pînă atunci. Omaata se ridică şi spuse că tre- 
buiau să se apuce de treburile care nu îngăduiau amînare, şi 
anume da căratul apei şi de pescuit. 

Trecură printr-o clipă grea cînd începură să se numere 
pentru corvoada la apă. Înainte cu opt luni, douăzeci şi şapte 
de călători debarcaseră din piroga cea mare. În răstimpul ul- 
timelor trei zile, patrusprezece dintre ei muriseră de o moarte 
violentă : opt peritani, cinci tahitieni şi o femeie tahitiană. 
Nu mai erau, aşadar, decit treisprezece oameni pe insulă: 
un peritan, un tahitian şi unsprezece vahinee. 

Se luă hotărîre ca să nu li se ceară Vaaei şi Ivoei să ia 
pârte la căratul apei. Nici lui Tetahiti, care nu va voi să 
iasă din pa, după părerea tuturora, nici lui Adamo, căci ar 
fi însemnat să-l înjosească faţă de Tetahiti. Corvoada la apă 
cădea, prin urmare, în sarcina unei singure echipe de opt 
femei, în aşa fel încît erau nevoite s-o facă o dată la două 
zile, Cu toate că perspectiva asta nu era de loc îmbucură- 

toare, ea fu primită cu o seninătate sufletească vrednică de 
laudă, şi fără ca -măcar una dintre ele să fi rostit o vorbă 
de plîngere. | 

În ceea ce priveşte pescuitul, Tetahiti neputînd fi folosit 
nici la această treabă, se luă hotărîrea, din aceleaşi motive, să 
nu i se încredinţeze lui Adamo această grijă, ci Horoei, pe 
care Mac Leod o învățase să prindă peşte în felul peritanilor, 
şi care avea să le înveţe rînd pe rînd şi pe tovarăşele alese 
de ea. 

Problema locuinţei, în schimb, dădu loc la fel de fel de 
şovăieli, atît de discrete însă, încît Purcell avu nevoie de 
toată atenţia de care era în stare, ca să le poată urmări. 
Omaata pusese, limpede, problema : vor continua să trăiască 
singure, fiecare în casa ei, sau vor locui două împreună, sau 
chiar trei P Apoi se priviră una pe alta: nici una dintre ele 
nu păru dispusă să se pronunţe asupra aspectului teoretic 
al chestiunii în discuţie. Itia luă în cele din urmă cuvîntul şi 
spuse că, în ceea ce o privea, ea nu atea casă şi că ar putea 
fie să locuiască în casa bietei Amureia, fie în tovărăşia alteia, 
care va vrea s-o primească. Lucrul acesta fu spus fără a se 
uita în ochii nimănui şi cu o modestie care arăta în ce măsură 
se îndreptase purtarea ei. La aceste vorbe se aşternu o tăcere 
îndelungată, însoţită de o stăruitoare sfătuire din priviri şi 
mişcări ale capului, al căror cifru îi scăpă cu desăvîrşire lui 
Purcell. Apoi Omaata spuse că, dacă ltia nu se temea că o 
s-o strivească în timpul somnului, cînd se întorcea de pe-o 
parte pe alta, ea ar primi, bucuroasă, să-şi împartă patul cu 
ea. La aceasta, Horoa, căreia mîhnirea nu-i pierise încă, spuse 
că ar vrea din toată inima să-i poarte de grijă Vaaei, fie în 
casa acesteia, fie în propria ei casă. „La mine“, spuse îndată 
Vaa, pe un ton care dădea de înţeles că, în ciuda dulapurilor 
pe care le avea cabana Horoei, era totuşi inferioară propriei 
ei locuinţe. Urmă, iarăşi, un scurt răstimp de tăcere, o nouă 
alunecare de priviri, şi Avapuhi spuse că „bineînţeles“ ea ar 
primi-o, bucuroasă, la ea în casă, pe Itihota. Acest „„bineîn- 
ţeles“ păru a fi înțeles de toată lumea, în afară de Purcell. 
Se produse atunci, printre ele, o mişcare ca de stinghereală, 
căci băgară de seamă că Tumata rămînea pe dinafară. Pen- 
tru pricini pe care Purcell nu fu în stare să le pătrundă, păru 
că nici Omaata, nici Avapuhi nu puteau primi o a treia per- 

soană. Şi fu nevoie de o oarecare vreme pînă ce FHoroa, ocu- 
pată cu îngrijirea Vaaei, îşi dădu seama că era rîndul ei s-o 
invite pe 'Tumata, ceea ce şi făcu, cu toată bunăvoința. Dar 
toate fură cît pe ce să se încurce cînd Vaa protestă, spunînd 
că locuinţa ei e prea neîncăpătoare pentru trei femei. Horoa 
fu atît de indignată de această vorbă, încît îşi luă braţul pe 
care şi-l ţinea pe după talia Vaaei, şi o înhăţă din nou de 
umeri, cu gîndul vădit de a o zgâlții. Omaata se puse la mij- 
loc între ele. Din două vorbe o instală pe Tumata la Horoa, 
urmînd ca Vaa să vină numai noaptea, la culcare, rămînînd 
la ea acasă în timpul zilei. 

Se luă de asemenea şi hotărîrea să se revină la bucătăria 
colectivă şi să se redeschidă cuptorul comunal din piaţă. 
Purcell se întreba dacă femeile vor extinde această aprovi- 
zionare şi asupra casei lui Tetahiti, dar nu avu destulă vreme 
ca săsşi ducă gîndul pînă la capăt. Problema căpătă o soluţie 
implicită. Fu aleasă Itihota ca să le ducă „celor din pa“ (aşa 
îi numiră, cu mult 'tact) partea lor. Purcell admiră această 
hotărîre, Ea nu era numai generoasă, ci şi abilă, şi putea 
trece, totodată, drept o dovadă de curtenie şi de iscodire. 

Purcell nu interveni, nici o clipă, şi nici nu avu impresia 
că intervenţia sa ar fi fost așteptată. Era vădit că pe insulă 
se statornicise matriarhatul şi că femeile luau, fără zgomot 
şi fără pretenţii, frînele puterii în cetate. Totul fusese orga- 
nizat în chip rapid şi înţelept, cu puţine cuvinte şi cu un 
minimum de incidente. 

Omaata dădu semnalul de plecare. Cînd toate femeile ajun- 
seră afară, Purcell se opri pe prag. Vahineele îşi continuară 
drumul, fără a întoarce capul. = 

— Omaata, spuse el, coborînd glasul. Aş vrea s-o văd pe 
Ivoa. 

Fa privi pădurea ce se întindea în faţa ei şi nu răspunse 
nici o vorbă. 

— Mă auzi P? repetă Purcell, cu o umbră de nerăbdare. 

— "Te aud, spuse ea, oprindu-şi asupră-i ochii ei mari. 

Toată vremea cît durase sfatul femeilor chipul ei fusese 
plin de însufleţire. Dar acum părea că ceva îi întuneca su- 
fletul, iar ochii îi erau trişti. 

— Ei, ce zici ? 

— Omule, ştiu ce ai de gînd să-i ceri Ivoei. Ea nu va 
primi. 

— Spune-i că vreau s-o văd. 

— Nu va vrea. 

— Nu va vrea ? repetă Purcell, cu aerul unui om rănit şi 
neîncrezător, în acelaşi timp. 

— Nu, spuse Omaata, impasibilă. De ce să te vadă? Ca 
să-ți spună că nu va face ce vrei tu? 

— Ceea ce-i cer eu să facă este înțelept. 

—- Nu, spuse Omaata, clătinînd din cap, cu ochi-i trişti, 
aţintiţi în depărtare, ca şi cum cu privirea ar fi putut străbate 
pădurea din faţa ei, pătrunzînd în sufletul lui Tetahiti. 

Şi repetă: 

— Nu. Deocamdată nu. Poate, mai tîrziu. 

— Se cuvine ca eu să hotărăsc care anume este momentul 
potrivit, spuse Purcell, cu asprime. 

Omaata îşi aplecă, spre el, capul şi îi surîse. 

— O, cocoşelul meu ! Cine îi cunoaşte mai bine pe tahi- 
tieni, tu sau noi? 

— l-am făcut o făgăduială lui Tetahiti, spuse Purcell, 
după o clipă. | 

— Au€| spuse Omaata, ridicînd din umeri, din: uriaşii 
ei umeri, el are să ştie că Ivoa este aceea care nu a vrut 
să vină. | 

— De unde va şti el acest lucru? 

— O voi spune eu în faţa femeilor. 

Purcell ridică ochii, uluit. 

— Omaata, crezi tu că vreuna dintre femei.... Dar nu 
e cu putință! El nu iese din pa, niciodată. 

Omaatei îi flutură, pe buze,-un uşor suris. 

— Nu e nevoie să iasă. 

— Itihota ?... 

— Nu, nu. ltihota îi va duce de mîncare. Asta e tot. 
Au6 | E mai tăcută decît un peşte! De aceea am și ales- -0. 

Purcell stătu o clipă fără să scoată un cuvînt şi deodată 
gîndi, în sinea sa: „Dubla îngrăditură nu era numai o 
apărare. Ci şi ca o încăpere înainte de intrare. Aceea care 
îl va vizita îl va putea vedea pe Tetahiti, fără a da cu 
ochii şi de capetele înfipte în sulițe. Onoarea va fi salvată...“ 

Îşi puse mîna pe enormul antebraţ al Omaatei. 

— De aceea ai propus ca femeile să doarmă cîte două 
într-o casă ? 


- 

—— Ba chiar, şi cite trer, spuse Omaata. 

Era limpede. Bănuiala îi cădea asupra acelui trio din 
Fast Avenue: 'Tumata, Horoa, Vaa. Mai precis, Horoa. 
Horoa, care, „de pe vremea Scheletului, ba chiar şi de pe 
vremea lui Uili...“ ltia era vrednică de toată încrederea: 
ştia foarte bine despre ce e vorba. Spuse cu glas tare: 

— Horoa ? 

— O să ţi-o trimit pe  ltia, copilaşul meu, spuse 
Omaata. ltia este aceea care-ţi va aduce astăzi mîncarga. 

Apoi îi întoarse spatele şi plecă. Nu pentru că ea':nu-i 
răspunsese la ultima întrebare îl uimea pe Purcell, ci, dim- 
potrivă, faptul că înainte de aceasta îi spusese atîtea. Poate 
că ar fi trebuit, mai curînd, să vadă în asta o prevenire. 
Poate că nu era decît un mod de a-l face să înţeleagă că 
nu toate femeile erau sigure... 

După masă, Purcell făcu o scurtă siestă. Cînd se trezi din 
somn, îşi dădu seama că Itia nu mai era acolo. Luă cu sine 
cîteva scînduri şi, cu nişte scule în mînă, se îndreptă spre 
golful Blossom-ului. Nu apucase să facă cincisprezece metri 
pe East Avenue, şi fu: întîmpinat de Omaata, ltihota şi 
Avapuhi. „Mă pîndeau, pesemne, îşi spuse el îndată. Casa 
mea e bine păzită.“ Vahineele îl uşurară de povara de pe 
umeri şi i-ar fi dus şi sculele dacă el nu s-ar fi împotrivit. 
Cliff Lane se întindea, vreo douăzeci de metri, de-a lungul 
pa-ului, iar Purcell îşi 'dădu seama că atîta vreme cît ţinuse 
drumul în vecinătatea îngrăditurii femeile merseră la mijloc, 
între el şi gardul împrejmuitor. 

Se afla la poalele falezei o grotă foarte înaltă și foarte largă, 
dar destul de puţin adîncă, ce slujea de adăpost pentru cele 
trei şalupe ale Blossom-ului. Stăteau acolo, ferite de dogoarea 
soarelui, şi, în acelaşi timp, şi de vîntul sudului, singurul 
vînt care sufla cu furie pe cuprinsul insulei. În faţa falezei 
era o surpătură de rocă, pe care nisipul o acoperise treptat- 
treptat, în aşa fel încît violenţa talazurilor chiar în timpul 
fluxului nu reuşea să atingă baza grotei. Pentru mai multă 
siguranţă, şalupele fuseseră totuşi fixate printr-un sistem de 
saule şi cîrlige. Mai fuseseră raşchetate şi piturate din nou 
primăvara (căci, pregătindu-se pentru drum lung, vasul luase 
cu sine destulă pitură pentru a putea fi piturat de la chilă 
la măr), iar apoi acoperite în întregime cu propriile lor ca- 

poturi. Pe suporturi fixate la doi metri de pămînt, în peretele 
stîncos, au fost puse velele şi arborii. 

Purcell desfăcu velele şi cercetă şalupele, cu minuţiozităte, 
înfigîndu-şi din cînd în cînd tăişul briceagului în coca 
acestora. Nu descoperi nici un punct slab. Cele trei am- 
barcaţiuni erau sănătoase tun. Două dintre ele erau, totuşi, 
în cîteva locuri, găurite. Una singură scăpase şi, în loc ca ea 
să aibă bordajul în sistemul suprapus ca şi celelalte două, 
numai pînă la margine, avea un bordaj în diagonală. Pe asta 
o alese Purcell. | 

Cu ajutorul Omaatei şi al Avapuhiei, ridică arborele, instală 
ghiul şi măsură distanţa de la acesta şi pînă la podea. Avea 
o înălţime de 1 metru şi 35 cm, şi hotări să fixeze ruful la o 
înălţime de 1 metru şi 20 cm, ceea ce lăsa o margine de 
15: cm pentru mişcarea ghiului, dintr-un bord în altul. 
Adîncimea în interiorul şalupei fiind de 85 cr, distanţa între 
punte şi partea superioară a rufului va fi de 40 cm, ceea ce 
nu era mult şi nu va compromite stabilitatea ambarcaţiunii. 
În interiorul cabinei, înălţimea sub grinzile transversale nu 
va atinge dimensiunea de 1 metru şi 20 cm, ceea ce era 
puţin, dar avea să permită cel puţin o poziţie comodă celui 
ce stătea: aşezat, 

De la un capăt la altul şalupa măsurînd 7 metri, el hotări 
ca lungimea rufului să fie de 5 metri şi 80 cm iar aceea a 
cockpitului, doar de 1 metru şi 20 cm. La drept vorbind, 
nu-i plăcea ideea unui cockpit, punct slab, după părerea sa, 
expus pătrunderii apei, primejdie sigură pe vreme rea. Ar fi 
preferat ca şalupa să fie puntată de la prova la pupa, iar 
accesul în cabină să fie posibil printr-o deschizătură pentru 
trecerea unui om. Renunţă totuşi la acest gînd, dat fiind că, 
pe o ambarcaţiune atît de mică şi joasă la apă, poziţia celui 
de la cîrmă, udat necontenit de valurile ce se sparg în 
bordaj, nu ar fi fost de loc plăcută. 

Făcu mai întîi planul de a construi un ruf clasic, cu cîte 
un loc de trecere, de o parte şi de alta a punţii, pînă la 
prova. Dar gîndindu-se mai bine, se hotărî să lase loc pentru 
teugă. Puntea va fi dintr-o singură bucată, ceea ce va uşura 
construcţia, va da mai multă trăinicie ambarcaţiunii şi va 
înc idui dedesubt un spaţiu mai mare pentru cabină. O dată 

hotărît asupra acestui punct, Purcell se ocupă de dubla 
curbură a punţii : de la: prova la pupa aceasta trebuia să fie 
concavă, iar din babord la tribord, convexă. Curbura, în 
sensul longitudinal al ambarcaţiunii — era uşor de văzut — 
nu constituia nici o problemă. Prelungindu-se fiecare scîndură 
a acestei curburi în aşa fel încît ea să depăşească marginile 
şalupei cu 40 cm, şi legîndu-i extremităţile de la prova şi 
pînă la cockpit, urma să se.obţină un profil satisfăcător. Rea- 
lizarea curburii transversale prezenta însă o oarecare difi- 
cultâte : ea trebuia să rezulte din curbura grinzilor transver- 
sale dar trebuia calculată şi trasată. Purcell îşi aduse aminte 
că învățase cum să calculeze această curbură, dar memoria 
nu-l mai ajută. Se gîndi cu părere de rău, surprins el însuşi 
de acest fapt, la Mac Leod: Alungă gîndul ce-i venise în 
“minte şi îşi propuse să scotocească printre cărţile din bi- 
blioteca bordului şi amînă pentru mai tîrziu găsirea soluţiei. 

Adusese cu el cele trebuincioase scrisului şi începu să facă 
toate calculele necesare pentru a stabili schiţa. Cînd sfârşi, 
îşi dădu seama că nu mai avea ce face pe plajă şi că adusese 
cu totul de prisos sculele pînă acolo. Cea dintii sarcină a sa 
era să desăvîrşească un plan al construcției rufului, să cal- 
culeze curbura grinzilor transversale şi să le traseze cu cretă, 
pe pardoseala cabanei sale. 

leşi pe plajă, căută, cu ochii, femeile. Trecu o clipă fără 
să le vadă, apoi rotunzii şi viguroşii umeri ai Omaatei se 
iviră din enorma şi spumegînda spirală a unui val. Două 
capete brune, alături de al ei şi asemănătoare capetelor unor 
copii, ieşiră la suprafaţă. Un braţ ţîşni în sus, din apă, agi- 
tîndu-se în văzduh, şi trei glasuri scandară deodată, în 
crescendo : „A-da-mo |! A-da-mo | A-da-mo |!“ Ecoul acestui 
strigăt răsună din stîncă în stîncă, de la un capăt pînă la 
celălalt al golfului. 


Purcell rămase nemişcat. Nădăjduise ca glasurile femeilor 
să-i cînte din nou numele. Înaintea sa se aşternea umbra 
falezei, părînd că se prelungeşte, departe, cît vedeai cu ochii. 
Şi Purcell avu impresia că putea aproape să simtă pămîntul 
învîrtindu-se în jurul lui însuşi, în spaţiu, şi tîrînd după sine, 
pe scoarţa-i de tină, şi pe oameni şi fărădelegile lor. 
„A-da-mo !“ Ciudata unduire a sunetului făcu săi treacă un 
fior prin şira spinării. Toţi nervii. Toţi nervii îi fremătau. 

„Era v desfătare, vecină cu suferinţa. Cu prelungile lor plete 
negre risipite pe umeri, vahineele îşi agitau în văzduh bra- 
ţele, aidoma unor ramuri de palmier. Erau în plină lumină, 
iar el, în umbră, ca şi cum s-ar fi aflat pe o altă emisferă 
decît a lor, tirît departe de ele, pe partea cealaltă a lumii. 

Se dezbrăcă şi începu să alerge într-acolo pe nisipul cără- 
miziu. Povîrnişul era repede, Purcell îl coborî într-o goană 
ameţitoare, depăşi hotarul de umbră al falezei, plaja deveni 
galbenă, marea numai azur şi diamant şi, cînd se afundă în 
apă, de-abia avu o uşoară senzaţie de răcoare. lureşul tala- 
zurilor izbite de stîncă îl avîntă în sus, în văzduh, la o înăl- 
ţime de neînchipuit, rostogolindu-l într-un vîrtej spumegînd, 
de un siniliu-închis, şi, cu o singură zvicnire gigantică, îl 
zvîrli din nou la pămînt. 

Puțin mai tîrziu, se afla singur, întins pe plajă, în vreme 
ce femeile erau încă în apă. Horoa, Vaa şi Tumata veni- 
- seră şi ele. Deşi era tîrziu, Purcell simţi soarele dogorindu-i 
arsura de pe umeri. Se întoarse pe spate, închise ochii şi-şi 
duse mîinile streaşină la frunte pentru a-şi adăposti pleoa- 
pele. Îşi strînse buzele. O, nu voia să se gîndească la nimic ! 
Tăcu un moment. Nu vedea decît roşul dinăuntrul ochilor şi 
cercurile ce păreau că se rotesc acolo. 

Se auzi un glas, destul de tare. Purcell tresări, îşi luă 
mîinile de pe frunte, deschise ochii. Nu simţi, întîi, decît o 
spaimă nelămurită, o greutate pe piept şi răsuflarea înnăbu- 
şindu-i-se. Apoi, deodată, adevărul îl străpunse aidoma unui 
ascuţiş de cuţit, pînă în fundul rărunchilor: Mehani murise. 
Purcell privi în jurul lui. Nimic nu se schimbase. Soarele 
era tot acolo. Marea. Nisipul. Vocile femeilor. Umbra fa- 
lezei: Pămîntul se învirtea, se tot învirtea. Pămîntul! La 
ce era bun pămîntul ? Se simţea zvirlit pe nisip ca o găoace 
de scoică. Da, chiar aşa, ca o găoace, ăsta era cuvîntul, căci 
se simţea gol, gol. Se întoarse, îşi înfundă degetele în nisip, 
gîfîind. Golul acesta era groaznic, nu era în stare nici măcar 
să plîngă. | 

Un minut mai tîrziu, se ridică şi se afundă în apă. Şi vil- 
toarea talazurilor îl rostogoli din nou, dar siniliul valurilor îi 
păru mai întunecat, mai înfricoşător. Se simţi uşurat cînd 
valul ce-l tîra în larg se sparse de talazul ce-l întîmpină.. 
De îndată ce simţi sub picioare nisipul plajei, o luă la fugă 
pentru a scăpa de iureşul valului ce urma să se întoarcă. Se 

opri. în loc, gifîind, femeile se aflau înaintea sa aşezate 
roată pe nisip, pieptănîndu-şi părul lung şi ud. Şi o zări pe 
Itia venind dinspre faleză în goană spre el, părînd de o 
şchioapă în imensitatea plajei, cu peretele stîncos ridicat în 
spatele ei, la o uimitoare înălţime. În clipa în care era 
gata să ajungă în faţa lui ea făcu o cotitură bruscă, pătrunse 
în zona de soare, mai alergă cîţiva metri şi se aruncă în bra- 
ţele Omaatei. Rămase aşa o clipă, pînă îşi potoli răsuflarea, 
apoi se aplecă spre ea şi îi vorbi la ureche. 

— Adamo, spuse Omaata, cu glas tare, Ivoa nu va veni. 

Femeile încetară să se mai pieptene şi toate privirile se 
întoarseră spre Purcell. El tăcea. Privirea îi aluneca de la 
Itia la Omaata. 

— Ai văzut-o? spuse el, în cele din urmă, adresîn- 
du-se Liiei. d 

ltia făcu „da“ cu capul. 

— Am văzut-o şi i-am spus. Nu va veni. Nu vrea să dea 
înapoi puşca. 

Purcell coborî ochii în pămînt şi rămase tăcut. Nu se în- 
tîmplase nimic nou, în afară de faptul că Omaata şi Itia se 
înțeleseseră să spună, în faţa celorlalte femei, că Ivoa nu 
voia nici să iasă din pădure, nici să-i dea lui Tetahiti arma. 

— Mai am ceva de spus, vorbi ltia, dar vreau să mă 
scald întîi. 

Se ridică şi se zvirli în plină viîltoare a talazurilor. Pieri 
într-un înfricoşător vîrtej spumegînd, dinăuntrul căruia se 
iviră o clipită picioarele, tocmai atît încît să se vadă doar 
pielea tălpii, de o culoare mai deschisă. Femeile începură 
din nou să se pieptene, cu mişcări încete şi pricepute, care, 
de obicei, îi făceau plăcere lui Purcell. Se aşeză. Linia întu- 
necată proiectată de faleză creştea în întindere. Mai erau 
doar cîţiva metri ca să ajungă pînă la vahinee şi, cum fluxul 
creştea şi el, micul lor grup părea refugiat pe o minusculă 
insulă de nisip, care urma dintr-o clipă într-alta să fie îne- 
cată de val şi de umbră : „Sînt obsedat, îşi spuse Purcell, în 
sinea sa, toate le privesc cu teamă“. Se uită la femei. Nu 
se pierdeau, ca el, în închipuiri vane. Erau atît de sigure pe 
ele şi ştiau atît de bine cît preţuiesc! O căută pe Vaa, din 
ochi. Horoa, ca s-o cruţe de oboseala ridicării braţelor, îşi 

luase ea însăşi sarcina de a o pieptăna, iar Vaa, cu capul 
dat pe spate, se lăsa pieptănată. Nu părea de loc strim- 
torată în pielea ei întinsă, lăbărţată, strălucitoare de grăsime 
şi duduind de sănătate, tronînd în mijlocul femeilor, ca ua 
idol al maternității. În dimineaţa aceea, tand-ul ei murise. 
Obrazul îi mai păstra, întipărită, tristeţea, dar trăsăturile ei 
greoaie, obosite erau destinse, un uşor surîs îi întredeschidea 
buzele, şi cu cele două miini, aşezate pe Bates ei enorm, 
privea în depărtare, cu un aer fericit. 

Purcell întoarse spatele. Itia ieşea din mare, cu  frumosu-i 
trup leoarcă de apă. Se apropie de grup, cu un aer impor- 
tant, ca un actor care intră în scenă, iar cînd toate privirile 
se îndreptară spre ea, Itia spuse, răspicîndu-şi unul cîte unul 
cuvintele : 

— Tetabhiti a ieşit din pa. 

Nu urmă nici o reacţie şi continuă: 

— L-am văzut |... Mă duceam la plajă cînd poarta pa- 
ului s-a deschis, au, ce spaimă am tras ; m-an: pitit într-un 
tufiş şi i-am văzut ieşind pe toţi: Taiata, apoi Raha, apoi 
Faina, şi la urmă, Tetahiti, cu puşca în mînă. 

Ea se opri, cu un aer solemn, ca şi cum s-ar fi hotărît să 
aştepte fel de fel de întrebări. Dar cum nimeni nu spuse 
nimic, reluă : 

— Tetahiti a închis poarta şi i-a spus ceva Taiatei, iar ea 
a rămas locului, în faţa porţii. Au, mieluşea se făcuse, sigură 
sînt că a şi bătut-o! Apoi Tetabhiti a plecat, pornind-o de-a. 
lungul pa-ului, prin partea dinspre mare. După citeva mi- 
nute, s-a întors înapoi, pe partea cealaltă. 

Se scurseră două-trei secunde, iar Omaata spuse încet: 

— A terminat, prin urmare, pa-ul. 

Urmă un schimb de priviri, şi nimic mai mult. 

— Dacă aş fi fost eu în locul tău, spuse Horoa, scutu- 
rîndu-şi coama, nu m-aş fi ascuns. l-aş fi ieşit înainte şi i-aş 
fi vorbit aşa: ,„„Omule, îţi mai spun o dată, scoate capul 
tan€-ului meu din suliță !“ | 


ltia lăsă capul în jos şi îşi duse antebraţul înaintea ochilor. 

— Capul tanc-ului meu nu este întipt în suliță, spuse ea 
aproape în şoaptă. 

Era singura dintre femeile strînse acolo care putea spune 
acest lucru. Trebuia s-o spună ca pe o recunoaştere a cinstei 

de care avea parte. Dar, în acelaşi timp, se simţea şi foarte 
ruşinată că vorbele ei puteau fi luate drept o laudă. 

— E vremea să ne întoarcem, spuse Purcell, ridicîndu-se. 

Se apropie de lia, îi puse mîna pe umăr şi îi atinse 
obrazul cu buzele. 

Tot ltia fu aceea care seara îi aduse de mîncare. Cînd 
Purcell sfîrşi masa, se şi lăsase noapte, iar ea aprinse în faţa 
ferestrei un doedoe, pentru a-i alunga pe tupapahui, şi mai 
aşeză încă trei doedoe pe masă, ca Adamo să poată citi, 
apoi trase la locul lor pereţii mişcători. 

— De ce i-ai închis ? spuse Purcell, întorcîndu-se. E vreme 
frumoasă. Luna e limpede pe cer. 

Itia căpătă un aer înţepat. 

— Aşa a spus Omaata. 

Purcell o privi. 

— Cine e stăpîn aici, Omaata, sau eu? 

Dar ea rămase dieaptă şi neclintită, în faţa sa, ca un 
mic soldat. 

— Omaata a spus aşa : „Cînd faci lumină în casă, închizi 
uşile mari“. 

— De ce? 

— Tetahiti poate trage în tine, din grădină. 

Se gîndiseră la toate | Şi cine ştie, poate pînă şi luminiţele 
doedoe fuseseră puse în faţa ferestrei tot pentru a-l împie- 
dica pe duşman să desluşească interiorul cabanei P Purcell 
îşi reluă lectura. ltia sta pe pat, cu picioarele încrucişate sub 
ea, cu mîinile pe genunchi, fără să facă o mişcare, fără să 
scoată o vorbă. Purcell nu-i auzea nici măcar răsuflarea. De 
cîte ori îşi ridica privirea din carte, o întîlnea pe aceea a 
ochilor ei căprui, aţintită calm asupra sa. Ochii ei erau trişti, 
dar blînda flăcăruie a doedoe-lor făcea ca obrăjorul să-i pară 
mai rotund şi mai suav. 

— Why dont you go to bed? 1 spuse el în cele din urmă. 

Cît era de fericită cînd îl auzea vorbindu-i englezeşte |! 

— 1 go, spuse ea îndată. 

Şi se întinse pe pat. Purcell o privi. 

—— Înţelesesem, la Omaata. 

— Nu în seara asta, spuse ea cu acelaşi aer înţepat. 

Şi, împreunîndu-şi mîinile pe piept, rămase nemişcată, ca 


1 De ce nu te duci la culcare? (În lb. engl.) 

un om zăcînd în pat. Purcell se ridică şi făcu cîţiva paşi în 
odaie. Neîndoielnic, ceva era la mijloc, se lua pe insulă o ho- 
tărire, într-o anumită privinţă, fără a i se cere şi lui părerea. 
Ochii Itiei erau aţintiţi asupra lui. Se aşeză, cu spatele la ea, 
şi citi mai departe. 

Un minut mai tîrziu îşi dădu seama că nici nu întorsese 
fila. Se sculă în picioare, apoi, cu o mişcare bruscă, îşi 
închise cartea, străbătu, de cîteva ori încăperea, în sus şi în 
jos, şi se întinse lîngă Itia. Îndată, ea fu în picioare, se duse 
să sufle în cele trei doedoe de pe masă, îl lăsă aprins pe cel 
din fereastră şi se lungi din nou pe pat. 

Purcell spuse, o clipă mai tîrziu : 

— ltia, ai ceva pe suflet? 

— Dacă am ceva pe suflet? Ce? 

— Ştii tu bine ce. 

Ea întoarse capul spre el. La lumina acelui singur doedoe 
el nu-i desluşea decît rotunzimea obrazului. Ochii Itiei rămă- 
seseră în întuneric. Dar după glasul ei, cînd începu a vorbi, 
el îşi dădu seama că o supărase. 

— De ce mă întrebi despre asta ? În Tahiti nu se vor- 
beşte despre asemenea lucruri. 

Şi ea, va să zică, era la îel de zăvorită. De nepătruns. 
„Nu se vorbeşte despre asemenea lucruri.“ Jono moare. 
Omaata geme o noapte întreagă. Şi după aceea nimic. Nu-i 
mai pomeneşte niciodată numele. Şi se poartă ca şi cum 
l-ar fi uitat. Se comportau, scu toate, ca şi cum ar fi uitat 
de tant-ii lor. Şi totuşi, nu era nepăsare. Nu, cu siguranţă că 
nu. Poate, mai curînd, stoicism. Suna straniu un cuvînt atit 
de auster, aplicat tahitienilor. 

În toiul nopţii, Purcell fu, deodată, trezit de un zgomot 
uşor. Deschise ochii şi-şi aţinti auzul. Dar chiar oprindu-şi 
propria răsuflare nu izbuti să-şi dea seama de unde venea. 

ltia făcu o mişcare, zgomotul se înteţi. Îşi aplecă spre 
ea capul. Ltia plingea. El rămase, în timpul unui lung minut, 
nemișcat. Se temea să n-o facă să se simtă din nou jignită 
arătîndu-i că i-a văzut lacrimile. Cu mişcări domoale, aidoma 
acelora săvîrşite de un om în timpul somnului, el îşi petrecu 
braţul pe după ceafa lItiei şi îi trase capul spre el. Purcell 
nu mai auzea nimic, dar simţea sub mîna-i stîngă cum se 
ridica umărul ltiei. Se mai scurseră cîteva minute şi ea 
spuse, cu un glas şoptit şi tremurînd : 


484 


— O, Adamo! 

Umărul încetă să i se mai zbată, ea rămase nemişcată, iar 
el o crezu gata să adoarmă, cînd ea îşi înălţă capul, se 
strecură pînă la urechea sa şi spuse în şoaptă, cu un accent 
de uimire şi de deznădejde, totodată : 

— 0, Adamo, toată lumea a murit!... A murit toată 
lumea ! 

Se smiorcăi o dată sau de două ori, ca o fetiţă, se lipi 
de el şi îi spuse, cu un glas dulce şi plîngător: 

— Vreau să mă întorc în Tabiti... 

Un minut mai tîrziu el începu s-o simtă pe ltia moale şi 
pasivă între braţele sale. Îi ascultă răsuflarea. Era adîncă 
şi ritmică. 

După aceea, nu mai putu să adoarmă. Nu se simţea la 
largul său, nu era deprins să doarmă într-o încăpere fără 
aer. Se sculă din pat, făcu drumul la uşă, cu paşi de pisică, 
o deschise, lumina lunii năvăli în odaie, şi el ieşi în prag. 

Fu îndată înşfăcat de un braţ gigantic şi trîntit la pămînt, 
în mijlocul unui tufiş. Era Omaata. Purcell nu se lovise. Îl 
făcuse să cadă peste ea. 

— Maamaa, spuse ea, cu un glas de dojană. Ce 
cauţi afară ? 

— Să iau aer. 

— Un glonte ai să iei! 

Simţi ceva tare sub miîini. Pipăi cu degetele. Era un cuţit. 
Owmaata stătea de pază, în faţa casei lui, pitită pe după un 
tufiş, înarmată ! După dimensiunile reduse ale mînerului, el 
recunoscu jungherul lui Timi. 

— Omaata.:. 

— Mai încet. 

— Crezi că el va ataca ? 

— Poate că nu. Dar n-are a face. Trebuie să fii păzit. 

— De ce? 

—— Dacă n-ai fi păzit acum, el ar şti acest lucru. Nu 
trebuie să se simtă ispitit. 

Urmă o tăcere. 

— Omaata... 

Ea îl privi, cu ochii-i imenşi, străbătuți de o neagră 
sclipire. 

Nimic. Nu putea spune nimic. „Mulţumesc“ ar fi fost o 
vorbă mult prea neînsemnată. 

-— Acum intră în casă, spuse ea. 

Se ridică şi, în tot timpul cât el deschise uşa şi o închise 
la loc, ea rămase în picioare pe prag, între pădure şi 
trupul lui. 


Capitolul XVI 


A doua zi, cînd se deşteptă din somn, Purcell regăsi 
calculul cu ajutorul căruia putea să determine curbura bare- 
lor transversale. Dădu în lături pereţii mişcători, îşi împinse 
patul şi masa într-un ungher al încăperii, duse în grădină 
fotoliul şi scaunele şi începu a trasa cu creta un desen pe 
podeaua cabanei. 

Femeile sosiră un ceas după revărsatul zorilor, Purcell le 
rugă să nu intre în odaie. Ele făcură prin grădină înconjurul 
cabanei şi se aşezară în faţa încăperii. Nici una dintre ele 
nu-i puse vreo întrebare, dar, din comentariile pe care le 
schimbau cu glasul scăzut, Purcell înţelese că ele nu aveau 
nici o îndoială asupra sensului imaginii desenată de el pe 
podea. Nici vorbă, ea era sortită să aducă asupra pirogii 
sale binecuvîntarea lui Eatua. 

Ltihota apăru destul de tirziu în dimineaţa aceea, şi po- 
vesti despre felul în care primise Tetahiti mîncarea de peşte 
adusă de ea. Ca de obicei, fu foarte laconică. O primise în 
cea dintîi îngrăditură, acceptase peştele, fusese foarte 
politicos, 

Vahineele se năpustiră cu fel de fel de întrebări. Avea în 
mînă puşca ? Da, o avea în mînă. Și cuțitul? Și. Ce mutră 
avea ? Aspră. Ea spusese „politicos“. Da, politicos, foarte 
politicos. O luase de umăr, îşi frecase obrazul de obrazul ei, 
nu vorbise prea tare, gesturile îi fuseseră pline de graţie. Şi 
totuşi ea spuse că avea o mutră „aspră“... Da, aspră. Încreţi- 
turile de o parte şi de cealaltă a gurii (două gesturi făcute 
cu cele două degete arătătoare pentru a indica încrețiturile), 
cele de pe frunte (iarăşi gesturi) sprîncenele, încruntate (ni- 
mica), capul sus. Aspru, dar cum anume? Aspru ca un 
șef P Aspru ca un vrăjmaș ? Itihota şovăi. Şi, neizbutind ea 
însăşi să se hotărască, se ridică, apucîndu-se să mimeze pri- 

mirea pe care i-o făcuse Tetahiti. Tăcere. Priviri. Şi au 
spusese nimic ?... Ba da. Cum? Vorbise: 

Au€ |! Şi tocmai acest lucru ea nu-l spunea! Femeie 
proastă | Femeie căreia cu cleştele trebuie să-i smulgi cu- 
vintele din gură. Femeie care tace mai rău decît peştele! 
Ce a spus Tetahiti? A mîncat peştele (gestul ei era plin 
de graţie) şi a spus: „Femeile din tribul meu sînt foarte 
pricepute. Ele ştiu ceea ce au învăţat. Ba ştiu chiar şi ceea 
ce n-au învăţat.“ Exclamaţii. Înţelesul acestui lucru nu le 
scăpa : era o mângâiere prin cuvinte! Voia pace! Nu, nu 
voia pace, era doar politicos | Dacă ar vrea pace, ar scoate 
capetele din sulițe ! Discuţia devenea tot mai confuză cînd, 
deodată, Itia luă cuvîntul. Nu fusese o mîngfiere pentru ele 
toate. Fusese o mîngiiere doar pentru Horoa. Ceea ce 
femeile au învăţat şi ştiu este pescuitul. Şi el ştie că Horoa 
este aceea care pescuieşte. Au ! 'Copila are dreptate ! Copila 
e dibace! Copila e şireată la culme! Pentru Horoa e 
miîngiierea... 

La aceste cuvinte, Horoa începu să tropăie din picioare, 
necheză şi îşi scutură coama. Poate că ele toate voiau pace 
cu Tetahiti. Ea însă nu! Îl ura! Îi era duşman. Şi duşman 
are să rămînă chiar dacă va scoate capetele din sulițe! 
Dacă ar fi fost în locul Itihotei, aue, nu s-ar fi lăsat îmbră- 
ţişată | Atunci Itihota îi propuse Horoei ca de acum înainte 
să ducă ea peştele celor din pa, dar Omaata, care observase 
cu o privire rece tropăiturile Horoei, păstră o tăcere atit 
de impunătoare, încît nimeni nu îndrăzni să împingă lucru- 
rile mai departe. 

Urmă toată ziua un du-te-vino în jurul casei lui Purcell 
şi, cum-necum, fie din întîmplare, fie înadins, Purcell nu 
rămase, între cele două mese, nici măcar o singură clipă 
singur. Avapuhi îi aduse de mîncare. Consemnele trebuie 
să fi fost transmise cu toată grija, căci de cum se lăsa 
seara, şi fură aprinse luminiţele doedoe, ea închise pereţii 
mişcători, 

În ziua de 19 mai, Purcell trecu desenul pe scîndurile 
din care avea intenţia să-şi croiască barele transversale şi se 
apucă să le taie cu ferăstrăul. După amiază, voi să facă 
din nou o măsurătoare, de care nu mai era sigur, şi cobori 
pînă la Blossom Bay, urmat de temei. Ca şi în ajun, Itia nu 

se arătă decît tîrziu, pe plajă. Ajunse acolo cu ochii scînteie- 
tori şi cu rotunjii ei obraji gata umtlaţi de noutatea ce avea 
să-i iasă din gură : Raha ieşise din pa! Se dusese la cabana 
lui Adamo |! Se uitase cu luare-aminte la toate cele însemnate 
de Adamo pe podea şi la scîndurile pe care le tăiase !... 

Purcell, aplecat peste şalupă, o ascultă pe Itia fără a scoate 
un cuvînt. Reieşea limpede, din cele povestite de ea, că 
serviciul de informaţii era la fel de activ în amîndouă 
taberele. Căci, dacă, folosindu-se de absenţa-i de acasă, 
Raha se informase de mersul lucrărilor, apoi faptul că Itia 
se găsea totuşi în faţa porţii pa-ului, cînd ea se deschisese, 
nu era, fără îndoială, nici el întîmplător. Purcell se întrebă 
dacă ltia stătea de pază douăzeci şi patru de ore, din 
douăzeci şi patru, sau dacă vreo altă vahinee fusese desem- 
nată pentru a o înlocui în timpul nopţii. Era în orice caz 
limpede că, începînd din ziua de 17, o altă adunare a femei- 
lor avusese loc, fără prezenţa lui, şi că această adunare luase 
un anumit număr de hotăriîri, care nu-i fuseseră aduse la 
cunoştinţă. 

În aceeaşi zi, Itihota fu aceea care îi aduse masa de prînz, 
ceea ce îl uimi pe Purcell. Nu avusese, cu ea, niciodată, 
legături mai strînse. Dat fiind faptul că era taciturnă, între- 
ținerea unor legături mai strînse cu Itihota era, de altfel, 
un lucru destul de dificil. Încă din Tahiti ea arăta o nefi- 
rească pornire spre tăcere, dar trăsătura aceasta i se accen- 
tuase şi mai mult prin contactul cu White. Cînd Purcell o 
întrebă dacă a înlocuit-o ie cd ca să le ducă de mîncare 
celor din pa, ea spuse: „Nu, le-am şi dus“. Şi, în afară 
de aceasta, nu mai spuse nimic în tot răstimpul celor două 
ceasuri, petrecute lîngă el. Seara se întoarse iarăși, şi, fără 
a scoate o singură vorbă, aprinse luminiţele doedoe, trase 
la loc pereţii mişcători, şezu şi ea toată vremea cît Purcell 
citi la masă, se ridică atunci cînd şi el se ridică şi se întinse 
cînd se întinse şi el. 

A doua zi, îndată după micul dejun, Purcell ieşi afară. Nu 
apucă să facă zece metri, cînd Avapuhi şi Itia ţişniră din 
pădure. ltia strigă : 

— Încotro ? 

— La Omaata. 

— Mă duc să-i dau de veste! 

Şi o porni într-acolo, repede, cît o ţineau picioarele. 
Graba aceasta îl puse pe gînduri. Purcell iuți paşii, Avapuhi 
alerga, aproape, lîngă el. 

Omaata era aşezată pe pragul casei, cu spatele spre uşă. 
Nici urmă de ltia. 

— Vreau să-ţi vorbesc. Doar între patru ochi. 

Omaata îl privi. Stătea în faţa ei, atît de mic şi atît de 
hotărît | Aug, plăcut mai era la vedere Adamo, cînd era 
înfuriat. Un fior de desfătare o străbătu din creştet pînă 
în tălpi. 

— Eşti singur, copilaşul meu. 

El se întoarse. Avapuhi pierise. 

— Înăuntru, în casă. 

Ea suspină, se ridică agale, îi deschise ușa şi îl lăsă să 
intre. Încăperea era goală, dar uşa care dădea înspre grădină 
se afla larg deschisă. La capătul grădinii începea tufişul de 
ferigi uriaşe. 

Omaata urmări privirea ochilor lui Adamo şi avu un 
zîmbet de înduioșare. Au, dar isteţ mai era. Le şi mirosise 
pe toate. 

— Omaata, spuse Purcell, cu ochii aţintiţi spre grădină, 
sînt nemulţumit. Femeile iau fel de fel de botărîri în rostu- 
rile insulei, iar mie nu mi se cere părerea. 

Omaata se aşeză pe pat. Nu voia ca în timpul discuţiei 
să-i dea impresia că e dominat de statura ei. Cînd fu aşezată, 
ea îl privi, mulţumindu-se să ridice din sprîncene, cu un aer 
întrebător. 

— Aşa, de pildă, casa mea e păzită. Nu pot face un pas 
pe insulă fără să fiu însoţit de cineva. Nu spun că lucrul 
acesta e rău, dar totuşi cine a dat ordinul? 

Ea nu răspunse. Se mulţumi să-şi reia mimica dinainte. 

— Itia stă de pază în fața porţii pa-ului. Cine a ho- 
tărît aşa ? 

Omaata înclină capul şi, cum Purcell tăcea, spuse: 

— Hai, omule, vorbeşte. Prea îţi spargi capul gîndind 
într-una, Mai lasă-l în pace. 

El reluă : 

— În cea dintii zi, pentru mesele mele, lia. Alaltăieri, 
Avapuhi. Ieri, Itihota. 

— Omule, spuse ea, cu gravitate, ele sînt văduve... 


— Nu asta voiam să spun, vorbi Purcell, întorcîndu-şi 
ochii de la ea şi umblînd prin odaie, plin de nerăbdare. 
lată ce vreau să spun : cine anume a dat acest ordin ? Cine 
ia hotărîri ? De ce nu sînt şi eu întrebat? Cine va veni 
astăzi, de pildă, să-mi aducă de mîncare ? AuE, nu mă în- 
doiesc că toate vahineele de pe insulă o ştiu | Chiar şi vahi- 
neele lui 'Tetahiti ! Ba chiar şi Tetahiti! Dar Adamo habar 
n-are | 

— Pentru ziua de astăzi sînt eu, spuse Omaata. 

— Pentru mese tu eşti? 

Purcell se opri, furia păru a i se domoli; deodată, se 
întoarse spre ea, făcu o largă mişcare cu mîna dreaptă şi 
spuse, cu toată seriozitatea : 

— Îmi face mare plăcere că eşti tu. 

Ea îl privi cu un aer aprobator. Gestul, tonul, gravitatea. 
Şi pe cînd Purcell se înclina, cercelul marelui şef Otu îi 
lunecă pe obraz. O! Vrednic era să-l poarte | Vrednic era ! 
Îşi înfrînă pornirile de a se ridica, pentru a-l strînge în braţe. 

— Dar miine ? reluă el. 

— Itia. 

— Dar poimîine ? 

— Avapubhi. Apoi Itihota. Şi după Itihota, eu. 

Purcell rămase o clipă tăcut. 

— Ei bine, continuă el, cu tărie, iată ce vreau să ştiu. 
Cine a hotărît ? Cine a făcut alegerea? 

Îşi aţinti privirea în ochii Omaatei, iar ea îi răspunse, 
călcîndu-şi pe inimă : 

— Celelalte trei voiau şi ele. Eu, însă, am fost aceea 
care am spus „nu“. 

Și, cum Purcell tăcea, ea urmă: 

— Tetahiti ar fi fost umilit. 

Purcell reflectă la acest răspuns. Şi, pe măsură ce îl 
pătrundea, îi admira înţelepciunea. 

— Dar de ce Itihota ? spuse el încet şi distrat parcă. Nu 
O Cunosc. 

— "Ţine foarte mult la tine. 

El ridică din umeri. 

— De unde ştii ? Doar nu deschide gura niciodată. 

— O ştiu. 

— Aşadar, adăugă el după o clipă, tu eşti aceea care 
hotărăşti ? Tu singură ? Tu le hotărăşti pe toate? 

— Nu. Uneori hotărăsc împreună cu celelalte. Uneori cu 
Ivoa. Alteori cu lItia. 

— Cu lia ? făcu el, uluit. 

— Tia e foarte deşteaptă, spuse Omaata, dînd din cap. 

Purcell mai făcu cîţiva paşi în odaie, apoi, întorcîndu-se, 
se propti în faţa ei şi spuse, fără a ridica glasul: 

— Doresc ca de acum încolo să vorbeşti şi cu mine, 
înainte de a lua o hotărire. 

Ea cobori ochii în pămînt şi spuse, cu un ton de supu- 
nere : 

— Se va face aşa cum vrei. 

Fu surprins de rapiditatea cu care obținuse victoria. Era, 
oare, cu adevărat, o victorie ? Ezită o clipă, cu ochii aţin- 
tiți asupra chipului mare al Omaatei. Dar nu, doar îi făcuse 
o făgăduială şi nu putea să aibă aerul că pune la îndoială 
cuvîntul Omaatei. Se îndreptă spre uşa larg deschisă ce 
dădea în grădină şi se opri nemişcat pe prag, în cadrul uşo- 
rului, cu privirea aţintită în desişul din faţa lui. Oferea o 
țintă grozavă a unei ţevi de puşcă, pitită pe după ferigi, iar 
Omaata nu-i spunea nimic! El ridică din umeri, nu mai 
avea nici cea mai mică îndoială. Se întoarse, din nou, către 
Omaata şi spuse cu asprime: 

— Vreau s-o văd pe Ivoa. Mă auzi ? Vreau s-o văd. Spu- 
ne-i acest lucru. Și adăugă, pe un ton mai blind: La reve- 
dere, şi, într-o clipă, fu afară. 

Dar dacă îşi închipuise că a dejucat vigilenţa escortei 
care-l păzea, îşi dădu seama că se înşelase. Doar alcătuirea 
acestei escorte fusese schimbată. lItia era înlocuită cu Lti- 
hota. Nu încăpea nici o îndoială că Itia îşi reluase postul de 
pază, din faţa porţii pa-ului. 

Se duse la el acasă, cu paşi grăbiţi, şi, îndată, se puse din 
nou pe treabă. Tăierea barelor transversale era un lucru mi- 
gălos şi plictisitor. Pentru fiecare piesă trebuia să revină 
de mai multe ori la trasarea curburii şi să netezească, apoi, 
marginile, cu rindeaua. Și, culmea, ferăstrăul, ce fusese destul 
de rău întreţinut de către echipaj, de cînd acesta debarcase 
pe insulă, nu mai avea toţi dinţii, şi din cînd în cînd se în- 
țepenea în grosimea lemnului. După un ceas, Purcell îşi 
aduse aminte că Mac Leod se oferise, la Rope Beach, să-i 

împrumute. sculele sale personale şi se hotări să se ducă la 
văduva lui, să i le ceară. 

Le lăsă pe Avapuhi şi pe Itihota la poarta grădinii Horoei 
şi intră singur. Observă, străbătînd curticica din faţa ca- 
banei, că ferestrele erau închise. Dinăuntrul casei răzbătea 
pînă la urechile sale larma unei discuţii aprinse. Urcă cele 
două trepte de la intrare, şi tocmai ridica mîna pentru 
a bate la uşă, cînd auzi vocea piţigăiată a Vaaei : 

— “Trebuie să-i răzbunăm pe tant-ii noştri! Auc, nu e 
de loc greu să pătrundem înlăuntru pa-ului | 

După aceea urmă o tăcere, iar Purcell rămase, un moment, 
nemișcat, cu mîna spînzurînd în văzduh, cu inima zbătîn- 
du-i-se în piept. 

Hotărîrea trebuie s-o fi luat, pentru a spune aşa, fără 
ştirea sa, căci avu ciudata impresie că el însuşi aflase de ea 
în timp ce o punea în aplicare. Bătu la uşă, o deschise fără 
a aştepta răspuns şi spuse pe un ton laconic: 

— Vaa, hai cu mine, 

Horoa, Vaa şi Tumata erau aşezate jos, pe podea. Îl pri- 
viră cu ochii mari, deschişi. O clipă mai tîrziu, Vaa se 
ridică greoaie şi veni spre el. Purcell o trase după sine 
în grădiniţa din dosul casei. 

— Ascultă, spuse el în şoaptă, am auzit ce-ai spus. Ar 
trebui să-ţi fie ruşine. 

Faţa mare de ţărancă a Vaaei se clinti tot atît de puţin 
cît şi o piatră. 

— Nu mi-e ruşine, spuse ea, cu ochii ei mici, lipsiţi de 
orice expresie, aţintiţi cu toată liniştea, în ochii lui Purcell. 
Șeful marii piroge era un tan€ bun. E de datoria mea să-l 
răzbun. 

Purcell o privi. O frunte tare şi îngustă, obrazul larg şi 
teşit, nasul gros, bărbia masivă. Puteai să-ţi pierzi curajul. 
Cum să faci să pătrundă judecata în acest mineral ? 

— Nu o femeie e chemată să răzbune pe un luptător, 
spuse el în cele din urmă. 

— Ba da, spuse Vaa, dînd din cap. “Dacă nu se găseşte 
un bărbat. 

O privi scrutător. Dar nu, nici măcar obrăznicie nu era. 
Ea nu era în stare de vreo obrăznicie. Ideile îi erau aran- 
jate în cap ca alunele puse bine de o veveriţă, în vreo 

scorbură de copac. Le scotea, una cîte una, fără să se 
refere la nimeni. 

— Tetahiti are o puşcă şi un cuţit. Şi tu- ce ai? 

— Un cuţit. 

Şi adăugă: 

— ÎL voi ucide în timpul somnului... 

E] ridică din umeri. 

— N-ai să apuci să faci nici doi metri în pa... 

— ÎL voi ucide, spuse Vaa. 

— Iată ce-ţi spun, vorbi el, exasperat, n-ai să faci una 
ca asta. Îţi interzic. Şi ai să mă asculţi. 

Ea îl privi timp de o secundă. Ideea că Adamo putea 
să-i dea ei ordine era o idee nouă, şi Vaa nu ştia cum să o 
ia : să o primească, sau să o respingă. 

Se scurse un minut. Ochii i se strînseră. Şi ea avu aerul 
că a obosit, tot gîndindu-se. 

— Tu nu eşti tont-ul meu, spuse ea, în cele din urmă. 

— Şi totuşi îţi interzic, spuse Purcell, cu un glas pu- 
ternic şi ameninţător. 

Îi văzuse şovăiala şi acum se năpusti cu toate puterile. 

— Tu nu eşti tanc-ul meu, repetă Vaa, ca şi cum şi-ar 
fi sporit rezistența prin această repetare. 

Şi, deodată, Vaa surîse. Iar chipu-i întunecat şi mineral 
se transfigură. Era un zîmbet foarte frumos, plin de stră- 
lucire şi căldură. 'Țîşnise pe neaşteptate din această fizio- 
nomie stearpă, din mijlocul acestor trăsături butucănoase ce 
nu păreau de loc a-i fi prielnice. lar acum, cînd ţîşnise, Vaa 
era aproape frumoasă. Însăşi nerozia ei avea ceva plăcut 
în ea. 

— Nici pe tanc-ul meu nu l-am ascultat întotdeauna, 
spuse ea cu zîmbetu-i jucăuş, luminos, pe buze, şi care, în 
timp ce vorbea, i se făcea puţin mai trist. 

— Şi el ce spunea ? întrebă Purcell, uimit. 

Vaa ridică ochii să vorbească, se îndreptă din umeri, şi 
spuse în englezeşte, cu glasul şi aproape cu accentul lui 
Mason : 

— You are a stupid girl, Vaal! 

Mimica era uimitoare. Timp de o clipă Purcell crezu că 
îl vede pe Mason înaintea ochilor. 


— 


1 Eşti o fată proastă, Vaa! (În lb. engl.) 

— Şi tu ce răspundeai P 

— lam! lami 

Purcell începu să rîdă. 

— Aşa m-a învăţat să răspund, spuse Vaa, cu simplitate. 

Era uluitor ! Cine şi-ar fi putut închipui că Mason era 
în stare de vreo sticlire de humor ? 

— Dar după aceea, spuse Purcell, cred că îl ascultai? 

— Nu. 

— Cum, nu? 

— Nu, spuse Vaa. Nu-l ascultam. 

— De ce? 

— Pentru că sînt încăpăţinată. 

Era limpede că nu se simţea de loc vinovată de această 
îndărătnicie. Era încăpăţinată aşa cum o piatră e rotundă 
sau colţuroasă. Aşa îi era firea. Şi leac împotriva firii nu 
exista. 

— Va să zică, nu-l ascultai ? 

— Nu. 

— Şi şeful ce făcea? 

— Mă pălmuia, spuse Vaa. 

Purceil înălță sprîncenele, amuzat. Faptul arunca o lu- 
mină aparte asupra legăturilor intime ale acestei perechi. 
Admirabila Mrs. Mason, de care soţul ei era atît de mindru, 
părea a fi mai curînd un personaj de legendă, născocit pen- 
tru un prestigiu de paradă. Acasă la ea, această lady era 
a stupid girl, căreia i se trăgeau palme, ca să-şi bage miri- 
ţile în cap. 

— Şi după aceea? 

— După aceea ascultam, spuse Vaa, cu faţa-i butucă- 
noasă, luminată iarăşi de fermecătorul ei surîs. 

— Ei bine, şi pe mine ai să mă asculţi, spuse Purceli, 
cu tărie. 

Surîsul i se şterse de pe chip, iar Vaa semăna acum mai 
mult ca oricînd cu o bucată de bazalt ruptă din stîncă. 

— ÎL voi ucide pe Tetahiti, spuse ea calm. 

— Dar cum ? întrebă Purcell, nerăbdător. Poţi să-mi spui 
şi mie cum ? Doar nu iese niciodată din pa. 

— Nu ştiu, spuse ea. Am să intru eu. 


1 Sînt! Sînt! (În îb. engl.) 


494 


— Dar cum ? Răspunde-mi ! Pe unde ai să treci P Peste 
gard ? Au, temeie, cu pîntecele ăsta al tău... 

— Nu. 

— Atunci poate pe dedesubt ? 

Ironia îi scăpă Vaaei. 

— Nu, spuse ea, cu seriozitate. 

— Ascultă-mă ! Noaptea, el aprinde focul în pa. Te va 
vedea. 

— Îl voi ucide. 

— Noaptea stau de veghe şi el şi femeile. 

— Îl voi ucide. 

Era obositor. Nu era în stare ca, o dată cu punerea la cale 
a unui plan, să-i vadă şi mijloacele de realizare. Nu avea 
decît o singură idee, şi aceea pe jumătate. 

— Ascultă, Vaa. Omul are o puşcă. E un războinic. Iar 
tu, femeie, tu aştepţi un copil. Cum ai să faci ? 

— Îl voi ucide. 

— Cum ? 

— Nu ştiu. 

— Cum „nu ştiu“? 

— Nu ştiu. Îl voi ucide. 

Ca şi cum ar fi vorbit pereților. Purcell îşi îndreptă umerii 
şi spuse cu o voce puternică: 

— You are a stupid girl, Vaa! 

— lam] II am| spuse Vaa. 

— Şi acum trebuie să mă asculţi. 

— Nu. 

— Ai să mă asculţi, Vaal! 

— Nu. 

Purcell făcu o jumătate de pas înapoi, îşi luă avînt şi o 
pălmui cu toată puterea. 

Vreme de o secundă nu se petrecu nimic, apoi, obrazul 
ei se destinse. Lespedea de piatră se prefăcu, treptat-treptat, 
în carne, neclintirea de cremene îi pieri din privire, şi fer- 
mecătorul zîmbet se ivi din nou. 

— 'Te voi asculta, spuse ea, cu căldură în ochi. 

— Haide, vorbi Purcell, ai să spui, în faţa Horoei şi a 
Tumatei, că ai renunţat la ceea ce puseseşi la cale. 

O luă de braţ şi o duse în casă. 

— Vorbeşte, Vaa, spuse Purcell. 


Horoa şi Tumata se ridicaseră. Privirile lor alunecau de 
la Purcell la Vaa. 

— Ascultaţi, spuse ea, cu solemnitate. În ceea ce-l pri- 
veşte pe cel din pa n-am să tac nimic. 

Şi reluă: 

— Adamo nu vrea. Îl ascult pe Adamo. 

Tumata deschise ochii mari, iar iHoroa uită să mai ţopăie. 

Vaa le privi, pe rînd, pe cele două prietene, îşi puse 
mîna pe umărul lui Purcell, îşi sprijini şoldul de şoldul său 
şi spuse cu mîndrie: 

— M-a bătut. 

Lada cu scule a lui Mac Leod era aproape tot atît de 
lungă şi de grea cît un sicriu. Horoa voi să-l ajute pe Purcell 
ca s-o ducă pînă acasă. Vaa şi Tumata se oferiră să pună 
şi ele umărul. Avapuhi şi Ltihota se repeziră să dea o mînă 
de ajutor, iar Purcell se întoarse la cabana sa însoţit de o 
escortă sporită şi nemaiputînd face altceva decit să-şi pună 
din cînd în cînd degetele pe capacul lăzii. Aceasta fu pusă 
jos, cu luare-aminte. Era, fireşte, încuiată cu lacăt. Horoa 
alergă acasă după cheie, se întoarse tot în fugă. Purcell. se 
aşeză în genunchi, deschise capacul şi rămase locului, uluit. 
Frumoase, minunate scule! Fără o pată de rugină pe ele, 
cu tăişurile intacte, bine ascuţite, cu mînerele strălucitoare 
şi netede... Discuţiile din spatele său se stinseră, el se în- 
toarse, şi dădu cu ochii de Ivoa ; vahineele dispăruseră. 

Purcell, bucuros, se ridică şi, cum se îndrepta spre Ivoa, 
privirea îi căzu asupra mîlinilor ei. Spînzurau în jos, deschise, 
goale. Ivoa ascultase, dar supunerea ei era un refuz. 

Purcell se opri din plin avînt, atît de mîhnit şi de încor- 
dat, încît nici nu era în stare să vorbească. Privirea îi alu- 
necă în sus, de la mîinile pînă la ochii Ivoai. Erau, într-ade- 
văr, aceiaşi ochi, acelaşi obraz, care însă, într-o singură clipă, 
îşi pierduseră expresia lor de intimitate. 

— Adamo, spuse Ivoa, cu blîndeţe în glas. 

Purcell înghiţi un nod. Faţa Ivoei era trasă, scofilcită, 
pîntecele lucitor, proeminent. Părea că îi vine greu să se 
ţină pe picioare. 

— Şezi, spuse el, cu glasul scăzut. 

O duse pînă la fotoliu, iar el începu să meargă prin 
cameră. O anumită tăcere se aşternuse acum între ei. Ea nu 
făcea nimic ca s-o curme. Purcell se simţea obosit şi sleit 

de puteri. Va trebui să-i mai vorbească, să-i explice, s-o 
convingă. La ce bun ? Cite vorbe nu spusese el, pe insula 
aceasta, de opt luni încoace, ca să-i convingă pe Mason, 
pe Mac Leod, pe Baker, pe tahitieni! Şi toate, în zadar! 
Nu făcuse decit să explice, să tot explice... Se izbise de 
ziduri | 

Spuse, cu un glas posomorit, şi fără a o privi: 

— Nu vrei să-mi dai puşca ? 

— Nu. 

Şi adăugă: | 

— Nu e încă momentul. 

— De ce? 

— Noi socotim că nu e momentul. 

— „Noi“, adică cine ? 

— Omaata, ltia, eu... 

— De ce? 

Ea ridică din umeri, iar cu mîna dreaptă făcu un gest a 
neputinţă. El întoarse capul. Acelaşi mister, aceleaşi lucruri 
nepătrunse, aceleaşi motive cu neputinţă de exprimat... 

— De ce? repetă el, iritat. Sînt patru zile de cînd răz- 
boiul s-a sfîrşit. Iar Tetahiti nu iese din pa. Ceva trebuie, 
totuşi, făcut, ca el să nu-şi piardă încrederea. 

— Da, spuse ea, ai dreptate. Dar nu e încă timpul. 

— De ce nu e încă timpul? 

Ea îl privi. El îşi aţinti asupră-i frumoşii săi ochi al- 
baştri de peritan. Ochii săi gravi, plini de îngrijorare. lvoa 
se simţea topită de înduioşare. Aug, bietul Adamo! Era ne- 
fericit din pricina acestui cap care scormonea cu lăcomie, 
ca să tot afle „de ce“. 

— Încă vrea să te ucidă, spuse ea în cele din urmă. 

— De unde ştii ? 

Ea suspină. Nu se mai isprăvea. De unde, de ce, iarăşi 
de unde... Bietul Adamo! Capul îi cerea într-una şi mai 
mult... 

— Şi ştii şi cînd nu va mai avea de gînd să mă ucidă? 

Ea îl privi cu seriozitate. Nici un tahitian nu surprindea 
ironia. 

— Nu, spuse ea, cu simplitate. Asta n-o ştiu. 

Purcell făcu cîţiva paşi prin odaie şi spuse, fără a o 
privi. 

— Uite ce e: încredinţează Omaatei puşca şi vino înapoi. 

Ea făcu „nu“ cu capul. 

— În starea în care te găseşti ? 

— Sînt soţia ta, spuse ea, cu mîndrie. Se cuvine să te 
apăr. 

E] îi zviârli o privire, apoi, îndată, îşi întoarse ochii de 
la ea. Ivoa îşi încrucişă mîinile pe genunchi şi gîndi, feri- 
cită : „Mă iubeşte! O, cît de mult mă iubeşte! Îi vine să 
mă ia în braţe, să-mi mîngiie pîntecele şi copilul dinăuntru... 
Dar e supărat, îşi spuse ea, amuzată. Îşi închipuie că e su- 
părat... E bărbat: nu ştie ce simte.“ 

— Acum plec, spuse ea, ridicîndu-se greoaie, şi se în- 
dreptă spre uşă. 

Îl auzi străbătînd odaia. Era în spatele ei, nemişcat, şi 
Ivoa îşi spuse, în sinea ei: „Acum, mă va atinge“. Puse, cu 
încetineală, mîna pe ivărul uşii, şi, clintindu-se din loc, ca 
să poată da uşa în lături, se retrase înapoi mai mult decît 
era nevoie. Dar nu întîmpină decît golul. 

— Adamo, spuse ea, întorcînd pe jumătate capul, peste 
umăr. | 

El fu, într-o clipă, lîngă ea. Ivoa nu se întoarse. Îl 
simţea în spate, de-a lungul întregului său trup. 

— Pune mîna pe mine, spuse ea, în şoaptă. Se sprijini 
de el, îşi scoase în afară pîntecele enorm, destins. Îi simţi 
lunecarea mfinii sale caldă, abia atingîndu-i rotunjimea. O, 
Adamo |! O, tanc-ul meu ! 

Se scurseră cîteva clipe, apoi ea spuse, cu un glas în- 
năbuşit : 

— Acum, plec. Urmă scîrțiitul uşii închise, iar Purcell 
rămase nemişcat, cu capul în jos. Era singur, şi nu obținuse 
NIMIC. 

Un minut mai tîrziu se întoarse la scîndurile lui şi se 
puse, din nou, pe lucru. Cu ferăstrăul lui Mac Leod, treaba 
mergea de minune. Munci, cu îndîrjire, pînă seara. De în- 
dată ce se oprea din lucru, un nod i se punea în git şi îl 
cuprindea tristeţea. Vahineele rămaseră cu el toată după 
amiaza, dar el de-abia le vorbi. Către asfinţitul soarelui, 
Omaata îi aduse de mîncare, el trecu în bucătărie, se spălă 
şi, de îndată ce termină masa, simţi că îl apucă oboseala. 

Adormise, pesemne, citind, căci se pomeni pe patul său, 
în braţele Omaatei, cu capul pe sînul ei. Lumina lunii se 

strecura printre scîndurile pereţilor mişcători. Închise ochii, 
avu senzaţia că lunecă de-a-ndaratelea într-o pufoasă umbră 
de răcoare. O clipă după aceea, era la Londra, într-o bi- 
serică unde, învestmîntat în negru, comenta în auzul credin- 
cioşilor pasaje din Biblie : „lacob o luă de soţie pe Lia, 
apoi pe Rachel. Lia avu de la el patru feciori...“ Auzea, cu 
uimire, propria sa voce, nu şi-o recunoştea. Era gravă, na- 
zală, cîntată. Şi, lucru curios : el se afla în picioare, cu faţa 
la asistență, dar în acelaşi timp era aşezat printre credin- 
cioşi, privind spre acest alter ego dinaintea lui, pe care îi 
asculta vorbind. Acela spunea : „Rachel, văzînd că e stearpă, 
o dădu pe slujnica ei, Bala, lui Iacob, ca femeie. Iar Lia, 
văzînd că pîntecele nu-i mai rodea alţi copii, i-o dădu pe 
slujitoarea ei, Zelfa.“ Purcell îl privea, cu stingherire, pe celă- 
lalt el însuşi, tema era cam ciudată pentru o predică, vecinul 
său din stînga îşi încleştă pumnii pe genunchi, era o mata- 
hală slăbănoagă, cu o legătură neagră pe ochi. „Jacob, reluă 
celălalt el însuşi, avu, aşadar, patru femei şi avu, de la 
aceste patru femei, doisprezece copii.“ „lar eu am să-ţi spun 
de ce vorbeşti dumneata aşa, mincinos afurisit ce eşti! 
strigă vecinul lui Purcell, ridicîndu-se. în picioare. Și, cu 
paşi mari, se îndreptă spre predicator, scoţindu-şi legătura 
de pe ochi. Era Mac Leod. În locul pe care îl străpunsese 
glontele tras de Tetahiti, ochiul său drept nu mai era decît 
o gaură întunecată. Lung şi scheletic cum era, se propti pe 
picioare, îşi întoarse către Purcell ochiul sănătos, scoase 
cuțitul şi spuse, cu un glas tărăgănat: „De cînd mă tot 
vîntur în oraşul ăsta blestemat, mi-am irosit destulă vreme, 
pînă să-ţi înfig cangea-n beregată. Dar acum, că te-am prins, 
pe cinstea lui Mac Leod ţi-o spun că nu te mai las, fără să-ţi 
fac de petrecanie !“ „Dar ce ţi-am făcut ?“ biîlbîi Purcell. 
„Uite“ ! reluă Mac Leod, cu voce puternică, punîndu-şi mîna 
pe gaura ochiului din orbită : „Cine-i de vină că întregul 
nostru echipaj, adică toţi albii de pe insulă, s-au dus pe apa 
sîmbetei ? Dumneata ne-ai asmuţit pe unii împotriva altora, 
Purcel], cu Evanghelia şi cu toate celelalte, cu mutrişoara 
dumitale de îngeraş ! lar acum tot pămîntul din insulă e al 
dumitale | Cu sculele mele şi cu tot! Şi toate femeile-s cu 
dumneata, Iacob sau neiacob, afurisit făţarnic ce eşti!“ 
Purcell îl văzu repezindu-se să-i dea o cumplită lovitură de 
cuţit. Se feri în lături şi începu să alerge. Se prăbuşiseră zidu- 

vile. Alerga deznădăjduit, străbătea luminişul pădurii în flă- 
cări, se iviră palmierii mărunți, apoi pieriră, el gonea acum 
pe plaja lui Blossom Bay, în ghearele unei spaime: cumplite, 
cu nemăsurata umbră a lui Mac Leod, tot mai aproape, pe 
urmele sale. Deodată, se pomeni în grota ce adăpostea şalu- 
pele, fugea în jurul uneia dintre ele, cu Mac Leod după el, 
se fugăreau unul pe celălalt, ca nişte copii într-o hîrjoană 
de-a v-aţi ascunselea, în jurul unui copac. „Adamo“ |! strigă 
vocea lui Tetahiti. Grota pieri. Purcell se afla în picioare, 
în pa, cu ochii căscaţi de groază, în faţa suliţelor, recunoscînd, 
înfipte, în două dintre virfurile lor, capetele lui Jones şi 
Baker, cu sîngele picurîndu-le încă din beregată, Jones, cu 
chipu-i de copil, Baker, cu buza strîimbată de ticul lui; 
între cele două capete se înălța o suliță fără scăfirlie în vâri, 
iar Baker deschise ochii, şi aţintindu-i plini de furie asupra 
lui Purcell, spuse cu un glas limpede: „Asta-i pentru dum- 
neata“ |! „Adamo |! strigă Ivoa, Adamo !“ Purcell se întoarse ; 
Tetahiti, la zece metri de el, drept şi cu o căutătură întu- 
necată, înţepenit pe picioare, cu ţeava puştii îndreptată spre 
inima sa. „Opreşte ! strigă Purcell. Tetahiti, bunul meu frate, 
opreşte !“ Tetahiti îi zvirli un zîmbet dispreţuitor, răsună un 
bubuit, Purcell simţi parcă lovitura unui pumn în coaste. 

— Aita !, copilaşul meu, spuse o voce profundă. 

Deschise ochii mari, inima îi bătea să se spargă. Era ud 
leoarcă de năduşeală. 

— Aita, îi şopti, Omaata, la ureche. 

Inima i se potoli. Visase oare? Nu cumva era doar o 
amînare, o oprire vremelnică ? Fuga pe plajă, suliţele, Teta- 
hiti, izbitura glontelui în piept. Să fi visat era cu neputinţă, 
doar nu născocise el cuvintele lui Mac Leod! Le mai avea 
încă în urechi ritmul, glasul acela nazal, sarcasmul... Purcell 
închise ochii, în minte i se făcu un gol, gîndirea i se răsuci 
în loc, ca într-un vîrtej. Era cumplit de obositor. Asta-i pen- 
tru dumneata | spuse glasul furios al lui Baker. Fu ca răsu- 
netul unui gong care-i sfîrtecă nervii, se întoarse, cu un tior 
de gheaţă pe şira spinării, cu mîinile tremurînde. Văzu puşca, 
iar deasupra ţevii, ochii întunecaţi ai lui Tetahiti şi zîmbetu-i 
plin de dispreţ. Oprește ! Opreşte |... 

— Aita, copilaşul meu... 


1 Nu-i nimie. (Nota autorului.) 

Îşi destinse muşchii, deschise ochii, se apucă să numere 
pînă la zece, îşi pierdu, în aceeaşi clipă, şirul şi alunecă în 
beznă. Se împotmolea din nou, parcă, toate redevenind ia- 
răşi reale. Cu Tetahiti în faţa sa, punîndu-i puşca în piept, 
inima i se zbătea, glontele va porni din ţeavă, trebuia să 
vorbească, să vorbească... 

— Omaata ! 

— Copilaşul meu ! 

Spuse cu caznă : 

— Sub smochin... 

— Cînd,. sub smochin ? se auzi vocea Omaatei, de de- 
parte, de departe. 

Aluneca, iarăşi aluneca. Făcu o sforţare deznădăjduită. 

— Cînd am ieşit din grotă... 

— Da, spuse ea, da... Umerii îţi erau roşii ca focul, copi- 
laşul meu. 

Umerii îi erau roşii. Amănuntul acesta căpătă deodată o 
mare însemnătate. Sta neclintit locului, dar se vedea întor- 
cînd capul pe grumaz. Roşii, roşii. Omoplaţii erau şi ei roşii. 
Spuse, cu glas tare .: 

— Umerii îmi erau roşii, şi i se păru că ieşise pe jumătate 
din viscul în care se înnămolise. Tu mi-ai spus... 

— Nu, copilaşul meu, nu ţi-am spus nimic... 

El îngăimă, bilbîindu-se : 

— Mi-ai spus : „Războiul nu s-a sfîrşit...“ 

Şi aşteptă, Omaata nu făcu nici un comentariu, şi un lucru 
straniu se petrecu: tăcerea Omaatei îl trezi în cele din 
urmă. 

EI reluă : 

— Ivoa spune : „,letahiti vrea încă să te ucidă“. 

Ea mirii pe un ton supărat: 

— A spus ea aşa? 

— Da, astăzi, cînd a venit să mă vadă. 

Omaata tăcea. El continuă : 

— A spus un lucru neadevărat ? 

— Nu. 

Nu era cu putinţă un „nu“ mai laconic. 

— Asta o ştiai şi tu ? 

— O ştiam. 

— Cum de o ştiai? 

— O ştiam. 

— Cum de o ştiai ? reluă el, cu tărie. 

Omaata se simţi cutremurată de o undă de plăcere: 
Adamo îi vorbea cu severitate, ca un tanc. Ce ochi trebuie 
să fi avut! | 

— Le vorbeşte capetelor, înjurîndu-le, spuse ea, pe un 
ton supus. 

—- În fiecare zi ? 

— Da. 

— Pe toate le înjură ? 

— Da. 

— Chiar şi pe acela al lui Jono ? 

— Da. 

— Chiar şi pe al lui Ropati ? 

— Da. 

Şi ea adăugă, o clipă mai tîrziu: 

— Tetahiti nu e un om rău. 

Era ciudat. De ce spunea ea, oare, aşa ? Ce anume voia 
să-i dea a înţelege ? 

El reluă : 

— E adevărat că între Uili şi Ropati mai există o suliță 
care aşteaptă un cap? 

— Da' de unde! spuse ea, pradă unei subite emoţii. Cine 
ţi-a spus aşa ceva ? Lucrul ăsta e neadevărat! Nu, nu! S-o 
fi hotărît, poate, Tetahiti să te omoare, dar n-are să facă el 
un asemenea lucru! Au! O suliță care aşteaptă un cap! 

Tonul ei era destul de alarmat: o treabă ca asta ar fi în- 
semnat culmea prostului-gust, o groaznică încălcare a eti- 
chetei, o mojicie nedemnă de un gentleman. O mică licărire 
„hazlie îi trecu prin minte lui Purcell, Și această mică licărire 
îi făcu plăcere. Răsuflă adînc şi îşi spuse în sinea sa: „Nu 
sînt un laş“. 

Reluă : 

— Dar dacă Tetahiti-mă ucide, atunci ce se întîmplă ? 

Urmă o tăcere îndelungă, după care Omaata spuse, pe un 
ton prudent : 

— Lucruri foarte neplăcute pentru el. 

Veşnic aceleaşi tăceri, aceleaşi reticeriţe... 

— Ce lucruri ? spuse Purceli, cu asprime. | 

O simţi în umbră, încrîncenîndu-se. De astă dată rezerva 
era aceea care-şi spunea cuvîntul : nu se va da bătută. 

— Anumite lucruri, repetă ea scurt. 

Purcell ridică în sus capul, ca şi cum ar fi putut s-o vadă. 

— El le ştie P 

— Da, 

— Atunci, de ce m-ar ucide? Eu tot plec. Ar fi să mă 
ucidă degeaba. 

Un rîs mărunt ieşi din gîtlejul Omaatei. 

— O, copilaşul meu, cînd un om devine războinic... 

Îşi lăsă vorba neisprăvită şi reluă: 

— Cît despre ce ai făcut cu Vaa, bine ai făcut. 

— Ştii şi tu? 

— Ştim cu toate. 

Şi adăugă: 

— lar mîine seară va afla şi Tetabhiti. 

El ridică, din nou, capul. Era uimit de aceste precizări. 

— De la cine ? 

— Ştii tu de la cine. 

Urmă o tăcere, după care el spuse: 

— A şi apucat să se joace cu el? 

— Se va juca. 

Omaata reluă : 

— Miine seară. Tumata spune: „Miine seară. Nu mai 
tîrziu.“ 'Tumata spune : „Ea nu va mai aştepta. Miine seară 
se va duce la pa.“ 

Apoi, tăcerea dură atît de multă vreme, încît el crezu că 
Omaata adormise. Dar deodată simţi ridicîndu-i-se sub cap 
pieptul ei enorm. 

— De ce rîzi ? 

— Aita, aita, omule... 

Şi reluă : 

— Miine ai să ştii de ce rîd. 

Ea îşi puse mîinile largi pe capul său şi începu să-i mîn- 
gîie cu duioşie părul. 

Purcell isprăvi, în dimineaţa celei de a doua zile, de tăiat 
barele transversale ale punţii. Cu puţin înainte de amiază, 
femeile plecară, iar el se duse să se spele, în bucătărie, 
aşteptînd sosirea lItiei, cu mîncarea. Auzi deschizîndu-se şi 
închizîndu-se la loc uşa cabanei. Se şierse şi, ieşind din 
bucătărie, îşi trase, în plin soare, pantalonii pe el. Rămase o 
clipă să se scalde în dogoarea văpăii ; căldura îi pătrundea 

în muşchi, îi era foame, se simţea uşor şi era plin de voie 
bună. 

— Itia ! strigă el, vesel. 

Nu se auzi nici un răspuns. Făcu ocolul casei, prin gră- 
dină, pereţii mişcători erau larg deschişi. Cu picioarele date 
în lături, Vaa trona, revărsată pe fotoliul său. Țîşnindu-i 
dintre tîşiile din scoarță de copac ale fustei, pîntecul îi in- 
vada coapsele. Ea îi contempla cupola, cu ochii umezi, cu 
mîna stîngă frămîntîndu-şi sînul drept. 

— Unde este ltia P întrebă Purcell, încruntînd din sprîn- 
cene. 

— Peştele ev ţi l-am adus, spuse Vaa, făcînd cu mîna un 
gest în direcţia mesei. 

— Unde este ltia P spuse Purcell, înaintînd înăuntrul în- 
căperii. E supă:ată ? 

— Nu. 

—— De ce n-a venit? 

— Eu ţi-am adus... 

— Ştiu, ştiu, vorbi el repezit şi ridicîndu-şi mîna pentru 
a-i impune tăcere. 

Se apropie de masă, mirosul de peşte şi lăcomia îi pă- 
trunse în nări, îi era foame, dar nu se hotărî să înceapă să 
mănînce. 

— Ascultă, Vaa, spuse el cu răbdare. Ieri, Omaata. Astăzi 
Itia. De ce nu vine lia? 

— Eu ţi-am adus... 

El bătu în masă cu podul palmei. 

— You are a stupid girl, Vaa. 

— lamllam! 

Apoi se aşeză pe scaun, dezarmat. Îşi trase în faţă mîn- 
carea de peşte şi se apucă să mănînce. 

— Adamo, spuse Vaa, după o clipă. 

O privi: o mînă largă şi-o ţinea pe coapsă, iar cu cealaltă 
îşi freca sînul. Un aer bleg, îndobitocit. Dar cu ochii cutre- 
muraţi de o oarecare îngrijorare, 

— Eşti supărat, Adamo ? 

Din nou, aceeaşi îngrijorare. Şi asta, pentru el! Ca şi 
cum, deodată, Vaa uitase că ea era văduva unui mare şef. 

— Nu sînt supărat. 

Vaa se tot gîndea. Se scurseră cîteva secunde, apoi spuse, 
înălțindu-şi umerii şi trunchiul : 

— Astăzi eu. Miine lItia. 

Era limpede că făcea. o storțare aproape deznădăjduită 
ca să se explice. 

— De ce tu, astăzi ? spuse Purcell. 

Chipul Vaaei se îmblînzi, buzele i se răsfrînseră, dinţii îi 
sclipiră, încât păru aproape frumoasă. 

— M-ai bătut. . 

O privi stăruitor, neştiind ce să înţeleagă. 

— Şi P spuse el ridicînd din sprîncene. 

— Ieri, spuse ea, cu chipul transfigurat de fermecătoru-i 
surîs. leri m-ai bătut. 

Purcell înţelese deodată. Prin urmare, de aceea rîsese 
Omaata aseară ! „Ce sacrificii fac eu pentru pace“ ! Gîndul 
acesta îl amuză. O privi pe Vaa cu drăgălăşenie şi, îndată, 
îi văzu alba sclipire a dinţilor. Revărsată, cu tot trupul, Vaa 
suridea cu un aer calm şi ca şi cum ar fi avut sentimentul 
că ceva îi aparţine. | 

— Tetahiti ştie, spuse ea, cînd Purcell sfîrşi masa. 

— Ştie ? 

— Da, despre ceea ce aveam de gînd să fac. Horoa s-a 
dus la el. Şi i-a spus. 

Horoa s-a dus la el. Fără vreo urmă de învinuire. Pur şi 
simplu un fapt. Doar constatarea unui eveniment. Tot atît 
de firesc cît şi ploaia adusă de vînt. Tot atît de fatal. 

— Cînd ? 

— leri noapte. 

Era uimitor. Tumata prevăzuse nu numai că Horoa se va 
duce, ci prevăzuse în timp pînă şi limita ei de rezistenţă. 

— Tu eşti tanc-ul meu, reluă Vaa. Trebuie să mă aperi. 

Purcell îi aruncă o privire. Poate că, la urma urmelor, 
nici nu era chiar aşa proastă. 

— Dacă Tetahiti vrea să te ucidă, spuse el, cu sînge rece, 
te voi apăra. Dar dacă nu vrea decît să te bată... 

Ea îşi puse miîinile largi, amîndouă, pe coapse, făcînd cu 
capul o uşoară mișcare, în semn de încuviințare. Da. Lo- 
vituri da. Era drept. Şi nu avea de ce să spună nu. 

Vaa se sculă în picioare. 

— Acum, mă duc. 

El ridică din sprîncene. 

— Pleci ? 

— Sînt însărcinată, spuse ea, cu un aer de demnitate. 

— Da, da, spuse el roşind încurcat, desigur! Desigur! 
Du-te ! 

— Mă duc, reluă Vaa, şi, urnindu-se înspre uşă, cu fi- 
şiile din scoarță de copac ale fustei zburîndu-i în jurul şol- 
durilor pline, ieşi majestoasă. 

Se scurseră încă două zile fără ca să se mai fi petrecut ceva 
nou. Tetahiti nu ieşea din pa, Ivoa rămînea nevăzută, sin- 
gurul eveniment nou era îndeletnicirea căreia Horoa îi con- 
sacrase nopţile. Nu încerca să-şi ascundă ieşirile din timpul 
nopţii. Sforăind şi ţopăind, făcu declaraţii. Nu pătrunsese 
în pa, ci numai în prima îngrăditură. Atîta vreme cît Ie- 
tahiti nu va smulge din suliţi capul Scheletului în mod ofi- 
cial, ea îl va socoti tot ca pe un duşman. Aşteptînd, ea se 
juca cu el, fireşte. Dar nu-i călca pragul casei şi nu-l lua 
de tan€. 

În ziua de 22, coborînd poteca povîrnită ce ducea la 
Blossom. Bay, Purcell îşi scrînti glezna. Fu masat şi banda- 
jat. Şi se luă hotărîrea ca, începînd din ziua aceea, să ia 
masa de prînz în grota şalupelor şi să nu se întoarcă decit 
seara în cabană. Vahineele îi ridicaseră pe plajă o colibă 
făcută din crăci, în care el se putea odihni în ceasurile de 
dogoare ale zilei. 

Itihota cea tăcută îi aduse lui Purcell cea dintîi masă pe 
plajă, şi nu voi să lase în seama nimănui grija de a-l ajuta 
să facă drumul în urcuş, spre sat. O dată intraţi în cabană, 
ea aprinse luminiţele doedoe, îl aşeză pe Purcell în fotoliu, 
îi întinse piciorul rănit pe un scaun, se duse să caute cartea 
lăsată de el pe pat şi i-o puse în mîini. 

Purcell o privea cu plăcere cum se ducea şi se întorcea. 
ltihota era singura dintre tahitiene care nu avea picioare 
lungi, dar această lungime redusă a lor, compensată de o 
talie foarte delicată, dăruia părţii inferioare a trupului ei 
o anumită rotunjime şi soliditate care, contemplate cu luare- 
aminte, păreau plăcute. Pieptul îi era plin, căpşorul foarte 
mic, ca şi cum, dăruind aproape totul trunchiului, Creato- 
rul fusese nevoit să economisească materialul pentru plăs- 
muirea capului. Ochii, mai cu seamă, îi erau impresionanţi. 
Ochii ei nu urcau spre tîmple, ca la celelalte vahinee, ci, 
puţin bulbucaţi, se înfăţişau drepţi şi nu prea larg deschişi, 

destul de înguşti, cu o privire de o minunată vioiciune. 
Obrazul, de la pomeţi în jos, cobora într-un delicat triunghi 
pînă la bărbie şi, în mijlocul acestui fin relief, buzele, lipsite 
de orice desen, dar foarte cărnoase şi mobile, deveneau parcă 
nefireşti, mai cu seamă dacă te gîndeai că ele nu se între- 
deschideau mai niciodată pentru a face loc vreunui cuvînt. 
Erau, totuşi, fără încetare cutreierate de zîmbete, de un- 
duiri şi strîmbături, tot atît de expresive ca şi ochii Itiho- 
tei, sau şerpuirea gîtului ei. 

Purcell nu izbutea să se concentreze asupra filei din 
carte. Ceea ce îl stingherea era tocmai tăcerea Itihotei. Stă- 
tea pe pat, cu spatele rezemat de peretele de lemn, cu 
mîinile deschise pe genunchi, cu un picior îndoit sub ea. 
Nici nu se clintise, nici nu vorbise din clipa în care Pur- 
cell îşi începuse lectura. Cînd îşi ridica ochii din carte, nu-i 
întîlnea privirea. Şi totuşi, o simţea în preajma sa. Nemiş- 
cată, mută, cu ochii în pămînt, ea îşi făcea simțită prezenţa 
într-un fel extraordinar. 

Purcell închise cartea şi, șchiopătînd, merse să se aşeze 
lîngă ea. 

— La ce te gîndeşti ? 

Ea îl privi. Îndoi gâtul, făcu o uşoară mişcare cu corpul: 

— Păi, la tine. Sînt cu tine. La tine mă gîndesc. 

— Şi ce anume gîndeşti ? 

O ridicare de sprîncene, o răsfrîngere a buzelor, un aer 
grav, o uşoară mişcare din umeri: 

— Sînt multe de gîndit, multe. 

— Dar nu spui nimic. De ce nu spui niciodată nimic? 

Schiţarea unui surîs. Schiţarea, doar, îndoirea gîtului, pri- 
virea întrebătoare, palmele deschise. „La ce bun, de ce să 
vorbesc ? Nu se înţeleg oamenii, destul de bine, şi fără de 
asta ?“ Era uimitor. Ea nu deschidea gura, şi el o înţelegea. 
Fiecare mimică ascundea o frază. 

— Fi, hai, spuse Purcell, fii drăguță. Spune-mi ceva. 

Sprîncenele ridicate, o mutră de ezitare, aerul serios, puţin 
speriat : 

— Să spun? Ce vrei să-ţi spun? Nu e nimic de spus. 

— Spune-mi ceva, reluă Purcell. Ce vrei. Ceva pentru 
mine, 

Ea avu aerul că îşi adună forţele, apoi ridică ochii puţin 
codaţi, şi, cu o voce joasă, gravă, voalată, spuse, răspicîn- 
du-şi cuvintele : 

— Eşti bun. 

O privi. Era eficientă tăcerea ltihotei. Atîta vreme cit 
o păstra, ea îi dăruia un farmec, înconjurînd-o de taină. Şi, 
de îndată ce deschidea gura, tot ceea ce spunea căpăta un 
relief deosebit. Purcell se aplecă, trecîndu-şi dosul palmei 
drepte pe obrazul lItihotei. Era uimit cîtă importanță căpă- 
tase şi cu ce economie de mijloace! 

Se auziră violente bătăi în uşă, urmate de un glas care: 
spuse : „E Horoa“! Purcell rămase nemișcat, cu mîna cu 
care mîngîiase obrazul Itihotei înălţată încă pînă în dreptul 
umărului ei. Se scurseră cîteva secunde, apoi glasul profund 
al Omaatei răzbătu prin tăbliţa uşii: „Poţi să deschizi, 
Adamo“. 

El se ridică, dar Itihota i-o luă înainte. Și Horoa ţişni în 
odaie ca şi cum ar fi fost zvîrlită dinafară şi, cu coama în 
vînt, cu pieptul agresiv, cu ochii plini de flăcări, începu să 
reverse un potop de vorbe, tropăind aşa de năvalnic în lung 
şi în lat, prin odaie, încît toată lumea se dădu în lături. ca 
să-i facă loc. 

— Şezi, Horoa |! spuse Purcell, cu tărie. Ceea ce se pe- 
trecu fu întocmai ca şi cum el ar fi tras de hăţuri; ea se 
arcui, dădu capul pe spate şi, cu ochii ieşiţi din orbite, în- 
cepu să necheze. 

— E Adamo €! 

— Stai jos, Horoa! repetă Purcell, cu acelaşi ton. Stai 
jos, te rog! Îmi dai dureri de cap. 

— E Adamo €! 

— Îi dai dureri de cap bietului Adamo, spuse Omaata. 

— Stai jos! spuse Itihota. 

Horoa fu atît de uluită auzind-o pe Itihota vorbind, în- 
cît se aşeză. 

— L-am văzut pe Tetahiti, spuse ea, în cele din urmă, 
pe un ton aproape liniştit, şi el a spus... 

Îşi lăsă fraza neisprăvită, 

— Ce a spus? 

— Ascultă, omule! reluă ea cu o nouă izbucnire de im- 
petuozitate şi vrînd parcă să se ridice în picioare, ca s-o ia 
de la început. În cea dintîi noapte, îi spun lui Tetahiti despre 

proasta de Vaa. Iar el nu spune nimic: A doua noapte, iar 
NIMIC... 

Ea îşi mişcă umerii şi îşi umflă pieptul: 

— Astă noapte, dac-am văzut aşa, m-am înfuriat |... 

Şi dădu să se scoale, dar nu apucă s-o facă. Omaata îşi 
întinse lungul ei braţ, apăsîndu-i umărul cu mîna. 

— Şi atunci am spus: „Adamo e bun. Adamo a împie- 
dicat-o pe Vaa să te ucidă. lar tu, tu stai în pa-ul tău, cu 
puşca ta şi cu capetele tale şi spui : «Adamo trebuie să plece, 
că altminteri îl ucid». Nu eşti om drept...“ 

Horoa îşi scutură coama şi se opri o clipă. 

— Şi ? spuse Purcell, cu nerăbdare. 

— M-a ascultat, cu o mutră foarte încruntată. Au, ce 
faţă impunătoare |! chiar mie mi se cam făcuse frică! Apoi 
a spus: „Adamo este un peritan. E viclean.“ 

Purceli îşi întoarse privirea în altă parte. Se simţi deza- 
măgit, îndurerat. Era un „peritan“, şi, prin urmare, tot ce 
venea din partea lui era rău. 

— Atunci, urmă MHoroa, deodată m-a apucat furia! şi 
i-am spus: „Om îndărătnic ce eşti! Adamo e foarte bun! 
Toate femeile îl iubesc!“ Dar el a ridicat din umeri şi a 
spus : „Vahineele au mintea între coapse“. 

Ea se opri un răstimp şi bătu, de mai multe ori, cu pi- 
ciorul drept în podea. 

— „lar ţie, omule, i-am spus eu, mintea ţi-e sub şezut!“ 
Vorba asta i-am aruncat-o drept în obraz! urmă ea ridi- 
cîndu-se cu atîta pornire, încît Omaata nu mai apucă s-o 
oprească. Nu mi-a fost frică, reluă ea, tropăind, şi, scutu- 
rîndu-şi coama, îşi zvicni aprig crupa, gata, parcă, să se 
năpustească. 

Apoi îşi luă iarăşi povestirea de la început. Purcell îşi 
sprijini coatele de genunchi şi îşi luă capul între mîini. Îi 
era dragă Horoa, dar în această clipă nu-i putea suporta 
vitalitatea : îl deprima. 

— Şi apoi? făcu Omaata, înşfăcînd-o cu uriaşul ei braţ 
pe Horoa şi silind-o să se aşeze la loc. 

— M-a pălmuit, reluă Horoa, cu un ton mai potolit, 
ca şi cum contactul crupei sale cu scaunul ar fi fost de 
ajuns ca să-i domolească, în bună parte, apriga-i pornire. 
Au ] Ce mai palmă! M-am rostogolit la pămînt! Dar i-am 

dat-o înapoi ! reluă ea îndată, scuturîndu-și coama şi dind 
semne că iarăşi vrea să se ridice. 

Omaata o sili să rămînă pe locul ei. 

— A ieşit bătaie! Bătaie a ieşit! Şi cînd încăierarea s-a 
sfîrşit, spuse ea coborînd glasul şi închizînd pleoapele a 
sfiiciune, a început joaca... 

— Și apoi? spuse Purcell, exasperat. 

-—- Apoi a fost în toane bune. Auc! Cum îi mai strălu- 
ceau ochii în bătaia lunii ! Şi am luat-o iarăşi de la capăt: 
„Adamo este moa. Adamo n-a ucis pe nimeni. Şi n-a pur- 
tat armă, niciodată.” Atunci a încruntat din sprîncene şi a 
spus: „Femeie, tu eşti ca stropii ce cad în vreme de 
ploaie“. Şi a adăugat: „Ivoa are o puşcă“. lar eu, strigă 
Horoa, din nou cu o impetuoasă pornire, dezlipindu-şi 
aproape crupa de pe scaun, eu am spus: „„Omule! Ivoa se 
teme că ai să tragi în tancul ei!“ După asta a rămas tă- 
cut, şi pe urmă a spus: „Adamo trebuie să plece şi n-am: 
să-l ucid : să-i spui asta Ivoei din partea nepotului marelui 
şef Otu...“ 

Purcell ridică, cu vioiciune, capul şi o privi pe Omaata. 
Urmă o tăcere. Fără nici un fel de îndoială, era un fapt nou. 
E adevărat că Tetahiti declarase încă din 16 mai că nu-l 
va omori pe Adamo. Dar niciodată, pînă acum, nu dăduse 
nimănui sarcina de a i-o spune Ivoei, stăruind asupra legă- 
turii de sînge dintre ei doi. De astă dată nu mai era vorba 
despre o vagă făgăduială. Acum o făcea de la om la om, 
invocînd numele marelui şef Otu. Tetahiti continua să ceară 
plecarea lui Adamo, dar, aşteptînd, se înfăţişa, pentru Ivoa, 
cu o voalată propunere de pace. 

A doua zi dimineaţa, Omaata, împreună cu ltia şi Ivoa, 
veniră să-l vadă pe Purcell. Îşi ţinea cuvîntul. Toate urmau 
a se hotărî în prezenţa lui Adamo, cu care se vor sfătui. 
Îndată după sosirea celor trei femei, celelalte vahinee se 
făcură nevăzute, fără a arăta cea mai mică supărare că 
n-au fost şi ele poftite să ia parte la această adunare 
resirinsă. 

Purcell le împărtăşi de la bun început părerea de a se 
înmiîna, fără întârziere, lui Tetahiti puşca Ivoei. Fu ascultat 
fără a fi întrerupt, iar cînd sfîrşi cu ceea ce avusese de spus, 
nu se ridică nici o obiecţiune. De aceea, fu foarte uimit 

cînd, treptat-treptat, descoperi la cele trei o puternică îm- 
potrivire faţă de planul său. Trecu destulă vreme pînă să 
înțeleagă punctul lor de vedere. Ele îl exprimau mai mult 
prin tăceri decît prin vorbe. Erau de acord că Tetahiti 
deschisese un drum. Dar calea aceasta el n-ar fi deschis-o, 
dacă n-ar mai fi existat puşca lIvoei. Puşca rămînea, aşa- 
dar, o garanţie pe care nu ţrebuiau s-o părăsească decît cu 
toată prudenţa. Se luă hotărîrea că lItia şi Omaata să se 
ducă în solie la pa, unde întîi să se asigure că Horoa nu 
exagera în vreun fel făgăduielile lui Tetahiti. N-ar fi de loc 
rău, oricum, să-l facă să le repete în faţa altor doi martori. 
După aceea vor întreprinde discuţii cu el. În orice caz, nu 
putea fi vorba de a i se înmîna lui Tetahiti arma Ivoei. Va 
fi sfărîmată sub ochii lui. Şi trebuiau să obţină, în schimb, 
ca şi el să-şi sfărîme puşca. 

Purcell nu se gîndise niciodată la această compensație şi 
admira îndrăzneala şi, în acelaşi timp, prudenţa femeilor. 
Obiectă, totuşi, spunînd că sînt puţine şanse ca Tetahiti să 
consimtă a-şi distruge arma. Ele fură de aceeaşi părere. Dar 
refuzul său le va îngădui să obţină ceva în schimbul concesiei 
pe care i-o vor face, renunţind la această revendicare. Purcell 
ghici că după vederile lor era foarte important ca discuţia să 
fie lungă şi anevoioasă. Cu cît va dura mai mult, cu atît 
făgăduielile lui 'Tetahiti de a nu atenta la viaţa lui Adamo, 
vor lua o formă mai solemnă şi-i va fi mai greu să le calce. 

Negocierile ţinură din ziua de 24 mai şi pînă în 6 iunie. 
Prima fază fu cea mai critică. Tetalkiti nu voi, fie din prin- 
cipiu, fie din viclenie, să stea de vorbă cu femeile. Ci numai 
cu Adamo. Dar vahineele îl făcură să înţeleagă că o discuţie 
cu Adamo nu ar duce la nici un rezultat. Bineînţeles, Adamo 
voia cu tot dinadinsul să-i dea puşca. Aşa voise el încă de la 
bun început. (Ştii, doar, cît este de bun !) Dar nu în mâinile 
lui se găsea puşca. Ci într-a lor ! Şi, prin urmare, doar cu ele 
trebuie să negocieze. Un tane stă de vorbă cu femeia sa. Şi 
atunci de ce n-ai sta şi tu de vorbă cu noi ? Şi, de altminteri, 
€ Tetahiti € ! ce treabă ai în clipa asta ? 

Aşa cum prevăzuse Purcell, Tetahiti respinse categoric ideea 
de a renunţa la puşca lui. Vahineele se indignară, îl amenin- 
ţară cu ruperea tratativelor, le rupseră chiar, le reluară, şi, 
după o săptămînă, cedară, silindu-se să pară că ele sînt, 

într-adevă:, acelea care au pierdut bătălia, lăsînd astfel ca 
întreaga victorie să fie de partea lui. 

Totodată, conferiră actului de predare a armei de către 
lvoa un caracter aproape teatral. În ziua de 6 iunie, la 
amiază, se duseră în convoi la pa. Ivoa, ltia şi Omaata erau 
în fruntea procesiunii ; în coadă, Horoa, Vaa şi Tumata. lar 
la mijloc, între Avapuhi şi Itihota, Purcell. Plouase în dimi- 
neaţa aceea, iar umezeala pădurii, peste care se abătuse „pîn- 
tecele soarelui “, devenise, din această pricină, înnăbuşitoare. 
Cu un sentiment de uşurare ajunse Purcell sub cerul liber, în 
locul care acum înconjura pa-ul. La vreo zece metri de în- 
grăditură, tocmai în punctul în care Cliff Lane o cotea spre 
dreapta pentru a ajunge la Blossom Bay, se înălța un tînăr 
smochin, pe care britanicii îl retezaseră de la pămînt, în 
urmă cu trei săptămîni, dar căruia îi şi crescuse o viguroasă 
mlădiţă, înaltă de trei metri, cu un mănunchi de frunze late, 
în vîrf. Micul grup se opri sub umbra lor, iar Omaata, care 
ţinea puşca Ivoei la subsuoara braţului drept, îl chemă pe 
Tetahiti. 

Purcell se aştepta ca el să rămînă între cele două îngră- 
dituri nevăzut şi văzînd totul. Dar el se hotărî să apară la 
lumina zilei, în faţa porţii pa-ului, cu cele trei femei ale 
sale în urmă. 

La drept vorbind, nu se apropie şi ţinea puşca în mînă, cu 
ţeava îndreptată, ca din nebăgare de seamă, spre pîntecele 
Omaatei. Cu toate acestea, faţa îi era senină, iar Omaata, 
îndreptînd arma care se afla Ja ea, în pămînt, el îi urmă. 
îndată, pilda. 

Omaata ţinu o cuvîntare în favoarea păcii. Cînd sfirşi, 
zdrobi arma, lovind-o de un copac, şi zvîrli frînturile la picioa- 
rele lui Tetahiti. Acesta făcu semn că urmează să vorbească, 
şi, după un răstimp de tăcere plină de demnitate, vorbi, 
într-adevăr. Aduse laude femeilor pentru înţelepciunea de 
care dăduseră dovadă. Le felicită pentru faptul că se arătaseră 
atît de iscusite. Nădăjduia că pe viitor va întreţine cu ele 
legături de prietenie. Cit despre Adamo, acesta nu era decît 
un peritan. Adamo trebuie să plece. Dar el, Tetahiti, şef, fiu 
de şef, îi făcuse o făgăduială fiicei marelui şei Otu, şi el îşi 
va ţine cuvîntul dat: dacă Adamo pleca fără să depăşească 
termenul pe care singur şi-l hotărîse, viaţa îi va fi, pînă 
atunci, tabu. 

Cuvîntul acesta le făcu vahineelor o impresie considerabilă. 
Ele nu şi-ar fi închipuit niciodată că 'Letahiti va merge chiar 
atît de departe. Dar, acum, nu mai aveau nici o îndoială: 
declarase tabu viaţa lui Adamo, referindu-se, în cuvinte 
limpezi, la Otu, al cărui cercel Adamo îl purta, în această 
clipă, la ureche. Adamo era, aşadar, de două ori tabu: o 
dată prin cercelul ce atinsese obrazul marelui şef Otu, şi încă 
o dată, prin cuvîntul lui Tetahiti, fiu de şef şi nepot al ma- 
relui şef Otu... | 

Cînd se mai potoli emoția, Tetahiti îşi reluă firul vorbirii. 
Îi biruise pe împilatori şi se socotea, prin urmare, şeful 
insulei. Sprijinit pe acest titlu şi potrivit uzului, îşi atribui 
sieşi acelaşi tabu. Purcell îşi dădu seama că era singurul care 
vedea stropul de ridicol al acestei declaraţii. Ea fu primită 
cu înclinări ale capului, pline de gravitate, şi cu un murmur 
de: aprobare. Apoi vorbi Omaata. Făcu risipă de cuvinte 
curtenlitoare, din care reieşea că îl asigură pe Tetahiti de 
respectul şi prietenia ei. Apoi mai aminti, fără, însă, a stărui, 
că, potrivit uzului tahitian, tabuul îşi pierdea valabilitatea 
dacă şeful îşi păta mîinile cu sîngele alor săi. Aluzia aceasta 
nu scăpă nimănui. Ivoa fiind verişoara lui Tetahiti, tanc-ul 
Ivoei putea trece drept rudă a noului şef. 

Este îndoielnic ca această restricţie, cu privire la propriul 
său tabu, să-l fi încîntat pe Tetahiti. Dar nu lăsa să i se 
vadă nimic pe faţă. Din clipa în care se proclamase rege 
al insulei, chipu-i se înfăţişa şi mai sever, trăsăturile şi mai 
dure, statura-i şi mai impunătoare. Cînd Omaata sfîrşi de vor- 
bit, el îşi reluă cuvintele de curtenire, le repetă în fel şi chip, 
iar atunci cînd cu toţii se aşteptau ca el să plece, Tetahiti făcu 
o pauză, şi apoi, deodată, 'rugă femeile să-l lase singur cu 
Adamo. 

Urmă o clipă de uluire. Neclintit, Tetahiti aşteptă cîteva 
secunde, apoi, văzînd că vahineele nu se urneau din loc, cu 
un gest larg, îi întinse Rahei puşca, şi Fainei cuțitul. Apoi, cu 
o încetineală plină de eleganţă, înaintă cîţiva paşi spre femei 
şi se opri, mai bine zis, se propti, în faţa lor, cu mîinile goale. 

Purcell simţi că era şi ceva de cabotin în aceste mişcări 
ale sale, dar, bună sau rea, diplomaţia implică totdeauna un 
element teatral. Cea de-acum, însă, era bună pentru că 
deschidea calea discuţiilor. Femeile se îndepărtară. Iar Purcell, 

la rîndu-i, înaintă şi el, cu neplăcutul sentiment că talia îi 
este cu mult mai măruntă decît a tahitianului, iar mişcările, 
mult mai puţin graţioase decit ale acestuia. Totodată, ieşind 
din răcoroasa umbră a smochinului, simţi în ceafă povara 
de foc a soarelui. 

“Nu era nici o urmă de aroganță sau dușmănie pe chipul 
lui Tetahiti. Severele sale trăsături nu spuneau nimic, iar 
cînd începu a vorbi, Purcell îşi dădu seama că glasul îi era 
mai puţin uscat decît în ultima lor convorbire. Totuşi, rosti 
fraze scurte, fără a încerca să le dea vreo elocinţă. Nu-l 
mai trata pe interlocutorul său ca pe un prizonier de război. 
Dar nici nu-l socotea un egal al său. 

— Cînd va fi gata piroga ? spuse el după un răstimp. 

— În mai puţin de o lună.. 

Urmă o tăcere. Purcell simţea dogoarea pe ceafă. Un cere 
de plumb îi încleşta capul. 

— Ai nevoie de ajutor ? 

— Nu. Doar pentru a o lăsa pe apă. 

Din nou, o tăcere. Tetahiti îşi sprijini, de pe un picior pe 
celălalt, greutatea trupului, iar Purcell îşi spuse, în sinea sa: 
„Acum va vorbi“. 

— Unde este Timi ? | 

Purcell clipi. Îi era grozav de cald. Tîmplele îi zvicneau. 

— Mort. 

Fu singur surprins de răspunsul pe care-l dăduse. Se hotă- 
rîse, oare, de multă vreme, fără să şi-o mărturisească, de a-i 
destăinui totul lui Tetahiti, sau vorbise aşa, sub înrîurirea 
stării. proaste în care se simţea ?' 

— Cine l-a ucis ? i 

— Nimeni. S-a omorit cu propria sa puşcă. 

Şi, văzînd că Tetahiti îl scruta fără a scoate o vorbă, îi 
povesti cum se petrecuse accidentul. 

— Cu trupul lui Timi ce-ai făcut ? 

Purcell făcu un gest vag. Nu voia s-o amestece pe Omaata 
în descrierea acestei întîmplări. 

— În mare. 

Tetabhiti îşi lăsă, pe jumătate, pleoapele grele pe ochi şi 
spuse, pe un ton neutru: 

— Şi cu puşca ce-âi făcut P 

Bineînţeles. Acesta era punctul care îl interesa pe Tetahiti. 
Doar pentru a ajunge aci, ţinuse el să-i vorbească. Ce în- 
semnătâte mai avea faptul că arma Ivoei fusese sfărîmată, 
dacă se mai afla, undeva pe insulă, încă o puşcă în afară 
de a lui? 

— În grotă se găseşte un puț. În el am aruncat-o. 

— Care grotă ? 

— Aceea a lui Mehani. 

— Bine, făcu Tetahiti. 

Şi se întoarse pe călcîie. Îndată Purcell se duse iar sub 
smochin, îşi rezemă capul de mlădiţa cea nouă şi închise 
ochii. Vederea i se împăienjenise şi avea senzaţia că îi va 
plesni capul. 

Simţi o adiere de răcoare pe obraz. Deschise ochii. Ivoa 
îi făcea vînt cu o frunză de palmier. EI îi surîse. 

— Mă simt mai bine. 

Se auzi în preajma sa un murmur prietenos. Au6,. bietul 
Adamo nu putea îndura arşiţa soarelui, pielea îi era atît de 
subţire | Îşi dădu seama că femeile stăteau ceva mai departe, 
fără îndoială pentru a nu-i stăvili aerul. 

— Adamo, îi spuse Ivoa la ureche, ce te-a întrebat ? 

— Unde este puşca lui Timi. 

— Şi i-ai spus ? 

— Da. 

Ivoa dădu din cap, cu-admiraţie : 

— E şiret. Pe tine te-a întrebat... 

Cînd ajunse din nou în cabana sa, Purcell abia de mîncă, 
i, lungindu-se pe pat lîngă Ivoa, adormi, şi avu un somn 
agitat. Cînd se trezi, la orele cinci, cu ceafa ţeapănă şi cu 
o mare durere de -cap, se hotărî totuşi să coboare pe plajă. 
Ivoa stăruia ca el să plece singur. Se simţea obosită şi socotea 
că ziua aşteptată se apropie. Avapuhi şi Itia vor rămîne cu ea. 

Purcell fu uimit constatînd că pe tot drumul pînă la 
Blossom Bay n-o mai avea decît pe Itihota ca însoţitoare. 
Părea că toate consemnele de pază fuseseră înlăturate şi că 
garda personală fusese desfiinţată. Cînd răsări pe partea şer- 
puitoare a falezei, aşa,- şchiopătînd şi sprijinindu-se de braţul 

Itihotei, vahineele îi ieşiră în întîmpinare şi, cu surprindere, 
el îşi dădu seama că Omaata lipsea. 

După ce se scăldă, se simţi destul de întremat 'ca să se 
ducă în grota şalupelor şi să-şi reia lucrul. Era singur. Cum 
soarele începea să coboare de cealaltă parte a insulei, vahi- 
neele, pentru a se bucura cît mai multă vreme de căldura sa, 
rămăseseră cît se putea mai aproape de apă. 

Lucra cam de un ceas cînd se ivi Omaata la intrarea în 
grotă, cu trupu-i negru apărind monumental pe fundalul 
albastru al cerului. Purcell înălţă capul şi spuse, nemulţumit : 

— Unde ai fost? 

Tonul acesta de dojană o încîntă pe Omaata. Legănîndu-şi 
vastele şolduri, înaintă înăuntrul grotei şi înțepeni la dreapta 
lui Purcell, atît de aproape de el, încît mai că îl atingea. 

— E bine aici, spuse ea, stai la răcoare. | 

Purcell ridică din umeri, avîntîndu-şi ferăstrăul deasupra 
capului. 

— Ba de loc. Trage. 

Era adevărat. Se afla în peretele ce acoperea grota o cră- 
pătură largă ce comunica cu exteriorul, şi el avea impresia 

“că lucrează într-o vatră. Omaata îi urmări privirea. 

— Dacă nu m-aş teme că te va ucide, spuse ea rizînd, 
le-aş da foc şalupelor ăstora. Grozav ar mai arde! 

Şi, după o clipă, reluă pe un ton de parcă voia să-i facă 
în ciudă: i 

— Am fost cu Tetahiti. 

Purcell nici nu se clinti, şi, cum sta cu ochii aţintiţi asupra 
lucrului fără a scoate o vorbă, ea adăugă: 

— În grota ta. 

Purcell trase cu grijă o linie pe una dintre grinzi, se dădu 
puţin înapoi şi începu s-o taie cu ferăstrăul. Omaata continuă: 

— Cu Faina, Raha şi Taiata... 

EI înălţă capul şi o scrută, uluit. 

— A coborit în puț? 

— Eu ţineam funia. Femeile lui mă ajutau. 

Purcell lăsă jos ferăstrăul. 

— A găsit-o ? 

Omaata făcu un „da“ cu capul. Purcell o privi, o ciipă, 
în tăcere, 

— Putea s-o lase în puț. Ar fi măcinat-o apa. 

Ea dădu din umerii ei uriaşi. O umbră neagră se ivi, la 
intrarea grotei. Întoarseră âmîndoi, deodată, capul. Era Te- 
tahiti. Pentru întîia dată de cînd se sfîrşise bătălia, purta 
acum puşca pe umăr. 

— Mă duc să înot, spuse Omaata. 

Și ieşi. 

Tetahiti sta nemișcat, cu ochii ţintă la şalupă. Îl vedea, 
în sfîrşit, cu ochii lui, pe Purcell la lucru. Deşi în faţa sa nu 
se afla deocamdată decît o carcasă, era totuşi limpede că 
Adamo făcea întocmai cum spunea: construia un acoperiş 
pentru pirogă. 

Tetahiti se duse către partea cealaltă a ambarcaţiunii, îşi 
puse amîndouă mîinile pe marginile ei şi îl privi pe Purcell. 

— În ceea ce priveşte puşca, vorbi el cu un glas tărăgănat, 
mi-ai spus adevărul curat. 

Şi făcu o pauză. 

— Cît despre Timi, tot atît de adevărat ai vorbit. 

Purcell ridică din sprîncene, cu un aer întrebător, şi Teta- 
“hiti adăugă: | | 

— Am găsit glontele în grotă. Era într-adevăr un glonte 
pentru puştile noastre. Și nu unul care să se potrivească la 
puştile voastre. 

După aceea se aşternu o tăcere care dură atîta vreme, încât 
Purcell se simţi stingherit. Tetahiti sta în picioare în faţa sa, 
atletic, cu trăsăturile severe, cu grelele-i pleoape pe jumătate 
închise. Poate din pricina luminii din grotă, dar Purcell avu 
impresia că liniile ce-i brăzdau fruntea, ca şi acelea dintr-o 
parte şi cealaltă a gurii i se adînciseră. Ce izbitor contrast 
între acest obraz brăzdat şi amar şi trupul ce-l purta | Cea 
mai neînsemnată mişcare a lui 'Ietahiti dădea în vileag o 
siluetă viguroasă, iar Purcell rămînea uimit de fiecare dată, 
"cînd, ridicînd ochii, întîlnea o fizionomie ce părea că aparţine 
altei vîrste. Era într-adevăr izbitor : capul unui om matur pe 
trupul unui tînăr. 

Tahitianul tăcea şi, cu scurgerea fiecărei clipe, încurcătura 
în care se afla Purcell sporea tot mai mult. Nu avea, el însuşi, 
nimic de spus. Din curtenie, nu-i venea să-şi continue lucrul. 
Şi sta în loc, de partea cealaltă a şalupei, în picioare, cu 
ferăstrăul în mînă, privindu-l pe 'Tetabhiti, aşteptînd ca el să 
vorbească, cu nelămurita impresie că stă ca un acuzat în faţa 
judecătorului său, 

Cu ochii doar pe jumătate deschişi, Tetahiti îl privea pe 
Purcell fără să-l vadă. Avea aerul absent, părînd preocupat 
să rumege gînduri triste, iar Purcell avu deodată simţămîntul 
cumplit că o lume îi desparte. Tahitianul părea de neatins ! 
De loc aspru, de loc înverşunat : doar îndepărtat. 

Miinile lui Tetahiti se încleştară pe marginea şalupei. Era 
unicul semn de emoție pe care-l dădea. Purcell privea “cu 
nelinişte acest chip, atît de bine zăvorît. Erau între ei atîiea 
nedreptăţi, atîtea neînţelegeri, atîtea cadavre | Lui Purcell i 
se strînse inima. În clipa aceea îi era aproape indiferent că 
va trebui să părăsească insula şi să înfrunte oceanul, poate 
chiar moartea. Adevărata înfrîngere o constituia zidul acesta 
dintre ei. Ideea aceasta a tahitianului despre peritani. Dis- 
preţul lui, condamnarea lui. 

— Atunci trebuia să vii cu noi, spuse Tetahiti. 

Şi deschise ochii mari, surprins el însuşi de a fi vorbit tare, 
iar Purcell spuse : 

— În care moment ? 

— Cînd Scheletul i-a ucis pe Kori şi pe Mehoro. O dată 
printre noi, Ropati ar fi intrat şi el în rîndurile noastre. Şi 
Uili, şi Jono. Poate şi omul galben. Scheletul şi Micul $Șoarece 
ar fi fost ucişi. Doar ei. 

Pleoapele îi căzură aproape peste ochi. 

— Iar acum, spuse el, cu un glas spart şi nelămurit, toate 
aceste sulițe îmi împresoară casa şi nu mă simt fericit. Le 
împroşc cu vorbe de ocară, dar plăcere nu-mi fac. decît cele 
pe care le spun Scheletului şi Micului Şoarece. Sînt prea 
mulţi morţi pe insulă... ai mei, ai tăi... Doar din pricina ta. 

— Nu, nu din pricina mea, spuse Purcell. Din pricina 
nedreptăţii. 

— Din pricina ta! repetă Tetahiti, cu tărie, Din pricina 
vederilor tale de moda! 

— Nu este bine să verşi sînge, spuse Purcell cu fermitate. 

— Omule |! strigă Tetahiti, ridicînd din umeri cu o furie 
stăpînită, nici mie nu-mi place vărsarea de sînge ! Dar sîngele 
împilatorului e foarte bine să fie vărsat! Cunoşti poemul ! 
Scroafelor trebuie să le dai de băut sînge ! Sîngele stîrneşte, 
cînd îl vezi curgînd, cea mai mare desfătare | Este un sînge 
pe care pămîntul îl soarbe bucuros cu o sete aprigă ! Nedrep- 
tatea este o luptă ori o buruiană otrăvită ! Smulgeţi-o de pe 
faţa pămîntului |... 

Tetahiti se opri, ca şi cum nu şi-ar mai fi amintit urmarea, 
şi spuse, cu un glas spart, fără a-l privi pe Purcell : 

— Dacă ai fi venit în rîndurile noastre, Mehani ar fi 
acum în viaţă. 

Purcell se sprijini cu mîna stîngă de şalupă, picioarele îi 
tremurau. „Mehani ar fi în viaţă.“ Îşi aduse aminte de vio- 
lenta acuzare pe care i-o aducea Uili: „Numai din pricina 
dumitale a murit Ropati!“ Mehani, Ropati... Cît de mulţi 
morţi în pragul casei lui, puşi în sarcina lui! Îl străbătu o 
cumplită spaimă. Şi dacă era adevărat ? Da. Dacă dreptatea 
era, într-adevăr, de partea lui Tetahiti ? Dacă se înşelase, 
chiar de la bun început ? Simţi, în răstimpul cîtorva secunde, 
cum i se învîrteşte capul, ca şi cum raţiunea de a fi a întregii 
sale vieţi i-ar fi fost spulberată. 

— În ziua sfârşitului bătăliei, reluă deodată Tetahiti, uitîn- 
du-se drept în ochii lui Purcell, ţi-am pus o întrebare cu pri- 
vire la Timi, iar tu mi-ai răspuns lucruri neadevărate. Iar 
astăzi ai spus adevărul. De ce? 

— În ziua aceea, spuse Purcell, mă temeam că mă vei 
ucide. 

— Ba nu te temeai, reluă îndată Tetahiti şi adăugă, cu 
o elegantă mişcare a miîinii: cum era să te temi, o, manu- 
faite | 

Purcell înclină capul. Această aducere-aminte constituia o 
recunoaştere generoasă. | 

— lar astăzi, continuă Tetahiti, aplecîndu-se înainte şi pri- 
vindu-l pe Purcell cu o indefinisabilă expresie de acuzare, 
mi-ai spus adevărul. De două ori. În ceea ce priveşte pușca. 
Şi în ceea ce priveşte moartea lui Timi. De ce? 

„Purcell zăbovi înainte de a răspunde. Scotocea în sine 
însuşi : îi păru deodată că e de foarte mare însemnătate să-şi 
desluşească adevăratul mobil. Iar acum, cînd căuta înăuntru-i, 
totul devenea obscur. Nu găsea doar un singur mobil, ci mai 
multe, dintre care trebuia să aleagă. 

— Ca să-ţi cîştig încrederea, spuse el în cele din urmă. 

Tetahiti se îndreptă din umeri, îşi luă mîinile de pe mar- * 
ginea şalupei, iar chipul său amar şi brăzdat păru a se zăvori 
şi mai mult. Se întoarse din profil, cu faţa spre mare, ca şi 
cum prezenţa lui Purcell nu-l mai interesa. 

— La ce-ţi poate folosi încrederea mea, spuse el pe un 
ton indiferent, de vreme ce pleci ? |! 

Capitolul XVII i 
e 

La 16 iunie — zi fastă după noaptea Tamateei (Luna ce 
luminează peştii, către asfinţitul soarelui), Ivoa născu un 
băiat căruia îi dădu numele de Ropati. 

Vahineele, printre care se numărară şi femeile lui Tetahiti, 
nu mai părăsiră grădina lui Purcell. Aşteptau. cu toată răb- 
darea ca fiecăreia să-i vină rîndul de a ţine în braţe cîteva 
minute pe cel dintîi copil născut în insulă. Nu-l sărutau. 
Sorbeau, după obiceiul tahitian, plăcutul miros al trupuşoru- 
lui plăpînd, căruia, meobosite, îi admirau culoarea. Avea 
părul şi ochii de un negru tahitian, dar pielea, mult mai. 
deschisă decît aceea a Ivoei, era ca un crom sclipitor, încât 
părea plăsmuit din aur, aidoma unui idol. - : 

Purcell cunoştea cultul pe care îl aveau tahitienii pentru 
copii, totuşi niciodată nu şi-ar fi putut închipui că întreaga 
viaţă a insulei se va organiza în jurul lui Ropati. Schimbarea 
începu cu Horoa, care declară că pescuitul nu era o îndelet- 
nicire femeiască. Ce rost avea să se ducă pe stîncă şi să 
petreacă acolo mai multe ceasuri pe zi cînd ar putea foarte 
bine să rămînă în grădina lui Adamo pentru a-l privi pe 
Ropati, aşteptîndu-şi rîndul şi clipa în care să-l miroasă. 

Vreme de două zile, nici urmă de peşte. După aceea, Teta- 
hiti o chemă pe Omaata. Nu existau decît doi bărbaţi în 
toată insula : el şi Adamo. Adamo trebuia să lucreze, mai 
departe, la piroga sa, dar el, Tetahiti, şeful insulei, o va 
hrăni pe mama lui Ropati. Judecînd lucrurile, Tetahiti trebuie 
să-şi fi dat seama că îi va veni greu să păstreze puşca la 
pescuit, căci la două zile după hotărîrea sa făcu pace cu 
femeile. Scoase capetele peritanilor din suliţi, le puse în poini 
şi le trimise văduvelor, ca acestea să le poată înmormînta 
împreună cu trupurile de pe care fuseseră retezate. După 
care, neînarmat, apăru în grădina lIvoei, ceru să-şi vadă 
micuțul văr, îl legănă cu pricepere, iar cînd, în cele din 
urmă, Omaata i-l luă din milini, el se aşeză locului, cu dem- 
nitate, aşteptînd să-i vină iarăşi rîndul. 

Păru- mai simplu, de vreme ce întreaga populaţie a insulei 
îşi ducea zilele în grădina lui Adamo, să se revină la obiceiul 
meselor luate în comun. Totuşi, lui Adamo i se ducea, mai 
departe, mîncarea în grota şalupelor, iar Tetahiti lua masa 

tot în. pa. În fiecare zi, într-adevăr, tahitianul dispărea din 
grădina Ivoei, cu puţin înainte ca Adamo să se întoarcă de 
la plajă. Vreuna dintre femeile lui Tetahiti sta, pesemne, de 
pază, căci zadarnic încercă Purcell să-revină la alte ore sau 
pe un alt drum. Nu izbuti să-l întîlnească niciodată. 

Îndată după ce Tetahiti scoase capetele din vîrful suliţelor, 
vahineele socotiră ştearsă insulta suferită. Cu toate acestea, 
Horoa şi Tumata lăsară să se scurgă timpul cerut de buna 
cuviinţă, înainte de a se instala în pa. Ele ocupară, împreună 
cu Raha, Faina şi Taiata, vasta încăpere a parterului din 
cabana tahitienilor, iar Tetahiti îşi păstră partea de sus. 
Noaptea se. retrăgea acolo, îşi lua înăuntru. scara, închizînd 
trapa din podeaua încăperii sale. În timpul zilei, scara era 
legată cu un lanţ, afară, iar lanţul era încuiat cu un lacăt 
luat de la Mac Leod. Un alt lacăt ţinea înţepenită trapa. 
Aceste măsuri de prevedere, care nu mirau pe nimeni, le 
dădeau femeilor de bănuit cum că în încăperea de sus era 
locul în care Tetahiti îşi ţinea ascunse armele. 

De cînd venise pe lume Ropati, Purcell pleca la lucru mai 
tîrziu şi se întorcea acasă mai devreme. Şi-ar fi întrerupt 
pentru cîteva zile lucrul, pentru a se consăcra fiului său, dacă 
ar fi avut răgazul s-o facă. Dar se temea că îi va da lui 
Tetahiti impresia că încearcă să-şi amîne plecarea din insulă. 

Ajunse la ultima parte a muncii sale : fixă căptuşeala lem- 
noasă de barele transversale. Deşi avusese intenţia, pentru a 
face cabina etanşă, să prindă în cuie o pînză pe virful şi în 
părţile lăturalnice ale rufului, şi de a o vopsi, îşi dădu silinţa 
să lase o cît mai mică distanţă între scînduri, pentru ca ume- 
zeala, umflînd lemnul, să le lipească una de alta. 'Dar pentru 
aceâsta trebuia o ajustare foarte precisă şi destul de greu de 
realizat, dată fiind duritatea materialului de Care dispunea. 
Minunata lemnărie de stejar a Blossom-ului, învechindu-se, 
se întărise, şi a o găuri cu burghiul nu era de loc o treabă 
uşoară. Totuşi, chiar ţinînd seama de toate aceste dificultăţi 
şi de încetinirea ritmului său de lucru, Purcell socotea că va 
fi gata în mai puţin de două săptămîni. Angajamentul pe 
care şi-l luase faţă de Tetahiti avea să fie respectat. Va 

Ropati împlinise de-abia zece zile, cînd i se făcu pentru 
întîia oară o baie de mare. Se afla în partea de vest a lui 
Blossom Bay o îngustă fişie de pămînt, aproape închisă între 

ocean, şi care, lărgindu-se, pătrundea pe o mică roată de 
pămînt, deasupra căreia se înălța faleza ca un adăpost în 
calea vînturilor. Totdeauna potolite, totdeauna limpezi, tala- 
zurile veneau să moară acolo, în vremea fluxului, pe o mică 
plajă de nisip galben, fin sub talpa piciorului, minunat la 
vedere. Acesta era locul către care se îndreptară femeile 
într-o procesiune aproape solemnă, două dintre ele ducînd 
un vas cu apă de băut, cu care aveau să clătească pruncul 
după baie. Pătrunseră pînă la piept în mare, apoi, făcînd 
umăr lîngă umăr un cerc şi întinzînd braţele în apă, îşi 
împreunară mîinile, la mijloc, pentru a alcătui astfel un bazin 
de mică adîncime. Şi în acest bazin Ivoa îl afundă, încet-încet, 
pe Ropati. Dolofan, lunecos, senzual, începu de îndată să se 
zbenguiască, în vreme ce murmurele pioase ale femeilor se 
abăteau ca o mîngiiere asupra trupşorului său aurit. Purcell 
îşi privea fiul, peste umărul lItiei. Celelalte vahinee — acelea 
care nu aveau, sau care nu aveau, încă, privilegiul de a-l 
atinge pe Ropati — alcătuiau un al doilea cerc, în jurul celui 
dintîi. Cu părul negru, buclat şi de pe acum bogat, cu ochii 
vioi, pe jumătate închişi din pricina soarelui, cu o frîntură 
de surîs abia mijindu-i pe buze, Ropati avea, cîteodată, un 
aer cucernic ce stîrnea rîsul femeilor. Dar erau rîsete stăpînite, 
ca şi exclamaţiile ce urmau celor mai neînsemnate mişcări ale 
copilului. Purcell simţi toată emoția care se ascundea în 
această reţinere. S-ar fi spus că era ceva religios în această 
primă baie, ca şi cum s-ar fi sărbătorit, în acelaşi timp ma- 
ternitatea şi bucuria de a trăi. 

O umbră răsări între soare şi Purcell. E] întoarse capul. 
Era Tetahiti. Sprijinindu-se cu amîndouă. mîinile pe umerii 
Horoei, mai înalt cu „un cap decit ea, el privea pruncul, cu 
ochii în jos. Pentru întîia oară după trei săptămîni se găsea 
Purcell înaintea lui, iar inima începu a-i bate. Tetahiti stătea 
în faţa sa. Şi-ar fi putut strînge mîna, întinzînd braţul dea- 
supra îndoitului cerc alcătuit de vahinee. Dar tahitianul părea 
a nici nu-l fi văzut. Doar încremenirea nefirească a trăsătu-. 
rilor sale arăta că era pe deplin conştient de privirea aţintită 
de Purcell asupra sa. Purcell aşteptă cîteva clipe bune, pri- 
vindu-l din cînd în cînd pe Ropati, în speranţa că Tetahiti 
se va folosi de prilejul acesta pentru a zviîrli o privire înspre 
el. Fu dezamăgit în aşteptare. Nici o singură dată Tetahiti 
nu-şi ridică ochii, , 

Purcell se întoarse pe călciie, ieşi din apă, urcă partea 
stîncoasă a fîşiei de pămînt şi intră în Blossom Bay. Auzea 
în urma sa, tot mai încete, pe măsură ce se îndepărta, vătui- 
tele exclamaţii de bucurie ale femeilor. Se simţea înlăturat 
de la fericirea lor, izgonit din viaţa lor. Pătrunse în grota 
şalupelor şi se puse din nou pe lucru, cu un nod în gît. 
Întreaga atitudine a lui Tetahiti îi tălmăcea limpede, ca şi 
cuvintele, gîndul că pentru el peritanul încetase să mai fie 
un locuitor al insulei şi că îl socotea ca şi plecat. 

A doua zi, Itihota apăru la amiază în grota şalupelor, adu- 
„cîndu-i de mîncare lui Purcell. Se îndreptă din umeri, ca să-i 
surîdă, cînd, în urma ei, o zări pe Vaa, mai bondoacă şi mai 
rotundă ca niciodată. Fu surprins de prezenţa ei. Ea nu mai 
cobora de loc spre Blossom Bay, socotind că prea e abruptă 
poteca, pentru starea în care se găsea, 

Itihota puse mîncarea de peşte şi fructele pe şalupă şi 
spuse : 

— Mă duc să mă scald. 

Şi se îndepărtă de îndată. Purcell o însoţi cu privirea, care 
se opri apoi asupra Vaaei. Ea se aşezase pe o grămadă de 
scînduri cu un aer placid. 

— Ce s-aude, Vaa? 

— M-a bătut, spuse ea, după o clipă. Ştii tu de ce. 

— Tare ? | 

— Foarte tare. Apoi a spus: „„Vino în casa mea. Vei fi 
vahineea mea, iar copilul pe care-l porţi în pîntec va fi al 
meu.“ Atunci am spus: „,Trebuie să vorbesc cu Adamo“. Şi 
el a spus: „Adevărat. Asta-i obiceiul. Du-te.“ 

— În această privinţă nu cunosc obiceiul, spuse Purcell. 
Ce trebuie să fac? 

— Dacă vrei să mă păstrezi, du-te la Tetabhiti şi spune-i : 
„Vaa este vahineea mea“. Dacă însă nu vrei să mă păstrezi, 
atunci, spune: „Bine. Du-te la el.“ 

— Dar tu, spuse Purcell, tu ce vrei? 

Vaa coborî ochii, privind în pămînt. 

— Tu ce vrei ? repetă Purcell. 

Tăcere. 

— Bine, spuse Purcell, dînd din umeri, de vreme ce te 
vrea, du-te cu el. 

Vaa ridică ochii şi încîntătorul ei suris reapăru. 

— Eşti mulţumită ? 

— Au€, sînt mulţumită |! 

Şi reluă:: 

— M-a bătut foarte rău. Nu cu pălmuţa, cum m-ai bătut 
tu. E un mare şef. Voi fi femeia unui mare şef. 

— După ce eu voi fi plecat, spuse Purcell, toate vahineele 
de pe insulă vor fi femeile unui mare şef. 

— Voi fi femeia unui mare şef, spuse Vaa, cu încăpăţinare. 

Purcell surîse. 

— You are a stupid girl, Vaa. 

— laml lam! 

— Şi eşti foarte norocoasă. Întîi, femeia şefului unei piroge, 
apoi, femeia şefului insulei... 

— Sînt vahinee de şef, spuse Vaa, cu demnitate. 

Purcell surîse. „Bineînţeles, măritişul cu mine ar fi fost 
o mezalianţă.“ 

— Acum plec, spuse Vaa. 

Şi, fără a-i face măcar un semn cu capul, Vaa ieşi în 
grabă. Purcell o urmări cu privirea. Vahineea marelui şef ! 
Şi n-au trecut decit cîteva săptămini de cînd voia să-l 
asasineze |! 

În grota şalupelor, Purcell simţea toată ziua în nări mirosul 
puternic al mării. Sarea şi iodul pătrundeau totul, încît pînă 
şi lemnul proaspăt, tăiat cu ferăstrăul, îşi pierdea, după puţină 
vreme, mirosul plăcut. Acestea erau ultimele sale zile pe 
insulă. Încerca să se concentreze asupra lucrului pe care-l 
avea de făcut şi să se gîndească la viaţa sa pe ocean, cu 
Ivoa. Dar seara, întorcîndu-se de la Blossom Bay, regăsea, de 
îndată ce pătrundea în pădure, mirosul pămîntului. Tiareele | 
şi hibiscuşii erau în floare şase luni din douăsprezece, dar 
luna iunie adusese cu sine o risipă de flori, ale căror nume 
îi erau necunoscute şi pe care, de la zece metri, nu le de- 
osebea de păsărelele multicolore ce zburau deasupra lor. Era 
o neînchipuită orgie de miresme. Pietrele drumurilor fuseseră 
năpădite de muşchi .şi de iarbă şi presărate cu tufişuri de flo- 
ricele galhene, cu tulpina scurtă. Purcell mergea cu luare- 
aminte ca să nu le calce în picioare. După asprimea nisipului 
şi a stîncii, simţea sub picioarele desculţe iarba „moale şi 
călduţă. | 

Puţin mai tîrziu, întins în întuneric alături de Ivoa, Purcell 
asculta răsuflarea lui Ropati. Minunat copil tahitian ! Nici 
un ţipăţ! Nici o lacrimă! Ropati dormea gol în leagăn, la 

tel de tăcut ca un mic animal sănătos. De cînd Tetahiti îi 
atribuise tabuul, Purcell dormea iar cu pereţii mişcători larg 
deschişi, aşteptînd nerăbdător ivirea lunii de după un nor 
ca să-l.poată vedea mai bine pe Ropati. 

“Un minut mai tîrziu, închise pe jumătate ochii. Deasupra 
capului, sus, şopîrlele adăpostite printre frunzele de pandanus 
ale acoperişului lunecau din tulpină în tulpină, cu un foşnet 
uşor ce putea părea stîrnit de vreun suflu al vîntului, dinspre 
munte. Purcell lovi încet cu palma în lemnul peretelui de 
după cap. Totul încetă deodată. Şi îşi închipui lungile şi sub- 
ţirelele şopîrle — doar coada era de ele — ghemuite între 
două frunze, înfricoşate, cu inima zbătîndu-li-se sub pielea 
verde. De opt luni de zile de cînd vieţuiau împreună cu el, cu 
desăviîrşire ascunse şi în afară de orice primejdie, erau mereu 
la fel de înspăimîntate. 

Adormise pesemne. Deschise. iarăşi pleoapele. Luna era 
înaintea ochilor săi. Îşi aduse aminte că voia să-l vadă pe 
Ropati şi se ridică într-un cot. Ivoa se mişcă în somn. 
Întinsă, goală şi ea, cu păru-i lung răvăşit în jurul capului, 
în chip de aureolă neagră, dormea, cu o mînă ţinîndu-şi 
sînul doldora de lapte, şi cu cealaltă pe leagănul lui Ropati. 
Purcell îşi trecu dosul palmei pe. obrazul ei. O singură grijă, 
de acum înainte, pentru Ivoa, un singur scop, iar toate cele- 
lalte lipsite aproape de însemnătate. Rostul vieţii aflat o dată 
pentru totdeauna, făcea de prisos ca ea să-l mai caute, ca 
el, în spaimă şi rătăcire. 

Se aplecă şi, din nou, văzu cu surprindere cît era de mic 
copilaşul: Vor trece, cu siguranţă, zece ani pînă ce să ajungă 
a umple solidul pătuc de stejar, pe care i-l făcuse. Deodată, 
lui Purcell îi veni să rîdă. Era, într-adevăr, foarte mic | Foarte 
mic şi foarte gras ! Iar trupul său dobîndea, sub razele lunii, 
o culoare caldă, de bronz auriu, puţin vetust, de parcă cele 
douăsprezece zile ce se scurseseră de la naşterea lui fuseseră 
de ajuns ca să-i dea acea patină. 

— Nu dormi, Adamo ? 

Ivoa îl privea. 

— Nu. 

— "Ţi-e capul plin de griji. 

— Nu. 

Urmă, după aceasta, o îndelungată tăcere. El avu impresia 
că răspunsul îi fusese prea tăios şi reluă: 

— Îl priveam pe Ropati. 

Ivoa îşi întoarse capul spre stînga şi cercetă pruncul, zăbo- 
vind asupră-i cu o privire de scrupuloasă atenţie, ca şi cum 
îl vedea pentru întîia oară, şi, cu glasul scăzut, spuse pe un 
ton imparţial : 

— Au€, frumos mai el 

Purcell rîse încetişor, apoi se apropie de Ivoa, îşi lipi 
obrazul de obrazul ei şi, împreună, îl priviră pe Ropati. 

— E frumos, repetă Ivoa. 

O clipă mai tîrziu, Purcell lăsă capul să-i cadă iarăşi pe 
frunzişul pernei. Se simţea abătut şi obosit. În liniştea ce se 
aşternu după aceea, mişcările furişe printre frunze începură 
din nou. 

— La ce te gândeşti P spuse Ivoa. 

— La şopirlele astea. 

Ea începu să rîdă. | 

— Dar e adevărat | spuse el întorcînd, cu vioiciune, capul 
spre ea. 

— Ce anume ? 

— Chiar îmi plac mult. Au picioruşe mărunte şi aleargă. 
Nu se tîrăsc. Tîrîtul e dezgustător. 

Și reluă : 

— Sînt drăguţe. Aş fi vrut să le îmblânzesc. 

— Dece? 

— Ca să nu le mai fie frică de noi. 

Şi continuă: 

— Aveam chiar un plan cum să le îmblînzesc. Dar acum e 
prea tirziu. 

Ea îl privea în tăcere şi, cum era întoarsă cu spatele la 
lună, Purcell de-abia îi mai desluşea obrazul. Se scurse un 
lung minut. Ascultau lunecarea şopîrlelor. 

— Pereţii ăştia mişcători erau cea mai mare mîndrie a 
mea, spuse el deodată, cu un glas sugrumat, ca şi cum ar fi 
continuat o discuţie, mai înainte începută. 

Urmă, din nou, o tăcere, iar Ivoa spuse acum, cu un glas 
cald şi în şoaptă, strecurîndu-şi mîna într-aceea a lui Purcell : 

— Dar fotoliul ? 


— Cu fotoliul a mers mai uşor. Adu-ţi aminte cum am 
lucrat la pereţi. 
— Da, spuse ea, ai muncit mult. 

Ivoa tăcu, răsuflarea i se schimbă. 

Purcell întinse mîna, trecîndu-şi degetele pe obrazul ei. 
Plîngea. El atinse obrazul cu vîrful degetelor. Îndată, ea se 
ridică în cot şi aşteptă. Acesta era ritul. El îi strînse. părul 
răvăşit, într-un singur smoc, pe care-l puse sub pernă, şi îşi 
strecură braţul pe după ceafa ei. 

— Eşti miîhnită ? spuse el în şoaptă, cu obrazul foarte 
aproape de al ei. 

Ea răspunse, după o clipă: 

— Pentru Adamo. Nu pentru Ivoa. 

— De ce nu pentru Ivoa ? 

Și el reluă pe un ton fără timbru: 

— Era o casă frumoasă. 

Ea îşi vîri capul în albia umărului lui şi spuse : 

— Mă duc unde se duce Adamo. Adamo e casa mea. 

„Adamo e casa mea!“ Cu ce ton rostise aceste vorbe! 

Se scurseră cîteva secunde, apoi Purcell îşi spuse în sinea 
a : „Mehani, Uili, Ropati. Morți !“ Poate că, la urma urmelor, 
era chiar mai bine să părăsească insula... Dădu din cap, iritat. 
Dar nu, de ce să se mintă, nu gîndea chiar aşa ; cu toţi morţii 
de pe ea, insula era, totuşi, insula: singurul ungher pe 
lume, clipa unică a vieţii sale, în care fusese fericit. 

Se îndreptă puţin, pentru a încerca să desluşească obra- 
zul Ivoei. | 

— Tetahiti a spus: „Cînd Scheletul i-a ucis pe Kori şi 
Mehoro atunci era momentul în care trebuia să vii cu noi“. 

Cum ea nu răspundea nimic, el îi înălţă cu mîna dreaptă 
obrazul şi îşi aţinti privirea în ochii ei. Dar numai părul îi 
era luminos. Îi văzu doar petele întunecate ale irişilor abia 
desluşindu-se pe albul nelămurit al ochilor. 

— Şi tu, Ivoa, tu ce crezi? 

— La fel au gîndit toţi tahitienii. 

— Dar tu ce părere ai? 

Nici un răspuns. 

— Spune, Ivoa. 

— Adamo este tanc-ul meu. 

Prin urmare, şi ea. Şi ea credea că el greșşise. Încă o dată, 
Purcell se simţi singur. Izolat de toţi. Condamnat de toţi. Şi 
luptînd, din răsputeri, ca să nu se simtă vinovat. Tăcea şi 
îi părea că însăşi tăcerea era ceva trist şi amar în care se 
"scufunda. 

— Omule, spuse Ivoa, şi dacă ar fi s-o iei de la capăt?. 

Purcel, rămase uluit. O întrebare venită din partea Ivoei ? 
Şi încă ce întrebare | Rezerva, prudenţa, reticenţa ei cînd era 
vorba despre probleme importante, tot ce ştia el cu privire la 
caracterul ei, dezminţit în cîteva cuvinte... Dar poate că nu 
făcea decît să se lupte cu sine însăşi, ca să-l ajute. 

— Nu ştiu, spuse el, în cele din urmă. 

Fu uimit de răspunsul său. Se împliniseră de abia trei 
săptămîni de cînd socotise îndreptăţită abţinerea sa față de 
cererea lui Tetahiti. Dar de atunci, o îndoială trebuie să i se 
fi strecurat în suflet, ca o cîrtiţă. Şi, deodată, îndoiala ieşise 
la suprafaţă, şi nu ca un gînd ce este înlăturat, ci ca o părere 
ce capătă glas. 

Îşi retrase braţul, se sculă în picioare şi făcu, la întîmplare, 
cîțiva paşi prin odaie, apoi se rezemă de unul dintre pereţii 
mişcători şi privi afară spre grădina luminată. Îl omorîse pe 
Timi, da, chiar îl omorîse, numai intenţia atîrna în cumpănă, 
iar după acest asasinat, propria sa poziţie i se părea de neîn- 
ţeles. Din cînd în cînd îşi tot spunea că viaţa unui om — 
oricare i-ar fi fost crimele — era sacră. Dar tocmai cuvîntul 
sacru îi părea acum lipsit de sens. De ce sacru ? Pentru a-i 
da putinţa să săvîrşească şi alte crime ? 

Gîndul acesta îl izbi drept în inimă. leşi în grădină şi făcu 
cîţiva paşi, clătinîndu-se ca un om beat. Năduşeala îi curgea 
pe frunte şi la subsuori. Spusese : „Nu voi ucide |“ Crezuse 
că a ales o atitudine exemplară. Şi, într-adevăr, era exem- 
plară | Numai că exemplul era zadarnic. Nimeni nu-şi putea 
îngădui luxul de a-l urma. Pretutindeni se găsea un criminal 
care trebuia doborit : Burt, pe Blossom. Mac Leod, în insulă... 
şi Timi | „„Timi, pe care eu l-am ucis. Nimeni nu mi-a putut 
urma exemplul | Nici chiar eu 1“ 

— Adamo | se auzi glasul Ivoei. 

Se întoarse în casă, bălăbănindu-se pe picioare, ca ameţit 
de o lovitură. Se simţi la fel de abătut şi de dezrădăcinat ca 
în ziua în care Uili îi repezise un pumn în ob:=z. Se lungi pe 
pat, alături de Ivoa, şi în clipa în care se pregăti să-şi stre- 
coare braţul sub ceafa ei, îi adună maşinal într-un mănunchi 
părul şi i-l puse, din nou, pe pernă. 

— Nu eşti mulţumit ? spuse Ivoa. 

În limbajul reţinut al Ivoei, „Nu eşti mulţumit ?“ însemna : 
„Eşti nefericit ?“ 

Purcell făcu „nu“, cu Au şi, cum ea îl privea mai de- 
parte, spuse : 

— Capul mi-e plin de grijă pentru Ropati. 

— De ce? 

— Pe pirogă. Cînd vom fi în largul mării. 

— M-am gîndit eu la asta, spuse Ivoa. 

Şi reluă : 

— Trebuie să-l dăm. 

Purcell se ridică şi o privi uluit. 

— Să-l dăm! 

— Da, spuse ea, calmă, cu lacrimile curgîndu-i pe obraji. 

— Să-l dăm pe Ropati! strigă Purcell. 

— Înainte de a pleca. 

Era un contrast izbitor între faţa-i plînsă şi tonul ei calm. 

— M-am gîndit, reluă ea. 

— Cum te-ai gîndit ? 

— Poate că, pe cînd vom fi în pirogă, vîntul va sta. Şi 
apoi, în fiecare zi trebuie mîncare. Şi într-o zi nu mai e ni- 
mic. Şi atunci Ivoa nu mai are lapte. 

E] spuse, după un minut: 

— Şi în insulă cine îl va hrăni pe Ropati? 

— Vaa, 

— Plecăm peste două săptămîni. 

- — Nu, spuse Ivoa. Nu înainte ca Vaa să nască. Am vorbit 
cu Tetahiti. 

Purcell spuse, pe un ton uscat: 

— Ai şi aranjat totul ? 

— Adamo e înfuriat ? spuse ea, lipindu-se de el şi ridicîn- 
du-şi capul, ca.să-i vadă ochii. | 

— Da. 

— Dece? 

— Tu hotărăşti. Şi toată lumea ştie, în afară de mine. 

— Nu ştie nimeni, spuse ea cu vioiciune, în afară de Te- 
tahiti. Trebuia să-l întreb pe Tetahiti, înainte de a vorbi cu 
tine. Şi nu Ivoa hotărăşte, spuse ea, lipindu-se cu tot trupul 
de el, ci tanc-ul ei. 

“EI îşi dădea seama că se înfuriase fără rost, dar nu izbuti 
să se stăpînească. Se desfăcu din strînsoarea Ivoei, se dădu 
jos din pat şi făcu cîţiva paşi în odaie. Ea avea dreptate, 
“avea de o mie de ori dreptate: un prunc de patru săptămîni 
pe o șalupă ! Frigul, furtuna, foamea. 

— Şi cui vrei să-l dai P spuse el, cu asprime. 

— Omaatei. 

Nici în această privinţă Purcell nu avea ce să spună. Pi- 
cioarele îi erau slabe şi fără putere. Se aşeză pe pragul pere- 
ților mişcători, sprijinindu-şi capul pe canatul de lemn. 

— Adamo, se auzi, în cameră, glasul Ivoei. 

Nu răspunse. 

— Adamo |! 

Nu era în stare să răspundă. Era curajoasă, minunată şi, 
totuşi, în această clipă el era, în neştire şi absurd, pornit îm- 
potriva ei: „Ca şi cum nu eu aş fi de vină pentru toate cîte 
s-au întîmplat“, gîndi el, deodată, la sfişietoarea lumină de 
fulger a remuşcărilor şi a deznădejdii. „Morţii aceştia! 
Această plecare | Toate sînt din vina mea !“ 

O auzi, în spatele lui, scîncind. Se ridică, se întoarse spre 
pat şi se întinse alături de ea. 

Pe măsură ce plecarea lui Purcell se apropia, nemulţumirea 
se făcea tot mai vădită printre vahinee, chiar şi printre cele 
ce locuiau în pa. În lungile după-amieze din grădina Ivoei, 
glasurile deveneau, în prezenţa lui Tetahiti, stăruitoare. Ni- 
meni, la drept vorbind, nu îndrăznea să i se adreseze, dar 
văicărelile stîrnite urmăreau, în schimb, tocmai acest scop. 
Adamo şi Ivoa vor pleca spre Tahiti, bietele de ele vor 
rămîne aici, cu un singur tan€ la zece vahinee! Aug! Ta- 
hiti ! În Tahiti era o lagună şi nu era niciodată frigul de 
aici, iar oamenii erau blînzi şi lipsiţi de înverşunare. 

Aceeaşi temă fu reluată, zi de zi, în fel şi chip, pînă cînd 
mai multe vahinee — printre care se număra şi Horoa — îi 
cerută lui Purcell să plece cu el în Tahiti, într-o a doua şa- 
lupă. El refuză. A doua şalupă nu era bună, iar cea de a treia 
nu făcea nici ea, mai mult. Vahineele nu vor şti să conducă o 
șalupă în largul mării. Şi apoi, oricum, el însuşi nu avea de- 
cît puţini sorţi de izbîndă. 

Visul de a revedea Tahiti fu astfel spulberat chiar din 
clipa înfiripării lui. Consternarea fu atît de adîncă, încît ea 
se manifestă în chip de reproş şi, cum nu puteau avea nimic 
împotriva lui Adamo — sărmanul Adamo! — discuţiile -de 
după amiază luară o întorsătură mai înţepătoare. O altă temă 
se ivi atunci : făţărnicia lui Tetahiti. Șeful nu îndrăznea să-l 
ucidă pe Adamo, pentru că Adamo nu se făcuse cu nimic 
vinovat, dar îl trimitea să se înece, împreună cu femeia lui, 

în mare. Această vedere asupra lucrurilor fu destăşurată cu 
atîta iscusinţă, şi în forme atît de perlide, încît Tetahiti, exas- 
perat, se ridică şi, fără a spune nici un cuvînt, se duse acasă 
şi nu mai apăru, a doua zi, în grădina Ivoei. Cînd reveni, îl 
întîmpinară cu vorbe atît de mieroase, încît îl făcură să creadă 
că fermitatea de care dăduse dovadă pusese femeile la 
respect. Dar chiar a doua zi ofensiva reîncepu. Întîi, sub 
forme mai acoperite: drăgălaşul Ropati, mititelul de el, ce 
piele frumioasă avea! Tabhitienii erau prea negri. Peritanii, 
prea palizi ; Ropati avea tocmai culoarea potrivită! Au&, 
sărmane vahinee, acum pentru ele totul era pierdut: numai 
Ivoa și Vaa vor avea copii de culoarea aurului ! 

A doua zi se aduseră, din nou, laude lui Ropati, pentru 
culoarea lui, atît de rară, de acum înainte, în insulă, dar 
vîna aceasta, încă din ajun prea mult exploatată, era ame- 
ninţată de secătuire, cînd Itihota, ieşind din obişnuita ei tă- 
cere, născoci altceva. Ea descrise existenţa lui Adamo şi a 
Ivoei pe pirogă şi primejdiile pe care vor avea să le înfrunte. 
Se întreceau, cu toate, în prevestiri rele. Şi, deşi în această 
clipă Adamo era doar pe uscat, în grota din Blossom Bay, iar 
Ivoa îl alăpta, tocmai, pe Ropati, erau, de pe acum, atît unul, 
cît şi celălalt morţi în ochii tuturora. Au€ ! Ocrotească-ne Ea- 
tua | Mort drăguţul de Adamo, care n-a făcut nimănui un 
rău ! Moartă drăgălaşa Ivoa, fiica marelui şef Otu, nepoată a 
tatălui lui Tetahiti ! 

Se stărui, bineînţeles, foarte mult, asupra legăturilor de 
sînge, care ar fi trebuit să o cruţe atît pe ea, cît şi pe tanc-ul 
ei de această moarte absurdă, şi chiar se schiţă, în acăastă 
privinţă, o reluare a temei ipocriziei. Dar Omaata o socoti 
primejdioasă şi le-o reteză scurt. 

Litania cu privire la moartea, neîndoielnică acum, a lui 
Adamo şi Ivoa, umplu două după-amieze, iar după aceea, 
Itia descoperi un nou subiect: Adamo va pleca. Tetahiti va 
rămîne singurul bărbat de pe insulă, şi dacă e aşa, ce se va 
alege de bietele vahinee, în cazul în care Tetahiti ar cădea 
la pat, bolnav, şi ar muri ? Şi atunci le deveni foarte limpede 
faptul că boala îl va pîndi, de acum înainte, pe Tetabhiti la 
toate răscrucile vieţii şi că cele zece vahinee vor fi, în scurtă 
vreme sortite văduviei, fără nici un tan€ care să le umple 
existenţa şi să le apere. Îl plînseră, aşadar, pe Tetabhiti, în 
prezenţa sa. Îi aduseră chiar cuvenitul elogiu. Şi viitoarele 

sale văduve îşi plînseră propria lor soartă din clipa în care el 
se va fi dus. Minunată temă, pe care erau pornite s-o exploa- 
teze pînă la capăt, cînd totul se strică, printr-o greşeală a 
Vaaei. Mulțumită de noul ei tanc şi de poziţia ei, Vaa.nu 
luase, în nici un fel, parte la văicărelile prietenelor. Dar, de- 
odată, gîndul că ar fi putut ajunge văduvă, fără vreo spe- 
ranţă de a se putea recăsători, i se înfipse în cap cu o miare 
putere. Fu tulburată de acest gînd. Ave, dacă Tetahiti moare, 
ce se întîmplă cu Vaa ? Interesele ei erau nesocotite, era ne- 
dreptăţită. Era foarte limpede. Plecarea lui Adamo o lipsea 
de un tan€ de rezervă. Căci, la urma urmelor, tot mai bine 
era să ai un tan€ care să nu fie mare şef decît să n-ai nici 
un tan. 

Reacţia îi fu promptă. Merse drept spre Tetahiti, se în- 
fipse înaintea sa pe boantele-i picioare zdravene, şi, sprijinin- 
du-şi pîntecul cu amîndouă mîinile, izbucni în reproşuri 
violente. 

Tetahiti, care, aşezat pe pragul peretelui mişcător, îl dez- 
mierda tocmai pe Ropati, nici măcar nu-şi ridică privirea. 
În clipa în care Vaa isprăvise, el'se sculă în picioare, dădu 
maică-si pruncul, o pălmui pe Vaa fără brutalitate şi, întor- 
cîndu-se către femei, le vorbi, cu un ton ferm. Luase o ho- 
tărîre cu privire la peritan, şi nu ele vor putea, orice ar 
spune, să i-o schimbe. El ştia foarte bine că mai uşor este 
să smulgi ceva din strînsoarea caracatiţei decît să faci o fe- 
meie să tacă. Dar dacă vahineele se vor încăpăţina, trăncănind 
într-una vrute şi nevrute în prezenţa sa, atunci el se va duce 
pe munte, unde va trăi singur, şi nu se va întoarce decît pen- 
tru a se asigura că Adamo a plecat. 

Vorbele acestea impuseră tăcere, o tăcere care stărui. Dar 
privirile, suspinele, lacrimile, mîhnitele clătinări din cap nu 
încetară încă. Şi, cel puţin vremea cît Tetahiti era de faţă, 
femeile nu conteniră să se folosească de ele, din plin. 

O săptămînă după incidentul provocat de Vaa, Purcell îl 
văzu pe Tetabhiti intrînd în grota şalupelor. Pătrunse înăuntru, 
fără să-i dea bună ziua, făcu cu paşi repezi înconjurul ambar- 
caţiunii şi spuse, fără a-l privi: 

— E gata piroga ? 

Purcell se simţi iritat de această introducere bruscă. Luă 
o rindea din lada cu scule şi se apucă să facă barei transver- 

sale curbura. O clipă mai tîrziu văzu, cu coada ochiului, că 
Tetahiti îl privea drept în faţă şi spuse, pe un ton uscat: 

—— Aproape. 

—- Ce-i mai lipseşte ? 

— Mai am de vopsit, de pus pînza, pe care s-o vopsesc, şi 
sînt gata. 

"Urmă o tăcere, în răstimpul căreia nu se auzi decît zgo- 
motul uşor al rindelii migălind cu răbdare lemnul. 

— Dar pînza ce rost are? 

— Să împiedice pătrundera apei. 

Tetahiti îşi trecu mîna pe acoperiş. 

— Şi aşa cum e piroga asta, poate merge? 

— Da. 

Urmă o tăcere, şi Tetahiti reluă : 

— Bine. O s-o încercăm noi, mîine dimineaţă. 

— Noi P spuse Purcell, ridicînd capul şi fixîndu-l pe ta- 
hitian cu un aer uluit. 

— Tu şi cu mine, spuse Tetahiti, impasibil. 

Se întoarse pe călcîie, ajunse la ieşirea din grotă şi spuse, 
peste umăr : 

— Miine, cînd apele vor creşte, şi pieri. 

Când ajunse, seara, acasă, Purcell nu le spuse nimic va- 
hineelot despre această scenă, şi, după atitudinea lor, îşi dădu 
seama că nici Tetahiti nu suflase o vorbă. Dar de îndată ce 
se lăsă întunericul nopţii, şi cînd fiecare se afla acasă la el, 
Purcell o porni, însoţit de Ivoa, spre locuinţa Omaatei. 
„Două doedoe — cîte unul în faţa fiecărei ferestre, larg 
deschisă — ardeau, pentru alungarea tupapahuilor, dar 
aceasta, doar din deprindere : luna lumina ca şi cum ar fi 
fost'ziua-n amiaza mare. Omaata aţipise, cu Itia, aidoma unui 
prunc, în braţe. Masa trupului ei, săpînd o albie sub ea, fă- 
cea să pară că somnul îi era mai adînc decît al oricărui alt om. 

Purcell îi atinse obrazul şi ea deschise ochii, îndată. Şi deşi 
ei erau potriviţi şi cu talia, şi cu faţa Omaatei, Purcell îi 
vedea de fiecare dată cu aceeaşi uimire, căci păreau imenşi. 
1! — Adamo, spuse ea, surîzînd. | 

Itia se trezi şi ea şi, rotundă şi mărunţică, îi privi, clipind 
din gene, pe noii-sosiţi, apoi sări brusc din pat ca să-l îm- 
brăţişeze pe Adamo. Era fericită ca un copil că Adamo ţîş- 
nise deodaţă în faţa ei, înțr-o clipă în care nu se aştepta să-l 
vadă, 

Purcell povesti despre întrevederea sa cu Tetahiti. 

— Poate, spuse Itia, cu ochii încă fermecaţi de plăcerea 
surprizei, poate că se duce pe pirogă, împreună cu tine, te 
răstoarnă în apă şi se întoarce şi spune : „E un accident“ j 

— La asta m-am şi gîndit. 

Omaata se ridică în cot, şi toţi muşchii, precum şi rotunji- 
mile trupului ei sculptural se însutleţiră. 

— A făgăduit tabuul pentru viaţa lui Adamo. 

— E viclean, spuse Ivoa. 

— Poate, spuse ltia, vrea numai să vadă dacă e bună 
piroga. Dacă e bună, o ia şi pleacă în Tahiti. 

Spunînd acestea, ea rîse, şi rîsul ei ciripi prin încăpere, 
ca o pasăre. Apoi alergă, zvîrlindu-se iarăşi de gâtul lui Pur- 
cell. De astă dată o îmbrăţişă şi pe Ivoa. Aceasta îi întoarse, 
din toată inima, mîngilierile. Dar faţa îi rămînea tristă. 

— Tetahiti nu e rău, spuse Omaata, cu ochii ei imenşi aţin- 
tiți asupra Ivoei. 

— Poate că îl omoară pe Adamo, spuse Ivoa. 

— Nu, spuse Itia, ajungînd iarăşi în pat, unde se aşeză pe 
picioarele Omaatei, care păru că nici măcar nu băgase de 
seamă. E supărat pentru că Itia a spus : „Îi trimiţi pe Adamo 
şi pe verişoara ta, Ivoa, în piroga peritană, şi ei se îneacă. 
Vrea să vadă dacă piroga e bună. Nu vrea să se simtă vinovat 
în sufletul său. 

— Copila are dreptate, spuse Omaata. Tetahiti se simte 
foarte umilit de toate cîte i le-am spus noi. 

— Poate că e numai curios, spuse Purcell. Nu s-a urcat 
niciodată într-o mică pirogă peritană, cu acoperiş. 

— Poate că te omoară, spuse Ivoa. 

— Ropati e singur. Mă duc să-l păzesc! strigă deodată 
Itia, ca şi cum ar fi socotit că dezlegase problema şi că din 
acea clipă discuţia se putea dispensa de prezenţa ei. 

„Cum se repezea spre uşă, Omaata o opri, apucînd-o 
de braţ. 

—- Avapuhi e cu el. 

— Totuşi mă duc, strigă ltia. 

Întoarcerea ltiei la urîtele ei apucături surprinse: pe toată 
lumea. Ivoa dădu din cap, cu un aer hotărît. 

— Plecăm. Adamo are nevoie de somn. 

De ruşine, Îtia se făcu pămîntie la faţă, se bosumflă ca 
şi cum ar fi fost gata să jzbucneacă în plins, şi se repezi 
în braţele Omaatei. 

— Pe miine, ltia, spuse Ivoa cu un glas dulce şi aplecîn- 
du-se spre ea. Vino mîine dis-de-dimineaţă. Ai să-l vezi pe 
Ropati. 

Cu palma enormei sale miîini, Omaata lovea uşor umărul 
„mic şi rotund al Itiei, dar privirea îi rămînea aţintită în 
ochii Ivoei. 

—_ Ai să ajungi o adevărată peritană, spuse ea cu un uşor 
surîs. Îţi umpli capul de griji. 

— Vor fi împreună în largul mării, spunea Ivoa. Tabuul 
a fost dat pe insulă. 

Purcell desluşi în fizionomia Omaatei că argumentul o 
pusese pe gînduri. Şi, deodată, îşi aduse aminte: un tabu 
îşi pierde puterea oriunde, în afară de locul în care e dat. 

— Cere-i lui Tetahiti să te urci şi tu în pirogă, spuse 
Omaata,: după o clipă. 

— I-0 voi cere, spuse Ivoa şi obrazul i se destinse. 

A doua zi, dimineaţa, de îndată ce Tetahiti adunase vahi- 
neele pe plajă ca să împingă împreună piroga pe apă, ea 
„ceru“ într-adevăr, dar se alese cu un refuz cît se poate de 
hotărît. 

Blossom Bay fiind cu faţa spre nord, iar vîntul suflind 
în această dimineaţă din sud-est, apele mării erau liniştite, 
aşa încît împingerea şalupei pe apă fu treabă uşoară. Purcell 
îi dădu lui Tetabhiti echea iar el însuşi ridică pînzele care, 
însă, din, pricină că şalupa se găsea sub vîntul insulei, înce- 
pură să fluture uşor, iar Purcell, reîntorcîndu-se în cockpit, 
puse la locul ei rama+din spate, pentru a scoate şalupa cu 
parîmele la capul Horoa. Astfel fusese numită faleza abruptă 
şi crestată care despărțea, către est, Blossom Bay de Rope 
Beach. Ea îşi datora numele unei rele căzături suferită de 
Horoa prin acele locuri la începutul lui mai, pe cînd căuta 
ouă de rîndunică de mare. 

De îndată ce şalupa dublă acest cap, velele se umflară 
deodată, greementul începu a vibra, ambarcaţiunea zvicni 
înainte, iar Tetahiti, după ce îi dădu din nou echea lui Pur- 
cell, se aşeză în faţa cabinei, cu spatele către el. Briza era 
răcoroasă, şalupa canarisită puternic într-un bord, iar Pur- 

cell filă şcota astfel ca ambarcaţiunea să navige cu vînt larg 
şi apoi din pupa. Vasul se redresă şi începu să alerge, stră- 

bătînd valul. Purcell îşi încleştă mai tare mîna pe eche. Tre-. 
cuseră opt luni de cînd nu mai simţise un grătar de punte 

tremurîndu-i sub picioare. Deşi construise o bancă pentru 

timonier, sta, totuşi, în picioare, cu un genunchi pe bancă, 

cu ochii aţintiţi la prova, gata să îndrepte, cu o uşoară miş- 

care a miîinii, devierile vasului. Vibraţiile mînerului de ste- 

jar în găoacea palmei îi făceau plăcere. Şalupa îşi luase 
avînt, dînd o minunată impresie de alunecare şi de zbor. 

Ajungea din urmă un talaz, căruia îi strivea creştetul tre- 

cînd peste el, ca o sanie pe zăpadă şi, îndată un alt val o 

surprindea din spate, zvîrlind-o în golul ce i se căsca în faţă. 

Dar etrava vasului nici nu apuca bine să se afunde pînă la 

copastie că vela o şi smulgea, aruncînd-o mai departe. Îm- 

pinsă de val şi de vînt, şalupa înainta, din creastă în creastă, 

cu încetiniri între valuri, urmate de ameţitoare avînturi. Părea 
că ar fi putut străbate fără oboseală, de la un capăt pînă la 

celălalt al lumii, mii de mile. 

Întorcîndu-se, Purcell zări pe plajă, la Blossom Bay, grupul 
femeilor. Se micşorase în aşa măsură, încît nu mai fu în stare 
să le desluşească chipurile şi nici statura înaltă a Omaatei. 
Poate că fluturau spre el braţele. El însă nu le vedea. Insula 
însăşi nu era mai mare decît un ostrov acoperit de.verdeaţă. 
„Aşa, îşi spuse Purcell în sinea sa, îmi va apărea cînd voi 
pleca.“ 'Cerul era cam ceţos, razele soarelui nu izbuteau să 
străbată, şi începu să simtă pe spinarea goală umezeala ceţei. 
Privi siajul, îşi scoase ceasornicul şi mai aruncă o privire spre 
insulă : şapte sau opt noduri. Cu viteza asta insula nu va mai 
fi, în mai puţin de o oră, decît un punct întunecat, în imen- 
sitatea orizontului. 

Cu ochii aţintiţi, însă, asupra insulei, Purcell simţi că vasul 
deviază, mişcă echea la babord apoi privi prora şi mişcă 
echea în celălalt bord. Vîntul se înteţise, valurile deveniră 
tot mai dese şi mai înalte. 

Tetabhiti se întoarse. Dar nu cu totul. Îi arăta lui Purcell 
doar profilul şi coada ochiului stîng. 

— Ivoa mi-a spus că îţi pare rău. 

Şi deschise larg gura, vorbind pesemne foarte tare din 
pricina vîntului, dar Purcell de abia îl auzea. 

— De ce să-mi pară rău ? 

— Că nu ai fost alături de noi. 

Nu spusese acest lucru. Nu chiar aşa. Spusese doar: „Nu 
ştiu“. Dar de fapt era adevărat. Îi părea rău. În clipa în care 
Tetahiti îi pusese întrebarea, îşi dăduse seama că regreta. 

— Da, spuse el, e adevărat. 

Rămase neclintit, în picioare, cu mîna pe eche, cu privirea 

îndreptată spre profilul lui Tetahiti. Ivoa, atît de rezervată 
de felul ei... Oare ce mai putea nădăjdui? Ce rost mai 
aveau toate acestea ? Toate întrebările acestea despre tre- 
cut ? Ieşirea aceasta, în doi, pentru a încerca şalupa ? Era 
absurd. Tot ce se petrecea de ieri seara era nefiresc, ciudat. 
Toate se desfăşurau ca într-un vis, fără şir, fără sens. 
„Se scurseră cîteva secunde, iar Tetahiti se mişcă din loc. 
Se mişcă dinadins foarte încet, iar Purcell îl privi fascinat. 
Îşi trecu întîi picioarele peste bancă, de parcă ar fi vrut să 
stea faţă în faţă cu peritanul, ceea ce şi făcu, într-adevăr, dar 
zăbovind îndelung, ca şi cum capul său ar fi urmat cu părere 
de rău drumul trupului. Obrazul lui Tetahiti, izbit în plin de 
biciuirea burniţei împroşcată de val, îşi încreţi şi mai mult 
brazdele tăiate adînc. Prin crăpătura pleoapelor grele, pupi- 
lele întunecate pe albul ochilor sclipeau cu o intensitate ce 
te stînjenea. Cu capul sever, lăsat în mîinile sprijinite pe lun- 
gile-i picioare muşchiuloase — atît de netede şi mate încît 
păreau înfăşurate în negru — el rămase locului, cu faţa spre 
Purcell, cu privirea aţintită în ochii lui. 

— Adamo, spuse el pe un ton grav, o mare pirogă peri- 
tană soseşte în insulă. Şi vrea să ne facă rău. Atunci tu ce 
faci ? 

— Rău, cum adică? spuse Purcell. 

— Ca Scheletul, spuse Tetahiti cu o voce surdă. 

Urmă o tăcere, după care Purcell spuse : 

— Lupt împotriva lor. 

— Cu arma ? 

— Cu arma, răspunse Purcell, pe un ton limpede. 

Şi adăugă: 

— Dar nu mai există decît o singură puşcă. 

„— Sînt două puşti, spuse Tetahiti. 


O lucire sumbră îi cutreieră ochii şi el adăugă cu un 
accent triumfător : 


— Am ascuns-o pe aceea a lui Mehani. 

Şi reluă îndată, în şoaptă şi stăpînit, ca şi cum ar fi făcut 
o cumplită sforţare ca să-şi înfrîneze pornirea glasului. 

— lei în mînă puşca lui Mehani? 

— Dacă ne fac rău, da. | 

— Tragi în ei, cu puşca lui Mehani? 

— Da. 

— Tu, peritan, tragi în peritani ? 

— Trag. 

Urmă o tăcere, şi cum Tetahiti nu mai, spunea nimic, Pur- 
cell î] întrebă : 

— De ce ai vrut să vii cu mine, pe pirogă ? 

Tetahiti nu păru de loc surprins de această întrebare pusă 
fără înconjur. Răspunse, fără a şovăi: 

— Ca să văd dacă e bună. 

— Şi dacă nu e bună? 

— Dar e bună, spuse Tetahiti, pe un ton tăios. 

Purcell îşi înghiţi nodul şi căută ochii tahitianului. Nu-i 
putea vedea. Tetahiti coborîse pleoapele aşa cum se închide 
o poartă. 

O clipă mai tîrziu, îşi trecu la loc picioarele peste bancă, 
se întoarse din şolduri şi, cu spatele la Purcell, îi spuse peste 
umăr : 

— A intrat multă apă în pirogă. 

Purcell zvîrli o privire către grătar. De cîtva timp, apa pă- 
trundea în şalupă. Nu era nimic serios, dar trebuia totuşi 
scoasă. 

— "Treci la eche, spuse Purcell. 

Tetahiti se sculă, fără a spune un cuvînt. Apucînd echea, 
atinse, din nebăgare de seamă, mîna lui Purcell, dar nu-şi ri- 
dică privirea spre el. 

Purcell dezlegă un ghiordel aflat sub banca de la cîrmă, 
ridică grătarele și începu să scoată apa din fundul şalupei. Ca 
treaba să meargă mai repede, nici nu-şi mai mişca aproape 
capul, dar, după şuieratul greementului de deasupra sa, îşi 
dădu seama că vîntul se înteţise şi mai tare. 

Simţi că Tetabhiti îi atinge umărul. Se îndreptă din umeri. 

— Priveşte | 

Insula, la orizont, nu era de loc mai mare decît o stîncă, 
iar în urma ei se întindea pe creştetul apei, acoperind tot 
cerul către miazăzi, un nor prelung, ca cerneala de negru. 
Purcell aruncă o privire jur împrejur. Apele mării erau um- 

flate şi răscolite. lar valurile pornite către nord erau izbite 
acum în coastă de cele sosite din sud-vest şi apoi se spăr- 
geau în cataracte. 

— The Southwester ! 1! strigă Purcell, lăsînd să-i cadă din 
mînă ghiordelul. Îşi dădu seama că vorbise englezeşte. Luă 
echea din mîna lui Tetahiti şi-i strigă, în vijelia vîntului: 
„Focul“. Apoi, cum Tetahiti se repezi înâinte, el desfăcu scota 
velei mari şi mişcă echea la babord. Şalupa giră, veni în vînt, 
iar Purcell se menţinu astfel încît să micşoreze unghiul de inci- 
denţă al -vîntului cu velele, înainte de a porni să-l înfrunte. 

Era pentru întîia oară de la sosirea Blossom-ului în raza 
de vedere a insulei, cînd Purcell vedea cumplitul vînt de 
sud-vest luînd fără veste locul vîntului de sud-est. Tetahiti 
se zbătea cu scotele focului. Purcell îi strigă : „Mai întins“ | 
Tetabhiti făcu întocmai şi, întorcîndu-se, mai zăbovi o bucată 
de vreme, pentru a pune la loc grătarele şi pentru a lega 
ghiordelul, sub bancă. 

Şalupa, o ţinea drept spre insulă, dar tanga foarte puternic 
pe o mare răscolită, şi, cu pînzele aşa slăbite cum era, banda 
totuşi ameţitor. Purcell se aşeză în vînt iar Tetahiti alături 
de el, ca şi cum greutatea trupurilor lor laolaltă ar fi fost 
de ajuns să redreseze şalupa. Sub puterea vîntului, copastia 
se scufunda, cu totul, în apă, iar Purcell, aplecîndu-se pe 
spate, putea să vadă jumătatea din cocă în întregime ieşită 
din apă, o parte din chilă şi, din cînd în cînd, însăşi talpa 
şalupei, ivindu-se prin străvezimea valului de un verde-al- 
băstrui. Avu impresia că ambarcaţiunea aplecată aproape 
orizontal pe o parte îşi păstra printr-o minune echilibrul şi 
că cea mai neînsemnată zmucitură în plus o va face să se 
răstoarne în valuri. 

Pentru a veni puţin în vînt, abătu cu citeva grade la tri- 
bord, îi dădu lui Tetahiti echea şi îi strigă în bătaia vin- 
tului : ,Ţine-o aşa !“ Şi, coborînd în cabină, aduse de acolo 
două parîme. Cu una dintre ele îl încinse pe Tetahiti, cu 
cealaltă se încinse pe sine însuşi, legîndu-le capetele de 
spătarul băncii. | 

Puse iarăşi mîna pe eche, veni sub vînt, şi şalupa începu. 
din nou să se lase pe o coastă. Trecea minunat peste valuri, 
dar era năpădită de enorme mase de apă care scăldau, fără 


1 Vîntul sud-vest (În lb. engleză.) 

încetare, teuga şi se rostogoleau înspumate de la picioarele 
catargului pînă la ghiu, şi, cu toată ocrotirea acoperişului, 
apa intrată în cockpit se şi ridicase pînă la nivelul ghiorde- 
lului. Clipă de clipă talazurile deveneau tot mai răscolitoare. 
Se spărgeau, împroşcînd jur împrejur cu un fel de înfrigu- 
rare ca şi cum ar fi clocotit într-un cazan prea mic. Dar, din 
fericire, ele nu ajunseseră încă prea înalte, cerul îşi mai 
păstra limpezimea, iar cînd şalupa se legăna o clipă pe 
creştetul vreunui val, Purcell mai apuca să zărească insula. 
Apoi simţi cum se rostogoleşte iar în adînc, orbit de năvala 
apei, cu mîna stîngă încleştată pe eche, cu dreapta pe 
copastie. | 

Iar furtuna de-abia începuse. Vîntul de sud-vest! De Cră- 
ciun fuseseră trei săptămîni de vijelie, un potop de apă, ar- 
bori smulşi din rădăcini, o bucată de stîncă ruptă din insulă. 
În clipa în care norul de păcură de după insulă se va abate 
asupra lor, şalupa va începe să dănţuie pe ape! 

Cu pieptul gol, leoarcă de apă, tremurînd de frig, cu faţa 
biciuită de vînt, cu miinile învineţite şi fepene, Purcell fă- 
cea într-ună sforţări să răsufle între două valuri. Nu mai 
îndurase nițiodată o vijelie atît de furioasă, pe bordul unui 
vas atît de mic. Şi una era, desigur, să înfrunţi o vreme crîn- 
cenă' de la 'înălţimea dunetei de pe Blossom şi cu totul alt- 
ceva aici, la nivelul mării, în mijlocul valurilor, şi mai de 
grabă pe dpdesubt de cît pe: deasupra lor. 

Tetahiti şe aplecă, lipi aproape buzele de urechea lui Pur- 
cell, şi urlă răspicînd fiecare cuvînt: 

— Pirogă |... prea întinsă |... 

Şi, cu mima, îi făcu gestul de coborîre a pînzelor.. 

Purcell înclină capul. Era adevărat. Prea forţa ca un bez- 
metic șalupa ! Era un lucru nebunesc să goneşti, pe un ase- 
menea vînt, cu toate velele întinse. Dar nu avea încotro. 
“Şi, la rîndu-i, urlă şi el: 

— Să ajungem... la insulă... înaintea norului. 

Şi repetă; urlînd într-una: 

— Înaintea norului |... 

În aceeaşi secundă un val de apă îl plesni cu furie peste 
faţă, îi năpădi gura şi ochii şi îl răsturnă pe spate. leşi din 
apă, în cele din urmă, scuipînd, tuşind, pe jumătate înecat, 
cu mîna încleştată de eche şi simțind mişcîndu-se, lipit de 
umărul său, umărul lui Tetabhiti, 

Zări din nou insula. Alergau cu o repeziciune drăcească. 
Dar ea se vedea abia puţin: mai mare decît era în clipa în 
care girase într-acolo. Era groaznic. Putea forţa oricît şalupa 
şi tot îi va mai trebui un ceas ch să atingă coasta. Nu va 
apuca s-o ajungă | Cerul se şi întuneca, apa devenea verde, 
vijelia avea să le-o ia înainte. 

Cînd se trezise, dimineaţa, privise cerul şi mirosise vîntul. 
Vreme limpede, vînt uşor din sud-est. Mersese pînă la Rope 
Beach : apa numai bună pentru şalupă. Avusese chiar pre- 
vederea să arunce o privire pe cadranul barometrului lui 
Mason : timp frumos stabil. Toate condiţiile pentru o mică 
plimbare de plăcere | Şi acum erau în plină rafală şi în 
curînd cerul va crăpa deasupra lor | Dîrdîia de frig, şi de-abia 
mai putea închega un gînd. Îşi tot spunea, într-una, ca un 
bezmetic că, dacă ar fi întors şalupa spre țărm cu două- 
zeci de minute înainte, acum ar fi sub vîntul insulei, în apă 
calmă, putînd să atingă malul fără a fi nevoit să înfrunte 
izbirea valurilor de stîncă. Văzu gonind spre el un val mare 
şi îşi spuse : „Dacă trece fără să se spargă, atunci voi izbuti 
să: văd insula“. Şi, în aceeaşi secundă, prora şalupei sui pe 
val iar înaintea ochilor săi se ivi orizontul, pretutindeni în- 
tunecat de nori negri ; insula dispăruse. 

— Insula! urlă Purcell încleştind cu înfrigurare braţul 
lui Tetahiti. 

Se îmbarcase fără hartă, fără compas, fără sextant | Dacă, 
străbătînd întunericul, trecea pe asi insulă, atunci îi va fi 
cu neputinţă s-o mai regăsească ! Putea să rătăcească zile şi 
nopţi prin negură, tot căutînd-o. Fără apă, fără hrană, fără 
vestminte ! O singură insulă pe întregul cuprins al unei 
raze de cincii mii de mile inarine | 


— Insula ! urlă el din nou. 
Tetahiti îl privea ţintă, cu ochii căscaţi. Şi rămase aşa ci- 
teva secunde, privindu-se unul pe celălalt, rătăciţi, umăr 


lîngă umăr, cu feţele aproape atingîndu-se. Urmă un stri- 
dent şuierat al vîntului. Purcell văzu valurile mării venindu-le 
din. stînga în întîmpinare şi mişcă echea, înainte chiar de-a 
se gîndi la acest lucru. Catargul înţepeni la un metru de apă, 
apoi se îndreptă cu o nespusă încetineală. Pînzele prinseră a 
flutura în bătaia vîntului, iar Purcell le privi năuc, tremurînd, 
fără să poată face vreo mişcare. Totul se petrecuse atît de 

repede | De-abia acum îşi dădea seama că fuseseră gata să 
se răstoarne. 

— Pînzele |! îi strigă Tetahiti la ureche. 

Şi din nou făcu gestul de a le coborî. Avea dreptate. Era 
o prostie că lăsase să treacă atîta vreme! Purcell îi trecu 
echea, se tîrî pînă la teugă în patru labe şi, încins pe după 
mijloc cu parîma de siguranţă, desfăcu fungile. 

Aruncă ancora de furtună şi înfruntă zece minute, grele, iz- 
biturile valurilor şi tangajul şalupei, ca să înfăşoare vela mare 
în jurul vergei şi apoi să o amareze. Dar făcuse totul cum 
trebuie, cu pricepere, aproape ca o rutină. Fără vele, şalupa 
aluneca acum ca o plută pe ancora ei; erau în siguranţă. Un 
val mai mare îi veni în întîmpinare. Purcell încleştă mîna pe 
eche, se scutură de apă şi gîndi fulgerător: „Să nu deri- 
veze !“ Nu-şi putea îngădui să deriveze. Vîntul de sud-vest 
putea să ţină zile în şir. Şi chiar dacă acest vînt nu i-ar îm- 
pinge decît cîteva ceasuri spre nord-est, tot ar fi de-ajuns 
ca să nu mai regăsească insula niciodată. Trebuia totuşi să 
se mişte cu orice preţ sau cel puţin să se împotrivească deri- 
vei, să nu se îndepărteze de locul în care se găseau. 

Ajunse de-a buşilea în cabină, de unde aduse un mic foc 
şi îl chemă pe Tetahiti. Tetahiti trebuia să-l ţină bine cu 
parîma de siguranţă, în vreme ce el, căţărat pe catarg, va 
desface vela mare, va trece funga la capătul catargului, va 
lega focul cel mic de strai. Era curată nebunie să încerce, 
în plină vijelie, o asemenea manevră. Şi totuşi izbuti. Cînd, 
în cele din urmă, întinse vela şi se reîntoarse la cîrmă, miîi- 
nile îi erau 'jupuite şi fusese biciuit de valuri atît de cum- 
plit, încît îşi simţea capul gol şi strivit. 

Zăpăcit, cu urechile vijiindu-i de vuietul vîntului, Purcell 
îşi ţinea privirea aţintită asupra provei, dar de văzut n-o ve- 
dea. ÎI trezi însă rezistenţa pe care o opunea cîrma |! Privi 
micul foc. Gata să crape de umflat ce era. Şi totuşi ţinea | 
Ba chiar făcea să se încline şalupa | Înaintau chiar, biruind 
vijelia valurilor ! 

Îşi dădu seama că era aşezat pe focul cel mare pe care 
tocmai îl desfăcuse de pe catarg, şi îi veni în minte să se 
înfăşoare în el. Îi făcu semn lui Tetabhiti şi, împreună, luptînd 
împotriva vântului de sud-vest care le-o smulgeau dintre 
mîini, izbutiră să facă din velă o manta care le acoperea 
capul, umerii și spinarea. Petrecură, pentru mai multă sigu- 


542 


ranţă, prin ochiurile velei o funie pe care o strînseră şi o le- 
gară de barcă. Trebuia ca Purcell să aibă vederea liberă 
pentru a putea manevra” mai departe cîrma, aşa încît ochii 
şi braţul stîng şi le ţinea afară din' velă. Tetahiti, dimpotrivă, 
se făcuse cu totul nevăzut în sacul de pînză, înăuntrul că- 
juia stăteau împreună, zgribuliţi, ca doi cîini într-un fund de 
cuşcă, uzi, tremurînd de frig, ghemuiţi unul într-altul. 

Un minut mai tirziu, Purcell simţi că Tetahiti îi petrece 
brațul pe după git, îi pune mîna pe umărul stîng, şi că își 
lipeşte_ obrazul de obrazul său. 

— E bun! auzi glasul lui Tetahiti la ureche. 

— Ce anume ? strigă Purcell. 

Un mănunchi de fulgere orbitoare scăpărară în faţa pro- 
vei şi el închise ochii. 

— Focul! Bun! | 

Tetahiti trebuie să fi urlat şi el, dar Purcell auzi un glas 
aproape stins, ca răzbind din depărtare, în toiul uriaşului 
prăpăd. | | 

Privi focul. Adevărat, era „bun“! Nu era nici smuls de 
pe catarg, nici sfişiat. Viaţa lor atîrna de această batistă, şi 
ea rezista. Şalupa înainta răzbind prin colții vijeliei. O undă 
de nădejde îl năpădi pe Purcell. 

— "Ţine! urlă el din toate puterile, întorcîndu-se către 
Tetahiti. 

Tetabhiti făcu un lucru surprinzător. Surîse. În penumbra 
glugii de pînză care îi acoperea capul, Purcell îl văzu deslu- 
şit. „Cît e de viteaz!“ îşi spuse cu recunoştinţă, Purcell. 
Dar chiar în aceeaşi clipă, adevărul îi sări în ochi: mersul 
în vînt nu folosea. Nu putea fi de folos. Pînza, mică, mică şi 
talpa şalupei. Şalupa înainta doar într-o parte, ca un crab şi, 
în orice caz, nu mai mult înainte decît în lături. Continuînd 
acest mers, riscau să treacă pe la est de insulă. Cum de nu 
se gîndise pînă acum ? De vreme ce vintul îi tîra spre est, 
trebuia să manevreze către vest în volte. Volte destul de 
mici. Cu cît vor fi mai mici, cu atît risca mai puţin să se 
îndepărteze de insulă. 

— Tetahiti ! strigă el. 

Tetahiti îşi dezlipi obrazul de obrazul lui Purcell şi se în- 
toarse cu faţa la el. 

— Trebuie să faci... aşa! urlă el. 

Şi, ţinînd echea cu genunchiul, îşi liberă mîna stîngă, făcu 
semnul unei mișcări cînd într-o parte, cînd în cealaltă parte. 
Tetahiti dădu din cap şi urlă: 

— Îndată. 

Numaidecit, şi ca şi cum ar fi fost fericit să acţioneze, se 
strecură pe dedesubt, ieşi din cuşca lor de pînză şi o porii 
în patru labe ca să desfacă şcota. 

Purcell mişcă dintr-o dată echea şi încercă un sentiment 
de mare uşurare cînd şalupa se supuse, răzbind prin împo- 
trivirea vîntului. Era minunat. Şi ea înainta, pentru că avea 
destulă viteză ca să poată gira. 

Scăpără fîşia unei lumini de fulger şi la lucirea ei Purcell 
îl văzu pe Tetahiti. Acesta întindea cu greutate focul. Purceil 
gîndi înfrigurat : „Numa să nu tragă prea tare de şocotă !“ 
Schimbă echea ca să scoată, pentru cîteva secunde, vela de 
sub vînt şi să-i dea astfel o mînă de ajutor. 

Tetahiti se întoarse spre el, cu apa curgîndu-i şiroaie pe 
trup, părînd spectral în lumina cea tulbure, cu capul de o 
stranie fosforescenţă. | 

Purcell își scoase ceasornicul, aşteptînd un nou fulger ca 
să vadă ora pe cadran. Pentru că nu se desluşea nimic, du- 
rata voltei într-o parte şi în cealaltă a vasului trebuia stâbi- 
lită arbitrar. Zece minute spre vest. Şase spre est. Volta spre 
vest trebuia să fie de mai lungă durată pentru că prin ea nu 
riscau să se îndepărteze de insulă. 

Se obişnui în cele din urmă să aprecieze durata, timpul 
trecea, furia vijeliei nu sporea, se aflau: într-o stare nerioro- 
cită, atita tot. Frigul, năvala valurilor drept în obraz, ful- 
gerele orbitoare, tangajul nebun al cocei... Nu aveau altceva 
de făcut decît să aştepte şi să îndure. Şalupa ambarca multă 
apă, iar Purcell hotărî să o scoată. Făcură amîndoi cu rîndul, 
şi după treizeci de minute de caznă înverşunată izbutiră să 
readucă apa aproape de nivelul pe care îl avea înainte de în- 
ceperea furtunii. Purcell legă ghiordelul, se strecură sub aco- 
perămîntul de pînză alături de Tetahiti, acesta îşi petrecu 
braţul peste umărul lui şi îşi lipi obrazul de obrazul său. Pur- 
cell îşi scoase ceasul. Se împlineau acum patru ore de cînd 
şalupa părăsise insula. 

Senzaţia de frig era cumplită. Miîinile lui Purceii erau vi- 
nete şi auzi lîngă obrazul său cum clănțăneau dinţii lui Te- 
tahiti. 

Se întoarse spre el şi îi urlă în ureche : 

— Du-te sub acoperiş... pirogii. Tetahiti făcu „nu“ cu 
capul. Fulgerele încetaseră şi fu pentru ei o nespusă uşurare 
să nu mai audă vacarmul loviturilor de trăsnet. În ciuda vîn- 
tului de sud-vest ce sufla fără încetare şi a talazurilor ce se 
izbeau unele într-altele, Purcell resimţi, două sau trei minute, 
o nespusă senzaţie de pace şi linişte. Apoi senzaţia aceasta se 
spulberă şi auzi din nou vuietul vîntului. 

Tetahiti îşi lipi buzele de urechea lui : 

— Nimic... de mîncare ? 

— Nu! urlă Purcell. 

O despicătură sfiîşie cerul, vizibilitatea spori într-o oare- 
care măsură fără însă a se întinde la mai bine de un cablu. 
Ochii lui Purcell făceau sforţări, căznindu-se să desluşească 
în negură e formă după ale'cărei imagini să ghicească insula. 

O cumplită teamă îl cuprinse, deodată. Dar dacă au şi de- 
păşit-o ? Dacă insula se şi afla, în urma lor ? Dacă cumva se 
îndepărtau de ea, chiar cu fiecare voltă ? (Bătăile inimii i se 
înteţiră cu violenţă, şi, deşi frigul îi pătrunse pînă în măduva 
oaselor, pe. frunte îi curgeau broboane de năduşeală. 

— Tetahiti | | 

Un pachet de apă îi biciui obrazul şi se prelinse înăuntrul 
sacului de pînză. Cînd fu în stare să redeschidă ochii, îl văzu 
pe Tetahiti cu faţa spre el. Frigul lăsase urme pe obrazul 
său, spălîndu-i-l, dar trăsăturile acestuia îşi păstraseră fer- 
mitatea. 

— Insula... înaintea noastră ?. 

-— Înaintea noastră | strigă Tetahiti, fără şovăială. 

— Cum aşa? 

— Înaintea noastră | | 

Tetahiti deschise din nou gura, dar o violentă trîmbă îi 

spulberă cuvintele din care Purcell nu mai prinse decit 
„frînturi. 


— Multe griji... cap... în viaţă |... 

Privirea lui Purcell se opri asupra focului şalupei, îi în- 
dreptă mersul, şi ochii săi scrutară din nou penumbra. 

Ah, să vezi, să vezi prin negura văzdubului ! ! Ar trebui să 
existe un simţ deosebit ca să ghiceşti prezența locurilor dragi | 
“Era. cumplit ! Poate că urmau să treacă la un cablu de 
insulă şi să n-o mai găsească! 

Mîna sa strînse cu putere pe aceea a lui 'Tetabhiti. Avea 
dreptate, sîntem în viaţă. „Atît ar trebui să-mi fie de ajuns“. 
Gîndul acesta, mereu la viitor, pe care îl au albii! Să nu 
mai cugeţi, să te împaci cu clipa de faţă, să alungi spaima! 

Totul se întunecă. Purcell văzu desluşit norul de păcură 
venind spre ei, precedat de ploaia ce "cădea iarăşi în linii 
verticale, foarte dese, aidoma lănciilor unei oşti de cotro- 
pitori. Ele se abătură cu o năprasnică furie asupra şalupei, 
tot cerul sări ca în ţăndări, iar stropii, străpungîndu-le ţeasta 
ca o puzderie de ace, se prăbuşiră-pe punte şi pe acoperiş 
cu un ropot cumplit. O beznă ca de păcură, deasă şi si- 
nistră, înecă totul, dar pentru puţin timp. Întunecata boltă 
a norilor se lumină, totul deveni de un cenuşiu ca de vată, 
iar vizibilitatea se întinse la o depărtare de o sută de metri. 
În acelaşi timp o lumină lividă și crîncenă se aşternu peste 
ape iar albia verzuie căscată de valuti luă o înfăţişare hi- 
doasă, ce-l îngheţă pe Purcell.. Treptat, treptat, bolta de 
deasupra lor, atît de joasă, încît părea a atinge etrava cînd 
aceasta suia creştetul talazului, se fărîmiţă în frînturi de 
nori de un cenuşiu verzui şi veninos. Capătul de sus al ca- 
targului deveni fosforescent şi năvalnica furtună se dezlănţui. 

Fulgerele ţișniră în jurul lor cu scrîşnete. şi bubuituri 
monstruoase, scăpărînd asupra șalupei o-lumină albă intermi- 
tentă, insuportabilă, înainte de a atinge valurile din care 
desprindeau pe fundalul lor întunecat verzi siluete drăceşti. 
Fulgerele se abăteau cu sutele, o adevărată ploaie de fulgere, 
cu o nesfîrşită varietate de forme, în chip de săgeți frînte, de 
linii în zigzag sau unduite, de parafe, de pînze de păianjen, 
de uriaşi bulgări învăpăiaţi, lăsînd pe învelişul apelor dire 
incandescente, zone de sînge şi de vilvătaie. Purcell nu tre- 
mura doar de frig, ci şi de spaimă, iar alături de el, la cîţiva 
centimetri, putea zări nu numai pămiîntiu, ci alb ca varul — 
chipul răvăşit al tahitianului. 

Năprasnicul vuiet era asurzitor, mai cumplit decît îi e dat 
urechii omeneşti să suporte, La fiecare salvă de tunete izbuc- 
nind şi repercutîndu-se cu un fel de turbare, Purcell îşi sim- 
ţea trupul zvîcnind şi tresărind ca şi cum numâi vacarmul şi 
ar fi fost în stare să-l ciopîrţească în bucăţi. Şezînd pe banca 
cîrmaciului, legat de vas cu funia ca un osîndit la galere, 
chinul nu mai lua“sfârşit. Totul era cumplit, totul îi sfîrteca 
nervii : vântul de sud-vest ce-i spinteca obrazul, ploaia care-l 

ciuruia cu acele ei, năvala de apă ce-i curma răsuflarea şi 
zgomotul, mai cu seamă zgomotul, acest monstruos vălmășag 
de urlete, această prăbuşire de apocalips. 

Urmă o potolire de cîteva secunde, apoi vijelia atinse un 
paroxism nemaipomenit. Purcell simţi contractîndu-i-se trăsă- 
turile pe care apa curgea în şiroaie şi începu să geamă. Nu 
era în toată această cumplită cacofonie nici o asemănare cu 
ceea ce înduraseră pînă atunci. Vîntul nu se înteţise, ba poate 
chiar sufla cu mai puţină tărie, îngreunat parcă de apa ce 
se prăbuşea în cataracte. Dar vacarmul|! Vacarmul! Va- 
carmul acesta îl scotea din minţi! Fulgerele reapăreau ţiş- 
nind de pretutindeni, toate deodată, ca şi cum cer şi mare 
erau o singură vâlvătaie, iar Purcell avu senzaţia, cumplit de 
limpede şi de reală, că se apropia sfîrşitul lumii. Bubuiturile 
tunetelor se succedau într-un crescendo înfricoşător. Evocau 
prăbuşiri de munţi, uriaşe alunecări de pămînt, secătuiri 
de fluvii, crăpături ce despică în două oraşele. 

Nu mai putea îndura alba şi îngheţata sticlire a fulgere- 
lor, simţi rătăcindu-i-se minţile, îşi viri capul sub. pînză, în- 
chise ochii. Dar acele năluciri de necrezut îl urmăreau. Ve- 
dea lumea avîntată în mijlocul aştrilor şi, în vreme ce ea 
se rostogâlea, oceanul în turbare îneca pămînturile, hălci de 
continente porneau în voia valurilor tîrînd după sine, pe 
mărunta lor scoarță de humă, pe locuitorii lor înspăimîn- 
taţi. Planeta se desfăcea ca un umed bulgăre de nisip, cră- 
pat de dogoarea soarelui, Se prefăcea în frînturi ce se abă- 
teau, în chip de ploaie, prin spațiu, în cuprinsul :căruia 
proiecta arbori, făpturi omeneşti, casă, într-un adevărat văl- 
măşag. Apoi stelele se stingeau una cîte una, soarele se zgâr- 
cea, iar pămîntul, redus la proporţiile unui sîmbure de jăra- 
tic, izbucnea într-o gigantică explozie. 

Prin pînza ce-l acoperea, Purcell simţi ploaia cotropindu-i 
capul şi avu absurda impresie că ţeasta i se va sfărîma... Ve- 
dea într-una pămîntul crăpat, căscat, prefăcut în pulbere. SI 
Nu trebuia să inai vezi nimic, să nu mai auzi nimic, să nu 
fii altceva decît o maşină! Cu pleoapele strînse ca să-şi 
ocrotească ochii de cumplita izbucnire a fulgerelor, el se 
căzni să privească intă focul. Îşi scoase ceasornicul. Peste 
un minut trebuia să vireze cîrma. Se uită la cadran, apoi la 
foc, apoi, din nou la ceasornic. 

— Tetahiti, focul | 

Nici un răspuns. Purcell ridică puţin capătul pînzei şi privi. 
Tetahiti avea ochii închişi ca un orb iar faţa cenuşie îi era 
chinuită. | 

— Focul | îi urlă Purcell în ureche. 

Vreme de un minut nici o mişcare, apoi Tetahiti ieşi, ca 
un automat, din sacul de pînză, şi, cu mîinile întinse înainte, 
căută, bîjbîind, prin valurile de apă, şcotele focului. Se în- 
toarse îndoit, cu părul scăpărînd de scîntei şi-şi reluă locul. 
Tresărea cu violenţă la fiecare nouă lovitură de trăsnet. 

Purcell răsufla din ce în ce mai anevoie. Din cer apa se 
abătea asupra-i cu găleata. Avea impresia că era prins sub o 
cascadă. Urmă o acalmie iar Purcell se surprinse privind un 
val ce se spărgea. Se simţi cum îngheaţă de spaimă la ve- 
derea hidoasei sale culori verzui. Întoarse ochii. O cascadă 
de fulgere se prăvăli la dreapta sa, cu un zgomot monstruos, 
şi simţi o asemenea durere în amîndouă picioarele, încît crezu 
că i le smulsese trăsnetul din încheieturi. 

Tetahiti începu să urle şi, o clipă, Purcell îşi închipui că 
îl lovise trăsnetul. Încleştat de bancă, cu amîndouă miinile 
de o parte şi de alta a genunchilor, închircit, cu fruntea pe 
braţul lui Purcell, tahitianul urla. Purcell de-abia îl auzea, 
dar îi simţea pe muşchiul braţului răsuflarea. „A înnebunit !“ 
gîndi el cu o spaimă de moarte şi, vreme de un minut, se 
luptă cu sine însuşi ca să-şi înfrîneze pornirea de a urla şi el. 
Îşi trecu piciorul peste eche şi, desfăcîndu-i lui Tetahiti mii- 
nile, îi lovi uşor cu palma obrajii. Ploaia se revărsa asupra 
lor cu o asemenea furie, încît: trăsăturile lui Tetabhiti îi părură 
confuze şi deformate. Purcell îl lovi cu mai multă putere. 
Tahitianul sta pasiv, cu capul inert, cu ochii închişi. 

„N-a avut nimic de făcut“, îşi spuse Purcell, deodată. L-au 
lăsat nervii pentru că n-a avut nimic de făcut. Luă capul lui 
Tetahiti cu amîndouă mîinile, îşi lipi buzele de urechea sa 
şi urlă: 

— Ia echea | 

Nici un răspuns. Nici cel mai mic semn de viaţă. Chipul 
lui Tetahiti era lipsit de expresie, rătăcit. Totul se sfîrşise. 
Zgomotul îi distrusese nervii. Nu se mai împotrivea morţii. 

— "Treci la eche| urlă Purcell cu o vigoare sălbatică, şi 
zmucindu-i cu amîndouă mîinile capul ce se bălăbănea. Îl 


ruga fierbinte, îşi freca obrazul de al său, plingînd aproape. 

În cele din urmă, ieşi din sacul de pînză, luă mîna lui Teta- 
hiti şi i-o puse pe eche. 

Nu văzu năpustirea talazului asupra lui, se prăbuşi cu capul 
sub apă şi îşi spuse: „Am căzut în mare”, și, apucînd frîn- 
ghia de siguranţă, trase de ea, fruntea i se izbi de ceva tare 
şi, cu amîndouă mîinile începu să bîjbiie. Era banca cockpi- 
tului. Se aşeză în genunchi, încercînd să răsufle. Un fulger 
ilumină şalupa şi Purcell înţepeni locului, înfricoşat. Apa 
din fundul ambarcaţiunii începea iar să înece banca. Dacă : 
ploaia aceasta torențială mai ţinea, şalupa va fi, în mai 
puţin de jumătate ceas, între două ape. Şi atunci va fi 
sfîrşitul. 

Se aşeză de partea cealaltă a echei. Capul lui Tetahiti se 
ivea din învelitoarea de pînză. Ochii săi pe jumătate închişi 
se aţintiră ca pe dibuite asupra lui Purcell, iar gura i se 
deschise. Dar de astă dată nu scotea doar urlete. Vorbea, 
adică urla cuvinte. Purcell nu desluşea nici un singur sunet, 
dar din felul în care i se mişcau buzele îşi dădu seama că 
Tetahiti îl striga pe nume. Apropie urechea şi auzi o voce 
subţire şi îndepărtată spunînd : 


— Cu... mine. 
— Ce? urlă Purcell. 
— Cu... mine. 


Înţelese, în cele din urmă. Tetahiti voia ca Purcell să stea 
iarăşi cu el sub pînză. 

Purcell își puse degetele pe eche, alături de ale sale, şi 
îi făcu semn să conducă. Privirea lui Tetahiti păru a-şi re- 
căpăta o oarecare fermitate. Ochii i se lăsară asupra pro- 
priei lui mîlini, apoi alunecă pînă la foc şi se întoarse spre 
Purcell. În aceeaşi clipă o zmucitură devie şalupa, iar Teta- 
hiti, fără măcar a privi prova, corectă devierea. 

Purcell se strecură sub pînză. Îndată Tetahiti îşi petrecu 
braţul pe după umărul lui şi îşi lipi obrazul de obrazul său. 

Aşezat cum era acum, la dreapta sa; Purcell îşi dădu seama 
că nu avea nici o putere asupra cîrmei. „Chiar de-ar fi să 
greşească direcţia |“ îşi spuse el, ridicînd din umeri. La fie- 
care sticlire de fulger privea înălțimea pînă la care ajunsese 
apa în cockpit. În zece minute şalupa nu va mai fi decît 
o epavă. 

La gîndul că ar putea pierde insula, se simţise, cu cîteva 
minute înainte, cuprins de o spaimă nebună. Dar insula o 

dată pierdută, doar ideea că va muri nu mai avea nici o în- 
râurire asupra sa, Îl privi pe Tetahiti. Conducea cîrma per- 


fect. Poate că îl năucise trăsnetul. Sub avalanşa ploii trăsă- 
turile îi erau calme, concentrate. 


Purcell se simţea sleit, apatic. Unul după altul, două va- 
luri îl smuciră din loc. Strînse buzele. Să lupte, să lupte 
pînă în cea din urmă clipă! Scoase ceasornicul. Mai erau 
trei minute pînă să facă voltă. Gîndi rînjind : cea din urmă 
voltă | Deodată nu mai văzu cadranul, un vid i se făcu, 
parcă, în minte, recunoscu răceala metalului lipit de urechea 
sa şi îşi dădu seama de ceea ce făcea. Era o copilărie, ceva 
ce-i apărea cu totul lipsit de seriozitate. Şi totuşi, fără voia 
sa, ascultă. Cu o putere şi cu o claritate uluitoare, în teiul 
elementarei dezlănţuiri, neobositul marş al tic-tacului îmbu-" 
cătăţea timpul în mărunte şi exacte frînturi,'ca şi cum timpul 
le-ar fi aparţinut oamenilor. Purcell încercă o extraordinară 
senzaţie de siguranţă. Erau prosteşti şi minunate aceste pi- 
tice pulsaţii la urechea sa. Această viaţă. Şi el gîndi: îmi 
pierd minţile. Dar, cu mîna leoarcă' de apă încleştată pe 
ceasornic, cu capul pustiit de vuiet, cu ochii pe jumătate 
închişi, asculta totuşi. | 

Ploaia încetă. Îndată Purcell se strecură afară din sdcul 
de pînză şi începu să scoată apa. Nu resimțea nici uşurare, 
nici nădejde. Avea o treabă de făcut şi o făcea. 

Tetahiti îl înlocui şi, vreme de o jumătate ceas, munciră, 
cînd unul, cînd celălalt la alungarea apei din fundul şalupei. 
Erau prea sleiţi de oboseală ca să mai schimbe o vorbă. De 
teamă ca nu cumva ghiordelul să li se rostogolească peste 
bord, şi-l legau cu saula de încheitura mîinii. La răstimpuri, 
cîte un pachet de apă le zădărnicea o caznă de cinci minute. 
Dar nici Că se sinchiseau. Treptat, treptat, biruiau apa. 

Vizibilitatea era mai bună. Se aflau din nou într-o zonă de 
vată şi de o culoare lăptoasă. Purcell avu senzaţia de a mai fi 
trăit cîndva această clipă. Aducerea aminte a vieţii sale, pe 
insulă, se ştersese. Avea simţămîntul că se afla de ani şi ani 
pe această şalupă, flămînd, dîrdîind de frig, hărțuit de valuri: 

Era: aşezat în faţa echei, privindu-l pe Tetahiti cum scotea 
apa. Tahitianul sta cu faţa la el, cu picioarele desfăcute, cu 
genunchii lipiţi de bancă, cu parîma de siguranţă în apă, în- 
colăcită înaintea sa ca un -şarpe. Trupu-i atletic se încovoia, 
braţele sale lungi se desfăceau şi, cu aceeaşi unduitoare miş- 

care cu care afunda ghiordelul în ap? din cockpit, îi zvirlea 
conţinutul sub vînt. Din 'timp în timp îşi ridica privirea 
înspre Purcell ca să se asigure că acesta mai este încă acolo. 

Tetahiti răsturnă ghiordelul la babord şi se pironi locului. 
Purcell-îi urmări privirea. În norul lăptos ce acoperea totul 
în preajma lor, se decupa, la o mică depărtare deasupra apei 
o pată rotundă, a cărei parte dinăuntru era mai albă şi mai 
strălucitoare decît tot restul înconjurător. Un soare care n-ar. 
fi avut puterea de a străpunge vreun nor des ar fi putut pro- 
duce acest efect. Dar, desigur, soarele nu era atît de jos la 
orizont. Vremea trebuie să fi fost abia trecută de amiază. 

Purcell se ridică şi îşi puse genunchiul pe banca din faţa 
echei. Pata luminoasă se vedea la travers babord şi trebuia 
să fi fost, judecînd după valuri, în direcţia sudului. Nu. era 
însă rotundă cum o 'socotise la început, ci lunguiaţă, sau, mai 
exact, ea apărea ba sporind în înălţime, ba turtindu-se. Cerul, 
în vreme de furtună, provoacă, adeseori, surprinzătoare fe- 
nomene optice dar ele rătăcesc mai departe, se deformează, 
pier. Această pată persista şi nu se clintea din. loc. 

Tetabiti scotea din nou apa, iar Purcell se aşeză la loc. 
Tremura de frig, se simţea ca năuc, amintiri ciudate îl nă- 
pădeau. 

— Un foc! urlă Tetahiti. 

Purcell se sculă, cu inima zbătîndu-i-se în piept i privi, în 
juru-i, neînţelegînd nimic. 

Tetahiti se repezi spre el, iar ghiordelul legat de mînă se 
zmucea în urma sa izbindu-se, fără ca el să-și dea seama, 
de pereţii şalupei. 

— Un focl 
„Îl luă pe Purcell de umeri şi îl scutură. Ghiordelul se bă- 
lăbănea lovindu-se de picioarele lui Purcell, iar Purcell îl 
înşfăcă de toartă. Îi păru, deodată, de mare însemnătate să 
curme dezordonata bălăbănire a ghiordelului. 

— Un foc! strigă Tetahiti, zmucindu-l cu violenţă. Ava- 
lanșa unui. talaz se rostogoli peste ei, trîntindu-i pe bancă. 
Purcell se îndreptă totuşi, deschise ochii. Pata luminoasă | Şi 
fu ca deşirarea unui văl: femeile aprinseseră un foc pe 
plajă |! Insula era în faţa lorl 

— La eche |! urlă. Purcell, năpustindu-se înspre acoperiş. 
O zmucitură 'violentă îl trase înapoi. Era ghiordelul. “Tinea: 

înai departe toarta întfe degete şi uitase că era legată de în- 
cheietura miîinii lui Tetabhiti. 

Nu mai zăbovi ca să dezlege saulele velei mari. Le tăie. 
Culcat pe vela pe care vîntul i-o smulgea din mîini, izbuti 
să-i lege vergele, o întinse şi îi legă funga. Şalupa începu să 
se încline, avalanşe de apă o umplură, trebuia să rişte totul. 
Trebuia s-o pornească mai departe, cu orice preţ! Dacă 
vijelia venea din nou, pata cea limpede dinspre stînga va 
fi înecată de păcură. 

Purcell îşi încleştă iarăşi mîna pe eche, şi o cumplită 
îndoială îi străbătu cugetul. Nu cumva se înşelau? Cum 
ar fi putut oare vahineele să aprindă şi să întreţină un foc 
sub ploaia aceasta torențială ? 

— Tetahiti... Ă 

Deşi această năpustire a valurilor, în şalupă, făcea .de 
prisos scoaterea apei, Tetahiti tot o mai zvirlea peste bord. 
Şi o făcea cuprins parcă de turbare, cu obrazul zăvorit în 
sine însuși, contractat. 

— Tetabhiti... 

Tetahiti înălţă capul, se uită la Purcell, iar acesta își dădu 
seama, după privirea lui, că nici el nu mai credea. Un foc 
arzînd sub potop |! Şi, cu toate acestea, pata era limpede, 
rămînea neclintită în acelaşi loc, la nivelul mării. 

În clipa următoare, Tetahiti, aşezat alături de Purcell, îşi 
arată dinţii, faţa îi strălucea, era pradă unei demente răs- 
coliri. „Adamo | strigă el, pirogele 1... Pirogele peritane !...“ 
Purcell îl privi şi rîse cu un rîs sacadat, necurmat. Grota 
slujise femeilor drept vatră. Dăduseră foc şalupelor!: 

Vela flutura în vînt. Purcell îl văzu pe Tetahiti dezlegînd 
visla de la pupă. Vîntul de sud-vest pierise deodată, ca și 
valurile ; se aflau sub vîntul insulei. În acelaşi timp. negura 
se făcea tot mai densă. În afară de pata de lumină, nu se 
mai vedea nimic. | 

Purcell îl înlocui pe Tetahiti la godilă şi îl auzi în spatele 
său coborînd velele. Fără nici un tangaj, fără cea mai uşoară 
legănare, şalupa aluneca pe apă, cu o stabilitate care îl făcea 
pe Purcell aproape să ameţească. Nu mai vedea nimic, nici 
măcar latul ramei. Totul era alb. Totul, surd. Avea senzaţia 
că pătrunde în cîlţi, într-o lînă moale, uşoară, elastică şi 
care se astupa treptat-treptat, în urma sa. Vislea cu amîn- 
două mîinile, cu capul întors peste umăr, pentru a se putea 

orienta. 'Tetahiti trebuia să fi fost la provă. Purcell nu-l 
desluşea. Tetahiti veni să-l înlocuiască la ramă iar şalupa 
începu să înainteze cu mai multă repeziciune. Purcell ajunse 
în faţă şi, cu o mînă pe funia prinsă de straiul focului şi cu 
cealaltă sprijinită de catarg, se opri să răsufle. Pieptul i se 
zbătea în spasmuri. Nu vedea nimic. Însăși apa pe învelișul 
căreia plutea era invizibilă. Se scurseră cîteva minute, apoi 
ajunseră pînă la el mireasma arborilor şi mirosul focului, un 
nod i se puse în gît şi îi veni să plingă. 

Talpa vasului scrîşni pe nisip, şalupa se culcă la babord, 
înţepenind locului. Zvârli ancora, sări în apă şi începu să 
alerge înspre flăcările de pe plajă. Mai departe cu cîţiva 
metri i se muiară picioarele. Se prăbuşi cu faţa la pămînt 
şi, cu braţele în lături, îşi apăsa buzele de nisip. 

— Adamo |! 

Era vocea lui Tetahiti. Era surdă, tulburată, El îl căuta. 

— Adamo |! 

Poate că Tetahiti nu auzise plescăitul apei ATEI Purcell 
sărise în ea, după eşuare. 

— Tetahiti, spuse Purcell, cu o voce slabă. Se ridică şi 
aşteptă răspunsul tahitianului, ca s-o pornească în direcţia 
din care venea glasul. 

— Adamo | 

Purcell începu să meargă, cu braţele înainte. Nu vedea 
nici măcar capetele propriilor sale mîini. Totul era alb. Totul 
vătuit. 

— Adamo |! | 

Rămase surprins auzind glasul, în spatele său. Dar poate 
era doar ecoul provocat de faleză. Sau poate negura care 
învăluia totul. 

— Tetahiti ! 

Se scurseră clipe îndelungi. Nu izbuteau să se dibuiască.: 
Se învîrteau pesemne jur împrejur la o depărtare de cîţiva 
metzi unul de celălalt. Nu trebuia să strige. Ecoul falsifica 
totul. Şi reluă cu glasul încet: 

— Tetahiti |! 

Şi, deodată, foarte âproape, atît de aproape, încît îl făcu 
să tresară, auzi : 

— Stai pe loc. 

Se întoarse. Nu văzu nimic. Rămase neclintit şi din nou 
aceeaşi voce, vocea groasă şi profundă a lui Tetabhiti : 

— Vorbeşte... 

— Tetabhiti... 

— Încă o dată... 

— Tetabhiti... j 

— Încă o dată... 

Glasul venea din dreapta sa, dar Porcell îşi înfrînă por- 
nirea de a se precipita într-acolo. 

— Tetabhiti... 

O mînă i se puse pe umăr. Se întoarse. Înalta siluetă 
atletică a 'lui Tetahiti se decupă cenuşie pe negură. Purcell 
desluşea cu destulă limpezime mîna de pe umăr, dar, de la 
cot încolo, braţul îi era nelămurit, iar deasupra sa capul.nu 
era decît o întunecată pată pe fundalul lăptos -al ceţei. 

— O, Adamo, spuse Tetahiti, te-am găsit! 

